
Eötvös.  A  XIX.  század  eszméi.  III. 


NEGYEDIK  KÖNYV. 


a  központosítás. 


i* 


I.  FEJEZET. 

A    KÖZPONTOSÍTÁS    KÉRDÉSE  VIZSGÁLATÁ- 
NAK HELYES  SZEMPONTJA. 


Megmutattam  az  első  részben,  hogy  a  népvándor- 
lás megszűnte  óta  a  legújabb  korig  az  államra  nézve 
minden  haladás  csak  abban  áll,  miszerint  az  állam  ha- 
talma az  egyén  viszonyai  fölött  folyvást  növekedett. 

Ez  eredményt  a  központosítással  érték  el,  minél 
fogva  azon  kérdés:  csökkenthetni-e  az  állam  hatalmát? 
egy  azzal:  hogy  a  központosítás  elvét,  melyet  mindeddig 
oly  vak  bizalommal  követtek,  lehet-e  korlátozni  alkal- 
mazásában ? 

Mielőtt  e  kérdés  fejtegetésébe  bocsátkoznánk,  némi 
észrevételeket  szükség  előrebocsátnunk  az  iránt,  hogy 
mily  szempontból  és  mi  módon  kell  azt  tárgyalnunk : 

1.  Mindenek  előtt  őrizkednünk  kell  minden  ab- 
straktiótól.  Miután  az  állam  hatalma,  gyakorlati  szem- 
pontból, nem  egyéb  azok  hatalmánál,  a  kik  e  hatalmat 
bírják:  a  központosítás  kiterjesztésének  kérdését  csak 
akkor  dönthetjük  el  helyesen,  ha  tisztába  jöttünk  az 
iránt:  mennyiben  felelhetnek  meg  egyes  emberek  annak 
a  mit  az  államhatalomra  akarnak  bízni,  s  czélszerű-e 
adni  egyeseknek  ily  hatalmat?  (a). 

2.  Soha  sem  kell  feledni,  hogy  az  állam,  mint  min- 
den társaság,  csak  az  akarat  egysége  által  állhat  fon, 
hogy  tehát;  a  mennyiben  fölteszszük,  hogy  az  állam 
hatalmának  bizonyos  dolgokra  ki  kell  terjeszkednie,  a 
központosítás  szükségét  is  meg  kell  engedni  ezen  dol- 
gokra nézve.  A  mint  csak  az  követelheti  mindenre  nézve 
a  központosítást,  a  ki  azon  elvből  indul  ki,  hogy  az 
egyénnek  az  államban  teljesen  föl  kell  olvadnia:  úgy 
viszont  mindenek  előtt  az  államok  szükséges  voltát  kell 
megtagadni,  ha  a  központosítást  mindenütt  kárhoztatni 
akarjuk.  Mindkét  állítás  egyaránt  képtelen,  s  még  is  azt 
látjuk,  hogy  a  központosítás  vitatásánál  majd  mindig 
ezen  szélső  nézetekből  indultak  ki.  A  központosítás 
barátai  mindig  a  központosítás  fényes  eredményeit  s 
azon  veszélyeket  emelik  ki,  melyeket  a  féktelen  szabad- 
ság hozhat  az  államra;  ellenei  pedig  csak  azon  veszé- 
lyekre hivatkoznak,  melyek  az  államhatalom  szertelen 
nagysága  által  fenyegetik  az  egyéni  szabadságot  és  az 
államot.  Amazokat  a  rend  melletti  lelkesedés  socialis- 
musra,  —  a  mi  nem  egyéb  a  központosítás  legtökélete- 
sebb valósításánál,  —  s  az  utóbbiakat  auarchiára  vitte, 
vagyis  minden  államhatalom  tagadására,  mint  a  mely, 
szerintök,  polgárisait  emberekhez  egyedül  illő  kormány- 
forma; míg  elvégre  oda  jutottak,  hogy  nemcsak  a  tudo- 
mányos viták  terén  (b)  állanak  szemben  a  legellenkezőbb 
nézetek,  hanem  az  életben  is  mindig  az  államhatalom 
fölötti  győzelem  anarchiára,  —  viszont  az  államhata- 
lomnak ellenei  fölötti  győzelme  korlátlan  kényaralomra 
szokott  vezetni. 

Nem    tagadhatni,    hogy   jelenleg    mindenek   fölött  a 
központosítás  elve  védőinek  vethetni    szemére,  miszerint 

a  legszélső  következményekig  vitték  elvüket.  Mióta 
majd  egész  Európa  a  franczia  forradalom  elveit  követi, 
vagy  legalább  észszerűeknek  ismeri  el:  természetes, 
hogy  ez  elv  képviselői  annak  minden  következményét 
merészebben  kimondották.  A  nagy  többségek  mindig 
bátorságot  vesznek  maguknak  a  képtelenség  határáig 
vinni  logikájokat,  míg  azon  öntudat,  bogy  a  közvéle- 
mény ellenök  van,  óvatosabbakká  teszi  elleneiket.  Azon- 
ban, úgy  hiszem,  közel  a  pillanat,  midőn  a  decentrali- 
satió  barátai  sem  engednek  elleneiknek,  elveik  tekin- 
tetét nem  ismerő  kifejtésében,  (c). 

Proudhon  (d)  a  franczia  forradalomnak  azt  vetette 
szemére,  hogy  az  alkotmány  új  név  alatt  a  korlátlan 
uralmat  állítá  vissza;  s  azt  állítá,  miszerint  Francziaor- 
szágban  sokkal  többet  kormányoznak  mint  kellene,  és 
hogy  a  híres  központosítás  mindig  korruptiót  vont  maga 
után.  Nem  is  tagadhatni,  hogy  jelenleg,  midőn  az  állam- 
hatalom sok  helyen  a  választott  törvényhozás  kezeiből 
minden  járulékával  együtt  egyes  ember  kezébe  ment  át, 
s  a  központosítás  elve  által  sok  érdek  és  érzelem  sértve 
érzi  magát,  sokakban  hasonló  nézetek  támadtak,  mik- 
nél fogva  ha  nem  is  anarchiát,  mint  Proudhon,  de 
minden  esetre  oly  dolgokat  követelnek,  melyek  szük- 
ségkép anarchiára,  vagy  legalább  az  eddigi  államok  fel- 
bomlására vezetnek. 

Miután  a  rendezett  állam  fönállása  a  szabadság 
egyik  főfeltétele,  s  egy  állam  sem  állhat  fön  közpon- 
tosítás nélkül;  az  állam  észszerű  alapját  pedik  az  egyéni 
érdekben,  a  minden  oldalú  fejlődés  lehetőségében  kell 
keresni:  a  közponsítás  kérdését  csak  úgy  tárgyalhatni 
czélszerűen,  ha  ez  elv  pártolói  az  egyéni  szabadság  kellé- 

keit,  s  a  kik   ellene  vannak,  a  rendezett  állam  szükségét 
soha  sem  tévesztik  szem  elöl. 

3.  A  központosítási  formát,  mely  szerint  van  je- 
lenleg minden  állam  rendezve,  mindenütt  az  egyedura- 
lom vitte  be  először,  azon  érdekből,  hogy  hatalmát 
korlátlanná  tegye.  A  franczia  forradalom,  melynek  nyo- 
mait követik  most  a  népek  mindnyájan,  az  egyedúr 
fölségét  a  nép  fölségével  cserélte  föl,  s  egyebekben 
egészen  az  előbbi  eljárást  követte.  S  miután  a  közpon- 
tosítás elve  összeíérőnek  látszik  azok  hatalmával,  kik- 
nek épen  kezökben  van  az  államhatalom ;  miután  azt 
szintúgy  használhatni  a  nép  legjogszerűbb  kivánatainak 
elnyomására,  a  mint  legjobb  eszköz,  néhány  óra  alatt 
országos  forradalmakká  tenni  a  főváros  lázadásait,  és 
például  Francziaországban  60  év  óta  minden  hatalmat 
biró  párt,  és  a  mely  arra  törekedett;  minden  kormány, 
és  minden  forradalom  sok  eredménynyel  használta  e 
rendszert  (e) ;  nem  csuda  ennélfogva,  ha  a  központosí- 
tásnak minden  párt  soraiban  sok  barátja  és  ellensége 
van,  s  mind  azok,  a  kik  a  királyság  mellett  vannak, 
mind  a  kik  köztársasági  intézményeket  kivannak,  a 
szerint,  a  mint  helyzetök  változik,  egyforma  lelkesedés- 
sel lépnek  föl  most  a  központosítás  elve  mellett,  majd 
az  ellen.  Ha  e  fontos  kérdésekre  nézve  helyes  Ítéletre 
akarunk  jutni,  szükség,  hogy  ne  egyik  párt  nézpontjá- 
ból  tekintsük  azt,  s  a  kérdés  vizsgálatában  egészen 
elvonatkozzunk  attól:  vájjon  egyes  ember  kezében  van-e 
az  államhatalom,  vagy  a  nép  nevében  uralkodó  parlia- 
menti  többségnél?  Ha  üdvösebbnek  tartjuk  is  ez  utóbbi 
esetet:  abból,  hogy  milliók  némi  befolyást  nyertek  a 
választási  jog  által  az    állam    vezetésére,   s  az  államszol- 

gák  felelősségében  némi  kezesség  van  a  közügyek  hű 
kezelése  iránt,  oly  kevéssé  következik,  hogy  az  egyén- 
nek nincs  szüksége  biztosítékra  az  államhatalom  ellené- 
ben, miként  ha  az  állam  vezetését  felelősség  nélkül 
bízták  egyes  emberre,  szintén  nem  következik,  hogy  az 
államhatalom  lehető  legnagyobb  megszorítását  a  köz- 
érdek hozza  magával. 

Ha  az  állam  fönállását  kívánjuk,  mindig  kell  adni 
némi  hatalmat  az  államnak,  s  szintoly  dőreség,  azért 
akarni  azt  elvonni  attól,  mivel  az  államhatalom  egyesre 
van  ruházva :  a  mily  czélszerűtlen  dolog,  az  egyént  az 
államhatalom  ellenében  minden  biztosítéktól  meg  akarni 
fosztani  azon  ürügy  alatt,  mivel  mint  választó  különben 
is  részt  vesz  az  állam  vezetésében. 

Minden  államban,  bárhogy  legyen  rendezve,  min- 
dig kétféle  önzéssel  találkozunk,  a  mi  két  ellenkező 
irányt  idéz  elő  minden  törekvésben :  ú.  m. 

az  állam  önzésével,  miszerint  mint  egész  fönállani, 
fejlődni  és  mind  több-több  hatalomra  akar  szert  tenni; 
s  az  egyes  önzésével,  ki  mindig  a  jólét  és  függetlenség 
legnagyobb  fokára  törekszik. 

Az  állam  és  egyén  önzése  közti  ellentét  szintúgy 
megvan  az  északamerikai  szabad  államokban,  mint 
XVI.  Lajos  kormánya  alatt;  a  miből  következik,  hogy 
minden  alkotmányforma  mellett  egyaránt  kell  védeni  az 
államot  az  egyén  önzése  ellen,  ki  teljes  függetlenségre 
törekszik,  s  az  egyént  az  állam  önzése  ellen,  mely  min- 
dig azon  van,  hogy  az  egyént  tökéletesen  hatalma  alá 
vesse. 

Azon  kérdést  tehát :  minő  kiterjedésben  kelljen  alkal- 
mazni a  központosítás  elvét,   minden   kormányforma  mel- 

lett  egyképen  kell  eldönteni;  miután  e  kérdés  nem  egyéb, 
mint  liogy  meddig  kell  az  államhatalmat  szükségkép  kiter- 
jeszteni? (f).  Az  állam  fönállásának  föltételei  korlátlan 
egyeduralmakban  és  népuralmi  államokban  egészen 
ugyanazok. 

Első  tekintetre  úgy  látszik,  mintha  a  központosítás 
elvének  kiterjesztése  kedvezőbb  volna  az  egyeduralmi 
államformára  nézve.  Miután  az  egyedúr  hatalma  két- 
ségkívül csak  a  központosítás  által  lehet  korlátlan:  úgy 
tetszik,  hogy  korlátlan  egyeduralmak  észszerűen  törek- 
szenek központosításra,  míg  e  törekvés  merőben  esz- 
telenség, a  hol  a  szabadság  elvéből  indulnak  ki.  A  mily 
kevéssé  képzelhető,  hogy  a  kör  periphaeriája  a  köz- 
pontban legyen  :  oly  képtelenség  hinni,  hogy  az  összes 
nép  befolyást  gyakorolhasson  valamely  központban  az 
állam  közügyeinek  vezetésére. 

Miután  egy  állam  sem  állhat  fön  bizonyos  fokú 
központosítás  nélkül,  tökéletes  központosítást  pedig 
egyáltalában  nem  képzelhetni  nagyobb  államokban:  a 
legszabadabb  államokban  is  kell  központosítani  bizo- 
nyos dolgokat,  míg  másokat,  a  legkevesbbé  szabad  or- 
szágokban is  kisebb  községekre  kell  hagyni.  Egyébiránt 
úgy  tetszik  mégis,  mintha  szabályul  lehetne  elfogadni, 
hogy  oly  államokban  a  hol  korlátlan  egyeduralmat 
akarnak  megalapítani,  a  központosítást  törvényül  kell 
tekinteni,  melytől  csak  kénytelenségből  kelljen  eltérni ; 
míg  szabad  államokban  épen  a  decentralisatió  (az  ön- 
kormányzás) a  szabály,  melytől  csak  oly  mértékben 
térhetni  el,  amennyiben  az  nagyobb  veszélyek  kikerü- 
lése végett  mulhatlanúl  szükséges. 

Azonban  e  látszatos  különbség  is  megszűnik,  ha  az 
előttünk  levő  kérdést  nyugodtan  vizsgáljuk. 

Mert:  1.  nem  a  népfölség  elvét,  nem  is  egyes  ember 
korlátlan  hatalmának  valósítását,  hanem  minden  egyes- 
nek biztosságát  kell  az  állam  czéljául  vennük. 

2.  Az  egyedúr  merőben  korlátlan  hatalma,  gyakor- 
lati szempontból,  szintúgy  csak  fiktió,  mint  minden 
egyes  föltétlen  szabadsága.  Ily  hatalomra  törekedni 
tehát  annyi,  mint  elérhetlen  czélra  törekedni. 

Vannak  viszonyok,  —  és  pedig  a  népműveltség 
alacsony  foka  nem  az  egyedüli  ok,  melyből  hasonló 
viszonyok  fejlődhetnek,  —  mik  közt  az  állam  kormány- 
zását egyesre  kell  bízni. 

Ily  körülmények  közt  a  korlátlan  egyeduralom  a 
legjobb,  sőt  egyedül  lehetséges  kormányforma  lehet. 

De  sehol  sincsenek  olyas  viszonyok,  mik  között  az 
egyes,  az  állam  kormányzása  mellett,  azt  is  mind  végez- 
hetné, a  mi  az  államra  fontos  ugyan,  de  nem  tartozik 
közvetlenül  a  kormányzásra ;  és  a  hol  —  nem  mondom, 
hogy  minden  anyagi  és  szellemi  szükségről  gondos- 
kodhatnék, —  de  csak  az  államban  levő  kisebb  közsé- 
gek közigazgatását  valóban  képes  volna  vinni.  Nem  az 
intézmények,  hanem  azon  határok,  melyeket  a  termé- 
szet vetett  minden  egyes  tehetségeinek,  kényszerítik  a 
hatalmat,  hogy  másokra  bízza,  a  minek  maga  nem  felel- 
het meg.  Honnan  következik,  hogy  a  hol  korlátlan 
egyeduralmat  akarnak  is  alkotni,  józan  észszel  ott  sem 
az  egyes  hatalmának  mindenre  kiterjesztését,  (a  köz- 
pontosítást mindenben)  kell  czélúl  tűzni,  hanem  csak  a 
hatalom  megalapítását  mindarra  nézve,  a  mi  az  államot 
illeti.  Minélfogva  korlátlan  egyeduralomban  nemcsak 
nem  nagyobb,  sot  kisebb  körben  kell  a  központosítás 
valósítására  törekedni,  mint  a  hol  népszerű  alkotmány 
létesítése  a  czél,  és  pedig  két  okból: 

1.  inert  az  államhatalom  egyes  kezében  mindig 
^rősebb,  s  így  a  hol  korlátlan  egyeduralom  van,  kisebb 
fokú  központosítás  is  nagyobb  eredményekre  vezet. 

2.  Mert  a  hol  az  államhatalom  egyre  van  bízva, 
mindig  több  ellenzék  támad  az  ellen,  mint  a  hol  a  nép 
legalább  látszólag  részt  vesz  a  kormányban,  s  így  épen 
e  körülmények  közt  tanácsos  akkép  rendezni  a  hatal- 
mat, hogy  az  egyesre  igen  nyomasztó  ne  legyen. 


Jegyzetek  a  IV.  könyv  első  fejezetéhez.  "[£, 


JEGYZETEK  AZ  I.  FEJEZETHEZ. 


(a)  Mivel  erről  megfeledkeznek  s  az  államhatalmat  ab- 
straktiónak  tekintik,  épen  azért  jutottak  oda,  hogy  korlátlan 
jogkört  követeljenek  annak.  Csak  innen  magyarázhatni  meg, 
miszerint  oly  korszakban,  midőn  észszerűtlennek  tartják  a 
korlátlan  királyi  hatalmat,  s  szánalommal  tekintenek  azon 
századokra,  mikor  még  hittek  a  pápa  csalhatatlanságában; 
ugyanazon  mindenhatóságot  és  csalhatlanságot  veszik  igénybe 
az  államhatalomra,  vagyis  minden  miniszterre  nézve,  hivatal- 
kodása  ideje  alatt.  Ha  mindig  szem  előtt  tartanok,  miszerint 
akik  az  állam  nevében  uralkodnak,  szint  úgy  emberek,  mint 
azok,  akiket  az  államhatalom  alá  vetnek :  akkor,  úgy  hiszem, 
sem  amazok  számára  nem  követelnék  a  mindenhatóságot,  sem 
ezeket  nem  kárhoztatnák  teljes  függésre,  s  ekkép  nem  jut- 
nának azon  nagy  ellenmondásba,  hogy  elméletben  azon  elvből 
indulnak  ki,  miszerint  egy  embert  sem  vethetni  jogosan  föl- 
tétlenül a  másik  hatalma  alá,  s  a  gyakorlatban  mégis  millió- 
kat vetnek  alá  föltétlenül  az  államhatalom,  vagyis  egyesek 
akaratának. 

(6)  E  téren  ez  épen  nem  szokatlan.  Amit  a  tapasztalás 
czélszerűnek  mutat,  gyakran  egyetlen  tudós  képviselőre  sem 
talál. 

(c)  Valamint  az  erős  gyógyszerek  folytonos  használata, 
s  a  homoeopathia  eredményei  megingatták  az  orvosi  tudo- 
mányban vetett  hitet,  s  azon  gondolatra  vezettek,  hogy  min- 

dig  jobb  a  betegeket  orvoslás  nélkül  magukra  hagyni :  úgy 
azon  eredmények,  melyeket  Francziaországban  az  államhata- 
lom túlságos  befolyása,  s  Amerikában  korlátoltsága  mindkét 
ország  kifejlődésére  nézve  maga  után  vont,  nemcsak  azon 
nézetre  vezettek,  hogy  az  államban,  mint  az  egyes  ember 
életében,  sokat  kell  a  dolgok  természetes  kifejlésére  hagyni, 
hanem  sokakban  més;  az  államhatalom  szükséges  volta  iránti 
hitet  is    megingatták. 

(d)  Idée  générale  de  la  Révolution. 

(e)  Chose  remarquable !  la  réaction  thermidorienne  de 
1795  et  la  réaction  royaliste  de  1815  ont  a  l'aide  des  mémes 
moyens  produit  les  mémes  resultats.  Timon,  de  la  centralisa- 
tion.  Részemről  sokkal  különösebbnek  tartam  vala,  ha  nem 
úgy  történt  volna.   - 

(f)  Mert  hiszen  az  államhatalom  és  a  központosítás  hatá- 
rai ugyanazok,  miután  az  államhatalom  csak  azon  dolgok 
fölött  gyakorolhat  hatalmat,  amelyek  központosítva    vannak. 

II.  FEJEZET. 
A  KÉRDÉS  FELÁLLÍTÁSA. 


Az  állam  czélja:  minden  egyes  tag  anyagi  és  szel- 
lemi javainak,  s  mindenek  előtt  az  egyéni  szabadság 
biztosítása,  ami  oly  polgárisodás  körében,  mely  ez  elven 
alapszik,  s  arra  törekedtében  fejlett  ki,  a  legfőbb  erköl- 
csi jó,  és  egyszersmind  oly  föltétel,  melytől  függ  majd 
minden  anyagi  szükségnek  kielégítése. 

Ebből  következik,  miszerint  azon  kérdésre :  szük- 
séges-e a  központosítás  elvének  alkalmazása  oly  mérték- 
ben, mint  jelenleg  történik?  csak  akkor  felelhetni,  ha  a 
következő,  más  három  kérdés  iránt  tisztába  jöttünk: 

1.  Igaz-e,  hogy  ez  elv  alkalmazása  oly  mértékben, 
amint  történik,  jelen  körülmények  közt  az  állam  fönál- 
lására  szükséges,  vagy  hogy  a  központosítás  behozatala 
nagyobb  erőt  és  biztosságot  szerez-e  az  államnak? 

2.  Igaz-e,  hogy  az  egyéni  szabadságot  a  közigaz- 
gatási központosítás  rendszere  a  többségre  nézve  jobban 
biztosítja,  mint  minden  egyéb  államforma,  vagy  hogy  leg- 
alább az  egyéni  szabadság  korlátozása,  melyet  az  egye- 
tem nevében  tesznek,  nem  tetszik  nyomasztónak  az 
egyes  előtt?  Végre 

3.  igaz-e,  hogy  a  közigazgatási  központosítás  rend- 
szere előmozdítja  az  állam  és  minden  polgárának  anyagi 


s 

és  szellemi  kifejlését  s  a  leghatalma^b  emeltyűnek,  sőt 
nélkülözhetlen  föltételnek  tekinthetni  azt,  azon  minden 
oldalú  haladásra  nézve,  melylyel  századunk  oly  méltán 
büszkélkedik? 

Önként  értetik,  hogy  e  vizsgálódásnál,  melynek 
egyedüli  czélja  az  igazság  fölfedezése,  soha  sem  kell  a 
közigazgatási  központosítás  rendszerét  végső  eredmé- 
nyeiben venni,  hanem  csak  azon  alakban  és  kiterjedés- 
ben, melyben  e  rendszer  hívei  fölállíták  és  valósítani  I 
törekszenek.  Ezt  megvárhatják  a  közigazgatási  közpon- 
tosítás védői;  nekem  legalább  kérnem  kell  olvasóimat: 
ne  feledjék,  hogy  részemről  teljes  mértékben  méltány- 
ló m  azon  nehézségeket,  melyek  a  foederatió  elve  alkal- 
mazását e  pillanatban  lehetetlenné  teszik,  s  azért  mindig 
vitattam  a  nagyobb  államok  szükségét,  ami  az  államot 
illető  dolgok  központosítása  nélkül  képzelhetlen;  minél- 
fogva mindaz,  amit  nézeteim  ellen  fölhozhatni,  csak 
annyiban  talál,  amennyiben  nézeteimet  e  részben  is 
figyelembe  veszi. 

Miután  minden  vita  czélja  elvégre  is,  hogy  egyet- 
értést eszközöljünk;  legalább  nem  kellene  minden  oldal- 
ról annyira  azon  lenni,  hogy  egymást  félreértsük.  Csak 
úgy  nyerhetni  valamit  az  igazság  érdekében,  ha  a  valóban 
létező  nézeteket  czáfoljuk,    s    nem    azoknak    eltorzítását. 

III.  FEJEZET. 

NEM  IGAZ,  HOGY  AZ  ÁLLAM  A  KÖZIGAZ- 
GATÁSI KÖZPONTOSÍTÁS  ELVÉNEK  ALKAL- 
MAZÁSÁBÓL TÖBB    ERŐT    ÉS    BIZTOSSÁGOT 

MERÍTNE. 


Az  állam  első  szüksége:  önállósága.  S  miután  mint 
dig  azon  állástói,  melyet  valamely  állam  más  államok 
irányában  elfoglal,  függ  az  erő  mértéke,  melyre  az  egyes 
államnak,  önállósága  főn  tartása  végett,  szüksége  van ;  s 
miután  korunkban  nemcsak  mindenütt  nagy,  hanem 
egyszersmind  oly  államokat  találunk,  melyekben  a 
közigazgatási  központosítás  rendszere  által  az  állam 
összes  ereje  alá  van  vetve  az  államakaratnak:  egyálta 
Iában  nem  hagyhatna  föl  e  rendszerrel,  önállósága  ve- 
szélyezése  nélkül. 

Ha  az  állam  egyes  részének,  a  tartománynak,  gróf- 
ságnak, községnek  önkormányzási  jogot  adtok,  gyön- 
gítitek az  állam  egységét.  A  dolog  természetében  fek- 
szik, hogy  ahol  csak  egy  központ  van,  mely  önmaga 
körül  forog,  önálló  test  képződik  körüle,  mely  annál 
kompaktabb  lesz,  minél  gyorsabb  és  erősebb  a  mozga- 
lom a  középpont  körül.  Oly  államban,  hol  a  központo- 
sítás elvével  fölhagytak,  szükségkép  sok  külön  érdek 
támad,  mely,  hiányozván  kellő  egysége,  mindig  a  rövi- 
debbet    húzza     oly    államok    ellenében,    melyekben    az 

Eötvös.     A  XIX.  század  eszméi.  III. 


13  Az  uralkodó  eszmék  befolyása  az  államra. 

újabb  kor  találmányai  által  a  központi  kormány  aka- 
rata azonnal  tudomásra  jut  és  végrehajtásba  megy. 

Xem  hiszem,  hogy  szememre  vethetnék,  miszerint 
az  okokat,  melyeket  a  központosítás  rendszere  mellett 
föl  szoktak  hozni,  tökéletlenül  adtam  vissza.  De  bármi 
meggyőzők  legyenek  azok,  mindenek  előtt  meg  kell 
jegyeznem,  miként:  a  központosítás  mellett  fölhozott  okok 
egészen  ugyanazok,  melyeket  minden  kényuralom  szokott 
használni  a  szabadság  ellen. 

Ahol  egy  népet  elnyomtak,  nem  mindig  ugyanazon 
okokat  hozták- e  föl  a  kényuralom  igazolására?  Robes- 
pierre  és  a  „Comité  du  salut  public'"  kényuralmát  nem 
azzal  védték-e,  hogy  szükség  volt  egy  pontban  közpon- 
tosítni  az  állam  erejét,  s  hogy  veszély  fenyegette  volna 
az  államot,  ha  csak  a  legkisebb  ellenállásra  találtak 
vala  is  a  központi  kormány  parancsai?  Xem  azt  hitte-e 
Xapoleon,  s  előtte  a  Hohenstaufokig,  sőt  le  egészen  a 
római  imperatorokig  és  Syrakuza  zsarnokáig  mindaz,  a 
ki  kényuralmat  bitorolt  a  nép  fölött?  Minden  kényura- 
lom mindig  a  közjólét  fényes  paizsával  fedezte  magát, 
mindenik  azon  veszélyekkel  hitte  magát  igazolhatni, 
melyek  a  polgárok  szabadságából  származhatnának  az 
államra  nézve,  s  valóban  különös,  ha  most  a  szabadsáp; 
nevében  oly  okokat  hallunk  fölhozatni,  melyek  Bajátkép 
csak  akkor  bírnak  teljes  erővel,  ha  az  egyedúri  korlát- 
lan hatalom  megalapítására  használják,  miután  csak  ez 
által  érhetni  el  az  egység  és  erő  azon  legfőbb  fokát,  me- 
lyet az  állam  föntartására  szükségesnek  tartanak. 

Némelyek  előtt  igen  fontosnak  tetszhetik  e  meg- 
jegyzés; előttem  nem  látszik  annak  a  jelen  kérdés  meg- 
oldására nézve. 

Az  ember  föladata  e  földön  szellemi  és  anyagi  erői- 
nek lehető  kifejtése;  az  államforma  csak  ezköz  e  czélra. 
Miután  lehetnek  körülmények,  mik  közt  az  államot 
csak  egyeduralom  tarhatja  fön,  s  minden  államforma 
gyakorlati  eredményei  mindig  inkább  függenek  az  álta- 
lános míveltség  és  polgárisodás  fokától,  mint  az  állam- 
formától :  abból,  mivel  ugyanazon  okokat  hozhatni  föl 
az  egyes  korlátlan  uralma  mellett,  melyeket  a  közpon- 
tosítás mellett,  egyáltalában  nem  következik,  hogy  tehát 
ez  okok  nem  állanak  *,  sőt  ez  okokat  is  vizsgálnunk  kell, 
mert,  ha  helyesek,  nem  vonhatjuk  ki  magunkat  követ- 
kezményeik alól,  bármi  kevéssé  vannak  ínyünkre. 

Sokkal  szebb  az  egység  eszméje,  hogysem  lelke- 
sedni nem  lehetni  mellette.  Amint  Schiller  leírta  Wallen- 
stein hatalmát  tábora  fölött,  úgy  képzelik  az  állam 
hatalmát.  A  nagy  világrendnek  kell  mintájául  szolgálni 
melyben  minden,  bizonyos  törvények  szerint,  forog  a 
központ  körül.  Ami  nagy,  csak  rend  által  állhat  fön. 
S  rendet  nem  képzelhetni,  ahol  nincs  hatalom,  mely 
lehetetlenné  tegye,  hogy  megzavarják.  Mindenek  fölött 
szükség  tehát,  hogy  az  államban  minden  egyes  rész  föl- 
tétlenül alá  legyen  vetve  az  egésznek,  s  ne  legyen  lehető 
semmi  ellenállás,  szóval  erős  kormány,  s  a  kormányt 
csak  a  központosítás  elve  teszi  erőssé.*) 

Általában  véve  semmit  sem  mondhatni  ez  ellen.  A 
ki  polgárisodásunk  eredményéül  tekinti  az  államot,  be 
fogja  látni  az  erős  kormány  szükségét,  s  a  kormány 
fönállásának   szüksége,    —  mint   már  érintők,  —  magá- 


'")  Qui  veut  un  gouvernement  fórt,  veut  un  gouvernement  central. 
Cormenin,  Be  la  centralisation. 

ban  foglalja  a  némi  központosítás  szükségét  is;  de  épen 
nem  az  a  kérdés:  vájjon  egyáltalában  szükséges-e  a  köz- 
pontosítás? hanem,  hogy  a  központosítás  azon  foka,  melyet 
újabban  behoztak  az  államba,  tesz-e  valamit  az  állam  meg- 
szilárdítására? s  az  idézett  okok  sokat  veszítenek  bi- 
zonyító erejökből,  ha  csupán  e  kérdést  tarjuk  szem  előtt. 

Ha  föl  is  tennők,  hogy  az  állam  hatalma  csupán  és 
egyedül  a  kormányétól  függene,  —  a  mit  senki  sem  fog 
állítani,  miután  úgy  is  minden  kormány  csak  a  hatalom 
létező  elemeit  használhatja  fül  a  közös  czélra,  s  nem 
teremtheti  azokat,  kérdésül  marad  főn :  hogy  az  állam 
hatalma  valóban  rendezése  módjától  —  szervezetétől 
—  függ-e?  s  részemről  nem  hiszem,  hogy  valaki  igennel 
felelhetne  e  kérdésre. 

Csak  azon  államhatalom  tekinthető  valóban  erősnek: 

a)  a  melynek  állása  biztos; 

b)  a  melynek,  hatalma  gyakorlása  közben,  arány- 
lag a  legkevesebb  akadályokkal  kell  küzdnie; 

c)  mely  kitűzött  czéljait  a  rendelkezésére  álló  esz- 
közökkel valóban  el  tudja  érni; 

d)  s  a  melynek,  oly  pillanatokban,  mikor  az  állam 
föntartása  nagyobb  erőkifejtést  kivan,  növekszik  ereje, 
a  helyett,  hogy  egy  csapás  megsemmisíthetné. 

Hol  azoknak,  kikre  az  államhatalom  bízva  van, 
minden  pillanatban  készeknek  kell  lenniök  minden  tá- 
madás ellenében ; 

hol    az    állam    hatalma    soha    nem    szűnő    politikai 
harcz    legfőbb    jutalma    gyanánt    egy    kézről    a  másikra 
száll,    s    azért   soha    sem    fejtheti    ki    a   következett 
azon  fokát,  mely  az  államéletben  mindenek  fölött  szük- 
séges valamely  nagy  dolog    kivitelére: 

hol  az  államhatalom  a  ráruházott  erőt  nem  gya- 
korolhatja rendesen,  s  kitűzött  czélját  a  rendelkezésére 
álló  eszközökkel  nem  képes  elérni; 

hol  azon  erőt,  mely  a  kormány  és  állam  föntartá- 
sára  szükséges,  majd  mind  arra  kénytelen  fordítani, 
hogy  a  közigazgatás  bonyolult  gépezete  rendben  tar- 
tassék  és  mozgásba  jöjjön; 

hol  végre  úgy  van  szervezve  az  államhatalom,  mi- 
szerint épen  a  veszély  perczében  a  leggyöngébb  s  egy 
csapásra  semmivé  lehet : 

ott,  bármi  korlátlan  törvény  szerint  működik  az 
államhatalom,  s  legyenek  bár  mind  alávetve  az  egyesek 
a  legfőbb  kényuralomnak,  minden  bizonynyal  épen  azon 
erő  hiányzik,  melyre  az  állam  érdekében  volna  szükség. 

A  föltételek  közül  azonban,  melyektől  függ  a  köz- 
érdekben erős  államhatalom  lehetősége,  egyet  sem  talál- 
hatunk ott,  a  hol  a  közigazgatási  központosítást  követik. 

IV.  FEJEZET. 

A  KÖZPONTOSÍTÁS  BEFOLYÁSA  AZ  ÁLLAM- 
HATALOM BIZTOSSÁGÁRA. 


A  közigazgatási  központosítás  csak  két  formában 
létezik:  t.  i.  oly  államokban,  a  hol  a  korlátlan  hatalom 
egyes  kezében  van,  és  a  hol  e  hatalmat  népképviselők 
többségére,  s  e  többségnek  felelős  minisztereire  bízzák. 
A  kérdés  tehát:  vájjon  a  közigazgatási  központosítás 
nyújt-e  kellő  mértékben  biztosságot  az  államhatalom- 
nak, hogy  kötelességeinek  megfelelhessen  ?  —  egysze- 
rűen csak  oda  megy  ki:  hogy  oly  államokban,  hol  egészen 
korlátlan  egyeduralom  van,  és  a  hol  a  népfelség  elvét  oly 
módon  követik,  mint  Francziaor  szagban,  biztos-e  az  állam- 
hatalom állása?  Miután  mindkét  nemű  alkotmányra 
annyi  a  példa,  fölösleges  e  részben  minden  elméleti 
vitatás. 

Ami    már    az    e<:ves    korlátlan    hatalmát    illeti:    azt 

C  i 

bírni  a  legnagyobb  élv  lehet  bizonyos  egyéniségekre 
nézve,  de  az  biztosságot  ugyan  nem  nyújt.  A  mindenható- 
ság oly  tulajdon,  mely  minden  halandóra  mindig  ve- 
szélyes lesz,  sőt  tagadhatlan  tény,  mire  az  egész  histó- 
riát bizon vsáéul  idézhetnek,  hogy  azon  mértékben  nö- 
vekszik  e  veszély,  minél  korlátlanabb  lett  az 
hatalma.     A  merőben  korlátlan  hatalmat,  egyedüli  tárna- 


Második  rész.  Negyedik  könyv.  Negyedik  fejezet.  23 

szai,  a  vallás  és  öröködés  elve,  is  korlátozzák.  A  vallás : 
a  mennyiben  a  papság  korlátozó  befolyását  állítja  a  vi- 
lági hatalom  mellé,  vagy  a  hol  ugyanazon  kezekben 
van  egyesülve  az  egyházi  és  világi  hatalom,  legalább 
bizonyos  vallásos  elvek  megtartására  kötelezi  azt.  Az 
öröködés  elve:  mivel  azt  a  legfőbb  hatalomra  nézve 
csak  úgy  állapíthatni  meg  szilárdul,  ha  egyébként  is 
tiszteletben  tudják  tartani,  s  az  uralkodó  alá  tudja  ma- 
gát vetni  a  korlátozásoknak,  melyek  azzal,  korlátlan 
hatalmát  illetőleg,   egybekötvék.  (a). 

Bizonyára  mindenki  átlátta,  akinek  csak  ilyes  ha- 
talom volt  kezében,  Tacitus  azon  szavainak  igazságát: 
„quani  arduum,  quam  subjectum  fortunae,  regendi  cun- 
cta  onus." 

A  kitűnőbb  egyéniségek,  kik  valaha  korlátlan  ural- 
mat gyakoroltak,  mindnyájan  inkább  azon  voltak,  hogy 
korlátozzák,  mint  hogy  kiebb  terjeszszék  azt.  Nemcsak 
Augustus  tartá  lehetőleg  szem  előtt  a  régi  köztársaság 
formáit,  nemcsak  ő  igyekvék  hatalmát  a  senatusé  mögé 
rejteni:  Tiberiusnál  is  hasonló  törekvést  találunk,  s  té- 
vedés csupán  áltatási  igyekezetnek  tulajdonítani,  amit 
ő  és  utána  más  császárok  tettek.  Kétségtelen,  hogy 
eredménytelen  volt  minden  törekvés.  Ha  egyszer 
meg  van  alapítva  az  egyes  uralma,  rendesen  nem  az 
ellenállásban  fekszik  ránézve  a  veszély,  mely  ellen  küz- 
denie kell,  hanem  abban,  hogy  nem  talál  megállapodási 
pontot,  mely  továbbterjeszkedési  természetes  hajlamát 
fékezné,  (b). 

De  hogy  mindazon  kísérletek,  melyeket  önnön  ha- 
talmuk korlátozására  nézve  az  első  római  császárok  tör- 
ténete   mutat,    nem  a  nép  érdekében    történtek,    hanem 


24  Az  uralkodó  eszmék  befolyása  az  államra. 

épen  azon  öntudat  következtében,  miszerint  a  teljesen 
korlátlan  hatalom  nem  érzé  magát  biztosnak :  azon 
uralkodók  jelleme  után  itélve,  nem  szenved  legkisebb 
kétséget. 

A  történetekből  tudva  van  előttünk,  niilv  erednie- 
nyekkel  szokott  lenni  az  állam  vezetésére,  ha  az  államfő 
nem  érzi  magát  biztosnak.  Hol  az  államfő  biztosnak 
érzi  magát  állásában,  érdekei  közt  és  az  államéi  közt  a 
legnagyobb  egység  uralkodik :  míg  ellenkező  esetben 
ellentét  áll  elő  ez  érdekek  közt,  s  az  állam  érdekei  min- 
dig alárendelteinek  az  uralkodóéinak.  S  amely  kormány 
önfentartása  végett  terrorismushoz  kénytelen  folya- 
modni, vagy  legalább  örökös  rendőri  ügyeletre  szorul, 
az  államtagok  ragaszkodását,  mi  minden  kormányfor- 
mának legerősb  alapja,  annál  inkább  cl  szokta  veszí- 
teni, minél  inkább  tökéletesíté  a  biztossás;  azon  eszkö- 
zeit.  Végre  akinek  nagy  erőre  van  szüksége,  hogy  magát 
föntarthassa,  soha  sem  fordíthat  nagy  erőt  egyéb  dol- 
gokra. Csak  szilárd  alapon  állhatni  erősen. 

Mindezt  elmondták  száz  meg  százszor,  s  nem  szük- 
ség újra  ismételni.  Miután  egy  század  óta  folyvást  küz- 
denek az  egyes  korlátlan  uralma  ellen,  alig  lehet  az  e 
nemű  államszerkezetnek  olyas  rossz  oldala,  melyet  eléggé 
föl  nem  tűntettek  volna.  Csak  egyet  mellőztek:  hogy  t.  i. 
a  korlátlan  uralom  ott  is,  ahol  több  —  és  ivedig  törvény  sze- 
rint felelős  —  egyén  gyakorolja,  egészen  hasonló  eredmé- 
nyekre vezet  szükségkép;  (c)  legalább  ami  az  állambiz- 
tosság hiányát  illeti,  bizonyára  ez  az  eset,  s  azok  állása, 
kik  alkotmányos  országainkban  a  központosítás  által 
korlátlanná  lett  államhatalmat  bírják,  semmivel  sem 
kevésbbé  veszélyes,  mint    az  egyes    kényúré,  sőt    alkot- 

wányos  államokban  egyik  fő  kellék,  liogy  ne  legyen  biztos 
azok  állása,  akikre  az  államhatalmat  bízták,  mely  föltétel 
nélkül  nem  felelhetne  meg  mindazon  reményeknek,  melye- 
ket ahhoz  kötnek. 

Miután  az  olyan  alkotmányos  állani  kormánya, 
hová  a  közigazgatási  központosítást  bevitték,  az  egyes 
ellenében  —  épen  a  nagyobb  rend  végett,  melyet  ily 
államokban  találunk  —  nagyobb  hatalmat  gyakorol, 
mint  bármely  korlátlan  egyeduralomban ;  s  a  biztosí- 
tékok, melyeket  az  államhatalom  ellenében  kapott  az 
egyén  (az  esküttszék,  szabad  gyülekezési  jog  stb.)  nem- 
csak a.  törvényhozás  által  (d),  hanem  a  közjó  szine  alatt 
a  kormány  által  is  felfüggeszthetők :  az  egyén  minden 
biztosítékát  épen  abban  kell  keresni  az  állam  ellenében, 
hogy  azok,  kikre  az  államhatalmat  ruházták,  soha  sem 
érezhetik  biztosan  magukat  helyzetükben,  és  épen  azért 
nem  használják  egész  kiterjedésben  a  rajok  ruházott 
hatalmat,  hogy  megtarthassák  azt. 

Kétségkívül  jelentékeny  e  biztosíték,  s  ha  a  korona, 
melyet  illet  minden  alkotmányos  országban  a  miniszte- 
rek kinevezési  joga,  ez  által  befolyást  gyakorolhat  a 
közügyek  vezetésére :  azon  kénytelenség,  hogy  a  tör- 
vényhozás többségét  meg  kell  szereznie,  nagy  bökkenő 
minden  egyes  miniszterre  nézve,  aki  a  nép  vagy  egyes 
állampolgár  jogait  érinteni  akarná;  s  az  alkotmányos 
ország  polgára  méltán  biztosabbnak  érezheti  magát 
helyzetében,  mint  a  korlátlan  egyeduralom  lakosa:  csak- 
hogy nem  tagadhatni,  miszerint  a  szabadság  biztosítá- 
sának ezen  módja  egyszersmind  szükségkép  csökkenti 
az  államhatalom  biztonságát,  s  azzal  erejének  egyik  fő 
elemét. 


2G  Az  uralkodó  eszmék  befolyása  az  államra. 

Mondhatni  ugyan,  hogy  e  biztosság  hiánya  azokra 
nézye  áll,  akikre  az  államhatalom  yan  bízva,  de  nem 
magára  az  államhatatomra  nézve  ;  miután  a  hatalom  semmit 
sem  veszít  jogaiból  azzal,  ha  a  többség  változása  s  a 
korona  tetszése  másokra  ruházza  azt,  s  hogy  ennélfogva 
csak  az  államhatalom  kezelőinek  állása  nem  biztos,  és 
nem  maga  az  államhatalom.  Ez  állítás  korunk  egyik 
sajátságos  megszokásából  foly,  miszerint  az  államban 
minden  hatalmat  elvontan  képzelnek,  tekintet  nélkül 
azokra,  kiket  annak  gyakorlása  illet.  Gyakorlati  szem- 
pontból ez  egész  megkülönböztetésnek  nincs  semmi 
értelme ;  mivel  önként  következik,  hogy  ahol  az  állam- 
hatalom mindig  olyanokra  van  bízva,  kik  állásukban 
nem  érzik  magukat  biztosoknak,  ezeknél  nincs  meg  a 
föladatuk  megoldására  szükséges  hatalom ;  s  annyi 
újabbkori  alkotmányos  állam  példája  teljesen  meggyőz- 
het, úgy  hiszem,  bennünket  e  tétel  helyességéről. 

Többször  érintem,  hogy  az  angol  alkotmány  ered- 
ményeit nem  hozhatni  föl  azon  államintézmények  czél- 
szcrűsége  mellett  bizonyságul,  melyeket  korunk  leg- 
több európai  államába  bevittek. 

Oly  alkotmány  eredményei,  mely  az  egyéni  sza- 
badság elvén  alapszik,  és  azon  alkotmányéi,  melynek 
elve  az  egyént  föltétlenül  alávetni  a  többség  akaratá- 
nak ;  oly  viszonyok  eredményei,  melyek  történeti  jog 
alapján  fejlődtek,  hol  a  törvény  tisztelete  hosszas  meg- 
szokás következménye,  s  azon  viszonyokéi,  mik  között 
semmivé  tevék  a  történeti  jogot,  s  a  törvény  iránti  tisz- 
telet csak  az  egyén  személves  meggyőződéséből  eredhet: 
szükségkép  különbözők.  Az  angol  államhatalom  szilárd- 
ságát pedig  s    a    következetességet,    mely    a    személyek 


Mcásodik  rész.  Negyedik  könyv.  Negyedik  fejezet.  27 

minden  változása  daczára  az  ország  minden  nagyobb 
érdekében  mutatkozik,  semmi  esetre  sem  hozhatni  föl 
bizonyítékul  a  közigazgatási  központosítás  előnyei  mel- 
lett, miután  a  központosítás  nincs  is  meg  Angliában. 
Ellenben  minden  egyéb  alkotmányos  állam  története 
az  örök  ingatagság  képét  mutatja. 

Minél  tovább  mentek  a  közigazgatási  központosí- 
tás elve  alkalmazásában,  minél  inkább  bizonyos  embe- 
rek kezébe  akarják  összevonni  az  államhatalmat:  annál 
hevesebbnek  kell  lenni  a  harcznak  az  államhatalom 
birtokáért,  s  annál  kevesbbé  lesz  biztos  azok  állása,  a 
kiknél  van  az  államhatalom. 

Miután  ugyanis  a  hatalom  birtokában  levők  már 
állásuknál  fogva  mindig  ki  vannak  téve  a  megtámadta- 
tásnak:  igen  természetes,  ha  mindenek  előtt  állásuk 
megtartására  gondolnak ;  mi  miatt  az  ekkép  rendezett 
alkotmányos  államokban,  valamint  a  kényuralmakban, 
a  kormány  rendelkezésére  álló  erőt  nagyobbrészt  arra 
fordítják,  hogy  minél  inkább  megfészkelhessék  ma- 
gukat állásukban,  melyben  örökösen  tarthatnak  a  meg- 
támadástól. 

Sokat  lehetne  még  e  tárgyról  mondani.  De  hiszen 
előttünk  van  az  újabb  kor  összes  története,  s  aki  csak 
jártas  abban,  —  bármennyire  elfogult  legyen  is  a  közigaz- 
gatási központosítás  mellett,  —  meg  kell  engednie, 
hogy  e  rendszer  nem  biztosítja  azok  állását,  kiknek 
kezében  van  a  hatalom ;  hogy  tehát,  ha  a  hatalomban 
levőkre  nézve  az  erő  egyik  elemét  képezi  állásuk  biztos- 
sága, az  erő  ezen  elemét  nem  adja  meg  a  közigazgatási 
központosítás  rendszere. 

JEGYZETEK  A  IV.  FEJEZETHEZ. 


(«)  Az  impérium  soha  sem  kisérlé  meg  bevinni  az  örö- 
ködést :  csupán  azért,  mivel  nem  ismerte  el  az  öröködés  elvét. 

(b)  Mert  miután  a  korlátlan  uralom  oka  nem  az  ural- 
kodó, hanem  a  kor  és  a  nép  jellemében  fekszik :  semmisem 
sikerűi  nehezebben  egy  korlátlan  uralkodóra  nézve,  mint  ha 
megkisérlené  népét  szabaddá,  vagy  hatalmát  kevesbbé  korlát- 
lanná tenni. 

(c)  Camille  Desmoulins  párhuzamot  van  a  „Yieux  corde- 
lier"-ében  az  imperátorok  kormányzási  formája  közt,  amint 
Tacitus  leírta,  és  a  franczia  conventé  között.  Hasonlatai  any- 
nyira  találók,  hogy  életébe  kerültek.  E  hasonlatot  pedig  nem 
csak  egy  római  császár  és  a  convent  kényuralma  közt  talál- 
hatni föl,  hanem  az  alkotmányos  állam  központosított  kormá- 
nyának korlátlan  hatalma  s  a  korlátlan  egyedúr  atyáskodó 
uralkodása  közt  is.  Szintazok  a  jó  és  rossz  eredményei  egyiknek 
és  a  másiknak  ;  csakhogy  az  egyes  korlátlan  hatalma,  az  egyetem 
érdekében  gyakorolva,  —  mivel  mindig  következetes,  — anyagi 
javításokra  nézve  többet  tehet,  míg  a  felelős  miniszterek  kor- 
látlan hatalma,  épen  mivel  ő  alattok  legalább  névben  megvan 
a  szabadság,  soha  sem  teszi  merőben  semmivé  a  polgárok 
önérzetét,   és  az  abból  származó  nemes  tulajdonokat. 

(c?)  A  kormány  a  feloszlatási  stb.  jog  által  erre  is  tete- 
mes  befolyást   gyakorolhat. 

V.  FEJEZET. 

AZ  ELLENÁLLÁSRÓL,    MELYET  AZ  ÁLLAM- 
HATALOMNAK  KÖZPONTOSÍTOTT  ÁLLAMOK- 
BAN LE  KELL  GYŐZNIE. 


Egyedül  Isten  mindenható,  az  emberi  hatalom 
melyet  az  államra  ruháznak,  mindig  akadályokba  üt- 
közik, s  azok  irányában  soha  sem  korlátlan,  hanem 
mindig  csak  viszonylag  ellenállhatatlan. 

Bármit  tegyünk,  egy  állam  sincs  úgy  rendezve, 
hogy  feladata  megoldásában  épen  semmi  ellenállással 
ne  kelljen  küzdenie. 

Miután  a  testek  physicai  közös  tulajdonságánál  fogva, 
melyet  „vis  inertiae"-nek  nevezünk,  minden  nyugvó 
testet  csak  oly  erő  mozdíthat  meg,  amely  képes  legyőzni 
mozdulatlanságát:  az  államnak  is,  valamint  az  egyesnek, 
ha  valamit  ki  akar  vinni,  mindig  oly  erőket  kell  alkal- 
maznia, melyek  arányban  állanak  a  mozgásba  hozandó 
tárgyak  tömegével  és  nagyságával. 

Ez  akadályokon  kívül,  melyek  a  dolog  természeté- 
ben fekszenek,  kell  minden  államnak  még  másokat  is 
legyőznie,  melyek  feladata  természetéből  folynak. 

A  társadalmon  kívüli  állapot  a  legnagyobb  tehe- 
tetlenség és  függés  állapota  minden  egyesre    nézve. 

Ezen  állapot,  mint  Hobbes  helyesen  veszi  föl,  nem 
egyéb  mindenki  harczánál  mindenek  ellen,  ami  lehet- 
lenné  tesz  minden  előhaladást.  S  miután  az  ember  ren- 
deltetése folyvást  haladni  előre :  a  természet  a  társa- 
kozási  hajlamban  egyszersmind  megadta  az  eszközt, 
mely  az  egyén  féktelen  szabadság  utáni  vágyának  kor- 
látot vet. 

Méltán  tekinthetni  tehát  a  társadalmi  állapotot,  s 
az  ember  képességeinek  magasabb  fejlettsége  mellett 
az  államot,  természetes  ösztönei  eredményének;  a  tár- 
sakozási  ösztön  azonban  soha  sem  semmisítheti  meg  a 
szabadság  velünk  született  ösztönét:  minélfogva  az  állam- 
nak, mennyiben  fönállása  a  szabadság  korlátozását  ki- 
vallja, ez  ösztönben  is  tetemes  akadályt  kell  leküzdenie. 

Ha  immár  az  akadályok  eme  két  faját  vizsgáljuk, 
tisztán  áll  előttünk,  mikép  az  erő,  mely  valamely  tárgy 
mozgásba  hozására  szükséges,  azon  mértékben  növek- 
szik szükségkép  az  államra  nézve,  a  mint  növekszik  a 
tárgyak  azon  száma,  melyeket  az  államnak  mozgásba 
kell  hoznia;  s  hogy  az  ellenállás,  melyet  az  államnak  a 
korlátlan  szabadság  ösztönében  le  kell  győznie,  annál 
erősebb  lesz,  minél  inkább  korlátozza  az  állam  az  e^véni 
szabadságot.  Innen  következik,  hogy  központosított  ál- 
lamoknak, hol  az  államhatalom  köre  leginkább  ki  van 
terjesztve,  s  az  egyén  az  állam  akaratának  föltétlenül 
alá  van  vetve,  nagy  mértékben  is  kell  küzdeniük  aka- 
dályokkal. 

Egyébiránt,  mivel  a  testületi,  mint  a  magán  szemé- 
lyiség ereje  sem  csupán  a  legyőzendő  ellenállás  nagy- 
ságától, sem  eszközei  számától  és  nagyságától  nem  {{'.__. 
hanem    azon    aránytól,    melyben    a    rendelkezésére    álló 

eszközök  a  legyőzendő  akadályokhoz  állanak;  azon  kér- 
dést is:  minő  befolyással  van  a  központosítás  elve  az 
államhatalom  erősítésére  ?  csak  úgy  oldhatjuk  meg  he- 
lyesen, ha  az  iránt  is  tisztába  jöttünk :  mely  eszközök 
állanak  a  központosított  államnak  rendelkezésére. 
Fordítsuk  e  tárgyra  figyelmünket. 

VI.  FEJEZET. 

MELY  ESZKÖZÖK  ÁLLANAK  A  KÖZPONTOSÍ- 
TOTT ÁLLAMNAK  RENDELKEZÉSÉRE  ? 


Ha  a  szolgálattevő  lelkek  számát  tekintjük,  kikre 
a  mindenható  államnak,  akarata  végrehajtása  végett, 
központosított  államokban,  szüksége  van;  ha  vizsgáljuk 
mindazon  kisebb-nagyobb  kereket,  rugókat,  emeltyű- 
ket, melyek  mozgásban  vannak,  hogy  az  állam  ügyei 
föl  ne  akadjanak;  ha  meggondoljuk,  mennyi  erőt  von 
el  a  hivatalnoksereg  más  hasznos  foglalkozásoktól: 
csodálnunk  kell  korunk  államgépezeteinek  bonyodalmas 
szerkezetét,  s  meg  kell  vallanunk,  hogy  az  állam  roppant 
eszközökkel  rendelkezhetik  jelenleg. 

De  mivel  mindezen  erőfeszítések  czélja  csupán  az 
egység  legfőbb  foka:  azon  kérdés,  mennyiben  érhetik 
be  az  újabb  államok  a  rendelkezésökre  álló  eszközök- 
kel, egyszerűen  oda  megy  ki :  ez  eszközökkel  elhérhetni-e 
valóban  a  szándéklott  egységet? 

„Hogy  az  államnak  meglegyen  az  egység  azon 
foka,  melyre  biztonsága  végett  szüksége  van:  nem  elég, 
ha  ez  egység  csupán  más  államok  irányában,  külviszo- 
nvait,  fegyveres  erejét,  pénzügyét,  szóval  azon  viszo- 
nyokat illetőleg  áll  fon,  melyeket  mindenki  szükségkép 
az    állam    közügyeinek    ismer    el ;    sőt  inkább  olyas  na- 

gyobb  testnek  kell  képzelnünk  az  államot,  melyben 
csak  egy  lélek,  egy  akarat  uralkodik,  s  melyben  minden 
tag  azon  lendületet  követi,  melyet  az  akarattól  vesz. 
Az  államnak  magának  kell  gondoskodnia  polgárai  nö- 
veléséről, hogy  ezáltal  befolyást  nyerjen  azok  érzelmeire; 
gondoskodnia  kell,  hogy  a  jogot  mindenütt  egyformán 
szolgáltassák  ki,  s  mindenek  fölött  nem  kell  engednie, 
hogy  a  legkisebb  körökben  is  oly  valakire  legyen  bízva 
a  közigazgatás,  a  ki  nem  merőben  tőle  függ." 

Vájjon  e  tételekben,  miket  a  központosítás  mellett 
rendesen  föl  szoktak  hozni,  nagy  eszme  van-e  kifejezve, 
vagy  csupán  egy  nagyszerű  álom,  minővel  gyakran  kell 
küzdeni  korunkban,  midőn  a  költészet  velünk  született 
ösztöne  a  politika  terén  is  elismerést  akar  szerezni? 
oly  kérdés,  melyet  csak  akkor  dönthetünk  el,  ha  előbb 
meggyőződtünk  az  alapelvek  kivihetőségéről. 

Valameddig  az  állam  természetes  feladata  körében 
mozog:  az  érintett  alapelvek  kivitelének  semmi  sem 
áll  útjában. 

Senki  sem  tagadhatja,  hogy  az  államnak  más  álla- 
mok irányában  való  viszonyait  illetőleg,  képviseletre  van 
szüksége,  hogy  fegyveres  erejét  és  pénzforrásait  egy 
akaratnak  kell  alárendelnie,  s  hogy  épen  mivel  minden 
állampolgárt  minden  viszonyában  oltalmaznia  kell,  a 
fölügyelés  joga  illeti  őt  mindenek  fölött.  Tudva  van, 
mely  eszközök  vezetnek  e  czélra,  s  mivel  mindez  az 
állam  fönállására  nézve  szükséges:  egyetlen  rendezett 
államot  sem  találunk,  hol  mindezen  kellékekről  inkább, 
vagy  kevesbbé  gondoskodva  nem  volna. 

De  ha  az  állam  ezen  hatáskörét  áthágják,  úgy  ta- 
láljuk, hogy  az  állam  föladatát  illetőleg  felállított  alap- 
Eötvös.  A  XIX.  század  eszméi.  III.  3 

elveket  soha  egy  államban  sem  valósították  meg,  sőt 
oly  kiterjedésbem  a  mint  felállítják,  nem  is  valósíthat- 
ják meg  soha. 

Igen  szépen  hangzik  ugyan  azon  tétel,  miszerint 
az  államnak  egy  nagy  testhez  kell  hasonlítani,  mely- 
ben csak  egy  akarat  uralkodik;  azonban  körül  meny  esb 
vizsgálat  után  úgy  találjuk,  hogy  végre  is  nem  egyéb  az 
olyas  szójárásnál,  melyet  épen  azért  használnak  min- 
denkor és  minden  országban,  mivel  sehol  sem  valósítható. 

Miután  az  egyetemes  akarat,  melynek  az  államban 
uralkodni  kell,  nem  egyéb  az  egyes  polgárok  összes 
akaratánál:  nem  lehet  szó  olyas  közakatról,  melynek 
az  állam  alá  van  vetve,  anélkül,  hogy  az  állam  min- 
den egyes  tagjánál  külön  akarat  létezését  ne  tegyünk 
föl.  Mivel  a  többség  mellett,  mely  valamely  törvényt 
vagy  rendszabályt  pillanatra  szükségesnek  ismert,  min- 
den államban  egy  oly  többséget  is  kell  képzelni,  mely 
más,  gyakran  ellenkező  irányt  óhajt  követni,  s  még  a 
többség  körében  is  minden  egyes  egyetérthet  ugyan 
bizonyos  rendszabályokat  illetőleg,  de  egyéb,  és  pedig  a 
hozzá  legközelebb  álló  dolgokra  nézve  föntartja  magá- 
nak saját  önálló  akaratát:  ennélfogva  bolondság-  azt 
akarni  állítani,  hogy  az  államban  csak  egy  akarat  létez. 

A  tökéletes  akarategység  oly  eszmény,  melyet  nem 
lehet  elérni.  Csupán  abban  áll  az  államtudomány  gya- 
korlati föladata:  miként  biztosíthatni  a  többség  —  egyete- 
minek tekintett  —  akaratánál:  teljes  uralmát  az  egyesek 
ellenkező  akarata  fölött?  8  a  tapasztalás  azt  tanítja,  hogy 
azon  dolgokra  nézve,  melyek  csak  közvetlen  érdeklik 
az  államot,  annál  nehezebb  ez,  minél  nagyobb  a  kérdé- 
ses állam,  tehát  minél  gyakoriabbak    az    üsszeütköz. 

az  állam  éz  az  egyesek  érdekei :  tudniillik  az  állam  és  az 
egyes  akarata  között. 

Semmi  kétség,  hogy  miután  minden  szabad  állam- 
nak polgárai  érzületére  kell  szükségkép  támaszkodnia: 
az  állampolgárok  növelése  a  legnagyobb  fontossággal 
bír  az  államra  nézve.  Az  igazság  merőben  egyenlő  ki- 
szolgáltatása érdekében  fekhetik  az  államnak,  s  még 
inkább  a  közigazgatás  egysége,  még  az  államban  levő 
kisebb  községek  igazgatását  illetőleg  is.  De  még  ezzel 
sincs  berekesztve  azon  dolgok  sora  és  száma,  melyek  az 
államra  fontossággal  bírnak.  A  tulajdon  fölosztása  az 
egyes  állampolgárok  közt  legalább  is  szintannyi  befo- 
lyást gyakorol  az  állampolgárok  érzületére,  mint  neve- 
lésük. Az  egyesek  kezeiben  levő  tulajdon  czélszerű  ke- 
zelése bizonyára  fontosabb  az  államra  nézve  az  egyes 
községek  czélszerű  igazgatásánál,  s  a  legszorosabb  er- 
kölcsiség föntartása  az  összes  állampolgárok  közt  többet 
tenne  az  állam  megszilárdítására,  mint  a  polgári  és 
büntető  törvénykezés  legnagyobb  egyformasága:  csak- 
hogy nyugottabban  megfontolván  e  tárgyakat,  úgy 
tetszik,  miszerint  azoknak  közvetlen  intézése  lehetet- 
len, s  ez  szintúgy  áll  azon  tárgyakra  nézve,  melyeknek 
vezetését  korunk  általában  az  államnak  követeli,  a  ne- 
velésre, igazságszolgáltatásra  és  a  községek  igazgatá- 
sára nézve,  mint  azon  dolgokat  illetőleg,  mikre  nézve 
csupán  a  communismus  és  socialismus  igényli  az  állam 
beavatkozását. 

Amint  nincs  az  életnek  egyetlen  viszonya,  mely- 
nek intézése  fontossággal  nem  bírna  az  államra  nézve: 
úgy  olyan  sincsen,  amelyre  közvetve  jelentékeny  befo- 
lyást ne  gyakorolna.  Akár  törődik  az  állam  az  iskolák- 

kai,  akár  nem,  mégis  nagy  befolyást  fog  gyakorolni 
törvényei,  s  a  polgárokra  mért  kötelesség  és  azon 
helyzet  által,  melyet  azoknak  nyújt.  Hosszasabb  együtt- 
élés azonegy  államban,  s  a  köztörvények  befolyása 
kiegyenlíti  az  állampolgárok  jogfogalmait,  s  ahol  az 
állam  egyáltalában  semmi  befolyást  nem  gyakorol  is  az 
igazságszolgáltatásra,  ott  is  némi  egyformaságot  idéz 
azokban  elő.  Ugyanezt  mondhatni  a  közigazgatásról, 
sőt  mindenről. 

Az  állam,  törvényei  által,  mind  arra  nézve,  hogy 
mi  módon  kezeljék  az  egyesek  kezeiben  levő  tulajdont, 
mind  a  tulajdonnak  az  állampolgárok  közti  felosztását 
s  a  közerkölcsiséget  illetőleg,  tetemes  befolyást  gyako- 
rolhat, sőt  szükségkép  gyakorol  is,  anélkül,  hogy  tudná; 
csakhogy  e  befolyás  az  érintett  dolgokra  nézve  szintoly 
kevéssé  lehet  közvetlen,  mint  a  mikre  nézve  alkotmá- 
nyos államférfiaink  mulhatlanúl  követelik  azt  az  állam- 
nak. Csak  az  a  különbség,  hogy  az  előbbiekre  nézve 
nem  tettek  kísérleteket,  míg  az  utóbbiakat  illetőleg 
épen  a  már  tett  és  most  is  folytatott  erőfeszítések  után 
a  legnagyobb  biztossággal  állíthatjuk  az  állam  tökéletes 
tehetetlenségét.  Sokkal  fontosabb  e  tárgy,  hogysem  külö- 
nösen ne  kellene  vizsgálnunk :  minő  hatást  idéz  elő  ama 
tárgyak  központosítására,  mit  napjainkban  a  jól  rende- 
zett állam   „sine  qua  non'v-jául  tekintenek? 

AZ  OKTATAS-UGY  KÖZPONTOSÍTÁSÁNAK 
EREDMÉNYE. 


Újabb  időkben  mindenütt  az  államnak  igénylik  a 
jogot,  hogy  polgárait  nevelhesse,  s  pedig  azért,  mivel 
a  nevelést  biztos  eszköznek  tartják,  a  polgárok  érzüle- 
tére hatni. 

Részemről  tagadom  e  jogot,  miután  —  legalább 
szabad  államban  —  az  államhatalomnak,  vagyis  azok- 
nak, kikre  annak  gyakorlását  bízták,  lehetetlen  oly 
jogot  tulajdonítani,  mely  nemcsak  minden  egyéni  sza- 
badságot, hanem  a  haladás  lehetőségét  is  megsemmisíti, 
s  melyet  az  államhatalom  kezelői,  a  dolgok  természeté- 
nél fogva,  szükségkép  mindig  csak  eszközül  használnak, 
hogy  magukat  a  hatalomban  megerősítsék.  Épen  abban 
áll  a  szabad  alkotmányok  előnye,  hogy  a  polgárok  érzü- 
lete ad  irányt  a  kormánynak.  Aki  meg  akarja  fordítani 
e  viszonyt,  s  a  kormány  jogának  állítja  a  polgárok  ér- 
zelmeinek meghatározását  :  a  legnagyobb  ellenmon- 
dásban van  a  szabad  állam  eszméjével.  Előttem  legalább 
sokkal  észszerűbbnek  tetszenék,  ha  ugyanez  okból  a 
szabad  államok  kormányaiknak  a  legszigorúbb  előző 
vizsgálat  jogát  követelnék,  miután  a  szabadsajtó-,  mely 
rendesen  igen  sokat  foglalkozik  a  kormány  eljárásaival, 

sokkal  könnyebben  adhat  a  polgárok  érzelmeinek  a 
fönálló  rendre  nézve  veszélyes  irányt,  mint  a  minőt  a 
nevelés  nyújthat. 

De  mellőzzük  merőben  a  jogi  szempontot,  —  kü- 
lönben is  úgy  látszik,  napjainkban  ezt  kell  tennünk,  ha 
valamire  való  politikusoknak  akarunk  tartatni;  mellőz- 
zük a  dolgok  valódi  állását,  mely  szerint,  amilyen  gyak- 
ran változik  a  hatalom  alkotmányos  államokban,  azon 
körülménynél  fogva,  mert  rendesen  nemcsak  szemé- 
lyekben, hanem  elvekre  nézve  is  változás  történik,  egy 
kormánynak  sincs  ideje  bizonyos  elvek  szerint  nevelni 
a  polgárokat:  úgy  hogy,  ha  mindenik  kormánynál  föl 
is  teszszük  a  törekvést,  hogy  az  állampolgárok  érzel- 
meire befolyást  gyakoroljon,  a  rajok  ruházott  jognak 
nem  lehet  egyéb  eredménye,  mint  hogy  az  ifjúságot, 
ellenkező  alapelveik  szerint,  akkép  nevelik,  hogy  nem 
lesz  semmiféle  érzülete.  Mellőzzük,  mondom,  mindezt,  s 
tegyük  föl,  miként  a  szabad  államok  kormányainak  nem- 
csak joguk  van,  bizonyos  szellemben  nevelni  polgárai- 
kat, hanem  hogy  e  kormányok,  vagy  legalább  egy  kö- 
zőlük,  oly  hosszas  ideig  föntartják  magukat  a  hatalom- 
ban, hogy  élhetnek  e  joggal:  ez  esetben  is  még  kérdés, 
vájjon  e  jog  gyakorlata  által  valóban  elérhetni-e  a  ki- 
tűzött czélt,  s  részemről  azt  hiszem,  miszerint  csak  az 
oktatás  és  nevelés  közti  lényeges  különbség  felől  kell 
tisztába  jönnünk,  és  a  korlátlan  egyeduralmak  e  részben 
tett  tapasztalásait  megkérdeznünk  (ö),  hogy  határozot- 
tan nemmel  feleljünk  e  kérdésre. 

Minden    idő   tapasztalása   tanítja,    miszerint   a  tudo- 
mányoknak   hatalmas    pártfogásra    van    szükségük,  li 
virágozzanak.    Minél  tovább  haladtak,  s  annálfogva  mi- 

nél  több  kitűnő  tehetséget  vesznek  igénybe,  melyek 
kizárólag  nekik  szenteljék  magukat:  annál  szüksége- 
sebb e  pártfogolás,  s  jelenleg  csupán  az  állam  rendel- 
kezhetik e  végett  a  kellő  eszközökkel.  A  tudományok 
gyáraolításán  kívül,  a  legszükségesebb  elemi  ismeretek 
terjesztését  is  oly  föladatnak  tekinthetni,  melynek  ma- 
gán törekvések  nem  felelhetnek  meg,  s  mik  annálfogva 
az  államhatalom  körébe  tartoznak.  Miután  jelenleg  sok 
államban  minden  előbb  létezett  népoktatási  intézetet 
megszűntettek,  vagy  legalább  akadályozzák  az  ilyesek  ke- 
letkezését; s  a  nép,  képzettség  hiánya  miatt,  vagy  sze- 
génységből, nem  képes  a  szükséges  oktatást  megsze- 
rezni :  az  államnak  áll  kötelességében,  eleget  tenni  e 
szükségnek,  annyival  inkább,  mivel  nagy  fontosságú 
dolog  az  az  államra  nézve,  hogy  mi  módon  gyakorolja 
a  polgári  jogokat  minden  egyes,  minélfogva  e  jogok 
gyakorlását  némi  ismeretekhez  kellene  kötni ;  azonban 
tévedés  lenne  az  állam  eme  jogait  és  kötelességeit  abból 
akarni  származtatni,  hogy  az  állampolgárok  érzületét  az 
alkotmány  szellemében  kell  átalakítania.  Mert: 

a)  az  összes  oktatás  csak  kis  részét  teszi  a  nevelésnek, 
s  az  állampolgárok  szellemére,  főleg  az  alkotmányformát 
illetőleg,  soha   sem    gyakorolhat  elhatározó    befolyást; 

b)  mert  egy  kormánynak  sem  áll  hatalmában,  csak 
a  közoktatást  is  úgy  rendezni,  hogy  az  mindenütt  ugyan- 
azon alapelvek  szerint,  az  alkotmányra  nézve  kedvező 
irányban,  történjék. 

Az  első  okra  nézve  mindannak,  a  ki  előtt  nem  áll 
tisztában  a  tudományos  oktatás  és  nevelés  közti  kü- 
lönbség, elegendő  bizonyságul  szolgál  a  tapasztalás, 
mit  e  részben  oly  bőven  nyújt  a  történet. 

Bárhogy  ítéljünk  a  katholikus  egyház  felöl,  min- 
denki meg  fogja  engedni,  hogy  egy  államhatalom  sem 
képes  több  szívósággal  és  hasonló  következetességgel 
használni  hatalmát,  mint  az  egyház.  Nemcsak  az  ifjúság 
nevelése,  hanem  az  egész  tudományos  tér,  az  összes 
irodalom  a  katholikus  klérus  kezeiben  volt  a  középkor 
folytán:  s  vájjon  megakadályozhatta-e  a  reformatió 
föllépését  és  gyors  elterjedését?  Épen  a  reformatióval 
tett  tapasztalás  figyelmeztette  a  papságot,  hogy  az 
előbbi  szervezet  még  nem  elég  szilárd,  hogy  a  katholi- 
kus egyház  nevelési  rendszere  hiányos,  s  e  hiányok 
helyrehozása  végett  alkották  a  jezsuiták  szerzetét.  E 
rend  szabályzatát,  kitűzött  czéljait  illetőleg,  mester- 
műnek mondhatni,  s  épen  azon  általános  ellenséges 
indulat,  melylyel  e  rend  a  katholikus  egyház  irányza- 
tainak ellenei  részéről  találkozott,  mutatja,  hogy,  a 
mennyire  emberi  erőktől  telik,  megfelelt  feladatának. 

A  katholikus  országokban  a  legtöbb  nevelő  intézet 
szinte  két  századon  át  a  jezsuita-rend  kezeiben  volt,  s  e 
rend  nemcsak  minden  osztály  tudományos  kiképzéséi' 
hanem,  mint  tudva  van,  még  a  családok  házi  viszonyaira, 
s  ez  által  minden  egyes  polgár  valódi  nevelésére  is 
jelentékeny  befolyással  volt:  mégis  mindazon  eszkö- 
zökkel, melyek  a  jezsuitáknak,  mint  katholikus  papok- 
nak rendelkezésökre  állottak,  s  azon  óvatossággal  é> 
következetességgel,  a  mint  ez  eszközöket  használták, 
megakadályozhatták- e,  hogy  idő  folytával  épen  az  a 
forradalom  be  ne  következzék  az  emberek  szellemében, 
amit  megakadályozni  volt  föladatuk?  Félig  tréfásan 
tették  "  azon  megjegyzést,  hogy  Voltaire  a  jezsuiták  nö- 
vendéke   volt.     Az    oeconomisták    és    encyclopaedisták 

nagy  része  szintén  az  vala,  s  az  egész  nemzedék,  mely 
az  egyház  és  a  fönálló  rend  elleni  antagonismusában 
egész  az  őrültségig  ment,  ama  nagy  rend  befolyása 
alatt  növekedett,  mely  talán  igenis  vágyott  világi  ha- 
tálom után,  de  e  hatalmat  csak  a  római  egyház,  s  a 
XVIII.  században  legalább,  a  királyság  érdekében  hasz- 
nálta, mely  az  egyháznak  támaszul  szolgált. 

Hihető-e,  hogy  az  államhatalom,  álljon  bár  élén 
korlátlan  uralkodó  vagy  felelős  minister,  azon  befolyás- 
sal, melyet  az  iskolákra  gyakorol,  (mert  csupán  erre 
vonatkozik  szükségkép  az  államhatalom  befolyása)  job- 
ban megakadályozhatja  olyas  érzelmek  terjedését,  me- 
lyek a  fönálló  rendre  nézve  veszélyesek,  mint  az  a  jezsui- 
táknak sikerült,  kik  a  gyóntatószék  által  akkor  oly 
mértékben  bírták  az  emberek  érzelmeit,  a  minővel  egy 
kormány  közlönyei  sem  dicsekhetnek  ? 

E  részben  is  egy  fényes  példa  áll  előttünk. 

Napóleon,  ki  azt  hitte,  hogy  a  központosítás  elvé- 
ben föltalálta  az  államok  és  trónok  föntartása  titkát, 
mi  által  a  népet  oly  nagyságra  emelhetni,  hogy  méltó 
piedestal-ja  lehet  a  nagy  császárnak,  roppant  közigaz- 
gatási tehetségével  s  vas  következetességével  egészen 
központosítá  és  az  állam  vezetése  alá  vetette  az  összes 
közoktatási  ügyet.  (6).  Senki  sem  látta  inkább  be,  mint 
ő:  melyek  azon  szükséges  föltételek,  a  miktől  függ  a 
közoktatásnak  az  állam  általi  következetes  vezetése. 

Miután  a  forradalom  által  lényegesen  megváltozott 
a  klérus  állása  és  elvonták  tőle  a  közoktatás  kizárólagos 
vezetését,  mely  azelőtt  őt  illette:  nem  volt  többé,  mint 
addig,  az  államra  nézve  elégséges,  ha  befolyást  akart 
gyakorolni   a   közoktatásra,    a   papságot   biztosítani  ma- 

gának.  (c).  Sőt  egy  testületet  kellett  alkotnia,  hogy 
betöltse  a  hézagot,  mely  a  jezsuiták  eltörlése  által  szár- 
mazott. A  jezsuiták  helyett  egy  óriási  nevelési  hivatalt 
kellé  fölállítani,  mely  szintoly  föltétlenül  alá  legyen 
vetve  az  államnak,  mint  a  jezsuiták  voltak  a  pápá- 
nak, (d).  Ezen  féligmeddig  a  hadsereg  (e),  féligmeddig 
az  egyházi  rend  mintájára  rendezett  testületnek  kellett 
minden  közoktatási  intézetet  átadni  kizárólag.  (/).  A 
anítói  testületben  a  legnagyobb  egységet  szoros  hie- 
rarchia által  kellé  föntartani,  miszerint  senki  se  lehete 
képes  fensőbb  tanítói  állomásra,  mielőtt  az  alsóbb  fo- 
kozatokon át  nem  ment  (g).  A  tanári  testület  főbb 
hivatalnokai  államtanácsosok  levén,  e  kötelék  fűzi  vala 
őket  az  államhoz,  hogy  az  oktatási  ügy  vezérlete  és  a 
kormány  alapelvei  közt  meg  legyen  a  szükséges  egység, 
s  a  nép  politikai  és  erkölcsi  nézetei  a  kormány  érdeké- 
ben vezettessenek,  (h).  Ha  egyáltalában  lehetséges  lenne 
valamely  nagy  nép  nézeteinek  és  véleményeinek  bizo- 
nyos irányt  adni :  meg  kell  vallani,  hogy  az  universitas, 
amint  Napóleon  kigondolta,  s  részint  gyakorlatilag  léte- 
síté,  a  legjobb  eszköz  volt  erre.  (i).  S  minő  eredményei 
lettek  mind-e  törekvéseknek? 

Föladatom  körén  kívül  esik  vizsgálni,  minő  ered- 
ményeket idézett  elő  Francziaország  tudományos  és 
erkölcsi  mívelődésére  az  universitasnak  adott  egyedárú- 
ság. Ha  a  franczia  nép  míveltségi  állapotát  más  nem- 
zetekéhez hasonlítjuk:  meg  kell  vallani,  hogy  az  uni- 
versitas majdnem  félszázados  működésének  e  részben 
nem  a  legfényesebb  eredményei  vannak ;  s  meglehet, 
hogy  a  mit  a  legfensőbb  oktatás  szelleme  miatt  az  uni- 
versitas ellen  felhoznak,  szintoly  igaz,  mint  a  mit  védői 

a  papi  párt  ellen  szoktak  fölhozni.  Bennünket  csak  az 
a  kérdés  érdekel  e  helyen :  hogy  az  egyetem  megfelel- 
het-e politikai  feladatának,  melyet  eléje  tűztek?  vagyis: 
hogy  az  összes  oktatásügy  központosított  vezetése  meg- 
felelt-e annak,  a  mit  tőle  vártak?  S  azt  hiszem,  hogy 
senki  sem  felelhet  igennel  e  kérdésre,  a  ki  Francziaor- 
szág  történetét,  mióta  az  universitas  életbe  lépett, 
ismeri. 

Valamint  a  jezsuiták  minden  törekvése,  minden 
„Editiones  ad  usum  Delphini"  s  az  iskolai  könyvek  és 
előadások  legszorosb  elővizsgálata  mellett,  sem  akadá- 
lyozhatták meg,  hogy  oly  ivadék  ne  nőjön  fel  szemök 
előtt,  mely  örömmel  üdvözlé  Pombal  rendszabályait,  s 
a  forradalom  alatt  oly  elveket  valósított,  mik  merőben 
ellenkeztek  azokkal,  a  miket  az  iskolában  tanultak: 
szintoly  kevéssé  sikerült  ez  a  francziá  kormány  jezsui- 
táinak. 

A  császárság  mellett  fölhozhatni,  hogy  nem  volt 
meg  erre  a  szükséges  ideje:  de  ha  meggondoljuk,  hogy 
a  restauratió  egész  15  évig,  a  júliusi  monarchia  pedig 
17  éven  át  legkorlátlanabb  befolyást  gyakorolt  az  Ösz- 
szes  közigazgatásra,  s  elvégre  is  a  júliusi  forradalomhoz, 
az  1848-ki  köztársasághoz  és  újabban  az  imperiumhoz 
jutottak :  határozottan  meghiúsultnak  kell  elismernünk 
■b  kísérletet,  miszerint  az  állampolgárok  nézeteinek  az 
iskola  által  az  alkotmányra  nézve  kedvező  irányt  akar- 
tak adni. 

E  tény  oka  abban   fekszik,   mivel  az    oktatás    csak 

kis    részét    teszi  a  nevelésnek,    s    hogy    ennélfogva,    ha 

minden  polgárnak  ugyanazon  fogalmakat  verik  is  fejébe 

iskolákban,  épen    nem  következik,    hogy  tehát  a  be- 


44  -Az  uralkodó  eszmék  befolyása  az  államra. 

tanított  fogalmaknak  megfelelő  nézetekkel  kelljen  bir- 
niok.  Második,  még  fontosabb  ok  továbbá,  hogy  soha 
sem  áll  valamely  kormánynak  hatalmában,  csak  az  ok- 
tatást is  úgy  rendezni,  hogy  azt  mindenütt  valóban 
kedvező  irányban  intézzék  az  alkotmányra  nézve. 

A  kormány  —  ha  azon  szomorú  meggyőződésre 
jött,  hogy  fönállását  az  állampolgárok  s  különösen 
bizonyos  osztály  míveltsége  veszélyezi,  —  megtilthat 
minden  oktatást,  s  tudva  van,  hogy  még  az  újabb  idők- 
ben és  szabad  államokban  is  büntető  törvényekkel  tö- 
rekedtek akadályozni  a  rabszolgák  szellemi  és  erkölcsi 
mívelését.  De  ha  egyszer  minden  osztálynak  megadják 
a  szellemi  mívelodés  jogát,  sőt  a  legtöbb  európai  állam 
példájára,  minden  osztálynak  kötelességévé  teszik  azt : 
többé  nem  áll  hatalmában  előre  meghatározni  a  követ- 
kezményeket. 

E  részben  is  nagy  hasonlat  van  a  sajtó  és  az  iskola 
közt.  Ha  valamely  kormány  csak  az  összes  polgárok 
butasága  mellett  tarthatná  fön  magát:  kétségkívül 
igen  nagy  eredménye  fogna  lenni,  ha  megsemmisítnék 
a  sajtót,  s  a  kormányrendeleteken  kívül,  megtiltanának 
minden  nyomtatást.  Csalódik,  aki  hasonló  eredménye- 
ket vár  a  cenzúrától,  vagy  azt  hiszi,  hogy  az  alkot- 
mányra nézve  kedvező  irányt  adhatni  e  nézeteknek. 

Ahol  a  legnagyobb  csend  uralkodik,  a  leglassúbb 
szó  sem  megy  veszendőbe ;  s  a  legcsekélyebb  adag  fű- 
szer és  orvosság  is  nagy  hatással  van  arra,  aki  ritkán 
él  vele.  így  a  cenzúra  is  csak  azt  eszközli  gyakran,  hogy 
annál  nagyobb  hatást  gyakorol  az,  ami  minden  fe- 
szült figyelem  mellett  is  átment.  Idejárul,  hogy  a  leg- 
szigorúbb   cenzúra    is  csak    a    könyvet   Ítélheti    meg,  és 

nem  a  gondolatokat,  melyeket  az  olvasóban  költött; 
holott  épen  ezek  lehetnek  az  államra  nézve  veszé- 
lyesek. 

Épen  ez  az  eset  az  iskolákkal.  Ki  számíthatja  ki 
előre,  mely  benyomásokat  és  fogalmakat  idéz  elő  száz 
gyermek  lelkében  ugyanazon  előadás?  Ha  valamely 
tárgyat  megvilágosítnak,  állásához  és  egyéniségéhez 
képest  mindenki  másként  látja  azt.  Az  iskola  kész  né- 
zetek helyett  csupán  módot  nyújt  saját  ismeretek  szer- 
zésére, 'melyek  nem  attól  függenek,  amit  az  iskolában 
tanult  valaki,  hanem  amit  az  életben  tapasztalt. 

Ha  fölteszszük,  hogy  akikre  az  ifjúság  képezése 
nagy  államokban  bízva  van,  mindnyájan  egészen  oszt- 
ják a  kormány  nézeteit,  s  nincs  egyéb  czéljok,  mint  oly 
nézetekben  dreszirozni  az  ifjúságot,  melyek  az  alkot- 
mányra nézve  kedvezők :  nézetem  szerint  még  akkor  is 
csekély  a  befolyás,  melyet  az  állam  a  polgárok  politikai 
érzelmeire  gyakorol;  és  pedig  a  tapasztalás  mutatja, 
hogy  e  föltétel  merőben  hamis. 

Az  állam  által  vezetett  közoktatás  eredményét  ille- 
tőleg ugyanazon  forrásból  származnak  az  emberek  csa- 
lódásai, melyből  a  szoros  központosítás  oltalmazására 
használt  álokoskodásokat  rendesen  merítni  szokták. 
Nem  ismerik  a  lényeges  különbséget  az  erkölcsi  és  va- 
lódi személy  közt,  s  e  tévedésből  azon  hibás  nézetet 
következtetik,  hogy  ezer  meg  ezer  ember,  egy  hierar- 
chiailag  rendezett  testületté  forrva,  közös  hivatás  mel- 
lett, úgy  érez  és  cselekszik,  mint  egyetlen  ember,  s 
akként  lehet  is  felhasználni  bizonyos  czélra.  Minden 
lehető  törvényhozói  föladat  közt  bizonyára  a  legne- 
hezebb   oly    organismust    találni,    mi     által    az    egyes, 

lemondva  egyéniségéről,  egészen  fölolvadna  a  község- 
ben, melyhez  tartozik. 

Ha  azt  akarjuk,  hogy  az  egyén,  ahelyett,  hogy  sa- 
ját föladatát  követné,  minden  tudományát  és  tehetségét 
a  társadalom  czéljainak  szentelje,  a  lehetőleg  el  kell 
őt  szigetelnünk,  széttépnünk  minden  köteléket,  a  tár- 
sadaloméin kívül,  melyhez  tartozik,  lehetlenné  kell 
tennünk  ránézve  minden  egyéni  érdek  keletkezését 
vagy  legalább  kielégítését;  s  miután  ez  csak  akkor  tör- 
ténhetik, ha  az  egyes  az  által  saját  érdekeit  is  előmoz- 
dítja, mikor  az  állam,  melynek  tagja,  czélját  érte:  e 
szerint  az  egyetemes  és  egyéni  érdekek  közt  szükségkép 
a  legnagyobb  azonosságnak  kell  létezni. 

Csak  mindezen  föltételek  betöltésével  sikerült  a 
katholicismusnak  a  szerzetességben  oly  községeket 
alkotni,  miknél  az  egyéniség,  amennyire  lehetséges, 
elenyészett  a  községben,  melyhez  tartozott,  (k). 

Föltehetni-e,  hogy  az  egyes  tanárnak,  ki  mint 
családatya,  állampolgár,  tulajdonos,  más  emberekhez 
hasonló  életviszonyok  közt  él,  akit  ezernyi  kötelék  fűz 
a  társadalomhoz,  nincsenek  az  államéitól,  vagy  jobban 
mondva,  azon  kormányformáéitól,  mely  alatt  hivatalt 
visel,  külön  személyes  érdekei,  s  hogy  tanítói  állomá- 
sát, ha  bizonyos  kormányformától  függene  is  az,  amire 
nincs  eset,  minden  személyes  érzelménél  és  nézeténél 
többre  becsülje?  Ha  látjuk,  mily  helyzetet  adhat  az 
állam  a  néptanítónak,  meg  kell  vallani,  hogy  az  igen 
valószínűtlen. 

Az  utóbbi  évek  tapasztalása  e  részben  is  fölösle- 
gessé tesz  minden  föltevéseken  alapuló,  elméleti  vita- 
tást.    Midőn  1848-ban  a  társadalom  kicsapott  medréből, 

általán  véve    mindenütt   a  néptanítók  osztálya  lépett  föl 
legellenségesebben  az  állam  ellen. 

Poroszország,  hol  a  közoktatás  egészen  azon  elvek 
szerint  van  rendezve,  hogy  a  népoktatás  a  kormány 
támaszául  szolgáljon,  nem  volt  e  részben  kivétel ;  és  a 
néptanítók  nagy  száma,  kiket  Francziaországban  kitet- 
tek, mivel  az  ifjúság  közt  communista  nézeteket  ter- 
jesztettek, minden  esetre  azt  mutatja,  hogy  a  kormány- 
nak nagy  hatalma  van  azok  fölött,  kikre  az  oktatást 
bízták,  de  mutatja  egyszersmind,  hogy  e  hatalom  nem 
terjed  ki  magára  az  oktatásra  is,  miután  korlátlan  ok- 
tatási joga  és  befolyása  a  tanítók  kinevezésére  nem 
akadályozhatta  meg  Francziaországban,  hogy  annyi 
föltétlenül  alárendelt  intézetben  a  kormány  czéljaira 
nyilván  ellenséges  irányú  elveket  ne  tanítsanak. 

JEGYZETEK  A  VII.  FEJEZETHEZ. 


(r/)  Mivel  korlátlan  egyeduralmakban  az  államhatalomnak 
megvan  ideje  és  biztossága,  mely  czéljai  kivitelére  szükséges : 
ily  államokban  mindig  sokkal  nagyobbnak  kell  lenni  a  befo- 
lyásnak, melyet  a  növelés  joga  által  az  állampolgárok  érzüle- 
teire gyakorolnak. 

(b)  II  n'y  aura  pas  d'état  politique  íixe,  s'il  n'y  a  pas 
un  corps  enseignant  avec  des  principes  fixes.  Tant  qu'on 
n'apprendra  pas  dés  l'enfance  s'il  faut  étre  républicain  ou  mo- 
narchique,  catholique  ou  irreligieux,  l'état  ne  formera  point 
une  nation ;  il  rcposera  sur  des  bases  incertaines  et  vagn.es, 
il  sera  constamment  exposé  aux  désordres  et  aux  cliangements. 
(Napóleon  szavai  az  államtanácsban.) 

(c)  Les  gouvernements  ont  eu  peu  a  s'occuper  de  l'édu- 
cation  publique  dans  les  états  d'Occident,  particuliérement 
depuis  la  réligion  chretienne,  parce  qu'elle  était  confiée  au 
clergé;  il  leur  suffisait  de  connaítre  l'esprit  du  clergé,  pour 
savoir  dans  quel  esprit   elle  était  dirigée. 

(d)  Je  sens  que  les  jésuites  ont  laissé,  sous  le  rapport 
de  Tenseignement,  un  trés-grand  vide;  je  ne  veux  pas  les 
retablir  ni  a  une  autre  corporation,  qui  sóit  soumise  a  une 
domination  étrangére,  mais  je  me  crois  obligé  d'organiser 
réducation  de  la  génération  nouvelle,  de  maniére  a  pouvoir 
surveiller  ses  opinions  politiques  et  morales.  (Séance  du 
Fevrier   1806.) 

Je  veux  foriner  une  Corporation  non  des  jésuites,  qui  aient 
lem-  souverain  á  Romé,  mais  de  jésuites  qui  n'aient  d'autre 
ambition  que  celle  d'étre  utiles,  et  d'autre  intérét  que  Pintérét 
public.   (Séance  du  Mars    1806.) 

(<?)  II  faut  imiter  dans  le  corps  enseignant  la  classification 
des  grades  militaires.   (Séance  du  Mars   1806.) 

Le  professeurs  eux-memes  seront  soumis  dans  certains 
cas  a  la  peine  des  arréts,  ils  n'en  souffriront  pas  plus  dans 
leur  considération,  que  les  colonels  contre  qui  cetté  peine  est 
prononcée.  (Séance  du  7.  Avril   1807.) 

(f)  Je  veux  que  les  membres  du  corps  enseignant  con- 
tractent  non  pas  un  engagement  réligienx,  comme  autrefois, 
mais  un  engagement  civil.  Ils  épouseront  l'instruction  publique 
comme  leur  devanciers  épousaient  l'Eglise.  (Séance  du  20. 
Mars   1806.) 

(y)  Si  tous  le  professeurs  ont  un  ou  plusieurs  chefs, 
comme  les  jésuites  avaient  leur  général  et  leur  supérieurs,  si 
l'on  ne  peut  étre  proviseur  qu'apres  avoir  été  professeur,  ni 
professeurs  dans  les  hautes  classes  qu'apres  avoir  professé 
dans  les  classes  inférieures,  s'il  y  a  enfin  un  ordre  d'avancement, 
qui  entretienne  T emulation  :  ce  corps  acquera  autant  de  con- 
sistance,  qu'en  avaient  le  jésuites. 

(h)  Mon  but  principal  dans  l'établissement  d'un  corps 
enseignant  est  d'avoir  un  moyen  de  diriger  les  opinions  po- 
ljtiques   et  morales.      (Séance   du   11.   Mars    1806.) 

On  dóit  fairé  en  sorté,  que  les  jeunes  gens  ne  soient  ni 
bigots,  ni  trop  incrédules;  il  doivent  étre  appropriés  a  l'état 
de  la  nation.   (Séance  du  26.  Mars   1806.) 

(i)  L'essentiel  est,  que  les  membres  de  Tuniversité  —  par- 
ceque  c'est  ainsi  qu'on  Tappellera  —  aient  le  privilége  exclu- 
sif  de  l'enseignement.   (Séance  du  20.  Mars   1806.) 

Eötvös.  A  XIX,  század  eszméi.  III.  4 

Le  ministre  de  Cultus  dóit  présider  au  choix  des  ouvra- 
ges  classiques,  qui  seront  mis  dans  les  rnains  des  jeunes  gens ; 
je  le  charge  de  fairé  un  petit  volume  pour  cuacjue  classe,  qui 
sera  eomposé  des  passages  des  écrivains  ancien 8  et  modernes; 
propre  a  inspirer  á  la  jeunesse  un  esprit  et  des  opinions  aux 
lois  nouvelles  de  1' Empire.     (Séance  du   29.  Mai   1504.) 

(/<•)  A  világi  clerus,  a  nőtlenség  s  annyi  egyéb  közös  rendi 
érdek  daczára  sem  érhette  el  sóba  az  egység  azon  fokát: 
épen   mivel  még  sokoldalú  érintkezésben  áll  az  élettel. 

VIII.  FEJEZET. 

A  TÖRVÉNYKEZÉSI  KÖZPONTOSÍTÁS 
EREDMÉNYEI. 


A  mi  az  összes  állampolgárokkal  közös,  szükség- 
kép mind  növeli  az  állam  benső  consistentiáját :  s  így 
a  törvények  egységét  s  a  végrehajtásukban!  egyforma- 
ságot is  egyesítő  kapcsul  kell  tekintenünk,  mely  annál 
erősebb,  minél  inkább  különböznek  valamely  állam  élő 
törvényei  más  államokéitői,  s  minél  inkább  az  állam  fen- 
állásától  függ  minden  jog  élvezete  az  egyesre  nézve.  (a). 

Más  dolog,  ha  azon  kérdést  állítjuk  föl:  vájjon  a 
törvények  ezen  egysége,  s  akalmazásuk  egyformasága 
szükséges-e  az  állam-egység  föntartására ?  S  részemről 
nem  hiszem,  hogy  e  tételt,  melyet  rendesen  minden 
kétségen  kívülinek  szoktak  állítani,  igaznak  mutassa  a 
tapasztalás. 

Hány  államot  mutat  a  történet,  sőt  a  jelenkor  is, 
hol  nem  találunk  az  állam  minden  részében  s  minden 
lakosára  nézve  egyaránt  közös  törvényt,  a  nélkül,  hogy 
e  hiány  legkevesbbé  is  veszélyezné  az  állam  egységét,  s 
consistentiájának  nagyobb  fokát. 

Míg  a  patríciusok  és  plebejusok  különböző  törvé- 
nyek alatt  állottak,  épen  egysége  által  a  legsúlyosabb 
veszélynek    ellenállt  Róma,  és  minden  különbségek    da- 

4* 

czára,  melyek  a  jus  Quiritum  és  jus  civile  között,  s  e 
közt  és  a  jus  italicurn  közt,  végre  a  jus  provinciáié  közt 
fenállottak,  daczára  mindazon  külömbségeknek,  melyek 
a  praetori  edictumok  (b)  következtében  az  egyes  pro- 
vinciák közt  a  törvénykezésre  nézve  keletkeztek :  szá- 
zadokig uralkodott  Kóma  következetesen  a  világ  fölött, 
s  oly  egységes  államra  adott  példát,  melynek  alig  talál- 
juk párját  a  történetekben. 

Senki  sem  tagadhatja,  hogy  Spanyolországot  V. 
Károly  alatt,  Francziaországot  XIV.  Lajos  alatt  méltán 
mondhatni  egységes  államnak :  mindazáltal  még  a  tör- 
vényhozást illetőleg  sem  volt  jogegység  az  egyeduralmak 
egyikében  is.     Ugyanazt  mondhatjuk    Angliáról. 

Sut  magában  az  északamerikai  szabad  államokban 
sem  fogná  senki,  —  ha  megszűnnének  egy  államot  képezni 
—  annak  tulajdonítani  a  szakadást,  hogy  az  egyes  álla- 
moknak különböző  polgári  és  büntető  törvényeik  voltak. 

Minden  államnak  egyik  fő  feladata  az,  hogy  biztos 
jogállapotot  hozzon  létre,  megfelelőt  az  állampolgárok 
erkölcseinek  és  meggyőződéseinek.  Ezek  alapjai  minden 
czélszerű  törvényhozásnak,  s  mivel  az  egyes  állammá 
egyesülés,  az  ebből  származó  soknemű  érintkezések,  s 
a  műveltség  magasabb  fokán  álló  részek  befolyása  a 
többiekre,  lassankint  szükségkép  némi  egyformaságot 
eszközöl  a  különböző  állampolgárok  erkölcsei  és  véle- 
ményei között:  (c)  az  államkapcsolat  hosszas  idő  alatt 
mindinkább  kiegyenlíti  az  egyes  részek  törvényei  közt 
fenálló  különbségeket,  s  végre  egyformaságot  idéz  elő 
a  törvényhozásban,   (d). 

De    bár    a  törvény    egyformaságát    az    állam 
végeredményéül     tekintsük :     határozottan     visszautasít- 

juk  az  egyformaság  tekintet  nélküli  behozatalát,  mint 
eszközt  az  államegység  megalapítására:  nemcsak  mivel 
ez  eszköz  annyi  egyebek  mellett,  melyek  rendelkezé- 
sünkre állanak,  fölöslegesnek  s  a  kitűzött  czél  elérésére 
czélszerűtlennek  tetszik;  hanem  azért  is,  mert  alkal- 
mazása minden  államra  a  legveszélyesb  következmé- 
nyeket vonhatja  maga  után.  (e). 

Miután  minden  törvény,  —  főleg  a  melyek  az 
állampolgárok  különös  viszonyait  s  a  birtokjogot  sza- 
bályozzák, —  csak  úgy  czélszerű,  ha  a  polgárok  er- 
kölcseinek és  jogfogalmainak  megfelelő:  minden  rög- 
töni változtatás  az  összes  törvényhozásban  nemcsak 
kárt  okoz  rendesen  az  egyesnek  s  megfoszt  mindenkit 
a  biztonság  érzetétől;  hanem  egyszersmind  azon  rosz- 
szal  van  az  államra  nézve  egybekötve,  hogy  gyöngíti  a 
törvények  iránti  tiszteletet,  —  mi  nem  annyira  a  tökéle- 
tességűk felőli  meggyőződésből  származik,  mint  inkább 
a  megszokás  eredménye,  —  s  ez  által  egyik  legszilárdabb 
alapjától  fosztja  meg  az  államot.  S  az  is  megtörténhe- 
tik, hogy  a  polgári  törvények  rögtöni  megváltoztatása, 
melyet  az  egység  kedveért  tettek,  hajlamot  idézhet  elő 
az  alkotmány  megváltoztatása  iránt,  s  megfosztja  azt 
ama  támasztól,  melylyel  bármi  hiányos  alkotmány  bír 
az  állampolgárok  azon  öntudatában,  miszerint  az  alkot- 
mányváltoztatás mindig  a  magán  viszonyok  megváltoz- 
tatását is  maga  után   vonja.  (/). 

De  mellőzzük  ezt. 

Az  idézett  okoknál  fogva,  mikhez  rövidség  okáért 
nem  akartam  még  többet  elősorolni,  erősen  meg  vagyok 
győződve,  hogy  a  törvények  megváltoztatása  sokkal 
többet  árt  az  államnak,  mint    amennyit  az  egyformaság 

által  nyerhetni;  de  vélekedjenek  bár  mások  másképen 
s  ha  meg  is  kell  engednem,  hogy  a  teljes  egyformaság 
behozatala,  a  törvényeket  illetőleg,  hatalmában  áll  az 
államnak,  sőt  századunk  tapasztalatai  szerint,  s  azon 
könnyűségből  itélve,  melylyel  a  franczia  forradalom  óta 
az  összes  polgári  és  büntető  törvénykezést  annyi  or- 
szágban megváltoztatták,  majdnem  úgy  tetszik,  mintha 
az  ilyes  rendszabály  épen  nem  is  volna  nagy  nehézsé- 
gekkel összekötve :  még  mindig  eldöntetlen  marad  a 
kérdés :  vájjon  a  közös  törvény  behozatala  által  elérhető-e 
a  czél,  t.  i.  a  jog  egyforma  kezelése  az  állam  minden  ré- 
szére és  tagjára  nézve?  S  azt  hiszem,  e  kérdésre  is 
tagadólag  kell  felelnie  mindenkinek,  aki  e  tárgyról 
nyugodtan  godolkodott. 

A  jog  kezelése  az  államban  nem  a  törvény  betűjé- 
től függ,  hanem  alkalmazásától  egyes    esetekben. 

Arra  nézve  tehát,  hogy  az  igazságkiszolgáltatás 
valóban  egészen  egyforma  legyen  az  állam  minden  ré- 
szében és  lakosára  nézve,  nem  elég  az  egész  államba 
közös  törvénykönyvet  hozni  be;  arról  is  kell  gondos- 
kodni, hogy  egészen  egyformán  alkalmazzák  a  törvé- 
nyeket: a  miből  kitetszik,  hogy  mindazon  államokban, 
hol  a  polgárok  műveltségi  foka,  erkölcsei  s  vallásos  és 
egyéb  nézetei  közt  különbségek  vannak,  azaz :  minden 
nagyobb  államban,  ahol  tökéletes  egyformaságot  akar- 
nak az  igazságtételben,  észszerűlcg  nem  lehet  megtartani 
az  esküttszéket. 

Xem  czélom  az  esküttszék  jó  és  rossz  oldalairól 
szólni  e  helyen. 

Oly  tárgy  az,  melyet  —  épen  mivel  nem  jogi.  ha- 
nem politikai  intézménynek  tekintették  az  esküttszéket, 

- —  alaposabban  és  kimerítőbben  tárgyaltak  minden 
egyéb  törvénykezési  kérdésnél.  Annyit  kénytelenek 
mind  barátai,  mind  ellenségei  megengedni,  hogy  az 
esküttszék  sajátsága  hozza  magával,  miszerint  az  által 
tetemes  befolyása  van  a  nép  nézeteinek  és  erkölcseinek 
az  igazságszolgáltatásba.  Legyenek  bár  még  oly  szaba- 
tosak a  törvény  rendeletei,  ha  még  annyiszor  ki  mond- 
ják is  az  alapelvet,  hogy  szorosan  a  törvény  betűihez 
kell  ragaszkodni,  s  bármennyire  lelkökre  kössék  az 
eskütteknek,  hogy  csupán  a  tényhez  tartsák  magukat, 
a  bíróra  hagyván  a  jogi  kérdést :  az  esküttszékek  már 
az  által,  hogy  e  tény  fölött  Ítélnek,  egyszersmind  min- 
dig az  iránt  is  határoznak,  hogy  a  törvényt  bizonyos 
esetben  kell-e  alkalmazni,  s  e  kérdést  különbözőleg 
döntik  el,  amint  különböző  nézetben  vannak  a  törvény 
felől.  Hogy  a  nép  erkölcseinek  és  nézeteinek  a  törvény- 
kezésre ekkép  adott  befolyás  üdvös-e  vagy  sem?  e 
kérdésre  különbözőleg  lehet  felelni,  amint  külöbözők 
a  nézetek  a  czélszerű  törvényhozás  föladatairól  (g): 
azonban  tagadhatatlan,  hogy  az  erkölcsök  és  nézetek 
ezen  befolyása  a  jogszolgáltatásra,  az  esküttszékek  mel- 
lett, szükségkép  meg  van,  s  hogy  tehát,  ahol  esküttek- 
nek kell  ítélni,  általában  csakis  oly  esetekben  lehet 
számítani  a  törvények  egyforma  alkalmazására,  mikben 
az  állampolgárok  mind  egyetértenek;  amiből  követke- 
zik, hogy  az  esküttszéki  intézmény  világos  ellentétben 
áll  a  törvények  merőben  egyforma  alkalmazásával,  amit 
az  egységes  állam  „sine  qua  non"-jául  vesznek  föl. 

Az  esküttszék  egyik  legnagyobb  előnyéül  szokták 
fölhozni,  hogy  a  mellett  mindenki  fölött  hasonlói  ítél- 
nek.  Nem    vitatom,    ha    vájjon  az  egysorsuak  ítéletét  a 

részrehajtatlan  igazságszolgáltatás  legczélszerűbb  esz- 
közének kelljen-e  tekintenünk:  annyi  bizonyos,  hogy 
az  esküttszékeknél  abban  áll  az  egyenlőség  a  perlőfelek 
és  bíráik  közt,  ha  ezek  is  az  egyszerű  polgárok  sorából 
lépnek  ki,  azaz  sem  valamely  külön  bírói  rendhez  nem 
tartoznak,  sem  nem  kormányszolgák.  Kétségtelen,  hogy 
ebben  nagy  biztosíték  van  arra  nézve,  miszerint  az 
igazságot  nem  valamely  külön  bírói  rend,  s  nem  is  a 
kormány  érdekében  szolgáltatják  ki;  de  az  esküttszék 
épen  ezen  sajátsága  kizárja  mindazon  eszközöket,  mik 
által  a  törvénykezési  egyformaságot  csak  meg  is  lehet 
közelíteni. 

Készemről  csak  két  ilyen  eszközt  ismerek. 

Vagy    egy    kasztra   kell   bízni  az  államban  minden 
bírói  tisztségét; 

vagy    az    államtól   kell   függővé  tenni  a  bírói  hata- 
lom gyakorlását. 

E  kettő  közöl  bizonyára  az  ekő  a  hathatósb  eszköz. 

A  kaszt  —  akár  öröködés,  akár  választás  útján 
egészítse  ki  magát  —  mindig  makacsabbúl  ragaszkodik 
az  egyszer  fölállított  elvekhez  minden  kormánynál.  A 
hierarchia  valamely  kasztban  erősebb  minden  hivatal- 
nok seregnél.  Mivel  az  egyes,  mint  testületének  tagja, 
jelentékenyebbnek  érzi  magát,  annálfogva  könyebben 
alárendeli  egyéni  akaratát  az  egyetemének,  mi  oly  i 
formaságot  idéz  elő  a  törvények  alkalmazásában,  ami- 
nőt semmi  egyéb  eszköz  által  nem  élhetni  el.  Ahol 
külön  bírói  kaszt  van,  az  nem  csupán  kiszolgáltatója, 
hanem  úgyszólván  ura  a  jognak.  Mintegy  becsületbeli 
dolog  előtte,  föntartani  az  egyszer  fölállított  elveket.  E 
szervezet,    ha    csupán    a    jogszolgáltatás    egyformaságára 

törekszünk,  tagadhatlan  előnyöket  nyújt  a  bírói  hata- 
lomnak, s  kétségkívül  ez  indítá  Montesquieut  arra, 
hogy  még  a  bírói  állomások  árúba  bocsátását  is  védje: 
azonban  a  rossz  oldalokat  is  ismerjük,  mikkel  ez  intéz- 
mény minden  egyéb  tekintetben  jár,  s  nem  hiszem, 
hogy  korunkban  valaki  a  bírói  hatalom  függetlenségét 
az  által  akarja  megvásárolni,  hogy  az  egész  államot 
egy  kaszttól  tegye  függővé,  vagy  oly  intézményekkel 
akarná  elérni  a  törvénykezési  egyformaságot,  miknek 
következtében  elvégre  olyas  viszonyok  állanak  elő,  me- 
lyek között  az  országos  igazságszolgáltatást  bizonyos 
formák  közt  gyakorolt  rendszeres  elnyomásnak  tekin- 
tenék, mint  Francziaországban    volt   a    forradalom  előtt. 

Ha  tehát  azt  akarjuk,  hogy  az  egész  államban 
valóban  egyformán  kezeljék  a  jogot,  szükségkép  más 
eszközökhez  kell  folyamodnunk,  s  oly  intézményekről 
gondoskodnunk,  melyek  az  egész  állam  törvénykezését 
szintúgy  központosítják,  mint  a  törvényhozó  és  végrehajtó 
hatalmat,  s  a  bírói  hatalmat  nemcsak  a  fölséges  államhata- 
lom nevében,    hanem    annak    magának  kell  gyakorolni. 

A  bírói  hatalom  teljes  alárendelése  a  kormánynak 
csak  azon  elvek  természetes  következménye,  melyeket 
az  állam  fölségére  nézve  fölállítottak.  Ha  ennek  telje- 
sen korlátlannak  kell  lenni,  oly  államokban,  hol  a  föl- 
ségi  jog  választott  törvényhozásra  van  ruházva,  mit  az 
saját  felelős  szolgái  által  gyakorol,  ugyanazon  befolyást 
kell  adni  ezeknek  a  bírói  hatalomra,  melyet  kényural- 
makban a  legfőbb  hatalom  nélkülözhetlen  kiegészítő 
részének   tekintenek. 

Ha  a  törvényhozás  megbizottaitól  elvonjuk  e  ha- 
talmat, szintoly  kevéssé  lehet  szó  a  parliament  minden- 

hatóságáról,  mint  nem  lehet  kényuralomról,  ahol  füg- 
getlen törvényszékek  vannak.  (/*).  Mihelyt  elvonták  az 
e  törvényszékek  fölötti  hatalmat  az  államhatalomtól,  a 
jogkiszolgáltatás  egyformaságának  lehetősége  is  azonnal 
megszűnt,  (i). 

Mellőzzük  most  a  kérdést:  ha  vájjon  a  fölvilágo- 
sult  kényuralom  az  európai  emberiségre,  a  polgárisodás 
jelen  fokán,  valóban  a  legjobb,  sőt  egyedül  lehetséges 
kormányforma-e?  amint  azt  sokan  teljes  meggyőződéssel 
állítják,  s  a  mint  azon  alkotmányos  formák  barátai  is, 
melyekben  az  államnak  az  egyén  fölötti  korlátlan  hatalma 
érvényesül,  tudtukon  kívül,  maguk  is  meggyőződve  lát- 
szanak lenni  (&) ;  szorítkozzunk  csupán  azon  kérdésre: 
vájjon  az  áltál  is,  hogy  a  bírói  hatalmat  a  legtökéletesebben 
alávetik  a  felelős  kormánynak,  elérhetni-e  a  törvénykezés 
teljes  egyformaságát  ? 

S  hogy  e  kérdést  eldöntsük,  csak  azon  eszközökről 
kell  gondoskodnunk,  melyekkel  a  kormány  a  teljes  tör- 
vénykezési egység  elérése  végett  rendelkezhetik. 

Hogy  ezer  meg  ezer  ember  egészen  különböző 
nézetben  szokott  lenni  azonegy  tárgyról,  nem  szükség 
bizonyítgatni.  Szintúgy  tudva  van,  hogy  a  nézetkülönb- 
ség mindig  nagyobb,  ha  bizonyos  elvek  alkalmazásáról 
van  szó,  mint  maguk  ez  elvek  fölött.  Innen  következik, 
hogy  a  törvénykezési  teljes  egyformaság  legjobb,  sőt 
egyedüli  eszközét  abban  kell  keresnünk,  ha  egy  törvény- 
székre bízzák  az    összes    bírói  hatalom  gyakorlását. 

Miként  a  törvénykezési  formák  egyformaságának 
föntartása  végett  fősemmítő  (cassatió)-széket  hoznak  be 
mindenütt,  mely  mindazon  esetben,  ha  a  jog  formáit  az 
egyik    fél   nézetei    szerint  megsértették,  az  egész  állam- 

ban  ítéletet  mond  :  úgy  magukra  az  Ítéletekre  nézve  is 
hasonló  egyformaságot  kellene  létesíteni:  főtörvényszé- 
ket  alkotni,  mely  az  egész  államban  hozott  minden 
ítéletet  megvizsgálna,  s  joga  lenne  azokat  megváltoz- 
tatni, valahányszor  az  első  bíróság  nem  azon  értelem- 
ben alkalmazta  a  törvényt,  amint  a  legfőbb  törvényszék 
az  egész  államra  nézve  meghatározta. 

Ilyes  intézmények,  legfőbb  [törvényszékek,  melyek 
elé  fölebbezheti  ügyét,  aki  csak  az  alsóbb  törvényszékek 
ítéleteivel  nem  elégszik  meg,  mindenütt  voltak  a  fran- 
czia  forradalom  előtt,  sőt  a  legtöbb  államban  vannak 
ma  is :  minélfogva  sokkal  ismeretesebbek  az  okok,  mik 
miatt  e  törvénykezési  rendszertől  általában  eltértek, 
hogysem  ismételni  kellene. 

Csak  arra  figyelmeztetem  az  olvasót,  hogy  a  tör- 
vénykezési egység  föntartásának  ezen  eszköze  azonnal 
lehetetlenné  lesz,  mihelyt  az  igazságszolgáltatás  köré- 
ben is  a  törvény  előtti  egyenlőség  elvét  követik,  azaz : 
épen  ahol  legfontosabb  ez  elv. 

A  jogesetek  száma  tömérdek  minden  nagyobb  ál- 
lamban; s  száz  esetből  alig  van  egy,  melyben  a  vesztes 
fél  fölebb  ne  kívánná  vinni  ügyét.  Ily  körülmények  közt 
csak  az  menthetné  meg  a  legfőbb  törvényszéket  az 
ügyekkeli  elhalmozástól,  ami  lehetetlenné  teszi  azok  elin- 
tézését, —  ha  a  fölebbviteli  jogot  nagy  költséggel  köt- 
nék össze,  vagy  csak  oly  esetekre  szorítanák,  melyek 
nemcsak  az  illetők  előtt,  hanem  általában  is  fontosaknak 
tetszenek. 

Első  esetben  el  lenne  hibázva  az  intézmény  czélja, 
miután  nem  arról  van  itt  szó,  hogy  a  gazdag  feleknek 
nyújtsanak    módot  a   pörlekedés    húzására,   halasztására: 

hanem  arról,  hogy  az  állani  jogszolgáltatásában  a  leg- 
nagyobb egyformaságot  eszközöljék,  —  amit  nyilván 
nem  az  által  érhetni  el,  ha  kevesítik,  hanem  ha  szapo- 
rítják az  esetek  számát,  mikben  a  főtörvényszéknek 
ítélnie  kell.  Mindkét  esetben  az  igazságügy  körében  is 
a  gazdagság  nyer  kiváltságot.  Mert  ahol  a  fölebbvitel 
joga  nagy  költségekkel  jár,  csak  a  gazdag  élhet  azzal; 
s  minden  törvény,  mely  a  fölebbvitel  jogát  csak  na- 
gyobb őszietek  fölötti  kérdésekre  szorítaná,  megint 
csak  a  társadalom  vagyonosabb  osztályainak  adna  előnyt. 

Az  egyes  jogi  keresetek  fontossága  nem  az  öszlet 
nagyságától  függ,  hanem  az  azokban  előjövő  jogi  kér- 
désektől, sőt  a  legbonyolultabb  esetek  épen  a  legkisebb 
őszietek  fölött  fordulnak  elő,  miután  rendszerint  a  jog 
nemértéséből,  s  a  szerződések  homályos  kifejezéséből 
ered  a  legtöbb  bonyodalom,  mik  leggyakrabban  jönnek 
elő,  ahol  kis  őszietek  teszik  a  pör  tárgyát. 

Mivel  ezt  belátták,  újabban  sok  alkotmányos  ál- 
lamban eltértek  a  rendszertől,  mely  némi  egyformasá- 
got eszközölt  a  törvénykezésben,  s  az  által  igyekeztek 
elérni  az  egyformaságot,  hogy  a  központi  hatalomra 
bízták  a  bíró  kinevezését.  De  e  rendszer  ellen  is  nagy 
nehézségeket  hozhatni  föl,  amennyiben  egyformaságot 
akarunk  azzal  elérni  az  igazságszolgáltatásban. 

Ha  a  központi  hatalom  befolyása  csupán  azon  jogra 
szorítkozik,  hogy  minden  bírót  ő  nevez  ki,  s  elvon- 
ják tőle  azon  lehetőséget,  hogy  a  bírói  tisztet  viselt  egyé- 
neket előmozdítás  vagy  egyéb  előnyök  és  kitüntetések 
által  megjutalmazhassa  (7) :  igen  csekély  lesz  a  központi 
hatalom  befolyása  a  törvénykezés  folyamára,  mi  által 
nz  egyformaságot  föntarthatni. 

S  ez  által  még  tetemesen  szaporodnak  a  nehézsé- 
gek, mikkel  a  központi  hatalomnak  minden  bírói  tiszt- 
|ség  czélszerű  betöltésénél  az  egész  államban  küzdenie 
kell.  (m).  Mert  miután  oly  viszonyok  közt,  mik  között 
minden  bírói  helyet  nem  a  polgárok  bizalma,  hanem  a 
központi  hatalom  kegye  tölt  be,  hiányzanak  az  erkölcsi 
indokok,  mik  az  egyest  csak  kisebb  tisztségek  elvállalá- 
sára is  indíthatnák:  nem  látszik  valószínűnek,  hogy 
csekélyebb  hasznokkal  járó,  kisebb  bírói  állomásokra 
alkalmas  egyéneket  lehessen  találni,  ha  a  hivatali  elő- 
léptetés útját  elzárták  a  bírói  tisztet  viselő  egyéntől. 

Hogy  a  központi  hatalom  befolyása  a  törvénykezés 
teljes  egyenlőségét  idézze  elő:  a  kinevezés  jogán  kívül 
a  bírák  előmozdítási  jogát  is  meg  kell  annak  adni.  Az 
ilyes  intézkedést  azonban  nem  tarthatjuk  czélszerűnek, 
míg  mindazon  okokat  meg  nem  czáfolják,  melyeket  a 
bírói  függetlenség  mellett  föl  szoktak  hozni. 

S  még  ez  áron  sem  érhetik  el  az  igazságszolgálta- 
tás teljes  egyenlőségét. 

Csak  a  tapasztalásból  felelhetünk  azon  kérdésre : 
minő  befolyással  volt  a  törvénykezés  egyformaságára 
a  központosított  állam  kormányainak  adott  korlátlan 
kinevezési  jog,  minden  bírói  tisztséget  illetőleg?  Oly 
férfiakra  hagyom,  mint  a  hazája,  sőt  az  egész  világ  bün- 
tető ügye  körül  sok  érdemet  szerzett  Mittermaier,  kik 
a  jogtudománynyal  és  törvénykezési  ügygyei  foglal- 
koznak kizárólag,  hogy  ők  döntsék  el,  vájjon  azon  egy- 
formaságot, melyet  az  államegység  föltételéül  tekinte- 
nek, föltalálhatni-e  oly  országokban,  hol  a  központi 
kormány  tölthet  be  tetszése  szerint  minden  bírói  állo- 
mást;   s  hogy  minden  nagyobb  államban,  az  egyes  tör- 

vénykezési  kerületekben  uralkodó  erkölcsök  különbsége 
szerint,  nem  egészen  különböző  módon  döntenek-e  el 
merőben  hasonló  eseteket? 

Míg  e  kérdésre  illetékeseknek  ismert  tekintélyek  a 
központosítás  barátainak  szellemében  nem  felelnek: 
azon  meggyőződésben  maradok,  hogy  a  bírói  állomásokra 
való  kinevezési  jog  csak  akkor  lehet  gyakorlati  befo- 
lyással a  jogszolgáltatás  egyformaságára,  ha  a  központi 
hatalom  oly  rendszabályokkal  köti  egybe  e  jog  gyakor- 
latát, melyeket  soha  egy  központi  hatalom  sem  alkal- 
maz, sőt  helyzeténél  fogva  nem  is  alkalmazhat. 

A  bírák  kinevezési  és  elmozdítási  jogának  ugyanis 
csak  akkor  lehet  kellő  hatása,  ha  a  központi  hatalomra 
bízták  a  jogszolgáltatás  legszorosabb  fölügyeietének 
jogát,  sőt  kötelességét,  (n). 

Nemcsak  a  legfontosabb  esetekben  s  a  legfőbb  tör- 
vényszékeknél, hanem  minden  egyes  esetben,  mely  az 
alsóbb  törvényszékek  előtt  is  Ítélet  alá  került,  utána 
kell  járni,  hogy  oly  értelemben  lett-e  az  eldöntve,  a 
mint  kell  az  igazságot  mindenütt  kiszolgáltam;  leg- 
alább egy  esetben  sem  menekülhetni  e  kötelességtől, 
valahányszor  erre  a  kormányt  fölhívják :  mi  által  a 
központi  kormány  egy  legfőbb  törvényszék  minden 
jogával  föl  lenne  ruházva,  azon  különbséggel,  hogy  őt 
semmi  bírói  formaságok  nem  köteleznék  határozataiban. 
Mert  úgy  hiszem,  magától  értetik,  hogy  az  Ítélet 
következményeinek  fölfiiggeszthetési  jogát  sem  tagad- 
hatják meg  azon  kormánytól,  amelynek  el  van  ismerve 
a  joga  arra,  hogy  letehesse  a  bírót,  valahányszor 
nem  oly  módon  dönt  cl  valami  kérdést,  amint  állam- 
Bzerte  kell. 

De  ily  terjedelmű  jogokat  adni  a  központi  hata- 
lomnak annyi,  mint  merőben  megszűntetni  az  igazság- 
szolgáltatás függetlenségét. 

Kétségkívül  tetemes  eredményei  vannak  az  állam- 
hatalom azon  jogának,  miszerint  ő  nevezhet  ki,  s  az 
előmozdítás  reményével  függésben  tarthat  magától 
minden  bírót.  Minden  egyes  esetben,  mikor  bizonyos 
tárgy  vagy  érdeklett  egyéniség  végett  bizonyos  értelmű 
ítéletet  akar  kieszközölni,  vannak  eszközei,  mik  által  e 
részben  czélt  érhet.  A  bírákra  gyakorolt  befolyása  által 
az  összes  állampolgárok  fölött  gyarapítja  hatalmát. 

S  a  törvénykezés  egyformasága  még  sincs  elérve 
mindezen  eszközökkel;  sőt,  ha  a  központi  hatalom  vál- 
tozó, ha  a  nézetek  változását  is  fölteszszük  nála,  mi 
alkotmányos  országokban  a  dolgok  természetéből  foly : 
annál  kisebb  mértékben  lesz  meg  a  törvénykezés  egy- 
formasága, minél  nagyobb  befolyással  bír  arra  a  köz- 
ponti hatalom;  miután  ez  által  a  jogszolgáltatás  azon 
ingadozások  körébe  lőn  vonva,  miknek  a  kormányhata- 
lom maga  ki  van  téve. 

Egészen  hasonló  eredményekre  jutunk,  ha  a  köz- 
igazgatási központosítás  következményeit  vizsgáljuk. 

JEGYZETEK  A  VIII.  FEJEZETHEZ. 


(a)  Ezt  találjuk  az   ó-kor  államaiban  többnyire. 

(b)  A  jns  praetorium. 

(c)  A  mennyiben  tudniillik  az  államegység  hatását  nem 
zavarja  a  hitkülönbség,  vagy  azon  körülmény,  hogy  a  polgá- 
rok mint  győzők  és  legyőzöttek,  elnyomók  és  rabszolgák  álla- 
nak szemközt,  mint  például  a  népvándorlás  után  volt  egy  ideig. 

(d)  A  különböző  államok  lakosai  közötti  gyakori  érint- 
kezés az  ujabb  korban,  s  Nyugoteurópa  legtöbb  népe  néze- 
teinek és  erkölcseinek  lassankinti  szembetűnő  kiegyenlítése 
már  szélesebb  körben  is  hasonló  eredményeket  idézett  elő ;  s 
ha  látjuk,  mi  nagy  az  egyformaság  a  polgárisodásunkkoz  tar- 
tozó legtöbb  nép  törvényei  közt:  azon  föltételt,  hogy  egykor 
—  s  talán  nem  messze  jövőben  —  minden  különbség  el 
fog  enyészni,  s  minden  európai  nép  ugyanazon  polgári  és 
büntető  törvények  alatt  lesz,  oly  kevéssé  számíthatjuk  utópiák 
közé,  mint  ha  a  mértékekre  és  pénzlábra  nézve  teszszük  föl  a 
különbségek  hasonló  kiegyenlítését. 

(e)  Bizonyságul  szolgálhat  e  részben  Németország  azon 
részeinek  példája,  hol  a  franczia  törvénykönyvet  behozták,  s 
mindamellett,  hogy  e  törvényekhez  ragaszkodtak,  lelkesedés- 
sel üdvözlék  Napóleon  bukását  s  szabadulásukat  azon  állam 
kötelékeitől,  melylyel  közös  törvényhozás  fűzte  őket  egybe,  s 
fűzi  némi  részben  most  is. 

(f)  Az  állam  alkotmányát  illető  konservativ  nézetek 
mindig  csak  az  egyes  saját  állására  vonatkozó  konservativ 
nézeteinek  eredményei.  A  hol  sokan  vannak,  a  kik  magán- 
helyzetöket  fon  akarják  tartani,  akkor  is  ragaszkodnak  az  al- 
kotmányhoz, mely  azt  biztosítja,  ha  különben  nem  is  felel 
meg   kivánatuknak. 

(ej)  Miután  a  törvények  igen  ritka  esetben  szabnak  álta- 
lános büntetési  mérvet:  a  bírák  befolyása  a  törvény  alkalma- 
zására egyes  esetekben  szintoly  jelentékeny,  mint  az  esküt- 
teké :  csak  a  mód  különböző,  a  mint  befolyásukat  gyakorolják. 
Az  esküttszék  a  szerint  határoz  a  tény  kérdésében,  a  milyen 
nézetben  van  a  törvény  felől;  míg  a  bíró  a  tény  felőli  néze- 
teit tartja  szem  előtt  a  törvény  alkalmazásában.  Amaz  oly  ese- 
tekben, mikor  igen  szigorúnak  tetszik  előtte  a  törvény,  gyak- 
ran akkor  is  „nem  bűnösu-nek  mondja  a  vádlottat,  ha  a  tény 
világos,  mint  a  napfény ;  ez,  ha  a  jury  Ítéletét  igen  szigorúnak 
tartja,  a  büntetés  minimumát,  ha  pedig  igen  szelidnek  tartja, 
a  maximumot  alkalmazza,  mi  által,  a  hol  esküttszékek  vannak, 
gyakran  képteleneknek  tetszenek  a  tény  fölötti  Ítéletek,  s 
igazságtalannak  a  törvény  bírói  alkalmazása :  mindezen  tagad- 
hatlan  hiányok  azonban,  nézetem  szerint,  csekélyebbek  az  es- 
küttszék azon  előnyeinél,  mik  szerint  az  megszűnteti  a  tör- 
vényszéki ítéletek  és  a  nép  jogfogalmai  közötti  ellentétet,  mi 
gyakran  előfordul,  a  hol  épen  semmi  befolyása  nincs  a  tör- 
vénykezésre, Valamint  a  törvények  ott,  a  hol  a  nép  részt,  vesz 
az  igazságtételben,  épen  ez  által  befolyást  gyakorolnak  annak 
erkölcseire  és  nézeteire,  s  azokat  lassankint  átalakítják :  úgy 
a  törvényhozást  megóvják  legnagyobb  hiányától,  mely  a  czél- 
szerűtlenségben  fekszik.  A  hol  jury  van,  mely  valahányszor  a 
törvény  az  állampolgárok  erkölcseivel  és  meggyőződéseivel 
ellenkezik,  verdict-jei  által  egyre  másra  kényszerítheti  a  tör- 

vényhozást  a  törvény  megváltoztatására:  a  törvényhozás  az 
oly  államokban  sem  igen  meg  nem  előzi  a  közérzületet,  sem 
nagyon  nem  marad  attól  el,  s  a  törvény  ott  valóban  az  lesz, 
aminek  szabad  államokban  lennie  kell:  —  a  köz  jogfogalmak 
kifejezése. 

(1i)  Oly  mindenhatóság,  mely  csak  általános  elveket  ál- 
líthat föl,  de  azok  alkalmazására  egyes  esetekben  befolyást 
nem  gyakorolhat,  képtelen   dolog. 

(i)  Ahol  a  legfőbb  hatalomnak  korlátlan  befolyást  adtak 
is  a  törvényszékekre,  ott  is  legfölebb  csak  föltételes  a  tör- 
vénykezés teljes  egyformaságának  lehetsége,  miután  az  egyes 
is  csak  akkor  ítélhet  mindig  egyformán,  ha  mindig  egyaránt 
kiméletlen  szigorral  akar  eljárni.  Minden  bíró,  a  ki  ítéletében 
a  méltányra  is  tekintettel  van,  még  ha  soha  sem  csalódik  is, 
különbözőleg  ítél  egyes  esetekben. 

(k)  A  korlátlan  egyeduralmak  és  sok  alkotmányos  állam 
közt,  az  egyénnek  az  államhatalomhozi  viszonyait  illetőleg, 
az  az  egész  különbség,  hogy  a  hol  a  korlátlan  fölségi  jogot 
oly  emberek  gyakorolják,  kik  erre  a  nép  Ítélete  szerint  inkább 
képesek,  nagy  műveltséget  és  belátást  szoktak  föltenni  az 
államhatalomról.  Az  alkotmányos  kormány  forma,  a  mint  1848 
előtt  volt  Francziaországban,  nem  egyéb  fölvilágosult  kény- 
uralomnál. 

(I)  Sajátlag  ugyanazon  okok  parancsolják  ezt;  melyeket 
a  bírák  elmozdíthatlansága  mellett  szoktak  felhozni ;  mert  ha 
föl  kell  tennünk,  hogy  a  bíró  általában  csak  akkor  Ítélhet  részre- 
hajlatlamil,  ha  állásában  s  az  azzal  járó  anyagi  hasznok 
birtokában  biztosítva  látja  magát,  vagyis  ha  elmozdíthattam : 
ez  okból  az  előmozdítás  jogát  is  el  kell  venni  a  központi  ha- 
talomtól. Hiszen  azon  remény,  hogy  valaki  előbbre  juthat, 
majdnem   erősebben  hat  a  kedélyre. 

(mi)  A  legnagyob  nehézség  nem  abban  fekszik,  hogy 
sok  egyént  ne  lehetne  találni,  kik  képzettségöknéí  és  jelle- 
müknél fogva  bírói  tisztség  viselésére  általában  képesek,  hanem 
abban,  hogy  az  egyes  törvényszéki  kerületben  oly  egyéneket 
alkalmazzanak,  kik  ott  illő  mértékben  bírják  azon  bizalmat, 
mely  főkellék  a  bírói  tiszt  czélszerű  vitelében. 

(n)  Ily  felügyelet  nélkül  sem  az  egyes  bírák  tehetségei- 
ről nem  szerezhet  kellő  tudomást,  sem  azon  módról,  a  mint 
hivatalukban  eljárnak. 

IX.  FEJEZET. 

A  KÖZIGAZGATÁSI  KÖZPONTOSÍTÁS 
EREDMÉNYE. 


„Csak  akkor  tetszhetik  előttünk  egységesnek  az 
állam,  La  egészben  egy  óriási  gép  mintájára  van  ren- 
dezve, melynek  ezer  meg  ezer  kerekét,  mindeniket  a 
maga  helyén  s  határozott  irányban,  egy  közös  erő  tartja 
mozgásban;  ha,  miként  az  emberi  testben,  minden  tag 
egy  akarattól  függ,  s  az  akarat  legkisebb  lendületeit 
mintegy  magától  teljesíti.  Közigazgatási  központosítás 
nélkül  minden  állam  csak  rendetlen  tömeg,  benső  össze- 
függés nélkül,  mely  a  kívülről  intézett  első  csapásra  szét- 
hull."    így  szólnak  a  központosítás  védői. 

„A  közigazgatási  központosítás  csak  az  elnyomás 
eszköze.  Mióta  Richelieu  kényúri  szelleme  föltalálta, 
XIV.  Lajos  behozta,  Robespiere  és  Napóleon  tökélyesí- 
tette,  mindig  csak  eszköz  volt  minden  kényúr  kezében 
a  közigazgatási  központosítás ;  földünk  egyik  legkitű- 
nőbb népe  hitvány  cselszövények  akaratnélküli  eszköze 
lett  az  által,  mely  cselszövények  félszázad  óta  küzdőnek 
Francziaorszagban  a  hatalomért.  Ha  egyszer  megenge- 
ditek, a  közigazgatási  központosítás  lassankint  min- 
denre kiterjeszkedik.  Ahol  az  összes  közigazgatás  köz- 
pontosítva   van,    mint   Francziaorszagban:   központosítva 

lesz  ott  a  közoktatás,  az  igazságszolgáltatás,  a  kultus,  szó- 
val minden,  míg  China  vagy  a  kommunismus  eszményéhez 
nem  jutnak.  Csak  akkor  lesz  ismét  lehetséges  a  szabad- 
ság, ha  egészen  megsemmisítik  a  közigazgatási  közpon- 
tosítást."    így  nyilatkoznak  ellenségei. 

Azt  hiszem  az  egyiknek;  mint  a  másiknak  igen  egy- 
oldalú fölfogást  vethetni  szemökre. 

Ha  a  közigazgatás  czéljáról  gondolkozunk,  meg- 
győződhetünk, hogy  a  központosításról  általánosságban 
mondott  ítélet  mind  nem  áll. 

A  kisebb    közigazgatási   tisztségek   föladata   kettős 

1.  az  alsóbb  közigatási  hatóság  eszközül  szolgál 
az  államnak,  kisebb  körökben,  parancsai  végrehajtására; 

2.  az  egyes  községek  ügyeit  kell  ellátnia,  s  azok 
érdekeit  más  községek,  sőt  az  állam  ellenében  is  kell 
képviselnie. 

A  közigazgatás  tehát  két  nemű  funktiót  foglal  ma- 
gában, melyek  egyaránt  fontosak  ugyan,  de  lényegileg 
merőben  különbözők.  Hogy  mondhatni  a  közigazgatás 
kérdéséről  közigazgatási  tekintetben  helyes  Ítéletet, 
míg  e  lényegileg  különböző  két  funktiót  egymástól  el 
nem  különítjük?  De  ha  ezt  teszszük,  önként  követke- 
zik a  felelet,  miután,  ahol  csak  az  alsóbb  közigazgatási 
hatóság  az  állam  közlönyéül  lép  föl,  szintúgy  szembe- 
tűnő a  központosítás  szüksége,  mint  mindazon  esetek- 
ben, midőn  e  hatóságnak  csupán  a  községi  ügyeket  kell 
ellátni,  az  ellenkezőt   kell  czélszerűnek  ismernünk. 

Hogy  megszabhassuk  a  közigazgatási  központosítás 
határait,  csak  az  iránt  kell  tisztába  jönnünk :  a  hely- 
hatóságok által  kezelt  ügyek  közül,  melyek  illetik  az 
államot  ? 

Általában  véve  semmit  sem  lehet  e  részben  meg- 
határozni. Az  állam  hatóságának  kijelölt  kör  egészen 
annak  körülményeitől  függ;  szorosabbnak  vagy  kes- 
kenyebbnek kell  lennie,  aszerint,  amint  az  állam  kívül- 
ről veszélyezve  van,  vagy  helyzeténél  fogva  az  összes 
erők  nagyobb  központosítását  igényli,  (a). 

Azonban  alapelvűi  állíthatni  föl,  hogy  a  törvény- 
hozási és  képviseleti  egység  az  állam  egységének,  sőt 
fonállásának  is  föltétele,  s  a  törvényhozás  joga  azt  is 
magában  foglalja,  hogy  a  törvény  tiszteletben  tartassék, 
s  az  állam  kormányát  nem  gondolhatni  az  erre  szükséges 
eszközök  nélkül ;  nemcsak  a  törvényhozásnak,  kormánynak 
és  képviseletnek,  hanem  mindannak,  ami  által  az  állam 
törvényei  tiszteletben-tartását  eszközölheti,  s  állását  más 
államok  ellenében  föntarthatja,  szükségkép  az  állam  köz- 
ponti  hatalmától,  —  s  csupán  ettől  —  kell  függeni. 

Azt  kivéve,  ami  a  fegyveres  erő  szervezetére  és 
használatára  vonatkozik,  funktióinak  egy  részét,  például 
az  adókivetést  és  beszedést  azokra  bízhatja  az  állam,  a 
kik  egyszersmind  a  községek  ügyeit  intézik.  Xem  vita- 
tom, hogy  azon  nagyobb  takarékosság,  melyet  e  rend- 
szertől várhatni,  fölér- e  azon  tetemes  ártalmakkal,  me- 
lyek különböző  foglalkozásoknak  ugyan  azon  kezekben 
egyesítéséből,  s  ugyanazon  személyeknek  két  hatóság 
irányábani  felelősségéből  származnak?  Lényegileg  az 
semmit  sem  változtat  a  dolgon,  miután  a  községi  hiva- 
talnok, amennyiben  a  központi  hatalom  teendőiben  jár  eL 
erre  nézve  csupán  a  központi  hatalomnak  tartozik  felelős- 
séggel, s  nem  községi  megbízottul  tekintendő. 

Aki  megengedi,  hogy  a  kormány  szükséges:  a  köz- 
igazgatási   központosítást  is    szükségesnek    kell    találnia, 

amennyiben  az  érintett  tárgyakra  szorítkozik.  Minden- 
kor elismerték  az  államhatalom  ezen  jogkörét,  —  ha  nem 
is  mindig  elég  világosan  —  s  gondoskodtak  eszközökről, 
melyek  által  az  állam  föladatának  megfelelhessen. 

Egészen  más  dolog,  ha  a  közigazgatási  központosí- 
tás nevében  oly  dolgokat  is  az  államra  akarnak  ruházni, 
melyek  egyenesen  a  községet,  s  az  államot  csak  köz- 
vetve illetik.  Mert  ha  mellőzzük  is  a  jogi  szempontot, 
miszerint  saját  ügyei  intézését  egyetlen  szabad  lénytől 
sem  lehet  elvonni  azon  szín  alatt,  hogy  azok  közvetve 
az  államot  is  érdeklik  (s  a  jogi  szempont  pedig  épen 
nem  oly  közönbös  dolog,  mint  némelyek  hinni  látsza- 
nak, miután  megsértése  mindig  az  államra  nézve  igen 
veszélyes  ellenszegülési  ösztönt  kelt  föl) :  e  fölött  az 
a  kérdés  is  fönmarad,  hogy  a  községtől  elvett  hatáskört 
czélszerűleg  betöltheti-e  a  központi  hatalom?  azaz:  ha  a 
községtől  elvették  az  önkormányzás  jogát,  lehetséges-e, 
hogy  a  községi  ügyeket  czélszerűen  intézze  az  állam  ?  s 
ha  nyugodtan  vizsgáljuk  e  kérdést,  meg  kell  győződ- 
nünk, hogy  arra  nincs  eset. 

Mire  képes  valóban  az  állam,  sem  írott  alkotmá- 
nyokból, sem  tudományos  értekezésekből  nem  tudhatni 
meg;  tisztán  gyakorlati  kérdés  az,  s  csakis  gyakorlati 
szempontból  kell  azt  vizsgálni,  (b). 

Hogy  könnyebben  tisztába  jöjjünk  efelől,  jónak 
tartom,  azon  viszonyokra  fordítani  figyelmünket,  me- 
lyek az  állam  és  község  közötti  viszonyokkal  analógok, 
s  hozzánk   közelebb  feküsznek. 

Az  egyes  család  egészen  hasonló  viszonyban  áll  a 
községhez,  mint  a  község  az  állam  irányában.  Amily 
helyes    azon    állítás,    hogy    a    községi    ügyek    czélszerű 

igazgatása  nagyon  érdekében  fekszik  az  államnak:  nem 
kevesbbé  igaz,  hogy  a  község  állapota  az  egyes  csalá- 
dokétól, s  tehát  attól  függ,  hogy  mint  intézik  azok  saját 
ügyeiket.  S  rendesen  nagyobb  képzettséget  és  belátást 
is  tehetni  föl  a  községi  elöljárókról,  mint  a  családfők 
nagy  részéről.  Minden  esetre  pedig  több  erővel  rendel- 
kezhetik a  község,  s  Fourier  és  a  socialisták  mindnyá- 
jan kimerítőleg  kiszámították,  hogy  mennyivel  olcsóbban 
láthatni  el  ezereket  fűtéssel,  tiszta  ruhával,  élelemmel, 
szóval  minden  házi  szükséggel,  mint  jelenleg,  mikor 
minden  családnak  magának  kell  ügyeit  intézni. 

Miért  ellenzik  azon  rendszer  behozatalát,  mely 
által  a  család  a  község  irányában  csak  azon  viszonyba 
jönne,  melyben  a  község  van  az  államhatalom  irányában, 
sőt  amelyben  az  újabb  államtudomány  nézete  szerint 
lennie  kell  az  állam  és  a  község  érdekében  is? 

Egyik  ok,  melyet  a  socialismus  ellen  fölhoznak, 
(mert  önként  értetik,  hogy  az  egyes  családok  ügyei- 
nek az  állam  általi  vezetése  nem  egyéb  socialismusnál.) 
azon  alapelv,  mely  szerint  az  egyén  szintoly  kevéssé  lehet 
a  többségnek,  mint  egyes  embernek  rabszolgája,  s  nem 
foszthatjuk  őt  meg  a  jogtól,  hogy  háza  körében  szaba- 
don rendelkezhessék.  A  másik  —  korunkban,  midőn  a 
jogelvek  tisztelete  által  nem  igen  engedik  magukat 
megzavartatni  az  emberek,  —  még  fontosabb  ok  a  kivi- 
tel gyakorlati  lehetetlensége. 

A  községek  érdekei  kétségkívül  benső  összekötte- 
tésben vannak,  mint  mondják,  az  egyes  családokéval; 
s  ami  az  egyes  családoknak  ártalmas,  szükségkép  árt 
egészben  a  községnek  is :  de  épen  azért  magának  a  köz- 
ségnek érdekében    is    a  legokosabb,  ha  a  családi   ügyek 

intézése  azokra  van  hagyva,  akiknek  ez  ügyek  czélszerű 
kezelése  leginkább  szivökön  fekszik,  s  arra  annálfogva 
leginkább  képesek.  Mert  ha  föl  is  akarjuk  tenni,  hogy 
azok,  akik  az  összes  község  vezetésével  meg  vannak 
bízva,  általában  nagyobb  készséggél  bírnak:  épen  nem 
következik,  hogy  ezer  meg  ezer  család  ügyeit  jobban 
intézhessék,  mint  az  egyes  családatyák,  amire,  magasahb 
belátásuk  mellett,  az  egyes  családok  minden  viszonyá- 
nak s  minden  szükségének  tökéletes  ismerete  is  kíván- 
tatnék. Képzeljünk  oly  községet,  melyben  az  egyes  család- 
atyáktól elvonták  a  jogot,  hogy  ügyeiket  intézhessék 
s  a  községre  ruházták.  A  községi  tisztviselő,  mind  mond- 
ják, több  képességgel  bír,  s  a  családi  ügyek  czélszerű 
viteleért  felelős  a  községnek,  míg  az  egyes  családatya 
kevesebb  képességgel  bír  és  nem  felelős.  Azt  hiszszük-e, 
hogy  a  családi  ügyeket  különösen  jól  intéznék  e  köz- 
ségben, s  hogy  e  község,  mint  sok  ekkép  kormányzott 
családból  álló  csoport,  virágzó  állapotban  fogna  lenni? 
Mily  alaposan  megmutatták  Thiers  (Sur  la  pro- 
priété)  s  az  alkotmányos  központosítás  más  barátai  a 
socialistáknak  e  törekvések  lehetetlenségét;  mi  tisztán 
megmutatták  azon  eljárás  esztelenségét,  mely  szerint 
minden  egyes  részt  vesz  az  egyetem  minden  ügyének 
vezetésében,  önön  ügyeinek  intézéséből  mindazáltal 
ki  van  zárva,  s  az  egyén  előbb  rabszolgája  lesz  az  egye- 
temnek, hogy  aztán,  mint  az  egyetem  tagjára,  ráruház- 
hassák a  mások  fölötti  uralkodást.  De  kérdem;  valóban 
esztelenebb-e,  amire  a  socialismus  törekszik,  mint  amit 
az  állam  részére  követelnek?  Azon  állítás,  hogy  mind 
azt  el  kell  vonni  a  községtől,  ami  csak  az  államra  nézve 
közvetve    fontossággal    bír,    nem    ugyanazon    jogalapon 

nyugszik-e,  melyet  azok  szoktak  fölhozni,  akik  a  csalá- 
dot teljesen  a  phalanstére  alá  akarják  vetni?  Sőt  azon 
okok  is,  melyeket  a  socialismus  fölhoz,  hogy  megmu- 
tassa, miszerint  az  egyént  teljesen  alá  kell  vetni  a  köz- 
ségnek, mind  merőben  ugyanazok,  melyekkel  a  consti- 
tutionalismus  vitatja,  hogy  a  községeket  szükségkép  alá 
kell  rendelni  az  államnak.  Csak  az  a  különbség,  hogy 
az  okok,  a  családügyeknek  a  községek  általi  vezetését 
illetőleg,  legalább  némi  valószínűséggel  bírnak,  míg  a 
közigazgatási  köpontosítás  mellett  a  valószínűség  nem 
szól.  Mert  ha  föltehetjük  is,  hogy  egy  kis  község  min- 
den tagjának  érdekeit  jobban  értheti  és  intézheti,  mint 
az  egyes  ember :  át  kell  látnunk,  hogy  e  föltevés  az 
államra  alkalmazva  merőben  valószínűtlen. 

Ha  a  socialismus,  kicsinyben,  állítólag  a  költői 
képzelmi  erő  teremtménye:  valódi  esztelenségnek  kell 
azt  tekintenünk,  ahol  több  ezer  négyszög-mértföldre  terjed 
az  egy  központból  kormányzandó  községek  területe,  s 
e  terület  negyvenezer  községet  foglal  magában. 

S  nem  az  ellenkezőt  tanúsítja-e  a  tapasztalás? 
Nem  a  legszűkebbre  szorították-e  legtöbb  államban  a 
község  hatáskörét,  a  központi  hatalomra  bízván  minden 
fontosabb  ügy  vezetését?  ezt  fogják  talán  kérdeni. 

Mellőzöm,  hogy  minő  eredményeket  idézett  elő  a 
községi  ügyek  ezen  megszorítása,  mely  ügyek  az  állam 
legfontosabb  dolgai  közé  tartoznak;  de  kereken  taga- 
dom, hogy  e  megszorítással,  a  község  beléletének 
megsemmisítése  által,  valóban  a  központi  államhata- 
lomra lön  minden  fontos  ügy  vezetése  bízva,  s  mindenki 
egyet  fog  velem  érteni,  ha  e  tárgyról  komolyan  gon- 
dolkodik. 

Mi  a  központi  államhatalom?  Elvont  fogalom  a 
politikai  értekezésekben,  de  a  gyakorlati  életben  nem 
egyéb,  mint  ha  az  egyedúr  vagy  a  fölséges  törvény- 
hozás nevében  gyakorolják  az  államhatalmat.  Hogy 
tehát  el  lehessen  dönteni,  mennyiben  van  igazam :  csak 
azon  kérdést  kell  megfejteni,  nogy  a  községtől  elvont 
ügyek  vezetését  az  állam  kormányzóira  ruházza- e  a  köz- 
pontosítás? S  nem  hiszem,  hogy  e  kérdésre  valaki  igen- 
nel felelne. 

Ha  vizsgáljuk  a  jelenkori  államok  kiterjedését, 
nagyságát  és  szükségeik  különféleségeit,  s  közigazga- 
tási szervezetök  bonyolultságát:  meg  kell  győződnünk, 
mily  nagy  nehézségekkel  jár  az  összes  közigazgatásnak 
egy  központból  vezetése  akkor  is,  ha  csupán  a  szük- 
ségre vagyis  az  államot  közvetlen  érdeklő  ügyekre 
szorítkozik.  Az  állam  kormányzói  még  e  tekintetben  is 
mindössze  csak  annyi  befolyást  gyakorolhatnak,  hogy 
megállapítanak  bizonyos  közigazgatási  rendszert,  s  ki- 
nevezik és  ellenőrzik  azokat,  akikre  a  közigazgatási 
ügyek  ellátása  bízva  van.  Ha  azt  akarjuk,  hogy  czél- 
szerűen  menjen  a  közigazgatás,  a  központi  hatalom 
kénytelen  azoknak,  akikre  a  központosítás  bízva  van, 
nagy  hatáskört  engedni  a  megállapodott  elvek  alkal- 
mazásában még  oly  ügyek  körül  is,  melyek  az  egész 
államot  közvetlen  érdeklik.  Mindig  nehéz  a  minister- 
nek  sok  ezer  hivatalt  betölteni,  főleg  ha  csak  rövid  idő 
óta  van  hivatalban;  s  még  nehezebb  a  fölügy  élés  az 
összes  közigazgatásra.  Azonban  mindebben  még  van 
egy  szilárd  támpontja.  Ismeri  a  szükségeket,  melyeknek 
a  közigazgatással  eleget  kell  tenni.  Ha  téved  az  eszkö- 
zök alkalmazásában,  könnyen  meggyőződhetik  tévedéséről. 

Ahol  oly  ügyek  igazgatását  is  a  központi  hatalomra 
bízzák,  melyek  csak  egyes  községeket  illetnek,  ott 
már  azon  szükségeket  sem  ismerheti  a  kormányzó, 
melyeken  a  közigazgatásnak  segítni  kell.  Csak  azt  kor- 
mányozhatjuk, amin  áttekinthetünk,  s  bármi  nagy  te- 
hetségű legyen  valaki,  s  bármennyire  legyen  képes 
mindezen  tehetségeit  a  rábízott  nagy  föladatnak  szen- 
telni: nincs  ember,  aki  nagyobb  államban  csak  felüle- 
tesen is  ismerhetné  sok  ezer  községnek  szükségeit,  s  az 
eszközöket,  amikkel  azokon  segíthetni:  és  pedig  mind- 
ezen szükségek  és  eszközök  teljes  ismerete  szükséges 
föltétel  a  jó  kormányzásra.  Amiből  az  következik,  hogy 
a  községtől  elvont  s  az  államra  ruházott  önkormányzási 
jogot  a  községi  ügyekre  nézve  az  államhatalom  megint 
másokra  kénytelen  bízni,  azaz :  hogy  a  közigazgatási 
központosítás  által  nem  érhetni  el  minden  községi  ügy 
ugyanazon  elvek  szerinti  vezetését,  hanem  csupán  azt, 
hogy  a  központi  hatalomtól  függő  államszolgák  inti 
azon  ügyet. 

Az  összes  befolyás,  melyet  a  központi  hatalom  ez 
úton  valósággal  nyerhet,  a  közigazgatásnál,  valamint  a 
közoktatásban  s  az  igazságügynél,  csak  azon  jogra  szo- 
rítkozik, mely  szerint  nagyszámú  tisztviselőt  nevezhet 
ki.   E  rendszer  eredményei  analógok  minden  esetben. 

1.  Sokkal  jobb  eszköz  a  kormány  hatalma  növelé- 
sére sok  fizetéses  tisztviselő  kinevezési  joga,  hogysem 
—  főleg  alkotmányos  országokban,  hol  a  központi  ha- 
talom kezelőinek  állása  soha  sem  biztos,  —  e  czélra  ne 
használnák.  Amiből  az  következik,  hogy  minden  közok- 
tatási, igazságügyi  és  közigazgatási  hivatal  betöltésénél 
nem  arra  vannak  tekintetteL  ami  sajátképen  a  föladat : 

t.  i.  a  közoktatás,  jogügy  és  közigazgatás  lehető  leg- 
jobb ellátására;  hanem  csak  az  államhatalom  kezelőinek 
érdekeire,  kik  a  kinevezési  jog  által  a  lehető  legnagyobb 
befolyást  akarnak  szerezni  a  választásokra  stb.  Aminek 
az  állam  oltalmául  kellene  szolgálni,  fegyverré  lesz, 
mely  által  az  államhatalom  magát  igyekszik  védeni  a 
támadások  ellenében. 

2.  A  befolyás,  melyet  a  központi  hatalom  az  érin- 
tett tárgyakra  gyakorolhat,  mindig  csak  pillanatszerű. 
A  központi  hatalom  parancsolhatja,  hogy  az  iskolákban 
bizonyos  valamit  tanítsanak,  hogy  bizonyos  jogesetet 
bizonyos  módon  kell  eldönteni,  hogy  bizonyos  közigaz- 
gatási szabályt  mindenütt  keresztül  kell  vinni,  s  ha- 
talmában áll  megbüntetni  a  parancsainak  engedetlen 
államszolgákat.  Eendes  és  tartós  befolyást  azonban  nem 
gyakorolhat  a  kormány,  és  pedig  csakis  az  növelheti  az 
államhatalmat.  Oly  hatalom,  mely  pillanatra  mindent 
tehet,  de  hatalmával  folyvást  nem  élhet,  a  hódítóhoz 
hasonlít,  ki  minden  ellenállást  lever  maga  előtt,  de  mi- 
helyt elvonul,  megint  föltámad  az  háta  mögött,  s  akihez 
senki  sem  kivan  csatlakozni,  épen  mivel  senki  sem  hiszi 
tartósnak  hatalmát.  Az  államhatalomra  pedig  veszélyes, 
ha  oly  föladatot  tűznek  eléje,  melynek  nem  felelhet  meg, 
s  oly  jogokat  adnak  neki,  melyeket  czélszerűleg  nem 
gyakorolhat:  mert  miután  azon  kör,  melyet  az  állam- 
hatalom nem  tud  betölteni,  nem  maradhat  betöltetle- 
nül, akik  tettleg  oly  befolyást  szereztek  a  közügyek 
vitelére,  mely  az  alkotmány  szerint  kizárólag  a  köz- 
ponti kormányt  illetné,  épen  mivel  befolyásuk  bitorlott, 
az  államhatalom  ellen  szokták  azt  használni,  úgy  hogy 
e  hatalom,    épen  mivel  korlátlanságot  akartak   neki  tu- 

lajdonítani,    természetes    liatárain    belől    is    akadályokra 
talál. 

Bármennyit  is  lehet  elméletileg  fölhozni  a  köz- 
igazgatási központosítás  mellett:  senki  sem  fogja  ta- 
gadni, ha  a  közügyekkel  gyakorlatilag  foglalkozott,  a 
következő  tételek  igazságát;  s  ha  egyszer  azokat  elis- 
merte, önként  következik  azon  állítás  alaptalansága, 
mintha  a  közigazgatási  központosítás  növelné  az  állam 
erejét. 

I.  Az  államnak  semmi  más  eszközök  nem  állanak 
rendelkezésére,  mint  az  államtagokéi;  ha  tehát  föl  is 
teszszük,  hogy  a  központosított  állam  a  hatalmában 
álló  eszközökkel  minden  akadályt  legyőzhet:  polgá- 
rainak erejét  annál  inkább  igénybe  kell  mégis  vennie, 
minél  inkább  szaporítja  a  központosítás  a  legyőzendő 
nehézségeket.  S  miután  az  államtagok  erőit  nem  vehetni 
igénybe  az  állam  részére,  anélkül  hogy  más  hasznos 
foglalkozásoktól  el  ne  vonatnának:  minél  inkább  köz- 
pontosítva van  az  állam,  annál  kevesebb  erőkkel  ren- 
delkezhetik. 

II.  Az  államhatalmat  közvetve  vagy  közvetlen  illető 
ügyek  czélszerű  vitelének  biztosítása  végett  nem  elég 
mindenhatósággal  ruházni  föl  a  központi  hatalmat ; 
isten  mindentudóságát  s  mindenek  fölött  feltétlen  igaz- 
ságos voltát  is  meg  kellene  részére  szerezni,  ami  min- 
den telegraf  és  rendőrség,  alapjog  és  felelősség  mellett 
sem  áll  tehetségünkben. 

III.  A  központi  hatalomnak  tulajdonított  egész 
mindenhatóság  merő  csalképzelet,  miután  az  államhata- 
lom bizományosai  másokra  kénytelenek  ruházni  a  való- 
ságban hatalmuk  gyakorlását. 


Második  rész.  Negyedik  könyv.  Kilenczedik  fejezet.  79 

IV.  Ki  lehet  ugyan  mondani  az  alkotmányban, 
hogy  az  egyes  részek  teljesen  alá  legyenek  vetve  az 
államnak,  és  semmi  akarattal  ne  bírjanak,  s  meg  lehet 
azokat  fosztani  minden  törvényes  eszköztől,  ami  által 
akaratukat  érvényesíthessék:  de  oly  kevéssé  áll  hatal- 
mában alkotmányos  kormánynak,  mint  egyes  kényúr 
nak,  azt  eszközölni,  hogy  ilyes  akarat  ne  keletkezzék,  s 
a  kormány  eljárásai  egyáltalában  semmi  akadályra  ne 
találjanak. 

Csak  az  a  kérdés,  hogy  az  ellenállás,  melyet  a  nyi- 
latkozhatás  minden  törvényes  eszközétől  megfosztottak, 
valóban  annyira  veszélytelen-e  az  államra  nézve,  mint 
fölteszik?  s  hogy  vájjon  nem  nagyobb  veszélyek  szár- 
maznak-e az  államra  nézve  épen  az  által,  hogy  az  állam 
egyes  részeitől  elvonták  az  ellenzés  lehetségét? 

Vizsgáljuk  e  kérdést. 

JEGYZETEK  A  IX.  FEJEZETHEZ. 


(a)  Ahol  a  község  önállóságát  régibb  idő  óta  elnyomták, 
s  elvették  önkormányzási  jogát,  hol  a  községek  többnyire  a 
műveltség  igen  alacsony  fokán  állanak,  vagy  a  liol  átlátták, 
hogy  bizonyos  érdekeket,  miknek  föntartása  az  államra  nézve 
fontos,  a  községben  el  lehet  nyomni :  kiebb  kell  terjesztni  az 
állam  hatáskörét ;  ellenkező  esetben  meg  kell  szorítani ;  míg 
a  hol  az  állam  fogalma  összeesik  a  község  fogalmával  —  mint 
az  ó-kor  államaiban  többnyire  —  természetesen  az  államha- 
talom körének  a  községi  ügyeket  is   magában  kell  foglalnia. 

(b)  A  keleti  kényúr  elméletben  mindent  tehet,  s  még 
sincs  hatalom,  melynél  annyi  függene  a  véletlentől,  s  külön- 
böző idegen  befolyásoktól.  Mi  mindent  írtak  Bodinus,  Purren- 
dorf  és  Grotius  a  királyi  hatalom  korlátlanságáról,  s  mégis 
egyetlen  monarcha  sem  volt  korukban,  a  ki  csak  annyi  valódi 
kormányhatalommal  is  bírt  volna,  mint  nagy  Fridrik,  ki  az 
állam  szolgájának  nevezte  magát. 

X.  FEJEZET. 

A  KÖZPONTOSÍTÁS  BEFOLYÁSA  AZ  ÁLLAMOT 
FENYEGETŐ  BENSŐ  VESZÉLYEKRE. 


Az  államokban,  melyek  a  központosítás  elvét  kö- 
vetik; oly  rend  és  nyugalom  mutatkozik;  minővel  sehol 
sem  találkozunk.  Minél  tökéletesebben  egyesítik  a  közélet 
minden  fonalszálát  egy  központba,  annál  nagyobb  a 
rend  és  nyugalom,  (a).  Ugyan  mely  veszélyek  fenyeget- 
hetnének ily  államot?  Nem  úgy  tetszik-e,  mintha  az 
oly  állam,  melyet  Francziaország  mintájára  rendeztek, 
mint  valamely  erősség,  kívülről  minden  védszerrel  körül- 
véve, bensőleg- ostromállapottal  oltalmazva,  nem  tarthatná 
semmi    veszélytől  ? 

A  történet  azt  mutatja,  hogy  minden  állam  minden- 
kor ki  van  téve  veszélynek,  legyen  bár,  vagy  ne  legyen 
czélszerűen  rendezve ;  abban  kell  tehát  keresni  minden 
alkotmány  főfeladatát,  hogy  előre  tekintettel  legyen  ha- 
sonló veszélyek  bekövetkezhetésére. 

A  mely  állam  a  veszély  pillanatában  nemhogy 
emelkednék  erőben,  sőt  gyöngébb  lesz,  gyönge  állam 
az,  bármi  mesterségesen  legyenek  intézményei  minden 
bekövetkezhető  veszély  elhárítására  számítva;  s  épen  e 
pont  az,  mire  nézve  a  központosított  államok  más  álla- 
moknál hátrább  állanak. 

Kétféleképen  veszélyeztethetik  fönállásában  min- 
den állam. 

Az  államot  fenyegető  veszélyt  vagy  valamely  egyes 
államtag  idézheti  elő  az  állam  alkotmánya  ellen,  vagy 
valamely  idegen  hatalom  támadása  az  állam  épsége  és 
önállósága  ellen.  Mint  a  történet  tapasztalása  egyaránt 
mutatja,  mindkét  esetben  súlyosbítja  a  veszély  keletke- 
zését a  központosítás,  s  hasonló  mértékben  csökkenti  a  már 
bekövetkezett  veszély  irányában  az  ellenállás  lehetségét. 

Rendesen  azt  hiszik,  hogy  az  államot  tagjai  ré- 
széről fenyegető  veszélyek  csekélyebbek  központosított 
államokban,  hol  a  község  és  tartomány  autonómiáját 
összerontották,  s  az  állam  egyes  részeitől  minden  lehet- 
séget  elvettek,  hogy  a  központosított  kormány  paran- 
csai elé  törvényes  úton  akadályokat  tehessenek. 

Azt  hiszem  e  nézet  is   tévedésen    alapszik. 

Amennyiben  csak  nehézségekről  van  szó,  minden 
esetre  nagyobbak  azok  oly  államban,  hol  az  egyes  ré- 
szeknek némi  önállóságot  adtak,  de  nem*nagyobbak  az 
államot  fenyegető  valódi  veszélyek,  és  pedig  három  ok- 
nál fogva : 

1.  Mivel  oly  államokban,  hol  a  központi  kormány 
az  összes  államot  egyaránt  illető  ügyek  vezetésére  szo- 
rítkozik, soha  sem  lehet  oly  nagy  a  kormány  elleni 
gyűlölség,  soha  sem  érheti  el  azon  intensiót,  mint  ahol 
íi  központi  hatalom  mindent  maga  tesz,  s  aki  csak  rövid- 
séget szenved  valamiben,  mind  e  hatalomnak  tulajdo- 
nítja   sérelmét. 

2.  Mert  ahol  az  állam  az  egyes  községekre  és  tes- 
tületekre hagyta  azon  ügyek  intézését,  melyek  épen 
ama    községek    egyes    lakosait    érdeklik    leginkább:     az 

emberek  többnyire  a  község  által  remélik  elérhetni  vá- 
gyaik kielégítését,  s  nem  kell,  hogy  czélhoz  jussanak,  az 
egész  államot  megingathiok.  Az  emberekkel  velők  szü- 
letett azon  ösztönnek,  hogy  maguknak  fontosságot  sze- 
rezzenek, mely  központosított  államokban  csak  a  köz- 
pontban talál  kielégítést,  ily  viszonyok  közt  széles  tere 
nyílik  a  községekben ;  mi  által  nem  menekszik  ugyan 
meg  az  állam  a  veszélyektől,  melyek  nagy  ambitiók  ré- 
széről fenyegetik,  de  megmenekszik  legalább  attól,  ami 
ezerek  elfojtott  hiúságából  szokott  támadni. 

3.  Mert  végre  oly  államokban,  melyeknek  egyes 
részei  némi  önhatósággal  bírnak,  támadhat  ugyan  nagy 
és  általános  ellenzés,  —  vannak  esetek,  hogy  minden 
önhatóságú  testület  részt  vesz  abban,  —  de  ez  ellenzés 
a  dolgok  természete  szerint  mindig  meg  van  osztva,  s 
bármi  nagy  az  ellenszegülők  száma  a  központi  hatalom 
ellenében,  mindig  csak  elkülönzött  csapatokban  állanak 
azzal  szemközt,  s  e  csapatok  közül,  elszigeteltségükben, 
mindenik  sokkal  gyöngébb  a  központi  hatalomnál.  S 
teljes  egyértelműséget  az  egyes  községek  körében  is 
szintoly  kevéssé  tehetni  föl,  mint  általában  sok  egymás- 
hoz közel  álló  ember  között;  miből  következik,  hogy  ha 
az  állam  minden  községében  föllép  a  többség  a  köz- 
ponti hatalom  ellen,  még  oly  esetekben  is  mindig  van 
annak  pártja,  melyre  számíthat;  míg  központosított 
államokban,  hol  a  hivatalnokokon  kívül  csak  azok  fog- 
lalkoznak élénken  a  politikával,  kik  a  fönálló  viszo- 
nyokkal elégületlenek,  semmi  ilyes  támogatásra  nem 
számíthat  a    kormány. 

Bárhogy  rendezzék  az   államot,    minden  alkotmány 
mellett  fönmarad  ez  egyén  törekvése,  saját  javára  hasz- 

nálni  föl  az  állam  minden   erejét,  s  lazábbá  meg  lazábbá 
tenni    függését    annak    irányában.      Ennélfogva   minden 
államnak    készen    kell    lennie    ellenállásra;     s    az   alkot- 
mány  főfeladatát    abban    kell    keresnünk,     hogy    maga 
szabja  meg  az  utat  és  módot,  melyen  az  érintett  törek- 
vés kielégítést  kereshessen.  Ha  az  állam  egyes  részeinek 
megadták  az  autonómia  bizonyos  fokát :     e  téren  törvé- 
nyes formák  közt  fog  nyilatkozni   az  ellenállási  törekvés 
a  központi    hatalom  ellen.     Ha  központosított  az  állam, 
s  úgy  van  rendezve,   hogy  választott  törvényhozás  több- 
ségétől   függ    az    államhatalom   gyakorlása,    parliament  i 
ellenzés  lép  a  helyhatósági  helyébe.  Ha  a  központosított 
állam  polgárai,    mint  Francziaoi  szagban,  hosszas  tapasz- 
talás után  azon  meggyőződésre  jutottak,    hogy  a  parlia- 
menti    ellenzés    terén    minden    erőfeszítéssel    sem    lehet 
semmi  eredményre  jutni :  titkos  társulatok  működése  lép  a 
parliamenti    ellenzés    helyébe,     vagy    az    államra    nézve 
színleg  idegen  térre  viszik  át  a  vitatást,     s  aláássák  az 
államépület   alapját,    mely  erősebb,    hogysem  egyenesen 
megtámadják.     De  nekem  úgy   tetszik,    hogy    mindezen 
ellenzékek  közűi  a  központi  hatalomra  nézve  talán  leg- 
kellemetlenebb,    de  az  államra   bizonyosan  legkevesbbé 
veszélyes    a   helyhatósággal   biró    testületek    ellenzése   a 
törvény  által  megszabott  formák   között. 

Azonban  megengedem,  hogy  csalódom  e  részben. 
—  Miután  a  központosított  államnak  minden  eszköze 
megvan,  hogy  polgárai  fölött  őrködjék,  s  a  legkisebb 
ellenállást  is  azonnal  elnyomja,  úgy  látszik,  mintha  ily 
államokban  kellene  bekövetkezni  a  nagy  veszélyeknek. 
De,  hogy  mindezen  eszközök  daczára,  a  központosított 
államok  is  ki  lehetnek  téve  nagy    veszélyeknek,     senki 

sem  fogja  tagadhatni  a  közelebbi  idők  tapasztalása  után, 
mely  azt  tanítja,  hogy  a  közrendnek  bármely  megzava- 
rása, ha  egyszer  bekövetkezik,  épen  a  központosított 
államokban  szokta  maga  után  vonni  minden  fonállónak 
felforgatását,  s  a  legfontosabb  jogviszonyok  földúlását, 
ami  soha  sem  történhetik  meg  oly  hamar  nem-közpon- 
tosított államokban. 

Mely  okoknak  tulajdoníthatni,  hogy  a  fönálló  állam- 
formára nézve  ellenséges  pártok  törekvései  annyiszor 
sikerülnek  Francziaországban,  s  az  összes  alkotmány 
fölforgatását  vonják  maguk  után? 

Aki  Francziaország  alkotmányát,  hol  annyi  forra- 
dalom sikerűit,  egybehasonlítja  más  államokéival,  me- 
lyekben azok  nem  sikerűitek,  bizonyára  nem  a  vélet- 
lennek rója  föl  a  különböző   eredményeket. 

Nem  a  fönálló  hatalom  legyőzésében  áll  a  nagy 
nehézség,  aminek  leküzdése  nélkül  egy  forradalom  sem 
sikerülhet.  Minden  kormányt,  —  bármi  erősnek  érzi 
magát  állásában,  s  bármennyire  szivén  fekszik  föntar- 
tása  az  állampolgárok  nagy  többségének,  —  oly  párt 
is  legyőzhet  pillanatra,  mely  minden  tekintetben  cse- 
kélynek látszik.  A  nagy  erő  öntudata,  mely  a  kormányt 
a  biztonságára  szükséges  rendszabályok  kezelésében  ha- 
nyagabbá teszi;  az  általános  meggyőződés,  hogy  az 
államhatalom  elég  erős  önvédelmére,  mely  tétlenségbe 
sülyeszti  a  fönálló  kormány  párthíveit;  egy  vagy  több 
magas  állású  hivatalnok  árulása  épen  a  közveszély  vagy 
szükség  perczében;  s  a  fegyveres  erő  és  néptömeg  vé- 
letlen összeütközése,  s  az  utóbbinak  győzelme  —  mint 
megannyi  ok,  mi  miatt  az  államhatalom  ellen  intézett 
egyes  támadások    sikerülhetnek.     A   sikerült    összeeskü- 

vések  nagy  száma,  melyről  a  történet  bennünket  érte- 
sít, mutatja,  miszerint  épen  nem  tartozik  a  ritka  ese- 
tek közé,  hogy  az  államhatalmat  aránylag  gyöngébb 
párt  meglepheti  s  pillanatra  le  is  győzheti.  A  forrada- 
lom nehézségei  valósággal  csak  első  eredményei  után 
kezdődnek,     s    mindig  két  dologtól  függ  végső  diadala : 

1.  ha  az  államhatalomtól,  melyet  meglepve,  pilla- 
natra legyőztek,  azon  lehetőséget  is  elvették,  hogy 
magát  összeszedvén,  újra  kezdhesse  a  harczot; 

2.  ha  azok,  kik  az  államhatalmat  kiszorították, 
tudják  magukat  kormányképesen  rendezni,  s  a  rendezett 
államhatalom  szükségének  megfelelnek. 

Ha  a  legyőzött  államhatalmat  azon  lehetőségtől  is 
meg  nem  fosztották,  hogy  magát  újra  rendezhesse: 
csakhamar  magához  jő  meglepetéséből.  Egy  helyről 
kiszorítva,  a  másikban  talál  oltalmat ;  ha  a  fővárosból 
kihajtják,  központtá  válik  mindazon  hely,  hol  pilla- 
natra letelepszik,  s  a  fönállott  viszonyok  minden  ba- 
rátja s  a  jelenleg  fönállók  minden  ellene,  —  kik  egy 
forradalom  győzelme  után  épen  a  győzők  sorában  van- 
nak legszámosabban,  —  csatlakoznak  hozzá;  s  ha  tör- 
vényes hatalom  küzd  lázadókkal  és  módjában  áll  leg- 
alább nagyában  föntartani  szervezetét,  ritka  eset,  hogy 
nem  a  törvényes  hatalomé  legyen  a  végső  diadal. 

Szintoly  eredménytelen  minden  győzelem  az  állam- 
hatalom fölött,  ha  azt  csak  kiszorítják,  de  nem  ké- 
pesek pótolni.  Miután  ugyanis  a  polgárisodat  jelen 
fokán  talán  semminek  sem  érzi  az  ember  inkább  szük- 
ségét, mint  személy  és  tulajdon  biztosítására  rende- 
zett államhatalomnak :  minden  párt,  mely  a  ionálló 
rendet    fölforgatta,     csak    akkor     számíthat     a     töbl 

megegyezésére,  La  a  fölforgatott  helyett  mindjárt  más 
rendet  képes  alapítani.  Ha  nem  tud:  mindenki  elfordul 
tőle,  oda,  ahonnan  legelőbb  várja  e  szükség  kielégíté- 
sét; ami  legtöbb  esetben  legvalószínűbb,  ha  az  előbbi 
viszonyokat  állítják  vissza.  (6). 

Ha  immár  a  központosított  állam  minden  intéz- 
ményét elfogultság  nélkül  vizsgáljuk:  úgy  találjuk, 
hogy  a  forradalmak  sikerülésének  érintett  két  föltéte- 
lét épen  a  központosított  államokban  találhatjuk  föl,  és 
pedig  annál  nagyobb  mértékben,  minél  következetesebben 
és  teljesebben  alkalmazzák  a  központosítás  elvét.  Ha  az 
ország  minden  egyes  részétől  elvonták  a  jogot,  sőt 
tehetséget  is,  hogy  saját  ügyeiket  elláthassák,  s  a  köz- 
igazgatási központosítással  az  állam  minden  lakosa 
megszokott,  önakarat  nélkül,  a  központból  várni  min- 
den lendületet,  minden  irányt,  melyet  kövessen ;  ha  az 
igazgatás  minden  fonalát  e  központban  összpontosítják, 
úgy,  hogy  akik  az  államhatalom  birtokában  vannak, 
habár  a  nagy  többség  akarata  ellen  tartják  is  fön  abban 
magukat,  rendelkezhetnek  az  állam  minden  erejével  ; 
ha  a  forradalmi  kormány  nem  jogánál,  hanem  hatalmá- 
nál fogva,  melyet  szerzett,  s  mivel  központi  álla- 
mokban mindig  csak  egyesek  állhatnak  a  közhatalom 
ellenében,  ezeket,  habár  milliónyian  volnának  is,  enge- 
delmességre kényszerítheti;  szóval,  ha  az  állam  Fran- 
cziaország  mintájára  van  rendezve:  semmi  egyéb  nem 
kell  a  forradalom  sikerére,  mint  hogy  a  fönálló  kor- 
mányt a  központból  kiszorítsa,  s  kézrekerítse  azon 
pontot,  hol  az  állam  kormányzásának  szálai  mind  össze- 
folynak. Mert  valamint  az  összeesküvés  és  fölkelés  ve- 
zetői  az    állam   ily   szervezete  mellett,  mindjárt    az    első 

pillanatban,  rendezett  államhatalom  birtokában  vannak , 
s  a  kiszorított  kormány  helyét  teljesen  betülthetik: 
úgy  viszont  a  kormánytól,  ha  egyszer  a  központból  ki 
van  szorítva,  minden  eszközt  is  elvettek,  mi  által  magát 
újrarendezhetné,  s  legitim  kormányként  léphetne  föl. 
Egy  órányi  szilaj  erély  egy  részről,  s  egy  órai  gyönge- 
ség és  bomlottság  másfelől  teljesen  fölforgathat  minden 
helyzetet.  Maroknyi  fölkelő  csapat  az  állam  kormányára 
emelkedik,  s  a  legitim  kormány  lázadó  csoporttá  lesz,  és 
egészen  hasonló  helyzetbe  jő  ellenei  irányában,  mint 
azok  voltak  néhány  órával  azelőtt  ő  irányában ;  azon 
egy  különbséggel,  hogy  akik  erőszakosan  ragadják  ma- 
gukhoz a  hatalmat,  ritkábban  engedik  magukat  meg- 
lepetni, s  rendesen  kiméletlenűl  használják  azon  esz- 
közöket, melyeket  a  központosítási  rendszer  nyújt 
nekik. 

A  túlzás  minden  gyanúja  elhárítása  végett  csak 
azt  hozom  itt  föl,  amit  Cormenin,  a  központosítás  leg- 
nagyobb bámulója,  mond  ez  államforma  következmé- 
nyeiről, (c). 

„Valósággal  azt  illeti  mindig  a  központosítás,  aki 
épen  kezére  keríti  (au  premier  occupant),  s  annak  ke- 
zéből, akinél  volt,  az  uralommal  együtt  átmegy  az  arra, 
aki  elfoglalja.  Az  utolsó  50  év  történetei  mutatják  ezt. 
A  konvent,  többször  ostromoltatván  saját  palotájában, 
gyakran  forgott  veszélyben,  hogy  a  lázadás  erőt  a 
rajta.  Majd  a  szt.-cloudi  orangeria  ablakain  ugratták  ki 
Napóleon  gránátosai  a  III.  évi  alkotmányt.  Midőn  Pa- 
rist megszállották,  nem  maradt  egyéb  hátra  Napóleon- 
nak, mint  a  fontainebleaui  asztalon  aláírni  a  lemondási 
oklevelet.  X.  Károly  a  fővárossal  országát  is  elvesztette. 

Ha  a  kormánynak  nincsenek  mindig  nyitva  szemei, 
mindig  fölemelve  karjai,  hogy  mihelyt  fejét  emeli,  min- 
den fölkelést  szétzúzzon  a  központosítás  fegyverével, 
mihelyt  elhagyja  a  Tuileriákat  s  átlép  a  sorompókon, 
azonnal  vége;  kincstár,  telegraf,  sajtó,  posta,  hadsereg, 
közigazgatás,  ország  mind  egyszerre  oda  van  rá  nézve; 
törvényszerű  kormányból  bitorrá  lesz ;  uralkodóból 
alattvalóvá;  aki  másokat  száműzött,  maga  lesz  földön- 
futó; fut,  menekül.  Mi  volna  egyéb  hátra?  megbukott! 
Hova  forduljon,  mikor  ki  van  tiltva?  Nem  kormány, 
nem  hatalom,  nem  király  többé,  csak  ember,  sőt  keve- 
sebb, mint  ember :  árnyék,  elhagyatott,  elitélt  semmi. 
A  központban  volt  minden  ereje,  s  e  központ  másé. 
Akarjátok  tudni,  a  két  követelő  közül,  melyik  a  legitim? 
Ne  azt  kérdjétek,  ki  mellett  van  a  jog,  hanem  ki  mel- 
lett van  Paris?  akié  Paris,  az  az  uralkodó;  akié  Paris, 
azé  az  ország." 

Kétségkívül  túlságosnak  tetszenék  előttünk  a  köz- 
pontosítás eredményeinek  ez  előadása,  ha  Francziaor- 
szág  történetén  (d)  kívül,  Rómáé  is  a  polgárháborúk  és 
imperátorok  uralma  alatt,  s  minden  kényúri  állam  (e) 
története  számos  példával  nem  igazolná,  hogy  a  forra- 
dalmak mindig  annál  gyorsabban  és  teljesebben  sike- 
rülnek, minél  tovább  vitték  a  központosítási  elvet  az 
alkotmányban. 

Ha  azon  meggyőződésből  indulunk  ki,  melyből 
Cormenin,  hogy  Parisnak  magának  elég  tábornoka  van 
Orosz-,  Osztrák-  és  Angolország  vezényletét  vinni,  s 
elég  államférfia  az  egész  világot  kormányozni  (/):  sze- 
rencsének mondhatni  a  főváros  ezen  hatalmát,  s  nem 
lehet    csodálni,   ha   oly    korban,    mint   a  jelen,  midőn  a 

forradalom  fogalmát  a  szabadságéval,  s  az  ellenforra- 
dalomét a  renddel  oly  gyakran  összezavarják,  épen  azon 
gyorsaságot  hozzák  föl  valamely  államforma  ajánlására, 
melylyel  a  központosított  állam  alkotmányát  meg  lehet 
változtatni.  Hiszen  még  Richelieu  is,  mivel  nivellirozta 
és  központosította  Francziaországot,  némi  népszerű- 
ségre jutott  a  forradalmi  pártok  közt  azon  érdeme  által, 
hogy  előkészítette  a  forradalom  útját;  még  a  legkonser- 
vativebb  kormányok  is  buzgón  utánozták,  amit  a  forra- 
dalom emberei  tettek  Francziaországban. 

Nem  tartozik  ide,  czáfolni  e  nézetek  helyetelensé- 
gét.  De  ha  tagadhatlan  tény,  hogy  a  forradalom  gyak- 
rabban sikerül  központosított  államokban,  s  ha  nyugodt 
vizsgálódás  után  meggyőződhetünk,  hogy  a  forradalmi 
kísérletek  gyakori  sikerét  Francziaországban  nem  a 
véletlennek,  hanem  épen  az  állam  szervezetének  tulaj- 
doníthatni :  meg  kell  engedni,  hogy  az  államhatalom 
ellenállási  képességét  belveszélyek  ellenében  nem  nö- 
veli a  központosítás  elvének  alkalmazása,  sőt  csökkenti, 
s  erre  nézve  akartam  fölhívni  a  közfigyelmet. 

És  most  térjünk  azon  kérdés  vizsgálatára:  minő 
befolyással  van  a  központosítás  elvének  alkalmazása,  az 
állam  ellenállási  képessége  oly  veszélyek  ellenében,  me- 
lyek kívülről  fenyegetik  az  államot? 

JEGYZETEK  A  X.  FEJEZETHEZ. 


(a)  Amint  az  egyeduralom  azon  forma,  melyben  legkö- 
vetkezetesebben alkamazhatni  a  központosítás  rendszerét  :  úgy 
a  rend  és  nyugalom  is,  melyet  a  központosítástól  várnak,  ily 
államban  éri  el  legfőbb  fokát  s  egész  a  sír  nyugalmáig  és  a 
börtöni  rendig  kifejthető. 

(b)  Épen  ebben  áll  a  legitim  királyság  ereje,  bogy  míg 
az  államhatalom  egy  bizonyos  személyt  illet:  meg  lehet  ugyan 
zavarni  kormányzási  tisztében,  de  nem  lehet  desorganisálni. 
Legitim  egyeduralomban  semmi  sem  pótolhatja,  a  mit  a  for- 
radalom összerontott:  t.   i.  a  legitimitást. 

(c)  „De  la  centralisation.   Paris   1842"    12-ik  lap. 

(d)  Azon  tíz  év  története,  mely  Cormenin  irata  óta  le- 
folyt, méginkább  igazolja  a  fonebbieket. 

(e)  Miután  a  kényuralom  (despotismus)  nem  egyéb,  mint 
a  korlátlan  hatalom  birása  az  államban :  minden  kényuralom 
szintoly  szükségkép  maga  után  vonja  a  közponsítást,  mint 
az  újabbkori  értelemben  központosított  államot  mindig  kor- 
látlan, azaz  kényúri  hatalommal  kell  gondolnunk  az  egyes 
irányában.  Minélfogva  minden  kényúri  állam  ugyanazon  ve- 
szélyeknekvan kitéve,  melyeknek  minden  központosított  állam, 
s  mindkettőnek  szükségkép  attól  függ  biztonsága :  mennyiben 
vannak  szemei  mindig  nyitva,  és  karjai  fölemelve,  hogy  sem- 
mivé tegye  a  lázadást,   mihelyt  az  fejét  emeli. 

(/)   Cormenin:   ;;De  la  Centralisation"    39.  lap. 

XI.  FEJEZET. 

A  KÖZPONTOSÍTÁS  BEFOLYÁSA  AZ  ÁLLAMOT 
FENYEGETŐ  KÜL VESZÉLYEKRE. 


A  hadtan  jelen  állása  mellett  hadi  erő  fönállását 
képzelni  sem  lehet  központosítás  nélkül.  Ha  tehát  a 
haderőtől  függ  valamely  állam  biztonsága  külső  megtá- 
madások ellenében :  tagadhatlan,  hogy  központosítás 
nélkül  egy  állam  sem  lehet  biztos  külveszélyek  ellené- 
ben. Oly  hatalom,  minőt  az  állam  egész  haderejének 
központosítása  megkíván,  egyes  kezében  szükségkép 
korlátozza,  sőt  veszélyezi  a  polgári  szabadságot:  mindez 
azonban  csak  azt  mutatja,  hogy  míg  a  különböző  álla- 
mok közti  viszályokat  kard  dönti  el,  a  polgári  szabad- 
ság sem  legfőbb  fokát  nem  érheti  el,  sem  egészen  nem 
biztosítható:  nem  pedig  azt,  hogy  tehát  le  kell  mon- 
dani a  központosításról,  miután  nélküle  az  állam  el- 
vesztené önállóságát,  s  ha  korlátozza  vagy  veszélyezi  is 
a  polgári  szabadságot,  mégis  mindig  az  összes  állam- 
polgárok szabadságának  föltétele. 

De  a  központosítás  elvét  oly  államokban,  hol  ko- 
runk kellékei  szerint  rendezett  haderő  létez,  egyáltalá- 
ban nem  szoríthatni  azon  dolgok  körére,  melyek  e  had- 
erő vezérletét  illetik.  Ami  csak  a  haderő  kiegészítésére, 
élelmezésére,    fizetésére    vonatkozik,    mind  egy  központ- 

ból  intézendő ;  miből  az   következik,  hogy  minél  inkább 
szüksége   van,    biztosítása   végett,  nagyobb    haderőre  az 
államnak,   annál  inkább    kell  szaporodni    azon  tárgyak- 
nak,   melyeket    a    központból    igazgatnak,    azaz:    hogy 
oly  államnak,  melynek    biztonsága  kívülről  inkább  van 
veszélyezve,    nagyobb    szüksége   van    központosításra,    s 
annál  fogva  a   központosítás  elvének  alkalmazása  némi- 
leg kölcsönös  összeköttetésben  áll  az  állam  külbiztonsá- 
gával.  (a).  De  ha  azon  körülményből,  miszerint  az  állam 
külbiztonsága  a  központosítás  bizonyos  mértékét  igényli, 
azt  következtetjük,  hogy  az  állam  külbiztonságának  azon 
mértékben    kell    növekedni,    amelyben    a    központosítás 
elvét    az    államban  alkalmazzák :    nézetem    szerint  sem- 
mivel   sem   teszünk    okosabban,  mint  ha,  azon  meggyő- 
ződésből   indulva    ki,    hogy    valamely    szerből   bizonyos 
mennyiség  kell  a  beteg  meggyógyítására,  mindig  többet 
akarnánk  abból  beadni  a  betegnek,  hogy    még  egészsé- 
gesebbé   tegyük,    vagy    mint    ha    a    katona    fegyverét, 
melyet  védszerűl    és   támadásra   használ,    kelleténél    há- 
romszorta   nehezebbre    csináltatnék,    hogy    háromszorta 
erősebbé  tegyük  a  védelem  és  támadásban;  és  pedig 

1.  mivel  az  állam  biztonsága  nemcsak  már  rende- 
zett haderejétől  függ,  hanem  még  inkább  azon  eszközöktől, 
?nehjekkel  a  haderő  szervezetét  illetőleg  rendelkezhetik,  az 
az:  valódi  erejének  mennyiségétől; 

2.  mert  az  államot,  épen  mikor  a  legnagyobb  kül- 
veszélyek  fenyegetik  kívülről,  egyáltalában  nem  köz- 
igazgatási szervezete,  hanem  egészen  más  eszközök 
tartják  fön. 

Nem  szenved  pedig  kétséget,  hogy  van  a  közpon- 
tosításnak  bizonyos   foka,    mely    az   államhatalomnak    e 

kellékeit,    ahol  nem    semmisíti   is  meg,    tetemesen  csök" 
kenti. 

A  központosítás  csak  eszköz,  mely  az  államhata- 
lomnak lehetővé  teszi,  hogy  az  állam  körében  levő 
erőket  mind  fölhasználhassa  bizonyos  czélra;  amiből 
következik,  hogy  oly  államok  közt,  melyek  erők  tekin- 
tetében egyenlően  állanak,  pillanatra  mindig  az  a  leg- 
erősebb, amely  legjobban  központosíthatja  az  erőket,  (b). 
Azonban  a  központosított  államintézmények  legnagyobb 
bámulója  is  kénytelen  megvallani: 

1.  hogy  a  központosítás  az  államban  levő  erők  teljes 
használatát  lehetségessé  teszi,  de  új  erőköt  nem  állít  elő ;  és 

2.  hogy  a  központosítás  maga  igénybe  veszi  és  föl- 
emészti az  államban  levő  erők  bizonyos  mennyiségét. 

Ebből  következik : 

hogy  a  központosítás  az  államban  levő  s  annak 
oltalmára  fordítható  erők  öszletét  szükségkép  mindig 
csökkenti,  miután  amennyi  erő  csak  az  állam  közpon- 
tosítására kell,  mind  a  fölhasználható  erők  mennyiségé- 
ből vonatik  el;  tehát  az  esetben,  ha  a  központosítás  az 
állam  elejének  igen  nagy  részét  veszi  igénybe,  könnyen 
fordulhatnak  elő  viszonyok,  mik  közt  az  államhatalom 
az  államban  levő  összes  erőkkel  rendelkezhetik  ugyan, 
de  ez  erő  mindössze  is  oly  csekély,  hogy  többé  nem 
elég  az  állam  oltalmára,  (c). 

Az  állam  rendelkezésére  álló  erők  általában  három 
elem  közrehatásából  származnak.  Ezek : 

az  egyén  munkája; 

a  tőke ; 

a  szabadság  azon  mértéke,  mely  szerint  az  egyes 
munkáját  és  tőkéjét  használhatja. 

Minél  nagyobb  a  produktív  munkával  foglalkozók 
száma ; 

minél  több  tőkével  rendelkezhetnek ; 

minél  nagyobb  a  szabadság,  mellyel  tőkéjüket  és 
erejöket  használhatják : 

annál  nagyobb  a  termelés  öszlete. 

Hol  sok  egyest  elvonnak  a  produktiv  tevékeny- 
ségtől ; 

hol  a  tőke  nagy  részét  más  czélokra  fordítják ; 

hol  az  egyest  háborgatják  ereje  használatában : 

ott  a  termelés  szükségkép  kevesebb  s  az  erők  ösz- 
szege  is  fogy,  mikkel  az  állam  rendelkezhetik. 

De  a  dolgok  természetében  van,  hogy  a  központo- 
sítás a   termelő    erő   mindezen    elemeire  ártalmasán  hat. 

A  központosítás,  aszerint,  amint  kisebb  vagy  na- 
gyobb, több  vagy  kevesebb  állampolgárt  von  el  a  ter- 
melő munkától. 

Minél  inkább  központosítva  van  az  állam,  annál 
nagyobbnak  kell  lenni  a  tőkének,  melyet  az  egyestől 
elvon. 

Minél  inkább  központosítva  van,  annál  inkább 
korlátozza  az  egyéni  szabadságot. 

Innen  következik,  hogy  minden  központosítás  csak 
az  államban  levő  erők  öszletének    rovására    történhetik. 

Ha  minden  kétségen  kívül  áll,  hogy  az  államban 
levő  összes  erőknek  az  államra,  mint  egészre  nézve, 
csak  annyiban  van  értékök,  mennyiben  azokkal  rendel- 
kezhetik, hogy  tehát  minden  államnak,  amint  bizton- 
sága megkívánja,  központosításra  van  szüksége  bizonyos 
mértékben:  az  is  következik  egyszersmind,  hogy:  mivel 
a  produktív  erők   tömegét  a  központosítás  csökkenti,  min- 

den  oly  lépés,  melyet  a  szükséges  mértéken  túl  ez  elv 
alkalmazásában  tesznek,  nemcsak  erösbbé  nem  teszi  az 
államot,  hanem  gyöngíti,  s  ekkép  külveszély  ellenében 
csak  biztonságát  csökkenti. 

A  fölállított  tételeket  még  jobban  fölvilágosítja 
ezen  egyszerű  példa. 

Az  állam  a  következő  erők  fölött  rendelkezhetik : 

az  összes  állampolgárok  munkája,  és  ingó  és  ingatlan 
tulajdonuk  fölött,  melyet  munkájok  által  gyümölcsözővé 
tesznek;  s  a  munka  és  tőke  eredménye,  az  évi  jövedel- 
mek, fölött. 

Tegyük  föl,  hogy  az  állam  munkaképes  lakosainak 
száma  1.000,000;  a  tulajdon  tőke  értéke  500.000,000-ra 
menne,  s  hogy  a  mindennemű  évi  jövedelmet  részint  élelmi 
szerekben,  részint  egyéb  termékekben  100.000,000-ra 
tennénk ; 

tegyük  föl,  hogy  az  államnak  külbiztonsága  föntar- 
tása  végett,  50,000  főnyi  rendes  haderőre  van  szüksége ; 

s  azon  ügyek  ellátása,  melyeket  az  állam  nem 
hagyhat  az  egyes  községekre,  e  fölött  még  10,000 
egyént  kívánna,  kik  magukat  az  állam  szolgálatára 
szentelnék ; 

tegyük  föl,  hogy  az  állam  minden  szükségének 
fedezésére  évenkint  25.000,000  kellene : 

ezek  szerint  az  állam  erejéből  föntartására  éven- 
kint 60,000  egyén  munkája,  s  az  összes  jövedelemből 
25.000,000  lenne  szükséges,  (d). 

Vegyünk  most  egy,  segélyforrásaira  nézve  egészen 
hasonló  államot,  hol,  mint  például  Francziaországban, 
a  központosítás  elvét  a  községi  ügyek  vitelére  is,  általá- 
ban mindenre  alkalmazzák,  amire  csak  lehet. 

A  rendezett  hadi  erő  szüksége,  az  állam  külbizton- 
ságának  sine  qua  non-ja,  nem  kevesbedik  az  által,  liogy 
a  községi  ügyekre  is  alkalmazták  a  központosítás  elvét. 
Egy  okos  ember  sem  fogja  állítani,  hogy  mivel  ezerek- 
kel  szaporítják  a  tisztviselők  seregét;  csak  egyetlen 
emberrel  is  lejebb  lehetne  szállítani  azon  sereget,  mely- 
nek az  ország  határait  kell  védenie.  Az  első  tétel  tehát 
semmivel  sem  változik,  s  föl  kell  tennünk,  hogy  az 
állam,  melynek  előbb  függetlensége  föntartása  végett 
50,000  emberre  volt  szüksége,  szintoly  nagy  haderőt 
fog  kívánni,  ha  Francziaország  mintájára  rendezték. 

Ha  az  államügyek  ellátása,  ahol  csupán  a  szüksé- 
gesre szorítkozik,  10,000  ember  erejét  veszi  igénybe : 
legalább  ötszörte  többet  kivan  oly  körülmények  közt, 
hol  a  nevelés,  kultus,  törvénykezés,  s  az  összes  közigaz- 
gatás az  államügyek  körébe  vannak  vonva,  s  csak  Fran- 
cziaország, vagy  a  mintájára  rendezett  bármely  állam 
statistikáját  kell  kezünkbe  vennünk,  hogy  meggyőződ- 
jünk, miszerint  a  polgári  hivatalnokok  száma  majdnem 
annyi,  mint  a  hadseregé.  Ha  azt  ugyanannyira  teszszük, 
50  ezer  hivatalnok  van  ott  számításunk  szerint. 

Miután  az  államszogálat  a  szellemi  képesség  na- 
gyobb fokát  igényli;  s  miután  oly  pályán,  mely  az 
egész  életre  kiterjed,  s  nemcsak  néhány  évi  foglalkozás, 
mint  a  hadi  szolgálat,  az  államhivatalnokok  nagyobb 
része  családatyákból  áll :  50,000  államhivatalnok  fön- 
tartása [jóval  több  költségbe  kerül,  mint  50,000  főnyi 
hadsereg  tartása,  s  így  a  kiadásokat  a  szoros  közpon- 
tosítás behozatala  legalább  is  kétszer  annyival,  azaz 
50.000,000-val  növeli  évenkint. 

Eötvös.     A  XIX.  század  eszméi.  III.  ' 

Mindezen  számok,  mint  magától  érthető,  tisztán 
képzeletiek;  ha  azonban  a  fülállított  arányt  hibásnak 
venné  valaki,  s  azt  hinné,  hogy  a  legszükségesebbre 
szorított  központosítás  szükségeit  igen  csekélyre,  s  a 
franczia  kormány  rendszerét  igen  magasra  tettük :  az 
csak  igaz  marad,  hogy  minden  újabbkori  értelemben 
központosított  államnak  mind  több  államhivatalnokra 
van  szüksége,  fönállhatása  végett,  kiket  hasznos  mun- 
kától vonnak  el  és  mind-mind  nagyobb  költségvetésre; 
hogy  tehát  az  ily  állam  a  rendelkezésére  álló  erőkből 
nagyobb  mennyiséget  emészt  föl,  mint  más  államok. 

Ha  igaz  volna  is,  hogy  az  állam  külbiztonsága  ki- 
zárólag hadereje  nagyságától  és  szervezetétől  függ, 
még  is  tagadhatlan,  hogy  az  állam  haderejét  nem  a  va- 
lóban fegyverben  álló  katonaság  számához  kell  mérni, 
hanem  inkább  azon  lehetséghez,  miszerint  az  az  állam 
szükségei  szerint  szaporítható,  s  szerencsétlenség  ese- 
tében újra  szervezhető.  S  miután  e  lehetőség  az  egyes 
polgárok  karjaiban  rejlő  erőtől  függ:  az  olyas  intéz- 
mények, melyek  mellett  az  állam,  fönállhatása  végett, 
béke  idején  ez  erők  nagy  részét  kénytelen  igénybe 
venni,  szükségkép  gyöngébbé  teszik  az  államot  külve- 
szélyek  ellenében.  S  állíthatja-e  valaki,  ha  a  története- 
ket ismeri,  hogy  a  legjobb  hadsereg  is  minden  tekintet- 
ben elegendő,  kül  ellenségek  ellen  biztosítani  az  államot? 

Nem  szeretném,  ha  félreértenének.  Bármint  véle- 
kedik valaki  a  nagy  állandó  seregek  felől,  senki  sem 
tagadhatja  azoknak  szükséges  voltát,  ha  Nyugoteurópa 
minden  államának  helyzetét  nyugodtan  vizsgálja.  Mi- 
után az  egyeduralom  az  a  forma,  melyben  minden 
formák    között    nagy   hadseregek   fónállása   Legkevesbbé 

veszélyes  a  polgári  szabadságra  nézve,  is  így  magának  a 
szabadságnak    is    érdekében    áll    föntartása:  e  kénysze- 
rűséget fájlalhatja,   aki  a  köztársasági  intézmények  mel- 
lett lelkesül.     Sajnos   lehet   az   oeconomista   előtt,    hogy 
annyi  ezer   meg   ezer    erős   kart  vonnak  el  a  produktív 
munkától,    s    annyi    milliót    áldoznak    föl  a  külhatalom- 
nak.    Könnyezhet  fölötte  a    philantrop,    hogy    a   felvilá- 
gosodás   századában,    oly  népek    közt,    melyek    a    béke 
ugyanazon  isteni  tanára  hivatkoznak,  arra  kell  fordítani 
az  állami  erők  jobb  részét,  hogy  más  államok  önállósága 
ellen  fegyveres    támadásra,    s    védelemre    hasonló  táma- 
dások ellen  készen  legyenek*,  s  talán  van  is  benne  némi 
haszon,    ha    e  nézetek   képviselői  különböző  államokból 
összejönnek,    s     kölcsönösen    megerősítik    egymást    ama 
szebb    jövő    reményében,    mikor    a  népek  közt  szintoly 
esztelennek  fog  tetszeni  az  ököljog,  mint  az  tetszik  előt- 
tünk,   amely    az    egyesek    közt    uralkodott    egykor,    s 
módokról  gondoskodnak,  mik  által  az  örök  békét  meg- 
alapíthatnák vagy  legalább  a  háború  alkalmait  kevesbít- 
hetnék.    De    aki     a    rendes     hadseregek     fönállásának 
szükségét    századunkra    nézve    tagadja,    vagy  azt  hiszi, 
hogy    Nyugoteurópa    összes    államaink    egyértelmű    ha- 
tárzata  is    föloszlathatja   az    állandó  seregeket,  megszün- 
tetheti azok  szükségét,   míg   északon   egy  óriás  hatalom 
létezik,    egészen    más    alapokra    épített    polgárisodással, 
minek  következtében  a  nyugot  meghódítására  kell  töre- 
kednie :    merő    utópiák    körében    forog   az  ily  ember,  s 
legfölebb    csak    a  jövendő  ivadékok  épülésére  beszélhet 
az  államtudományokról. 

Épen  a  nagy  rendes  hadseregek  fönállásának  szük- 
sége   teszi    szükségessé    a  nagy   államok  fönállását,  s  e 

tény  félreismerése  sok  tévedésnek  lett  forrása,  raely 
korunkban  oly  széles  körben  elismerést  szerzett  magá- 
nak. Szintoly  bő  forrása  egyébiránt  a  tévedéseknek 
azon  hit,  mintha  hatalmas  hadsereg,  mely  az  állam  biz- 
tonságára nélkülözhetlen,  magában  véve  elegendő  is 
volna  erre  nézve. 

Mellőzöm,  hogy  az  állam  külbiztonságára  nézve 
azon  körülmény  is  idézhet  elő  különös  veszélyeket,  ha 
igen  nagy  haderővel  bír.  Az  államhatalom,  túlnyomó 
hadereje  öntudatában,  épen  mivel  annyi  áldozattal  jár 
föntartása,  rendesen  nemcsak  az  állam  biztosítására 
szokta  az  erőt  használni;  e  föltevés  valószínűsége  min- 
denesetre igen  gyakran  szolgál  okul  másoknak  ellen- 
ségeskedésre. .,Nemo  potuit  terribilis  esse  impimeu  : 
államokra  és  egyesekre  nézve  egyaránt  igaz,  s  némely 
államot,  mikor  épen  zavarban  volt,  azért  támadtak  meg, 
mivel  mások  megtámadására  jól  fölkészültnek  látták,  s 
meg  akarák  előzni  a  támadásban.  De  mellőzzük  mind- 
ezt; mint  mondók:  van-e  hadsereg,  mely  győzhetetlen 
volna?  Mert  ha  ebben  hiszünk,  csak  akkor  állíthatjuk 
észszerűleg,  hogy  egy  pompás  hadsereg  magában  ele- 
gendő a  külbiztonság  föntartására. 

Azt  hiszem,  ez  is  olyas  kérdés,  melyre  nem  szükség 
felelni. 

A  történet  azt  tanítja,  hogy  valamely  hadsereg- 
nek sem  czélszerű  szervezete,  sem  vitézsége  soha  sem 
védhetett  meg  egy  államot  a  szerencse  változásaitól. 
Amellett  is  elnyomhatja  pillanatra  az  államot  ellenei- 
nek túlnyomó  ereje,  s  minden  létező  állam  közt  talán 
egyedül  Anglia  történeteiben  nem  találunk  pillanato- 
kat,  midőn     az    állam    az    idegen    hatalom  által  egészen 

alávetettnek  látszott.  Nem  azon  következményt  kell-e 
vonnunk  a  tapasztalatok  hosszú  sorából,  hogy  önálló- 
sága biztosítása  végett  a  külföld  irányában,  nagy  és 
vitéz  haderőn  kívül,  egyéb  eszközökre  is  van  minden 
államnak  szüksége :  hogy,  miután  senki  sem  áll  oly 
magasan,  hogy  pillanatra  alá  ne  sülyedhessen,  minde- 
nek fölött  attól  függ  minden  közállomány  biztossága: 
mely  eszközöli  állanak  rendelkezésére,  hogy  ismét  fölemel- 
kedhessek? Nem  hiszem,  hogy  valaki  ez  eszközök  közé 
számítsa  a  közigazgatási  központosítást. 

Nincs  államforma,  melyben  az  egyes  akarata,  vagy 
legalább  ez  akarat  nyilatkozhatása  annyira  föltétlenül 
alá  lenne  vetve  az  államhatalomnak,  mint  a  központo- 
sított közigazgatású  államokban ;  nincs  államforma, 
mely  mellett  az  állam  minden  egyes  erejének  na- 
gyobb részét  vehetné  igénybe,  s  annálfogva  megenge- 
dem, hogy  amely  államok  e  rendszert  követik,  erej ok- 
hoz aránylag  hatalmasabb  hadsereget  képesek  tartani,  s 
azt  gyakrabban  is  megújíthatják,  valameddig  az  állam 
belszerkezete  nincs  megtámadva. 

Tagadhatlan  előnye  a  központosításnak,  mint  álta- 
lában minden  kényuralomnak,  hogy  az  államhatalom- 
nak több  eszközt  nyújt  támadó  háborúra  minden  más 
államszerkezetnél.  De  képzeljük,  hogy  magát  az  álla- 
mot támadják  meg,  semmivé  teszik  hadseregét,  elfog- 
lalják fővárosát  —  nem  szükség  a  jelen  századnál  mesz- 
szebb  menni  vissza,  hogy  legtöbb  államban  hasonló 
eseményeket  találjunk,  —  vájjon  a  közponsítás-e  az,  ami 
az  államot  megmentheti?  A  hivatalnoksereg  elől  fog-e 
visszavonulni  a  diadalmas  ellen,  mely  az  állam  hadi 
erejét  leverte?   szent   borzalommal  nem  merészli-e  meg- 

illetni  a  központosított  közigazgatású  állam  bámulatos 
remek  művét?  vagy  kitakarodik  az  országból,  mivel 
megtagadják  szolgálatukat,  akik  addig  a  közigazgatást 
vitték? 

A  történet  sok  csodás  módot  ad  elő,  mely  szerint  az 
egyes  államok  hasonló  pillanatokban  megszabadultak. 
Tudjuk,  hogy  Spanyolország,  miután  a  mórok  hatalmá- 
nak meghódolt,  azon  kevés  számú  harczos  erős  hitének 
köszönheté  utóbbi  nagyságát,  kik  Asturiába  vonultak  a 
zivatar  elől;  tudjuk,  hogy  Svédországot  egy  maroknyi 
parasztcsapat  mentette  meg;  hogy  Francziaországnak 
egy  szűz  lelkesítő  ereje  szerezte  vissza  függetlenségét. 
Oly  esetről  nem  szól  a  történet,  melyben  valamely 
állam  az  által  nyerte  volna  vissza  elvesztett  önállóságát, 
hogy  a  hódító  nem  talált  senkit,  aki  parancsait  leírta, 
lefordította,  a  kivetett  adókat  beszedte,  szóval  a  törvé- 
nyes kormány  alatt  rendezett  közigazgatást  tovább 
vitte  volna;  sot  azt  látjuk  a  történetből,  hogy  a  legna- 
gyobb külveszély  ilyes  pillanataiban,  az  idegen  ellenség 
épen  a  közigazgatási  központosítás  által  szintoly  ked- 
vező körülményekbe  jutott,  mint  az  állam  benső  ellenei 
a  törvényes  kormány  ellenében,  melyet  pillanatra  ki- 
szoríthattak. 

Miután  a  rendezett  közigazgatás,  azokra  nézve,  kik 
központosított  államokban  azzal  foglalkoznak,  nagy  ré- 
szint még  nagyobb  szükség,  mint  magára  az  államra 
nézve;  miután  az  óriási  közigazgatási  test  számtalan 
tagjai,  minden  parancs  föltétlen  teljesítéséhez  szokván, 
állásuknál  fogva  semmit  sem  tartanak  nagyobb  szeren- 
csétlenségnek, mint  ha  senki  sem  parancsol  velők :  az 
állam    bármely    kül    ellensége,     mihelyt    a    központnak 

urává  tette  magát,  szintoly  kész  eszközökre  talál,  aka- 
rata teljesítését  illetőleg,  a  legtöbb  hivatalnokban,  mintha 
csak  valamelyik  párt  szorította  volna  ki  állásából  a 
törvényes  kormányhatalmat,  vagy  mintha  a  törvényes 
hatalom  maga  lenne.  Dőreség  érzelemszilárdságot  kö- 
vetelni azoktól,  kiket  akarat  nélküli  eszközöknek  ne- 
veltek, vagy  ellenállást  várni  oly  gépezettől,  melynek 
az  az  előnye,  hogy  könnyen  lehet  bizonyos  pontból 
mozgatni  tetszés  szerint. 

A  legnagyobb  veszély  pillanataiban  csak  nagy  fér- 
fiak, vagy  nagy  elvek  menthették  meg  az  államokat;  és 
bár  meg  kell  engedni,  hogy  az  államszerkezet  alakja 
magában  sem  nagy  embert  elő  nem  állíthat,  sem  lelke- 
sedést nem  ébreszt  valamely  nagy  elv  mellett:  nem 
tagadhatni,  hogy  vannak  bizonyos  államintézmények, 
melyek  működésüket  megnehezítik,  s  ezek  közé  tar- 
tozik kétségtelenül  a  közigazgatási  központosítás  rend- 
szere is. 

A  közigazgatási  központosítás  egyik  fő  feladata  az 
újabb  államokban,  s  kétségtelenül  fő  oka  azon  népsze- 
rűségnek, melyben  e  rendszer  részesül:  az  egyenlőség, 
mit  az  által,  ha  nemis  teljesen,  de  jobban  elérhetni, 
mint  bármi  egyéb  által.  Központosított  államokban  is, 
melyek  szabad  alkotmánynak  örvendenek,  fölülemel- 
kedhetik  társain  az  egyes  polgár,  de  az  ily  államokban 
nincs  olyas  társadalmi  állás,  melyben  az  egyes,  mint- 
egy a  dolog  természeténél  fogva,  polgártársai  bizonyos 
nagyobb  részének  központjává  tehetné  magát.  (e).  Leg- 
alább minden  ilyes  állást  abnormitásnak  kell  tekinte- 
nünk, s  csak  következetes  dolog,  ha  a  központosított 
államokban  azt  lehetőleg  alá  törekszenek  ásni. 

Szívesen  megengedem,  hogy  az  összes  polgárok 
teljes  egyenlősége  igen  kellemes  dolog  lehet  azokra 
nézve,  kiknek  kezében  van  az  államhatalom.  A  parlia- 
menti  többség  nevében  kormányzó  ministerek  szintoly 
jól  tudják,  mint  egyes  kényurak,  hogy  a  tengernyi  ho- 
mok legfölebb  is  nehézségűi  szolgál,  míg  egyes  szikla- 
darabok legyőzhetlen  akadályt  gördíthetnek  utunkba. 
Legtöbb  emberrel  vele  született  az  ösztön,  valami  ma- 
gasabb felé  vetni  tekintetét  (/),  s  innen  van,  hogy  ahol 
semmi  egyéb  nincs,  ami  előtt  magukat  meghajtsák, 
sokan  a  kormányhoz  csatlakoznak,  melynek  ereje  azon 
mértékben  növekszik,  minél  gyámoltalanabbnak  érzi 
magát  irányában  minden  egyes.  Az  ily  államot  ennél- 
fogva nyugodt  pillanatokban  könnyebben  és  kelleme- 
sebben kormányozhatni,  mint  minden  mást;  de  min- 
denkinek meg  kell  engedni,  hogy  e  kormányforma 
nagy  önálló  egyéniségek  kifejtésére,  —  minőkre  szük- 
sége van  az  államnak  nagy  veszély  perczeiben,  —  leg- 
kevesbbé  kedvező  minden  egyébnél.  Mikor  az  államnak 
nagy  egyéniségre  van  szüksége,  azok  közt  találhatni 
föl  ez  egyéniségeket,  akik  inkább  akarnak  egy  faluban 
elsők  lenni,  mint  Rómában  másodrendűek.  Az  iskola, 
melyben  nagy  hivatásukra  előkészülnek,  ama  kisebb 
kör  vezetése,  melyben  azelőtt  mozogtak,  (g).  Az  első 
lépés  nagyszerű  pályájukhoz  azon  tisztelet,  melyet  sze- 
rény körükben  meg  tudtak  maguknak  szerezni. 

E  tételek  ellenében  a  tapasztalásra  fognak  hivat- 
kozni. Vájjon  századunk,  minden  központosítás  daczára, 
melyet  a  legtöbb  nagy  államba  bevittek,  nem  rendkívül 
gazdag-c  nagy  emberekben?  Minden  alkotmányos  ál- 
lamban két,  gyakran  három   rendjét  is  találjuk  oly  fér- 

fiaknak,  kik  egymást  váltják  a  kormányban,  anélkül, 
hogy  abban  változást  vennénk  észre.  Azt  hiszem,  hogy 
a  jövő,  az  1848-ki  év  történeteivel  kezében,  máskép 
itélend  egykor  korunk  eme  bőségéről  nagy  emberekben. 

De  megengedve,  hogy  akik  a  „nagy  ember"  czímet 
igénylik  maguknak,  mind  valóban  azok  :  minő  eszközei 
vannak  az  egyesnek,  ha  még  oly  nagy  és  kitűnő  is, 
külellenség.    által    fenyegetett    hazáját    megszabadítani? 

Képzeljünk  egy  központosított  államot,  mely  ellen- 
ségei túlnyomó  erejének  meghódolt;  vagyis,  amelynek 
fővárosa  ellenség  kezében  van.  Maga  Francziaország 
története  is  elég  példát  mutat  e    részben. 

VII.  Károly  alatt  az  angolok  kezében  volt  Paris. 
Hosszas,  küzdelemteljes  harcz  után  megint  kivívta  az 
ország  függetlenségét;  saját  erejével,  önfiai  hős  tettei 
által  vívta  ki.  Mihelyt  nem  volt  többé  a  királyság  szék- 
helye Paris,  megszűnt  az  ország  fővárosa  lenni.  Mivel  a 
főváros  ellenében  száz  hely  bírt  jelentékeny  önhatóság- 
gal,  nemcsak  mindenik  képes  volt,  de  meg  is  szokta, 
önállólag  haladni  pályáján,  mindeniket  alapkövül  lehete 
használni  az  állam  újdon  épületének  megkezdésére. 
Képzeljük,  hogy  Francziaország  VII.  Károly  alatt  köz- 
pontosítva, egyes  részeinek  önhatósága  megsemmisítve 
lett  volna,  s  a  nép  meg  szokott  volna  föltétlen  enge- 
delmességgel fogadni  minden  parancsot,  mely  a  köz- 
pontból jött:  azt  hiszszük,  hegy  Jeanne  d'Arc  minden 
vallásos  lelkesedése,  Dunois  és  La  Tremouille  min- 
den hősissége,  és  oly  százezerek  honszeretete,  akiknek 
nincs  semmi  eszközük  magukat  szervezni,  alig  idézhe- 
tett volna  részletes  fölkeléseknél  egyebet  elő,  melyek 
végre    is    csak    az    államhatalom    rendőri    szabályainak 


10(3  Az  uralkodó  eszmék  befolyása  az  államra. 

nagyobb  szigorúságára  vezettek  vala?  Egyébiránt  épen 
nem  szükséges  képzelmünket  megerőtetni.  1814-  és 
1815-ben  megint  meghódolt  Francziaország  idegen 
hatalmak  fegyverei  előtt,  s  megint  visszanyerte  önálló- 
ságát; de  bizonyára  nem  saját  ereje  által  mindkét  eset- 
ben. A  diplomatia  eszelve  megmenté  Francziaországot 
a  fölosztás  szerencsétlenségétől;  hódítói  a  legitimitás 
elve  iránti  tiszteletből  adták  vissza  a  trónt  a  legitim 
uralkodóháznak.  Az  országnak,  miután  fávárosát  bevet- 
ték, nem  vala  többé  semmi  eszköze,  ellenszegülni  az 
idegenek  határozatának,  „Paris  pris,  Napóleon  n'a  qu'á 
souscrire  son  abdication,  —  qui  a  Paris,  a  la  Francé." 
Ha  Parist  a  világ  fővárosának,  az  európai  emberi- 
ség fényének,  sőt  szentélyének  tekintik  (h) :  nagy  di- 
cséretnek látszhatik  ez ;  egyszersmind  azonban  világos 
elismerése,  hogy  a  központosított  államok  külellenségek 
ellenében  is  nagyobb  veszélyeknek  vannak  kitéve, 
mint  mások.  Minden  ilyes  állam  a  monda  hőséhez  hasonló, 
ki  csak  egy  ponton  sebesíthető  meg,  de  ezen 
mindig  halálosan;  azon  egy  különbséggel,  hogy  e  seb- 
hető  helyet  mindenki  ismeri,  s  azt  hiszem,  hogy  ez, 
biztosság  tekintetében,  lényeges  különbség. 

JEGYZETEK  A  XI.  FEJEZETHEZ. 


(a)  Oly  államokban,  hol  nagy  haderő  kell,  szükséges  a  ki- 
rályság :  legalább  kétségtelenül  ez  államformában  veszélyezteti 
legkevesbbé  nagy  hadi  erő  fönállása  a  polgári    szabadságot. 

(6)  Amennyiben  a  központosítás  csak  lígy  lehetséges,  ha 
minden  hatalmat  egyes  kezébe  adnak :  bizonyára  legczélsze- 
rfíbb,  ha  —  mint  a  római  alkotmányban  történt,  —  rendes 
intézménynyé  teszik  a  diktátorságot,  mivel  ez  által  e  hatalom 
átruházásának  módját,  bizonyos  formákat,  mikkel  az  jár,  és 
mindenek  fölött  idejét,  napját  meg  lehet  határozni:  míg  a 
hol  semmi  ilyes  intézményekről  nem  gondoskodtak  az  alkot- 
mányban, a  véletlentől,  szenvedélyektől,  s  a  mi  legveszélye- 
sebb, a  félelemtől  függ  mindannak  meghatározása.  Miután 
ugyanis  az  államot,  nagy  külveszély  pillanatában,  csupán 
fegyverrel,  az  az  egyes  hatalma  által  menthetni  meg:  az  ön- 
fentartás  ösztöne  veszély  perczeiben  mindig  diktatúrát  idéz 
elő;  ha  még  úgy  kárhoztatja  is  azt  az  alkotmány. 

(c)  Bármennyire  előhaladtunk,  semmiféle  mesterségben 
sem  mentünk  annyira,  mint  abban,  hogy  az  állam  összes  erőit 
mind  rendelkezésére  állítjuk  a  közhatalomnak.  Ha  a  mit  a 
kényúri  persa  birodalom  egyes  satrapái  beveszedtek  s  Kordova 
kalifái  zsaroltak  alattvalóiktól,  —  a  mi  csak  a  mindennemű  jö- 
vedelmek egy  tizedében  állott,  —  mind  egybevetjük  azzal,  a  mit 
a  legkevésbé  terhelt  államokban  is  adnak  az  államnak :  nem 
tagadhatjuk  e  részben  a  haladást.  Mióta  behozták  az  állam- 


10g  Az  uralkodó  eszmék  befolyása  az  államra. 

adósságok  rendszerét,  a  mit  Cormenm  a  központosítás  fémesz- 
közének nevez,  s  a  mit  még  inkább  mondhatott  volna  a  köz- 
pontosítás eredményének  :  úgy  tetszik,  csaknem  kimeríthetlen 
forrásokkal  rendelkezhetik  az  államhatalom.  Azonban  a  ta- 
pasztalás mutatja,  hogy  épen  nincs  úgy:  miután  az  állam 
fizetési  képességében  vetett  hitet  azon  csodával  kell  támo- 
gatni, hogy  1000  —  sőt  10.000  millió  kamatját  is  kell  fizetni 
évenkint. 

(d)  Ez  is  elég  sok.  Ha  megfontoljuk,  hogy  az  állam  va- 
lóban munkaképes  lakosai  felét  sem  teszik  a  népességnek : 
mindig  megérezhetni  a  termelő  munkaerőkben  szenvedett 
veszteséget,  s  mivel  csak  a  jövedelem  fölöslegét  fordíthatni  a 
tőke  szaporítására,  ez  is  annál  kevesbbé  szaporodik,  minél 
nagyobb  részt  vesznek  igénybe  a  jövedelemből  az  állam 
szükségei. 

[e)  A  nemességet  rendesen  a  trón  legszilárdabb  táma- 
szának, a  rend  legjobb  biztosítékának  tekintik,  és  méltán. 
Miután  az  állam  egész  jogállapota  bensőleg  annyira  összeti 
hogy  a  jogot  a  legkisebb  körben  sem  sérthetni  meg,  a  nélkül, 
hogy  minden  jog  csorbulást  ne  szenvedjen  és  ne  veszélyeztet- 
tessék :  úgy  a  társadalom  azon  osztályainak,  melyek  nagy  mér- 
tékben bírnak  kiváltsággal,  leginkább  áll  érdekükben  a  ioir- 
állapot  föntartása.  A  társadalom  fensőbb  osztályai  —  azon 
pillanatokat  kivéve,  midőn  rémuralom  alatt  vannak,  —  mindig 
konservativek,  s  a  centralisatió  és  decentralisatió  kevés  hatással 
van  érzületökre.  Annál  nagyobb  befolyást  gyakorol  az  állam- 
szerkezet azon  állásra,  melyet  a"  társadalom  fensőbb  osztá- 
lyai az  államban  elfoglalnak;  s  ami  által  lehet-'  válik  az 
államra  nézve  hasznos  módon  megó'rzeniök  a  rendnek  kedvező 
érzelmeiket.  Csak  ott  foglalhatnak  el  egyesek  előkelő  helyze- 
tekét,   csak  ott  gyakorolhatnak  magára  az  államra    nézv< 

hasznos  befolyást,  a  hol  kisebb  körök  vaunak.  A  kinek  részén 
vannak  olyas  államszerkezet  mellett  a  társadalom  fensőbb 
osztályai,  —  biztosan  érezheti  magát.  Központosított  államok- 
ban ez  osztályok  befolyása  mindig  jelentéktelen,  mert  a  leg- 
magasabb állású  egyén  is  jelentéktelennek  tűnik  föl  az  egész 
államhoz  képest. 

(/)  Sokan  nem  az  „erecto  ad  sidera  vertice"  miatt  eme- 
lik az  égre  tekintetűket ;  hanem  többnyire  beérik  azzal,  ha 
valami  fensőbbet  találnak,  mely  előtt  ugyancsak  mélyen  meg- 
alázhatják magukat. 

((/)  Rendesen  azt  mondják :  hogy  valaki  parancsolni  tud- 
jon, előbb  meg  kell  tanulnia  engedelmeskednie.  Nem  bocsátko- 
zom azon  kérdés  vizsgálásába,  vájjon  azok  közül,  a  kik  leg- 
jobban tudtak  parancsolni,  nem  voltak-e  némelyek  legkevésbé 
kitűnők  az  engedelmességben.  Az  az  egy  bizonyos,  hogy  a 
nagyobb  körben  parancsolást  csak  kisebb  körbeni  parancso- 
lással  tanulhatni  meg.  A  ki  egy  községet  maga  erejéből  jól 
tud  igazgatni",  jobban  fogja  az  államot  kormányozni,  mint 
valamely  minister  első  commis-ja. 

(Ji)  Cormenin.    ,,De  la  centralisation." 

XII.  FEJEZET. 

MIT  KÍVÁN  AZ  EGYÉN  A  SZABADSÁG 
NEVÉBEN  AZ  ÁLLAMTÓL? 


Eddig  azon  kérdésre  fordítók  figyelmünket,  hogy 
a  szoros  központosítás,  minőt  Francziaországban  s  a 
mintájára  rendezett  államokban  találunk,  valóban  gya- 
rapítja-e  az  állam  erejét  és  biztonságát,  s  azt  hiszem, 
hogy  arra  nincs  eset. 

Miután  a  központosított  államokban  az  államhata- 
lom örökös  kérdés  jutalma  gyanánt  megy  egy  kézből 
a  másikba,  s  ekkép  soha  sem  fejthet  ki  elegendő  mér- 
tékben következetességet; 

miután  hatalomkörét  nem  töltheti  be  teljesen,  s  az 
eléje  tűzött  czélt  a  rendelkezésére  álló  eszközökkel 
soha  sem  érheti  egészen  el ; 

miután  az  ily  rendszer  szerint  szervezett  államok- 
ban az  állam  rendelkezésére  álló  eszközök  nagyobb 
részét  arra  kénytelen  fordítani,  hogy  a  közigazgatás 
bonyolult  gépezete  rendben  tartassák  és  mozgásba  in- 
duljon; 

miután    végre    az    államhatalom    e    rendszer    által, 
épen   nagy    bel-    és    kiilveszély    pillanataiban,    ncmli 
erejében    növekednék,    sőt    gyöngébb    lesz,    s    egyetlen 
csapással    megsemmisíthető:    a    központosítás    rendszere, 

amint  azt  korunk  sok  alkotmányos  államában  alkalmazva 
találjuk,  szaporítja  az  államot  fenyegető  veszélyeket,  a 
nélkül,  hogy  annak  belerejét  gyarapítaná:  a  miből  az 
következik,  hogy  a  fő  ok,  melylyel  e  rendszert  védik,  a 
tévedések  egész  során  alapszik. 

A  másik  ok,  melyet  fölhoznak  mellette,  az:  hogy 
az  egyetemes  szabadságot  jobban  biztosíthatni  a  közpon- 
tosítás, mint  bármely  más  államszerkezet  mellett,  s  hogy 
az  egyéni  szabadság  korlátozása  központosított  államok- 
ban, mivel  annak  ott  észszerű  alapja  van,  —  kevésbbé  tet- 
szik nyomasztónak  az  egyes  előtt.  Lássuk,  mennyiben 
helyesek  ez  állítások? 

Mindenek  előtt  szükséges,  ha  eredménynyel  aka- 
runk e  részben  eljárni,  tisztába  jönnünk  azon  kérdés 
iránt:  mit  kell  saj átlag  értenünk  az  egyéni  szabadság 
alatt?  s  mit  kíván  az  egyes  a  szabadság  nevében  az  állam- 
tól ?  s  nincs  talán  tárgy,  mely  fölött  nagyobb  fogalomzavar 
uralkodnék  a  politikai  tudományokban,  mint  épen  e  fölött. 

A  szabadság  azon  lehetőség,  mely  szerint  az  egyén 
önerejét,  s  ami  körüle  van,  mind  fölhasználhatja  önvá- 
lasztotta  czéljainak  elérésére. 

Minél  kevésbbé  van  akadályozva  ereje  használa- 
tában, minél  több  tárgyat  fordíthat  czéljaira,  annál 
szabadabb:  minél  inkább  korlátozva  van  e  részben,  an- 
nál kevésbé  szabad. 

Bizonyára  senki  sem  nevezhetné  szabadnak  azon 
embert,  akinek  senki  sem  parancsol,  de  aki  személyes 
erején  kívül  egyáltalában  semmit  sem  fordíthat  egyéni 
czéljaira;  ■ —  ha  ugyan  képzelhetni  ily  állapotot. 

Miután  pedig  az  uralkodás  is  csak  azon  lehetség- 
ben   áll,   hogy    ami   körülünk    van,    egyéni    czéljainkra 

használhatjuk,  s  így  az  uralom  és  szabadság  közt  csak 
azon  mértékre  nézve  van  különbség,  melyben  az  egyes 
e  lehetséget  megszerzi:  a  szabadság  és  uralkodás  ve- 
lünk született  hajlama  közt  sem  húzhatni  biztos  határ - 
vonalt. 

Az  uralkodási  hajlam  elvégre  sem  egyéb,  mint 
azon  ösztön,  mely  szerint  egyre  több-több  idegen  erőt 
szerzünk  önválasztotta  czéljaink  elérésére,  azaz :  a  sza- 
badság legfőbb  fokára  törekvés,  s  önként  következik, 
hogy  a  szabadság  ösztöne,  ha  nem  talál  akadályra  fej- 
lődésében, szükségkép   uralkodási  vágyra    vezet  mindig. 

Valamint  a  szabadságvágy  minden  emberrel  vele 
született,  sőt  minden  emberre  és  minden  lényre,  ki 
föntartása  végett  önereje  használatára  van  utasítva,  az 
önfentartás  föltétele:  úgy  az  uralkodási  hajlamot  is 
minden  emberi  lénynycl  közösnek  kell  tekintenünk  (a),- 
s  ha  azt  képzeljük,  hogy  az  ember  csupán  az  egy  ösz- 
tön után  indul,  azaz  esztelen  lénynek  veszszük :  semmi 
ellenvetésünk  sem  lehet  azon  állítás  ellen,  miszerint  az 
egyén  föltétlen  szabadság  utáni  vágya  ellentétben  áll 
az  állammal,  mely  csak  az  egyén  kellő  alávetése  által 
lehetséges.  Csak  az  a  kérdés :  hogy  e  föltétlen  szabadság- 
vágyat (mert  hiszen  ez  ellentétben  áll  az  állam  fonállá - 
sával)  az  embernél  általában  meglevőnek  kell-e  teliinte- 
nünk? s  azt  hiszem,  hogy  e  kérdésre  határozottan  nem- 
mel kell  felelnünk. 

A  szabadság  utáni  törekvés  mindenesetre  kor- 
látlan, azaz:  minél  önállóbban  használhatja  az  ember 
tehetségeit,  minél  inkább  hatalma  alá  vetheti  az  őt 
környező  dolgokat,  annál  élénkebb  vágyat  érez,  még 
kijebb  terjeszteni   hatalomkörét.    Azonban    föltétlen    sza- 

badság  fogalma  (hacsak  bölcseimi  szemlélődés  útján 
nem  jut  rá)  szintoly  kevéssé  támadhat  az  emberben, 
mint  egyéb  dolgok  fogalma,  melyeket  nemcsak  nem 
látott,  sőt  amikre  nézve  mindig  ellenkezőt  nem  tapasz- 
talt. Az  ember,  természeténél  fogva  szükségkép  törek- 
szik legyőzni  minden  akadályt,  mely  ereje  használásá- 
ban korlátozza,  mert  szükségkép  mindig  kijebb  igyek- 
szik erejét  terjeszteni;  • —  de  hogy  e  törekvésnek  soha 
sem  tehet  egészen  eleget,  azaz,  hogy  soha  sem  szabad, 
föltétlenül:  azt  szintoly  jól  tudja,  mint  p.  o.  azt,  hogy 
repülni  nem  tud. 

Aki  tehát  azt  állítja,  hogy  az  egyén  föltétlen  sza- 
badságvágya s  az  állam  fogalma  közt  létező  elméleti 
különbség  gyakorlatilag  lehetetlenné  teszi  a  rendezett  ál- 
lam alkotását,  merőben  úgy  tesz,  mint  ha  azt  mondaná, 
hogy  a  rendezett  államok  fonállása  azért  lehetetlen, 
mert  ellentétben  áll  bizonyos  eszmével,  mely  miatt 
mindenkit  az  őrültek  házába  vinnének,  ha  a  gyakorlati 
életben  cselekvési  zsinórmértékül  akarná  venni. 

Nem  föltétlen,  hanem  csak  a  létező  viszonyok  közt 
lehetséges  legnagyobb  szabadság  utáni  vágy,  s  a  törek- 
vés, e  szabadság  körét  mindig  kijebb  terjeszteni,  —  ez 
az,  mi  vele  született  az  emberrel.  S  ez  ösztön  a  rende- 
zett állam  fönállásával  oly  kevéssé  ellenkezik,  hogy 
épen  egyik  fő  okul  kell  azt  tekintenünk,  mely  az  embe- 
reket polgári  társaság  alkotására  vitte.  (b).  Amint  a 
természet  adta  az  emberbe  az  ösztönt,  hogy  uralko- 
dásra törekedjék  a  körüle  levő  dolgok  fölött:  úgy  azt 
mutatja  a  tapasztalás,  hogy  igen  kevés  azon  dolgok 
száma,  melyeknek  saját  erejével  ura  tud  lenni.  Epén 
azon  ösztön,    mely  szerint   mindennek  ura,    azaz  lehető- 

leg  szabad  akar  lenni,  viszi  rá  az  embert,  mint  eszes 
lényt,  hogy  mások  segélyét  igyekezzék  biztosítani,  vagy 
is:  az  vezeti  társaságba. 

A  családon  túl  (mit  a  nemi  viszonyból  s  a  gyerme- 
kek felőli  gondoskodásból,  mely  ösztön  az  emberben 
még  inkább  megvan,  mint  más  állatban,  magyarázhatni 
ki),  minden  emberi  társaságnak  a  szabadság  utáni  vágy- 
ban találjuk  természetes  okát :  vagyis  azon  törekvés- 
ben, hogy  más  személyeket  és  dolgokat  saját  ezéljai 
elérésére  használhassunk,  s  innen  következik,  hogy  az 
állam  fönállása  az  egyének  szabadságvágyával  nemcsak 
nincs  ellentétben,  sőt  az  államot  egyik  olyas  eszközül 
kell  tekintenünk,  mely  által  az  egyén  szabadságát. 
azaz  a  körüle  levő  dolgok  fölötti  hatalmát  biztosítani 
törekszik  oly  esetekben  is,  midőn  tudja,  hogy  a 
rendelkezésre  álló  eszközök  e  czélra  mind  nem  ele- 
gendők. 

A  biztosság  legfőbb  fólia  minden  anyagi  és  erkölcsi 
jókra  nézve,  melyekkel  bír :  ez  az,  amit  az  egyes  az  állam- 
tól a  szabadság  nevében  követel,  (e).  Aki  az  állam  lehető- 
ségét tagadja,  nemhogy  megalapítaná  az  egyéni  sza- 
badságot, sőt  megsemmisíti  mindazon  viszonyokra  nézve, 
mik  fölött  az  ember  csak  azon  esetben  uralkodhatik, 
ha  nagyobb  államközségekbe  áll  össze,  s  ha  a  történet 
azt  mutatja,  hogy  kisebb  társaságok  magukat  folyvást 
államokká  alakítani,  a  kis  államok  meg  kijebb  terjesz- 
kedni törekszenek;  s  ha  napjainkban  is  példát  mutat  a 
tapasztalás,  hogy  ahol  pillanatra  az  állam  minden  kö- 
telékét erőszakosan  szétszaggatták  is,  megint  vissza  - 
állítá  a  nép  tüstént  az  államot:  épen  a  szabadságvágy- 
nak kell  tulaj  doni  tnunk  e  jelenséget. 

Ugyanazon  hajlam,  mely,  ha  az  embert  esztelen 
lénynek  gondoljuk,  háborút  idézne  elő  mindenki  részé- 
ről mindenki  ellen,  —  e  hajlam  az,  mely  az  ész  követ- 
keztében, vagyis  az  ember  ama  vele  született  tehetsé- 
génél fogva,  mely  szerint  hajlamai  lehetőleg  nagyobb 
mértékű  kielégítésére  a  szükséges  eszközöket  meg 
tudja  választani,  először  társaságba  vezette  őt;  s  mi- 
nél nagyobb  fokára  jut  a  polgárisodásnak,  azaz,  minél 
inkább  uralomra  jut  az  ész  használata  ösztönei  fö- 
lött, annál  inkább  nyilatkozik  a  szabadságvágy  sociális 
természete,  annál  világosabban  kell  állani  az  ember 
előtt,  hogy:  miután*  vannak  viszonyok,  melyek  közt  az 
államra,  biztonságunk  végett,  szükségünk  van,  vannak 
czélok,  melyeket  csak  az  állam  által  érhetünk  cl:  a  sza- 
badságot épen  csak  egyéniségünk  eszélyes  alárendelése  által 
érhetjük  el. 

De  bármennyire  tekintsük  is  az  államot  a  szabad- 
ság egyik  alapföltételéűl :  az  egyén  szabadságvágyát 
nem  tekinthetjük  kielégítettnek  azzal,  ha  megadták  neki 
a,  lehetőséget  arra,  hogy  rendezett  államszövetségbe 
léphessen : 

1.  mert  az  egyén,  a  meddig  személyes  erői  terjed- 
nek, személyes  szabadságát   is  igénybe  veszi; 

2.  mert  az  állam  nem  első,  nem  is  egyetlen  emberi 
társaság,  melybe  a  szabadságvágy  vezetett  bennünket, 
s  ez  ösztön  kielégítése  szintúgy  megkívánja  azon  szű- 
kebb viszonyok  létezését,  melyekbe  vezette  az  embert, 
mint  az  államét. 

Az  állam,  ha  szerződésen  alapult  volna  is,  nem 
egyesek  szerződésének,  hanem  minden  esetre  olyas  kö- 
tésnek eredménye,    melyet    már    előbb    fönállott   kisebb 

társaságok  kötöttek.  Egy  állam  sem  egyes  emberekre, 
lianem  okvetetlenül  kisebb  társaságokra  —  a  polgáriso- 
dás  fokozata  szerint  nemzetiségekre,  népségekre,  vagy 
városi  és  falusi  községekre   —   oszlanék  föl.  (d). 

Amint  az  egyes  nem  elkülönözve,  hanem  mint 
valamely  család,  község,  tartomány  avagy  nép  tagja 
lépett  az  államba,  s  mint  ilyen  él  abban :  úgy  nemcsak 
saját  személyére,  hanem  mindazon  viszonyokra  nézve, 
melyekben  családjához,  községéhez,  országához,  népéhez 
áll,  biztosságot  kell  követelnie  az  államtól,  s  csak 
annyiban  érezheti  magát  szabadnak,  amennyiben  e  vi- 
szonyokra nézve  is  megvan  a  biztossága. 

Polgárisodásimk  nem  tegnapi  szülött.  Bárhova  for- 
dítsuk tekintetünket,  Qgy  államot  sem  találunk  Euró- 
pában, hol  azon  viszonyokon  kívül,  melyekben  az  egyes 
az  állam  irányában  áll,  még  mások  is  ne  léteznének. 
Minden  népnek  megvan  története,  mely  emlékei  folytán 
bizonyos  jogigényeket  képez.  Ha  tehát  az  egyénnek 
teljesen  biztosítják  is  személyét  és  tulajdonát,  de  azért 
családi  és  községi  állását  kívánják  áldozatul  •  ha  meg- 
semmisítik nemzetiségét  s  azon  egyetemes  történeti  jo- 
gait, melylyekkel  az  államba  lépett:  szükségkép  korlá- 
tozva érzendi  magát  egyéni  szabadságában. 

Az  ember,  mint  eszes  lény,  mennyiben  az  állam 
fönállása  megkívánja,  személyes  szabadsága  ilyes  kor- 
látozásának is  örömest  aláveti  ugyan  magát;  de  csak 
akkor,  ha  meggyőződik  szükségéről,  s  minden  esetre 
annál  jobbnak  tartja  az  állam  alkotmányát,  minél  ki- 
sebb mértékben  kívánja  tőle  ez  áldozatot. 

Hogy  megítélhessük,  mely  mértékben  veti  magát  az 
egyén     könnyebben    vagy     nehezebben     alá    szabadsága 


Második  rész.  Negyedik  könyv.  Tizenkettedik  fejezet.        117 

korlátozásának :  két    szabály  szolgálhat    előttünk*  zsinór- 
mértékül : 

I.  Hogy  az  egyes  nehezebben  mond  le  egyéni  sza- 
badságáról, ha  annak  használata  olyas  jóra  vonatkozik, 
ami  eló'tte  magasabban  vagy  hozzá  közelebb  áll,  s  e 
szerint  mindenek  előtt  azon  dolgokra  nézve  akarja  ma- 
gát szabadnak  érezni,  melyek  napi  életével  és  erkölcsi 
meggyőződéseivel  állanak  összefüggésben. 

II.  Hogy  az  egyén  az  állam  fönállásának  kész 
ugyan  föláldozni  szabadsága  egy  részét,  de  csak  a 
mennyiben  ez  áldozat  szükséges  voltáról  meg  van 
győződve  s  az  állam  őt  kárpótolhatja  mindazért,  amiről 
lemondott. 

Mi  az  elsőt  illeti,  nincs  szükség  bizonyításra.  De  a 
ki  bizonyságot  keres,  vegye  kezébe  a  történetet,  s  úgy 
találja,  hogy  minden  századnak  tapasztalása  igazolja, 
miszerint  az  államhatalom  ellen  mindig  ott  volt  legerő- 
sebb és  makacsabb  az  ellenállás,  hol  az  egyén  szabad- 
sága bizonyos  erkölcsi  szükségek,  vallása,  nemzetisége, 
becsületérzése  tekintetében  szenvedett  az  állam  részé- 
ről rövidséget,  vagy  ahol  az  államhatalom  a  nép  erköl- 
cseivel és  szokásaival  jött  ellenkezésbe.  A  közönyösség 
s  amaz  általános  jellemtelenség,  amint  Európa  egyik 
legnagyobb,  s  mint  mondják,  legpolgárisultabb  álla- 
mában a  királyságról  a  köztársaságra,  s  erről  a  csá- 
szárságra, aztán  megint  a  királyságra,  s  ismét  a  köz- 
társaságra átmentek,  egyáltalában  nem  csupán  e  nép 
sajátságának,  hanem  azon  általános  tapasztalás  nyilat- 
kozatának tekintendő,  miszerint  az  egyén  minden  do- 
log iránt  azon  mértékben  közönyös,  amilyen  távol 
áll  hozzá,  s    ami    őt,    mint    az    államban    előforduló  vál- 

tozások,  közvetlen  nem  érdekli,  annál  nyugottabban 
veszi,  minél  kevesbbé  érinti  személyes  viszonyait.  Min- 
denki legközelebb  áll  önmagához,  aztán  jő  családja, 
aztán  az  a  kör,  melyben  naponkint  mozog,  a  község,  a 
megye,  a  tartomány;  s  végre  az  állam,  mely  után  még 
minden  esetre  az  egész  emberiség  is  igénybe  veheti  az 
egyes  érdekeltségét,  csakhogy  bizonyára  sokkal  cseké- 
lyebb mértékben. 

Valamint  az  első  franczia  forradalom,  bár  az  első 
napokban  oly  elveket  állított  föl,  melyek  által  az  összes 
államrend  megváltozott,  akkor  talált  először  ellenállásra, 
mikor  törvényei  és  intézkedései  összeütközésbe  jöttek 
a  nép  hitével  és  erkölcseivel,  s  az  egyén  személyes 
viszonyait  erőszakosan  átalakította :  úgy  bármely  alkot- 
mányos, sőt  köztársasági  államformát  egyeduralommá 
lehet  alakítani,  ha  az  átalakítás  a  nép  erkölcseinek  és 
szokásainak  sérelme  nélkül  eshetik  meg. 

A  második  pontra  nézve  megjegyzendő,  hogy  a 
mennyiben  az  uralkodási  és  szabadságvágy,  —  mint  fö- 
nebb  érintem  —  azonegy,  az  uralkodás  nagyobb  fokát 
csak  a  szabadság  legfensőbb  potentiájául  tekinthetni: 
az  egyén  örömest  eltűri,  ha  szabadságát  lehetőleg  kor- 
látozzák, ahol  az  uralkodásban  nagy  mértékben  ré- 
szeltetik. 

Hogy  elhatározhassuk,  vájjon  a  központosítás  — 
amint  állítják  —  az  összes  állampolgárok  szabadságára 
nézve  kedvező,  vagy  legalább  olyan  kormány  forma- e. 
mely  mellett  az  egyén  örömest  aláveti  magát  a  korlá- 
tozásnak: az  iránt  kell  előbb  tiszába  jönnünk: 

1.  Vájjon  az  egyén,  központosított  államokban,  a 
hozzá    legközelebb    álló    viszonvokra    nézve   több  szemé- 

lyes     szabadságot    élvez-e,     mint    más    kormány  formák 
mellett  adhatni  neki? 

2.  Vájjon  az  egyént  azon  korlátozásokért,  miknek 
az  állam  érdekében  alávetették,  a  központosított  álla- 
mokban kárpótolhatják-e  az  által,  hogy  valóban  részel- 
tetik  az  államhatalomban? 

JEGYZETEK  A  XII.  FEJEZETHEZ. 


(a)  Természetes,  hogy  először  mindenki  saját  egyéni  erőit 
igyekszik  czéljai  elérésére  fordítani,  aztán  megy  át  az  őt 
környező  dolgokra  és  személyekre,  vagyis  az  uralkodásra.  A 
föltétlen  szabadság  és  korlátlan  uralom  fogalma  lényegesen 
egy :  a  lélek  és  kedély  ugyanazon  hajlamain  alapszik  mindkét 
ösztön. 

(b)  Ha  azt  teszszuk  föl,  hogy  az  államnak  fönállása 
végett  tagjainak  minden  tette  fölött  egészen  korlátlan  hatalom- 
mal kell  bírnia :  ez  esetben  a  szabadság  fogalma  oly  kiterje- 
désben is  ellenkezik  az  állam  fönállásával,  melyben  azt  el  kell 
ismernünk;  azonban  itt  meg  az  a  kérdés  támad,  hogy  az  állam 
ilyes  korlátlan  hatalmának  több  értelme  van-e  a  gyakorlati 
életben,  mint  az  egyén  föltétlen  szabadságának?  úgy  találjuk, 
hogy  a  fogalmat  gyakran  fölállítják  ugyan  a  tudományban,  s 
az  elmélet  emberei,  kik  mindenek  fölött  logikai  tökélyre  törek- 
szenek, számos  okkal  védik;  de  a  communistákon  és  socialistá- 
kon  kívül  senkinek  nem  jutott  eszébe,  gyakorlatilag  akarni 
azt  valósítani.  Az  ó-kor  alkotmányaiban,  s  miután  a  politiká- 
ban az  ó-kor  elveit  követik,  az  újabbkoriakban  is,  roppant 
hatalmat  adtak  az  államnak :  de  az  államhatalom  legnagyobb 
barátai  is  csak  aránylag  nagyobb,  de  soha  sem  korlátlan  ha- 
talmat követeltek  az  egyén  minden  viszonya  fölött.  Valamint 
az  egyes  csak  viszonylag  törekszik  mindig  nagyobb  szabad- 
ságra :      úgy  az  államban    is  csak   viszonylag  nagyobb   vagy 

kisebb  Latalomról  lehet  szó.  Azon  kérdés  tehát,  hogy  az  ember- 
rel veleszületettt  szabadságvágy  ellenmondásban  áll-e  az 
állam  ionállásával,  csak  akkor  oldható  meg,  ha  előbb  jól  szem- 
ügyre veszszük:  mely  mértékben  nyilatkozik  e  hajlam?  s 
aztán  vizsgáljuk:  nem  lehet-e  úgy  rendezni  az  államot,  hogy 
az  a  szabadsággal,  a  mely  mértékben  a  többség  arra  törekszik, 
ne  álljon  ellentétben? 

(c)  Montesquieu  (XL.  k.  6.  fej.)  a  politikai  szabadságot 
a  lélek  azon  megnyugvásának  mondja,  melyet  az  egyénekben 
a  biztonság  érzete  szül.  Miután  az  állam  fonállása  mindig  a 
polgárisodás  bizonyos  fokát  föltételezi,  azaz  oly  állapotot, 
melyben  az  egyes  életén  kívül,  még  más  anyagi  javakat  is, 
melyeket  szerzett,  s  erkölcsi  szükségeket,  miknek  kielégítése 
szükséges  boldogságára,  igyekszik  biztosítani;  a  polgárisodás 
foka  pedig,  s  ezzel  azon  anyagi  és  erkölcsi  javak  szere  száma, 
melyeknek  biztosításában  keresi  az  egyén  szabadságát,  szük- 
ségkép különböző:  azon  föltételeknek  is  különbözőknek  kell 
lenni,  melyektől  függ,  hogy  az  államban  szabadnak  érezze 
magát.  E  részben  mindig  szükséges,  hogy  nemcsak  személyét, 
hanem  anyagi  és  erkölcsi  javait  is  biztosítva  lássa. 

Innen  következik,  hogy  bár  az  állam  föladata  sajátlag 
mindig  ugyanaz,  t.  i.  hogy  az  egyesnek  a  lehető  legnagyobb 
biztosságot  adja  meg,  az  egyes  követelései  igen  különbözők 
lehetnek  az  állam  irányban  ;  hogy  tehát,  miután  e  kérdéseket 
nem  határozhatni  meg  általában,  azon  fogalmat  sem  lehet 
általán  véve  meghatározni,  melyet  egyes  népek  a  szabad- 
sággal   kötnek  egybe. 

(d)  Fönebb  (III.  k.  1.  fej.)  figyelmeztettem  olvasóimat, 
hogy  kik  az  államban  f'Önálló  jogviszonyok  kimagyarázására 
az  államszerződés  elméletét  használják,  azt  a  hibát  követik 
el,  hogy  e  kötésben  alanyul    abstraktiót,     vagyis  az   embert 

természeti  állapotban  veszik  föl,  nern  a  kultúra  bizonyos  fo- 
kán, bizonyos  fönálló  viszonyok  közt.  E  tévedés  következ- 
ménye, hogy  föltették,  miszerint  e  szerződés  oly  egyének  közt 
hajtható  végre,  akik,  midőn  államszövetségbe  léptek,  egyáltalá- 
ban semmi  viszonyban  nem  állottak.  Akár  az  állam  történeti 
alapjául,  akár  jogalapjául  veszszük  az  államszerződést:  mind- 
két esetben  egyaránt  hamis   e    föltevés. 

XIII.  FEJEZET. 

A  KÖZPONTOSÍTÁS   BEFOLYÁSA  AZ  EGYÉNI 

SZABADSÁGRA. 

Ha  az  ujabbkori  államokra  fordítjuk  figyelmünket, 
úgy  találjuk,  hogy  az  önszemélyünk  és  a  körülünk  levők 
fölötti  rendelkezés  joga  sehol  sincs  oly  korlátozásoknak 
alávetve,  mint  ahol  legszorosabban  követik  a  közpon- 
tosítás elvét.  (a). 

Az  alkotmányos  állampolgár  minden  cselekedete, 
bölcsőjétől  a  sírig,  rendőri  utasítások  tárgya.  Az  állam 
növeli,  az  állam  szabja  meg:  mely  föltételek  alatt  ala- 
píthat családot,  s  rendelkezhetik  tulajdonáról,  melyet 
szerzett.  Nincs  joga,  habár  tízszer  az  alapjogok  egyiké- 
nek nyilatkozata  legyen  is  az  alkotmány,  melyre,  —  ha 
az  állam  jóléte  úgy  kívánja,  —  a  franczia  forradalom  köl- 
tői kifejezése  szerint,  fátyolt  ne  lehetne  vetni;  nincs 
oly  kicsinyes  cselekedet,  melyet  bűntettnek  nem  nyi- 
latkoztathat az  állam:  szóval  az  államtól  függ  minden 
tekintetben. 

Föl  kell  áldoznia  az  államnak  egyéni  szabadságát, 
hogy  az  állam  az  uralkodás  által  kárpótolja,  ami  csak  a 
szabadság  nagyobb  fokozata.  S  miben  áll  ez  uralom? 
Ha  örömünk  telhetik  benne,  hogy  másokat  tetszésünk 
szerint  vezérelhessünk,  tudniillik  a  parancsolásban : 
azon  érzésben  kell  mindenek  fölött  keresnünk  ez  elv 
kielégítését,  hogy  urak  vagyunk  saját  házunkban. 

Attól,  akinek  egy  állam  fölötti  uralmat  Ígérnek, 
meglehetősen  szerény  követelés,  hogy  saját  házában  úr 
lehessen;  s  az  állam  jelen  szervezete  mellett  még  ezt 
sem  érhetni  el. 

Az  államnak  gondoskodnia  kell  polgárai  biztossá- 
gáról, egészségéiül,  sőt  aestheticai  élveiről  is,  s  annál- 
fogva egészen  természetes,  hogy  nem  bízhatni  az  egyes 
kényére:  mi  módon  és  mely  alakban  építse  házát.  Az 
államnak  e  fölött  arra  is  gondjának  kell  lenni,  hogy  az 
állampolgárok,  az  alkotmánynak  megfelelő  érzelmekkel 
bírjanak:  a  nevelést  tehát  szintoly  kevéssé  hagyhatja  a 
szülékre,  amint  nem  bízhatja  szivére  és  szeszélyére, 
hogy  mi  módon  rendelkezhessék  az  atya  övéi  közt  tu- 
lajdonáról. Minden,  amit  az  állam  tehet,  csak  abban 
áll,  hogy  midőn  elveszi  az  egyestől  a  rendelkezhetési 
jogot  háza  és  családja  fölött,  megengedi,  hogy  hasonló 
teljhatalommal  intézkedhessek  a  másokérői,  mint  ide- 
genek rendelkezhetnek  az  övéről. 

Oly  emberekben,  kik,  alkotmányos  képzettség  nél- 
kül, csupán  pallérozatlan  eszük  után  indulnak,  minden 
bizonynyal  azon  vágy  támadna  e  viszonyok  közt:  bár  e 
jogokat,  melyeket  mint  souverain  polgárok  nyertek, 
azon  kis  körben  gyakorolhatnák,  mely  hozzájok  legkö- 
zelebb áll,  melynek  szükségeit  ismerik,  s  melynek  in- 
tézményei nagy  befolyással  vannak  saját  jólétökre,  A 
község  körébeni  uralom  némi  olyas  előnyökkel  és  él- 
vekkel kínálkozik  az  egyénre  nézve,  melyek  miatt,  — 
mint  az  ó-világ  példája  mutatja  —  még  személves 
szabadságáról  is  örömest  le  szokott  mondani.  Miután 
azonban  korunk  elméletei  szerint  csupán  abban  áll  az 
egyén  szabadsága,    hogy  része  van  az  állam  uralmában, 

s  mindazt,  aini  ez  uralmat  korlátozza,  így  mindenek 
fölött  a  község  autonómiáját,  csak  e  szabadság  korláto- 
zásának tekintik :  önként  következik,  hogy  e  kívánat- 
nak sem  felelnek  meg. 

Egészen  így  van,  ha  valaki  a  szabad  mozgás  jogát, 
amit  tőle  saját  házában  és  a  községben  elvontak,  a 
megyében  és  tartományban,  melyben  honosnak  érzi 
magát,  akarja  igénybe  venni.  Épen  azért,  hogy  egy 
alkotmányos  polgárnak  se  szenvedjen  csorbulást  ural- 
kodási joga.  az  egész  állam  és  mind  a  fölött,  ami  abban 
van,  szükséges,  hogy  bizonyos  tárgyról  senki  se  ren- 
delkezhessék önkényesen. 

Csak  akkor  szabad  az  ember,  ha  teljesen  biztos, 
hogy  senki  sem  háborgatja  tetteiben.  E  biztosságra 
azonban  az  egyes  csak  akkor  tehet  szert,  ha  minden 
mástól  elvonják  e  szabadságot;  ergo:  az  egyes  annál 
szabadabb,  minél  inkább  korlátozva  vannak  mások. 
Minthogy  pedig  alkotmányos  demokrata  államban  min- 
denkinek egyaránt  szabadnak  keli  lennie  s  minden 
egyes  szabadságát  minden  más  szabadsága  veszélyez- 
heti :  csak  az  által  biztosíthatni  mindenki  szabadságát, 
ha  minden  egyest  megfosztanak  attól. 

Körülbelül  ily  gondolat-menettel  találkozunk  mind- 
abban, amit  Francziaország  alkotmányos  intézményei 
mellett  felhoznak.  Meglehet,  hogy  mindez  szintoly  vi- 
lágosnak és  czáfolhatlannak  tetszhetik  azon  igen  tudós 
férfiak  eló'tt,  kik  napjainkban  politikai  tudományokkal 
foglalkoznak,  mint  néhány  századdal  azelőtt  a  schola- 
stica  philosophia  okai  tetszhettek  más  tudósoknak.  De 
szintoly  bizonyos,  hogy  egyáltalában  nem  foghatja  meg 
ez  okokat   azon    mindennapi    parasztos    értelem,    melyre 

mégis  a  fontos    kérdések    eldöntése    körül   is    tekintettel 
kellene  lenni  demokrata  államokban. 

Kérdezzetek  meg  minden  egyest,  akar-e  uralkodni 
az  állam  fölött,  s  valószínűleg  igennel  felel ;  de  kérdez- 
zétek meg,  hogy  ez  áron  le  akar  e  mondani  azon  jogról, 
hogy  családja,  községe,  tartománya  fölött  szabadon  ren- 
delkezhessék, s  bizonyára  nemmel  válaszol.  Mert  oly 
nagyszerű  az  eszme,  mely  szerint  valaki  az  állam  fölött 
uralkodik,  s  amellett  az  egyetemnek  akaratnélküli  rab- 
szolgája, —  hogy  a  köznapi  ész  szinte  nevetségesnek 
találja.  (6). 

Az  állam  elé  ugyanazon  föladatot  tűzik  századunk- 
ban, melyet  a  középkorban  a  kath.  egyház  kísérlett 
megoldani. 

Az  anyagi  szükségeket  egészen  a  hiúsági  igényekig, 
mindent,  de  mindent  az  államnak  kell  kielégítenie,  s 
ha  nem  is  az  igazhitűségről,  legalább  arról  kell  gondos- 
kodnia, hogy  az  egyén  semmit  se  higyjen,  ami  az  alkot- 
mánynyal össze  nem  fér.  Nemcsak  a  gyermek,  hanem 
a  meglett  ember  neveléséről  is  szüntelen  gondoskodnia 
kell  az  államnak,  nehogy  szabadságában  ártalmára 
legyen  önmagának.  Járszalagon  kell  vezetnie  milliókat. 
Csoda-e,  ha  erős  kötelékre,  sőt  gyakran  lánczra  is  van 
szüksége  avégett? 

S  ugyan  mily  eredményeket  idézett  elő  e  követett 
irány  ? 

Azon    törekvés,    hogy  az    államnak  mindent  alái 
senek,  egészen  olyan   helyzetbe  hozta  az  államot,  mely- 
ben   századokkal    azelőtt    a    kath.  egyház    volt.      Amint 
akkor  minden  ellenzés  a  pápa  ellen  fordult,  úgy   fordul 
most    az    állam    ellen.     Lehetséges    volna-e    ez,  ka  azon 

uralmat,  melyet  az  állam  körében  —  de  csupán  csak 
itt,  —  adtak  az  egyénnek,  mindenki  személyes  önálló- 
sága kárpótlásául  tekintené?  s  ha  kielégítésre  találná- 
nak azon  igények,  melyeket  az  egyén  a  szabadságvágy- 
nál fogva  az  állam  irányában  tenni  kénytelen? 

Akik  az  egyéni  szabadság  védszerét  látják  a  közpon- 
tosításban, a  tapasztalásra  szoktak  hivatkozni  nézeteik 
bizonyítása  végett.  Két,  látszólag  igen  fontos  tény  áll 
előttük. 

Az  első  azon  tagadhatlan  haladás,  melyet  Franczia- 
országban  tapasztalnak,  mióta  az  első  forradalommal 
behozták  a  központosítás  rendszerét. 

A  másik,  hogy  a  decentralisatió  következtében 
aristokratia  áll  elő.  Töröljék  el  ma  a  központosítást  — 
mondják  ellenfeleink  —  szorítsák  az  állam  hatalmát 
csupán  arra,  ami  föntartására  kikerülhetlenűl  szüksé- 
ges, s  mihelyt  az  egyesnek  több  egyéni  szabadságot 
adtak,  s  azon  egyetlen  nagy  kör  helyett,  mely  épen 
nagysága  által  elenyészteti  a  relatív  különbségeket,  egy 
csoport  kisebb  kört  támasztanak  a  közéletben:  azonnal 
mindenikben  kiemelkednek  egyes  személyek,  s  uralomra 
vergődnek  a  többiek  fölött.  A  decentralisatió  földében 
terem  az  aristokratia. 

Ha  látjuk,  milyen  kormány  alatt  kellett  Franczia- 
országnak  lennie  a  forradalom  előtt,  s  a  regensség  és 
XV.  Lajos  alatt,  s  fontolóra  veszszük,  hogy  a  forradalom 
alatt  és  utóbb  az  előbbi  rendszer  minden  ártalmát 
egyenkint  napfényre  hozták :  igen  megfogható  azon 
ellenszenv,  melylyel  Francziaországban  és  mindenütt 
visszapillantanak  ama  korra ;  s  az  is  tagadhatlan,  hogy 
1789.    óta  némi   tekintetben   tetemes    előhaladást  tőn  ez 

ország;  csakhogy,  ha  a  jelent  a  múlttal  egybevetvén, 
nem  akarjuk  magunkat  tévútra  vezettetni,  figyelembe 
kell  vennünk,  miszerint  a  szenvedések,  melyeket  Fran- 
cziaországnak  az  „ancien-régime"  alatt  kellé  szenved- 
nie, nagy  részben  épen  a  kényuralom  rovására  esnek, 
mely  akkor  az  államhatalmat  gyakorolta,  és  így  nem  a 
központosítás  hiányának,  hanem  inkább  túlságának  kell 
tulajdonítanunk;  hogy  tehát  Francziaország  állapotai- 
nak javulását  is  a  központi  hatalom  átalakításából,  s 
nem  abból  kell  magyarázni,  hogy  a  központosítás  elve 
következetesb  alkalmazása  által  még  korlátlanabbá  lett 
az  államhatalom. 

Sokkal  fontosabb  a  központosítás  mellett  felhozott 
ama  másik  ok,  miszerint  az  egyeseknek  s  különösen 
községeknek  adott  nagyobb  önállóság  előmozdítja  az 
aristokratia  keletkezését,  s  természetes,  hogy  korunknak 
az  aristokratia  elleni  lázas  ellenszenve  mellett,  annál  több 
bizonyító  erővel  bír  ezen  ok,  mert  igaz  tényen  alapszik. 

A  szellemi  és  anyagi  erők  végtelen  különfélesége 
mellett,  mely  az  emberek  közt  létez,  az  egyénnek  adott 
minden  szabadság  az  erők  különböző  voltának  megfe- 
lelő különbséget  idéz  elő  a  helyzetekben.  Minél  gyako- 
riabbakká  teszik  az  alkalmakat,  mik  mellett  az  egyes 
túlnyomó  ereje  öntudatára  jut,  azt  másokkal  érezteti: 
annál  hamarabb  és  nagyobb  bizonyossággal  el  fo^  az 
éretni,  s  eszerint  minden  tekintetben  igaz,  hogy  minden 
decentralisatió  következtében  szükségkép  aristokratia 
áll  elő.  Csak  az  a  kérdés:  hogy  az  aristokratia  keletke- 
zése ily  értelemben,  vagy  az  erők  különbségének  megfeleld 
lielyzet-különpség  ellentétben  áll-c  a  szabadság  uralkodó 
fogalmával?  S  e  kérdésre   csak  nemmel  lehet  felelni. 


Második  rész.    Negyedik  könyv.  Tizenharmadik  fejezet.       129 

A  szabadság,  amely  értelemben  azt  korunk  ural- 
kodó eszméjének  kell  elismernünk  —  mint  fönebb 
megmutattam  —  nem  egyéb,  mint  az  egyénnek  adott 
lehetség,  hogy  saját  erőit,  s  ami  körüle  van,  önválasz- 
totta  czéljai  elérésére  fordíthassa.  Az  egyenlőség  fogalma, 
mely  a  szabadságé  mellett  foglal  helyet,  sem  háttérbe 
nem  szorítja  azt,  sem  értelmét  nem  változtatja,  hanem 
csak  azon  általános  meggyőződést  idézi  elő,  hogy  különb- 
ség nélkül  minden  ember  jogosítva  van  szabadságra, 
azaz  ereje  szabad  használására. 

A  szabadság  fogalmának  korunkban  adott  ezen 
értelméből  következik,  hogy: 

1.  amennyiben  a  szabadság  fogalma  szintúgy  sérel- 
met szenved,  ha  az  egyént  az  egyetem,  mint  ha  egyedúr 
rabszolgájává  teszik:  az  is  ellentétben  áll  a  szabadság 
fogalmával,  ha  az  egyént  korlátlanul  alávetik  az  állam- 
nak, ami  szükséges  föltétele  s  egyszersmind  eredménye 
a  központosításnak; 

2.  hogy,  miután  különböző  erők  használata  szük- 
ségkép különbséget  idéz  elő  a  befolyásra  és  helyzetre 
nézve:  az  ilyes  helyzetkülönbség,  vagyis  az  aristokratia 
ez  értelemben  nemcsak  nem  áll  ellentétben  a  szabad- 
sággal,   sőt    inkább    szükséges    eredményéül  tekintendő. 

Azon  heves  ellenszenv  mellett,  mely  korunkban  az 
aristokratiának  csak  neve  ellen  is  mutatkozik,  talán 
reaktionáriusnak  találják  ez  állítást:  azonban  ez  ellen- 
szenv, valamint  a  lelkesedés,  oly  államintézmények 
irányában,  melyek  az  aristokratia  keletkezését  akadályoz- 
zák, csupán  azon  merőben  hibás  nézeten  alapszik,  me- 
lyet az  állam  czéljáról  fölállítottak. 

Eötvös.   A  XIX.  század  eszméi.  III.  9 

Kern  abban  kell  keresni  az  állam  czélját,  hogy  az 
aristokratia  keletkezését  megakadályozzuk.  Ha  ezt  kíván- 
juk, minden  más  államszerkezetnél  többre  kellene  becsülni 
a  kényuralmat,  mely  még  bizonyosabban  megakadá- 
lyozza az  aristokratia  keletkezését,  mint  a  központo- 
sítás. 

Az  állam  föladata  az  egyén  anyagi  és  erkölcsi 
j  avainak  s  mindenekelőtt  az  egyéni  szabadságnak  bizto- 
sítása, mi  legfőbb  erkölcsi  jó  s  egyszersmind  oly  föltétel, 
melytől  függ  nagy  részint  az  anyagi  szükségek  kielégí- 
tése. Minden  alkotmány  czélszerűsége  attól  függ  legin- 
kább, hogy  mennyiben  szolgál  eszközül  e  czélra. 

Azon  állítás  tehát,  hogy  az  egyesek  erői  közt  létező 
különbség  mellett  csak  szigorú  központosítás  akadá- 
lyozhatja meg  a  különbségek  keletkezését  a  helyzetek- 
ben, azaz  bizonyos  aristokratia  alakulását,  —  nemcsak 
nem  ok  ez  államforma  mellett,  sőt  leginkább  szól  az 
ellen;  mert,  ha  mindenütt,  ahol  különbség  van  az  erők- 
ben, szükségkép  különbséget  idéz  elő  a  szabadság  a 
helyzetekben :  lehetetlen  megakadályozni  amazt,  anél- 
kül, hogy  ezt  (a  szabadságot)  is  meg  ne  semmisítsük. 

JEGYZETEK  A  XIII.  FEJEZETHEZ. 


(a)  Ha  egyszer  merőben  a  korlátlan  államhatalom  fogal- 
mát veszik  minden  jogviszony  alapjául :  az  egyéni  szabadság 
korlátozásának  mértéke,  —  vagy  a  kényuralom  fokozata, 
melynek  az  egyes  alá  van  vetve,  —  csupán  az  államban 
uralkodó  rendtől  függ,  s  ki  fogja  a  jelenkori  államoktól  ez 
előnyt  elvitatni? 

(b)  Korunk  alkotmányos  polgára  épen  ellenkező  állásban 
van,  mint  a  római  pápa  volt  a  középkorban.  A  mint  ez  „ser 
vus  servorum"-nak  nevezte  magát,  s  a  legfőbb  hatalmat  gya- 
korolta mindenek  fölött :  úgy  amaz  a  hatalom  minden  czímére 
igényt   tart,  a  még    sem  egyéb,   mint   „servus  servorum." 

XIV.  FEJEZET. 

A  KÖZPONTOSÍTÁS  BEFOLYÁSA  A  POLITIKAI 
SZABÁLYOKRA. 


Habár  tehetségeink  használata  leginkább  szüksé- 
ges ránk  nézve,  legközelebbi  viszonyainkat  illetőleg : 
tény  mindazáltal,  hogy  az  ember  az  uralkodás  által 
még  a  szabadság  teljes  elvesztéseért  is  kárpótolva  érez- 
heti magát  (a);  ez  esetben  azonban  szintoly  valódinak 
kell  lenni  ez  uralom  bírásának,  minő  a  személyes  sza- 
badság korlátozása. 

A  tudomány  emberei  előtt  azon  meggyőződés,  hogy 
egy  elvnek  elismerést  vívtak  ki,  kellemes  és  kívánatos 
színben  tűntethet  föl  minden  abból  vont  következ- 
ményt. De  a  tömegeket  az  elv  szépsége  soha  sem  indítja 
az  eredmények  elismerésére,  hanem  az  eredmények  üd- 
vös volta  bírja  rá,  hogy  elismerjék  az  elvet,  melyhez 
mindig  csak  gyakorlati  hasznosságukhoz  képest  ragasz- 
kodnak. Egy  nép  sem  annyira  művelt,  hogy  az  uralko- 
dás eszméje  által  kármentesítve  érezze  magát  szabadsága 
gyakorlati  élvezetéért,  (b). 

Hogy  megítélhessük,  mennyiben  tekintheti  az 
egész  az  állam  uralkodásában  való  részvételt  kárpótlásul 
önállósága  korlátozásáért,  azaz  mennyiben  érzi  magát 
kárpótolva   a    politikai    szabadság    által:    azt    kell    vizs- 

gálnunk :  van-e  gyakorlati  jelentősége  az  uralkodás- 
bani  részvételnek,  melyet  az  egyén  központosított  álla- 
mokban élvez  ? 

Meggyőződésem  szerint:  nincs. 

Az  egyeseknek  az  uralkodásbani  részvételük  na- 
gyobb államokban  csupán  a  választási  jogra  van  szorítva. 

A  politikai  szabadság  biztosítékai,  vagyis  azon  biz- 
tosítékok, melyek  alkotmányos  országokban  a  végett 
léteznek,  bogy  sem  a  népet  illető  választási  jog,  sem  a 
nép  választott  képviselőire  ruházott  hatalom  ne  szen- 
vedjen csorbulást,  a  következők: 

1.  a  népképviselők  azon  joga,  mely  szerint  minden 
államszolgát  felelősségre  vonhatnak; 

2.  szintén  a  népképviselőkre  ruházott  adómegaján- 
lási  jog;  végre 

3.  bizonyos  végső  esetekben,  ha  a  népképviselők  a 
rajok  ruházott  kötelességeket  megsértik,  s  a  kormány- 
nyal egyesülve  el  akarják  nyomni  a  népet,  ennek  fön- 
marad,  a  törvénytelen  hatalom  ellenében,  az  ellenállás 
lehetősége. 

De  nem  szenved  kétséget,  hogy  nemcsak  az  egyest 
illető  választási  jog,  hanem  a  törvényhozás  azon  joga 
is,  mely  szerint  a  végrehajtó  hatalmat  feleletre  von- 
hatja, s  az  adómegajánlás  joga  által  a  hatalom  minden 
eszközétől  megfoszthatja;  —  sőt  még  annak  a  lehető- 
sége is,  hogy  a  törvénytelen  hatalomnak  ellenszegül- 
jön; —  annál  inkább  veszít  gyakorlati  jelentőségéből, 
s  szükségkép  annál  veszélyesb  az  államra  nézve,  minél 
inkább  központosítva  van  ez. 

A)  VÁLASZTÁSI  JOG. 

A  választási  jog  gyakorlati  jelentősége  az  egyesre 
nézve  három  dologtól  függ : 

a)  azon  viszonytól;  melyben  az  egyén  azok  össze- 
géhez áll,  kik  vele  e  jogban  osztoznak; 

b)  azon  lehetőségtől;  mely  szerint  e  jogot  szaba- 
don és  teljes  öntudattal  gyakorolhatja; 

c)  attól,  hogy  mily  eredményei  vannak  e  jog  gya- 
korlásának az  egyes  viszonyaira  nézve. 

Az  államra  nézve  annál  veszély esb  e  jog  gya- 
korlása : 

1.  minél  nagyobb  izgatottságot  idéz  elő; 

2.  minélinkább  olyanokra  van  ruházva  e  jog,  kik- 
nek nem  igen  van  képes'ségök  azzal  élni,  vagy  akik  önző 
czélok  elérésére  élnek  vele  vissza; 

3.  s  minél  nagyobbak  e  jog  gyakorlásának  ered- 
ményei az  államra  nézve. 

Központosított  államokban,  hol  a  választási  jogot 
egyetlen  képviselő  választására  szorították,  s  hol,  álla- 
maink nagysága  mellett,  az  egyes  egyén  e  jogában  száz- 
ezerekkel,  sőt  milliókkal  osztozik :  szükségkép  igen  cse- 
kély a  befolyás,  melyet  az  által  az  állam  vezetésére 
gyakorolt  az  egyén. 

A  mely  mértékben  alávetették  az  egyest  az  állam- 
hatalomnak, s  a  választás  eredményeitől  tették  függővé 
a  hatalom  birtokát,  a  szerint  növelték  a  hatalom  keze- 
lőinek érdekeltségét,  befolyni  a  választásra,  s  tették 
lehetetlenebbé  az  egyesekre  nézve,  hogy  ellenállhassanak 
e  befolyásnak;  míg  azáltal,  hogy  a  központosított  álla- 
mokban az  összes  közéletet  a  központba  szorítják  egybe. 

s  megsemmisítik  azon  kisebb  köröket,  melyekben  az 
egyes  polgártársai  bizalmát  megszerezheti,  s  képessé- 
gét és  érzelmeit  kimutathatja,  egyszersmind  azon  te- 
hetségtől is  megfosztják  a  polgárt,  hogy  a  választási 
jogot  öntudatosan  gyakorolhassa. 

A  választási  jog  gyakorlásának  ellenben,  közpon- 
tosított államokban,  az  egyén  közelebbi  viszonyaira 
nézve  igen  csekély  eredményei  vannak.  Ámbár  ugyanis 
az  államhatalom  birtoka  a  törvényhozás  többségétől 
függ,  s.  a  választás  eredményeinek  e  szerint  tetemes 
befolyással  kell  lenniök  a  nagy  ügyek  folyamára:  mind- 
azáltal rendesen  csekély  befolyással  van  az  egyes  pol- 
gárok jólétére,  (c). 

Innen  magyarázható,  hogy  a  képviselő-választás 
jogát,  —  bár  mondhatni,  hogy  alkotmányos  államaink- 
ban az  egész  politikai  szabadság  abból  áll,  —  a  válasz- 
tók nagy  része  rendesen  soha  nem  is  gyakorolja. 

Már  pedig,  a  mely  mértékben  elveszti  az  egyesre 
nézve  gyakorlati  jelentőségét,  központosított  államokban, 
a  választási  jog:  egyszersmind  annak  gyakorlása,  magára 
az  államra  nézve  is,    azon  mértékben  lesz  veszélyesebb. 

Ha  úgy  van  rendezve  az  állam,  hogy  azon  milliók, 
kiket  a  kormányzásbani  részvételre  hívtak  meg,  befo- 
lyásukat a  képviselő-választás  által  bizonyos  időszakon- 
kint  —  minden  3 — 5  évben  —  egyszer  gyakorolhatják : 
igen  természetes,  ha  ez  alkalommal  a  kitűzött  perczben 
nem  kis  zavar  támad.  (d). 

Szintoly  tagadhatlan,  hogy  központosított  államok- 
ban azokra  kell  ruházni  a  választási  jogot,  kiknek  igen 
kevés  képességök  van  annak  gyakorlására.  Kétségkívül 
szabadságra  született   minden    ember,  s  miután  a  politi- 

kai  szabadság  minden  szabadság  eredménye  és  legfőbb 
biztosítéka,  méltán  mondhatni,  hogy  az  ember  politi- 
kai szabadságra  is  született,  azaz :  hogy  a  természet 
ellátta  azon  adományokkal,  melyek  a  politikai  szabad- 
ság élvezésére  szükségesek.  De  a  természet  azon  tehet- 
ségekkel is  fülruházta  az  embert,  melyek  laka  építésére, 
földe  mívelésére  is  megkívántatnak ;  tehát  szintúírv  szü- 
letett  építésznek  és  gazdának,  mint  szabad  polgárnak. 
Ki  állítná  ezért,  hogy  tehetségeivel  helyesen  élhet,  fűi- 
déből illő  jövedelmet  vonhat,  ha  gyakorlat  által  nem 
fejti  is  ki,  ha  előbb  kicsinyben  nem  kísérletté  is  meg,  a 
mit  nagyban  kell  létesítnie.  Szintúgy  vagyunk  azon  tu- 
lajdonokkal, melyek  a  szabadság  élvezhetésére  szüksé- 
gesek. Csak  az  lesz  képes  a  politikai  szabadság  élvezé- 
sére az  állam  körében,  a  ki  kisebb  körökben  gyakorlá 
képességét.  Ha  az  egyesnek  s  a  közügyekben]  részvételét 
csupán  az  állam  ügyeire  akarják  szorítani,  —  mint  minden 
központosított  államban  szokás :  — előre  készeknek  kell 
lennünk,  hogy  oly  emberek  által  látjuk  gyakoroltatni  e 
jogokat,  kik  arra  nem  képesek,  (c). 

Kétségkívül  minden  választás  körüli  hiba  szükség- 
kép hasonlíthatlanúl  nagyobb  ártalmakat  idéz  elő,  az 
államra  nézve,  központosított  államokban,  mint  egyebütt 
bárhol  okozhat:  mert  miután  azon  kérdést,  kinek  kezei- 
ben legyen  az  államhatalom,  a  választás  eredményei 
döntik  el  alkotmányos  országokban :  oly  államban,  hol 
az  államhatalomra  ruházták  a  népnevelés,  a  vallásügy 
minden  község  igazgatása  fölötti  határozást,  kiszámít- 
hatlanok  lehetnek  minden  választás  eredményei. 

Egy   szerencsétlen    választás   az   állam    desorganisa- 
tióját  vonhatja  maga  után  egészben    és  egyes  részeiben, 

s  ez  által  bevághatja  útját  azon  lehetőségnek  is,  hogy  a 
hibát  megint  jóvá  tegyék,  holott  különben  az  elköve- 
tett hiba  eredményei  az  állam  községeire  szorítkoztak 
volna,  s  bizonyára  az  állam  fönállását  nem  veszélyezi 
annyira  az  egész  állam  rossz  igazgatása,  mint  minden 
egyes  részének  általános  desorganisatiója. 


B)    AZON   JOG,     MELY    SZERINT   FELELETRE   VONHATJÁK 
AZT,  A  KIRE  A  KÖZÜGYEK  VEZETÉSÉT  BÍZTÁK. 

Minő  gyakorlati  jelentősége  van  az  egyesre  nézve 
azon  alkotmányos  jognak,  mely  szerint  az  államhatalom 
kezelőit  felelősségre  vonhatja,  ez  attól  függ:  mennyi- 
ben élhet  jogával  az  egyes  minden  esetben,  valahány- 
szor az  államhatalom  által  sértve  érzi  magát.  Már  pedig 
a  dolog  természete  hozza  magával,  hogy  az  egyesre 
nézve  annál  inkább  csökken  e  részben  a  lehetőség,  mi- 
nél inkább  van  központosítva  az  állam. 

Minden  központosítás  szükséges  föltétele  az,  hogy 
az  államhatalom  alsóbb  közegei  függjenek  a  fensőbbek- 
től.  Minél  inkább  van  központosítva  az  állam,  annál 
szükségesebb  e  függés.  Ha  azon  nézetből  indulnak  ki, 
hogy  a  községektől  elvonják  saját  ügyeik  önálló  keze- 
lését: még  kevésbé  adhatni  az  államhatalom  alsóbb  kö- 
zegeinek ilyes  önállóságot.  Innen  következik,  hogy  köz- 
pontosított államokban  mindazon  cselekményekért, 
melyek  által  az  egyes  sértve  érzi  magát,  —  amennyiben 
a  hivatalnoki  hatáskör  ez  által  át  van  hágva,  —  csupán 
a  ministert  vonhatni  feleletre. 

Ha  immár  meggondoljuk,  mi  roppant  távolság  vá- 
lasztja   el  az  egyes    polgárt  az   állam  kormányzóitól  al- 


138  Az  uralkodó  eszmék  befolyása  az  államra. 

kotmányos  országokban  is  •  ha  fontolóra  veszszük  mind- 
azon nehézségeket,  mikkel  a  közönséges  polgárnak, 
minden  alap-  és  emberi  jogok  s  az  egyenlőség  elvének 
ünnepélyes  kijelentése  mellett  is,  küzdenie  kell,  csak  a 
végett  is,  hogy  panaszát  maga  a  minister  elé  juttat- 
hassa; ha  meggondoljuk,  minő  ügyekkel  van  ez  elhal- 
mozva, s  mennyire  lehetetlen,  hogy  minden  egyes 
esetről  kellő  tudomást  szerezzen  magának :  megítélhet- 
jük, hogy  mennyiben  veszi  hasznát  az  egyes  azon  jog- 
nak, miszerint  az  állam  szolgáit  feleletre  vonhatja,  (f). 

Ha  azon  feltevés  nélkül  vizsgáljuk  e  tárgyat,  mely 
szerint  azt,  a  mi  csak  az  alkotmányban  ki  van  fejezve, 
már  valósuknak  (kivívott  eredménynek)  szokták  te- 
kinteni: úgy  találjuk,  hogy  az  alkotmányos  államok 
egyes  polgárai  a  kormány  sérelmes  tetteire  nézve  egé- 
szen hasonló  helyzetben  vannak,  mint  a  legtöbb  kor- 
látlan egyeduralom  lakosai,  azaz:  hogy  a  felelősség 
gyakorlati  haszna  mindössze  is  azon  jogban  áll,  hogy 
az  alsóbb  hivatalnokok  tettei  ellen  panaszt  emelhetnek 
a  ministereknél,  míg  ezeket  csupán  a  kinevezési  jog 
mikénti  használásaért,  s  csak  akkor  vonhatni  feleletre, 
ha  vonakodnának  megvizsgálni  az  eléjük  terjesztett  pa- 
naszt. 

Hogy  azonban  a  kinevezés  miként  használata 
miattiffelelősség  —  nyilvános  vesztegetés  esetén  kívül  — 
csupán  erkölcsi  lehet,  az  szintoly  szembetűnő  dolog,  mint 
azon  tény,  miszerint  az  alsóbb  hivatalnokok  elleni  pa- 
naszok vizsgálata  —  mit  polgárisuk  államban,  ha  még- 
oly korlátlanul  kormányozzák  is,  sóba  sem  szoktak 
megtagadni  - —  miután  e  vizsgálatot  is  hivatalnokok  vég- 
zik,  csak  igen  kevés  gyakorlati  eredményre  vezet. 

Mellőzöm:  mily  eredményei  vannak  a  közigazga- 
tásra nézve  a  ministerek  azon  jogának,  miszerint  min- 
den hivatalnokok  ők  nevezhetnek  ki.   (g). 

E  jognak  a  felelősség  elvére  nézve  minden  esetre 
az  az  eredménye,  hogy  a  közigazgatás  azon  cselekmé- 
nyeiért, melyek  által  az  egyes  jogaiban  sértve  érzi  ma- 
gát, saj átlag  senkit  sem  vonhatni  feleletre ;  mert  vala- 
mint az  alsóbb  rendű  államszoígát,  kitől  közvetlen 
származott  a  sértés,  csupán  egy  fensőbb  hatalom  akarat 
nélküli  eszközéül  kell  tekinteni,  s  annálfogva  alantabb 
áll,  hogysem  feleletre  lehetne  vonni :  úgy  viszont  igen 
magasan  állanak  azok,  a  kiknél  minden  felelőségnek 
központosulni  kellene: 

1-ör,  mivel  minden  jogi  flctiók  daczára,  melyekre 
korunkban  alapítani  akarják  az  államot  és  a  polgári  sza- 
badságot, ellenkezik  a  józan  észszel,  hogy  a  ministert 
oly  cselekményekért,  melyeket  nem  tett,  s  egyéb  elfog- 
laltatásai  mellett  nem  is  tehetett,  feleletre  vonják  csu- 
pán azért,  mert  ő  nevezte  ki  azt,  a  ki  a  jogsértést  elkö- 
vette; 

2-or7  mivel  a  kérdés:  hogy  valakit  felelőségre  lehet-e 
vonni,  nem  az  alkotmány  azon  szakaszaitól  függ,  me- 
lyekben a  felelősségről  szó  van,  hanem  attól,  hogy  arány- 
lag milyen  állásban  van  az,  a  kit  feleletre  akarnak 
vonni,  s  mivel  azon  államokban,  hol  az  egyest  egészen 
elszigetelten  állítják  szembe  a  korlátlan  államhatalom- 
mal, sokkal  alárendeltebb  helyzetben  találja  magát  az 
egyén,  hogysem  alkotmányos  jogának  gyakorlatilag 
hasznát  vehesse. 

Azt  hiszem  eléggé  megmutatta  e  nézetek  helyes- 
ségét a  tapasztalás :  mert    bár  a  felelősség    elve  minden 

alkotmányos  államban  ki  van  mondva,  s  a  szabadság 
egyik  leglényegesb  biztosítékául  tekintik;  s  ámbár  az 
igazgatást  ez  államokban  nem  mondhatni  mindig  pél- 
dányszerűnek, sőt  gyakran  annyira  gyakorol  elnyomást 
az  egyesek  fölött,  hogy  az  állampolgárok  egész  osztá- 
lyaiban határozott  ellenszenv  támad  az  államhatalom 
ellen:  mindamellett  egy  esetet  sem  hozhatnak  föl, 
hogy  egy  ministert,  a  közigazgazgatás  részletében  elköve- 
tett hibája  miatt,  valóban  feleletre  vontak,  sőt  csak 
népszerűségét  is  elvesztette  volna. 

A  felelősség  elvét  központosított  államokban  min- 
dig csak  oly  kormányi  eljárásokra  nézve  vehetni  alkal- 
mazásba, melyek  az  összes  államot  illetik;  s  ez  által 
sokat  veszít  azon  gyakorlati  jelentőségéből,  mely  ly  el  a 
hivatalnokok  feleletre-vonhatási  joga  bír  az  egyesre 
nézve  oly  államok-ban,  hol  azon  tisztviselőket,  kikre  az 
egyes  községek  közigazgatását  bízták,  nem  a  központi 
hatalom  akaratnélküli  eszközeiül  tekintik,  s  annálfogva 
egyenesen  feleletre  vonhatják  eljárásaikért. 

De  ha  tovább  vizsgáljuk  a  kérdést,  úgy  találjuk, 
miszerint  a  központosítás  által  a  felelősség  elve  az  ösz- 
szes  államot  illető  dolgokra  nézve  is  szükségkép  sokat 
veszít  üdvös  hatásából. 

Minden  felelősségi  törvény,  természeténél  fogva,  a 
büntető  törvény  körébe  tartozik.  Hogy  czéljának  meg- 
feleljen, szükség,  hogy  mindenek  előtt  tisztán  körül 
legyen  írva  a  vétség,  melyre  a  törvény  büntetést  szab, 
s  egyszersmind,  hogy  megfoszszuk  a  vétkest  minden 
módtól,  miszerint  a  büntetést  kikerülhetné.  Mintán  le- 
hetetlen tisztán  körülírni  a  vétséget,  melyet  a  felelősség- 
gel meg    kell    akadályozni,   ha  tisztán  meg  nem  szabták 

azon  kört,  a  meddig  az  állani  legfőbb  hatalma  terjed,  s 
miután  a  ministeriumnak  központosított  államokban, 
azon  ürügy  alatt,  hogy  mindenért  felelős,  egyszersmind 
a  leghatályosabb  eszközöket  is  megadták,  mik  által 
minden  felelősség  alól  kibúhatik:  világos,  hogy  a  fe- 
lelősségről hozott  minden  törvény,  a  mennyiben  csupán 
az  állam  közügyeire  szorítkoznak  is,  —  központosított 
államokban  szükségkép  kevesbbé  felel  meg  czéljának, 
mint  a  hol  a  legfőbb  államszolgáknak  kevesebb  köte- 
lessége van,  de  eszközeik  is  kevesebbek,  miket  állásuk 
biztosítására  használhatnak. 

C)  AZ  ADÓMEGTAGADÁS  JOGA. 

Általánosan  elfogadott  nézet,  hogy  a  polgári  sza- 
badságot, a  végrehajtó  hatalom  részéről  fenyegető  min- 
den veszély  ellen,  semmi  által  sem  biztosíthatni  in. 
kább,  mint  ha  a  törvényhozásnak  jogot  adunk,  megta- 
gadni az  adót,  mi  által  a  nép  képviselői  minden  eszközt 
elvonnak  a  kormánytól,  melylyel   hatalmát  folytathatná. 

Bármi  keveset  mondhatni  e  nézet  ellen  elméleti 
szempontból :  úgy  tetszik  mindazáltal,  hogy  az  adó 
megtagadási  jog  következményeit  illetőleg,  mivel  csu- 
pán elméletileg  vizsgálják  e  kérdést,  sokan  nagy  iliu- 
sióknak  engedik  át  magukat. 

Azon  kérdés :  kit  illessen  az  adóztatás  joga  ?  szoros 
összefüggésben  áll  a  szabadsággal. 

Ha  az  államhatalomra  ruházták  az  adóztatás  kor- 
látlan jogát,  sem  polgári,  sem  egyéni  szabadságról  nem 
lehet  szó.  (h). 

Csak  a  kényuralom,  a  mint  keleten  fönáll,  és  a 
kommunismus,     vagyis    a    többség     nevében     uralkodó 

államhatalom  kényuralma  tarthat  igényt  a  korlátlan 
adóztatási  jogra. 

A  korlátlan  egyeduralomnak,  mely  épen  abban 
különbözik  a  kényuralomtól,  hogy  az  egyén  bizonyos 
jogait,  s  mindenek  fölött  a  tulajdonjogot  elismeri,  el 
keli  ismernie  az  adóztatási  jogra  nézve  is  bizonyos  ha- 
tárokat ;  habár  csak  az  uralkodó  vallásos  meggyőződése, 
jogérzete  és  lelkiismeretessége  nyújtanak  is  e  részben 
biztosítékot. 

Miután  az  adómegtagadás  joga  csak  szükséges 
következménye  a  megajánlás  jogának:  elméletben  nem 
lehet  tagadni  az  alkotmányos  törvényhozások  ezen  jo- 
gát. Mennyiben  élhetnek  e  joggal  gyakorlatilag,  az  sem 
az  alkotmányban  fölállított  alapelvektől  nem  függ,  sem 
a  törvényhozás  akaratától,  hanem  csupán  attól,  hogy  mik 
lennének  eredményei  az  adómegtagadás  jogának,  az 
államra  és  egyes  polgárokra  nézve? 

Oly  viszonyok  közt,  minőket  a  középkorban  talá- 
lunk, midó'n  az  állam  fogalma  azonegy  volt  a  királysá- 
géval, s  ennek  hatalma  inkább  a  koronajószág  nagysá- 
gától és  a  király  magán  erejétől  függött,  mint  az  állam- 
polgárok részvételétől;  midőn  minden  állam  csaknem 
elkülönözve  állott  s  még  szó  sem  volt  európai  politiká- 
ról", mikor  minden  hűbérnök  és  minden  államközség 
maga  látott  cl,  törvényhatósága  körében,  minden  köz- 
ügyet, s  még  alig  gyaníták,  hogy  a  kultúrát  és  ipart  az 
államnak  kell  védnie;  mikor  majd  semmit  sem  követel- 
tek az  államtól,  s  azért  keveset  is  adóztak  föntartására  : 
akkor  semmi  lényeges  befolyást  nem  gyakorolhatott  az 
egyesek  viszonyaira  az  adó  megajánlása  vagy  megtaga- 
dása,   s  a    törvényhozás    korlátlanul    élhetett    adómegta- 

gadási  jogával,  melynek  gyakorlásában  inkább  a  király 
iránti  rokon-  vagy  ellenszenvekre  voltak  tekintettel, 
mint  az  állam  szükségeire.  De  ki  következtetőé  ebből, 
hogy  a  törvényhozás  e  jog  gyakorlásában  ma  is  épen 
oly  korlátlanul  járhat  el,  mikor  az  adó  rendes  befizetése 
nemcsak  az  államra,  hanem  minden  egyesre  nézve  is 
szükséggé  lett? 

Svájczot  kivéve  —  mely  kivételes  állását  sajátsá- 
gos helyzetének  s  talán  még  inkább  azon  viszonyoknak 
köszönheti,  melyekben  szomszédai  állanak  egymás  irá- 
nyában, —  egy  állam  sincs  ma  Európában,  mely  csak 
egy  hónapig  is  fönáílhatna  adó  nélkül. 

Az  adómegtagadás  joga  tehát  ugyanazon  jelentő- 
séggel bír  az  államra  nézve,  mint  az  öngyilkosság  az 
egyesre  nézve,  melyet  csak  a  kétségbeesés  utolsó  mene- 
dékének tekinthetni,  s  bizonyára  nem  oly  eszközül, 
melylyel  elégült  léteit  szerezhetni:  amiből  következik, 
hogy  az  adómegtagadási  jog  csak  azért  fontos  jelenleg 
az  alkotmányos  államokban,  mert  az  ily  államokban 
mindkét  részről  föltehetni  annyi  észt,  miszerint  egyik 
sem  hagyja  oda  jutni  a  dolgot,  hogy  e  joggal  valóban 
kelljen  élni. 

Miután  egy  kormány  sem  folytathatná  ügykezelé- 
sét saját  eszközeivel,  s  egy  nép  sem  tűrne  oly  kormányt, 
mely  idegen  hatalmak  támogatására  szorulna  e  részben ; 
az  adómegtagadás  ennélfogva  egyértelmű  a  forradalom- 
mal; mivel  azonban  az  adómegtagadást  rendesen  azon 
intézkedéssel  kötik  egybe,  hogy  a  fönálló  adókat  bizo- 
nyos ideig  még  szedhetni :  az  egész  nem  egyéb  fenye- 
getésnél, melynek  hatása  szükségkép  attól  függ,  hogy 
több  vagy  kevesebb  nehézséggel  jár-e  valósítása?  De  a 


144  Az  uralkodó  eszmék  befolyása  az  államra. 

viszonyokat  mind  egybevetvén,  könnyű  meggyőződnünk, 
miszerint  az  adómegtagadással  járó  nehézségek  szük- 
ségkép annál  nagyobbak,  minél  inkább  központosítva 
van  valamely  állam. 

1.  Oly  államban,  hol  a  központi  kormánytól  függő 
hivatalnokokra  van  bízva  az  adó  kivetése  és  beszedése, 
hatalmas  eszközei  vannak  a  kormánynak,  mik  által  a 
törvényhozás  határozata  ellen  is  képes  folytatni  az  adó- 
szedést. 

2.  Az  adómegtagadás  ott,  a  hol  e  szabály  nemcsak 
az  állam  kormányzását,  hanem  sok  százezernyi  állam  - 
szolga  életfontartását  is  veszélyezi,  nem  a  kormány, 
hanem  mindazok  részéről,  a  kik  csak  családi  vagy 
egyéb  viszonyban  állanak  az  államhivatalnokokkal,  a 
legnagyobb  ellenzésre  talál,  még  a  legnyilvánosabb  al- 
kotmánysértés eseteiben  is.  Végre, 

3.  gondolhatni  oly  eseteket,  hogy  valamely  állam- 
ban, hol  az  államhatalom  befolyása  csak  néhány  merő- 
ben közérdekű  tárgyra,  s  az  állam  külviszonyaira  terjed 
ki,  az  állam  fönállására  nézve  csak  igen  csekély  veszé- 
lyekkel járna,  ha  a  kormány  működése  megszűnnék 
egy  időre;  de  ha  mindenről  az  államnak  kell  gondos- 
kodnia, ha  az  államra  ruházták  a  nevelési  ügyet,  a  tör- 
vénykezést és  a  közigazgatást,  s  mindazon  eszközöket, 
mikkel  a  személy-  és  vagyonbiztosság  fentartható :  ily 
körülmények  közt  napokig  is  alig  lehet  megszakítani  az 
államhatalom  működését,  a  nélkül,  hogy  a  társas  élet 
minden  kötelékét  szét  ne  tépjék,  s  olyas  viszonyokat 
ne  idézzenek  elő,  melyek  sokkal  félelmesebbek,  hogy- 
sem a  többség  készebb  ne  legyen  mindent  elszenvedni 
inkább  a  kormánytól,  mint  azoknak  tenni  ki  magát. 

Innen  következik,  hogy  az  adómegtagadás  joga  is, 
melyet  a  polgári  szabadság  egyik  főbiztosítékául  tekin- 
tettek, kevesebb  gyakorlati  jelentőséggel  bír  a  közpon- 
tosított államokban,  mint  ott,  a  hol  nagy  nehézségekkel 
jár  ugyan  gyakorlata,  de  legalább  nem  vonja  maga  után 
szükségkép  a  biztosság  teljes  fölbomlását. 

D)   AZ  ELLENÁLLÁS  LEHETSÉGE. 

Csak  az  valóban  miénk,  a  rnit  meg  tudunk  védeni, 
s  azért  alkotmányos  országokban  minden  jog  biztosí- 
téka abban  áll,  ha  mindazon  megtámadásoknak,  melyek- 
nek ki  van  téve,  ellen  tudunk  állani ;  s  habár  az  ellen- 
állás joga,  mely  a  középkor  folytán  sok  államban  külö- 
nös törvények  által  volt  a  rendek  részére  elismerve, 
sok  igen  veszélyes  eredménye  miatt  korunkban  nincs 
kimondva  az  alkotmányban :  az  ellenállás  lehetsége 
azonban  —  mely  különben  sem  az  alkotmány  betűin, 
hanem  tényeken  alapszik  —  mai  nap  is  szintúgy  a  pol- 
gári szabadság  utolsó  biztosítékának,  mint  az  állam- 
hatalom biztossága  mulhatlan  föltételének  tekintendő. 
Miután  ugyanis  korlátlan  szabadság  mellett  egy  alkot- 
mányos állam  sem  állhat  fön :  mind  az  államhatalom- 
nak, mind  a  népnek  azon  körben,  melyet  az  előbbi  ha- 
talmának s  az  utóbbi  szabadságának  az  alkotmány 
kijelölt,  bírnia  kell  módokkal,  melyek  által  minden  tá- 
madásnak ellenállhasson. 

Nem  szeretném,  ha  félreértenének.  Távol  van  tő- 
lem azt  akarni  állítani,  hogy  oly  viszonyok,  hol  az  állam- 
hatalomnak és  népnek  nincsenek  meg  az  ellenállás 
anyagi  eszközei,  azonnal  a  kormányzók  korlátlan  hatal- 
mát, vagy  a  nép  féktelen  szabadságát  idézik  szükségkép 

elő.  Valamint  a  népet  az  értelmiség  bizonyos  nagyobb 
foka  megmentheti  azon  veszélyektől,  melyek  a  féktelen 
szabadság  utáni  törekvésből  származnak:  úgy  az  ural- 
kodó vallásossága,  jogérzete  és  erényessége  —  a  törté- 
net tanúsága  szerint  —  némely  államot  hatályosabban 
megvédett  az  önkény  ártalmai  ellen  minden  alkotmány- 
nál. Annyi  azonban  bizonyosnak  látszik,  hogy  erre  soha 
sem  számíthatni  biztossággal,  s  az  összes  történet  mu- 
tatja, hogy  alkotmányos  államokban  sem  a  kormány 
hatalma,  sem  a  nép  szabadsága  nem  az  alkotmány  ha- 
tározataitól s  gyakran  nem  is  az  uralkodó  akaratától, 
mely  szerint  azt  védeni  kivánja,  hanem  mindig  e  kettő- 
nek egymás  irányábani  állásától  függ,  vagyis  attól : 
mely  eszközei  vannak  az  uralkodónak  és  népnek  tör- 
vényes jogaik  védelmére,  (i). 

Szintoly  kevéssé  akarom  azt  állítani,  hogy  a  tett- 
leges ellenállást  a  szabadság  biztosítékául  tekinthetni. 
Csak  addig  tekinthetni  biztosítottnak  a  szabadságot, 
míg  szilárd  jogállapot  létezik;  anyagi  erő  alkalmazása, 
mely  az  államhatalomra  is  mindig  veszélyes,  legalább 
azon  időre,  mikor  hozzá  folyamodnak,  mindig  a  sza- 
badság bukására  vezet.  Egyébiránt  nagy  a  különbség 
az  ellenállás  tehetsége  s  a  valódi  tettleges  ellenállás  közt, 
s  hogy  az  előbbit  alkotmányos  államokban  a  polgári 
szabadság  biztosítékául  tekintették,  annak  oka  épen 
abban  rejlik,  hogy  a  hol  az  ellenállás  lehetősége  min- 
denki előtt  szembetűnő,  valahányszor  a  nép  vagy  az 
államhatalom  túllép  korlátain:  ott  leginkább  kikerülik 
tettleges  alkalmazását. 

Az  ellenállás  lehetőségének,  mint  a  szabadság 
biztosítékának*     fontossága    mindig   két    dologtól    függ: 

1-ör  attól,  hogy  az  ellenállás  lehetsége  azon  ese- 
tekre szorítkozzék,  melyekben  a  polgári  szabadság  való- 
ban meg  van  támadva; 

2-or  attól,  hogy  a  polgári  szabadságra  intézett  tá- 
madások ellen  mennyiben  használhatni,  anyagi  erőszak 
alkalmazása  nélkül,  az  ellenállási  eszközöket. 

Miután  központosított  államokban  az  ellenállás  le- 
hetsége az  államhatalom  ellenében  nem  attól  függ, 
hogy  az  alkotmány  valóban  meg  van-e  támadva,  hanem 
inkább  attól,  mely  arányban  állanak  az  egyes  pártok 
anyagi  ellenállási  eszközei  a  kormányéihoz  képest,  s  az 
államhatalom  ellenében  kifejtett  ellenállás  ily  államok- 
ban mindig  csak  tettleges  ellenszegülésben  és  anyagi 
erők  alkalmazásában  állhat :  világos,  hogy  azon  veszé- 
lyek, melyek  az  ellenállás  lehetségéből  az  államra  nézve 
származnak,  minden  központosított  államban  szükség- 
kép nagyobbak,  s  csak  azt  kell  fölidéznünk  emlékeze- 
tünkben, a  mi  Fracziaországban  fél  század  óta  történt, 
hogy  meggyőződjünk  az  érintett  tételek  helyessége  felől. 

Minden  központosítás  czélja:  korlátlan  uralom  ala- 
pítása. Az  eszköz  e  czélra  egyfelől  a  kormány  anyagi 
erejének  szaporítása,  másfelől  az  egyes  polgárok  elszi- 
getelése egymástól,  s  az  állam  lehető  gyámkodása 
fölöttük.  Minek  eredménye  azokra  nézve,  kik  az  állam- 
hatalom birtokában  vannak,  az  ellenállhátlan  erő  ön- 
tudata, s  minden  másokra  nézve  a  végtelen  gyönge- 
ség érzete,  (k). 

Nem  hiszem,  hogy  az  uralkodók  azon  meggyőző- 
dése, hogy  mindent  tehetnek,  veszélyes  nem  volna  a 
polgári  szabadságra,  valamint  a  gyöngeség  és  elszige- 
teltség érzése  sincs  veszély  nélkül,    mely    központosított 

államokban  semmivé  teszi  a  polgárokban  az  erő  önér- 
zetét. Csalódnánk  mindazáltal,  ha  azt  hinnők,  hogy 
egyedül  a  szabadságot  veszély ezi  a  központosítás. 

Valamint  a  nép  szabadságának  az  államban  vannak 
bizonyos  határai,  melyeket  nem  léphet  át,  s  valamint 
azon  törekvésnek,  mely  a  kormányt  annál  inkább  igyek- 
szik korlátozni,  minél  inkább  megengedi  azt  a  korlátozás- 
tól ráruházott  kötelességek  természete,  mindig  az  az 
eredménye,  hogy  az  államhatalom  a  törvény-megta- 
gadta  hatalmat  tettleg  szerzi  meg,  s  ez  által  megsem- 
misíti a  törvényt,  melynek  a  polgári  szabadság  alapjá- 
nak kellene  lenni:  úgy  a  kormány  hatalmának  is  meg- 
vannak bizonyos  természetes  határai,  melyeket  nem 
hághat  át  veszély  nélkül.  A  mindenhatóság  oly  kizáró- 
lag isteni  tulajdon,  hogy  bármely  emberi  lény,  ki  arra 
igényt  képez,  mindig  szükségkép  előidézi  azon  törek- 
vést is,  hogy  hatalmának  ellenálljanak.  Már  ha  az  álla- 
mot úgy  rendezték,  hogy  kormánya  ellenállhatlannak 
tartja  magát:  valószínűleg  föltehetni,  miszerint  az  em- 
berrel vele  született  ösztönnél  fogva  mind  kijebb  ter- 
jeszti hatalmát,  mindinkább  korlátozza  a  szabadságot, 
s  ez  által  szükségkép  ellenállási  törekvést  támaszt  hatalma 
ellenében;  ami  annál  veszélyesb,  mivel  a  néptől  soha 
sem  vonhatni  el  egészen  törvény  által  az  ellenállási 
eszközöket,  melyekkel    bármely    kormány  ellenében  bír. 

Közpotosított     államokban     elvonhatják    a     köz- 
től  az    önigazgatási  jogot;    de    azon    társas  érintkező 
mellett,    melyekben    ugyanazon    község   lakosai    állanak 
egymáshoz    s    érdekeik    közösségénél  fogva,  szintoly  ke- 
véssé   semmisítheti    meg   az  alkotmány  községek- 
ben az  egység  érzését,  amint  nem  képes  megakadályozni. 

hogy  a  hol  ezerén  — ,  sőt  százezerenkint  laknak  együtt, 
nagy  erő  öntudata  ne  keletkezzék,  vagy  hogy  mivel  az 
alkotmány  a  választási  jogra  akará  szorítani  a  polgárok 
befolyását,  valóban  csupán  ez  eszközhöz  folyamodjanak, 
igényeik  kivívása  végett.  Innen  következik,  hogy  köz- 
pontosított államokban,  —  hol  az  ellenállási  ösztön  az 
államhatalom  ellenében  annál  inkább  növekszik,  a  mint 
e  hatalom  ellenállhatlan  ereje  önérzetében  mindig 
kijebb  hajlandó  terjeszkedni,  —  soha  sem  lehet  egé- 
szen megsemmisítni  az  ellenállás  eszközeit;  csakhogy 
azoknak  alkalmazása  ily  viszonyok  közt  mindig  veszé- 
Jyesb  az  államra  nézve  : 

1.  Mert  az  ellenállás  eszközei  központosított  álla- 
mokban nincsenek  törvény  által  meghatározva,  s  a  nél- 
kül, hogy  az  állam  alkotmányát  is  meg  ne  támadja, 
senki  sem  élhet  azokkal. 

2.  Mert  központosított  államokban  szükségkép  min- 
dig titkon  készítik  elő  az  ellenállást  az  államhata- 
lom ellen,  s  ez  annálfogva  soha  sem  az  egész  néptől,  sőt 
nem  is  a  többségtől,  hanem  mindig  aránylag  csekély 
töredéktől  indul  ki. 

3.  Mert  oly  viszonyok  közt,  a  hol  a  nép  minden 
alkotmányos  ellenállási  eszköztől  meg  van  fosztva,  kény- 
telen azonnal  a  fönálló  tettleges  megtámadásához  folya- 
modni. 

A  polgári  szabadság  minden  biztosítéka  egyszers- 
mind korlátozása  az  államhatalomnak,  s  ha  fölteszszük, 
hogy  e  hatalom  kész  is,  képes  is  az  állam  javát  mozdítani 
mindig  elő:  kétségkívül  rossz  az. 

Az  ellenállás  lehetségét  sem  képzelhetjük  tehát  az 
államra  nézve  rossz  következmények  nélkül,  épen  mivel 

a  legerŐsb  biztosítékul  kell  azt  tekintenünk,  s  az  egész 
középkor  és  minden  állam  története,  —  melyben  egyes 
osztályoknak  és  testületeknek  nagyobb  fokú  önállósá- 
got adtak;  s  ez  által  az  államhatalom  ellenében  növel- 
ték ellenállási  képességüket,  —  több  példát  mutat,  hogy 
egyes  uralkodók  legjobb  czélzatai  meghiúsultak  az  elle- 
nök  támadt  ellenállás  miatt.  De  ha  nem  is  tagadhatni 
a  hasonló  intézmények  rossz  eredményeit;  s  habár,  nem- 
csak a  gyors,  hanem  gyakran  minden  haladást  akadá- 
lyozván; nem  egyszer  a  tespedés  veszélyeit  hozták  az 
államra:  mindazáltal  kisebbek  e  rossz  eredmények,  mint 
a  miket  az  ellenkező  rendszer  követése  idézett  korunk- 
ban elő.  Csak  az  utolsó  50  év  történeteit  kell  egybevet- 
nünk az  azelőttiekkel,  hogy  meggyőződjünk  e  felől. 

Fordítsuk  Francziaország  történeteire  figyelmün- 
ket. Miután  a  központosítás  elve  egy  államban  sincs 
oly  kiterjedésben  alkalmazva,  s  miután  a  rendszer, 
melyet  más  államokban  követni  törekszenek,  ott  van 
legrégibb  idő  óta  életbeléptetve :  Francziaország  pél- 
dája leginkább  fölvilágosíthat  a  központosítás  ered- 
ményeiről. 

Egy  országban  sem  vontak  el  annyira  minden  esz- 
közt az  egyestől,  melylyel  az  államhatalomnak  ellenáll- 
hatna, mint  Francziaországban.  Lehetőleg  egyen- 
gettek minden  társadalmi  állást,  semmivé  tették  a  tar- 
tományok és  községek  önhatóságát,  sőt  új  fölosztással 
a  nép  történeti  emlékezeteit  is  meg  akarák  semmisíteni. 

Sehol  sincs  az  egyén  inkább  elszigetelt  helyzetben, 
sehol  sem  annyira  gyámoltalan  az  államhatalom  irányá- 
ban. Nemcsak  a  konvent  és  Napóleon  uralma  alatt  szo- 
rították meg  Francziaországban   inkább,  mint  bárhol  az 

egyén  személyes  szabadságát:  a  restauratió  és  Lajos 
Fülöp  szelídebb  uralkodása  alatt  is  ugyanez  az  eset,  s 
a  második  deczemberi  esemény  leginkább  bizonyítja, 
mennyire  elő  volt  készítve  a  nép  az  egészen  korlátlan 
uralkodásra;  s  mind  a  mellett  egyetlen  országot  sem 
nevezhetünk,  melyben  50  évnyi  időszak  alatt  gyakrab- 
ban ellenszegültek  volna  az  államhatalomnak,  s  a  hol 
egy  község,  sőt  gyakran  abban  is  csak  csekély  töredék 
ellenállása  annyiszor  megbuktatta  volna  az  államhatal- 
mat; sőt  az  egész  állam  alkotmányát  is  megváltoztatta. 
Francziaország,  mely  a  XVII.  és  XVIII.  században  a 
korlátlan  uralom  mintaországa  volt,  századunkban  a 
forradalom  mintaföldje  lett  ;  s  mivel  akkor  annyi  ural- 
kodó annyira  iparkodott  XIV.  Lajost  utánozni,  mivel 
azon  korból  Versailles-nak  annyi  tizenkettedrét  kiadá- 
sát bírjuk,  s  a  nagy  példány  utáni  lelkesedésben  még 
Maintenon,  Pompadour  és  Dubarry  asszonyok  helyet- 
teseiről is  gondoskodtak :  épen  azért  majmolták  utóbb 
mások,  noha  szerencsére  szintoly  kevés  eredménynyel, 
a  Dantonokat  és  Robespierreket  is.  XIV.  Lajos,  s  kö- 
vetői mindnyájan,  központosítván  az  államot,  megsem- 
misítek az  egyéni  szabadság  érzését,  s  azzal  minden 
politikai  szabadság  egyedül  biztos  alapját;  ez  által 
azonban,  midőn  az  azelőtti  ellenállási  eszközöket  meg- 
kisérlették  semmivétenni,  egyszersmind  előkészítették 
a  forradalmat. 

JEGYZETEK  A  XIV.  FEJEZETHEZ. 


(í/)  Miután  a  velünk  született  szabadság-  és  uralomvágy 

egészen  ugyanazon  hajlamán  alapszik  a  kedélynek:  természe- 
tes, hogy  az  uralom  bírásában  kielégítést  találnak  azon  haj- 
lamaink,  melyek  szabadság  utáni  törekvésre  késztenek. 

(b)  Gyakran  sajnosnak  mondák  az  ember  eme  tulajdon- 
ságát :  azonban  azt  tanítja  a  történet,  hogy  a  nép  eme  lénye- 
gileg gyakorlati  értelmét,  izgatottság  perczeiben,  háttérbe 
szorították. 

(c)  Nem  az  állam  nagy  ügyeitől,  hanem  a  községi 
ügyektől  függ  rendesen  a  legtöbb  ember  elégültsége,  s  a  mi- 
nisterek változásának  csekély  e  részben   a  befolyása. 

(cl)  Azon  előbbi  állítás,  hogy  a  választási  jog  gyakorlá- 
sának központosított  államokban  kevés  gyakorlati  jelentős 
van  az  egyesekre,  a  minek  bizonyságára  fölhozók  :  mi  csekély 
részvétet  tanúsítnak  választási  joguk  gyakorlása  körül  sok 
alkotmányos  államban  a  választók,  —  ez  állítás,  mondom, 
ellentétben  látszik  lenni  azzal,  a  mit  itt  mondák.  Azonban 
ez  nincsen  úgy.  Azok  nagy  számánál  fogva,  kik  alkotmányos 
államokban  e  hatalom  birtokáért  küzdenek,  és  a  kik,  nem 
igen  levén  saját  ügyeikkel  elfoglalva,  szenvedélylyel  vetik 
magukat  az  államügyekre,  s  eszközül  használnak  minden  po- 
litikai pártot,  ott  is  nagy  izgatottság  támadhat,  hol  a  polgá- 
rok többsége  épen  semmi  részt  nem  vesz  a  választásokban.  A 
nyngott   és  hasznos  foglalkozású  állampolgárok  csekély  i 

vételének  csak  az  a  hatása  van  e  részben,  hogy  ez  osztályok- 
nak nincs  részük  a  politikai  izgalmakban,  a  mi  által  azok  szük- 
ségkép még  több  veszélylyel  járnak  az  államra   nézve. 

(éj  Igazuk  van,  a  kik  azt  állítják,  hogy  nem  minden  nép 
képes  politikai  jogok  élvezetére  •  azonban  csalatkozunk,  ha 
azt  hiszszük,  hogy  e  képességeket  czélszerű  iskolázással  lehet 
megszerezni.  Nem  a  fogalmak  mennyiségétől,  hanem  gyakor- 
lati életrevalóságától  függ  a  nép  gyakorlati  képessége.  A 
tudományos  képzettség  politikai  szabadság  utáni  vágyat  idéz- 
het, s  idéz  is  elő  szükségkép ;  de  nem  adja  meg  a  képességet, 
hogy  azt  helyesen  használjuk.  Ha  azt  akarjuk,  hogy  ezzel 
birjon  a  nép,  alkalmat  kell  neki  nyújtanunk,  hogy  szűkebb 
körökben  foglalkozhassak  közügyekkel.  Egyetlen  eszköz 
valamely  népet  politikai  szabadságra  növelni:  a  községi 
önhatóság. 

(/)  Valamely  igaz  és  nemes  elv  ünnepélyes  elismerése 
mindig  fontossággal  bír,  —  e  szerint  a  felelősség  elvének  is 
mindig  nagy  fontossága  van  alkotmányos  államokban  ;  csak- 
hogy e  fontosság  inkább  azon  befolyáson  alapszik,  melyet 
ez  elv  elismerése  az  állam  kormányára  gyakorol,  s  nem  kis 
csalódás  azt  hinni,  hogy  ez  által  az  egyes  valóban  azon 
helyzetbe  jő,  melyben  az  állam  kormányát  minden  ellenében 
elkövetett  sérelemért  feleletre  vonhatja.  Es  pedig  épen  az 
ilyes  jogsérelmek  elleni  biztosítás  miatt  bír  fontossággal  a 
felelősség  a  polgárok  többsége  előtt. 

(g)  Ha  meggondoljuk,  hogy  a  központosított  államokban 
ezer  meg  ezer  államszolga  kinevezési  jogát  oly  egyénekre 
kell   bízni : 

a  kik  igen  gyakran  egészen  más  szakban  működtek, 
mint  a  melyben  minden  helyet  be  kell  tölteniök, 

a  kik  csak  rövid  ido  óta  viselik    hivatalukat, 

a  kik   pártuktól  és  a  kormánytól  fügnek, 

a  kik,  kineveztetésök  következtében,  személyökre  nézve 
nem  igen  tarthatnak  valami  rossztól : 

a  nélkül,  hogy  el  lennénk  fogulva  a  középkor  intézmé- 
nyei iránt,  azon  véleményben  lehetünk,  miszeriut  minden 
árnyoldaluk  mellett  mégis  csak  czélszerűbb,  ha  azok  választ- 
ják a  közigazgatási  tisztviselőket,  akikre  igazgatásuk  köre 
kiterjed,  mint  az  njabbkori  államokban  szokásos. 

(Ji)  Miután  minden  érték  munka  eredménye,  s  az  állam- 
polgárok nagy  részének  minden  országban  munkával  kell 
keresni  jövedelmét,  melyből  az  adót  fizetheti :  a  korlátlan 
adóztatási  jog  magában  foglalja  egyszersmind  a  munkára 
való  kényszerítés  jogát,  s  részemről  nem  tudom,  mi  külömbség 
van  e  jog  és  a  rabszolgaság  között.      , 

(í)  Önként  értetik,  hogy  csupán  alkotmányos  államokról 
lehet  itt  szó,  miután  korlátlan  egyeduralmakban  nem  tarthat 
a  nép  más  biztosítékokra  igényt,  mint  a  melyeket  az  ural- 
kodó erkölcsisége  és  vallásossága  nyújt. 

(k)  Egyesre  van-e  bízva  e  korlátlan  hatalom,  vagy  a 
népfölség  nevében  a  többségre,  —  az  igen  mindegy.  A  köz- 
pontosítás czélja  mindig  szükségkép  az  egyén  teljes  alávetése 
az  államhatalom  parancsai  alá. 

XV.  FEJEZET. 

A  KÖZPONTOSÍTÁS  BEFOLYÁSA  A  HALA- 
DÁSRA. 

Azt  hiszem,  megmutattam  az  előbbiekben,  hogy  a 
szoros  központosítási  rendszer  a  szabadságra,  —  ha  az 
alatt  az  állam-kormányzásbani  részvételt,  az  úgyneve- 
zett politikai  szabadságot  értjük  is  csupán  —  nem  lehet 
kedvező;  miután  a  központosítás  e  szabadság  minden 
biztosítékát   gyöngíti. 

Most  azon  kérdés  vizsgálatára  térek,  hogy  a  köz- 
pontosítás rendszere,  a  mint  hiszik,  az  államtagok  anyagi 
és  szellemi  fejlődésére  hasznos-e,  s  hatalmas  emeltyűje, 
sőt  föltétele-e  azon  mindenoldalú  haladásnak)  melyre 
századunk  méltán  büszke? 

Miként  különböző  elemek  érintkezése  új  vegyüle- 
teket képez  a  természetben,  s  e  működés  közben  meleg 
és  élet  fejlődik  ki,  s  a  különféle  alakok  sokasága,  új  meg 
új  idomok  kimeríthetlen  gazdagsága,  az  anyagi  világ 
szakadatlan  fejlődése,  mely  bámulatra  ragad  bennün- 
ket, csak  ilyes  érintkezések  eredményéül  ^tekintendő: 
úgy  az  ember  anyagi  és  szellemi  képességei  is  csak  má- 
sokkali  érintkezés  által  fejlődnek  ki. 

Ha  elkülönzik  az  egyént :  bármi  dúsan  látta  el  a 
természet  adományaival,  bizonyára  soha  sem  fejlődnek 
azok  ki. 


256  Az  uralkodó  eszmék  befolyása  az  államra. 

Minden  fejlődés  másik  föltétele  a  szükség. 

Minél  kevesbbé  használjuk  testi  erőinket,  annál 
inkább  ellankadnak  azok:  mkr  minden  külön  szükség, 
mint  a  vadon  népek  példája  mutatja,  vagy  azoknál  lát- 
juk, a  kik  egy  vagy  más  tagjokat  avagy  orgánumukat 
elvesztették,  —  megfelelő    fejlődést    is    von    maga  után. 

Szintúgy  van  a  dolog  lelkünk  tehetségeivel,  sőt 
kedélyünk  hajlamival.  A  kényszerűségnek  köszönhetjük 
minden  erőnk  kifejtését. 

Mennyire  kedvezők  az  állam  bizonyos  intézményei 
szellemi  és  anyagi  erőnk  kifejtésére,  attól  függ,  hogy  azok 
mily  mértékben  sokasítják  az  érintkezést  az  egyesek  közt. 
S  annyival  üdvösebbek,  minél  inkább  növelik  a  szellemi 
és  anyagi  erők  használatának  szükségét. 

Mivel  immár  a  szoros  központosítás  lehetőleg  el- 
szigeteli az  egyént,  s  azon  viszonyok,  mik  között  az 
egyesek  részvétele  a  közügyekben  csupán  azon  jogra 
szorítkozik,  hogy  képviselőiket  választhatják,  s  mik  az 
állam  legnagyobb  gyámkodásának  vetnek  mindenkit 
alá,  ereje  használatának  szükségét  is  gyéritik :  lehetet- 
len, hogy  a  központosítás  oly  mértékben  mozdítsa  elő 
az  államtagok  lelki  és  testi  fejlődését,  mint  az  állam 
azon  intézményeitől  várhatni,  mik  mellett  az  egyén  nem- 
csak az  állammal,  hanem  kisebb  testületekkel  s  polgár- 
társai nagyobb  számával  is  érintkezésbe  jő  naponkint, 
s  mik  mellett  a  legtöbb  dologra  nézve,  miben  a  köz- 
pontosított állam  gyámolítja  az  egyest,  saját  erejére 
van  utasítva. 

Minthogy  pedig  minden  haladás  csak  az  egyesek 
törekvéseinek  eredménye,  s  így  az  egyesek  szellemi  és 
anyagi  erőinek  kifejlésétol  íil^g:    az  olyan   államszerke- 

zet,  mely  az  egyesek  szellemi  és  anyagi  erejének  kifej- 
tésére nem  kedvező;  általában  a  haladást  sem  mozdít- 
hatja elő. 

Azonban  nem  akarok  bővebben  e  kérdés  elméleti 
vitatásába  bocsátkozni.  A  politika  a  tények  tudománya. 
Hol  ezek  hiányzanak,  soha  sem  létezett  viszonyok  elő- 
fordultával,  a  dolgok  természetéből  s  analógiákból  von- 
hatni ugyan  a  jövőre  nézve  következtetéseket;  de  a  hol, 
mint  itt,  a  tapasztalatok  hosszú  sora  van  előttünk:  fö- 
lösleges elméleti  okok  ingatag  alapjára  építni  következ- 
tetéseinket. Azon  kérdés  tehát:  minő  befolyással  szokott 
lenni  a  központosítás  az  egyesek  szellemi  és  anyagi  fej- 
lődésére, s  általában  a  haladásra?  akkor  oldható  meg 
legjobban:  ha  vizsgálat  alá  veszszük,  mily  befolyása 
volt  eddig  e  rendszernek? 

E  kérdés  alapos  megfejtése  végett  polgárisodásunk 
egész  fejlődési  történetére  lenne  szükség.  Azonban, 
miután  föl  kell  tennem,  hogy  olvasóim  történeti  isme- 
retekkel bírnak  —  azok  előtt,  kik  a  történeteket  nem 
ismerik,  különben  is  hiában  beszélnék  politikáról,  —  s 
miután  a  tapasztalatok,  mikből  a  központosítás  befo- 
lyását a  haladásra  megítélhetni,  mind  igen  hasonlóak: 
az  ide  vonatkozó  tényekből  elég  csupán  a  leginkább 
ismerteket  érintenem  röviden. 

Az  ó-kor  egész  polgárisodása,  —  mint  többször 
megjegyzem,  —  lényegesen  különbözik  a  mostanitól. 
A  különbség  abban  áll,  hogy  az  egyén  jogosultságának, 
mint  szabad  személyiségnek,  fogalma  hiányzott  az 
ókorban,  s  hogy  minden  jogot  az  államtól  származ- 
tattak, s  annak  fönállása  által  föltételezettnek  tekintet- 
tek. A  mit  tehát  korunkban  egyéni   szabadság  alatt  ér- 

tünk,  hasztalan  keresnők  azt  az  ó-korban,  s  az  okot,  mely 
miatt  az  ó-kor  polgárisodása,  minden  csodálatunk  da- 
czára, melylyel  az  iránt  viseltetnünk  tanítottak,  nem 
érhette  el  azon  tetőpontot,  melyre  jelenleg  több  nép 
fölemelkedett,  épen  az  érintett  hiányban,  s  az  egyén 
önálló  tevékenysége  innen  származott  korlátozásában 
kell  keresnünk;  egyébiránt  az  ó-kor  története  is 
nyújt  tényeket,  mikből  az  előttünk  fekvő  kérdést  el- 
dönthetjük. 

Az  ó -korban  két  nép  vonja  magára  csaknem  kizá- 
rólag figyelmünket:  a  görögök  és  a  rómaiak.  Amannál  a 
legnagyobb  eldaraboltságot,  az  egyes  részek  legnagyobb 
önállóságát,  s  az  egység  teljes  hiányát  találjuk.  Rómá- 
ban központosítást  látunk,  kevesbbé  tökéletest  ugyan, 
mint  némely  mai  államban,  de  nagyobbat,  mint  bármely 
más  népnél  mutathat  az  ó-világ.  Görögország  tapasztalta 
mindazon  veszélyeket,  melyek  az  eldaraboltságból,  s 
Róma  mindazon  előnyöket,  melyek  a  központosításból 
háromolhatnak  az  államra;  de  ha  kérdjük:  mely  ered- 
ményei voltak  e  viszonyoknak  a  két  nép  fejlődésére,  a 
polgárisodás  haladására  Rómában  és  Görögorszában  V 
meg  kell  vallanunk,  hogy  e  tekintetben  nem  a  világ 
urát  illetheti  az  elsőség.  Míg  Görögországban  még  a 
legnagyobb  benső  meghasonlás  pillanatában,  a  pelopon- 
nézoszi  háború,  Sándor  utódai  s  a  rómaiak  alatt  is  élénk 
szellemi  életet  találunk:  Róma,  a  helyett  hogy  önálló- 
lag  tört  volna  ösvényt  a  polgárisodásban,  csak  azt  sa- 
játítá  el,  —  s  kevés  kivétellel  még  csak  tovább  sem 
fejlesztette  —  a  mit  Görögországban  talált.  Meghódí- 
totta a  míveltséget,  s  a  mit  rabszolgái  szerzettek,  hasz- 
nálta, a  nélkül,  hogy  sokkal    több  érdeme  volna  a  pol- 

gárisodás  körül,  mint  az,  hogy  a  Görögországban  talált 
eszmékre  saját  nyelve  bélyegét  nyomta,  s  forgalomba 
hozta  a  világ  nagy  piaczán. 

Hajlandó  volna  talán  valaki  más  okoknak  tulaj- 
donítani, hogy  a  római  nép  oly  csekély  előmenetelt  tőn 
polgárisodásában.  Az  államalkotás  s  a  polgári  szabad- 
ság fogalmának  kifejtése  volt  a  világtörténeti  föladat, 
melyet  Róma  megoldott.  A  mely  népnek  egész  törek- 
vése e  czélra  volt  irányozva,  hogy  tehetett  volna  az 
sokat  a  szellemi  míveltség  élőmozdítására,  azon  harczok 
közepett,  melyekkel  a  világ  uralmát  megszerzé  és  fön- 
tartá?  Ha  egyébiránt  Róma  keveset  tőn  e  részben:  bi- 
zonyára inkább  a  kényuralomnak  róhatni  föl,  mely  alá 
jutott,  mint  a  központosításnak;  s  aztán  azon  nagy 
különbséget,  mely  szellemi  fejlődés  tekintetében  volt  a 
római  és  görög  nép  közt,  nem  is  a  politikai  intézmé- 
nyeknek kell  tulaj donítni,  hanem  a  két  nép  különböző 
természetének. 

Ami  az  elsőt  illeti :  hiszen  a  római  nép  tevékenysége 
Augustus  óta  sem  az  állam  tökélyesítésére,  sem  a  pol- 
gári szabadság  megalapítására  nem  volt  irányozva,  s  a 
császárság  hosszas  ideig  a  legnagyobb  kül-  és  belbékét 
élvezte,  a  nélkül,  hogy  azért  előbbre  vitte  volna  a  pol- 
gárisodást.  Sőt  a  politikai  harczok  megszűntével,  midőn 
a  birodalom  biztosságát  a  légiók  és  nem  a  polgárok 
fegyvere  védte,  mindig  mélyebben  látjuk  sülyedni  Ró- 
mát szellemi  képzettség  és  anyagi  jólét  tekintetében. 
Az  irodalomban  azon  nagy  szónokok  és  költők  helyébe, 
kiket  a  köztársaság  örökségül  hagyott  a  keletkező  csá- 
szárságra, áradozó  rhetorok  következtek;  a  társas  élet- 
ben   a   nyerseség,    a   mint  tisztán  anyagi  élvekre  adták 

magukat,  majdnem  jobban  undorít,  mint  lázít  az  er- 
kölcstelenség; végre  a  közjólét  és  földmívelés  tekinte- 
tében, —  amibői  mindig  legbiztosabban  ítélhetni  meg 
valamely  nép  míveltségét  —  minden,  de  minden  tekin- 
tetben hanyatlott  Róma  ez  idó'szakban. 

Minélinkább  egyes  ember  kezében  összesítnek 
minden  hatalmat,  minélinkább  megszűntetik  minden 
város  és  tartomány  önálló  életét,  szóval,  minéltovább 
mennek  a  központosítás  elve  alkalmazásában:  annál 
inkább  gyérülni  látjuk  e  roppant  birodalom  tartomá- 
nyaiban a  népességet,  míveletlenűl  elhagyva  találjuk  a 
földet,  nyomorban  a  népet. 

Mivel  az  államhatalomnak  akkor  még  sem  vasutak, 
sem  villanytelegráfok  nem  álltak  rendelkezésére:  a 
központosítás  rendszerét  soha  sem  vitték  be  egyaránt  a 
római  birodalomba,  s  kénytelenek  voltak  némi  önálló- 
ságot engedni  a  távolabb  tartományoknak.  A  mely 
mértékben  ez  történt,  azon  arányban  maradtak  fon  a 
tartományokban  az  ó-míveltség  nyomai.  A  ki  a  HL  éa 
IV.  században  nyomozza  az  ó-világ  míveltségét :  Gallia- 
ban,  Görögországban,  Kis-Azsiában,  Afrikában,  Egyip- 
tomban kell  azt  keresnie,  s  mindenütt  több  nyomára 
talál  mint  Italiában,  hol  minden  élet  a  mindenható 
államhatalom  nyomása  alatt  tengett,  s  a  büszke  Róma 
márványpalotáival  és  szennyével,  mintegy  szörnyeteg 
állt  ott  a  kisajtolt  itáliai  népek  véres  maradványai  közt, 
az  egyetlen,    amin  még   az  élet  némi  nyoma  fönmaradt. 

S  azoknak,  kik  e  tagadhatlan  tényeket  nem  a  köz- 
pontosításnak, hanem  a  császárok  kénjuraimának  akar- 
ják    tulajdonítani,     nem     azt     válaszolhatni-e:     hog\ 
föltélen    központosítási    rendszer    szükségkép    az    eg 

merőben  korlátlan  uralmára  vezet,  s  hogy  az  egyes 
korlátlan  hatalma  is  csak  a  központosítás  által  lehet 
valóban  kényuralmivá;  hogy  tehát,  ha  az  imperátorok 
uralmában  csak  a  római  állam  által  követett  alapelvek 
következményét  látjuk,  ez  elveket  kell  mindazon  rossz 
forrásául  tekintenünk,  ami  Rómát  érte,  miután  egyed- 
uralom alá  került. 

Nem  is  a  császársággal  kezdődött  Itália  elnépet- 
lenedése,  s  egykor  virágzó  téréinek  pusztulása.  Mielőtt 
erről  csak  szó  is  lett  volna,  rég'  panasziák  már  Róma 
nagyobb  polgárai,  hogy  a  szántóföldek  mindinkább 
legelőkké  lesznek.  Itália  régen  elpusztult  immár  a  fővá- 
ros érdekében,  mielőtt  egy  császár  ment  volna  föl  a 
Capitolium  lépcsőin. 

Ha  bizonyos  eredményeket  egyáltalában  nem  va- 
gyunk képesek  kimagyarázni,  vagy  nem  akarunk  bizo- 
nyos okokból  megmagyarázni:  rendesen  a  nép  veleszü- 
letett természetéhez  szokás  folyamodni. 

Miként  az  egyes  minden  tettét  koponyája  alkotá- 
sából akarják  származtatni:  rég  hasonló  eljárást  követ- 
tek egész  népekre  nézve,  mielőtt  a  koponyatanról  csak 
szó  is  volt  volna.  Mit  nyertünk  ez  által  a  múlt  tisztább 
fölfogására  nézve,  mily  eredményei  lesznek  a  történet- 
tudományra a  koponyatannak,  minden  tudományos  formája 
mellett,  melybe  öntötték,  s  minden  vak  buzgóhit  daczára, 
mely ly el  ahhoz  ragaszkodnak,  —  nem  vitatom.  A  jelen 
esetben  semmiképen  sem  lehet  a  római  és  görög  műveltség 
közti  különbséget  a  két  nép  különböző  természeti  ado- 
mányaiból magyarázni  ki,  és  pedig  két  oknál  fogva: 
1.  A  római  nép,  első  pillanataitól  kezdve,  soha  sem 
volt  egy  fajú,  s  a  római    alkotmány    rossz    eredményei  a 

műveltségre  Róma  uralmával  lassankint  az  ó-világ  majd 
minden  népére  kiterjedtek,  melyek  közt  magában  Itá- 
liában görög  eredetű  népiségekre  is  találunk; 

2.  a  római  birodalom  megoszlása  után  mind  kele- 
ten, mind  nyugaton,  épen  ellenkező  jelenségekkel  talál- 
kozunk. Míg  a  bizanezi  birodalomban,  hol,  —  ha  nem 
is  vegyületlen  —  a  görög  nép  maradványait  kell  keres- 
nünk, a  legnagyobb  szellemi  tespedést  veszünk  észre, 
s  a  polgárisodás  lassú  kihalását:  Itália,  látszólag  sok- 
kal kevesbbé  kedvező  körülmények  közt,  mindinkább 
fejlődig  a  VI.  századtól  a  XV-kig,  s  mikor  végre 
elesett  Konstantinápoly,  műveltség  tekintetében  az 
akkori  Európa  országai  közt  Itália  állt  legmagasabb 
polczon. 

A  ki  csak  némileg  is  foglalkozott  a  középkor  tör- 
téneteivel, kénytelen  megengedni,  hogy  az  V.  századtól 
egész  a  Xl-kig  egy  állam  sem  volt  haladásra  nézve  lát- 
szólag kedvezőbb  helyzetben  a  bizanezi  császárságnál. 
A  népvándorlás  özöne,  mely  a  római  műveltség  csíráit 
összerontá  nyugaton,  nem  semmisíthette  azokat  meg  a 
bizanezi  császárság  egy  részében  sem.  A  császárság  foly- 
vást fönállott,  olykor  tetemes  kül  hatalommal,  mind- 
azon fényben  és  korlátlanságban,  melyet  Diocletian 
kölcsönzött  a  császári  hatalomnak;  a  birodalom  a  világ 
legszebb  s  akkor  legműveltebb  országait  foglalá  magá- 
ban ;  birtokában  a  világ  legtökélycsb  nyelvének,  melyet 
csak  gondolatai  és  érzelmei  kifejezésére  használhat  az 
ember,  birtokában  azon  egész  irodalomnak,  mely,  mi- 
után a  nyugati  Európa  hozzájuthatott,  a  tudományok 
újabb  fejlődésének  szolgált  alapjául.  Mégis  Nyugateurópá- 
ban, hol  mindazt,  amit  csak  az  ó-kor  polgárisodása  alkotott, 

szinte  egészen  összerontották,  hol  azon  harczias  csapa- 
tok számtalan  nyelvéből  és  szójárásából,  melyek  a  nyu- 
gati birodalmat  megsemmisítették,  lassankint  kellé  fej- 
lődni a  nyelveknek,  melyeknek  korunk  polgárisodása 
eszközeiül  kell  vala  szolgálni,  hol  a  római  irodalom 
némi  töredékein  kívül  alig  maradt  fön  egyéb,  a  mi 
a  tudománynak  egybeköttetési  pontul  szolgálhata: 
épen  e  Nyugateuropában,  örökös  harczok  zaja  közepett, 
oly  állapotban,  melyben  alig  foghatni  meg,  mennyire 
hiányzott  a  biztosság,  mindinkább  fejlődött  a  polgári- 
sodás; míg  keleten  mindinkább  sülyedt. 

Jól  tudom,  hogy  ezt  is  más  okoknak  szokás  tulaj- 
donítani. Igen  szeretik  Réaumur  és  Fahrenheit  után 
határozni  meg  a  népek  sorsát,  s  a  népek  fejlődési  és 
sülyedési  fokát  azon  országok  középmérsékletének  hő- 
foka szerint  magyarázni  ki,  melyekben  laknak ;  s  a  vi- 
lágot megifjító  germán  faj  nagyobb  képessége  is  szinte 
dogmává  lett,  mely  mellett  rendesen  az  újabb  polgári- 
sodás  minden  csodáját  fölhozzák  bizonyságul. 

De  ha  meggondoljuk,  hogy  minden  polgárisodás, 
amennyire  nyomaira  találhaltni,  azon  országokból  indult 
ki,  melyek  középmérsékletök  szerint  nem  kedvezők  az 
ember  szellemi  erejének  kifejtésére,  s  hogy  fogalmaink 
a  polgári  szabadság  és  megalapítása  eszközei  fölött  na- 
gyobbrészint  épen  ott  származtak,  hol  a  bizanczi  biro- 
dalom lelket  és  kedélyt  megölő  befolyása  uralkodott 
utóbb;  ha  meggyőződünk,  hogy  az  újabb  polgárisodás 
kezdetei  épen  azon  országokban  mutatkoztak  legeré- 
lyesben,  hol  —  mint  Galliában  és  Itáliában  —  a  germán 
elem  kevesbbé  van  képviselve,  s  így  csekélyebb  befo- 
lyást is  gyakorolhatott,  és  hogy  a  polgárisodás  ez  őr- 
li* 

szagokban  is  épen  azon  körükben  fejlett  ki  először, 
melyekre  a  germán  elem  befolyása  legkevesbbé  ter- 
jedhetett ki,  tudniillik  a  városi  községek  körében:  bi- 
zonyára meg  kell  engednünk,  hogy  a  polgárisodás  azon 
elohaladását,  melyet  a  középkor  folytán  Nyugateurópá- 
ban  tapasztalunk  a  kelettel  szemben,  sem  égalj i  különb- 
ségekből, sem  a  germán  nép  különös  sajátságaiból  nem 
magyarázhatni  ki;  hanem  épen  a  középkor  államintéz- 
ményeiben kell  annak  okát  keresnünk. 

Képzeljük    a    bizanczi    császárságéihoz    hasonló   vi- 
szonyok közt   Nyugateurópa  népeit:    képzeljük,    hogy  a 
nyugati  császárság   eszméje  valósult,   az  egyház  a  világi 
hatalomnak,  s  minden  király  és  fejedelem  alá  lőn  vetve 
a    császárnak;    tegyük    föl,    hogy    a   nyugati    császái 
mindazon    csapatokat,    melyeknek   csapásai    végre    meg- 
dönték,  lassankint    kebelébe  fölvette,  s  —  mint   kezdet- 
ben   történt,    —    elnéptelenült    tartományaiba   telepítette 
volna,  és  hogy  a    császárok   hatalma,  a    birodalom  szer- 
vezetének  szétrontása  nélkül,  valamely  barbár  nemzeti- 
ség erélyes    kezeibe  ment  volna    át  hosszas    időre,  vagy 
hogy  nagy  Károly    intézményei  tarthatták  föl  magukat. 
s  a  herczegeknek  és  grófoknak  nem    sikerült  vala  mél- 
tóságukat  öröködésivé,    s    magukat  a    császártól   függet- 
lenekké tenni,  mi  által  füstbe  ment  a  császár  nagyszerű 
eszméje,    hogy  szolgái    által  igazgassa   az  egész  birodal- 
mat *,  tegyük  föl,  —  egy  szóval  —  hogy  a  nyugati  csá- 
szárság —  mint  azt  a  keletinél  látjuk,  —  szakadatlanul 
fönáll,  vagy  a  középkor  valamely  szakában,  mikor  még 
fejlődésekben  nem  igen  haladtak  úgy  az  egyes  államok, 
hogy  a  császár  hatalomszavának  ellenszegülhetének  —  visz- 
szaállítatik  vala :   oly  körülmények  közt  minden  bizony- 

nyal  hasonló  látmányt  mutatott  volna  Nyugateurópa, 
minőt  Keleten  láttunk,  s  a  keresztyén  polgárisodás,  a 
nélkül  hogy  teljes  virágzására  fejlődhetik  vala,  itt  is 
meghódolt  volna  az  izlam  erős  karjának. 

Mindazon  viszonyok,  melyeknek  polgárisodásunk 
fejlődését  köszönhetjük,  csupán  azon  draraboltság  mel- 
lett voltak  lehetségesek,  melyet,  a  középkorban  találunk. 
Erős  császárság  mellett,  mely  a  közélet  minden  szálát 
egyesíté  vala  kezeiben,  sem  önálló  egyház  fönállása, 
sem  a  városi  élet  kifej  lése  nem  lett  volna  lehetséges,  s 
haladás  helyett,  mely  épen  a  különnemű  elemek  folyto- 
nos érintkezése  által  támadt  a  középkorban,  az  egyedúr 
minden  haladást  akadályozó  mindenhatóságával  talál- 
koznánk. 

A  germán  eredetű  népekre  nézve  az  által  lett  lehet- 
séges az  új  polgár isodás,  s  csak  annyiban  nevezhetők  azok  e 
polgárisodás  alkotóinak,  amennyiben  a  római  birodalom 
fölbontása  által  megszabadíták  a  világot  a  mindent  köz- 
pontosító hatalom  nyomasztó  terhétől,  s  hasonló  hatalom 
keletkezését  utóbb  megakadályozák ;  habár  polgárisodá- 
suk  alapeszméi  a  keresztyénség  és  ó-világ  eszméi  na- 
gyobb részint,  s  a  haladásra  nézve  kedvező  viszonyokat 
kezdetben  kevesbbé  használták  föl  a  germánok  maguk, 
mint  más  népek. 

A  kép,  melyet  a  középkor  története  részben  mutat, 
nem  igen  derültnek  látszhatik.  Bárhová  fordulunk, 
mindenütt  a  legkiáltóbb  ellentétek,  nyugtalan  küzdés 
minden  irányban,  elláthatlan  zavar  minden  viszonyban. 
Népek  merülnek  föl,  melyek  egy  időre  magukra  vonják 
figyelmünket,  s  nagy  jövendőt  látszanak  igérni,  meg 
eltűnnek   szemeink    elől,  s  míg  egy    helyt  a  legnagyobb 

szaggatottságból  lassankint,  mint  Francziaországban, 
nagy  országok  alakulnak,  nagy  birodalmak,  mint  Német- 
ország, mindinkább  széthullanak,  mások  meg  elenyész- 
nek, részint  idegen  országgal  olvadva  egy  szilárd  egész- 
szé,  részint  új   önálló   államküzséggekké  alakulván. 

Hasonló  látmány,  minőt  ma  Nyugotamerika  mu- 
tat. Ezer  meg  ezer  helyen  előnyomul  az  irtó  tevékenység, 
s  míg  mindenik  külön,  magának  dolgozik,  csupán  ön- 
erejében bízva,  s  önáliólag  folytatja  harczát  a  természet- 
tel: virágzó  ültetmények  támadnak  az  ős  erdő  közepett; 
távolabb  áll  a  magános  fa-kunyhó,  melynek  lakói  csak 
most  kezdik  ritkítani  a  sűrű  cipruserdőt,  míg  nagyobb 
távolságokra  egy-egy  város  terül  el  s  egyes  helyeken  már 
munkás  népesség  mozgalmas  élete  lepi  meg  az  utazót. 

Itt  is  végtelen  zavar  képe  tűnik  föl,  itt  is  a  nyers 
természeti  állapot  váltakozik  a  kezdődő,  sőt  már  elő- 
haladt műveltséggel.  A  mi  a  vadonból  elfoglaltnak  lát- 
szott egy  időre,  megint  előbbi  állapotába  sülyed  vissza, 
míg  az  ember,  ki  művelhetővé  tesz  egy  darabnyi  földet, 
belefáradt,  vagy  azon  reményben,  hogy  kedvezőbb  he- 
lyet találhat  tevékenységének,  tovább  vonult.  Ez  álta- 
lános zavar  közepett  azonban  egy  meggyőződés  támad 
bennünk,  mely  elfeledteti  velünk  azt,  a  mi  e  jelensé- 
gekben zűrzavaros,  sőt  szép  és  örvendetes  színben  tűnteti 
azokat  föl.  Mindig  tovább  halad  az  erdő  ritkítása,  min- 
dig diadalmasabban  leng  előttünk  a  kultúra  zászlója,  a 
mind  ellenállhatlanabbul  merül  föl  lelkünkben  a  meg- 
győződés, hogy  a  mi  pillanatra  zavarnak  tetszik,  csak 
egy  új  polgárisodás  nagyszerű  átalakulásának  szükséges 
kezdete,  mely  kiterjedésben  és  termékenységben  fölül- 
múlj a  mindazt,  amit  a  világ  ez  ideig  látott. 

Szintúgy  a  legnagyszerűbb  világtörténeti  jelenség- 
nek fogja  tartani  a  középkor  történ eteit,  a  ki  azokban 
járatos.  A  mindenoldalú  polgárisodás  nagy  munkájának 
vagyunk  tanúi  egész  folyamában,  s  bármi  kellemetlen- 
nek tessék  előttünk  a  látszatos  zavar,  bármi  szenved- 
hetleneknek  látszassanak  egyenkint  a  viszonyok:  szint- 
oly  világosan  belátja  szükségkép  minden  gondolkodó, 
hogy  a  polgárisodás  nagy  munkája  a  középkorban,  mint 
Amerika  polgárisodásáé,  csak  oly  viszonyok  közt  sike- 
rülhetett, melyek  a  legmegfeszítettebb  egyetemes  tevé- 
kenységet idézték  elő,  s  tartották  mindig  élénken. 

Hogy  a  polgárisodás  a  középkorban  szintoly  ke- 
véssé érhette  el  magas  fokát,  a  mily  kevéssé  képes  az 
amerikai  irtó  elszigetelt  munkássága  kertté  varázsolni 
a  tájat:  nem  szenved  kétséget;  s  a  polgárisodás,  melyet 
a  XV.  század  végén  Európa  egyes  országaiban  ta- 
lálunk, szintoly  hátra  van  a  jelenkoritól,  mint  Amerika 
nyugati  államaink  míveltsége  új  Angliáéhoz  képest. 
A  polgárisodás  kifejtésére  nemcsak  idő  kell,  hanem 
egyszersmind  a  viszonyok  azon  biztossága,  melylyel 
csak  rendezett  államokban  találkozunk;  hogy  legfőbb 
pontjára  juthasson,  számtalan  erő  közremunkálása 
szükséges,  mi  a  középkori  elszigeteltség  mellett  nem 
volt  lehetséges,  s  épen  e  szükségnek  köszönhetjük  az 
államhatalom  lassankinti  erősödését,  s  nagyobb  álla- 
mok keletkezését. 

De  ha  a  nagy  államok  keletkezése,  s  az  államhatalom 
hatáskörének  kijebbterjesztése,  a  mennyiben  mindkettő 
szükséges  szilárd  rend  és  biztosság  alapítására,  egybe- 
férhető volt  a  haladással:  mindig  csak  azon  mértékben 
volt  erre  eset,  a  mennyiben  kevesbbé  korlátozák  az  által 

az  egyéni  szabadságot;  s  mint  a  három  utóbbi  század 
történetei  azt  mutatják,  hogy  a  polgárisodás  magasabb 
fokát  erélyes  államhatalom  fönállása,  vagyis  az  állam 
körébe  tartozó  bizonyos  dolgok  központosítása  nélkül 
nem  érhetni  el:  azt  is  mutatják  egyszersmind,  hogy  a 
polgárisodás  mindig  ott  tette  a  legbámulatosabb  elő- 
menetelt, hol  a  központosítás  nem  lépte  át  e  határokat. 
Hasonlítsa  egybe  bárki  Anglia,  a  hollandi  szabad 
államok,  Schweiz  és  Északamerika  állapotát  Franezia- 
és  Spanyolországéval,  miután  ez  országban  V.  Károly 
véget  vetett  a  középkori  intézményeknek:  s  meg  fogja 
engedni,  hogy  szellemi  és  anyagi  haladás  tekintetében 
a  legnagyobb  eredményeket,  a  közelebbi  századok  foly- 
tán, nem  a  merev  központosítás  idézte  elő. 


Második  rész.  Negyedik  könyv.  Tizenhatodik  fejezet.       \QO 


XVI.  FEJEZET. 

MELY  ESZKÖZÖKKEL  ELŐZHETNI   MEG 
KORUNK  VESZÉLYEIT. 


Ugy  hiszem,  megmutattam  az  ellőbbiekben,  mi- 
szerint mindazon  okok,  melyeket  a  központosítás  mel- 
lett fel  szoktak  hozni,  egyáltalában  nem  állanak,  s  hogy 
a  Francziaországéihoz  hasonló  intézmények  sem  az 
állam  erejére,  sem  az  egyén  személyes  és  politikai  sza- 
badságára, sem  a  polgárisod  ás  előhaladására  nézve  nem 
kedvezők. 

Minél  inkább  gondoskodunk  korunk  viszonyai 
fölött,  annál  inkább  meg  kell  győződnünk,  hogy  min- 
den, bennünket  fenyegető  veszély  egyik  fő  okát  épen  a 
szoros  központosítás  rendszerében  kell  keresnünk. 

Oly  időben,  mikor  természetelleni  bűnnek  tartják 
a  rabszolgaságot;  midőn  az  önrendelkezés  jogát  min- 
denkire nézve  igénybe  veszik,  s  az  egyén  idegen  akarat 
alá  vetését  csak  annyiban  ismerik  jogszerűnek,  meny- 
nyiben a  szükség,  vagy  legalább  a  pillanatnyi  haszon 
igazolhatja;  oly  államintézmények  mellett,  miknek  alap- 
elve az  egyén  föltétlen  alávetése  a  közakarat  alá;  hol 
nincsenek  kiszabva  a  határok,  melyeken  belől  az  egyén 
vagy  kisebb  községek  szabadon  mozoghassanak;  hol  az 
államnak   joga   van,    szabályozni    az   élet   minden  viszo- 

nyát,  a  nélkül,  hogy  —  a  miben  a  socialismus  sokkal 
következetesebb  —  kötelezve  volna  gondoskodni  az 
állampolgárok  jólétéről;  —  az  ily  államintézmények, 
mondom,  annál  inkább  ellentétben  állanak  az  emberek 
jogfogalmaival,  minél  inkább  ellenkeznek  azok  a  népek 
erkölcseivel  és  érzelmeivel. 

A  jog  fogalmát  ellentétbe  állíták  a  szokáséval, 
megkisérlettek  minden  érzést  alárendelni  a  rideg  észnek, 
sőt  gúnynyal  ilették  a  nép  erkölcseit,  lábbal  tapodták 
érzelmeit:  lehet-e  csodálnunk,  ha  a  többség  nem  akará 
észszerűnek  ismerni  el,  a  mi  erkölcseivel,  érzelmeivel  és 
jogfogalmaival  ellentétben  állott?  s  hogy,  minden  logi- 
kai következetesség  daczára,  melylyel  az  alkotmány  egyes 
rendeleteit  a  népfölség  elvéből  származtatták,  anyagi 
erővel  kellett  annak  elfogadására  kényszeríteni  a  népet, 
s  csak  anyagi  erővel  tarthatni  vissza,  hogy  össze  ne 
rontsa  azon  formát,  melybe  beerőszakolták? 

Az  emberisé";  minden  szenvedését,  a  melveken 
korunkban  átment,  a  demokratia  elve  uralmainak  akar- 
ják fölróni.  Meggyőződésem  szerint  ez  tévedés,  (a).  Amint 
vannak  viszonyok,  mik  közt  az  egyes  uralma  szükséges 
az  államban :  úgy  olyanok  is  vannak,  mik  közt  azt 
tekinthetni  egyedül  törvényes  hatalomnak,  a  hol  min- 
denki egyaránt  részt  vesz  az  államhatalomban.  Sőt 
a  legtöbb  baj  okát  abban  kell  keresni,  hogy  az  államha- 
talmat a  központosítás  által  merőben  korlátlanná  tették,  s 
valameddig  e  tévedés  fönáll,  nem  segíthetni  a  tapasztalt 
szenvedéseken,  akár  egyesre  akár  egy  osztályra  vagy 
az  Összes  népre  bízzák   az  államhatalmat. 

A  hol  azon  alapelvből  indulnak  ki,  hogy  az  állam- 
hatalomnak kell  szabályozni,  a  mi  csak  az  államra,  habár 

közvetve  is,  fontossággal  bír:  oly  követeléseket  tesznek 
e  hatalom  irányában  mindenütt,  melyeknek  távolról 
sem  képes  megfelelni,  (b). 

A  hol  csaknem  minden  ügy  vezetése  egy  pontban  van 
öszpontosítva :  minden  elégedetlenség  is  szükségkép  e 
központban  öszpontosul,  s  a  javítási  törekvés  az  összes 
államhatalom  megváltoztatására  van  mindig  irányozva, 
s  azért  közigazgatási  központosítás  mellett  mindig 
szükségkép  veszélyezve  van  az  államhatalom  fönállása. 
Alkotmányos  államban  az  által,  hogy  csupán  egy  pont 
van,  melyben  az  állampolgárok  azon  jogukkal,  hogy  az 
állam  vezetésében  részök  van,  gyakorlatilag  élhetnek, 
ez  egy  pont  körül  szükségkép  oly  tolakodás  támad, 
mely  az  államra  veszélyes:  korlátlan  egyeduralmakban 
az  által,  mert  az  uralkodó  képességhiánya,  ha  nemcsak 
az  állam  közügyeinek  vezetését,  hanem  az  egyes  polgá- 
rok minden  érdekét  is  veszélyezteti,  szükségkép  min- 
dig az  egyeduralmi  elvet  is,  min  az  egész  állam  alap- 
szik, —  a  legnagyobb  mértékben  koczkáztatja. 

Millió  meg  millió  egyénből  áll  egy  nép,  de  mindjájan 
is  csak  emberek,  s  egy  fogalom  alá  véve,  sem  gyakorol- 
hatnak oly  jogot  az  egyén  fölött,  mely  az  emberi  méltó- 
sággal ellenkezik.  A  rabszolgaság  bizonyos  egyetem 
irányában  szintoly  természetellenes,  mint  ha  egy  ember 
az  úr.  Ha  az  egyéni  szabadságot  alkotmánynyal  kell 
védeni  az  egyes  korlátlan  hatalma  ellen :  a  többség  irá- 
nyában is  van  ily  védelemre  szüksége.  Ily  korlátok 
nélkül  a  többség  uralma  nem  egyéb  az  egyén  joga  el- 
nyomásánál, mit  kimagyarázhatni  ugyan  a  tömegek  anyagi 
erejéből,  de  soha  sem  lehet  igazolni,  —  s  ez  annál  nyomasz- 
tóbb kényuralom,  mivel  a  szabadság  nevében  gyakorolják. 

S  mi  által  segíthetni  mincl-e  bajokon  és  veszélye- 
ken, melyek  annyi  államban  léteznek? 

Ha  valóban  az  állam  korlátlan  hatalmában  kell 
keresnünk  az  okot :  csupán  egy  módot  tudok,  mely  azt 
valóban  korlátozza. 

Félszázadon  át  megszokták  a  hatalmak  megosztá- 
sában keresni  a  biztosítékot  a  korlátlan  uralom  ellen. 

Azt  hiszem,  megmutattam,  hogy  mindenesetre  ér- 
dekében van  ugyan  a  szabadságnak,  hogy  az  államha- 
talmat ne  kizárólag  egy  egyén  vagy  osztály  gyakorolja, 
de  hogy  azon  hatalmak,  melyekre  az  államnak,  fönáll- 
hatása  végett,  szüksége  van,  sem  soha  nem  voltak  va- 
lóban megosztva,  sem  nem  osztathatnak  meg  az  állam 
veszélyezése  nélkül.  Xem  a  hatalom  megosztása  által 
(mi  magában  kivihetetlen)  korlátozhatni  az  állam  hatal- 
mát; egyetlen  biztosíték  korlátlansága  ellen:  ha  azon 
kört,  mélyben  a  természete  szerint  megoszthatlán  és  a 
közérdekben  ellenállhatatlan  államhatalom  mozog,  az  összes 
államvezetésére,  s  azon  érdekre  szorítják,  melyek  azon 
állam  minden  tagjával  közösek. 

De  minden  hatalom  mindig  kijebb  törekedvén  ter- 
jeszkedni, bizonyos  határok  elméleti  fölállítása,  melye- 
ken túl  ne  léphessen  az  államhatalom,  csak  annyiban 
bír  jelentőséggel,  ha  a  mit  az  államhatalomtól  cl  akarnál' 
vonni,  másokra  ruházzák,  s  pedig  azokra,  kik  elég  erő- 
sek jogszerű  hatáskörük  védelmére.  Az  államhatalom 
korlátozása  végett  tehát  arról  is  kell  gondoskodni, 
hogy  az  egyén  ne  elszigetelten  álljon  az  államhatalom 
ellenében. 

Az  egyetlen  védeszköz  tehát  korunkban  az  állam 
mindenhatósága     ellen    ugyanaz,      mely    századokon    át 

szolgált  oltalmul  mindenféle  korlátlan  uralom  ellen; 
tudnillik:  hogy  a  községnek,  tartománynak  s  általában  az 
államban  levő  szervezeteknek,  melyek  az  egyént  az  állam- 
mal egybefűzik,  bizonyos  kört  adjanak  önálló  tevékeny- 
ségre, s  ez  által  az  államhatalomnak  gyakorlatilag  szilárd 
határokat  vessenek. 

Az  államhatalomnak  kijelölendő  határok,  az  egyes 
államok  különböző  helyzetéhez  képest,  különbözők. 

Minél  kisebb  az  állam,  minél  inkább  szüksége 
van,  önállósága  oltalma  végett,  minden  erejére :  annál 
kiterjedtebbnek  kell  lenni  szükségkép  azon  dolgok 
körének,  melyek  kizárólag  az  államhatalom  vezetését 
illetik ;  ellenkezőleg  világos,  hogy  miután  azon  érdekek 
száma,  melyek  minden  áilamtaggal  közösek,  az  állam 
terjedelméhez  képest  csökken:  nagyobb  államokban  az 
államhatalom  befolyásának  is  mindig  kevesebb  tárgyra 
kell  kiterjeszkedni;  de  hogy  az  ujabbkori  állam  sincs 
oly  helyzetben  —  bármennyire  szüksége  legyen  ereje 
öszpontosítására,  —  mely  által  a  községek  vagy  tartomá- 
nyok minden  önálló  mozgalmának  megsemmisítését 
igazolni  lehetne,  szintoly  kétségtelen,  mint  az,  hogy 
egyetlen  állam  sincs  jelenleg,  melyben  az  érdekek  na- 
gyobb része  is  közös  lenne  a  többséggel ;  s  innen  kö- 
vetkezik, hogy  egyetlen  államot  sem  találhatni,  hol  az 
érintett  eszköz  alkalmazását  a  jog  és  szükségesség  szem- 
pontjából tagadni  lehetne. 

Akár  hódításból  vagy  államszerződésből  magyaráz- 
zuk ki  az  államok  keletkezését,  akár  azt  veszszük  föl, 
hogy  az  egymáshoz  csatlakozás  szüksége,  avagy  külső 
nyomás  szolgált  alkalmul  államaink  alkotására:  sem 
egyeseket  nem  hódítottak  meg,    sem  állam  kapcsot  nem 

kötöttek  az  egyének;  azon  elemek,  melyeknek  önkéntes 
szövetkezéséből  alakult  az  állam,  mint  Nyugoteurópa 
minden  országában,  —  ezt  a  legnagyobb  történeti  bizo- 
nyossággal ki  lehet  mutatni,  —  nem  egyes  emberei',  ha- 
nem kisebb  közönségek  voltak.  Ha  bármely  állam  egybe- 
füző  kapcsait  szétbonthatnék,  az  nem  egyénekre,  ha- 
nem tartományokra,  grófságokra,  községekre  oszlanék 
föl,  s  a  kötelékek,  melyek  az  egyest  tartományához, 
nemzetiségéhez,  s  mindenek  fölött  községéhez  fűzik, 
oly  hatalmasak,  hogy  több  mint  félszázados  követ- 
kezetes erőfeszítés  daczára,  Francziaországban  sem  si- 
került azokat  megsemmisíteni.  —  Hogy  e  kötelékeket 
megerősítsük,  hogy  a  tartománynak,  nemzetiségnek  s 
mindenek  előtt  a  községnek  oly  állást  adjanak,  mely- 
ben az  államhatalom  ellen  korlátú]  szolgálhasson,  alig 
kell  egyéb,  mint  fölszabadítani  azokat  a  nyomás  alól, 
mely  alatt  a  franczia  forradalom  óta  görnyednek  s  né- 
zetem szerint  az  az  egyedüli  út  és  mód,  mely  szerint  a 
szabadságot,  s  ezzel  az  államot  leginkább  biztosíthatni, 
s  elháríthatni  a  veszélyeket,  melyek  még  polgárisodá- 
sunk at  is  fenyegetik. 

Eddig  majdnem  kizárólag  azon  kérdéssel  foglal- 
koztak: mint  kell  rendezni  az  államban  a  legfőbb  hatal- 
mat? Arról  gondolkoztak:  hogy  boltozhatják  be  valóban 
nagyszerűleg  az  államépület  kúpját?  a  nélkül,  hogy  te- 
kintettel lettek  volna  az  épület  alsóbb  részeire,  melye- 
ken amannak  nyugodnia  kellé.  Csuda-e,  ha  ekkép  oda 
jutottak,  hogy  egy  hatalmas  dom  helyett  —  bocsánat  e 
hasonlatért  —  egy  óriási  esernyőt  alkottak,  mély  azon- 
ban, épen  mivel  oly  nagy,  minden  zivatar  hatása,  sőt 
saját  terhe  alatt  is  összedőlt? 

Az  államhatalmat  csak  úgy  biztosíthatni  minden 
veszély  ellen,  ha  szilárd  alapon  áll;  s  az  anyagot,  ez 
alaphoz,  csak  ott  találhatjuk  föl,  hol  illő  szilárdsággal 
bírnak  ama  kisebb  községek,  melyek  idővel  egy  nagy 
egész  állammá  alakultak  egybe. 

Hol  ilyenek  vannak,  azon  pillanatban,  mihelyt  a 
kisebb  községekre  nézve  —  mint  korunkban  mindenütt 
—  bekövetkezik  az  egyesülés  szüksége,  szilárd  alapú 
állam  áll  elő;  a  nélkül  sem  a  szabadságot,  sem  az  állam 
hatalmát  nem  biztosíthatni  soha.  Miután  ugyanis  az 
emberek  többsége  előtt  nem  annak  van  fontossága,  a 
mi  azon  szűkebb  körben  történik,  melyben  mozognak : 
csak  ott  tekinthetni  biztosítottnak  a  szabadságot  az 
egészre  nézve,  hol  sok  egyes  élvezheti  azt  gyakorlati- 
lag, s  mint  a  birtok  fogalmát  bizonyos  határok  létele 
határozza  meg:  úgy  a  hatalom  birtokát  is  csak  akkor 
tekinthetni  biztosnak  az  államhatalomra  nézve,  ha  e 
hatalomnak  is,  bármi  nagy  legyen,  kijelölik  határait. 

Minden  szabadság  alapja,  melyet  az  egyén  az  állam- 
ban élvez,  azon  szabadság,  melylyel  saját  községe 
körében  bír;  az  állani  irányábani  függésének  legjobb 
biztosítéka  azon  függés,  melyben  községe  irányában 
van.  Hol  a  politikai  jogok  gyakorlását,  s  a  politikai  kö- 
telességek teljesítését  kisebb  körökben  minden  polgár 
megszokta:  csak  ott  lehetséges  nagyobb  államban  poli- 
tikai szabadság  rendetlenség  nélkül,  s  szilárd  alapú  rend 
kényuralom  nélkül.  Hogy  mindkettő  lehetséges-e  az 
egyes  államokban,  s  a  jelen  ingadozásai  helyett  alkot- 
hatni-e szilárd,  tartós  államépületet?  csupán  attól  függ: 
mennyiben  lehet  erős  községi  életet  alapítani  az  egyes 
államokban. 

Hogy  vannak  államok,  melyekben  ez  nagy  nehéz- 
ségekkel járhat,  kétségtélen:  s  Franeziaországban  pél- 
dául, hol  az  állam  fokozatait  mintegy  erőszakosan  össze- 
rontották, s  a  községeket  fél  század  óta  teljes  kiskorú- 
ságban növelték,  még  messze  lehet  a  pillanat,  mikor 
elvégre  sikerülni  fog  teljesen  helyreállítani,  a  mit  me- 
rőben meg  akartak  semmisíteni :  de  szintoly  bizonyos, 
hogy  azon  fokozatok,  melyekre  az  államéletben  szükség 
van,  magában  Franeziaországban  is  fönállanak  még 
némi  részben,  s  hogy  a  szabadság  megalapítása  itt  is 
csak  attól  függ,  miszerint  a  történetileg  képződött  szer- 
vezeteket, a  helyett,  hogy  egyberontanák,  eiősbítik,  az 
állam  érdekében  fölhasználják. 

Belátják-e  ezt  mihamar? 

Azt  hiszem,  igen. 

Az  ujabb  kor  megtanítá  a  népeket,  hogy  amit 
századok  szültek,  soha  sem  semmisítheti  meg  pillanat 
alatt  még  milliók  akarata  sem.  Xe  látnák-e  be  tisztán 
mások  is,  hogy  az  állam  nem  egyes  ember  terve  szerint 
alkotott  épület,  hanem  századokon  át  nőtt  organismus? 
Nem  a  symmetria,  nem  az  ágak  egyensúlya  tartja  fön 
a  fát;  minden  levél,  mely  az  ágakon  rendetlenül  lát- 
szik függeni,  életerőt  szí  a  légből,  s  szerteszétágazó 
gyökerének  minden  része  megannyi  kötelék,  mely  állá- 
sában föntartja.  Ha  szabályosan  meg  akarják  metszeni 
a  fa  koronáját,  elvonják  tőle  az  éteterőt ;  ha  megfoszt- 
ják szerteágazó  gyökerétől,  nem  fog  a  zivatarnak  ellenáll- 
hatni: ne  látnák-e  be  végre,  hogy  egészen  hasonló  eredmé- 
nyek lesznek,  ha  az  állam  organisinusával  bánnak    ;. 

Belátták  immár,  hogy  általános  világbirodalom  tar- 
tósan nem  állhat   fon;    belátták,    hogy    annak    fönállása 

szerencsétlenség  volna  az  emberiségre,  mert  nem  kép- 
zelhetni, hogy  egy  kormány  képes  volna  az  egész  világ 
ügyeit  intézni:  lehetséges-e  még  soká  leplezni,  hogy  ez 
okok  legkevesebbet  sem  vesztenek  erejükből,  ha  azon 
államintézményekre  alkalmzzák,  melyeket  Francziaor- 
szágban  találunk? 

Az  ujabbkori  államok  általában  azon  óriásra  emlé- 
keztetnek bennünket,  melynek  feje,  a  mese  szerint, 
aranyból,  lábai  agyagból  voltak.  A  helyett,  hogy  lénye- 
gesen egybekötött  községek  szilárd  tömegére  épitnék 
az  állam  nehéz  épületét,  az  egyes  embereknek  kell  ala- 
pul szolgálniok,  kik  közt  egyberontottak  minden  köte- 
léket. Azt  hiszem,  elég  tapasztaláson  mentünk  át,  hogy 
belássuk,  miszerint  az  államépületet  szintoly  kevéssé 
épithetni  futó  homokra,  mint  bármi  mást ;  s  hogy  a 
hatalmat,  melyet  az  állam  akaratának  minden  államtag 
fölött  gyakorolnia  kell,  egyéb  eszközökkel  czélszerűbben 
el  lehet  érni,  mint  ha  azon  okból,  hogy  az  állam  egyes 
tagjait  megfoszták  az  ellenállási  képességtől,  mind  sorra 
csonkítják. 


Eötvös.  A  XIX.  század  eszméi.  III.  12 

JEGYZETEK  A  XVI.  FEJEZETHEZ. 


(a)  A  demokratia  veszélye  (nem  azon  brutális  befolyást 
ertem  az  allatt,  melyet  a  tömegek  gyakoroltak  korunkban  a 
kormányra,  hanem  azon  törvényes  hatalmat,  melyet  az  álta- 
lános szavazattal  nyer  a  nép  az  állam  vezetésére)  nem  abban 
fekszik,  hogy  a  tömegre  hagyják  a  köz  államügyek  vezetését. 
Miként  a  belátás  azon  fokát,  melyet  az  állam  valódi  vezetése 
igényel,  azoknál  sem  tehetni  föl,  kik  meglehetősen  magas 
census  mellett  gyakorolnak  politikai  jogokat,  s  így  befolyá- 
suknak mindig  csak  az  ellenőrzés  jogára  kell  szorítkozni,  azok 
irányában,  kik  az  állam  valódi  vezetésével  meg  vannak  bízva : 
nézetem  szerint  az  összes  államot  illető  minden  ügyben  is 
bízvást  adhatni  hasonló  befolyást  az  álampolgárok  összegének. 
Abban  fekszik  az  általános  szavazatjog  veszélye,  hogy  az  ál- 
lamnak oly  dolgok  fölött  adnak  korlátlan  hatalmat,  melyek 
nem  illetik  az  egész  államot,  ami  által  oly  kérdések  fölött 
adnak  eldöntő  szavazatot  a  számszerinti  többségnek,  melyre 
—  nem  az  egész  állam,  hanem  kisebb  községek  ügyeire  vonat- 
kozván, —  sem  joga,  sem  képessége.  De  hogy  e  veszély  csak 
az  államban  alkalmazott  központosítás  elvének  eredménye, 
már  abból  világos,  mert  hasonló  bajok  és  veszélyek,  ha  kisebb 
mértékben  is,  minden  államban  előfordulnak,  a  hol  a  közpon- 
tosítás elvét  követik. 

(b)  Ha  alkotmányos  országban  oly  gyakran  halljuk  a 
panaszt,   hogy  minden  párt  ugyanazon   eszközökbe/  nyúl,  mi- 

helyt  hatalomra  jut,  melyeket  elleneiben  kárhoztat :  nem  ko- 
runk nagyobb  romlotságában  kell  e  jelenség  okát  keresnünk, 
nem  is  a  hatalom  erköicsteleníto  befolyásában,  hanem  abban, 
hogy  általában  lehetetlen  feladatot  tűznek  az  alkotmányos 
államok  kormányai  elé,  s  így  a  hatalom  kezelői  kénytelenek, 
—  csakhogy  államférfiúi  Ígéreteiknek  megfelelhessenek  — 
oly  eszközökhez  is  nyúlni,  melyeket  mint  emberek  nem 
egészen  helyeselhetnek.  Kevesen  tudják:  hányszor  van  a 
minister  alkotmányos  országban  némileg  a  kényszerűség 
állapotában. 


12* 


ÖTÖDIK  KÖNYV. 


MELY  ESZKÖZÖKKEL  TARTHATNI  KELLŐ  KORLÁTOK  KÖZT 

AZ   ÁLLAM    EGYES    RÉSZEINEK   TELJES    ÖNÁLLÓSÁGRA-, 

S  AZ  ÁLLAMHATALOMNAK 

KORLÁTLAN  URALOMRA-TÖREKVÉSÉT. 

I.  FEJEZET. 

MELY  MÉRTÉKBEN  ALKALMAZANDÓ   AZ 
ÁLLAMBAN  AZ  ÖNKORMÁNYZÁS  ELVE. 


Hogy  nem  tudják,  mely  eszközökkel  segíthessenek 
a  veszélyeken,  melyek  majd  minden  államot  fenyeget- 
nek, ennek  egyik  okát  abban  kell  keresnünk,  hogy  nem 
méltatják  elég  figyelemre  azt,  ami  előttünk  történik,  s 
egyáltalában  nem  veszszük  gondolóra  azt,  hogy  nem 
volt-e  már  kielégítőleg  megoldva  előbb  azon  feladat, 
melynek  megfejtésén  oly  sikeretlenűi  fáradoznak. 

Természetes,  hogy  az  ó-kor  polgárisodása  vonzób- 
ban hat  ránk,  mint  a  középkoré.  A  már  bevégzett  orga- 
nismus  szemlélete  mindig  több  vonzalommal  bír,  mint 
amely  még  fejlődésben  van;  s  aztán  addig  küzdöttünk 
a  középkor  ellen,  hogy  inkább  megszoktuk  rossz,  mint 
jó  oldalaival  foglalkozni.  De  ha  meggyőződünk  afelől, 
hogy  az  emberiség  mindazon  hibák  mellett,  melyek 
tagadhatlanúl  megvoltak  a  középkor  államintézményei- 
ben, ez  időszakban  tetemesen  előhaladt:  be  kell  lát- 
nunk, miszerint  az  állam  hibás  intézményei  közt  ama 
korban  valami  nagyon  czélszerűnek  is  kellett  lenni,  a 
miből  a  polgárisodás  ezen  előhaladását  magyarázhatni. 
S  kétségkívül  a  kisebb  közönségek  szervezetében  talál- 
juk azt  föl. 


184  Az  uralkodó  eszmék  befolyása  az  államra. 

Valamint  azon  sokoldalú  haladást,  melyet  e  kor- 
ban szemlélünk,  ama  számtalan,  bizonyos  korlátolt  kör- 
ben majdnem  önálló  testület  létezésének  köszönhetni, 
melyek  mind  egyidőben  munkáltak  saját  fejlődésükön, 
s  melyek  közül  bizonyos  körre  nézve  mindenik  a  pol- 
gárisodás  központjául  szolgált:  úgy  a  jog  iránti  tisz- 
telet, mely  minden  rendezett  államintézménynek  alapja, 
a  szilaj  szenvedélyek  és  csekély  fölvilágosodás  ezen 
korában  csak  az  által  lőn  fentartva,  s  a  jog  fogalma  a 
szabadságéval  csak  az  által  lőn  bensőleg  összekapcsolva, 
sőt  egyértelművé  (a),  hogy  igen  nagy  volt  azon  kö- 
rök száma,  melyekben  az  egyén  jogokat  élvezhetett: 
sokan  voltak,  akik,  bár  kis  körökben,  jogokkal  bírtak, 
s  így  önjogaikhoz  ragaszkodván,  tisztelni  tanulták  a 
másokét. 

Csak  a  helyhatósági  intézmények  által  menekült 
meg  az  egyén  a  középkorban  az  államhatalom  azon 
elnyomásától,  minő  a  római  és  bizanczi  császárságban 
volt,  ez  intézményekben  találta  a  polgári  szabadság 
biztosítékát  egész  az  újabb  korig  (b)f  s  erős  meggyőző- 
désem, hogy  mindazon  súlyos  bajon,  melyek  jelenleg 
még  az  állam  lételét  is  veszély ezik,  megint  csak  ugyan- 
azon szerrel  segíthetünk:  tudniillik  az  önkormányzás 
elvének  eszélyes  alkalmazása  által. 

Azt  hiszem,  hogy  Guizot  legalább  is  a  kifejezésben 
csalatkozott,  midőn  korunk  legtöbb  bajának  okát  a 
demokratia  elvében  keresi;  de  meggyőződésem  szerint 
szintúgy  csalódnak,  akik  mindazon  szenvedéseket,  me- 
lyeken átmentünk,  annak  tulajdonítják:  mert  az  összes 
államot  illető  dolgokra  nézve  sok  helyen  alkotmányos 
intézmények  nem  léteztek. 

Azon  általános  lehangoltság  okát  —  mely  az  élet 
minden  viszonyában  nyilatkozik,  s  mely,  mivel  azt  min- 
denki érzi,  leginkább  veszélyezteti  az  államot,  —  nem 
abban  kell  keresni,  hogy  a  legfőbb  államhatalmat  a 
népföiség  elve  nevében  egy  gyülekezetre,  vagy  az  isteni 
jog  nevében  egyesre  ruházták,  (c)  Mélyebben  kell  az 
okot  keresnünk,  s  valamint  a  baj  nagyságát  csak  akkor 
Ítélhetjük  meg  egész  terjedelmében,  ha  nem  kizárólag 
az  államra,  mint  egészre,  fordítjuk  figyelmünket,  hanem 
az  államot  alkotó  egyes  osztályok,  egyének  viszonyai, 
nézetei  és  törekvései  felől  is  igyekszünk  tisztába  jönni: 
úgy  a  baj  magyarázatát  is  azon  helyzetben  kell  keresnünk, 
melyet  az  osztályok  és  egyének  az  államban  elfoglalnak. 

Guizot  „A  demokratia  Francziaországbanu  czímű 
munkájában  azt  monda,  miszerint  az  ujabbkori  államok 
legnagyobb  hibája,  hogy  az  egyén  elszigetelve  áll  azok- 
ban, a  roppant  államhatalom  ellenében.  Nézete  szerint 
csak  akkor  nézhetünk  szebb  jövő  elé,  ha  mindenki  töké- 
letesen megfelel  szerepének,  ha  a  egy }  esnek  lehetővé  teszik, 
hogy  fölemelkedhessek;  anélkül,  hogy  másokat  kelljen  le- 
rántania, s  ha  a  holland  nép  példájára  töltésekről  és 
csatornákról  gondoskodnak,  hogy  a  féktelen  demokratia 
betörő  árjának  ellenállhassanak. 

Egészen  osztozom  e  nézetben,  csakhogy  azt  hi- 
szem, miszerint  a  jobb  jövő  ezen  föltételei  közül  egyet 
sem  tölthetni  be,  ha  el  nem  térnek  a  központosítás  elvé- 
től, melyet  minden  ujabbkori  államban  követnek,  s  arra 
szorítván  az  állam  tevékenységét,  ami  közvetlen  az  államot 
illeti,  vagy  a  mit  csupán  az  állam  végezhet,  minden  figyel- 
münket a  községek  szilárd  és  czélszerű  rendezésére  nem 
fordítjuk. 

Szilárd  alapon  nyugvó  községi  élet  az  egyedüli 
eszköz,  mely  az  egyén  elszigetelt  állását  a  roppant 
államhatalom  irányában  megszűnteti,  anélkül,  hogy  az 
állam  fönállása  veszélyeztetnék.  Ha  az  egyes  községek- 
ben elég  tért  nyitunk  ezer  meg  ezer  embernek  szerep- 
lésre, csak  akkor  várhatni,  hogy  mindenki  derekasan 
megfeleljen  szerepének.  Hogy  ezernyi  ambitiónak  eleget 
tegyünk,  s  az  alacsony  helyzetűnek  lehetővé  váljék, 
hogy  fölemelkedhessek:  sok  alsóbb  fokozatnak  kell 
lenni,  melynek  elérése  ezer  meg  ezer  ember  erejét  fog- 
lalkoztatja, s  csupán  a  község  nyújt  ily  fokozatokat.  Az 
államon  minden  irányban  átvonuló  községi  élet  azon 
meder,  melyben  azon  szükség  érzetének,  hogy  magunk- 
nak fontosságot  és  a  közügyekre  befolyást  szerezhes- 
sünk, szabad  folyást  engedhetünk,  az  állam  veszélyezése 
nélkül;  ez  azon  csatornarendszer,  melyben  a  demokra- 
tia  fenyegető  árja  csöndesen  eloszlik,  míg  épen  a  szi- 
lárd alapon  rendezett  községekben  elég  töltésre  is  talá- 
lunk, melyben  lassankint  meg  kell  törni  a  demokratia 
hatalmának,  még  mikor  az  egész  államot  kormá- 
nyozza is. 

Csupán  önálló  községek  alkotása  biztosíthatja  az 
államot  azon  veszélyek  ellen,  mikkel  a  nép  általános 
törekvése,  mely  szerint  részt  akar  venni  a  közügyek 
vezetésében,  fenyegeti :  s  e  szerint  az  egyéni  szabadság 
védszere  demokrata  államokban  az  államhatalom  támadá- 
sai ellen,  ugyanaz,  mely  az  egyéni  szabadságot  száza- 
dokig védte  egyeduralmakban  az  államhatalom  ellen,  tud- 
niillik: erős  községek  alkotása. 

Ha  azon  meggyőződésből  indulunk  ki,  hogy  min- 
den államnak    bizonyos   fokozatra  van   szüksége,    s 

főleg  nagyobb  államokban  igen  czélszerűtlennek  kell 
tekintenünk,  ha  a  kisebb  társulatok  saját  életét  meg 
akarják  semmisíteni,  még  ezzel  nincs  eldöntve  azon  kér- 
dés, hogy :  mily  mértékű  önállóságot  adhatni  az  államban 
a  kisebb  testületeknek?  Pedig  e  kérdésnek  van  a  legna- 
gyobb gyakorlati  fontossága.  Hiszen  az  egész  politika 
nem  egyéb  oly  tudománynál,  mely  épen  arra  tanít : 
hogyan  kell  helyes  mértékben  alkalmazni  a  különböző 
elveket. 

Bármi  különböző  Nyugateurópa  egyes  államainak 
helyzete  egyéb  tekintetben,  épen  azon  tényekre  nézve,, 
melyek  e  kérdés  eldöntésére  legfontosabbak,  mindezen 
államoknak  helyzete  egyenlő. 

Tagadhatlan  tény: 

1.  Hogy  a  nagyobb,  s  állami  önállóságuk  védelme 
tekintetében  erős  szervezetű  államok  szükségesek  ko- 
runkban. 

2.  Hogy  minden  kisebb  testületről  föltehetni,  hogy 
amely  mértékben  önállónak  érzi  magát,  aszerint  törek- 
szik önállósága  körét  kijebb  terjeszteni,  s  menekülni 
minden  függéstől  az  állam  irányában. 

Az  elsőből  következik,  hogy  az  egyes  községnek 
soha  sem  kell  oly  mértékben  adni  önállóságot,  mely  a 
nagyobb  államok  fönállására  veszélyes. 

A  másikból  következik,  hogy  az  önállóság  foka, 
melyet  a  községnek  adhatunk  az  államban,  annál  na- 
gyobb lehet,  minél  inkább  biztosították  czélszerű  intéz- 
mények az  állam  egységét,  s  minél  inkább  vannak  vi- 
szonyok, melyek  ellensúlyozzák  a  teljes  függetlenség 
utáni  azon  törekvést,   mit    egyes  községeknél  föltehetnL 

(«)  Tudva  van,  hogy  a  „szabadság"  szót  az  egész  közép- 
korban arra  használták,  amit  ma  „joggal"  fejezünk  ki;  innen 
van,  hogy  az  rendesen  többes  számban  fordul  elő,  s  tulaj  don- 
képen mindig  szabadságokról  van  szó,  és  nem  szabadságról. 

(b)  Csak  ott  maradtak  fon  korunkig  legalább  nyomai  a 
polgári  szabadságnak,  hol  a  középkori  intézményeket  föntar- 
tották. 

(c)  A  korlátlan  demokratia,  valamint  a  korlátlan  egyed- 
uralom mindig  csak  átmeneti  fokozat  más,  czélszerííbb  állam- 
intézményekre. Amint  mindenütt  uralomra  kell  jutnia  aman- 
nak, hol  az  aristokratiát,  mely  az  elú'tt  létezett  az  államban, 
erőszakosan  megsemmisítik,  s  csak  ujabb  aristokratiára  szolgál 
megint  kiindulási  pontul,  mely  magától  kifejlik,  mihelyt  az 
egyes  helyzetek  különbsége  feltűnővé  lesz :  úgy  a  korlátlan 
egyeduralom  is  szükséges  lehet  bizonyos  ideig,  ha  az  állani 
lakosai  általában  a  polgárisodás  alacsonyabb  fokán  állanak,  s 
ha  nagy  veszély  fenyegeti  kívülről  az  állam  önállóságát,  vagy 
belül  lételét,  ami  végett  minden  erő  központosítására  van 
szükség ;  mihelyt  azonban  e  viszonyok  változtak,  lassankint 
más  kormányformának  ad  helyet,  mint  ezt  a  korlátlan  egyed- 
uralmak legnagyobb  államférfiai  is  mindig  elismerték. 

II.  FEJEZET. 

MILY  MÉRTÉKBEN  ADHATNI  KISEBB  TESTÜ- 
LETEKNEK  AZ   ÁLLAMBAN    ÖNÁLLÓSÁGOT, 
ATTÓL  FÜGG:  MILYEN  SZILÁRDSÁGGAL  BÍR 
AZ  ÁLLAM  MINT  EGÉSZ. 


Ha  a  középkor  végén,  számtalan  apró,  majdnem 
önálló  testület  helyett,  mikre  Nyugateurópa  népei  e 
korszakban  oszlottak,  kevés  számú  nagyobb  államot 
találunk:  nem  egyes  ember  akarata  erejének  kell  tulaj- 
donítnunk  ezen  általános  jelenséget.  Egyéb,  sokkal  fon- 
tosabb  okok  eredménye  az. 

Első  és  legfontosabb  ez  okok  közül  a  keresztyénség. 
Miután  minden  nép  erkölcsei  és  jogfogalmai  szoros  össze- 
köttetésben állanak  vallásával,  úgy  hogy  minden  vál- 
tozás a  nép  vallásos  nézetében  megfelelő  változást 
idéz  elő  szükségkép  erkölcseiben  és  jogfogalmaiban,  s 
minden  változás  az  erkölcsökben  és  jogfogalmakban  a 
hitnézetek  változását  vonja  maga  után:  a  daraboltság, 
—  melyet  a  középkor  kezdetén  a  népvándorlás  s  a  pol- 
gárisodás  alacsonyabb  foka  idézett  elő  —  nem  tartha- 
tott tovább  azon  vallás  uralma  mellett,  mely  minden 
népnek  testvériségét  s  az  összes  emberi  nem  egységét 
állítá  föl  elvül.     Amint  az  ó-kori  államok  szoros  elkülön- 

zése  a  hitnézeteken  nyugvók,  mik  szerint  minden  állam- 
nak saját  istenei  voltak,  s  mint  az  ó-kor  vallásos  néze- 
tei, mihelyt  az  egyes  államok  közeledtek  egymáshoz,  s 
elveszték  függetlenségüket,  átalakultak  lassankint:  úgy 
az  egység  fogalma  is,  melyet  a  keresztyénség  fölállított, 
ellentétben  állt  azon  kisebb  községek  merev  különállá- 
sával, s  ha  a  világi  hatalom  terén  nem  valósulhatott  az 
egység,  és  soha  sem  sikerült  azon  törekvés,  mely  szerint 
a  római  császárból  a  római  pápához  hasonló  valamit 
akartak  csinálni:  az  összes  keresztyénség  egységének 
fogalma  mindazáltal  annál  inkább  összefűző  eszközül 
szolgált,  minél  nagyobb  hatással  volt  akkor  a  vallás  az 
emberek    kedélyére. 

Másik  ok  azon  helyzetien  fekszik,  melyben  a  római 
keresztyénség  volt  a  középkor  alatt.  Az  izlam,  mely  a 
keresztyénség  lételét  fenyegette,  s  a  lelkesedés,  hogy  a 
megváltó  sírját  megmentsék  a  hitlenek  kezeiből,  min- 
den keresztyén  népet  erejök  egyesítésére  kényszerí- 
tett,  hogy  a  közös  ellenség  ellenében  egy  nagy  egész- 
ként tűnjenek  föl,  minek  folytán  az  egyesülés  által 
nyújtott  előnyök  öntudatával,  azon  törekvésnek  is  szük- 
ségkép növekedni  kellett,  hogy  az  előbbi  helyzetből 
kilépjenek. 

Végre  harmadszor,  midőn  ezen  és  egyéb  okok  ösz- 
szes  hatásából  —  mik  közé  számítandó  mindenek  előtt 
a  békés  forgalom  szüksége,  mely  az  emelkedő  polgári- 
sodás  természetes  eredménye  —  egyes  nagyobb  álla- 
mok álltak  elő,  a  többiek  kénytelenek  voltak  mindnyá- 
jan vagy  ezen  nagyobb  államokhoz  csatlakozni,  vagy, 
hogy  ezek  ellenében  föntarthassák  függetlenségüket, 
több  kisebb  állammal  szövetkezni. 

Mindezen  okok,  miknek  kell  tulaj donítnunk  a  közép- 
korban a  nagyobb  államok  keletkezését,  jelenleg  is  gya- 
korolnak  hatást. 

Ha  föl  is  teszszük,  Hogy  a  keresztyénség,  mint  val- 
lás, sokat  vesztett  az  emberek  kedélye  fölötti  hatalmá- 
ból: de  azon  fogalmak,  melyeket  a  keresztyénségnek 
köszönünk,  s  ezek  közt  az  összes  emberi  nem  egységé- 
nek fogalma,  hatalmasabbak  korunkban,  mint  valaha. 
Azon  ellentét,  melyben  az  összes  keresztyénség  az  iz- 
lámmal  szemben  állt,  sokat  veszített  ugyan  fontosságá- 
ból; ha  egyébiránt  a  római  egyház  befolyása  alatt  ki- 
fejlett népeket  együtt  véve  vizsgáljuk:  roppant  ellentét 
van  a  nyugoti  és  keleti  keresztyén  polgárisodás  közt, 
mely  talán  rövid  idő  alatt  szintoly  fontos  helyet  foglal 
el  a  világtörténetben;  s  annyi  nagy  és  hatalmas  állam 
mellett  még  kevesbbé  lehetséges  most,  mint  az  előtt 
volt,  az  apró  önálló  alkotmányok  fönállása.  Innen  követ- 
kezik, hogy  a  jelenleg  létező  nagyobb  államok  felosztása 
szintoly  kevéssé  függ  egyesele  akaratától,  a  mily  kevéssé 
tulajdoníthatják  az  egyesek  akaratának  azok  keletkezését, 
hogy  tehát  az  egyes  ország,  nemzetiség,  község  és 
egyén  törekvését  csak  annyiban  mondhatni  észszerű- 
nek, s  csak  annyiban  lehetünk  erre  tekintettel,  ameny- 
nyiben  nem  veszélyezi  a  nagyobb  államok  fönállását. 

Már  miután  az  állam  vagy  nép  egyes  részeinek 
adott  minden  önállóság,  az  államra  mint  egészre  nézve 
azon  mértékben  kevesbbé  veszélyes,  amely  mértékben 
erős  és  képes  ellenállani:  önként  következik,  hogy  a 
tartománynak,  nemzetiségnek  ós  egyénnek  észszerűleg  an- 
nál nagyobb  önállóságot  adhatni,  minél  erősbbé  van  téve 
czélszerű  intézmények   által   az  állam;   hogy  tehát   azon 

intézmények,  melyek  az  államot  erősbbé  teszik,  nem- 
csak nem  állanak  ellentétben  a  tartományi,  nemzeti  és 
küzségi  önállósággal,  hanem  oly  foltételekül  tekinthe- 
tők, melyek  által  az  is  lehetséges  lesz.    a  . 

.  S  ez  az  első  alapelv,  melyet  soha  sem  szabad  szem 
elől  tévesztenünk,  ha  arról  van  szó,  hogy  az  állam  egyes 
részeinek   nagyobb  önállóságot     adjanak. 

JEGYZET  A  II.  FEJEZETHEZ. 


(a)  Amennyiben  nincs  kormányforina,  melyben  az  állam- 
hatalom következetessége  által  erősebb  lenne,  mint  a  korlátlan 
egyeduralmakban :  e  forma  egyszersmind  az,  melyben  az 
állam  egyes  részeinek  —  az  egyes  érdekében  —  nagyobb 
önállóságot  adhatni. 


Eötvös.     A  XIX.  század  eszméi.  III. 

III.  FEJEZET. 
EZ  ALAPELV  NÉMELY  KÖVETKEZMÉNYEI. 


Tudva  van,  hogy  a  középkorban  igen  csekély  volt 
az  állam  hatalma.  Miután  a  hűbéri  királyság  nagyobb 
országterületeket  vetett  is  némileg  alá,  csak  igen  kor- 
látolt volt  a  befolyás,  melyet  a  király  (vagyis  az  állam- 
hatalom) akkor  az  egyes  részekre  gyakorolt ;  sőt  e  befo- 
lyásnak, ha  az  egyes  részek  önállóság  utáni  törekvése 
kevesbbé  gördített  is  útjába  akadályt,  már  azért  is  igen 
korlátoltnak  kellé  lenni,  mivel  az  állam  kormányának, 
az  akkori  polgárisodás  alacsony  foka  mellett,  hiányzot- 
tak mindazon  eszközei,  mik  által  egyes  nagy  állam  erői- 
nek összpontosítása  lehetséges. 

Mivel  az  államhatalom  oly  gyönge  volt,  mivel  a 
még  le  nem  győzött  anyagi  akadályok  következtében 
sem  szervezhették  elég  erősen:  épen  azért  volt  az  állam 
egységére  nézve  az  egyes  részek  önállósága  akkor  oly 
veszélyes. 

Korunkban  ez  nincsen  így.  Mivel  minden  eszköz 
rendelkezésünkre  áll,  melyek  által  rendkívül  erőssé  te- 
hetjük az  államhatalmat:  az  állam  egyes  részeinek  a 
nélkül,  hogy  fönállását  veszélyeznők,  nagyobb  fokú 
önállóságot  adhatunk.  Csak  az  iránt  kell  gondoskodni, 
hogy  : 

•«)  az  államhatalom,  azon  körön  belül,  melyet  be- 
tölteni hivatása,  lehetőleg  megőriztessék  összeütközé- 
sektől, melyek  még  azon  esetben  is  mindig  veszélyesek 
hatalmára  nézve,  ha  győz; 

b)  hogy  az  államhatalom  részére  biztosítva  legyen 
azon  eszközök  szabad  használata,  melyekre,  föladata 
végett,  szüksége  van. 

Innen  következik: 

1.  Hogy  miután  mindaz,  ami  az  állam  törvényho- 
zásához, kormányzásához  és  képviseletéhez  tartozik, 
csak  az  összes  államot  illetheti,  s  az  állam  minden  egyes 
részének  analóg  jogai  vannak  ugyan,  de  csak  külön 
korlátolt  köreiben;  az  egyes  községek  azon  jogát,  mely 
szerint  saját  körükben  bizonyos  szabályokat  hozhatnak 
(statútum-alkotási  jogot),  valamint  az  önkormányzás 
jogát  is  szintoly  kevéssé  lehet  korlátlannak  képzelnünk, 
amint  nem  engedhetni  meg,  hogy  az  állam  egyes  ré- 
szeinek külön  képviseleti  joguk  legyen  más  államok 
irányában.  Mint  az  önkormányzás  joga  bizonyos  körön 
belül  a  községekre  nézve  szükséges  következménye  az 
egyéni  szabadság  elvének :  úgy  azon  alapelv,  hogy  az 
államnak  kell  megszabni  a  határokat,  melyeken  belül  a 
kisebb  testületek  e  jogot  gyakorolhatják,  szükséges  követ- 
kezménye azon  körülménynek,  mely  szerint  a  nagyobb 
államok  fönállása  szükségessé  vált  reánk  nézve.  Ha  az 
állam  egyes  részeinek  nagyobb  önállóságot  engedünk, 
vagy  elméletileg  megengedjük  ugyan,  hogy  az  állam 
joggal  bír  megszabni  a  határokat,  melyeken  belül  a 
község  önmagát  kormányozhatja:  de  megtagadjuk  az 
államtól  az  eszközöket,  melyek  által  minden  községet 
tettleg  határai  közé  szoríthasson,    valahányszor   túllépett 

törvényes  hatáskörén:  ez  esetben  oly  elveket  állííftnk 
föl,  melyek  mellett  az  állam  nem  állhat  fön.  Amint  azon 
nézetből  indultunk  ki,  hogy  nagy  államok  fönállása 
szükséges :  az  egyes  részek  alávetését  az  egyetemnek 
szintén  el  kell  ismernünk;  miután  az  állam  e  nélkül 
szintoly  kevéssé  állhat  fön,  mint  általában  nem  képzel- 
hetünk társadalmat,  melyben  összeütközés  eseteiben,  az 
egyes  érdekei  alá  ne  lennének  rendelve  a  közönsé- 
géinek. 

2.  Biztosítni  kell  az  államnak  mindazon  eszközük 
használatát,  mikre  föladata  megoldása  végett,  szüksége 
van;  amint  nem  vonhatjuk  kétségbe  az  állam  jogát, 
hogy  tagjait  a  közszükségekhez  képest  megadóztat- 
hassa: úgy  el  kell  ismernünk,  hogy  joga  van  haderőt, 
s  ügyei  ellátása  végett  kellő  számú  hivatalnokokat 
tartani. 

Tudva  van,  hogy  az  államnak  a  középkorban  nem 
volt  saját  hadereje,  hanem  csak  azon  haderőt,  mely 
fölött  egyes  részei  rendelkeztek,  volt  joga  saját  czél- 
jaira  fölhasználni,  vagy  az  összes  állampolgárokat  fegy- 
verbe hívni  föl ;  s  megfogható,  ha  azon  nagy  költségek 
mellett,  mikkel  nagyobb  hadseregek  tartása  jár,  s  azon 
veszélyek  mellett,  melyek  abból  származhatnak  a  pol- 
gári szabadságra,  sokakban  azon  gondolat  fészkelte  meg 
magát:  hogy  tán  jobb  volna  jelenleg  is  hasonló  rendszert 
követni.  Ha  azonban  meggondoljuk,  hogy  a  hadtan 
jelen  állása  mellett  csak  gyakorlott  seregek  teljesíthe- 
tik czélszerfíen  a  hadi  szolgálatot,  s  így,  azon  esetben, 
ha  az  államtól  el  akarjuk  vitatni,  hogy  saját  hadi  erőt 
tarthasson,  az  állam  egyes  részeire  kellene  hárítani  e 
kötelességet,  ami  által  ezek,  az  összes   államhoz  képest, 


Második  rész.  Ötödik  könyv.  Harmadik  fejezet.  297 

túlnyomó  anyagi  erőre  tennének  szert;  ha  meggondol- 
juk, hogy  az  államnak  haderőre  nemcsak  kül ellenségek 
ellen,  hanem,  bizonyos  viszonyok  közt,  benn  is  szük- 
sége van,  s  hogy  épen  a  saját  haderő  hiányának  tulaj- 
doníthatni a  középkori  államok  gyöngeségét :  mindezek- 
nél fogva,  legalább  ez  idő  szerint,  határozottan  azon 
nézet  ellen  kell  nyilatkoznunk. 

Hasonló  nézetben  vagyok  azon  kérdést  illetőleg: 
nem  bízhatja-e  az  állam  ügyei  nagy  részét  az  egyes 
községekre,  vagy  legalább  azokra,  kik  a  községi  ügyek 
vitelével  vannak  megbízva.  Ha  el  ismerem  is  mind  azon 
rossz  oldalakat,  mikkel  a  hivatalnokok  igen  nagy  száma 
jár,  s  teljesen  tudom  méltánylani  a  hasznokat,  melyek 
a  közigazgatási  költségek  oly  tetemes  megtakarításá- 
ból folynának:  azt  hiszem  mindazáltal,  hogy  ahol  e 
rendszert  követik,  sehol  sem  fejthet  ki  soha  elég  erőt 
az  állam.  Megszabhatni  ugyan  a  törvényekben,  hog}r  a 
községi  hivatalnok,  minden  dologra  nézve,  melyet  az 
állam  hivatalnokai  helyett  intéz,  csak  ennek  legyen 
felelős  :  de  hogy  kettős  felelőssége  mellett  összeütközés 
eseteiben  inkább  a  község  részére  fog  hajolni,  mint  az 
államéra,  szintoly  bizonyos,  amint  föltehetni,  hogy  a 
község  az  ellenkező  eljárás  miatt,  legtöbb  esetben, 
bosszút  állana  szolgáin,  kik  az  államnak  is  felelősek 
ugyan,  de  mégis  tőle  függnek.  Mivel  érdekében  áll  az 
államnak,  hogy  jogköre  szorosan  el  legyen  különözve 
egyes  részei  —  a  tartomány,  községek  —  hatáskö- 
rétől; és  mert  az  államban  levő  kisebb  testületek 
csak  úgy  őrizhetik  meg  függetlenségöket,  ha  önkor- 
mányzási joggal  bírván,  hivatalnokaikat  az  állam  be- 
folyása    nélkül     választhatják:     épen     azért     szükséges, 

hogy  az  állam  is  csak  magától  függő,  saját  szolgáira 
bízza  ügyeit.  Enélkül  a  különböző  funktiók  ugyan- 
azon kezekbeni  egyesítése  mindig  a  jogkörök  egybe- 
zavarására  vezet  szükségkép,  amit  pedig  épen  ki  akar- 
tak kerülni,  (a). 

(ci)  Tévedés  azt  hinni,  hogy  ha  a  községi  hivatalnokra 
bízzák  az  államügyeket,  ki  lehet  kerülni  az  államhatalom  és  a 
község  közötti  összeütközéseket.  A  hol  valódi  ellentét  van  a 
községi  és  állami  érdekek  közt,  ez  összeütközés  is  meg  van, 
s  mind  az  államra  mind  a  községre  nézve  jobb,  ha  nyilván 
foly  e  harcz  a  hatóságok  közt,  melyekre  ügyeiket  bízták, 
mint  ha  azon  egyének,  kiktől  függ  minden  közügy  czélszerű 
ellátása,  ellenkező  kötelességek  lévén  rajok  ruházva,  önma- 
gukkal jönnek  összeütközésbe. 

IV.  FEJEZET. 
AZ  ÁLLAMHATALOM  BIZTOSÍTÉKAI. 


Ha  mindazt,  a  mi  az  egész  állam  törvényhozására, 
kormányzására  és  képviseletére  vonatkozik,  kizárólag 
az  államhatalomra  bízzák,  s  az  önkormányzás  jogát, 
melyet  az  állam  egyes  részeinek  adnak,  a  tartomány 
vagy  község  belügyeinek  körére  szorítják;  ha  azon  alap- 
elvhez ragaszkodnak,  hogy  e  kört  az  összes  állam  tör- 
vényhozása szabja  meg,  s  az  államhatalomnak  elismerik 
jogát,  hogy  minden  egyes  esetben,  valahányszor  az 
állam  egyes  részei  átlépik  jogkörüket,  ezeket  határaik 
közé  utasíthassa  vissza;  vagyis,  hogy  az  összeütközés 
minden  esetében  addig  is,  míg  jogilag  tárgyaltatnék, 
tettleg  határozhasson  a  kérdés  fölött;  ha  biztosították 
az  államnak  az  adóztatás  jogát,  az  összes  haderőt,  s  a 
korlátlan  hatalmat  mindazok  fölött,  kikre  az  államha- 
talom az  államügyek  ellátását  bízta :  valamíg  az  állam- 
hatalomnak adott  jogok  csorbát  nem  szenvednek,  e  ha- 
talmat bizonyára  nem  fenyegeti  veszély  az  állam  cl 
részeinek  önállósága  miatt:  de  szintolv  bizonvos  az  is, 
hogy  oly  államban,  hol  tágas  tere  nyílik  ez  egyéni  sza- 
badságnak, merev  ragaszkodást  csak  akkor  várhatni  az 
alapelvekhez,  ha  az  államnak  adott  hatalom  nem  csupán 

az  alkotmányon  és  törvényen  alapszik,  hanem  oly  vi- 
szonyokon, melyek  azt  szükségessé  teszik. 

Miután  a  szabadság-,  vagy  uralkodási  vágy  mind- 
nyájunkkal velünk  született,  s  ez  ösztön  következtében 
minden  emberi  egyesület  mindig  szükségkép  törekszik 
hatáskörét  tágítani:  ha  mégoly  élesen  elkülönzik  is  az 
állam  és  község  jogkörét  az  alkotmányban,  ez  is,  amaz  is 
egyaránt  törekszik  hatalmát  kijebb  terjeszteni,  ami  által, 
ha  egymással  szemközt  álló  két  elem  közül  az  egyik  erő- 
sebb,  vagy  ha  egyikben  jóval  nagyobb  a  törekvés,  kijebb 
terjeszteni  korlátait:  a  törvényszabta  határoknak  lassan- 
kint okvetlenül  egybe  kell  zavarodni.  Ha  meggondol- 
juk, mikép  azon  szükségnek,  hogy  a  közügyek  vezeté- 
sére befolyást  szerezzünk,  s  ez  által  azon  szabadságért, 
melyről  a  társadalom  kedvéért  le  kellé  mondani,  kár- 
pótoljuk magunkat,  ■ —  kisebb  községekben  sokkal  job- 
ban eleget  tehetni,  mint  az  államban  (a),  s  hogy  a  köz- 
ség érdekei,  épen  mivel  az  egyeshez  közelebb  állanak, 
mint  az  államéi,  fontosabbaknak  is  tetszenek  a  többség 
előtt:  be  fogjuk  látni,  miszerint  mindamellett,  hogy 
az  egész  állam  részeihez  képest  túlnyomó  erővel  bír, 
folytonos  összeütközés  esetében  az  államhatalomnak 
adott  kör  azon  mértékben  korlátoztatik  szükségkép, 
minél  inkább  befolyást  gyakorol  az  állam  törvényhozá- 
sára az  összes  nép,  vagyis  azok,  akik  a  község  önállósága 
kiterjesztésére  törekesznek :  ha  tudniillik  föl  nem  tesz- 
szük,  hogy  egyéb  tényezők  is  vannak,  melyek  az  állam 
egyes  részeinek  ezen  törekvését  ellensúlyozzák. 

Azon  kérdésre  tehát:  adhatni-e  az  állam  egysége 
veszélyezése  nélkül,  egyes  részeinek  tetemes  önállósá- 
got? csak  akkor  lehet  igennel  felelnünk,  ha  meggyőződ- 

tünk  afelől,  hogy  az  egyesek  fogalmaiban,  érzelmeiben 
és  szükségeiben  vannak  momentumok,  melyek  az  állam 
egyes  részeinek  teljes  önállóság  utáni  törekvését  ellen- 
súlyozzák.    Ilyenek : 

a)  az  egyéni  szabadságra  törekvés, 

b)  az  egyes  államtagok  érdekei. 

JEGYZET  A  IV.  FEJEZETHEZ. 


(a)  Míg  az  egyén  befolyása  az  államban  csak  képzelt: 
a  községben  gyakorolt  befolyásnak  mindig  a  legnagyobb  gya- 
korlati fontosság-a  van. 

V.  FEJEZET. 

AZ  EGYÉNI  SZABADSÁGRA  TÖREKVÉS.  MINT 
AZ  ÁLLAMHATALOM  BIZTOSÍTÉKA. 


Ha  a  községnek  tetemes  mértékű  önállóságot  en- 
gednek is,  s  az  egyes  a  községben  az  őt  leginkább  ér- 
deklő ügyekre  befolyást  gyakorol:  ez  által  még  nem 
elégíthetni  ki  teljesen  az  egyéni  szabadság  utáni  vágyat. 

Valamint  a  tartomány,  község,  s  általában  az  állam 
minden  része,  mely  múltja  vagy  viszonyai  következté- 
ben erkölcsi  személynek  érzi  magát,  önállóságra  törek- 
szik az  állam  ellenében:  úgy  az  egyes  is  a  községg 
szemközt  mindig  nagyobb  személyes  szabadságra  törek- 
szik, s  az  egyén  eme  törekvése  annál  élénkebb,  s  ennek 
minden  korlátozása  annál  nyomasztóbbnak  tetszik,  mi- 
nél szűkebb  a  kör,  mely  által  korlátozva  érzi  magát. 

Minél  több  önállóságot  adnak  az  egyes  községek- 
nek, minél  nagyobb  tehát  a  községben  a  többségnek 
uralma  a  kisebbség  és  minden  egyes  fölött :  annál  gyak- 
rabban kell  eseteknek  előfordulni,  mikben  az  e^ves 
jogait  és  érdekeit  a  község  által  sértve  látja,  s  egy  fen- 
sőbb  védő  hatalom  szükségét  érzi,  amiből  következik : 
hogy  amely  mértékben  az  önkormányzás  elve  a  kö: 
gekben  elismertetett  s  ez  által  az  állam  egyes  rés 
ellentétbe    jönuek    az    állammal,    mint    egészszel:     annál 

nagyobb  lesz  a  személyes  szabadság  utáni  törekvés  is, 
mely  az  egyént  a  községgel  hozza  ellentétbe  s  ez  által 
az  egyes  községek  teljes  önállóságra  törekvése  ellen 
szolgál  ellensúlyul. 

Mellőzöm  e  tétel  elméleti  bizonyítását.  Ám  kutassák 
mások:  az  emberi  kedélynek,  mely  tulajdonai  okozzák, 
hogy  minden  nyomás  annál  szenvedhetlenebbnek  tet- 
szik, minél  inkább  lenézzük  azokat,  akiktől  ered?  Oly 
tény  az,  melyet  tagadni  nem  lehet  (a),  s  épen  ennek 
köszönhetjük  mindenütt  a  nagyobb  államok  keletke- 
zését. 

Ha  látjuk  a  történetekben,  hogy  a  középkor  foly- 
tán épen  az  által  növekedett  lassankint  a  királyi  hata- 
lom, mivel  mindazok,  kik  a  tartomány  vagy  község  kö- 
rében elnyomva  találták  magukat,  érezve  a  magasabb 
védelem  szükségét,  az  államhatalom  növelésén  mun- 
káltak, míg  végre  az  egyéni  szabadság  oltalmára  szük- 
séges fensőbb  felügyelet  neve  ^ilatt  minden  önálló  köz- 
ségi élet  meg  lett  semmisítve:  meg  kell  engednünk  azt 
is,  hogy  az,  aminek  az  állam  jelen  túlnyomó  helyzetét 
köszönheti,  az  állam  szükséges  hatalmának,  az  egyes 
részek  teljes  függetlenségre  törekvése  ellen,  ma  is  egyik 
legerősebb  biztosítékául  tekinthető. 

De  ha  a  magasabb  védelem  szüksége  azon  hatalom 
ellenében,  mely  által  magunkat  közvetlenül  nyomva  érez- 
zük, természetes  következménye  az  egyéni  szabadságra 
való  törekvésnek :  az  egyénnek  szabadság  utáni  törek- 
vése még  másképen  is  előmozdítja  az  állam  szilárdságát. 

Korunk  egyik  legnagyobb  tévedése,  hogy  szinte 
kizárólag  a  közigazgatás  mikénti  rendezésével  foglal- 
kozunk. Miután  az    állam    és    község   nem   gondoskodik 

most,  mint  az  ó-korban,  polgárai  minden  szükségéről, 
s  korunkban  tulajdonkép  csak  azon  negatív  feladattal 
foglalkozik,  hogy  megóvjon  minden  egyest  a  megtáma- 
dásoktól :  soha  sem  kellene  feledni,  hogy  szükségeink 
legnagyobb  részének  kielégítése  az  egyéni  tevékeny- 
ségre van  hagyva. 

Miután  rendkívül  kicsiny  azon  dolgok  köre,  melye- 
ket saját  erejével  mindenikünk  megszerezhet,  s  a  köz- 
ség szintoly  kevéssé  vállalhatja  el,  mint  az  állam,  azon 
feladatot,  hogy  az  egyest  mindazzal  ellássa,  amit  magá- 
ban el  nem  érhet :  az  államintézménvek  csak  annviban 
felelhetnek  meg  czéljoknak,  amennyiben  az  egyesnek 
ezen  szükségei  kielégítésére  is  nyújtanak    eszközt. 

Ez  eszköz  az  egyesületi  jog. 

Az  egyéni  szabadság  egyenes  következménye  azon 
jog,  hogy  bizonyos  czélok  elérése  végett  másokkal  tár- 
saságba léphessünk:  mert  ha  a  szabadság  nem  egyéb 
azon  lehetőségnél,  mely  szerint  anyagi  és  szellemi  erőn- 
ket bizonyos  czélok  elérésére  használhatjuk :  nem  gon- 
dolhatni szabadságot,  melv  ha  az  elvesnek  io2:a  nem  ismer- 
tetik  el,  oly  módon  használhatná  erejét,  hogy  az  eléje 
tűzött  czélokat  elérhesse.  Innen  következik,  hogy  az 
egyéni  szabadságra  törekvés  szükségkép  egyesületek 
alkotására  vezet,  melyek,  czéljokra  s  hatáskörükre  nézve 
a  községektől  különbözők  levén,  ellensúlyul  szolgálhat- 
nak   az  államnak,  a  községek  túlterjeszkedései  ellen. 

Mielőtt  ezt  megmutatom,  vagy  jobban  mondva, 
mielőtt  olvasóimat  az  egyesületi  jog  szükséges  eredmé- 
nyeire figyelmeztetném:  egy  korunkban  igen  általáno- 
san elterjedt  tévedést  kell  érintenem,  melynek  tulajdo- 
nítható, hogy  az  egyesületi  jog    valódi  következményeit 

félreismerik,  s  midőn  ezt  állítólag  az  állam  érdekében 
korlátozzák,  az  államot  egyik  legjobb  eszköztől  fosztják 
meg,  mely  által  az  magát  egyes  részeinek  önállósági 
törekvése  ellen  biztosíthatná.  Azon  tévedést  értem, 
miszerint  a  politikai  klub-alakítás  jogát  az  egyesületi 
jog  szükséges  következményéül  tekintik,  s  annak  bármi 
részbeni  megszorítását  általában  egyértelműnek  veszik 
az  egyesületi  jog  korlátozásával. 

JEGYZET  AZ  V.  FEJEZETHEZ. 


(a)  Legtöbb  ember  előtt  egy  világhódító  kényuralma, 
vagy  milliókból  álló  többség  korlátlan  hatalma  szinte  óbaj- 
tandóbbnak  tetszik  egy  tizenkettedrét  zsarnok  kicsinyes  zakla- 
tásaihoz, s  néhány  száz  nyárspolgár  túlnyomó  hatalmához 
képest. 

VI.  FEJEZET. 

AZ  EGYESÜLETI  JOG  ÉS  A  KLÜBBOK  KÖZÖTTI 
LÉNYEGES  KÜLÖMBSÉG. 


Rendesen  azt  hiszik,  hogy  a  klub-alkotás  joga  ter- 
mészetes következménye  az  egyesületi  jognak,  sőt  hogy 
az  politikai  szabadsággal  biró  államokban  épen  az  egye- 
sületi jog  legfontosabb  részét  teszi,  s  e  szerint  az  egyéni 
szabadság  sérelme  nélkül  nem  korlátozható. 

Ha  fontolóra  veszszük,  mely  kapcsolatban  áll  az 
egyéni  szabadság  az  egyesületi  joggal,  s  azon  okokkal, 
melyek  miatt  ez  utóbbit  az  előbbi  szükséges  eredményé- 
nek mondók:  eléggé  meggyőződhetünk  e  nézet  hely- 
telenségéről. 

Miután  azon  dolgok,  melyek  a  polgárisodás  bizonyos 
magasabb  fokán  ránk  nézve  szükségekké  lettek,  nagy 
részint  az  egyesek  külön  törekvései  által  el  nem  érhe- 
tők, s  így  a  szellemi  és  anyagi  erőink  czélszerű  használ- 
hatási  módját  abban  kell  keresnünk,  hogy  bizonyos  czé- 
lok  elérésére  másokkal  szövetkezünk :  ott,  hol  e  lehetség 
nincs  meg,  nem  lehet  szó  oly  szabadságról,  mely  minden 
erőnk  háborítatlan  használatában  áll. 

Hogy  tehát  az  egyes  szabadnak  érezze  magát, 
szükséges,  miszerint  oly  czélokra,  melyeket  önerejével 
nem  érhet  el,  másokkal  egyesülhessen.  De  kérdem :  kö- 

vetkezik- e  ebből,  hogy  az  egyén,  miután  bizonyos  czélok 
elérése  végett  másokkal  már  egyesült,  ez  egyesülés  felbon- 
tása nélkül,  ugyanazon  czélokra  iij  szövetségbe  léphessen  ? 
És  pedig  ezt  kellene  állítanunk,  ha  azoknak  törekvését, 
kik  politikai  egyesületek  által  az  állam  ügyeinek  veze- 
tésére befolyást  szerezni  igyekszenek,  az  egyéni  szabad- 
ság postulatuma  gyanát  állítjuk  fel. 

Ha  nem  isteni  intézménynek;  vagy  erőhatalom 
művének  tekintjük  az  államot,  nem  egyéb  az,  mint  sza- 
bad emberek  egyesülete  bizonyos  czélok  elérésére. 

Alapja  szerződés,  (a). 

Az  egyesek  minden  jogát  és  kötelességét  e  szer- 
ződményből  kell  származtatni.  Miből  következik,  hogy 
az  egyesnek  joga  van  fölbontani  e  szerződést,  s  kilép- 
vén az  államszövetségből,  lemondani  minden  köteles- 
ségről, ha  egyszersmind  azon  jogokról  is  lemondott, 
melyekre,  mint  az  állam  tagja,  igényt  tarthat.  De  hogy 
minden  jogát  megtartsa,  míg  magát  a  kötelességek  alól 
fölmenti,  melyeknek  teljesítése  nélkül  nem  érhetni  el  a 
czélt,  mely  miatt  a  szerződést  kötötték,  —  szintúgy 
ellentétben  áll  a  szerződés  fogalmával,  ha  államalkotás 
e  szerződés  czélja,  mint  minden  egyéb  esetben.  S  e 
kötelességek  közt  bizonyára  legelső,  hogy  az  egyén  az 
állam  ügyei  vezetésére  nyert  befolyását  a  szerződésileg 
meghatározott  mértékben,  s  az  ott  megszabott  formák  sze- 
rint gyakorolja. 

Miután  ugyanis  az  állam  csak  annyiban  érdemel 
szabad  nevet,  amennyiben  az  egyént,  személyes  szabad- 
sága azon  részeért,  melyet  az  államnak  feláldozott,  a 
közügyek  vezetésére  adott  befolyással  kárpótolja;  e 
befolyás  pedig  miden  egyesre  nézve    csak  annyiban  bír 

gyakorlati  jelentőséggel,  mennyiben  mindenki  az  egye- 
tem törvényes  alakban  kimondott  akaratához  alkal- 
mazza magát:  mindaz,  ami  által  az  állampolgárok  egy 
része  befolyását  az  állam  vezetésére  a  mindenkire  nézve 
meghatározott    törvényes   mértéken   túl  akarják  terjeszteni 

—  s  épen  ez  a  politikai  egyesületek  (a  kíubbok)  czélja — , 
nemcsak  nem  biztosítéka  a  szabadságnak,  sőt  gyakran 
a  többség  szabadságának  megsemmisítése,  s  valameddig 
az  egyenlőség  elvéhez  ragaszkodunk,  szintoly  kevéssé 
védhető  a  jog  szempontjából,  mint  bármely  egyéb  intéz- 
mények, melyek  az  összes  polgárok  többségének  illető 
hatalmát  korlátozzák. 

De  ha  a  jogtól  a  czélszerűség  szempontjára  térünk 
s  kizárólag  e  szempontból  vizsgáljuk  a  kérdést:  meny- 
nyiben adhatni  az  egyeseknek  szabad  államokban  jo- 
got, politikai  klubbok  alkotására?  úgyis  mek  kell  győ- 
ződnünk, hogy  e  jog  nemcsak  egyetlen  olyas  előny- 
nyel sem  kínálkozik,  aminőt  általában  az  egyesületi  jog- 
tól várhatni,  sőt  általán  véve  minden  jól  rendezett  állam 
fönállásával  ellentétben  áll. 

Csupán  két  okot    hozhatni    föl    szabad   államokban, 

—  mert  csak  ezekről  van  itt  szó,  miután  ahol  az  államot 
egy  vagy  kevés  számú  egyén  korlátlan  hatalommal 
kormányozza,  senki  sem  fogja  józanul  igénybe  venni  a 
klub-alkotási  jogot  — ,  csak  két  okot  hozhatni  föl,  mon- 
dom, a  politikai  klubbok  alkotása  mellett.  Mondhatják 
ugyanis: 

1.  Hogy  szabad  államokban  okvetlenül  szükséges, 
miszerint  mind  a  nép  az  állam  valódi  érdekeiről,  mindazok, 
akiknek  kezében  van  az  államhatalom,  a  nép  vágyai  és 
nézetei  felől   fölvilágosíttassanak,  s  hogy  mindkét  dolgot 

14* 

leginkább  eszközölhetni  klubbok  által,  melyek,  folyvást 
fönállván  és  kizárólag  az  államügyek  ellenőrzésével 
foglalkozván,  mind  az  állam  szükségeiről,  mind  a  nép 
kivánatairól  szükségkép  legjobban  vannak  értesülve. 

2.  Hogy  szabad  államokban  folyvást  élénk  szüksé- 
gét kell  érezni  a  közügyekkel  való  foglalkozásnak,  mely 
szükséget  nem  elégíthetni  ki  az  által,  hogy  az  egyesnek 
joga  van  résztvenni  képviselője  választásában.  Mivel 
pedig  e  szükség  a  szabad  alkotmány  egyik  legjobb  biz- 
tosítéka, s  a  polgárok  közönye  végre  a  politikai  szabad- 
ság megsemmisítésére  vezetne :  czélszerű  a  politikai 
befolyás  ama  szükségének  táplálatot  nyújtani,  s  egy- 
szersmind módot  szerezni  kielégítésére,  mely  azon  nyil- 
vánosság mellett,  a  melylyel  minden  ügyet  ott,  a  hol  a 
politikai  egyesületek  elé  semmi  akadályt  nem  tesznek, 
ezekben  tárgyaltatnak  —  nem  jár  veszélylyel  az  államra 
nézve. 

Ami  az  első  okot  illeti,  meg  kell  jegyeznem  : 
a)  hogy  politikai  szabadsággal  biró  államban,  azaz, 
ahol  szabad  sajtó  van,  a  törvényhozás  tárgyalásai  a  leg- 
nagyobb nyilvánossággal  folynak,  s  a  népnek  joga  van 
egybegyűlni,  a  törvényhozásnak  vagy  kormánynak  kér- 
vényt nyújtani  be,  és  szabadon  választani  képviselőit: 
sem  a  kormánynak  nem  hiányzanak  eszközei,  hogy  ma- 
gának az  állampolgárok  érdekei  felől  tudomást  szerez- 
hessen, sem  ezeknek  azon  lehetség,  hogy  az  állam  valódi 
érdekeiről  felvilágosítást  nyerjenek.  A  szabad  államot 
fenyegető  veszélyek  soha  sem  származnak  abból,  hogy 
igen  keveset  beszélnek  a  közügyekről,  sőt  igen  gyakran 
épen  az  ellenkezőből,  miszerint  annyian  tolják  föl  ma- 
gukat az    összes    nép    szóvivőinek,  s  annyit    össze-vi- 

beszélnek  az  állam  érdekeiről,  hogy  az  ezer  meg  ezer 
hang  zavarában  sem  a  nép,  sem  a  kormány  nem  tudja 
kivenni:  mibez  tartsa  magát?  —  oly  veszély,  melyet 
csak  növel  a  politikai  klubbok  és  olyan  nagyobb  egyesü- 
letek fönállása,  melyeket  —  amennyiben  nem  lépik  át 
törvényes  határaikat  ■ —  sajátlag  csupán  a  közügyek 
megvitatása  végett  állítottak  föl ; 

b)  mindazon  eszközök  közt,  mik  által  a  nép  érzel- 
meiről s  az  állam  érdekeiről  szabad  államokban  tudo- 
mást szerezhetni,  kétségtelenül  legrosszabb  a  klubbok 
fönállása.  Miután  a  szabad  állam  önálló  egyének  egye- 
sülése, bizonyos  közczélok  elérésére,  melyben  az  egyes- 
nek mindarra  nézve,  ami  e  czél  elérése  végett  szüksé- 
ges, alá  kell  magát  vetnie  a  többség  akaratának :  csak 
azon  államot  nevezhetni  politikailag  szabadnak,  hol 
valóban  a  nép  többsége  gyakorolja  az  uralkodást. 

Úgyde  minden  politikai  klubnak  egészen  más  a  czélja. 

A  kisebbségnek  szolgálnak  ezek  eszközül,  hogy 
a  többség  nézeteit  megváltoztassák,  vagy  hogy  saját 
meggyőződéseiknek  szerezzenek  túlnyomó  befolyást,  kü- 
lönös hévvel  és  kitartással  hirdetvén  azokat,  s  egy- 
szersmind arra  is  kilátást  nyújtva,  miszerint  azok  kivi- 
telére azon  anyagi  eszközöket  is  fölhasználják,  mezek- 
kel a  klubbok  által  önálló  egészszé  szervezett  kisebbség 
rendelkezhetik. 

Vagy  arra  szolgál  a  klub  eszközül,  hogy  megaka- 
dályozza a  többség  nézeteinek  változását.  Miután  a 
többség,  amely  a  kormány  által  követendő  irányt  ki- 
jelöli, gyakran  igen  csekély;  miután  néha,  sőt  igen 
gyakran  csupán  az  által  keletkezik  többség,  mivel  a 
közügyekbem    részvételre   jogosítottak    egy    része    nem 

élt  jogával  (b):  vannak  viszonyok,  mik  között  a  több- 
ség hatalma  föntartása  végett  használja  a  klubbokat. 
De  minden  esetre  oly  eszköz  az,  melyet  csak  akkor 
czélszerű  használnunk,  amig  kisebbségben  vagyunk, 
vagy  attól  tarthatni,  hogy  kisebbségbe  fogunk  jutni. 
Kérdem:  ilynemű  egyesületeket  tarthatni-e  józanon 
oly  eszközöknek,  melyek  által  az  állam  szükségei  s  a 
polgárok  való  érzelmei  felől  tudomást  szerezhetni? 

A  közelebbi  időszak  bőséges  tapasztalást  nyújt  e 
részben  is*  s  ezennel  fölhívom  olvasóimat,  —  azokat  is, 
kik  a  klub-alkotási  jogot  a  politikai  szabadság  szükséges 
következményének,  sőt  föltételének  tekintik,  s  üdvös 
eredményeiről  meg  vannak  győződve,  —  mondják  meg: 
vájjon  az,  amit  a  klub-gyüléseken,  melyekben  maguk  is 
jelenvoltak,  az  összes  nép  meggyőződése  gyanánt  hal- 
lottak előadatni,  egyéb  volt-e  egyes  klubszónokok  szélső 
nézeténél? 

S  lehet-e  ez  máskép  ?  Bizonyos  számú  rokonérzelmű 
ember  egybegyűlt  azon  bevallott  czéllal,  hogy  bizo- 
nyos alapelveket  keresztülvigyenek,  de  saj átlag-  azért, 
hogy  magukat  az  államhatalom  birtokában  fontartsák, 
vagy  kiszorítsák  abból  azokat,  akik  a  kormányon  van- 
nak. Miután  e  gyülekezetben  ellenkező  nézet  nincs 
képviselve,  s  nem  egyes  alapelvek  megvitatása  a  föladat, 
hanem  hogy  a  már  kétségtelen  igazaknak  vett  alapel- 
veket mint  fejezzék  ki  legszebben  és  legerélyesben : 
miután  a  szóvivők  közül  szükségkép  mindenik  ki  akarja 
magát  tűntetni  merészsége  és  szónoki  tehetsége  által. 
a  legtöbb  hallgató  pedig  azon  vágytól  ég,  hogy  a  rokon- 
érzelműek közt  senki  se  múlja  fölül  lelkesedésben; 
miután    minden  klub,  rendeltetéséhez  képi  st,  egyes  párt 

közlönye,  s  az  eszélyesség  tekintete  a  klubban  nem  kor- 
látozza a  gyülekezetek  ama  természetes  hajlamát,  mi- 
szerint egyes  alapelveket  szélső  következményeikig 
szeretnek  vinni;  mivel  azon  meggyőződés,  hogy  a  klub- 
ban hozott  határozatok  nem  törvények,  s  hogy  a  kor- 
mánytól a  lehetetlent  kell  kívánni,  hogy  valamit  lehes- 
sen nyerni ;  a  legszélső  követeléseknek  is .  mentségül 
szolgál ;  miután  a  klub  tanácskozásaiban,  ahol  már  szo- 
kássá vált  is  fönállása,  vagy  ahol,  politikailag  izgatott 
korban,  a  legfőbb  fokra  emelkedett  is  azok  tevékeny- 
sége, az  egész  nép  nem  vesz  részt  soha,  hanem  mindig 
azon  töredék,  a  mely  foglalkozás  nélkül  van,  s  amelynek 
leginkább  van  szüksége  izgatottságra,  míg  rendesen  oly 
emberekre  van  hagyva  vezetése,  akik  a  viszonyok  és 
képességhiányuk  miatt  ki  vannak  zárva  az  államügyek 
vezetéséből,  s  klubbi  befolyásukat  eszközül  tekintik, 
mely  által  az  államban  befolyást  nyerhetnek :  önként 
következik,  hogy  a  klubbokat  nem  lehet  a  közvélemény 
közlönyeiül  tekinteni.  Képviseljenek  bár  a  külön  klubbok 
minden  színezetet,  de  az,  amit  gyűléseikben  és  határoza- 
taikban kifejeznek,  a  dolog  természeténél  fogva  csak 
torzképe  az  államban  létező  véleményeknek :  oly  esz- 
köz, mely  a  nép  fogalmait  megzavarja,  s  lassankint 
szélső  nézetekre  viszi-,  azonban  soha  sem  mérve  a  köz- 
véleménynek, mely  az  állam  törvényhozásának  és  kor- 
mányának hasznára  lehetne,  (c). 

A  másik  ok,  melyet  a  klubbok  mellett  föl  szoktak 
hozni,  még  kevésbé  képes  bennünket  meggyőzni  azok 
szükségéről. 

Helyesen  mondják:  hogy  minden  szabad  államban 
élénk  szükség  létezik  a  közügyekkeli  foglalkozásra,  mely- 

nelc  eleget  kell  tenni,  sőt  oly  államokbán  is,  melyek  épen 
nem  élveznek  politikai  szabadságot,  annyira  általános  a 
föltünés,  a  hatalom-  és  befolyás-szerzés  vágya  s  a 
mozoghatás  szüksége,  hogy  azt  veszély  nélkül  ott  sem 
ignorálhatni.  Kenyér  és  foglalkozás  mindig  legjobb 
biztosítéka  volt  minden  állam  belnyugalmának,  s  azért 
a  nagy  uralkodók,  amint  kizárták  a  népet  az  állam- 
ügyek vezetéséből,  aszerint  igyekeztek  tettvágyát  ki- 
elégíteni háborúk  által,  vagy  egyéb  pályákat  nyitni 
tevékenységének.  Korlátlan  államokban  is  czélszeiű 
tehát  —  főleg  ahol  az  absolutismus  még  új  és  a  nép, 
vagy  legalább  annak  egyes  osztályai  azelőtt  politikai 
jogokat  élveztek,  —  módokról  gondoskodni,  mik  által 
kielégíthetik  az  ünkitüntetés  és  befolyás-szerzés  szük- 
ségét, ahol  csak  lehetséges,  anélkül,  hogy  ez  az  állam 
vezetésében  zavart  okozna.  Szabad  államokban  szüksé- 
ges ez,  mert  csak  így  kerülhetni  ki  a  zavart,  mely 
akkor  áll  elő,  ha  a  közügyekben!  részvétel  jogát  csak 
az  állam  központján  szabad  gyakorolni,  s  ezereknek 
előbb  a  helyet   kell  kiküzdeniök,  melyen  fölléphessenek. 

Mindebből  azonban  egyáltalában  nem  következik, 
hogy  minden  eszköz,  mely  a  népnek  lehetővé  teszi  a 
közügyekkeli  foglalkozást,  összeférjen  az  állam  nyugal- 
mával; sőt  inkább  mindig  attól  függ  ez  utóbbi,  hogy 
mennyiben  nem  hat  zavarólag  az  államügyek  vezetéséi  e 
azon  hatáskör,  melyet  bizonyos  intézmények  nyitottak 
a  népnek. 

Ha  szabad  községi  szerkezet  behozataláról  van 
szó,  vagy  szabad  egyletek  alkotásáról  közhasznú  czé- 
lok  elérésére :  minden  esetre  igen  nagy  fontosságú  a 
fölhozott   ok.   Adjátok    meg   az    egyénnek    a    lehetséget, 

hogy  azon  körben,  melyben  rendesen  mozog,  s  mely- 
nek czélszerű  rendezésétől  függ  leginkább  jóléte,  befo- 
lyást szerezhessen,  adjatok  módot  neki,  hogy  azon 
érdekek  mellett,  melyek  hozzá  legközelebb  állanak,  a 
rokonelvüekkel  közremunkálhasson,  hogy  megszerez- 
hesse polgártársai  bizalmát,  s  megfeszített  iparkodással 
és  föláldozással  kitűnő  állásra  küzdhesse  föl  magát  va- 
lamely egyesületben,  és  ki  lesz  elégítve,  s  azáltal,  hogy 
nem  vesz  részt  az  állam  vezetésében,  annál  kevesbbé 
érzi  magát  bántva,  minél  kevésbé  látja  magát  hatáskö- 
rében korlátozva.  Némely  ambitiónak,  mely,  ha  a  ki- 
tüntetés minden  egyéb  pályáját  elzárnák  előtte,  az 
államhatalom  birtokára  törekednék,  csak  egy  közelebbi 
czélra  van  szüksége,  hogy  kielégítve  érezze  magát,  s 
azon  hajlamok,  melyek  egy  Caesar  vagy  Brutus  állására 
készthetnék  törekedni  az  egyént,  megszűnnek  veszé- 
lyesek lenni  az  államra,  ha  kilátása  nyílnék  valamely 
község  polgármesterévé  emelkedhetni,  vagy  a  várost 
mostani  elöljárói  nyomásától  megszabadítani.  A  szabad 
községrendszer,  és  szabad  egyesületi  jog  e  szerint,  más 
pályákat  nyitván  az  államra  nézve  veszélyes  hajlamok- 
nak, korlátlan  uralma  államokban  is  egyik  legjobb  biz- 
tosítékául tekintendő  az  álamhatalom  háboríthatlan 
működésének :  szabad  államokban  pedig  mindkettő  a 
legjobb  iskola,  hol  a  polgár  az  államtól  nyert  jogaiban 
gyakorolhatja  magát,  s  megtanul  hódolni  a  többség 
határozatainak.  De  a  klubboknak  merőben  ellenkező 
természetű  eredményei  vannak;  mert: 

a)  a  politikai  klubbok  által  kitűzött  feladat  nem 
egyéb,  mint  hogy  befolyást  szerezzenek  az  állam  ügyeire : 
következőleg  nem  nyitnak  új  pályát  azon  hajlamoknak, 

melyek  bennünket  a  közügyekkeli  foglalkozásra  kész- 
tenek.  Sőt  a  klubbok  fönállása  eszközül  szolgál  az  állani 
központjára  összpontosítani  a  küzdelmeket,  midőn  az 
állam  kormányzása  módját,  és  azon  kérdést:  kinek  ke- 
zében van  a  központi  hatalom  ?  tűnteti  föl  egyedül  fon- 
tosnak-, 

b)  kétségtelenül  a  legfontosabb  ok,  melyet  a  köz- 
ségi s  tartományi  önkormányzat  ellen  fölhozhatni,  hogy 
az  egyes  polgárok  ragaszkodását  a  közös  államhoz 
csökkenti,  s  azt  idézi  elő,  amit  gúnyból  zúghazafiságnak 
mondanak.  Minél  több  tevékenységet  fejtenek  ki  a  község 
és  tartomány,  minél  erősebb  szervezettel  bírnak,  annál 
inkább  hátérbe  szorítja  a  hazaszeretetet  a  pártszellem. 
Csak  az  a  különbség,  hogy  a  nyárspolgári  zúghazafiság 
soha  sem  lehet  oly  veszélyes  a  hazára  nézve,  mint  a 
pártszellem,  mely  mellett  mindenki  egy  szinezethez 
ragaszkodik,  s  az  állam  lobogója,  mely  e  színeket  mind 
egyesíti,  csak  kevés  védőre  talál; 

c)  az  állam  hatalma,  —  mint  fönebb  megmutat- 
tam —  attól  fögg:  mely  viszonyban  vannak  az  állam 
rendelkezésére  álló  eszközök  azon  föladathoz,  melyet 
eléje  tűztek.  Az  állam  rendelkezésére  álló  eszközök 
hatályát  pedig  csak  akkor  Ítélhetni  meg,  ha  egybevet- 
jük az  akadályokkal,  melyeket  az  államnak  le  kell  küz- 
denie. Csak  az  által  tehetni  erősbbé  az  államot,  ha 
kisebb  körre  szorítjuk  föladatát,  vagy  kevesbítjük  azon 
akadályokat,  melyek  útjában  állanak.  Ha  azon  ügyök 
egy  részét,  mikkel  jelenleg  az  államot  terhelik,  eg 
községekre  vagy  egyesületekre  ruházzuk :  megtettük 
az  elsőt,  s  az  utóbbit  azzal  érhetni  el,  ha  minden  köz- 
séget föltétlenül   alávetnek   az    államhatalomnak,   s  kor- 

látozzák  az  egyesületi  jogot ;  mert  amely  mértékben  szét- 
tépték a  kötelékeket,  melyek  az  egyest  nagyobb  testüle- 
tekhez fűzték,  aszerint  csökkent  szükségkép  ellenállási 
képessége  is.  Láthatni  ebből,  mint  vezethet  két  látszó- 
lag ellenkező  út  ugyanazon  czélra :  tudiillik  az  állam 
erősítésére.  A  politikai  klub  eredménye  merőben  ellen- 
kező. Minél  inkább  ki  van  fejlődve  valamely  országban 
a  klubozás:  annál  inkább  erőre  kap  ott  a  korlátlan 
központosítás  elve,  annál  több  meg  több  ügyet  ruház- 
nak az  államhatalomra  (d) ;  míg  az  ellenállási  erő,  me- 
lyet az  államhatalomnak  le  kell  győznie,  szükségkép 
legnagyobb,  ahol  rendesen  erős  pártoktól  indul  ki. 
Következőleg  a  klubbok  mindig  az  államhatalom  gyön- 
gítését  vonják  maguk  után. 

Fogjuk  össze  röviden  a  mondottakat. 

Azon  jog,  miszerint  valaki  bizonyos  czélok  eléré- 
sére másokkal  egyesülhet,  az  egyéni  szabadság  föltétele, 
s  egyszersmind  szükséges  eredménye.  Az  egyesülés 
lehetsége  nélkül  nem  képzelhetni  szabadságot;  miután 
pedig  minden  egyesülés  —  legalább  amennyiben  valami 
czélt  akarunk  azzal  elérni  —  csak  az  által  lehetséges, 
ha  azon  föltételek,  melyek  alatt  közös  czélra  szövetkez- 
tünk, teljesedésbe  mennek,  s  miután  az  államot  magát  is 
csak  bizonyos  czélokra  alkotott  egyesületnek  kell  tekinteni : 
önként  következik,  hogy  a  politikai  klub-alkotási  jog,  — ■ 
hogy  tudniillik  ugyanazon  czélok  elérésére,  melyeket 
az  állam  elé  tűztek,  más  egyesületeket  alkothassunk,  s  az 
államügyek  vezetésére  más  úton  szerezhessünk  befolyást, 
mint  amelyet  az  alkotmány  megszabott,  —  nemcsak 
nem  az  egyéni  szabadság  eredményének  tekintendő,  sőt 
inkább   egyenes    ellenmondásban   áll   azon    kötelességek 

teljesítésével,    melyek    nélkül     az    állam,    mint    szabad 
egyesület,  soha  sem  felelhet  meg  czéljának. 

Ha  a  klubbok  gyakorlati  eredményeit  vizsgáljuk, 
úgy  találjuk,  miszerint  ahelyett,  hogy  eszközül  szolgál- 
nának a  kormánynak,  kiismerni  a  nép  nézeteit,  s  a 
népnek,  fölvilágosítást  nyerni  az  állam  valódi  érdekei- 
ről: csak  azt  eszközük,  hogy  félrevezetik  azokat,  s 
a  tömeget  szélső  nézetekhez  szoktatják,  míg  azon 
mértékben  gyöngítik  ez  állam  erejét,  minél  inkább 
növelik  az  izgatottságot,  s  ezzel  az  államot  fenyegető 
veszélyeket;  amiből  az  következik,  hogy  a  politi- 
kai klubbok  fönállása  szintúgy  ellentétben  áll  az  ál- 
lam nyugodt  fejlődésével,  mint  a  békés  kifejlés  egyik 
föltételéül  kell  tekintenünk  a  szabad  egyesülési  jogot, 
amennyiben  nem  terjed  ki  oly  dolgokra,  melyek  az  ál- 
lam, tartomány  vagy  községek  természetes  hatásköréhez 
tartoznak. 

Igen  hosszadalmas  volna  e  tételt  történeti  tények 
elősorolása  által  körülményesebben  bizonyítani ;  hiszen 
annyit  foglalkoztak  korunkban  a  különböző  forradal- 
mak történeteivel  —  minden  forradalom  története  min- 
dig egyszersmind  a  klubboké  is,  —  hogy  az  olvasóra 
hagyhatom  azon  kérdés  vizsgálását :  mennyiben  helyesek 
állításaim?  Aki  csak  elfogulatlanul  vizsgálja  e  tárgyat, 
meg  fog  győződni  afelől,  hogy  a  politikai  klubbokat 
Clodius  óta,  akinek  tetteit  eléggé  ismerjük  Cicero  ira- 
taiból, a  legújabb  korig  csak  arra  használták,  hogy 
egyes  embereket  vagy  pártokat  gyűlölet  tárgyaivá  te- 
gyenek, vagy  az  állam  intézményeit  erőszakosan  felfor- 
gassák, s  nagy  csalódás  azt  hinni,  hogy  a  szaba< 
biztosítékául  tekintendő,    ami    az    államhatalom  birtoka- 

ban  levők  állását  veszélyezi  s  könnyíti  az  alkotmány 
megváltoztatását,  (e). 

Mindenesetre  szabad  államokban  is  lehetnek  viszo- 
nyok, mik  közt  az  államéletben  létező  bajok  orvoslására 
az  alkotmány-nyújtotta  eszközök  nem  elegendők,  s  az 
államot  csak  diktatúra,  vagy  —  mi  mindig  erre  vezet  — 
forradalom  mentheti  meg;  de  szintoly  dőreség,  azon 
eszközöket,  melyek  ezt  megkönnyítik,  előre  fölvenni 
az  alkotmányba,  mint  ha  bizonyos  viszonyok  közt,  be- 
látván a  diktatúra  szükségét,  szabad  államban  fölhatal- 
mazást adnának  valakinek,  melynél  fogva  minden  pil- 
lanatban megragadhatja  a  diktatúrát. 

Mindkét  esetben  egyaránt  valószínű,  hogy  nem  csupán 
az  állam  érdekében  használhatják  a  megnyert  eszközöket. 

Amit  csak  a  klubbok  szüksége  mellett  e  szempont- 
ból fölhozhatni,  szintúgy  föl  lehet  használni  a  titkos 
összeesküvések  védelmére,  melyek,  bizonyos  körülmé- 
nyek közt,  szintén  javára  lehetnek  az  államnak.  Csupán 
a  nyilvánosságban  áll  e  különbség  a  kettő  között.  Már 
pedig,  nézetem  szerint,  igen  nagy  csalódás  azt  hinni, 
hogy  a  nyilvánosság  által  magában  egészen  ki  lehet 
kerülni  mindazon  veszélyeket,  mik  miatt  az  összeeskü- 
véseket mindig  a  legnagyobb  -államellenes  bűntettnek 
tekintették;  sőt  azt  hiszem,  hogy  valahányszor  a  fon- 
álló  alkotmány  megdöntéséről  van  szó,  az  állam  rendére 
és  nyugalmára  szükségképen  még  veszélyesebbek  azon 
szövetkezések,  melyek  a  törvény  oltalma  alatt  szabadon 
alakulhatnak,  s  a  nyilvánosság  minden  eszközével  dol- 
gozhatnak czéljokra,  mindaddig,  míg  eljő  a  pillanat, 
melyben  elég  erőseknek  érzik  magukat,  hogy  tettleges 
erőszak  használásához  nyúljanak. 

Oly  általános  volt  korunkban  a  lelkesedés  azon 
elvek  mellett,  melyeket  a  franczia  forradalom  alatt  a 
szabadságról  fölállítottak,  hogy  sokak  előtt  talán  bot- 
ránkoztatónak  tetszik,  amit  itt  a  klubbokról  mondék. 
Legyen  szabad  e  tárgyról  egy  oly  férfiú  szavait  idéz- 
nem, kit  fényes  szónoki  tehetségre  nézve  nem  állít- 
hatni a  franczia  szószék  ünnepelt  nevei  mellé,  mind- 
azáltal erénye  és  bölcsesége  által  a  legnagyobb  és 
legboldogabb  szabad  államnak  lőn  alapítója,  melyet 
eddigelé  látott  a  világ.  Washington  ily  módon  nyiivá- 
nítá  a  klubbokról  nézeteit: 

„Lehet-e  valami  Ízetlenebb,  vakmerőbb,  vagy  ve- 
szélyesebb egy  nép  nyugalmára,  mint  ha  önalakította 
testületek  folyvást  bírákul  tolják  fül  magukat,  s  gyűlé- 
seikben, az  éj  palástja  alatt,  érvényteleneknek  és  sem- 
miseknek nyilatkoztatják  a  kongressus  azon  határoza- 
tait, melyeket  maga  a  nép  által  választott  képviselők 
legóvatosabb  és  ünnepélyesebb  tanácskozásai  szentesí- 
tenek?" 

..Senki  sem  fogja  a  néptől  elvitatni,  hogy  alkalmi- 
lag kérvényeket  nyújthasson  be,  s  a  kormányt  valamely 
intézkedés  iránt  megkereshesse,  vagy  határozatai  elleni 
fülterjesztéseket  tehessen.  De  hogy  egy  maga  magát 
alkotta  és  föntartó  testület  hatalmat  vesz  magának,  a 
kormány  egyik  rendeletét  alkotmányellenesnek,  a  má- 
sikat ártalmasnak  nyilatkoztatni,  s  ha  valaki  kétségbe 
meri  vonni  tanait,  azon  váddal  illesse,  hogy  önző  in- 
dokból indul  ki,  idegen  hatalmak  befolyása  alatt  áll, 
hazaáruló:  oly  szemtelen  szabadosság  ez.  melynek  a 
legnemesebb  indokok  sem  szolgálhatnak  mentsége űlu .  (f) 

JEGYZETEK  A  VI.  FEJEZETHEZ. 


(a)  Nem  szükség,  hogy  a  szerződést  forma  szerint  meg- 
kötötték legyen,  de  igen  az,  hogy  az  állam  iigy  legyen  szer- 
kesztve, miszerint  észszerűleg  föl  lehessen  tenni,  hogy  az  egyes 
ily  szerződésre  lépett. 

(b)  A  többséget  az  is  klub-alkotásra  kényszerítheti,  mi- 
vel, ahol  ez  eszközhöz  nyúl  a  kisebbség,  szilárd  szervezet 
nélkül  nem  állhat  annak  ellen.  Ez  azonban  egyáltalában  nem 
azt  mutatja,  hogy  a  politikai  klubbok  fönállása  a  többség  tör- 
vényes befolyása  biztosítására  szükséges:  hanem  csak  azt, 
hogy  ennek  fontartása  végett  a  kisebbségtől  is  el  kell  venni 
a  klub-alkotási  jogot. 

(c)  A  klubbokat  használták  gyakran  mérsékelt  nézetek 
terjesztésére  is;  a  tapasztalás  mindazáltal  megmutatta,  hogy 
e  czélra  nem  alkalmasak,  s  oka  a  dolog  természetében  fek- 
szik. A  mérsékelt  nézetek  küzdemények  eredményei.  Az  állam 
törvényhozásában  kell  a  helyet  keresnünk,  hol  azok  kivívják 
magukat,  és  nem  egyes  párt  tanácskozásában.  A  mérsékelt 
pártok,  azon  csekély  töredéken  kívül,  mely  belátta  szükségét, 
hogy  idegen  érdekeket  és  ellenkező  nézeteket  is  tisztelni  kell, 
mindig  olyanokból  állanak,  akik  e^y  elvért  sem  lelkesülnek 
annyira,  hogy  végeredményéig  vigyék,  s  kik  azért  csatlakoz- 
nak a  mérsékelt  nézetekhez^  mert  ezáltal  kikerülhetni  remélik 
a  küzdés  szükségét.  Hogy  tehetni  föl,  hogy  oly  párt,  mely 
mindenek  fölött  békét  akar,  két  szélsőség  ellen  kívánna 
harezba  szállani  ? 

(d)  Amint  minden  politikai  klub  föladata  abban  áll, 
hogy  az  államhatalomnak  füléje  kerüljön,  vagy  legalább  be- 
folyást szerezzen  rá,  s  így  minden  klub  fontossága  az  állam- 
hatalomnak kiszabott  körrel  növekszik :  iigy  az  államhatalom 
növelésére  törekvés  természetes  eredménye  a  klubboknak.  S 
miként  a  politikai  klubbok  fönállása  csak  oly  államokban  lehet- 
séges, melyek  bizonyos  fokig  központosítvák :  a  klubbok 
mindinkább  kiterjesztik  a  központosítás  elve  uralmát. 

(e)  Azon  hatalom,  melyet  az  állam  koormányának  kell 
adni,  mindig  annál  veszélyesb  a  szabadságra,  minél  kevesbbé 
elegendő  a  ráruházott  hatalom,  állása  föntartására ;  s  minden 
alkotmányt  csak  annyiban  tekinthetni  a  szabadság  biztosíté- 
kául, amennyiben  biztosítva  van  az  igen  gyors  változások 
ellen,  s  az  egyénnek  megadja  azon  biztosságot,  mely  föltétele 
a   szabadságnak. 

(/)  Jared  Sparks,  Lében  und  Briefwechsel  G.  Wasking- 
tons  herausgegeben  von  Fr.  von  Raumer.  I.   54. 

VII.  FEJEZET. 

A  SZABAD  EGYESÜLETEK  MEGSZILÁRDÍTJÁK 
AZ  ÁLLAM  EGYSÉGÉT. 


Ha  az  állam  egyes  részeinek  (községeknek,  me- 
gyéknek, tartományoknak)  önhatósága  veszélyessé  válik 
az  államra  nézve,  annak  abban  kell  okát  keresnünk,  hogy 
a  kisebb  testületek,  közelebb  állván  az  egyeshez,  s  ez 
több  befolyást  gyakorolhatván  azok  vezetésére,  s  önér- 
dekeinek azonságát  a  testület  érdekeivel  tisztábban 
belátván,  mindig  sokkal  kompaktabbak,  mint  a  nagyob- 
bak, s  így  a  kisebb  testületek  és  az  állam  közti  össze- 
ütközések alkalmával  —  miket,  miután  a  körök,  me- 
lyekben mindkettő  mozog,  sokképen  érintkeznek,  alig 
kerülhetni  ki,  ba  amazoknak  némi  önállóságot  adtak 
—  valószínűnek  lehet  venni,  hogy  lassankint  mindig  a 
község  körét  terjesztik  kijebb  az  államhatalom  rovására. 

Mindaz  ami  tágítja  azon  kötelékeket,  melyek  az  egyest 
községéhez,  megyéjéhez  vagy  tartományához  fűzik,  s  cson- 
kítja ezek  hatalmát  az  egyes  fölött,  úgy  szintén  mindaz 
ami  az  egyes  polgárokban  ébren  tartja  az  öntudatot,  hogy 
nem  az  egyes  községhez  vagy  tartományhoz,  hanem  az 
államhoz  tartoznak,  szükségkép  előmozdítja  az  állam 
szilárdságát  is.  Mindkettőt  pedig  legjobban  elérhetni 
szabad  egyesületek  által. 

Eötvös.  A  XIX.  század  eszméi.  ÍII.  1° 

Valamint  az  állam  hatalma  annál  nagyobb,  minél 
inkább  elszigetelve  látja  magát  az  egyén  az  államhata- 
lom ellenében :  úgy  minden  község  szükségkép  annál 
nagyobb  hatalmat  gyakorol  az  egyes  községtagok  fölött, 
minél  inkább  elszigetelt  állapotban  vannak  ezek  a 
község  ellenében;  maga  a  község  pedig  az  államhata- 
lommal szemben  kompaktabb  testületet  képez,  ha  egye- 
düli központúi  szolgál,  mely  körül  a  hozzájok  legköze- 
lebb fekvő  érdekek  védelme  végett,  az  állampolgárok 
seregelhetnek.  Mint  az  állam  korlátlan  hatalmából  szár- 
mazható veszélyeket  az  által  háríthatni  leginkább  el, 
ha  a  czélszerűleg  rendezett  s  bizonyos  körben  önálló 
községekben  oly  eszközt  állítanak  elő,  mely  megszűnteti 
az  egyén  elszigeteltségét  az  államhatalom  ellenében : 
úgy  e  czélt  a  községben  csupán  czélszerűleg  szervezett 
egyletek  alkotása  által  érhetni  el,  melynek  a  község- 
körében  egészen  hasonló  eredményekre  vezetnek,  mint 
a  szabad  községi  rendszer  az  állam  körében:  t.  i.  meg- 
szűntetik azon  elszigeteltséget,  melyben  máskülönben  az 
egyén  lenne  az  állam  ellenében. 

Ha  a  szabad  egyesületi  jogot  az  egyes  községek 
körére  szorítva  gondoljuk  is,  lényeges  haszonnal  lenne  ez 
is  az  államra  nézve,  miután  a  szabad  egyesületek  fönállása 
e  szűk  körben  is  csökken  az  állam  ellenében.  De  azon 
sokoldalú  érintkezések  mellett,  mikben  ugyanazon  állam 
polgárai  vannak  egymással,  az  egyesületi  jog  ered- 
ményei soha  sem  szorítkoznak  az  egyes  községek  körére. 
Miután  azon  érdekek,  melyek  a  községtagok  egy  rés 
külön  egyletek  alkotására  indítják,  sok  esetben  több 
községgel  közösek,  .sőt  gyakran  az  állampolgárok  egész 
osztályaira,    melyek    minden     községben     szét    vannak 

oszolva,  egyaránt  fontosak:  az  egyesületi  jog  szükséges 
eredményéül  kell  tekintenünk,  hogy  oly  egyesületek  is 
állanak  elő,  melyek  messze  túlterjeszkednek  az  egyes 
községek  és  tartomány  határain.  Mint  a  községekre 
nézve  a  helyi  viszonyok,  a  tartományra  nézve  a  történeti 
emlékek :  úgy  az  egyesületeknek  az  érdekek  közössége 
.szolgál  alapjául ;  amiből  az  következik,  hogy  az  egye- 
sületi jog  egészen  új  tömböket  képez,  melyek  nemcsak 
az  állam  egyes  részeinek  igen  szoros  elkülönzését  s 
nagy  szilárdságát  megakadályozzák,  hanem,  amennyiben 
bizonyos  érdekek  az  állampolgárok  egész  osztályaival 
közösek,  az  egység  öntudatát  is  mindnyájokban  ébren 
tartják ;  épen  azon  öntudat,  hogy  bizonyos  érdekek 
kielégítése  az  állam  egységétől  függ,  biztosítja  legjobban 
az  egységet. 


15* 

VIII.  FEJEZET. 

A  SZÜKSÉGEK  BEFOLYÁSA  AZ  ÁLLAM 
BIZTOSÍTÁSÁRA. 


Megmutattam  fünebb,  mint  ellensúlyozza  az  egyesek 
szabadságvágya  az  állam  egyes  részeinek  önállóságra 
törekvését,  s  mint  mozdíthatja  elő  az  állam  szilárdságát. 
Még  nagyobb  a  befolyás,  melyet  a  polgárisodás  azon 
fokán,  melyen  Nyugoteurópa  minden  népe  van,  az 
államtagok  szükségei  gyakorolnak  a  nagyobb  államok 
föntartására. 

A  meddig  csak  vissza  mehetünk  a  történetekben, 
mindenütt  azon  ténynyel  találkozunk,  miszerint  a  pol- 
gárisodás fokozatával,  melyen  az  egyes  népek  külön- 
böző időszakokban  voltak,  mindig  bizonyos  arányban 
volt  a  társadalmi  viszonyok  kiterjedése  és  szilárdsága. 
Egészen  nyers,  műveletlen  népeknél,  minőket  Ameri- 
kában és  Ausztráliában  látunk,  csak  kis  szövetségekkel 
találkozunk.  Néhány  száz  vagy  kevesebb  egyénből  álló 
hordákban  bolyong  a  vad  nép,  hazája  tágas  téréin  ide 
s  tova,  s  csak  a  szükség,  miszerint  a  vadászatban  társai 
segélyére  szorul,  s  a  társas  élet  azon  ösztönszerű  haj- 
lama, mely,  úgy  látszik,  szintúgy  tulajdona  az  ember- 
nek, mint  a  méhnek,  juhnak  vagy  egyéb  állatnak,  fűzi 
egybe  e  társaságokat  a  polgárisodás   azon  fokán.  A  mű- 

velodés  emelkedésével  növekszik  a  társadalom  terje- 
delme. Nagyobbak  lesznek  a  szövetségek,  erőseb b  az 
egybefűző  kapocs,  s  már  a  kölcsönös  védelem  szüksége 
s  közös  érdekek  létele  is  közeledést,  s  ha  csak  rövid 
időre  is,  egybeköttetéseket  idéz  elo. 

Valódi  államokkal  csak  a  polgárisodás  fensőbb 
fokán   találkozunk. 

E  jelenség  oka  azon  befolyásban  fekszik,  melyet  a 
polgárisodás  haladása  az  emberi  szükségek  szaporítá- 
sára gyakorol,  miután  ugyanis  aszerint,  amint  az  egye- 
sek szükségei  növekednek,  azoknak  kielégítése  is  szá- 
mos erő  közrehatását,  tehát  nagyobb  községek  fön- 
állását  igényli :  a  polgárisodás  magasabb  foka  mindig 
nagyobb  testületek  alakulását  is  vonja  maga  után. 

Hogy  a  hódítások,  különösen  a  nagyobb  uralkodók 
kormányzása,  s  azon  szervezet,  melyet  államaiknak  az 
uralkodók  adnak,  tetemes  befolyással  vannak  nagyobb 
államok  alakulására,  nem  szenved  kétséget.  A  szüksé- 
gek, s  méginkább  azon  módok,  amint  azokat  kielégíteni 
törekesznek,  nagyrészint  a  létező  viszonyoktól  függe- 
nek. Ami  különböző  népeket  érintkezésbe  hoz,  tehát 
ha  több  népet  erőszakosan  vetnek  is  egy  uralom  alá 
s  különösen,  ami  tartósabbá  teszi  egybeköttetésüket 
mindaz  alkalmul  szolgálhat  szilárd  állam  alakítására 
azonban  csak  oly  mértékben,  amint  bizonyos  szüksége- 
ket idézett  elő.  Az  állam  mindig  és  minden  viszony 
közt  a  szükségesség  eredménye;  ahol  az  nincs  meg,  sem 
fegyver  hatalma,  sem  egyes  szelleme  nem  tarthatja  fön 
hosszasabb  ideig  az  államot ;  ahol  az  bekövetkezik,  állam 
áll  elő,  s  fejlődik  mindig  nagyobb  szilárdságra,  habár 
kormányában     hiányzanak    is    mind    azon     tulajdonok, 

melyek  az  állam  megalapítására  és  fön  tartás  ára  szük- 
ségesek. Minden  jelenkori  állam  fejlődési  története  a 
legvilágosabb  bizonyságot  nyújt  erre. 

Ha  azon  szaggatottság  közepett,  melyet  Nyugot- 
Európában  a  népvándorlás  előidézett,  igen  korán  mu- 
tatkozott a  törekvés,  nagyobb  államokat  alakítani,  s 
daczára  a  hódítók  és  hódítottak  közt  létezett  minden 
antagonismusnak,  daczára  a  minden  germán  népiséggel 
közös  hajlamnak,  kis  társadalmakat  képezni :  az  rövid  idő 
alatt  oly  nagy  eredményekre  vezetett,  bizonyára  in- 
kább a  nagyobb  egyesületek  szüksége  érzetének,  mint 
egyes  nagy  uralkodó  hatalmának  —  bárha  egy  részben 
ez  is  az  erős  kormány  szükségén  alapszik  —  kell  tulaj- 
donítanunk az  érintett  eredményt. 

Amely  mértékben  az  érintkezés  a  régi  polgáriso- 
dás  maradványaival  minden  hódító  népet  a  művelődés 
hasonló  fokára  emelt :  a  szerint  szaporodott  szükségeik 
száma,  s  nemcsak  a  biztosság  külellenek  ellenében, 
hanem  a  szilárd  alapon  nyugvó  jogviszonyok  szüksége 
az  állam  bensejében,  a  szabályos  és  háborítlan  forgalom 
hasznai,  sőt  az  egyenlő  mértékek  szüksége  is  czéhek 
alkotására  vezettek;  az  egyes  községek  körében  s  tága- 
sabb körben  a  városok  szövetségét,  az  egyes  tartomá- 
nyok lovagainak  egyesülését,  a  Hanzát,  s  végre  — 
mikor  szón  nézetre  jutottak,  hogy  csak  a  nagyobb  ren- 
dezett államok  fönállása  felelhet  meg  a  szükségeknek. 
—  ily  államok  alakulását   idézték  elő. 

Mivel  a  polgárisodás  magasabb  foka  által  előidé- 
zett szükségeket  nem  lehetett  addig  kielégíteni,  míg 
meg  volt  az  a  nagy  önállóság,  melvlvel  az  állani  egyes 
tagjai  birtak    a    középkorban:    csupán    azért    szűnt  meg 

az  önállóság,  és  pedig  mindenütt  azon  mértékben,  a 
melyben  fejlődött  a  polgárisodás,  s  azzal  terjedtebb  körök- 
ben lett  érezhetővé    a   rendezettebb  viszonyok  szüksége. 

Legjobban  meggyőződhetünk  erről,  ha  Francziaor- 
szág  történeteit  egybehasonlítjuk  Németországéival,  (ci). 

A  rendezett  egységes  állam  alakítása  érdemét, 
amiben  Francziaország  Európa  minden  más  államát  fö- 
lülmulta, kizárólag  a  királyoknak  s  azon  férfiaknak 
szokták  tulajdonítani,  kik,  mint  Sully,  Richelieu  stb.  a 
király  oldala  mellett  voltak  a  nagy  munkában.  Miután 
az  államban  létező  minden  hatalom  egységének  fogalma 
sehol  sem  állhat  előbb  elő,  mint  ahol  az  állam  egy  em- 
berben van  megtestesítve,  s  az  államegység  megalapí- 
tása leginkább  az  egyeduralomnak  van  érdekében,  s  ez 
egyszersmind  a  legnagyszerűbb  eszközökkel  bír  az  érin- 
tett elv  kivitelére :  az  egységes  állam  alkotása  minde- 
nütt mindenek  fölött  szükségkép  a  királyság  műve, 
mondhatni  természetes  föladata,  s  Francziaország  kirá- 
lyai minden  bizonynyal  semmit  sem  mulasztottak  el, 
hogy  e  föladatot  megoldják.  Egyébiránt  Németország 
Madarász  Henriktől  a  Hohenstaufok  bukásáig  az  ural- 
kodók egész  sorát  mutathatja  föl,  kik,  kevés  kivétel- 
lel, minden  tekintetben  fölülmúlják  Francziaországéit,  s 
ezek  az  egységes  állam  alakítására  szintoly  szilárd  kö- 
vetkezetességgel törekedtek,  mint  ez  Francziaországban 
történt.  Az  egységes  állam  alakítását  tehát  Francziaor- 
szágban, hol  annak  a  nyelv-  és  nemzetiségi  különbség- 
ben még  nagyobb  akadályai  voltak,  szintoly  kevéssé 
tulajdoníthatni  kizárólag  a  királyságnak,  mint  nem  ró- 
hatni föl  az  egyeduralomnak,  hogy  e  törekvések  nem 
sikerültek  Németországban. 

Tudom  hogy  Franczia-  és  Németország  különböző 
sorsának  okát  rendesen  abban  szokták  keresni,  hogy  a 
legfőbb  hatalom  választási  volt  Németországban.  De 
bár  távol  van  tőlem  elvitatni  e  különbség  nagy  fontos- 
ságát; úgy  tetszik  mindazáltal,  hogy  amennyiben  ebből 
akarják  kimagyarázni :  miért  nem  sikerült  Németorszá- 
got egy  állammá  alakítani?  több  fontosságot  tulajdo- 
nítnak  e  különbségnek,  mint  amennyit  érdemel. 

1.  Az  öröködés  elve  a  középkor  folytán  az  élet 
minden  viszonyára  oly  hatalmas  befolyással  volt,  hogy 
a  német  császárság  is,  a  választás  elve  daczára,  hosz- 
szabb  ideig  maradt  ugyanazon  családokban,  (b). 

2.  Akire  csak  a  legfőbb  hatalmat  ruházták,  mindig 
saját  állása  érdekeit  tartá  szem  előtt,  s  egyáltalában 
nem  szükség  valakinek  ugyanazon  családból  származ- 
nia, hogy  —  az  államhatatom  erősítését  illetőleg  — 
mint  király  következetes  politikát  kövessen.  Ha  minden 
uralkodó  kizárólag  dynasticus  érzelmekből  indul  ki. 
azon  esetben  is  tagadhatlanúl  annyira  legjobb  út  az 
öröködésre  az  államegység  megalapítása,  s  az  állam- 
hatalom megszilárdítása,  hogy  egyetlen  egyedur  sem 
távozik  el  attól. 

3.  Végre  —  ha  föl  akarnók  tenni,  hogy  azon  kü- 
lönbségnek okát,  melyet,  ha  az  állam  kifejlődésének 
történetét  Franczia-  és  Németországban  összehasonlít- 
juk, találunk,  abban  kell  keresni,  hogy  Németon 
választási  birodalom  volt,  ■ —  magának  azon  ténynek 
is,  miszerint  a  királyság  Francziaor szagban  korán  örö- 
ködésivé  lett,  míii'  Németországban  ez  nem  történt. 
annál  inkább  van  magyarázatra  szüksége,  mivel  ennek 
okát    sem    a    régi    Gallok  jogfogalmaiban,   sem    a    hódi- 

tokéiban,  kik  Németország  lakosaival  ugyanazon  népfaj- 
hoz tartoztak,  nem  találhatni  föl. 

Hogy  Francziaország  előbb  fejlődött  rendezett 
állammá  mint  Németország,  annak  nézetem  szerint  a  két 
ország  különböző  műveltségi  állapotában  kell  okát  ke- 
resnünk. Csak  annak  tulaj  doni  tni,  hogy  az  egység 
szükségét  előbb  érezték  azon  országban,  mely  Német- 
országot, főleg  a  középkor  kezdetén,  jóval  megelőzte 
műveltségben. 

Amint  Németországban  is  magasabb  fokra  emel- 
kedett a  művelődés,  itt  is  egyre  élénkebben  érezték  az 
egység  szükségét,  s  a  császárság,  mely  az  erős  állam- 
hatalom alkotására  intézett  törekvésében  eleinte  egye- 
dül állott,  a  társadalom  épen  azon  köreiben,  melyek  a 
többiek  fölött  álltak  műveltségre  nézve,  a  városokban, 
talált  szilárd  támaszra.  Az  arany  bullától  —  melyet 
magát  már  azon  szükség  idézte  elő,  hogy  az  összes 
államot  szilárdabb  alapokon  rendezzék  —  egész  I.  Mik- 
sáig mind  elevenebben  érezték  a  folyvást  terjedő  pol- 
gárisodás  következtében  az  egység  szükségét,  s  a  re- 
formatió  nélkül,  mely  az  egyházi  érdekeket  minden 
másnak  eléje  tette,  Németország  egysége  a  XVI.  és 
XVII.  században  szintúgy  meg  lett  volna  alapítva,  a 
mint  ez  elv,  az  érintett  időszak  folyama  alatt,  az  egyes 
tartományokban,  melyek  a  reformatió  alatt  tettleg 
önálló  államokká  alakultak,  mindig  nagyobb  erőre 
emelkedett. 

Ha  immár  a  polgárisodás  haladásával  növekedő 
szükségeknek  kell  tulajdonítanunk  a  nagyobb  államok 
tartós  megalapítását,  s  az  államhatalom  megerősödését 
minden   egyes    államban:  e  szükségek  a  már   létező  na- 

gyobb  államok  föloszlását,  s  az  államhatalom  túlságos 
megszorítását  szükségkép  annál  is  inkább  akadályoz- 
ták, minél  inkább  szaporodott  az  állam  hosszas  fönál- 
lása  által  azon  szükségek  száma,  miknek  kielégítése  az 
állam  föntartásától  függ. 

Az  állam  föladata  minden  esetre  az  államtagok 
biztossága,  de  az  állam,  e  czél  elérése  végett,  szilárd 
szervezetű  társaság,  és  pedig  a  legnagyobb  és  leghatal- 
masabb minden  társulat  között,  s  azért  eszköz  egy- 
szersmind, melyhez  kénytelenek  vagyunk  folyamodni 
azon  czélok  elérése  végett,  mikre  nézve  kisebb  társasá- 
gok nem  kielégítők ;  honnan  következik,  hogy  miután 
az  állam  föladata,  a  biztosság  megalapításán  kívül, 
mindazt  magában  foglalja,  amire  csak  az  állam  maga 
képes:  az  egyes  állampolgárok  minden  érdekét  és 
szükségét  is  az  állam  egysége  biztosítékául  tekinthetni, 
melyeknek  kielégítése  az  állam  fönállásától  függ. 

S  nincs-e  száz  meg  száz  tekintet,  száz  meg  száz 
kellék,  mely  a  jelenleg  fönálló  államok  lételét  az  állam- 
polgárok nagyobb  részére  nézve  szükségessé  teszi? 
A  kereskedés  és  földmívelés  érdekei,  az  államadósság 
létele,  a  közlekedési  eszközök,  melyek  az  állam  egyes 
részeit  egymással  és  a  központtal  összekötik,  még  a  csa- 
ládi és  baráti  kötelékek  is,  melyeket  a  hosszas  együtt- 
élés fejtett  ki  az  állam  egyes  részei  közt,  —  nem  mind 
megannyi  kapcsok-e,  melyek  számra  és  erőben  szük- 
ségkép annál  inkább  növekednek,  amint  növekszik  a 
polgárisodás? 

Nem  a  közigazgatási  hatalom  központosítása,  ha- 
nem az  államtagok  érdekeinek  egysege  tartja  össze  az 
államot.    Ahol  ez    megvan,  —  s  minden  államban  meg- 

van  az,  ahol  az  államtagok  egy  része  érdekeit  nem 
törekszenek  természetellenesen  a  többi  rovására  kegyelni, 
vagy  ahol  azon  hibás  nézet  következtében,  miszerint  az 
államnak  (hogy  erős  legyen)  a  legnagyobb  egyforma- 
ságra és  arra  van  szüksége,  hogy  minden  viszony 
föltétlenül  alá  legyen  rendelve  az  államhatalomnak, 
nem  sértik  az  egyéni  szabadság  érzését,  s  az  állampol- 
gárok bizonyos  erkölcsi  szükségeit:  —  ott  az  állam  egyes 
községeinek  vagy  tartományainak  adott  önállóság  soha 
sem  koczkáztatja  az  állam  egységét. 

Miután  épen  a  polgárisodással  növekedő  szüksé- 
geknek kell  köszönni  a  nagyobb  államok  keletkezését: 
ugyanezen  szükségeknek  leginkább  kell  biztosítniok  is 
azok  fönállását;  s  nem  tehetni  föl,  hogy  a  községek 
vagy  az  állam  nagyobb  részének  adott  korlátölt  önál- 
lóság veszélyes  lehessen  az  állam  fönállására ;  miután  a 
sokkal  nagyobb  mértékű  önállóság  sem  volt  képes  meg- 
akadályozni az  állam  keletkezését,  mihelyt  a  magasabb 
fokú  polgárisodás  igényeinek  kielégítése  végett  szük- 
ségessé vált  a  nagyobb  államok  fönállása. 

JEGYZETEK  A  VIII.  FEJEZETHEZ. 


(«)  Olaszországban  a  pápaság  világi  hatalma,  s  az  ide- 
gen államok  gyakori  beavatkozásai,  melyek  a  pápaság  állását 
az  összes  keresztyén  népek  előtt  egyaránt  fontos  ügynek  te- 
kintették, megzavarták  a  természetes  fejlődési  folyamot. 

(6)  Bajos  kimutatni :  mennyit  tettek  e  részben  a  germán 
népek  erkölcsei,  melyeknél  az  öröködés  elvét,  amint  Franczia- 
országban  látjuk,  mindig  tiszteletben  tartották,  s  mennyit  tőn 
a  keresztyénség,  miután  az  öröködési  jog  alapját,  a  családot, 
szilárd  alapra  helyezé  ?  Kétségtelenül  mindkettő  közremunkált 
e  czélra. 

IX.  FEJEZET. 

AZ  ÁLLAM  ÉS  AZ  EGYÉNI  SZABADSÁG  LEG- 
FŐBB BIZTOSÍTÉKAI. 


Ha  látjuk,  mily  élénken  érzik  az  emberek  a  szemé- 
lyes szabadság  szükségét,  mely  az  egyént  kisebb  tes- 
tületekben sem  engedi  egészen  fölolvadni ;  ha  látjuk  az 
általános  törekvést  önálló  társadalmak  alkotására,  mi 
leginkább  jellemzi  e  kort,  s  megfontoljuk,  mily  befo- 
lyással kell  lennie  ilyen,  főleg  nagyobb  társaságok  fön- 
állásának  az  egyes  községek  bel  szilárdságára;  végre, 
ha  fontolóra  veszszük  azon  érdekek  és  szükségek  szerét, 
számát,  miket  a  nagyobb  államok  létele  idézett  elő: 
azon  meggyőződésre  kell  jönnünk,  hogy  a  jelen  pillanat- 
ban nem  az  állam  egysége,  hanem  egyes  részeinek  (az 
egyes  községeknek  vagy  tartományoknak)  önállósága 
forog  veszélyben,  valahányszor  összeütközésbe  jő  e 
kettő. 

Valahányszor  az  állam  átlépte  természetes  hatá- 
rait, s  ezáltal  ellentétbe  jött  az  egyéni  szabadság  elvé- 
vel, vagy  az  összes  állam  egyes  részeinek  érdekei  közt 
összeütközés  támadt,  avagy  polgárainak  bizonyos  er- 
kölcsi szükségei  megsértetett:  szükségkép  visszahatás  tá- 
mad hatalma  ellen,  mely,  ahol  az  állam  egyes  részei- 
nek  bizonyos   mértékű    függetlenséget   adtak,   eszközéül 

használja  ezt  föl:  de  hogy  mindezen  összeütközések, 
bármi  hevesek  legyenek,  végre  is  mindig  az  állam  győ- 
zelmével, s  az  egyes  részek  önállósága  korlátozásával 
szoktak  végződni,  oly  tény,  melyet  az  ujabb  kor  törté- 
netei igazolnak ;  s  csak  azon  előhaladásokat  kell  szem- 
lélnünk, melyeket  az  államhatalom,  hatásköre  terjesz- 
tését illetőleg,  magában  Angliában  is  tett:  bárha  ez 
országban  tisztán  belátják  az  önkormányzás  hasznait 
s  a  központosítás  elve  átvitelét  nem  tűzték  ki  különös 
czélul),  hogy  meggyőződjünk:  mennyire  kedvezők  ko- 
runk viszonyai  és  egész  iránya  azon  törekvésre  nézve, 
mely  szerint  az  állam  hatalmát  az  egyes  részek  önálló- 
sága rovására  szándékoznak  kiterjeszteni. 

Oly  korban,    mely   az  általános  egyenlőség  eszméje 
mellett   lelkesül,   a  korlátlan    államhatalomnak,    a  mely- 

7  7  » 

lyel  lehet  csupán  az  egyenlőség  elvét  megközelítőleg 
valósítani,  szükségkép  annál  több  védőre  kell  talál- 
nia :  mert  az  egyesnek  —  habár  valósággal  igen  csekély 

—  részt  adtak  az  állam  kormányzásában ;  s  minél  gya- 
koriabbak  és  nagyobbak  az  összeütközések  —  mik  köz- 
ben mindig  leginkább  érzik  a  mindenható  állam  szük- 
ségét, annál  hamarább  létre  jő  ez. 

Ha  egyszer    meggyőződtünk    afelől,  hogy  a  legtöbb 
bajt  korunk  minden  államában,  —  amint   megmutattam 

—  az  állam  egészen  korlátlan  hatalmának  kell  tulaj  do- 
nítni,  s  hogy  a  jövő  békés  kifejlése  tekintetéből  minde- 
nek előtt  az  állam  részeinek  szilárd  önhatóságára  van 
szükség:  be  kell  látnunk,  hogy  az  államot  ezélszerűleg 
csak  úgy  szervezhetni  tartósan,  amennyiben  föltesz- 
szük,  hogyT  vannak  bizonyos  tényezők,  melyek  az  állam- 
hatalom   erősítésére    irányzott    törekvést    korlátozzák,    s 

intézményeket  teremthetnek,  melyek  által  az  állam  és 
egyes  részei  közt  létező  összeütközéseket  lehetőleg  ki- 
kerülik, s  az  állam  úgy,  valamint  minden  egyes  része, 
minden  támadás  ellen  védve  van  a  maga  kiszabott  kö- 
rében. 

X.  FEJEZET. 
A  JÓL  SZERZETT  JOGOK  TISZTELETE. 


Az  állam  főczélja  a  biztosság.  Csak  annyiban  tekint- 
hető az  állam  minden  valódi  haladás  föltételéül,  meny- 
nyiben e  czélnak  megfelel.  Innen  következik,  hogy  ha 
meg  akar  felelni  föladatának,  köteles  az  egyént  védeni 
a  viszonyok  igen  gyors  változása  ellen,  s  az  állam  kö- 
rén fölül,  melyet  a  törvény  kijelölt,  óvni  minden  meg- 
szorítás  ellen. 

Az  újabb  időkben  kizárólag  nagyon  is  azon  rossz 
következményekkel  foglalkoztak,  melyeket  a  fönálló- 
hoz  makacs  ragaszkodás  szül  az  államra  nézve.  Bár- 
mennyire elismerem  a  tespedés  veszélyeit:  mindazáltal 
a  haladás  élénk  szüksége  mellett,  mely  Nyugoteurópa 
minden  népénél  mutatkozik,  épen  abban  kell  keresni  a 
mozdulatlanság  legnagyobb  veszélyét,  hogy  majd  min- 
dig előkészíti  a  fonálló  erőszakos  fölforgatását,  s  úgy 
látszik,  rossz  óvszer  a  veszély  ellen,  ha  a  mozoghatás 
tekintetéből  úgy  rendezik  az  államot,  hogy  a  fontosabb 
viszonyok  változása,  amint  ahoz  valakinek  kedve  jön, 
minden  nehézség  nélkül  történhessék. 

Az  álló  víz  megposhad,  s  ahol  nagy  nehézségekkel 
jár  a  ionálló  törvények  változtatása,  némely  rögtön 
támadt    vagy    lassankint    fontosságra    emelkedett    szűk- 

ségnek  nem  tehetni  mindjárt  eleget;  de  a  hanyathom- 
lok  rohanásoknak  is  megvannak,  s  talán  még  nagyobb 
veszélyei.  Mert  ha  a  népfölség  elve  folytán  mindenki 
hivatva  is  van  résztvenni  a  törvényhozásban :  mindig 
csak  igen  csekély  befolyást  gyakorolhat  valósággal  az 
egyes.  Soha  sem  áll  hatalmában  czéljainak  megfelelőkké 
tenni  az  állam  törvényeit;  föladata  csak:  az  állam  törvé- 
nyeit létezokűl  elfogadni  s  törekvéseit  azokhoz  szabni. 
Törekvéseinek  eredményei  tahát  szükségkép  mindig 
azon  viszonyok  állandóságától  függenek;  melyekre  kell 
alapítania  minden  számítását.  Csak  azon  mértékben 
érezheti  az  egyes  az  államban  magát  elégültnek,  a 
mennyiben  föltalálja  ez  állandóságot,  s  valamint  a 
kényuralom  legnagyobb  átkát  mindig  abban  kell  ke- 
resni, hogy  az  egyén  semmire  sem  számíthat  biztosan 
alatta:  úgy  mindazon  kormányforma,  mely  alatt  minden 
örök  változás  alá  van  vetve,  szükségkép  hasonló  ered- 
ményeket idézhet  elő  az  egyes  jólétére  s  az  egyetemes 
haladásra  nézve,  miután  azon  alapelv  elismerése,  hogy  az 
egyes  a  törvényszabta  korlátok  közt  önállólag  mozog- 
hasson, minden  szabad  állam  ezen  alapja,  azonnal  elveszti 
minden  gyakorlati  jelentőségét,  mihelyt  e  korlátokat 
naponkint  összezavarhatni. 

Minél  többet  gondolkodunk  az  államról  s  a  külön- 
böző alkotmányok  gyakorlati  eredményeiről:  annál 
inkább  meggyőződünk,  hogy  a  viszonyok  ezen  állandó- 
ságát, mi  nélkül  egy  állam  sem  oldhatja  meg  föladatát, 
soha  sem  érhetni  el  csupán  intézmények  által. 

Mióta  tudományosan  foglalkoznak  a  politikával, 
egy  kérdés  sem  vonta  inkább  magára  a  gondolkodó 
fők  figyelmét,  mint  az,  hogy  kire  ruházzák  az  államban  a 

főhatalmat?    Az    egyedúr     korlátlan    hatalmát,    a    nép 
uralmát    s    a    kettőből     egyített     kormányformát     száz 
meg  százszor  hirdették  a    rend  és  jólét   panacaeajául,  s 
e  különböző  rendszerek  közül  egyik  mellett  sem  hiány, 
zottak  történeti   példák    és    elméleti    okok.     Ha   föltesz- 
szük,  hogy    az  egyedúri    hatalom   mindig    szellemileg  és 
erkölcsileg  kitűnő    egyéniségek   kezeiben    van ;    ha  azon 
föltételből  indulunk  ki,  hogy  a   nép    mindig    erényes  és 
eszélyes,  vagy  hogy  az  egyeduralmi,    aristokrata   és  de- 
mokrata   elvek  azon    egyensúlya,    melyen    kell   nyugod- 
nia az  állam   biztosságának,    soha    sem    zavartatik    meg. 
mindezen   nézetek    ellen    semmit    sem    lehet    ellenvetni; 
de  mivel  e   föltételek  közül  egyet  sem  mutatott  igaznak 
a  tapasztalás,    épen  azért  minden    általános    Ítélet  a  kü- 
lönböző   kormányrendszerek    mellett    szintoly    helytelen, 
mint  az  ellenkező.     Mert  ha  igaz  is,  hogy  az  egyes  kor- 
látlan   uralma   teljes    zsarnokságra    vezethet,    a   népura- 
lom olykor    a   legnyomasztóbb   kényuralom,    s  a  vegyes 
kormányforma,    aszerint,    amint   ez    elemek    közül  egyik 
vagy  másik   jut   túlnyomóságra,    mindkétféle   veszélynek 
ki  van  téve :    mindez    azonban    oly    előfeltételeken  alap- 
szik, melyeket  szintoly  kevéssé   fogadhatni  el    általában, 
mint  az    ellenkezőket,    s    csak  arra    emlékeztet  bennün- 
ket,   hogy   a    legfőbb    hatalommal    az    államban    mindig 
vissza  lehet  élni.     Az  oly  hatalom,  mely  csak  addig  min- 
denható, míg  a    közjóra   munkál,  s   mihelyt    hűtlen  lesz 
föladatához,    azonnal    elveszti     erejét,     csak    az    álmok 
országába  tartozik.     A  valódi  életben  lehetetlen  valakire 
valamely     hatalmat    ruházni    anélkül,    hogy    lehető    ne 
legyen,  miszerint  visszaélnek  azzal.     Ha  tehát  egy   állani 
sem  állhat  fim    tartósan,  ahol   a    legfőbb    hatalom    vala- 

kire  nincs  bízva,  s  mindenütt  vannak  bizonyos  szemé- 
lyek, kiknek  bizonyos  formák  között  mindenki  tartozik 
engedelmeskedni:  soha  sem  is  lehet  a  visszaélés  lehet- 
ségét  egészen  megszűntetni;  mintán  mindaz,  ami  által 
az  államhatalom  visszaélése  ellen  teljes  biztosságot  sze- 
rezhetni, szükségkép  a  legfőbb  hatalom  megsemmísité- 
sére  s  az  állam  bukására  vezetne. 

Ami  csak  a  hatalommali  , visszaélést  nehezíti,  ami 
csak  azokat,  kikre  a  legfőbb  hatalmat  ruházták,  leg- 
alább az  elsietésben  akadályozza,  szükségkép  lényege- 
sen előmozdítja  az  állam  javát;  s  ez  az  oka,  hogy  min- 
den idő  legnagyobb  szellemei  a  vegyes  kormányforma 
mellett  nyilatkoztak;  ez  a  legnagyobb  jó,  melyet  az 
önkormányzás  elve  nyújthat  ;  de  mindazon  korlátok 
daczára,  mikkel  a  legfőbb  hatalmat  az  államban  korlá- 
tozni törekszenek,  csak  nehezíteni  lehet  a  hatalommali 
visszaélést:  lehetlenné  soha  sem  tehetni,  (a). 

A  legfőbb  hatalomnak  mindig  megvan  s  az  állani 
érdekében  szükségkép  meg  is  kell  lenni  azon  képessé- 
gének, hogy  valahányszor  az  állam  fönállása  kívánja, 
legyőzze  mindazt,  ami  őt  hatalma  gyakorlásában  korlá- 
tozza (b) ;  amiből  az  következik,  hogy  egyáltalában  nem 
találhatni  intézményeket,  melyek  által  physikailag  le- 
hetlenné tudnák  tenni  az  államhatalom  visszaélését; 
hogy  tehát  czélszerű  intézményeken  kívül,  minden 
államnak  némi  erkölcsi  biztosítékokra  is  van  szüksége. 

Ily  biztosíték  az  államhatalom  visszaélése  ellen  a 
jog  iránti  tisztelet. 

S  mi  a  jog  ? 

A  legtöbb  ember  előtt  —  s  amennyiben  a  jog  fo- 
galmában a  többség  osztozik,  csak    annyiban   szolgálhat 

annak  tisztelete  az  állam  alapjául  —  a  jog  fogalma 
szoros  összeköttetésben  áll  a  törvény  fogalmával :  amaz 
mindig  az  utóbbinak  következménye.  Mint  a  tulajdon 
fogalmával  csak  akkor  jövünk  tisztába,  ha  korlátot 
szabnak,  melyen  túl  az  nem  terjeszkedhetik :  úgy  a 
jognak  is  csak  akkor  jutunk  tiszta  öntudatára,  ha  meg 
vannak  állapítva  határai. 

A  törvények  —  Montesquieu  nézete  szerint  —  nem 
egyebek,  mint  a  dolgok  természetéből  folyó  szükséges 
viszonyok.  Ha  vizsgáljuk,  minő  befolyással  vannak 
fogalmaink  e  viszonyok  ismeretére:  úgy  találjuk,  hogy 
a  dolgok  természetéből  folyó  szükséges  viszonyokon 
kívül,  minden  törvény  még  az  emberek  fogalmaitól 
is  függ.  A  törvények  tehát  oly  szükséges  viszonyok,  me- 
lyek a  dolgok  természete  felőli  fogalmainkból  származ- 
nak. Innen  következik,  hogy  miután  sem  a  dolgok  vi- 
szonyai, sem  e  viszonyok  felőli  fogalmaink  nem  változ- 
hatlanok:  fogalmaink  a  jogról  szintúgy  változásoknak 
vetvék  alá,  mint  a  törvények,  melyek  e  fogalmaknak 
alapúi  szolgálnak.  Csak  egy  körülmény  nem  változik 
soha :  amint  tudniillik  nem  állhat  fön  állam  törvények 
nélkül,  úgy  államot  sem  képzelhetni  jogfogalmak  nélkül. 

Miután  az  ember  földi  feladata,  melynek  megoldá- 
sára minden  ösztöne  és  szüksége  készti,  anyagi  és 
erkölcsi  erőinek  lehető  kifejtésében  áll,  ezt  pedig  csak 
társadalmi  állapotban  oldhatni  meg:  azon  törvényeket, 
melyek  nélkül  nem  képzelhetni  rendezett  társadalmat, 
s  az  azokból  származó  jogokat  szükségkép  úgy  kell 
tekintenünk,  mint  amelyeket  a  természet  jelöl  ki  11a 
a  természetjog  létezését  ez  értelemben  tagadjuk:  akkor 
vagy  azon  tényt   kellene    mint   valótlant    visszautasítani, 

hogy  az  ember  a  természettől  társas  életre  van  ren- 
delve, vagy  azt,  hogy  minden  társadalom  lehetsége 
bizonyos  föltételekhez  van  kütve. 

Kétségtelenül  vannak  bizonyos  törvények,  melyek, 
minden  társadalmi  rend  föltételei  levén,  szintúgy  az 
emberi  természet  eredményeiül  tekinthetők,  mint  maga 
a  társadalmai  állapot. 

A  tudomány  föladata  fölkeresni  e  törvényeket ;  a 
politika  föladata  azokat  az  államban  alkalmazni;  de 
mindenki  el  fogja  ismerni,  hogy  az  emberi  nézetek  kü- 
lönbözése mellett,  e  törvények  az  állam  föntartására 
nem  elegendők.  Csak  akkor  szolgálhatnak  azok  az  állam- 
nak alapul,  ha  e  törvényeket  a  hit  ereje,  egyesnek  ha- 
talma, vagy  a  közmegegyezés  szentesíti. 

Épen  ez  okból  következik,  hogy  a  jog  iránti  tisz- 
teletet csak  annyiban  tekinthetni  az  államban  levő  vi- 
szonyok erkölcsi  biztosítékául,  amennyiben  e  tisztelet  a 
positiv  törvények  által  megszabott  positiv  jogra  is  kiterjed. 

Minél  inkább  valóban  csupán  a  dolgok  természeté- 
ből folyó  szükséges  viszonyok  eredményei  a  törvények  ; 
minél  inkább  megfelelnek  az  emberek  fogalmainak, 
szóval  minél  közelebb  állanak  a  természeti  törvények- 
hez a  positiv  törvények:  annál  boldogabb  az  állam. 
Mert  a  törvény  mindig  akkor  legerősebb,  ha  erkölcsi 
alapokon  nyugszik  s  a  természeti  jogok  felőli  fogal- 
maknak megfelel.  De  ha  ez  okból  a  természet  törvényét 
fensobbnek,  s  a  természetjog  iránti  tiszteletet  olyasmi- 
nek kell  is  elismernünk,  ami  minden  czélszerű  törvény- 
hozásnak zsinórmértékül  szolgál :  mindazáltal  a  positiv 
jog  és  positiv  törvények  tiszteletére  van  mindenek  előtt 
szükség  az   államban,    s    minden    idő    történetei    azt    ta- 

nítják,  hogy  mindig  a  legnagyobb  szenvedésekre,  s  az 
állam  bukására  vezet  ez  igazság  félreismerése,  és  pedig 
azért,  mivel  a  positiv  jog  lenézése  által  —  ami  mindig 
bekövetkezik,  ahol  csupán  a  természeti  jog  iránt  vélik 
magukat  az  emberek  tiszteletre  kötelezve  —  épen  a 
legfontosabb  természeti  jog  szenved  sérelmet. 

Mert  ha  a  természetjog  szerint  minden  ember  sza- 
badságra született;  ha  senki  sem  lehet  másnak  —  sem 
egyesnek,  sem  bármely  többségnek  —  rabszolgája,  s  ha 
aláveti  magát  az  államnak,  ezt  csak  értelmes  akarata 
következtében  teszi;  ha  általában  elismerjük,  hogy  az 
egyénnek  jogai  vannak,  melyekről,  bizonyos  előnyök 
elérhetése  végett,  lemondhat,  de  amelyeket  soha  sem 
szabad  mások  érdekében  elvenni  tőle,  s  az  állam  uralma 
—  mint  önként  következik  mindenütt,  hol  a  természet- 
jogot elismerik  —  csak  föltételes:  a  positiv  jog  minden 
sérelme  szükségkép  a  legfontosabb  természetjog  sérel- 
méül tekintendő ;  miután  a  positiv  törvények  azon  föl- 
tételek, melyek  alatt  az  egyes  az  államnak  magát  alá- 
veté,  s  az  állam  uralma  az  egyén  fölött  tüstént  elveszti 
természetjogi  alapját,  mihelyt  egyoldalulag  sérthetők  a 
föltételek,  mik   mellett  magát  az  államnak  alávetette. 

Sokat  beszéltek  és  írtak  az  újabb  korban  a  törté- 
neti jog  ellen.  Elősorolák  a  középkor,  sőt  minden  idő 
törvényeit^  melyek  fölfogásunk  szerint  a  természeti 
emberi  jogokkal,  s  az  állam  jólétével  ellentétben  állot- 
tak, hogy  megmutassák,  minő  következményekre  vezet- 
het a  ragaszkodása  történeti  jogokhoz.  Kérdezek:  hogy, 
miután  az  ember  rendeltetését  a  haladásban  kell  keres- 
nünk, hasznos-e  az  államra  nézve,  ahoz  ragaszkodni, 
ami  korunk  viszonyainak  nem  felel  többé    meg?    Mind- 

ezen  okok  azonban,  melyeket  minden  positiv  jog  ellen 
használhatni,  (c)  nem  elegendők  bennünket  meggyőzni 
afelől,  hogy  az  államok  tevőleges  törvényeik  állandó- 
sága, vagyis  azon  történeti  jogok  tisztelete  nélkül,  me- 
lyek e  törvényeken  alapszanak,  fön állhatnak. 

Mert  ha  minden  visszony,  — ■  maguk  az  emberi  fo- 
galmak örök  változása,  mit  a  történetek  mutatnak, 
szükségkép  meg  is  győzne  bennünket  afelől,  hogy 
minden  alkotmány  csak  annyiban  felelhet  meg  czéljá- 
nak,  amennyiben  meg  vannak  abban  határozva  a  fölté- 
telek, melyek  alatt,  s  a  mód,  miszerint  kell  történni 
a  törvények  változásának :  egyátalában  nem  következik 
ebből,  hogy  bármely  positiv  törvényt  máskép  lehessen 
megváltoztatni,  bármely  positiv  jogot  máskép  lehessen 
eltörölni,  mint  a  positiv  törvény  által  meghatározott 
módon,  s  a  megszabott  föltételek  mellett.  Sőt  hogy  ez 
esetre  is  határozott  positiv  törvényre  van  szükség, 
épen  az  mutatja,  mennyire  nem  nélkülözheti  az  állam  a 
positiv  törvényeket,  s  minden  idő  tapasztalása  szerint 
az  államnak  érdekében  áll,  hogy  azon  föltételek,  mik- 
hez minden  törvény  s  az  azokból  eredő  jogok  változta- 
tása kötve  van,  ne  legyenek  igen  könnyűdek. 

Miután  minden  haladás  az  egyéni  szabadság  ered- 
ménye, s  mindenek  előtt  az  egyéni  szabadság  elismeré- 
sének tulajdoníthatni,  hogy  a  keresztyén  polgárisodás 
az  ó-korinál  magasabban  fejlődött  ki;  miután  vagy  a 
kömmunismus  elveit  kell  elismernünk,  vagy  meg  kell 
vallanunk,  hogy  az  állam  az  egyesnek  csak  azon  kört 
biztosíthatja,  melyen  belül  jóléte  növelésére  fordíthatja 
minden  erejét;  s  miután  a  legszabadabb  államban  is 
gyakorlatilag  mindig    csekély    az  egyes  befolyása  a  tör- 

vényhozásra,  s  annálfogva  nemhogy  az  állam  törvé- 
nyeit illesztené  czéljaihoz,  sőt  azokat  létezőkül  el  kell 
fogadnia,  s  törekvéseit  kell  azokhoz  szabnia;  miután 
végre  egy  állam  sem  lehetséges  fensőbb  hatalom  nél- 
kül, melynek  mindenki  alá  tartozik  magát  vetni:  a 
haladás  és  anyagi  közjólét  azon  tiszteidtől  függ,  melyben 
a  minden  positiv  törvényeken  vagy  tényeken  alapuló  positiv 
jog  részesül  az  államban. 

E  nélkül  mindazon  intézményeknek,  melyeknek 
czélja  az  állam  nyugalmát  s  az  egyesek  szabadságát  bizto- 
sítani, soha  sem  lesz  eredménye:  mert  csupán  a  jog  iránti 
tisztelet  biztosít  tartósságot  minden  intézménvnek. 

Ez  erkölcsi  biztosíték,  a  positiv  történeti  jog  t 
telete  nélkül  azon  szomorú  viszonyokon,  miket  Európa 
majd  minden  államában  látunk,  nem  segíthetünk,  ha 
föl  is  hagyunk  a  központosítás  elvével,  melyet  az  érin- 
tett viszonyok  okául  említénk,  de  amelynek  általános 
elterjedését  is  csak  a  positiv  jog  iránti  csekély  mértékű 
tiszteletnek  kell  tulajdonítnunk.  A  jog  iránti  tisztelet 
nélkül  az  állam  mindazon  fokozata,  melynek  az  egyéni 
szabadságot  a  közhatalom  visszaélése  ellen  kell  védenie, 
nélkülöz  minden  biztosítékot. 

Miután  az  állam  hatalma  mindig  szükségkép  na- 
gyobb egyes  részeiénél,  s  egy  állam  sem  oldhatja  meg 
föladatát,  ha  nincsenek  anyagi  eszközei,  mikkel  enge- 
delmességet szerezhet;  s  ezenfölül  neniközpontosított 
és  központosított  államokban  egyaránt  föltehetni,  1 
a  hatalom  kezelői  hatalmukat  kijebb  terjeszteni  s  minden 
korlátozástól  menekülni  törekszenek,  s  oly  államokban, 
hol  jelentékeny  mértékű  önállóságot  adtak  az  egyes 
részeknek,  soha    sem    hiányzanak    alkalmak,    az  érintett 

törekvés  igazolására :  ez  államszerkezet  is  csak  annyiban 
lehet  tartós,  amennyiben  tisztelik  a  jogkört,  melyet  az 
összes  államnak  és  egyes  részeinek  nyújt  az  alkotmány. 
De  ez  okot  annál  kevesbbé  hozhatni  föl  az  ellen,  amivel 
a  kormányforma  czélszerűségét  támogattuk,  mert: 

1.  A  jog  és  törvény  iránti  tisztelet  nélkül  egyálta- 
lában nem.  lehet  tartós  semmiféle  alkotmány,  s  közpon- 
tosított államok  szintoly  kevéssé  nélkülözhetik  e  biz- 
tosítékot, mint  mások. 

2.  Mert  azon  alkotmányok,  melyek  a  mulhatlanúl 
szükségesre  szorítják  az  államhatalom  körét,  s  az  állam 
minden  részének  és  minden  egyesnek  bizonyos  jogkört 
adnak,  legtöbbet  tesznek  a  jog  iránti  tisztelet  előidézé- 
sére és  megszilárdítására. 

Az  elsőt  alig  kell  bizonyítani.  Ha  körűitekintünk, 
s  látjuk,  mely  úton  jutottak  az  egyes  államok  azon 
állapotra,  amely  oly  nagy  aggodalommal  tölt  el  bennün- 
ket; ha  látjuk,  miként  először  a  korlátlan  királyság 
érdekében  törekedtek  minden  történeti  jog  megsemmi- 
sítésére, míg  a  czélt  elérték,  hogy  aztán  a  velünk  szü- 
letett emberi  jogok  nevében  a  királyság  történeti  jogait 
támadják  meg,  s  elvégre  pedig  minden  positiv  jogot 
megsemmisítettek,  s  az  észt  tekintették  egyedüli 
irányadónak  az  állam  rendezésében;  ha  látjuk,  miként 
adtak  az  államnak,  az  ész  uralma  biztosítása  végett, 
korlátlan  hatalmat,  s  mint  tőnek  minden  egyest  tehe- 
tetlenné a  hatalommal  szemben;  s  hogy  azon  alapelvek 
általános  elismerése  daczára,  mik  szerint  az  államot 
rendezték,  daczára  mindazon  eszközöknek,  melyekkel 
az  államhatalom  ereje  központosítására  rendelkezhe- 
tett, daczára  azon    törekvéseknek,   mik  szerint  az  állam 

ellenében  minden  ellenállást  physikailag  lehetetlenné 
akartak  tenni,  —  még  sem  sikerült  sehol  valami  szilár- 
dat hozni  létre;  ha  végre  látjuk,  hogy  az  államhatalom 
birtoka,  legyen  bár  egyedúr  kezében,  vagy  a  népfölség 
nevében  gyakoroltassék,  azon  mértékben  lesz  mindin- 
kább jelentéktelenné,  amint  mindazon  jogokat,  melyek- 
ben az  államhatalom  akadályt  lát,  s  e  jogokkal  a  törté- 
neti jog  iránti  tiszteletet  megsemmisítek :  azt  hiszem,  meg 
fogják  engedni,  hogy  a  legeszélyesebb  intézmények,  s  az 
anyagi  erők,  melyeket  a  központosítás  nyújt  az  államnak, 
mind  nem  pótolhatják  azon  támaszt,  melyet  a  jog  iránti 
tiszteletben  bír,  s  hogy  sem  a  királyság,  sem  a  nép  nem 
nyer  vele,  ha  mentté  teszi  magát  a  történeti  jog  korlátaitól. 

Szintoly  könnyen  meggyőződhetünk  a  másik  pont  felől. 

Minő  tiszteletet  érez  az  egyes  minden  tevőleges 
törvény  iránt,  az  mindig  attól  függ,  hogy  mely  előnyö- 
ket nyújt  neki  a  törvény. 

Amint  minden  korlátot  inkább  becsülünk,  ha  nem- 
csak idegen,  hanem  saját  tulajdonunk  jelölésére  is  szol- 
gál:  úgy  az  idegen  jogok  iránti  tisztelet  szoros  kapcso- 
latban áll  a  mieink  öntudatával.  Akitől  elvették  a 
tulajdonbirhatási  jogot,  nem  fog  érezni  tiszteletet  a 
tulajdon  iránt,  mint  a  rabszolga  nem  a  jog  iránt.  Hogy 
tehát  tiszteljék  a  törvényt  az  államban,  annak  nem 
egyesek  kiváltságának  kell  lenni;  hanem  közvagyon- 
nak, s  annál  erősebb  támaszául  szolgál  az  államnak, 
minél  tisztábban  elismeri  mindenki  az  összefüggést  a 
törvény  és  az  egyesek  személyes  érdekei  közt.  Mindenki 
csak  azt  tartja  szentnek,  amin  saját  joga  alapszik,  s 
azon  kérdés  hogy  a  történeti  jog  számíthat-e  nagyobb 
tiszteletre,  vagy  a   természetjog   bizonyos  elvei?    mindig 

attól    függ:    ettől    vagy    amattól   származtatja- e   jogigé- 
nyeit az  egyének  többsége. 

Ha  az  államnak  korlátlan  hatalmat  adnak  minden 
egyes  fölött,  s  az  egyesek  jogait  az  állam  irányában 
a  törvényliozásbani  részvételre  szorítják,  az  érintett 
okoknál  fogva,  azon  benső  összefüggés  érzése,  mely 
az  idegen  jogok  és  egyéni  érdekek  közt  létez,  soha  sem 
lehet  oly  élénk,  mint  ahol  az  egyén  nemcsak  az  állam, 
hanem  egyéb  testületek  által  is  érintkezésben  áll  pol- 
gártársaival, s  kisebb  körökben  napokint  alkalma 
levén  bizonyos  jogok  gyakorlására,  tettleg  átlátja  e 
jogok  fontosságát.  Sőt  az  állam  mindenhatóságának 
elve,  az  alkotmány  azon  rendelete,  hogy  a  többség 
határoz  minden  fölött,  szükségkép  azon  meggyőződést 
idézik  elő,  hogy  a  többség  akarata,  mely  minden  jog 
fölött  korlátlan  hatalommal  határoz,  minden  esetre  a 
többség  joga  iránti  tiszteletre  vezet,  de  nem  vezet  azon 
jog  tiszteletére,  mely  a  többségnek  korlátul  szolgál- 
hatna. A  merőben  korlátlan  államhatalom  elve  minden 
rendíthetlen  jog  fogalmával  szintoly  ellentétben  áll,  ha 
e  hatalom  az  egyetemre,  mint  ha  egyesre  van  ruházva. 
Mert  ha  a  többség  java  vagy  akarata  az,  amitől  a  több- 
ség minden  elhatározása  függ,  s  minden  egyesnek,  ki 
ez  elhatározásokban  résztvesz,  megint  csak  személyes 
akaratára  és  saját  javára  kell  tekintettel  lennie:  azon 
alapelv,  hogy  a  forrás  a  többség  fölséges  akaratában 
keresendő,  szükségkép  azon  meggyőződést  kelti  föl  az 
egyesben,  hogy  mindenben  csak  saját  javára  kell  tekin- 
tenie, ami  nyilván  gyöngíti  a  mások  jogai  iránti  tiszte- 
letet, sőt  magát  a  jogfogalmat  is  megzavarja;  míg  az 
állam  oly  rendezése  által,  melynél  fogva  a  törvényhozás 

korlátlan  hatalmát  bizonyos  dolgokra  szorítják,  az 
egyesben  azon  öntudat  keletkezik,  hogy  bizonyos  kö- 
rön belül  egészen  szabadon  mozoghat,  s  csak  ez  öntu- 
dat idézi  elő  azon  meggyőződést,  miszerint  azt  a  kört, 
melyet  a  törvényhozás  mások  önálló  tevékenységének 
kijelölt,  nem  sérthetjük  meg  saját  érdekeink  koczkáz- 
tatása  nélkül. 

Ami  a  törvény  iránti  tisztelet  az  egyesre  nézve, 
az  a  jog  tisztelete  a  törvényhozásra.  Az  állam  fonállá- 
sára  és  virágzására  szükséges  mindkettő.  Ha  immár 
azon  meggyőződésből  indulunk  ki,  miszerint  minden 
többség  hatalmának,  hogy  az  egyest  ne  sértse,  szintúgy 
bizonyos  korlátokra  van  szüksége,  mint  az  egyeseké- 
nek, sőt  hogy  ezen  korlátoknak,  a  többséggel  szemközt 
—  épen  mivel  a  tömegek  hatalmasabbak  és  tekintetet 
kevésbé  ismerők  —  szükségkép  erősebbeknek  kell  lenni, 
s  hogy  az  állam  korlátlan  hatalmát  a  jog  tiszte- 
lete által  biztosabban  korlátozhatni,  mint  bármely 
intézménynyel:  ez  okból  azon  intézkedések,  melyek 
jogtiszteletet  szülnek  s  azt  föntartják,  annál  fontosab- 
bak  az  állam  fönállására  nézve,  minél  többekre  van 
ruházva  az  államhatalom;  s  azon  állítás,  hogy  az  álla- 
mok, melyek  az  e  mű  folytán  fölállított  elveket  kö- 
vetik, szintoly  kevéssé  nélkülözhetik  a  jogtiszteletet, 
mint  mások,  —  nemcsak  nem  szól  ez  alapelvek  ellen, 
sőt  inkább  a  legfontosabb  ok  mellettök;  mert  a  kü- 
lönböző formák  közt,  melyeket  az  államnak  adhatni, 
bizonyára  az  a  legelőnyösebb,  amely  az  állam  erkölcsi 
alapjait,  mindenek  fölött  a  jog  és  törvény  iránti  tiszte- 
letet, leginkább  megszilárdítja. 

JEGYZETEK  A  X.  FEJEZETPIEZ. 


(a)  Xézetem  szerint  a  korlátlan  egyeduralom,  hol  a  bírói 
függetlenség  biztosítva  van  s  az  államhatalom  befolyását  csak 
az  egész  államot  illető  dolgokra  szorították,  több  biztosítékot 
nyújthat  az  állampolgárok  jólétének  és  szabadságának,  mint 
az  oly  népuralom,  mely  korlátlanul  mindenre  kiterjeszkedik, 
habár  senki  sincsen  is  kizárva  az  abbani  részvételből ;  s  mind- 
amellett senki  sem  tagadhatja,  miszerint  valóban  korlátlan 
egyeduralomban  sem  a  bírói  hatalom  függetlenségét,  sem  a 
községek  önállóságát  nem  tekinthetni  bizonyos  körön  belül 
biztosítottnak.  Szintoly  kevéssé  lehet  csalhatatlan  biztosítékok- 
nak tekinteni  a  hatalommali  visszaélés  ellen  azon  alkotmá- 
nyos korlátokat,   mikkel  a  népuralmat  körülveszik. 

(b)  A  hol  csak  elismerik  az  alapelvet,  miszerint  a  közjó 
a  legfőbb  törvény,  soha  sem  fog  e  részben  az  alkalom  hiány- 
zani,  s  miután  a  kormányzottak  nézpontjai  közt  mindig  nagy 
a  különbség,  s  nagyobb  államokban  alig  találhatni  egy  érde- 
ket, mely  magában  véve  többségre  számíthatna :  soha  sem 
tekinthetni  veszélytelennek  azon  lehetséget,  miszerint  az 
államhatalom  minden  korlátja  alól  fölszabadíthatja  magát. 

(c)  Mindazon  jogok,  melyeket  az  államra  nézve  lénye- 
geseknek tartunk  :  a  tulajdonjog,  családi  jog,  a  törvényhozás- 
ban részvétel,  —  a  mennyiben  positiv  törvényeken  alapszanak 
—  mind  a  történeti  jogok  sorába  tartoznak. 


ox 

XI.  FEJEZET. 
EGY  LEGFŐBB  TÖRVÉNYSZÉK   SZÜKSÉGE. 


Minden  államban  szükségkép  egyik  uralkodik  e 
kettő  közül:  a  törvén?/,  vagy  az  anyagi  erő.  Mihelyt 
kivontuk  magunkat  az  első  uralma  alól,  azonnal  meg 
van  alapítva  a  második  uralma. 

Az  emberi  nézetek  különbségei  s  azon  befolyás 
mellett,  melylyel  személyes  nézeteink  vannak  Ítéle- 
tünkre, csak  annyiban  uralkodhatik  a  törvény,  a  meny- 
nyiben van  bizonyos  bírói  hatalom,  mely  a  törvényt 
magyarázza,  alkalmazza  és  végrehajtja.  Innen  követ- 
kezik, hogy,  ha  az  állam  és  egyes  részei  közt  füriálló 
viszonyokat  törvénynyel  kell  rendezni:  az  alkotmány 
által  meghatározott  viszonyok  föntartása  végett  itélő- 
székekre  is  van  szükség,  melyek  az  államhatalom  és 
az  állam  egyes  részei  közt  fönforgó  minden  kérdésben 
határozzanak  a  fölött :  vájjon  a  kérdésben  hvö  tárgy  a 
törvény  szerint  az  államnak,  vagy  egyes  részeinek  hatás- 
körébe tartozik-e? 

Amint  a  rendezett  itéló'székek  fönállása,  melyek- 
nek az  egyesek  jogigényei  fölött  kell  ítélniük,  minden 
rendezett  állam  szükséges  föltétele,  mihelyt  az  alkot- 
mány az  állam  egyes  részeinek  bizonyos  jogokat   adott, 

szintúgy  szükségesnek  kell  tartanunk  bizonyos  bírói 
hatalmat,  minden  ebből  származó  jogviszonynak  eldön- 
tése végett,  s  döntvényeinek  az  állam  és  egyes  részei 
közt  előforduló  kérdésekben  ugyanazon  erőt  kell  tu- 
lajdonítanunk, mely  minden  bírói  Ítéletet,  a  dolog  ter- 
mészete szerint,  illet  minden  egyeseket  illető  kérdés- 
ben ;  hogy  tudniillik  azokat  a  bíróilag  eldöntött  esetre 
nézve  sem  a  törvényhozó,  sem  a  végrehajtó  hatalom 
föl  ne  forgathassa. 

Akit  az  államban  az  uralkodás  illet,  —  legyen 
bár  a  nép,  avagy  egyes  ember  —  megváltoztathatja  az 
állam  alkotmányát;  akikre  a  törvényhozó  hatalmat 
ruházták  (a),  eltörölhetnek  egyes  törvényeket,  ujakat 
hozhatnak,  s  azáltal  új  szabályokat  adhatnak  a  bírói 
hatalom  elé,  melyek  szerint  kell  Ítélnie;  de  míg  az 
alkotmány  fönáll,  s  a  törvény  nincs  eltörölve,  a  bíró 
egyes  esetre  kimondott  ítélete  fölötte  áll  a  törvényho- 
zás akaratának,  fölötte  az  uralkodó  hatalmának.  A  bírói 
hatalom  e  fensősége  nem  egyéb  a  törvények  fensőségé- 
nél,  és  csak  ha  az  önkényben  keresik  az  uralkodást,  s 
ha  az  államra  annyira  nem  illő  „mindenható"  epithe- 
tont  a  képtelenség  legszélső  határaiig  viszik,  és  azt  állít- 
ják, hogy  a  mindenható  államhatalmat  még  törvények- 
kel sem  korlátozhatni:  csak  akkor  hihetjük,  hogy  a 
bírói  hatalom  e  fensősége  ellentétben  áll  a  fölségi  jog 
fogalmával.  Miután  a  jogi  alapon  rendezett  állam  és  a 
kényuralom  közt  az  a  lényeges  különbség,  hogy  amab- 
ban a  törvény,  ebben  emberi  akarat  (egyes  vagy  sok 
ember  akarata)  uralkodik:  minden  államot  mindig 
kényúrinak  kell  tartanunk,  melyben  a  bírói  hatalom 
ezen  állását  el  nem  ismerik. 

Igen  helyesen  jegyzé  meg  Benjámin  Constant, 
hogy  az  érdekek  különfélesége,  a  hatalom  kiterjesztésé- 
nek velünk  született  ösztöne  s  azon  sokoldalú  ellenté- 
tek mellett,  melyek  ebből  támadnak  oly  államokban, 
ahol  nem  kizárólag  egyes  emberre  vagy  osztályra  ruház- 
ták a  törvényhozást,  —  az  állam,  ha  még  oly  tökélye- 
sen  megosztják  is  a  hatalmakat,  s  a  polgárok  minden 
osztályának  illő  befolyást  adnak  is  a  törvényhozásra, 
nem  képes  föladatának  megfelelni;  sőt  egy  közvetítő 
hatalomra  van  szükség,  mely  által  az  államban  működő 
hatalmak  közül  mindenik  bizonyos  korlátok  közt  tar- 
tassék,  s  közremunkálásuk  az  alkotmány  értelmében 
intéztessék,   (b). 

De  ha  B.  Constant  továbbá  azt  állitja,  miszerint 
nagy  előnye  az  az  alkotmányos  egyeduralmaknak,  hogy 
a  király  személyében  ily  közvetítő  hatalmat  állítnak 
elő :  (c),  nézetem  szerint  téved,  és  pedig  azért,  mivel  a 
király  alkotmányos  államokban  majdnem  soha  sem  semle- 
ges, sőt  az  állam  érdekében  és  állásánál  fogva,  köteles- 
ségei sértése  nélkül  nem  is  lehet  semleges,  amit  alapel- 
vei alkalmazásában,  munkája  folytán,  maga  B.  Constant 
is  átlátott,  {cl). 

Fönebb  figyelmeztettem  olvasóimat,  mi  rossz  ered- 
ményei vannak  ez  államra  nézve  annak,  ha  a  királysá- 
got csupán  a  végrehajtó  hatalom  fejének  tekintik:  nem 
kisebb  ártalmai  vannak,  ha  csupán  közvetítő  hatalom- 
nak tekintjük  a  királyt.  Ha  ezt  akarjuk,  vagy  hatalmat 
kell  adnunk  a  királyságnak,  hogy  az  államban  levő 
minden  hatalmat  közvetítő  határozatai  elismerésére 
kényszeríthessen,  ami  nem  egyéb  korlátlan  hatalomnál ; 
vagy    csupán    tanácsadás   jogára  kell    szorítnunk,   mikor 

aztán  erőtlenül  állana  a  többi  hatalmak  ellenében. 
Egyik  sem  fér  össze  a  föladattal,  melyet  a  királyságnak 
alkotmányos  országokban  meg  kell  oldania. 

Mert  miben  áll  e  föladat? 

Ha  mindén  államnak  egy  főbb  hatalomra  van  szük- 
sége, mely  számára  törvényt  hoz  és  kormányozza,  s  az 
állam  fönállása  azon  erőtől  függ,  melylyel  e  hatalom 
bír;  ha  tehát  e  hatalmat  sem  nem  oszthatni  meg,  sem 
nem  gyöngíthetni,  s  a  közbiztosság  attól  függ,  hogy 
az  uralkodó  akaratnak,  ha  egyszer  törvényes  alakban 
nyilathozott,  ne  kelljen  semmiféle  akadály lyal  küzde- 
nie :  a  biztosság,  melyre  az  egyesnek  a  korlátlan  hata- 
lom ellenében  szüksége  van,  csak  abban  keresendő, 
hogy  a  legfőbb  hatalmat  az  államban  (a  fölségi  jogot) 
többek  közt  osztják  meg,  s  gondoskodva  van  afelől, 
hogy  csak  bizonyos  formák  közt  lehessen  azt  gyakorolni, 
melyek  megóvnak  bennünket  az  elhamarkodástól.  Az 
alkotmányos  egyeduralom  előnye  csupán  abban  áll : 
hogy  ezt  a  czélt  jobban  elérhetni  ez  alakban,  mint  bár- 
mely másban. 

Azon  intézkedés  által,  miszerint  a  király  beegye- 
zése  nélkül  semmi  sem  váltatik  törvénynyé,  és  hogy  a 
király  kormányi  eljárásaira  felelős  ministerének  ellen- 
jegyzése szükséges,  jelentékeny  befolyást  adnak  a  ki- 
rályságnak a  törvényhozásra,  s  a  nép  képviselőinek  a 
kormányra;  úgy  hogy  mindazon  esetekben,  midőn  a 
dolgok  természete  szerint  csak  a  fölséges  államhata- 
lomnak kell  határozni,  egyik  sincs  kizárva  a  részvétel- 
ből ama  tényezők  közül,  melyek  közt  a  fölségi  jogot 
megosztották:  míg  a  királyságra  ruházott  jog  által,  mi- 
szerint   a    ministereket    kinevezheti,    s    ezek    felelőssége 

által  egyszersmind  arról  is  van  gondoskodva,  hogy  a 
kikre  a  végrehajtó  hatalom  bízva  van,  mindig  függés- 
ben legyenek  az  uralkodó  hatalomtól,  azaz:  mind  a  ki- 
rálytól, mind  a  nép  képviselőitől,  akik  közt  meg  van 
osztva  a  fölségi  jog. 

Félszázad  óta  a  királyságot  oly  kizárólag  csupán 
a  végrehajtó  hatalom  fejének  tekintették,  s  annyit 
összebeszéltek  az  ismeretes  tétel  fölött :  ..le  roi  régne  et 
ne  gouverne  pas",  hogy  a  fönebbiekben  előadott  nézetek 
alkalmasint  paradoxoknak  tetszenek;  de  mivel  mind- 
azon előnyök,  melyeket  a  szilárd  alapú  királyság  nyújt 
alkotmányos  országokban,  épen  annak  törvényhozói  mű- 
ködéséből származnak,  s  legfontosabb  teendői  csak  any- 
nyiban  látszanak  egyszerűeknek,  amennyiben  a  királyt 
a  törvényhozó  hatalom  kiegészítő  részéül  tekintik,  aki 
nem  csupán  képviselője,  hanem  egyszersmind  részese 
az  állam  fölségének :  egyáltalában  el  kell  térnünk  a 
tudományban  e  fölött  felállított  előítélettől,  bármeny- 
nyire szentesíttessék  azon  nagy  nevek  által,  kik  azt 
védték.  Soha  sem  fog  sikerülni  a  politikának,  egy  oly 
egyént,  akit  oly  nagy  hatalommal  ruháztak  föl,  mint 
alkotmánvos  országokban  a  királyt,  megfosztani  min- 
den  egyéniségi  természetes  tulajdonától:  hogy  tudniil- 
lik ne  akarjon,  s  akaratát  végrehajtani  ne  kívánja. 
Mivel  a  királyok  emberek,  épen  azért  minden  kísérlet 
meghiúsul  e  részben,  s  vagy  a  királyság  vagy  a  polgári 
szabadság  bukásával  végződik. 

De  ha  a  királyt  a  törvényhozó  hatalom  egy  részéül 
tekintjük,  ami,  mint  mondók,  egyáltalában  szükséges,  ha 
a  ráruházott  jogokat  észszerűen  ki  akarjuk  magyarázni: 
önként  következik,  hogy  a    király  nem    vállalhatja  el  a 

közvetítő  hatalom  (pouvoir  neutre)  tisztét;  hanem  azon 
esetekben,  midőn  a  fölségi  hatalom  különböző  tényezői 
közt  összeütközések  származnak,  vagy  kérdés  támad  a 
jogkör  fölött,  melyet  az  alkotmány  az  államnak  s  egyes 
részeinek  kiszabott,  szintúgy  itélőszékekre  kell  bíznunk 
a  közvetítő  eljárást,  mint  mindannyiszor,  valahány  esetben 
az  egyesek  érdekei  és  igényei  jönnek  összeütközésbe,  (e). 

A  bírói  hatalom  fensősége  a  többiek  fölött  elvileg 
nem  ellenkezik  a  fölségi  jog  fogalmával,  sőt  tapasztalás 
szerint,  az  államban  levő  jogok  legszilárdabb  biztosíté- 
kául tekintendő,  s  majd  mindenütt  annak  ismerek  el. 

Mindazok,  kik  az  északamerikai  szabad  államok 
alkotmányáról  nem  azon  lelkesedéssel,  mely  egy  oly 
nagy  köztársaság  láttára  eltölti  az  idegent,  hanem  oly 
tárgyismerettel  beszélnek,  melyet  a  politikai  intézmé- 
nyek eredményei  felől  csak  azok  tehetnek  sajátukká, 
kik  közöttük  élnek,  egyértelműleg  oda  nyilatkoznak : 
hogy  az  unió  föntartását,  s  az  északamerikai  alkotmány 
nagyszerű  eredményeit  nagyobb  részint  az  Ítélőszékek 
üdvös  befolyásának  tulajdoníthatni.  A  legfőbb  törvény- 
székek nélkül  az  egyes  államok  közti  soknemű  ellen- 
tétek s  önállóság  utáni  erős  törekvésök  mellett,  rég 
fölbomlott  volna  az  unió  köteléke,  vagy  a  szövetséges 
államok  helyébe  központosított  állam  lépett  volna, 
Francziaország  mintájára.  Az  államegyetem  és  egyes 
részei  közötti  viszonyok  rég  fölbomlottak  volna,  s  az 
államok  és  egyes  részeiknek  illetősége  közt  a  helyes 
határokat,  —  mely  határoknak  kell  tulajdonítni,  hogy 
a  korlátlan  népfölség  elve  az  egyéni  szabadságot,  s  az 
önkormányzás  joga  a  szövetség  fönállását  Amerikában 
nem  veszélyezi  —  rég  összerombolták  volna,  ha  el  nem 

ismerik  s  az  alkotmány  egyik  támaszául  nem  tekintik 
az  amerikaiak  azon  alapelvet :  miszerint  a  törvényszékek 
föladata,  közvetítő  testületül  állani  a  törvényhozás  és  nép 
közt,  oly  czélból,  hogy  egyebek  közt  az  utóbbit  a  hatalmá- 
nak kijelölt  korlátok  között  tartsa. 

Azonban  egyáltalában  nem  szükség  Amerikába 
mennünk,  hogy  a  bírói  hatalom  fensősége  elvét  ez  ér- 
telemben elismerve  lássuk  a  lobbi  hatalmak  fölött. 

A  franczia  parlamentek  ama  híres  joga,  miszerint 
a  királyi  .,ordonance"-ok  csak  akkor  emelkedtek  tör- 
vény erejére,  ha  azokat  .,registrálták",  egészen  ez  elve- 
ken alapszik.  Ha  föltették,  hogy  az  egyedúri  hatalom 
Francziaországban  nem  egészen  önkényes,  hanem  bizo- 
nyos alaptörvényekhez  van  kötve,  melyeket  annak  nem 
szabad  áthágnia  (mint  ezt  XIV.  Lajosig  maga  a  király- 
ság is  elismeré.  s  utána  a  műveltebbek  többsége  mindig 
állítá):  oly  hatalom  szükségét  is  át  kellé  látniok,  mely 
afölött  határoz:  nem  ütköznek-e  az  egyes  ordonance-ok 
ez  alaptörvényekbe,  s  olyanokul  tekinthetők-e,  melyek- 
ben a  királyság  megtartá  törvényes  határait,  s  melyek- 
nek annálfogva  mindenki  engedelmességgel  tartozik? 
Az  „états  generaux"  megszűntével  az  egész  törvény- 
hozó hatalom  a  királyságra  ment  át  Francziaországban  • 
a  parlamentek  által  igénybe  vett  beiktatási  jogot  pedig 
nem  a  törvényhozó  hatalom  egy  részéül,  hanem  egészen 
azon  szempontból  kell  tekinteni,  amelyből  a  legfőbb 
törvényszékre  ruházott  jogot  bíráljuk  Amerikában, 
mely  szerint  azt  azon  kérdés  eldöntése  is  illeti :  hogy  a 
törvényhozás  szabályai  egyezők-e  az  alkotmány  nyal?  A 
mily  kevéssé  vonhatni  ebből  azt  a  következményt,  hogy 
a  legfőbb    törvényszék    Amerikában    maga  a  törvényho- 

zás  fölött  áll,  míg  az  alkotmányos  körében  forog,  vagy 
hogy  e  törvényszék  részes  a  törvényhozásban :  szintoly 
kevéssé  mondhatni  ezt  a  franczia  parlamentről.  Mint  a 
legfőbb  törvényszékre  ruházott  jog  amott  csak  azon 
elvből  foly,  hogy  az  alkotmányban  kimondott  alapelv 
fölötte  áll  az  egyes  törvényhozások  akaratának:  úgy  a 
franczia  parliamentek  állása  természetes  következmé- 
nye volt  azon  meggyőződésnek,  miszerint  Francziaor- 
szágban  is  vannak  bizonyos  alaptörvények,  s  hogy  a 
királyság  hatalma  csak  az  e  törvények  által  megszabott 
határokon  belül  korlátlan,  s  mivel  a  parliamentek  állása, 
e  szempontból  tekintve,  észszerű  volt,  azért  tartá 
fön  magát  mindig  annyi  támadás  ellenében,  míg  a 
franczia  forradalom  azon  elvet  állítá  föl  —  vagy  leg- 
alább követte,  —  hogy  az  állam  törvényhozó  hatalmát 
semmi  alaptörvény  nem  korlátozhatja,  s  így  egyberontá 
az  észszerű  alapot,  melyen  a  főtörvényszékek  hatásköre 
nyugvék. 

Századokon  át  törekedtek  Németországban  Ame- 
rika főtörvényszékéhez  hasonló  bíróságot  alkotni,  és 
minden  törekvés,  a  czélnak  megfelelő  „Kammer- 
gericht"-et  hozni  be  s  annak  tekintélyét  megalapítani, 
onnan  magyarázható,  hogy  tisztán  belátták,  hogy  ha 
a  birodalom  egyes  részeinek  némi  önállóságot  adnak,  a 
nélkül,  hogy  az  egységet  föl  akarnák  e  miatt  bontani, 
mind  a  birodalom,  mind  egyes  részei  alkotmányszerű 
állásának  föntartása  tekintetéből  egy  főtörvényszék 
fölállítása  szükséges,  melyet  illet  minden  kétséges  eset- 
ben a  legfőbb  határozás.  Ugyanezt  találjuk  más  álla- 
mokban; mert  ha  a  „Justicia"  állását  Aragóniában  (f) 
egészen    kivételesnek    akarjuk     is    tekinteni:     bizonyos 

mindazáltal,  hogy  azon  benső  összeköttetés  mellett, 
mely  az  egész  középkorban  volt  a  birtokjog  és  törvény- 
hatóság közt,  gyakran  fordulván  elő  eset,  midőn  bizo- 
nyos kiváltságok  magyarázata  fölött  kétség  támadt,  a 
kétes  illetőségi  kérdések  eldöntése  az  állam  és  egyes 
részei  közt  a  középkorban  mindenütt  a  bírói  hatalomra 
volt  bízva;  miután  a  birtok  kérdése  fölötti  ítélet,  össze- 
köttetésben állván  a  törvényszéki  illetőség  kérdésével, 
magában  foglalá  azon  kérdés  eldöntését:  meddig  terjed 
a  király,  meddig  az  egyes  községek  és  hűbérnökök  tör- 
vényhatósága ? 

Általában  soha  sem  vonta  kétségbe  a  királyság  e 
tekintetben  a  bírói  hatalom  fensősé^ét,  sőt  raés:  azon 
alapelvet  sem  vette  gyakorlatilag  alkalmazásba :  misze- 
rint a  fölség  saját  beegyezése  nélkül,  vád  alá  nem  vé- 
tethetik —  oly  alapelv,  melyet  Amerikában  követnek, 
s  mely  némi  kellemetlenségekre  adott  alkalmat,  (g). 

Sőt  a  bírói  hatalom  ezen  fensőségét  mindig  a  fön- 
álló  viszonyok  legjobb  biztosítékának,  s  ez  által  a  trón 
legerősebb  támaszának  tekintették.  Miután  még  kor- 
látlan egyeduralmakban  is  a  bírói  hatalomra  van  hagyva 
az  oly  jogesetek  eldöntése,  midőn  az  alkotmány  ma- 
gyarázata határozza  el  az  Ítéletet  (mint  a  fölségsértés 
legtöbb  esetében,  s  ha  a  köztisztviselőknek  megtagad- 
ják az  engedelmességet);  és  soha  sem  tekintették  a 
korona  méltóságával  összeférhetlennek,  hogy  az  eg 
sekkel,  azoknak  magán  követeléseit  illetőleg,  bíró  előtt 
szót  váltson  és  egyesek  ellen  csak  a  bíró  előtt  keresse 
igényeit;  sőt  miután  az  előbbi  épen  azon  lényeges 
ismertetőjel,  mely  a  korlátlan  királyságot  a  kényura- 
lomtól megkülönbözteti,  s  az  utóbbit  a  vagyoo  egyedüli 

biztosítékául  és  így  az  állam  legbiztosabb  alapjául  te- 
kinthetni: egyáltalában  nincs  ok,  mely  miatt  azt  tehet- 
nők  fel,  hogy  a  fölségi  jog  fogalmával  nem  fér  össze, 
szintén  itélőszékekre  bíznunk  az  állam  és  egyes  részei 
jogköre  fölött  támadható  minden  kérdés  eldöntését.  A 
birtokjog  sem  fontosabb  az  államra  nézve,  mint  azon 
körülmény,  hogy  az  abban  fönálló  hatalmak  közül  min- 
denik alkotmányszerű  jogkörén  belül  mozogjon. 

Mindegy  e  részben :  egyedúr  vagy  választott  nép- 
képviselők kezében  van-e  a  főhatalom.  Mert  ha  helyes 
azon  megjegyzés,  hogy  a  hatalom  sokakról  mindig  ke- 
vesekre száll,  szintoly  gyakori  az  eset,  hogy  a  hatalom, 
ha  lassankint  kevesek  kezére  jutott,  mindig  erőszako- 
san ragadja  azt  ki  onnan  a  sokaság,  s  hogy  tehát  min- 
den esetben  kell  gondoskodni  arról,  hogy  minden  hata- 
lom az  alkotmány  által  kijelölt  határai  közt  maradjon. 
E  föladatot  pedig  csak  a  bírói  hatalom  által  oldhatni 
meg  az  állam  érdekében,  mivel  csupán  azt  bízhatni 
meg  a  föladattal,  hogy  mindent  bizonyos  határok  közt 
tartson,  anélkül,  hogy  félnünk  kelljen,  miszerint  maga 
lépi  azokat  át.  Magában  a  bírói  hatalom  annyira  gyönge 
anyagilag,  hogy  ez  állással  nem  él  vissza,  (li). 

Mint  kelljen  rendezni  a  legfőbb  törvényszéket, 
melynek  az  állam  és  egyes  részei  közt  keletkező  illető- 
ségi kérdések  fölött  kell  határozni,  oly  kérdés,  melyet 
az  egyes  országok  különböző  viszonyai,  műveltségi  álla- 
pota, s  az  azokban  uralkodó  nézetek  szerint  különbö- 
zőleg  kell  megoldani;  de  e  tekintetben  is  vannak  némi 
általános  alapelvek.  Azok  tudniillik,  melyek  szerint 
minden  törvényszéket  kell  rendezni,  ha  azt  akarjuk, 
hogy  megfeleljen  a  közbizalomnak  és  megérdemelje  azt. 

Röviden  megérintjük  azokat. 

Minden  emberrel  vele  született  a  jog  érzéke;  leg- 
alább a  szilárd  alapon  nyugvó  jogviszonyok  hasznai  oly 
nyilvánosak,  hogy  minden  bíróban  fül  kell  tennünk, 
miszerint  a  törvények  értelmében  igazságos  törekszik 
lenni,  amennyiben  különös  okok  nem  akadályozzák  e 
törekvésében.  Minden  czélszerű  törvénykezési  rendszer 
föladata  ennélfogva,  csupán  ez  okoknak  elhárításában 
vagy  legalább  gyöngítésében  áll. 

E  végből  két  dolog  szükséges: 

1.  A  bírónak  bírnia  kell  eszközzel,  hogy  a  jog  isme- 
résére juthasson. 

2.  Oly  helyzetben  kell  lennie,  melyben  személyes 
kár  avagv  haszon  nélkül  kimondhassa  Ítéletét,  s  mind- 
amellett  függésben  maradjon  a  törvénytől. 

Bármi  különbözőleg  rendezték  a  törvényszékeket 
különböző  országokban :  mindenütt  csak  e  czélt  tartot- 
ták szem  előtt. 

Egyik  leghatályosb  eszköz,  mi  által  a  jog  fölisme- 
rését lehetővé  teszszük  a  bírónak,  a  törvények  világos- 
sága. Ezenkívül  a  kérdés  tény-  és  jogi  álladékának 
megosztása,  a  fölebbvitel,  bizonyos  időkor,  melyben 
valaki  bírói  hivatalt  viselhet,  kizárván  az  ifjú  és  agg 
korúakat,  végre  a  bizonyítás  határozott  formulái,  — 
mind  megannyi  eszköz,  mely  a  bírót  megőrzi  a  tévedéstől. 

Fontosabb,  egyszersmind  sokkal  is  nehezebb,  in- 
tézményekkel biztosítani  a  bírák  függetlenségét.  Mert 
amint  minden,  ami  által  a  bírónak  lehetségessé  teszik 
a  jog  ismerését,  haszontalanná  válik,  ahol  nines  m<  _ 
függetlenség,  s  valóban  független  bírák  a  hibás  tör- 
vénykezési rendszert  is  legalább    tűrhetővé    teszik:    úgy 

azon  út  és  mód,  miszerint  a  törvényszékek  független- 
ségét létesítni  törekszenek,  nagy  részint  az  állam  al- 
kotmányától s  azon  hatalomtól  függ,  mely  ellen  épen 
védeni  kell  a  törvényszékek  függetlenségét. 

Ha  a  törvényszékek  önállóságát  egyes  túlnyomó 
hatalma  ellen  kell  védeni,  alig  találhatni  az  esküdt- 
széknél jobb  formát:  ugyan-e  czélt  elérhetni  a  bírák 
nagyobb  száma,  elmozdíthatlansága  s  még  nagyobb 
mértékben  öröködési  volta  által.   (i). 

Végre  a  törvényszéki  eljárás  titokban  tartása  is 
szükséges  biztosítékául  tekinthető  a  bírói  hatalom  füg- 
getlenségének oly  állapotokban,  hol  a  szabadság  hiány- 
zik ;  mert  ahol  a  hatalomnak  nincsenek  korlátai,  me- 
rényletek ellen  a  titok    leplére  van  szüksége   a  jognak. 

Ha  a  népnek  jelentékeny  befolyása  van  az  államra 
s  a  bírói  függetlenséget  a  tömegek  befolyása  ellen  kell 
védeni,  az  esküttszék,  amennyiben  a  nép  erkölcseivel 
és  szokásaival  egybehangzik,  igen  czélszerű  lehet  az 
oly  esetek  eldöntésére,  melyek  egyeseket  illetnek ;  de 
bizonyára  nem  az,  ahol  az  állam  érdeke  forog  jön :  mert 
mindazon  okok,  melyeket  korlátlan  egyeduralmakban 
ez  intézmény  mellett  fölhoznak,  ott,  ahol  a  nép  ural- 
kodik, szintazon  mértékben  szólnak  ellene,  és  pedig 
annál  inkább,  minél  nagyobb  befolyást  gyakorol  a  nép 
az  állam  kormányára.  ■ —  Ily  államokban  a  bírák  nagy 
számában  kell  egyik  eszközt  keresnünk  a  bírói  függet- 
lenséget fenyegető  veszélyek  ellen.  Mindig  legjobb 
hasonló  viszonyok  közt,  ha  állandó  bírákra  bízzák  a 
bírói  hatalom  gyakorlását  az  államot  érdeklő  esetekben, 
ha  a  befolyás,  melyet  a  bírói  helyek  betöltésére  a  nép- 
nek minden    esetre    adni    kellene,    sem  az    egyes  bírák 

elmozdítására  nem  terjeszkedik    ki,    sem   a    választható- 
ság tekintetében  nem  korlátlan. 

Miután  a  függetlenség  erkölcsi  tulaj  dón,  mely  annál- 
fogva mindig  inkább  a  bíró  egyéniségétől,  mint  állásától 
függ,  s  mindazon  momentumokat,  melyek  az  egyes  Ítéletére 
befolyással  vannak,  sem  előre  ki  nem  számíthatni,  sem 
az  államnak  rendelkezésére  álló  eszközökkel  erejükben 
nem  csökkenthetni :  önként  következik,  hogy  maguk- 
ban véve  azon  eszközök  is  mind  nem  kielégítők,  melyek- 
kel   a   bírói    hatalmat  függetlenné  törekszenek  tenni. 

Hogy  a  törvényszékek  föladatuknak  megfelelje- 
nek, nem  elég,  hogy  az  egyes  bíró  minden  idegen  befo- 
lyástól független  legyen;  hanem  szükséges  még  az  is, 
hogy  a  törvénytől  mindig  függőnek  érezze  magát,  amit 
csak  akkor  várhatni  bizton,  ha  azon  eszközökön  kívül, 
mikkel  a  bírót  idegen  befolyásoktól  megóvni  töreksze- 
nek, egyszersmind  motívumokról  gondoskodunk,  me- 
lyek kötelessége  teljesítésére  buzdítsák. 

Ilyes  motívum  a  felelősség. 

Nézetem    szerint    a    vesztegetésen    és    oly    eseteken 
kívül,    midőn    a    bíró    szemlátomást    megsértette    a   tör- 
vény által  megszabott    formákat  (k)  —  fensőbb  hat 
előtt  felelősségre  vonni  és  büntetni  nem  lehet. 

Megengedem,  hogy  jöhetnek  elő  esetek,  mikben 
minden  valószínűség  arra  mutat,  hogy  a  törvényt  tudva 
sértette  a  bíró,  s  különösnek  tetszhetik,  ha  ez  esetek- 
ben is  minden  felelősség  alól  fölmentik:  azonban  a  bírák 
ilyes  jogsértéseiből  eredhető  baj  mindig  kisebb,  mint 
volna  az,  amely  a  bírói  függetlenség  megsemmisítését 
vonná  maga  után;  mindig  jobb  tehát,  azon  lehetségnek 
kitéve    lennünk,     annál     inkább,     mivel    nincs    hatófi 

melyre  a  bírák  felelősségre  vonását  veszély  nélkül  bíz- 
hatnék. Legkevésbbé  alkalmas  erre  a  törvényhozó  ha- 
talom, miután  a  bírák  függetlenségét  némely  esetekben 
épen  az  ellen  kell  leginkább  védeni.  De  mivel  a  törvé- 
nyes felelősséget  el  nem  fogadhatjuk,  épen  azért  szük- 
séges, hogy  a  bírói  hatalom  erkölcsi  felelősségnek  legyen 
alávetve.  Épen  ezen  alapszik  minden,  amit  Bentham  az 
egyes  bírák  előnyeiről  fölhoz  (7),  s  a  legfontosabb  ok, 
a  mit  a  nyilvánosság  mellett  fölhozhatni. 

Sokat  beszéltek  a  nyilvánosság  azon  hatásáról,  hogy  a 
törvényt  tágasabb  körben  megismerteti,  s  a  törvény  iránti 
tisztelet  gyakorlatilag  megerősödik  az  által  a  népben. 
Megvallom,  én  egyáltalában  nem  osztozom  e  nézetben. 

Amint  a  polgári  jogesetek  nyilvános  tárgyalása, 
egészen  egyszerű  kérdéseket  kivéve,  keveset  tesz  a 
jogilag  nem  képzett  osztályok  jogismeretére:  úgy  a 
büntető  törvénykezés  nyilvánossága,  nézetein  szerint, 
inkább  káros,  mint  hasznos  befolyással  van  e  részben. 
Legtöbb  esetben,  midőn  a  tömegnek  szabad  bejárást 
engednek  a  törvényszéki  tárgyalásokra,  ahol  a  védő  a 
bűntettnek  minden  mentő  okát  kiemeli,  hosszasan  tár- 
gyalják elkövetése  és  titkolása  minden  módját,  ugyan- 
azon, sot  fontosabb  okok  is  szólnak  a  nyilvánosság  ellen, 
mint  amik  miatt  a  közönséget,  szeméremsértő  bűntettek 
törvényszéki  tárgyalásakor  ki  szokták  zárni.  (m). 

Hogy  a  nyilvánosságot  a  jó  büntető  eljárás  egyik 
egjobb  biztosítékául  tarthatni,  csupán  abban  kell  va- 
lódi okát  keresnünk,  miszerint  a  bírót  Ítéletére  nézve 
felelőssé  teszi  a  közvélemény  előtt,  —  s  ez  a  nyilvá- 
nosság ellen  fölhozható  minden  más  nehézségnél  jóval 
túlnyomóbb  fontosságú  ok. 

Amint  minden  törvénykezési  rendszernél,  hogy 
czéljának  megfeleljen,  lehetővé  kell  tenni  a  bíróra 
nézve,  hogy  a  jogot  ismerje,  s  függetlenségét  védeni, 
erkölcsi  felelősségét  biztosítani  kell :  még  nagyobb 
mértékben  ez  az  eset  oly  törvényszékekre  nézve,  me- 
lyek az  alkotmány  föntartása  fölött  őrködnek,  s  az  állam 
és  egyes  részeinek  törvényes  jogköre  fölött  határoznak. 
Azonban  itt,  mint  egyéb  hasonló  esetekben,  általában 
nem  mondhatni  meg:  mely  intézmények  által  érhetni 
ezt  el  az  egyes  államokban. 

Az  államtudomány  csak  az  irányt  szabhatja  meg 
általában,  melyet  követni  kell,  s  mely  minden  államban 
ugyanaz  marad;  de  mely  eszközökkel  érhetni  el  legjob- 
ban az  előforduló  esetekben  a  kitűzött  czélt,  ez  mindig 
a  körülményektől  függ,  s  csak  néhány  alapelv  van,  mely 
e  részben  általános  érvényességgel  bírhat.  Ilyenek : 

1.  Hogy  a  bírói  hatalom  üdvös  hatását  c  részben 
biztosítsuk,  mindenek  előtt  szükséges,  miszerint  az  alkot- 
kotmányban  tisztán  ki  legyen  jelölve  a  határvonal  az 
állam  és  egyes  részeinek  jogköre  közt. 

2.  Hogy  a  bírói  hatalmat  olyanokra  bízzák,  akik 
sem  letehetők,  sem  előmozdíthatok  nem  levén,  függet- 
lenek, s  magas  állásukban  több  fogékonysággal  bírnak 
az  erkölcsi  felelősség  hatásai  iránt ;  de  soha  se  bízzák 
a  népre,  vagy  azokra,  akik,  mint  az  esküttek,  csak  az 
államhatalom  befolvása  ellen  biztosítvák,  s  nem  saját 
osztályuké  ellen,  és  menttek  minden  személyes  felelősségtől. 

Nem    szenved    kétséget,     hogy    soha    sem    könnyű, 
gyakran    épen    legyőzhetlen    nehézségekkel   jár    oly    tör- 
vényszékek   rendezése,    melyek     e    kellékeknek    meg 
lelnek;  azonban  —  ha  eavszer  beláttuk,  hogy  az  állam- 

hatalom  tevékenysége  csak  úgy  lehet  üdvös,  ha  az 
államot  általában  és  közvetlen  érdeklő  ügyekre  szorít- 
ják, s  a  községeknek  és  az  állam  egyes  részeinek  bizo- 
nyos önállóságot  adnak,  —  mellőzhetlenűl  szükséges 
ilves  czélszerűen  rendezett  bírói  hatalom  alkotása.  Ha 
az  egyes  községeknek,  grófságoknak,  vagy  tartomá- 
nyoknak bizonyos  jogkört  engednek,  melyet  az  állam- 
hatalomnak sem  szabad  áthágnia:  soha  sem  kerülhetni 
ki  egészen,  hogy  az  illetőség  fölött  vitás  kérdések  ne 
keletkezzenek ;  s  azoknak  eldöntését  sem  a  törvényho- 
zásra nem  hagyhatni,  mely  ez  által  túlterheltetnék 
ügyes-bajos  dolgokkal,  s  gyakran,  maga  is  érdekelt 
levén,  illetőséggel  sem  bírna,  sem  a  kormányra  nem 
bízhatni ;  nem  tehetvén  föl  róla  a  kellő  részrehajlatlan- 
ságot,  valahányszor  saját  hatalomköre  kiterjesztése 
forogna  szóban.  Az  oly  viszonyok  pedig,  mik  szerint 
az  államhatalom  kihágásait  azzal  akarják  akadályozni, 
hogy  az  egyes  községeknek  jogot  adnak,  miszerint  a 
kormány  törvénytelen  befolyása  ellen  —  mint  a  közép- 
korban volt  —  abban  keressenek  védelmet,  hogy  pa- 
rancsait ne  hajtsák  végre,  —  e  viszonyok,  mondom, 
nem  férnek  egybe  az  ujabbkori  államok  állásával  és 
föladatával.  Az  úgynevezett  „vis  inertiae"  a  helyható- 
sági önállóság  legjobb  biztosítéka  lehet  ugyan:  de  csu- 
pán az  állam  ereje  rovására;  s  oly  időszakban,  midőn 
annyi  követelést  tesznek  szükségkép  az  állam  irányában, 
s  az  állam  önállósága,  a  közszabadság  ezen  föltétele, 
oly  nagy  erőt  igényel,  józanul  nem  kereshetjük  az  állam- 
hatalom erőtlenítésében  a  szabadság   biztosítását,  (w). 

JEGYZETEK  A  XI.  FEJEZETHEZ. 


(a)  Hol  az  összes  fölségi  jog  gyakorlása  a  törvényhozó 
testet  illeti,  ennek  nem  vonhatni  kétségbe  azon  jogát,  1 
magát  az  alkotmányt  is  megváltoztatja ;  azonban  ez  nem 
mindenütt  van  így.  Az  északamerikai  szabad  államokban. 
s  általán  véve  mindenütt,  ahol  különösen  meg  van  szabva,  mely 
úton  változtassák  meg  az  állam  alaptörvényét,  a  törvényhozó 
hatalom  nem  terjed  ki  az  alkotmány  megváltoztatására :  hon- 
nan következik,  hogy  az  uralkodó  és  a  törvényhozó  test  közt 
ily  államokban  lényeges  különbség  van,  s  az  utóbbinak  mind- 
azon eljárásai,  melyekben  a  teljhatalomnak  alkotmányilag 
kijelölt  föltételeit  áthágja,  szintoly  érvénytelenek,  mint  bár- 
mely fölhatalmazottnak  tettei,  ha  túlhág  fölhatalmazása  hatá- 
rain, mely  szerint  kellé  eljárnia.  —  Ahol  csak  ekkép  korlá- 
tozzák a  törvényhozó  testet,  s  az  alaptörvény  megsértethetik 
az  állam  törvényhozása  által  is  :  ott  nem  vonhatni  kétségbe 
azon  intézkedések  czélszerűségét,  mik  szerint  egy  legfőbb 
törvényszékre  bízzák  azon  kérdés  eldöntését,  hogy  a  törvény- 
hozás nem  ]épte-e  túl,  eljárásaiban,  megbízatását:  miután,  ha 
egyszer  az  elidegeníthetlen  népfölség  elvéből  indultak  ki. 
törvényhozó  testet  csupán  a  folség  képviselőjéül  tekintik,  me- 
lyet az,  bizonyos  föltételek  alatt,  jogai  gyakorlásával  megbí- 
zott, kétséges  esetekben  azon  kérdésnek  eldöntését :  vájjon 
mennyiben  felelt  meg  a  törvényhozás  ezen  föltételeknek? 
vagy   bizonyos   törvényszékekre,   vagy  a   népre  kell   ruházni  s 

azon  állítás,  miszerint  az  állam  törvényhozását  nem  vethetni 
alá  a  bírói  hatalom  Ítéleteinek,  szükségkép  a  felkelési  jog 
elismerésére  vezet. 

(b)  Les  trois  pouvoirs  politiques,  tels  qu'on  les  a  con- 
nus  jusqu'ici,  le  pouvoir  executif,  législatif  et  judiciaire,  sönt 
trois  ressorts  qui  doivent  coopérer  chacun  dans  sa  partié,  au 
mouvement  général ;  mais  quand  ces  ressorts  dérangés  se  croi- 
sent,  s'entrechoquent  et  s'entravent,  il  faut  nne  force  qui  les 
remette  á  detruire  les  autres ;  il  fant  qu'elle  sóit  en  dehors, 
qu'elle  sóit  neutre  en  quelque  sorté,  pour  que  son  action 
s'applique  partout  oú  il  est  nécessaire  qu'elle  sóit  appliquée, 
et  pour  qu' elle  sóit  préservatrice  et  réparatrice  sans  étre 
hostile.   Cours  de  Politique  constitutionelle.  I.   2. 

(c)  La  monarchie  constitutionelle  a  ce  grand  avantage, 
qu'elle  crée  ce  pouvoir  neutre  dans  la  personne  d'un  roi.  Ibid. 

(d)  M.  de  Chateaubriand  a  adopté  mon  principe  et  jusqu' 
aux  développemens  qui  l'appuient,  et  qu'il  en  a  fait,  dans 
le  douziéme  chapitre  de  la  monarchie  selon  la  Charte,  une 
trés  éloquente  paraphrase.  Je  Ten  remercie ;  mes  idées  ne 
peuvent  que  gagner  en  étant  reproduites  par  un  interpréte 
d'un  talent  si  rare.  Seulement  il  les  exagére  un  peu ;  il  pré- 
tend  tellement  réduire  le  monarque  á  la  qualité  de  specta- 
teur,  qu'il  dit  en  propres  termes :  Que  le  roi  ne  forcant  point 
son  ministre,  si  celui-ci  n'obtempére  pas  a  Vau  is  du  roi,  le  roi 
n'insiste  pas.  Le  ministre  ágit,  fait  une  fatite,  tömbe,  et  le  roi 
change  son  ministre.  —  Ce  n'est  certes  pas  ainsi  que  je  Ten- 
tends.  Quand  le  roi  voit  un  ministre  prét  a  fairé  une  faute, 
il  ne  resté  pas  impassible.  II  ne  laisse  pas  commetre  une 
faute,  dönt  la  nation  porterait  la  peine.  II  ne  force  pas  son 
ministre,  mais  il  le  renvoie,  avant  que  la  faute  ne  sóit  com- 
mise.  Ibid.  p.    191. 

(<?)  B.  Constant  ellenkező  véleményben  van :  Lorsque 
les  citoyens  divisés  entre  eux  d'intérét  se  nuisent  réciproqne- 

ment,  une  autorité  n entre  les  sépare,  prononce  sur  lenrs  pré- 
tentions,  et  les  préserve  les  uns  des  autres.  Cetté  autorité 
est  le  pouvoir  judiciaire.  De  merne,  lorsque  les  pouvoirs  pub- 
lics  se  divisent  et  sönt  préts  á  se  nuire,  il  fant  une  autorité 
neutre  qui  fasse  a  leur  égard  ce  que  le  pouvoir  judiciaire  fait 
á  1' égard  des  individus.  Cetté  autorité  dans  la  monarcbie 
co::stitutionelle,  c'est  le  pouvoir  royal.  Le  pouvoir  royal  est, 
en  quelque  sorté,  le  pouvoir  judiciaire  des  autres  pouvoirs. 
Ibid.  p.  7.  Ki  tagadbatja,  hogy  ez  által  a  királyság  állása 
lényeges  változást  szenved,  s  bogy  a  többi  batalmak  állása  az 
államban  föntartbatatlan  leune,  azon  esetben,  ba  a  királyságot, 
bírói  batalommal  rubázván  föl;  egyszersmind  meg  nem  fosz- 
tanák az  anyagi  erő  azon  eszközeitől,  mikkel  most  rendelkezik? 

(/)  Az  aragoniai  Justicia  egyik  legfontosabb  föladata 
abban  állott,  bogy  joga  volt  minden  királyi  parancsnak  és  ren- 
deletnek érvénye  fölött  Ítélni.  Az  egész  intézvény  okát  tisztán 
fejezi  ki  a  Furo  de  soprarbe  egyik  törvénye,  (mely  ha  hite- 
lességét kétségbe  is  vonják,  szintoly  jelentékeny  befolyást 
gyakorolt  a  középkor  folytán  Aragóniában  uralkodott  jogné- 
zetekre, mint  az  Izidor-féle  döntvények  az  egyháíjogra]  a  követ- 
kező szavakban :  Xe  quid  antem  damni  detrimentive  1 
aut  libertates  nostrae  patiantur,  judex  quidam  medius  adesio, 
ad  quem  a  rege  pvovocare,  si  aliquem  laeserit,  injnriasqne 
arcere,  si  quas  forsan  reipublicae  intulerit,  jus  fasque  ( 
Blancas  Commentarii  p.  20.  G.  Prescott's  History  of  the  Reign 
of  Ferdinánd  and  Isabella. 

(g)  Jay  főbíró  különbséget  tesz  szavazata  indokolásában 
a  „Cbisbolm  executors  v.  Georgia"  esetében  az  egyes  állani 
és  az  egyesült  államok  vád  alá  vétele  között.   „Az  államok, 

vagy  egyes  államok  elleni  vádesetekben,  úgymond,  törvényes 
és  alkotmányszerű  eljárásuk  és  itéletök  minden  részében  az 
egyesült  államok  végrehajtó  hatalmának  ereje  támogatja  a 
nemzeti  itélőszékeket.  De  az  egyesült  államok  elleni  vádese- 
tekben nincs  hatalom,  melyhez  a  törvényszékek  folyamodhat- 
nának". „A  legborzasztóbb  kegyetlenségek  és  szenvedh étlen 
halogatások  fordultak  eló',  úgymond  J.  Story  (Commentaries 
on  the  constitution  of  te  United  states),  érdemes  hitelezők 
súlyos  veszteségeket  szenvedtek,  s  gyakran  teljes  romlásba 
sülyedtek  az  igazságszolgáltatás  lassúsága  miatt,  mit  a  tör- 
vényhozás csak  sok  évi  alázatos  kérelmek  után  szolgáltatott 
ki."  F.  I.  Buss.  Das  Bundesstaatsrecht  der  Vereinigten  Staa- 
ten  Nordamerikas."    740.   1. 

(h)  A  bírói  hatalom  ereje  tisztán  erkölcsi,  az  egyedüli 
hatalom  az  államban,  melyről  észszerűen  nem  tehetni  föl,  hogy 
az  összes  fölségi  jogot  hatalma  alá  törekedjék  keríteni.  Ha  a 
királyságra  ruháznák  a  jogot,  hogy  a  törvényhozó  hatalom 
vagy  egyes  községek  kihágásait  megakadályozza,  a  kényura- 
lomtól lehet  tartani ;  ha  a  törvényhozásra  ruházzuk,  az  állam 
egyes  részeinek  önállóságát  rontjuk  lassankint  egybe ;  ha  a 
népre  ruházzuk,  a  forradalomtól  lehet  félni.  A  bírói  hatalom 
tévedhet,  s  —  ha  önállósága  nincs  biztosítva  —  túlságos  ked- 
vezéssel  viseltethetik  az  államhatalom  igényei  iránt  ;  de  ma- 
gára a  hatalomra  soha  sem  tarthat  igényt ;  kevéssé  tarthatni 
bitorlástól  akkor,  ha  az,  aki  azt  netalán  tenné,  semmi  ha- 
talmat nem  nyer  a  bitorlással. 

(í)  Francziaország  törvényszéki  szerkezete  a  forradalom 
előtt,  s  annak  eredményei  legjobban  megmutatják:  mi  sokkal 
fontosabb  a  bírói  hatalom  függetlensége  minden  egyéb  tekin- 
teteknél, melyeket  a  törvénykezés  rendezésében  rendesen 
követni  szoktak. 

Eötvös.  A  XIX.  század  eszméi.  III.  1" 

(k)  Világos,  hogy  nem  a  bírói  hatalom  eljárásaiul  tekin- 
hetni  azon  cselekményeket,  mikben  a  törvényes  formákat 
nyilván  megsértik. 

(I)  La  probité  d'un  juge  dépend  de  sa  responsabilité, 
sóit  au  tribunal  de  l'opinion  publique,  sóit  á  celui  des  lois. 
Or  cetté  responsabilité  ne  pése  tout  entiére  t[ue  sur  un  juge 
unique.  —  Ilya  des  devouements  pour  la  vertu,  il  n'y  en  a 
point  pour  Tinfamie.  —  Bentham,  De  V organisation  judi- 
c tűire.   eh.   x. 

(m)  Paradoxnak,  sőt  korlátoltnak  mondhatják  e  nézetet: 
de  akik  e  kérdéssel  komolyan  foglalkoznak,  meg  fogják  en- 
gedni, hogy  a  nyilvánosság,  amint  napjainkban  értik,  gyakran 
hasznos  ugyan  a  vádlottra,  de  soha  sem  az  a  közönségre, 
hogy  korlátozása,  ha  anélkül  lehet,  hogy  a  nyilvánosság  elő- 
nyeit föl  kelljen  adnunk,  a  közerkölcsiség  érdekében  igen 
kívánatos  lenne.  Ami  a  törvényszéki  tárgyalások  hírlapi  köz- 
lését illeti,  mely  szerint  minden  borzasztó,  vagy  ravaszul 
kiszámított  bűntettet  a  legnagyobb  körülményességgel  adnak 
elő  a  lapokban,  —  e  szokás  csak  ártalmas  lehet,  s  igen  óhaj- 
tandó, hogy  ahol  szabad  sajtó  van,  a  közvélemény  közlönyei- 
nek kezelői  ne  felednék,  miszerint  egy  lap  szerkesztésében  az 
előfizetők  száma  szaporításán  kívül,  egyéb  tekinteteket  is  szem 
előtt  kellene  tartani. 

(;<)  Az  állam  egyes  részeit  nem  ruházhatni  föl  „vis  iner- 
tiae"-vel,  anélkül,  hogy  az  állam  defectus  inertiae  alatt  ne 
sínlődjék. 

XII.  FEJEZET. 
A  VALLÁS  BEFOLYÁSA  AZ  ÁLLAMRA. 


Tény,  melynek  helyességét  senki  sem  vonhatja 
kétségbe,  ha  járatos  a  történetekben,  hogy  egy  állam 
sem  állhat  fon  vallás  nélkül.  Oka  az,  mivel,  fönállha- 
tása  végett,  minden  államnak  bizonyos  általában  elis- 
mert jogfogalmakra  van  szüksége,  s  jogfogalmaink 
mindig  vallásos  eszméinken  alapszanak. 

Következőleg  az  államra  is  mindig  veszélyes,  ami 
a  nép  hitfogalmait  megingatja,  s  egy  államszerkezeti 
forrna  sem  felelhet  meg  a  szükségeknek,  ha  az  állam 
nélkülözi  azon  erkölcsi  biztosítékot,  melyet  csupán  a 
vallástól  kölcsönözhet. 

Az  állam  és  vallás  közötti  benső  összefüggést  —  azon 
tényt,  miszerint  a  nép  hitnézeteit  az  állam  legszilár- 
dabb támaszául  tekinthetni  —  sokan  átlátják,  s  gyakran 
kenetes  beszédben  taglalák :  fölösleges  tehát  hosszasan 
fejtegetni  oly  tételeket,  melyeknek  helyes  voltát  senki 
sem  vonja  kétségbe. 

Csak  annyit  kell  megjegyeznem,  miszerint  a  gya- 
korlati életben,  legalább  valahányszor  az  állam  és  egy- 
ház közti  viszony  megalapítása  forog  fön,  egészen  úgy 
járnak  el,  mintha  az  ellenkezőről  volnának  meggyő- 
ződve, s  hogy  e  vád  alól  azokat  sem  vehetni  ki,  akik 
mindig  leghangosabban  hirdetik  tiszteletöket  a  vallás  iránt. 

18* 

Rég  elinalt  az  időszak,  midőn  szenvedélyesen  meg- 
támadták a  keresztyénséget,  azon  idők  is  elmultak, 
midőn  a  közönyösséget  hit  dolgában  a  nagyobb  művelt- 
ség bizonyságául  tekintették,  s  a  tőkepénzesek,  az  őket 
fenyegető  veszélyek  által  megtérítve,  megint  valláso- 
sakká lettek,  (a). 

Mióta  Napóleon,  ki  minden  egyébben  aggodalom 
nélkül  elfogadta  a  nagy  forradalom  hagyományát,  az 
egyház  irányában  más  pályát  kezdett  követni,  minden 
államhatalom  a  legnagyobb  tiszteletet  mutatja  a  vallás 
iránt.  Belátták,  miszerint  a  fönálló  oltalmára,  ha  sokak 
érdekével  ellenkezik,  a  legnagyobb  anyagi  erő  sem  elég 
soha,  s  annálfogva  pártfogás  alá  vették,  az  államhata- 
lom érdekeibe  bevonták,  s  a  legfőbb  tisztelet  minden 
jelével  környezek  az  egyházat.  Mindamellett  be  fogja 
látni  minden  gondolkodó  fő,  hogy  az  állam  helyzete  az 
egyház  irányában  legkevesbbé  sem  czélszerű  a  kitűzött 
czél  elérésére : 

1.  Mert  az  oly  vallás,  mely  az  állam  oltalmára 
szorult,  vagy  legalább  az  államhatalom  támogatásá- 
nak köszönheti  állását,  soha  sem  szolgálhat  annak  tá- 
maszul. 

2.  Mert  a  helyzet,  melyet  az  államban  adtak  az 
egyháznak,  épen  ellentétben  áll  a  keresztyénség  alap- 
elveivel, mik  által  a  keresztyénség  oly  nagy  befolyást 
gyakorol  összes  polgárisodásunkra. 

Ha  nem  durva  erőszak  eredményéül,  hanem  jogi 
intézménynek  tekintjük  az  államot,  melyet  anyagi  és 
erkölcsi  érdekeinek  biztosítása  végett  alkottak,  s  az 
emberek  meggyőződéseiben  kell  valódi  alapját  keres- 
nünk :    azon    elvek,    melyeket   az    állam    követ,    szintoly 

kevéssé  ellenkezhetnek  a  nép  vallásos  meggyőződései- 
vel, amily  kevéssé  sérthetik  az  államtagok  érdekeit 
azon  czélok,  melyekre  az  állam  törekszik. 

Ebből  következik,  hogy  az  állam  alkotmányában 
mindenek  fölött  tekintettel  kell  lenni  a  nép  hitfogal- 
maira, s  a  vallást  olyasminek  ismernünk  el,  mi  az  állam- 
hatalomra nézve  lászdbja  az  erkölcsi  lehetőség  határait 
Amennyiben  ez  is  hatással  van  a  nép  vallásnézeteinek 
megszilárdítására,  s  az  egyházi  hatalomnak  a  világi 
általi  támogatásának  mondható :  saját  érdekében  tar- 
tozik azzal  az  állam,  s  lényegesen  előmozdíthatja  a 
vallásos  fogalmak  megszilárdítását.  Tovább  azonban  az 
állam  hatalma  nem  terjedhet,  s  bár  a  vallás  az  alap, 
melyen  az  egész  államépület  nyugszik,  sőt  épen  mivel 
ily  alap,  nem  tehet  az  állam  azért  egyebet,  mint  hogy 
támaszul  használja. 

Az  oly  vallást,  melynek  a  világi  hatalom  tárna 
szára  van  szüksége,  semmiféle  államhatalom  nem  tart- 
hatja fön,  s  annál  inkább  üres  ragyog  ványnyá  süly  ed 
alá,  minél  inkább  törekszenek  külfénynyel  venni  körül 
s  törvények  által  szilárdítani  azt  meg,  aminek  a  törvé- 
nyek alapjául  kell  szolgálni.  A  legkiáltóbb  bizonyság- 
gal szolgálnak  e  részben  minden  idők  történetei. 

A  vallás  fontosságát  az  államra  nézve  soha  sem 
látták  világosabban  át,  mint  Kómában.  Midőn  a  művel- 
tebb osztályok  rég  kinőttek  atyáik  hitének  járszalaga 
alól,  s  isteneiket  csupán  erkölcsi  fogalmak  jelképeinek 
vagy  nagy  embereknek  tekintették,  kiket  az  utókor 
hálája  emelt  az  istenek  sorába,  még  akkor  is  az  állam 
egyik  legfontosabb  föladatának  tekintették  a  népvallás 
föntartását.     Mindig  szebb   templomokat   építettek,  min- 

dig  fényesebb  játékokat  tartottak,  megkérdezték  a 
madár-jósokat,  s  az  állatok  belrészeit  és  a  sybillai 
könyveket,  szóval,  a  társadalom  fensőbb  osztályainak 
legnagyobb  hitetlensége  mellett  is  semmit  sem  tettek 
avagy  mulasztottak  el,  amiben  a  néphit  megbotránkoz- 
hatott volna.  Soha  sem  tanúsított  az  államhatalom  a 
népvallás  iránt  több  tiszteletet,  soha  sem  törekedtek 
inkább  törvényekkel  támogatni  a  hit  sülyedő  hatalmát. 
Hányszor  megkisérlette  a  tanács  és  a  császár  eltiltani  az 
idegen  istenek  tisztelését,  vagy  újabb  kultus  behozata- 
lát ;  mi  szigorúak  voltak  a  törvények,  melyekkel  korlá- 
tozniuk kellé  az  egyes  bölcseimi  rendszerek  vagy  a 
keresztyénség  ártalmas  befolyását  az  istenekben  való 
hitre:  s  mennyire  eredménytelenek  voltak  mind  e  tö- 
rekvések Rómában  és  mindenütt,  ahol  bármikor  az 
államtól  várták  megszilárdítását  annak,  ami  az  állam- 
nak szolgál  legjobb  biztosítékául,  ha  az  az  emberek  meg- 
győződésében gyökerezik. 

A  vallás  csak  annyiban  szolgálhat  támaszául  az 
államnak,  amennyiben  az  állam  a  vallást  fensöbbnek  te- 
kinti, s  parancsait  zsinórmértékül  veszi  eljárásaiban ;  de 
ha  eszközül  akarja  használni,  mint  oly  intézményt,  mely- 
nek czélja  az  állam  föntartása :  szükségkép  akkor  találja 
magát  megfosztva  e  támasztól,  mikor  leginkább  rászorult. 
Ami,  ha  hosszasan  támaszkodtunk  rá,  oly  erősen  a  földbe 
nyomul,  hogy  semmiféle  hatalom  sem  rendítheti  meg. 
és  aminek,  hogy  szilárdul  álljon,  semmi  egyébre  nincs 
szüksége,  mint  csupán  arra,  hogy  reá  támaszkodjunk:  az, 
súlyos,  hasztalan  teherré  válik,  ha  tartani  akarjuk. 

Erősen  meg  vagyok  győződve,  hogy  a  vallásnak  az 
állam  általi  minden  támogatása,  mely  a   vallás  elveinek 

tiszteletén  túl  terjed,  csak  gyöngítheti  azon  befolyást, 
melyet  a  vallás  az  emberek  kedélyére  gyakorol.  Minél 
inkább  magáéivá  teszi  az  állam  ügyeit,  annál  inkább 
kizárólag  az  állam  ügyeinek  tekintik  utóbb  azokat,  s  az 
állam  elleni  minden  ellenzés  (amit  az  érdekek  gyakori 
összeütközésénél  fogva  soha  sem  kerülhetni  egészen  ki) 
annál  inkább  fordul  szükségkép  a  vallás  ellen  is,  az 
állammal  együtt  fenyegetvén  azt.  Mennyivel  inkább 
kell  ez  esetnek  bekövetkezni  ott,  ahol  az  állam  minden 
befolyása  oly  világos  ellentétben  áll  a  vallás  alapelvei- 
vel, melyet  állítólag  védeni  akarnak,  mint  az  a  keresz- 
tyénségre  nézve  történik. 

A  keresztyénség  nem  egy  különös  nép  vagy  állam 
vallása,  sem  valamely  államformáé.  A  keresztyénség 
kiváló  jellemvonása,  melynek  tartósságát  s  nagy  kiter- 
jedését köszönheti,  —  egyetemisége.  Non  enim  est  di- 
stinctio  Judaei  et  Graeci,  nam  idem  dominus  omnium, 
dives  in  omnes  qui  invocant  illum.  —  Omnis  enim, 
quicunque  invocaverit  nomen  domini,  salvus  érit.  — 
Virtus  enim  domini  est  in  salutem  omni  credenti.  (ö). 

A  közös  eredet,  közös  bűnbeesés  s  megváltás  esz- 
méjéből indulva  ki,  az  összes  emberiség  egysége  azon 
alapeszme,  mely  a  keresztyénség  minden  tanát  áthatja. 
Oly  állapot  létesítése,  melyben  a  föld  minden  népei 
békésen  laknak  egymás  mellett,  testvériségök  öntu- 
datában, s  egyetlen  községgé  egyesülvén,  csupán  isten- 
nek szolgálnak,  mint  uroknak:  ez  azon  eszmény,  melyre 
a  keresztyénségnek  törekednie  kell.  A  keresztyén  val- 
lás elismeré  a  tehetség  és  hivatás  különbségét,  mely  az 
egyesek  közt  létez,  s  bár  mindenkinek  kötelességéül 
teszi  a  kölcsönös  szeretetet  és  gyámolítást:  a  társadalmi 

helyzetek  legnagyobb  különbségét  sem  támadta  meg 
az  egyesek  közt,  mely  azon  időben  uralkodott,  midőn 
ki  lőn  jelentve  az  emberiségnek  (c) ;  de  a  népek  között 
sem  tehetség,  sem  jogosultság  tekintetében  nem  ismer  kü- 
lönbséget. Amint  isten  jelenléte  nincs  egy  földi  Sionhoz 
kötve,  hanem  mindenütt  jelen  van  az  úr,  hol  nevében 
ketten  egybegyűlnek :  úgy  egy  nép  sem  bír  választott- 
sággal nagyobb  boldogságra,  egyik  sincs  jogosítva  a 
másik  elnyomására.  Isten  törvényének  kell  uralkodni, 
a  meddig  a  föld  terjed,  s  isten  nagy  országának  részei 
gyanánt  együtt  kell  imádkozniok  minden  népeknek, 
hogy  legyen  meg  az  úr  akarata  a  földön,  miképen  a 
menyben.  —  A  keresztyénség  az  emberiség  vallása,  s 
annálfogva  mindig  meghiúsult  minden  kisérlet,  fölbon- 
tani azon  egységet,  mely  lényegéhez  tartozik;  s  mint  a 
katholikus  egyház  körében  soha  sem  sikerült  teljesen 
kivinni  az  egyes  nemzeti  egyházak  különállását:  úgy 
azon  befolyás,  melyet  a  vallás  ügyeiben  a  reformatió 
adott  az  államnak,  soha  sem  volt  képes  szétszaggatni 
azon  köteléket,  melylyel  istennek  mindnyájokkal  közös 
igéje  mindeneket  egybefűz.  Az  egység  eszméje  annyira 
összeköttetésben  áll  a  keresztyénség  lényegével,  hogy 
minden  vallásos  tusa  sem  volt  képes  azt  semmivé 
tenni,  s  mindamellett,  hogy  a  nagy  egyházi  szakadás  a 
XVI.  században  a  keresztyénséget  két  ellenséges  táborra 
osztá,  ma  erősebb  ez  egység  fogalma,  mint  volt  azelőtt. 

A  keresztyénség  a  szabadság  vallása. 

Sokat  vitáztak  afölött:  minő  befolyása  volt  a  ke- 
resztyénségnek  a  polgári  szabadságra?  Miután  azon 
parancs  alatt,  „szeressük  felebarátainkat,  mint  minma- 
gunkat",    lehetetlen   azt    értenünk,  hogy    előttünk    közö- 

nyös  legyen  a  zsarnokság,  mely  másokat  elnyom ;  s  a 
vallásnak,  mely  testvériséget  hirdet  s  ugyanazon  erkölcsi 
elvek  követését  szabja  mindenki  elé  kötelességül,  szük- 
ségkép azon  kell  lennie,  hogy  ez  elveket  az  államban  is 
kövessék :  merőben  hibásnak  tetszik  előttem  azok  véle- 
ménye, kik  a  keresztyénségnek  a  polgári  szabadságra 
nézve  ártalmas  hatást  tulaj donítnak.  A  tapasztalás  is 
igazolja  nézetemet.  Amint  a  keresztyénség  terjedt,  azon 
mértékben  törtek  össze  a  rabszolgák  lánczai,  lőn  elis- 
merve az  emberi  méltóság,  s  habár  kevés  államban 
találunk  is  oly  mértékű  politikai  szabadságot,  milyennel 
az  ó-korban  a  teljes  jogú  polgárok  bírtak:  a  keresz- 
tyénség szelidíté  meg  ama  nagy  többség  sorsát,  mely  a 
politikai  jogok  élvezetéből  egészen  ki  volt  zárva,  s  az 
egyéni  szabadságot  —  legalább  bizonyos  korlátolt  mér- 
tékben —  mindenkinek  biztosította.  Egyébiránt  bármint 
vélekedjünk  e  kérdés  felől,  bármennyire  meg  legyünk 
győződve,  miszerint  azon  tételt:  minden  hatalom  isten- 
től van,  aki  a  hatalomnak  ellenszegül,  istennek  szegül 
ellen  —  gyakrabban  használták  a  zsarnokság  megala- 
pítására, mint  amennyiszer  az  evangélium  igéivel,  me- 
lyek szerint  minden  ember  egyenlő,  a  fönálló  rend  meg- 
támadására visszaéltek:  egy  dolog  minden  esetre  két- 
ségtelen, hogy  tudniillik  az  egyház,  mint  ilyen,  magára 
nézve,  a  keresztyénség  hívei  vallásos  meggyőződésére  nézve, 
mindig  a  legnagyobb  szabadságot  igényelte,  s  hogy  e  sza- 
badság szintúgy  a  keresztyénség  lényegéhez  tartozik, 
miként  a  politikai  formák  iránti  közönye  épen  azon 
meggyőződés  eredményéül  tekintendő,  miszerint  a  sza- 
badság a  keresztyénségre  nézve  csak  szellemi  szükségeit 
illetőleg,  hit  tekintetében,  lényeges,  (d). 

Bármennyire  a  fejedelmek  korlátlan  hatalma  mel- 
lett nyilatkozott  is  Luther,  s  bármennyire  előmozdítá 
tanítása  által  hatalmuk  szilárdságát,  az  egyház  sza- 
badságát mindazáltal  ez  értelemben  mindig  igénybe 
vette  (e);  s  habár  átlátta  az  államnak  az  egyház  irá- 
nyában elfoglalt  állása  fontosságát  (/):  világosan  ki- 
mondja, hogy  nem  a  világi  pártfogás  az,  aminek  az 
egyház  föntartását  köszönheti,  (g). 

Ha  immár  a  keresztyénséget  az  emberiség  vallá- 
sául tekintjük,  melynek  föladata,  fensőbb  egybefűző 
kapcsul  szolgálni  mindazon  népek  közt,  melyek  köve- 
tik; ha  tökéletes  szabadságuk  mindabban,  ami  csak  a 
szabadság  körébe  tartozik,  szükséges  eredménye  azon 
alapelveknek,  miket  a  vallás  az  egyházi  és  világi  hata- 
lom viszonya  fölött  fölállít  (h) :  azon  pártfogási  viszony, 
mely  a  vallást  egyes  állam  irányában  függésbe  hozza, 
nemhogy  a  keresztyénség  megszilárdítására  tenne  va- 
lamit, sőt  csökkenti  annak  erkölcsi  befolyását,  s  így 
az  államra  is  ártalmas  visszahatással  van. 

Hogy  azon  alapelvek,  melyeket  a  keresztyénség 
fölállított,  a  legkedvezőbbek-e  szilárd  államok  alkotá- 
sára :  kétségbe  lehet  vonni.  Ahol  valamely  vallás  egyet- 
len állam  körére  szorítkozik,  s  a  hit  egyes  népnek  egye- 
düli tulajdona;  hol  azon  alapelv,  miszerint  az  egyéni  jog 
csupán  a  polgárság  eredménye,  s  az  egyes  legfőbb  eré- 
nye, ha  magát  az  államnak  egészen  aláveti,  s  személyes 
érdekeit  és  érzelmeit  föláldozza  az  egész  javáért,  —  hol 
ez  alapelv,  mondom,  a  vallás  által  van  szentesítve : 
szükségkép  erősebb  támaszul  szolgál  ott  a  hit  egyes 
államoknak,  mint  a  keresztyénség  tői  várhatni.  Mivel  a 
keresztyénség  annyira   előmozdítá  a    közhumanitás  elvei 

megalapítását,  épen  azért  kevesebbet  tőn  az  egyes  álla- 
mokért, mint  az  ó-kor  vallásai.  Miután  azonban  a  val- 
lásos alapelvek  átalakítása  soha  sem  függ  az  államtól,  s 
legkevésbbé  a  jelen  viszonyok  közt,  midőn  az  összes 
polgárisodást  a  keresztyénség  által  fölállított  fogalmak 
eredményéül  kell  tekintenünk;  s  miután  az  állam,  ha 
vallásos  támaszra  van  szüksége,  e  támaszt  csupán  a 
keresztyénségben  találhatja  föl :  önként  következik, 
mennyire  czélszerűtlen,  ha  a  legnagyobb  tisztelet  szine 
alatt,  azon  szándékkal,  hogy  a  vallást  védeni  kell,  oly 
állást  adnak  annak  az  államban,  mely  legfontosabb 
alapelveivel  ellenkezik. 

Nem  ott  áll  a  keresztyénség  legszilárdabb  alapon, 
hol  a  legfényesebb  ragyogással  vették  körül,  hol  a  leg- 
nagyobb templomokat  épiték  annak,  s  az  állam  érdeké- 
ben a  legnagyobb  tiszteletben  részeltetik.  Mindez  ke- 
resztyéni érzelemre  mutathat,  de  ahol  ez  nincs  meg, 
nem  idézik  az  által  elő  a  keresztyéni  érzelmet.  A 
keresztyénség  hatalma  az  emberi  kedélyben  székel. 
Abban  áll  föladata,  hogy  minden  egyest  jobbá,  benső- 
leg  elégedettebbé  tegyen.  Mintegy  közvetítőül  állván, 
a  gyöngét  türelemre,  az  erőst  hatalma  erkölcsi  korlá- 
taira, s  mindnyájukat  kötelességökre  inti:  hogyan 
felelhetne  meg  e  föladatának,  ha  az  államhatalom  vé- 
dencze  levén,  legalább  látszólag  elveszti  függetlenségét, 
valahányszor  az  egyén  épen  az  érintett  hatalom  által 
magát  sértve  érzi  ? 

Az  egyedüli,  amit  az  államtól  követel  a  keresz- 
tyénség, —  a  teljes  szabadság;  csupán  e  szabadság  biz- 
tosítása, amit  minden  keresztyén  egyház  irányában 
meg  kell  adnia ;  s  a  vallásnak  egyedül  természetes  állása 

keresztyén  államokban:  ha  a  világi  és  egyházi  hatalom 
függetlenül  állanak  egymás  mellett. 

Miként  az  egyház  kisérletei,  hogy  a  világi  hatal- 
mat magának  alávesse,  mind  nem  vezettek  czélra: 
szintoly  kevéssé  fog  sikerülni,  valamíg  a  keresztyénség 
nemcsak  külsőleg;  hanem  lényegileg  fönáll,  hogy  az 
egyházat  tartósan  az  államhatalomhoz  kössék,  habár 
csupa  arany  lánczokat  használnak  is  e  czélra.  Hogy  a 
keresztyénség  támasza  legyen  az  államnak,  szabaddá 
kell  tenni;  különben  csak  államvallás  lehetséges,  s  nem 
keresztyénség :  mert  azon  függésnek,  melyben  az  állam 
a  vallás  által  fölállított  elvekre  nézve  van  (Y),  nem  lehet 
kölcsönös,  nem  szabad  kölcsönösnek   lennie. 

Megengedem  ugyan,  hogy  az  egyháznak  ilyes 
állása  az  állam  iránvában  nem  fér  egvbe  a  korlátlan 
népfölség  elvével,  amint  ezt  a  franczia  forradalom  föl- 
állítá.  A  keresztyénség  elvei  az  ily  értelmű  népuralom- 
mal szintúgy  ellentétben  állanak,  mint  az  egyed  úr  ha- 
talmával, ha  a  lélekisineretre,  oly  dolgokra,  melyek 
nem  az  államot  illetik,  akarna  kiterjeszkedni;  de  épen 
ebből  következik,  miszerint  el  kellene  térnünk  a  ke- 
resztyénség alapelveitől,  hogy  azon  uralom,  melyet  a 
római  nép  vagy  a  római  császárok  gyakoroltak,  megint 
lehető  legyen,  s  hogy  azon  állás,  melyet  az  államvallás- 
nak adtak  Rómában,  egyáltalában  nem  szolgálhat  a 
keresztyénség  megszilárdítására. 

De  ha  általában  minden  keresztyén  államban  szer- 
fölött czélszerűtlennek  látszik,  hogy  a  vallási  támasz 
biztosítása  végett,  az  állam  az  egyházzal  szemben  oly 
állást  foglaljon,  mely  ama  hit  elveivel  ellenkezik  :  még 
inkább  ez  az  eset  oly  államokban,  hol  az  állam  korlát- 

lan  hatalmát  korlátolni  akarják,  s  egyes  részeinek  némi 
önállóságot  akarnak  adni. 

Miután  egy  államban  sem  hiányzik  soha  az  alkalom, 
midőn  pillanatra  úgy  tetszik,  hogy  az  államhatalom 
kiterjesztése  mindenkinek  érdekében  áll;  miután  mindig 
bajos,  amit  egyszer  körébe  vont  az  államhatalom,  megint 
elvenni  tőle,  s  a  teljes  egyformaság  fogalma  minden 
dolgoknak  egy  központból  vezetésében,  mint  a  legna- 
gyobb rend  biztosítéka,  mindig  bír  némi  vonzó  erővel, 
főleg  oly  korban,  mikor  az  állam  mindenhatósága  fogal- 
mát megszokván,  a  teljes  egyenlőség  eszméi  mellett 
lelkesülnek:  nem  tehetni  föl,  hogy  azon  határok,  me- 
lyeket az  alkotmány  az  állam  és  egyes  részeinek  hatás- 
köre közt  vont,  háborítlanul  maradjanak.  Miként  ama 
nagy  hatalom  következtében,  melyet  korunkban  az 
államnak  kellé  adni,  s  azon  okok  folytán,  melyek  mind 
e  hatalom  egyre  nagyobb  kiterjesztésére  vezetnek,  föl 
kell  tennünk,  miszerint  az  államhatalom  folyvást  kijebb 
törekszik  terjeszteni  hatáskörét:  e  törekvés,  a  franezia 
forradalom  óta  széltében  elterjedt  fogalomnál  fogva, 
miszerint  az  államot  kényszerítő  hatalom  illeti  minden 
fölött,  ellenállhatlanná  válik,  ha  ez  eszme  hatásainak 
azáltal  nem  vetünk  gátot,  hogy  megszabjuk  a  kört,  melyen 
túl  az  állam  hatalma  semmi  viszonyok  közt  nem  terjesz- 
kedhetik.  De  ily  kör  csupán  az  egyház  lehet,  mivel  csu- 
pán az  mozog  az  államtól  merőben  különböző  téren, 
hol  az  összeütközések  keletkezését  kikerülhetni  (&),  s  mivel 
a  benne  levő  éltető  elvnél  fogva  elég  erős  ellenszegülni 
az  államhatalomnak,  ha  függetlenségét  megtámadja. 

Mint  ott,  ahol  egy  tekintetben  elismerik  az  állam 
merőben    korlátlan    hatalmát,    s    a   központosítás    elvét, 

hacsak  a  közigazgatás  érdekében  is,  szorosan  követik, 
veszélyben  forog  minden  önállóság:  s  például  az  okta- 
tás és  egyház  valódi  szabadságának  kevés  biztosítéka 
van,  ha  minden  egyéb  föltétlenül  alá  van  vetve  az 
államnak :  úgy  az  egyház  önállósága  az  állam  irányában 
egyszersmind  biztosítéka  mindazon  önállóságnak,  melyet 
az  alkotmány  az  állam  egyes  részeinek  ad.  Az  egyház  és 
a  községek  szabadsága  kölcsönösen  támogatják  egy- 
mást, mert  mindkettő  ugyanazon  elven  alapszik,  misze- 
rint tudniillik  az  állam  hatalma  csak  bizonyos  körön 
belül  lehet  korlátlan  és  nem  mindenütt.  Csupán  az  a  kü- 
lönbség, hogy  ez  elvet,  ahol  az  egyház  önállóságáról 
van  szó,  könnyebben  kivihetni  az  államhatalom  ellené- 
ben, míg  ahol  az  állam  főbb  hatalmát,  hit  dolgában  is. 
elismerték,  az  önállósági  igényeknek  egyéb  tekintetben 
sincs  logikai  alapjok.  (T). 

Miből  következik,  hogy  az  alkotmány  mindazon 
rendeletei,  melyek  által  az  államhatalom  befolyását 
bizonyos  körre  akarják  szorítani,  s  a  legczélszerűbb 
törvények,  mikkel  az  illetőségi  pörös  kérdések  eldönté- 
sét különös  bíróságokra  ruházzák,  mind  csak  akkor 
felelhetnek  meg  czélj oknak,  ha  az  egyházat  illetőleg 
elismerik  és  tettleg  életbe  léptetik  azon  elvet,  miszerint  az 
állam  hatalma  azon  körre  nézve,  melyre  kiterjed,  korlátolt. 

Az  egyház  szabadsága  legfőbb,  egyedüli,  rendíthet- 
len,  erkölcsi  biztosítéka  az  állam  egyes  részei  önállóságá- 
nak, az  egyetem  anyagi  hatalma  ellenében. 

Elsoroltam  e  könyvben  azon  okokat,  miknek  foly- 
tán a  legnagyobb  valószínűséggel  fölteb etjük,  miszerint 
az  állam  egves  részeinek  adott  nn^vobb    mértékű    Ónál- 

<zj* 

lóság  az  állam  egységét  nem  vcszélyezi. 


Mcásodik  rész.  Ötödik  könyv.  Tizenkettedik  fejezet.         287 

A  nagyobb  államok  fönállása  a  polgárisodás  hala- 
dása folytán  lassankint  fejlődő  szükségekkel  annyira 
válhatlan  kapcsolatban  van,  s  a  hatalom,  melylyel  az 
állam  önállósága  érdekében  szükségkép  föl  kell  ruházni 
az  államhatalmat,  olyan  nagy :  hogy  azt  mindazon  ve- 
szélyek ellen,  melyekkel  az  egyes  részeinek  adott  önál- 
lóság az  államot  fenyegetni  látszik,  biztosítottnak  lehet 
tekintenünk;  főleg  miután  az  egyéni  szabadság  utáni 
törekvést,  melynek  kielégítése  megkívánja,  hogy  némi 
önállósággal  bírjanak  azon  körök,  melyekben  az  egyén 
leginkább  mozog,  amint  megmutattam,  egyszersmind 
legjobb  biztosítékul  tekinthetni  túlsága  ellen,  s  száza- 
dunk egyenlőség  utáni  általános  törekvése  ellensúlyul 
szolgálhat  azon  kisebb  testületek  megszilárdítása  ellen, 
hol  leginkább  föltűnik  a  helyzetek   egyenetlensége. 

Korunk  egész  iránya  oly  határozottan  kedvező  a 
nagyobb  államok  keletkezésére  és  megszilárdítására, 
hogy  az  állam  hatalma  s  egyes  részeinek  önállósága 
közötti  minden  összeütközés,  legtöbb  esetben  az  utób- 
bira, s  az  elsőre  nézve  soha  sem  lehet  veszélyes. 

Következőleg,  hogy  azon  fokozat,  melyet  az  alkot- 
mányban adtak  az  államnak,  tartós  legyen,  intézmé- 
nyekről keli  gondoskodni,  melyek  által  minden  össze- 
ütközést kikerülhetni  az  állam  és  egyes  részei  közt,  s 
melyek  egyszersmind  ama  körökre  nézve,  melyek  termé- 
szetüknél fogva  nem  tartoznak  az  államhatalom  teré- 
hez, e  hatalom  minden  befolyását  megszűntetik. 

Hogy  az  elsőt  elérjük,  törvényszékekre  van  szük- 
ség, melyekre  bízzuk  az  illetőség  fölötti  vitás  kérdések 
eldöntését;  s  a  második  azt  kívánja,  hogy  az  egyház 
teljesen    függetlenné   legyen    az    államtól:  mert    enélkül 

az  állam  mindenhatósága  felől  általában  elterjedt  tév- 
tant  nem  küzdhetni  le  következetesen. 

A  bírói  hatalomra  ruházott  hatáskör  s  azon  önálló 
helyzet,  melyei  az  egyháznak  adunk  az  államban,  nem 
pótolhatja  ugyan  a  jól  szerzett  jogok  tiszteletét  s  azon 
hatást,  melyet  a  vallás  gyakorol  az  emberi  kedélyre? 
amint  általában  semmitéle  intézmény  sem  adhatja  meg 
az  államnak  azon  szilárdságot,  melyet  csupán  az  embe- 
rek meggyőződéseiből  meríthet;  de  valamint  a  jól  szer- 
zett jogok  iránti  tisztelet  érzését  semmi  egyéb  nem 
táplálhatja  és  nevelheti,  mint  ha  az  állam  maga  megy 
e  részben  elő  jó  példával:  úgy  a  vallás  hatása  is  az  em- 
beri kedélyre  nagy  részint  az  egyház  önállóságától 
függ.  Ahol  az  állam  az  egyesek  jogait  hatalma  erkölcsi 
korlátaiul  ismeri  el,  s  a  vallást  fensőbb  valaminek  vagy 
legalább  olyasminek  tekinti,  melyre  hatalma  ki  nem 
terjedhet,  csak  ott  számíthatni  a  jog  és  a  vallás  azon  tisz- 
teletére, mely  az  államnak  támaszul  szolgál. 

Ha  egybevetjük  az  előnyöket,  melyeket  a  merev 
központosítás  rendszere  nyújt  az  államnak,  e  rendszer 
ártalmaival;  ha  meggondoljuk,  mily  nehézségekkel  jár 
ez  elv  teljes  kivitele  oly  polgárisodás  közepett,  mely 
azzal  ellentétben  áll,  s  mi  bajos,  sőt  csaknem  lehetetlen, 
valamely  elv  alkalmazásában  bizonyos  ponton  megálla- 
podni, akkor,  ha  egyszer  elismerjük  ennek  helyessé 
gét,  s  eltöröljük  mindazt,  ami  ellensúlyául  szolgálhat 
vala ;  ha  végre  megkérdezvén  a  tapasztalást,  belátjuk, 
miként  az  államot  napjainkban  fenyegető  veszélyeket 
nagy  részint  az  okozta,  hogy  a  nagy  államok  sorsa  je- 
lenleg egyes  eseményektől  függ,  melyek  a  központon 
történnek :  meg  kell  győződnünk,  hogy  semmi  sem  tesz 

többet  azon  zavarok  lecsillapítására,  melyet  közt  élünk 
mint  ha  fölhagyunk  ama  rendszerrel,  mely  által  az  állam 
czéltáblája  lett  mindazoknak,  akik  a  jelen   viszonyokkal 
nincsenek  megelégedve,  míg  csupán  látszólag  gyarapult 
ereje. 

Miután  minden  államot  csak  úgy  biztosíthatni 
támadások  ellen,  ha  megfelel  polgárai  fogalmainak,  s 
miután  korunk  uralkodó  eszméje,  a  szabadság;  az  állam 
ellen  intézett  gyakori  támadások  is,  melyek  korunkat 
nyugtalanságban  tartják,  a  legvilágosabb  bizonyságai, 
hogy  az  állam  jelen  intézményei  nem  felelnek  meg  a 
többség  fogalmainak  a  szabadság  azon  mértéke  felöl, 
melyre  magukat  jogosítva  képzelik  (m),  és  hogy  az  ál- 
lamban mutatkozó  bajokon  azáltal  segíthetni  leginkább, 
ha  nagyobb  szabadságot  adunk  az  egyesnek.  De  mivel  az 
államélet  terén  ez  nem  lehetséges,  s  a  jelenkor  óriás 
államaiban,  főleg  ha  mindnyájára  nézve  ugyanazon 
mértékkel  mérjük  a  politikai  jogokat,  az  egyesnek  az 
állam  kormányzására  lehetetlen  nagyobb  befolyást 
adni:  önként  következik,  miszerint  azon  igényeket, 
melyeket  korunkban  az  államtól  a  szabadság  nevében 
követelnek,  csupán  az  által  elégíthetni  ki,  ha  az  állam- 
hatalmat arra  szorítják,  ami  természeténél  fogva  az  egész 
államot  illeti,  s  az  önkormányzás  jogát  oly  kiterjedésben, 
amint  az  egységes  állam  fönállásával  megegyezhető,  min- 
den körben  alkalmazzák. 

Miként  az  államhatalom  korlátlan  uralma  ellen,  a 
történetek  tanúsága  szerint,  —  akár  egyedúr  gyako- 
rolja azt,  akár  a  nép  —  az  önkormányzás  elvében  talál- 
hatni egyedül  biztos  védszert:  úgy  —  és  pedig  épen 
azért  —  ez  elv  alkalmazása  a  legjobb,  sőt  egyedüli  biz- 

Eötyös.  A  XIX,  század  eszméi.  III.  19 

tosíték  nagyobb  államokban  a  forradalom  ellen,  s  erő- 
sen meg  vagyok  győződve,  hogy  semmi  más  eszköz 
nincs  ezen  kívül,  melylyel  a  jelenkor  bajain  gyökeresen 
segíteni   lehessen. 

Azonban  itt  még  mindig  fönmarad  az  a  kérdés: 
lehetséges-e  ez  eszköz  alkalmazása,  s  nem  ütközik-e  legyöz- 
heilen  akadályokba  a  jelenkor  viszonyaiban  és  az  embe- 
rek nézeteiben? 

Semmi  sem  könnyebb,  mint  állameszményt  állítani 
föl.  Ha  az  emberek  természeti  hajlamaira  és  szenve- 
délyeire nem  vagyunk  tekintettel,  csupán  szükségeiket 
tartjuk  szem  előtt,  vagy  azt  képzeljük,  hogy  csupán  ész 
vezérli  Őket,  s  csupán  erényeiket,  vagy,  mint  Machia- 
velli, csupán  vétkeiket  akarjuk  elismerni:  könnyű  for- 
mát találni,  mely  szerint  egy  államot  czélszerűen  ren- 
dezhetni. 

Egy  században  sem  hiányzottak  utópiák,  legke- 
vesbbé  a  mienkben,  s  Cabet  Icaria-ja  nehezen  lesz 
utolsó  fényes  álom  e  nemben,  melyet  sokan,  ha  nem  is 
valónak,  legalább  igen  fontosnak  tartanak,  mert  azt 
jóslatnak  tekintik.  De  az  utópia  név  nem  csupán  az  oly 
tervekre  illik,  melyekben  nincsenek  tekintettel  az  em- 
berek természetes  hajlamaira  és  tulajdonaira:  a  mi 
valóban  létezett,  sőt  a  jelen  pillanatban  is  fönáll  még, 
az  is  lehet  utópia  bizonyos  időben,  bizonyos  államra 
nézve.  Tehát  gyakorlati  értéke,  s  tudományos  megala- 
pítása azon  tételnek,  hogy  az  államot  fenyegető  w 
ly éhben  legjobban  segíthetni  az  által,  ha  a  nélkül,  hogy  a: 
édlamnak  mint  egésznek  szükségeit  szem  elöl  tévesztenék,  a 
hol  csak  a  központosítás  e  szempontból  nem  látszik  kike- 
rülhetlcnűl     szükségesnek,     mindenütt    az    önkormányzás 

elvét  követik,  attól  függ :  mennyiben  kivihetők  korunk- 
ban gyakorlatilag  azon  intézmények,  mikre  nézve  ez  alap- 
elvből indultak  ki? 

E    kérdésre    fordítjuk    az    utolsó    könyvben   figyel- 
münket. 


W 

JEGYZETEK  A  XII.  FEJEZETHEZ. 

(a)  Ne  ringassuk  magunkat  csalódásban  e  jelenség  fölött: 
a  vallás,  ha  nemesebb  érzelmeink  eredménye,  a  legnagyobb 
erőt  kölcsönzi  az  embernek,  s  csak  egy  okkal  több  a  gyön- 
geségre  azokban,   a  kik  félelmökben  folyamodnak  ahhoz. 

(b)  Paulus  ad  Eomanos.   X.   12.    13.  I.    16. 

(c)  Unusquisque  in  qua  vocatione  vocatus  est,  in  ea  per- 
maneat.  Servus  vocatus  es  ?  non  sit  tibi  curae.  Paul.  ad  Cho- 
rinth.  VII.  Sicut  enim  in  corpore  multa  membra  habemus. 
omnia  autem  membra  non  eundem  actam  habent :  ita  multi 
unum  corpus  sumus  in  Christo,  singuli  autem  altér  alterius 
membra:  habentes  autem  donationes  secundum  gratiam,  quae 
data  est  nobis  differenter.  Paulus  ad  Eomanos.  XII. 

(ü)   Quae  sursum  sünt  quaerite. 

(e)  Krisztus  akarja,  hogy  egyháza  szabad  legyen. 

(f)  A  hol  az  egyházat  fon  kell  tartani,  kegyes  fejedel- 
mekre van  szükség,  kiknek  annyi  tért  és  békét  kell  adniok, 
hogy  a  hit  és  istentisztelet  terjedjen  és  gyarapodást  nyerhes- 
sen.  Luther  szavai. 

(g)  A  császár  nem  feje  a  keresztyénségnek,  sem  az  evan- 
géliumnak vagy  hitnek  nem  védura.  Az  egyháznak  és  hitnek 
más  védurának  kell  lenni,  mint  a  császár  és  királyok. 
Luther  szavai. 

(Ii)  Adjátok  meg  a  császárnak,  a  mi  a  császáré,  és  isten- 
nek,  a  mi  az  istené.   1.   p. 

(i)  Ha  valamely  államban,  mely  nem  tisztán  anyagi  erő- 
szak eredménye,  a  nép  fogalmai  bizonyos  hatással  vannak  az 

állam  vezetésére,  s  e  fogalmak  nagy  részét  —  mit  nem  ta- 
gadhatni —  a  nép  vallásos  meggyőződései  eredményéül  kell 
tekintenünk:  a  vallás  ezen  befolyása  az  államra  önként 
következik ;  ez  azonban  nem  áll  ellentétben  a  szabadsággal ; 
sőt  mivel  az  uralkodó  fogalmak  befolyásának  az  államra  annál 
nagyobbnak  kell  lenni,  minél  nagyobb  befolyása  van  a  nép- 
nek az  állam  vezetésére :  a  vallás  annál  nagyobb  befolyást 
gyakorol  szükségkép  az  állam  kormányzására,  minél  több 
politikai  szabadsággal  bír  a  nép. 

(k)  Az  állam  és  egyes  községeinek,  tartományainak  föl- 
adata sokkal  inkább  analóg,  hogysem  határozott  válaszvonalt 
lehessen  azok  közt  vonni,  s  egészen  ki  lehessen  kerülni  az 
összeütközéseket,  melyek  mindig  a  gyöngébbek  bukásával 
végződnek  szükségkép. 

(I)  Miként  ama  végtelen  különbség  okát,  mely  az  ó-  és 
középkor  államai  közt  létez,  épen  az  egyház  önállóságából 
magyarázhatjuk  ki  leginkább  (legalább  mindenkinek  el  kell 
ismernie,  hogy  amint  az  államot  az  ó-korban  képzelték,  oly 
viszonyok  mellett,  minők  a  középkorban  voltak  az  állam  és 
egyház  közt,  nem  állhatott  volna  az  fon) :  szintoly  félreismer- 
hetvén azon  alapelvek  hatása,  melyeket  az  állam  és  egyház 
közötti  viszonyokat  illetőleg  a  reformatió  óta  követnek.  Min- 
den felől  azon  tény  merül  föl  előttünk,  hogy  az  egyház  önál- 
lóságával hanyatlásnak  indul  az  állam  egyes  részeinek  minden 
önállósága,  bármennyire  biztosítsák  látszólag  a  törvény  és 
szokás  ;  míg  az  egyház  önállósága  kevéssé  biztos,  ha  az  állam 
hatalma  minden  egyébre  kiterjed. 

(m)  Leggyakorlatibb  bizonyság  e  részben  azon  tény,  mi- 
szerint a  fönálló  intézményeket  mind  a  szabadság  nevében 
támadják  meg. 


HATODIK  KÖNYV. 


A  HALADÁS 

ÁLTALÁNOS   TÖKVÉNYEINEK  BEFOLYÁSA 

AZ  ÁLLAM  SZERKEZETÉRE. 


I.  FEJEZET. 

AZ  EMBERISÉG  FEJLŐDÉSÉBEN  BIZONYOS 
TÖRVÉNYEKNEK  YAN  ALÁVETVE,  MELYEKET 
AZ  ÉSZ  SZINTÚGY  KIISMERHET,  MINT  AZO- 
KAT, AMELYEK  SZERINT  MÁS  LÉNYEK  FEJ- 
LŐDNEK. 


Ha  figyelemmel  kisérjük  a  természetet,  az  a  vi- 
gaszteljes meggyőződés  támad  bennünk,  hogy  azon 
végtelen  térben,  mely  körülünk  van,  semmi  sincs  a 
véletlenre,  semmi  az  önkényre  hagyva.  A  legkisebb  élő 
lény  lebelésétől  az  óceán  árapályáig,  a  legparányibb 
porszemtől  a  csillagok  rendszeréig  minden  mozgás, 
minden  fejlődés  bizonyos  törvényeknek  van  alávetve; 
bárhová  fordulunk,  mindenütt  a  legnagyobb  rendet 
találjuk.  Az  ember  legszebb  föladata  kétségkívül,  hogy 
kikutatni  törekedjék  azon  törvényeket,  melyek  szerint 
minden  mozog  és  , fejlődik,  —  nem  azért,  hogy  ha  az 
igazság  végtelen  óceánjának  partján  néhány  csigát 
gyűjtött,  s  megérinté  ama  lepel  szélét,  mely  a  termé- 
szetet födözi,  őrült  büszkeségében  a  föld  istenének 
képzelje  magát;  hanem  hogy  tiszteletteljesen  tanuljon 
meghajolni  a  teremtő  nagysága  előtt,  mely  a  természet 
csodás    rendjében    leginkább    mutatkozik,    s    kiismervén 

azon  törvények  egy  részét,  melyeknek  minden  alá  van 
vetve,  s  azokat  teteiben  zsinórmértékül  vévén,  az  anyagi 
világ  fölött  azon  uralomra  tegyen  szert,  melyre  a  minden- 
ható jósága  által  hivatva  van. 

Csupán  az  ember  lenne-e  minden  teremtmény 
között  a  vak  eset  játéka,  avagy  azon  törvények  kö- 
zül, melyeknek  minden  teremtmény  alá  van  vetve, 
csak  azok  maradjanak-e  örökre  elrejtve  az  emberek 
előtt,  melyeknek  ismeretére  mindenek  fölött  szüksége 
van? 

Sem  ezt,  sem  azt  nem  tehetjük  föl  észszerüleg. 

Bármi  büszkén  emelje  föl  fejét  az  ember,  ezernyi 
kötelekkel  érzi  magát  a  földhöz  köttetve :  mindenütt 
azon  meggyőződés  merül  előtte  föl,  miszerint  physicai 
törvények  alatt  áll;  sőt  hogy  a  gondolkodás  törvényei, 
mik  szerint  szellemének  működnie  kell,  s  az  érzékek, 
melyek  által  veszi  a  gondolkodás  tárgyait,  lelkének  is 
bizonyos  korlátokat  szabnak,  s  gondolatainak  is  kije- 
lölik folyását.  Akár  a  gondviselésben  higyünk,  akár 
azt  képzeljük,  hogy  az  ember  a  természet  vak  törvé- 
nyei alatt  áll:  első  esetben  föl  kell  tennünk,  hogy  a 
gondviselés  az  ember  kormányzásában  szintúgy  bizo- 
nyos törvények  szerint  jár  el,  mint  minden  egyéb  dol- 
gok fölötti  uralmában;  az  utóbbi  esetben  a  természet 
törvényei  alkalmazhatók  az  emberre  is,  mint  minden 
egyéb  teremtményre,  —  de  semmi  föltétel  mellett  nem 
tagadhatni,  hogy  bizonyos  törvények  léteznek  az  em- 
berek fölött  is:  mert  ha  csak  egy  lényről  képzeljük, 
hogy  fejlődésben  nincs  alávetve  semmiféle  törvénynek, 
azonnal  egyberomlik  az  összes  világrend,  s  minden  vak 
esettől  lenne  függővé. 

S  miért  lennének  elleplezve  előttünk  azon  törvé- 
nyek, melyeknek  az  ember  fejlődésében  alá  van  vetve, 
miután  merőben  azon  eszközökkel  rendelkezhetünk 
azok  kikutatásában,  melyeket  használunk  mindenütt, 
hol  azon  törvények  kutatásáról  van  szó,  melyek  szerint 
más  lények  fejlődnek? 

Az  egyes  tények  körülményes  vizsgálata,  azon  vi- 
szony, melyben  egymással  állnak,  és  a  rend,  melyben 
egymásra  következnek:  ez  azon  út,  melyen  bármely 
ismeretre  eljuthatunk;  csupán  ez  vezethet  bennünket 
azon  tudományok  terén  is,  melyek  az  emberrel  foglal- 
koznak, üres  abstraktiók  köréből  a  valóhoz.  Mindazon 
utópiákat,  melyek  az  államtudomány  térén  keletkeztek, 
s  korunkban  annyi  oldalról  fenyegetnek  minden  fön- 
állót,  —  szükségkép  ugyanazon  fegyverekkel  kell  le- 
küzdeni, melyekkel  a  bölcseség  kövét  s  az  „elixirium 
vitae"-t  kiszorították  a  természettudományok  köréből. 
Miután  pedig  az  embert  és  társadalmi  viszonyait,  a 
dolgok  természete  szerint,  kezdettől  fogva  legfontosabb 
tárgynak  tekintették  az  emberekre  nézve,  melylyel 
minden  idő  legkitűnőbb  egyéniségei  foglalkoztak,  s 
melyre  nézve  két  ezred  év  történeteiben  a  tények  vég- 
telen sora  van  előttünk;  miután  aszerint,  amint  a  föld 
különböző  részei  ismeretesek  lettek  előttünk,  mindig 
több  különböző  társadalmi  viszony  és  polgárisodási 
fokozat  tűnt  föl  a  vizsgálódók  előtt,  úgy  hogy  mind- 
azon fokozatokat,  melyeken  az  emberiség  polgárisodá- 
sában  eddig  átment,  egyszerre  és  közvetlenül  észlelhet- 
jük ;  miután  végre  századunk  ismeretében  minden  kor 
kiismerésére  szintoiy  helyes  mérvet  birunk,  mint  az 
önismeret,  s    minden    cselekvényünk   indokainak   helyes 

méltatása  a  legjobb  kulcs  mások  helyes  megítélésére: 
valóban  nem  lehet  panaszunk,  hogy  azon  törvények 
kiismerésére,  melyek  szerint  fejlődik  az  emberiség,  nem 
voltak  alkalmas  eszközeink ;  s  hogy  tévedésbe  ne  es- 
Bünk,  csak  két  dolgot  nem  kell  felednünk : 

1.  Hogy  az  egyes  tények,  s  egybefüggésök  és  soro- 
zatuk legkörülményesebb  vizsgálata,  az  államtudomá- 
nyok terén  sem  vezet  soha  kétségbevonhatlan  bizo- 
nyosságra, hanem  mindig  csak  a  valószínűség  bizonyos 
fokára,  mely  azon  egyes  vizsgálatok  számával  és  pon- 
tosságával, mikből  a  törvényt  elvonjuk,  áll  viszonyban, 
s  hogy  tehát  minden  ekkép  fölfedezett  törvényt  csak 
addig  tekinthetni  annak,  míg  minden  jelenséget  ki- 
magyarázhatunk abból,  amelyekre  vonatkozik,  (a). 

2.  Hogy  egyetlen  tételt  sem  bizonyít  annyi  tény, 
mint  azt,  hogy  az  ember  szabad  akarattal  bír,  és  hogy 
a  kitűnő  egyéniségek  jelentékeny  befolyást  gyakorol- 
hatnak egy  ideig  egyes  népek,  sőt  az  egész  emberiség 
fejlődésére ;  hogy  tehát  nem  elég  minden  egyes  tény  ki- 
magyarázására  azon  törvényeket  ismerni,  melyek  sze- 
rint az  emberiség  általában  fejlődik. 

Már  Condorcet  megjegyzé,  hogy  a  történetek  he- 
lyes ismerete,  melyből  látjuk,  mely  úton  fejlődött  eddig 
az  emberiség,  alkalmasint  lehetővé  teszi  ismernünk  a 
jövőt  is.  Gyakran  ismétlék  a  legújabb  időkig  e  gondo- 
latot; azonban  a  dolgok  természete  szerint  mindig  cse- 
kély hasznot  vonhatunk  jövőnk  ismeretére  a  történe- 
tekből. Mert  ha  Gervinus  (b),  mint  hiszem  helyesen 
jegyzi  meg,  hogy  „az  összes  történet,  nagy  obi)  időszakai- 
ban, örökös  ingadozás  képét  mutatja  az  ellenkező  lendü- 
letek közt,  melyek  minden  egyes  eszme,  irányadó  hatalom, 

avagy  mozgalom  túlsúlyát  lehetetlenné  teszik,  és  ka  ez 
ár-apály  csak  akkor  mutat  bizonyos  irányban  erős  lendü- 
lést,  csak  akkor  mutatja  valamely  uralkodó  eszme  hala- 
dását, ha  századok  folyamát  nagyban  áttekintjük  ;u  kö- 
vetkezik, miszerint  azon  tényeknek,  mikből  az  emberi 
fejlődés  törvényeit  elvonhatni,  helyes  ismerete  fölvilá- 
gosíthat ugyan  bennünket  azon  irány  felől,  melyben 
az  emberiség  bizonyos  nagyobb  időszak  folyama  alatt 
előhaladt,  de  soha  sem  nyújt  fölvilágosítást  az  iránt,  a 
mi  legközelebb  előttünk  áll;  miután  a  történeti  mozgal- 
mak, kisebb  időszakonkint  tekintve,  egyforma  jellemmel 
bírnak  ugyan,  melyet  bizonyos  túlnyomó  befolyásoktól 
kölcsönöznek;  mindazáltal  senki  sem  mondhatja  meg 
előre  a  pillanatot,  midőn  bekövetkeznek  ama  nagy  in- 
gadozások, —  az  ár-apály  az    emberiség    mozgalmában. 

Míg  az  ember  szabad  akarat  erejével  bír,  mindig 
akarata  használatától  függ,  s  ezért  bizonytalan  a  közel 
jövő.  Egészen  más  dolog,  ha  azon  kérdésről  van  szó : 
mi  módon  rendezzék  az  államot,  hogy  czéljának  meg- 
feleljen ? 

Miután  ugyanis  az  elégedetlenség  foka  az  emberre, 
mint  minden  teremtményre  nézve  attól  függ:  mely 
mértékben  felel  meg  föladatának,  s  tölti  be  azon  tör- 
vényeket, melyeket  fensőbb  kéz  szabott  eléje  ?  csupán  e 
törvények  ismerete  szolgálhat  számukra  zsinórmértékül. 

Épen  mert  az  ember  szabad  akaratú  lény;  mert 
mindig  attól  függ  boldogsága:  mennyiben  követi  a  ter- 
mészet által  eléje  szabott  törvényeket?  e  törvények 
követésében  pedig  semmiféle  természeti  kényszerűség 
nem  köti  meg;  mert  kérdésül  tűzhetjük  magunk  elé : 
mi  módon   kell  rendeznünk  a  társadalmat?  s  e  közben 

nem  va^vunk  ösztöneink  által  bizonvos  szerkezethez 
kötve,  mint  a  méh;  mert  e  történet  azt  tanúsítja,  hogy 
egyes  akarata  soha  sem  határozza  ugyan  el  az  emberi- 
ség sorsát,  s  egyes  nép  vagy  nemzedék  tévedései  nem 
zavarhatják  meg  az  egész  fejlődését  örök  időkre,  de 
hogy  mindkettő  tetemes  befolyást  gyakorol  bizonyos 
korra  nézve,  s  hogy  az  emberiség  sorsa  elvégre  isten 
kezében  van  ugyan,  de  egyes  nemzeteké  önmagukében : 
épen  ezért  mellőzhetlen  e  törvények  vizsgálata.  Amint 
a  természet  törvényeinek  ismeretétől  függ  azon  hata- 
lom, melylyel  a  természeti  erők  fölött  rendelkezünk : 
úgy  boldogságunk  azon  törvények  ismerésétől  függ,  a 
melyek  szerint  fejlődik  az  emberiség. 

Azon  kérdés:  mennyiben  érdemli  a  politika  a  való 
tudomány  nevét?  merőben  attól  függ  (c):  lehetséges-e 
ismerni  a  törvényeket,  melyek  szerint  az  emberiség  fej- 
lődik? Az  államtudomány  minden  tanának  attól  függ 
gyakorlati  becse:  mennyiben  egyezők  ama  törvények- 
kel, s  azért  az  államtudománynak,  ha  kielégítő  ered- 
ményre akar  jutni,  egészen  azon  utat  kell  követni, 
melyen  minden  inductiv  tudomány  fejlődött,  melyek 
közé  tartozik  az  is,  amely  nem  eszmékkel,  hanem  kézzel 
fogható  tárgygyal,  tudniillik  az  emberi  társadalommal 
foglalkozik.  Először  a  jelenségek  hosszú  sorát  kell  ismer- 
nünk, s  vizsgálnunk  minden  oldalról,  azután  azt  kell  ki- 
tudni: mely  összefüggésben  állnak  egymással  e  jelcnsé- 
gek?  hogy  elvonhassuk  a  törvényeket,  melyeken  azok  alap- 
szanak; s  ha  e  tényeket  ismerjük,  és  amennyiben  ismer- 
jük, csupán  akkor  és  annyiban  lehetséges  tovább  halad- 
nunk, és  ismereteinket  alkalmazni  a  gyakorlati  élet- 
ben.   Fejlődésünk    törvényeinek    ismerete    egészen    azon 

viszonyban  áll  az  államtudományokkal,  melyben  a  tisz- 
tán tudományos  és  a  gyakorlati  czélokra  alkalmazott 
végy-  és  természettan  állanak  egymással.  Csak  azoknak 
előbocsátása  után  űzhetjük  ezeket  haszonnal,  s  a  gyakor- 
lati eredmények  az  utóbbiak  körében  mindig  azon  előha- 
ladásoktól  függnek,  melyek  az  előbbiek  terén  történtek. 

Miután  a  történetírásban,  az  igazság  kutatása  he- 
lyett, rendesen  más  czélokat  tűznek  ki,  az  egyes  tényeket 
nem  vizsgálják  pontosan,  s  gyakran  tudva  hamisan  adják 
elő:  csak  kis  részét  ismerjük  azon  tényeknek,  melyek  sze- 
rint fejlődik  a  társadalom,  sőt  sok  dolog,  ami  most  igaz- 
nak tetszik,  később  hamisnak  fog  bizonyulni.  Amint 
egyébiránt  a  tapasztalatok  előttünk  fekvő  anyagából 
némely  kétségtelen  törvényeket  vonhatunk  már  el:  fej- 
lődésünk törvényeinek  ezen  korlátolt  ismerete  képezi 
jelenleg  államtudományunk  egyetlen  alapját,  és  ez  az 
egyetlen  mérv,  a  tudomány  által  felállított  tételek  meg- 
vizsgálására. 

Ezt  kisértjük  meg  e  mű  utolsó  könyvében. 

JEGYZETEK  AZ  I.  FEJEZETHEZ. 


(a)  Ugyanez  áll  a  természettudományok  körében  is. 

(b)  „Einleitung  in  die    Geschiclite  des    XIX.  Jahrhun- 
derts"   12.  1. 

(c)  Csak  az  érdemes  a  tudomány  névre,  ami  positiv 
tényeken  alapszik,  s  amit  objective  meg  lehet  mutatni.  Xem  a 
rendszeres  forma,  hanem  az  alapeszmék  helyessége,  melyek, 
bői  kiindultunk,  határozza  el  gondolataink  becsét.  Gyakran 
álmodoznak  az  emberek  a  legszebb  egybefüggésben :  de  amint 
a  következetesség  nem  teszi  valóvá  az  álmot,  szintoly  ke- 
véssé változtat  becsén,  ha  könyvbe  írják  meg.  vagy  szószékről 
hirdetik  azt,  ami  tisztán  alanyi  meggyőződésünkön  alapszik. 

II.  FEJEZET. 
FEJLŐDÉSÜNK  TÖRVÉNYE. 


Sok  vita  tárgya  volt :  vájjon  az  emberiség  körben, 
spirális,  egyenes  vagy  diagonalis  irányban,  gyorsan 
vagy  lassan,  előre  vagy  csupán  pendulum  módjára, 
egyik  és  másik  oldalra  mozog-e?  Mindezen  költői  képek 
—  mert  egyebeknek  valóban  nem  nevezhetni  ez  elmé- 
leteket —  egyforma  becscsel  bírnak,  amennyiben  kü- 
lönböző módon  azon  tagadhatlan  tényt  fejezik  ki,  mi- 
szerint az  emberiség  szellemileg,  mint  testileg  folytonos 
mozgásban  van. 

Olykor  tespedés  korszakaira  is  találunk  a  törté- 
netben, ezek  azonban  térben  és  időre  nézve  korlátoltak; 
nagyban  mindenütt  nyugtalan  alkotás,  erős  küzdelmek, 
soha  sem  szűnő  tevékenység  képe  tűnik  föl  előttünk, 
és  sehol  sem  a  nyugalomé.  Hogy  mind-e  mozgalmakat 
előhaladásnak  tekinthetjük-e,  oly  kérdés,  mely  gyakran 
volt  vitatkozás  tárgya,  s  különböző  módon  lett  eldöntve. 

Míg  sokan  elismerik  a  haladást,  de  azt  állítják, 
hogy  azt  csupán  az  inga  hullámzásához  hasonlíthatni, 
mely  látatlan  erő  által  mozgatva,  szintoly  kevéssé  áll- 
hat meg  a  helyes  középen,  mint  egy  irányban  sem 
emelkedhetik  fölül  bizonyos  ponton ;  míg  sokan  azon 
meggyőződést  fejezik  ki,  hogy  e  kérdések  fölött,  minden 

erőködés  daczára,  mindig  azon  pontra  jutunk  megint 
vissza,  amelyből  kiindultunk:  mások  az  egész  történet- 
ben folytonos  visszaélést,  az  emberi  nem  lassankinti  el- 
fajulását és  sülyedését  akarják  látni. 

Amint  állítják,  hogy  az  emberiség  pbysicai  tekin- 
tetben mindig  visszafelé  ment,  s  óriási  nemzedékből 
jelen  gyöngeségi  állapotába  sülyedt,  hogy  végre  még 
nyomorúbb,  törpébb  legyen:  ugyan-e  nézetet  erkölcsi, 
sőt  szellemi  tulajdonait  illetőleg,  ki  akarják  mutatni  ré- 
szint a  történetből,  részint  abból,  hogy  az  ó- világ  iro- 
dalmi és  művészeti  munkáit  a  jelenkoriakkal  összeha- 
sonlítgaták.  „Aetas  parentum  pejor  avis  túlit  nos  ne- 
quiores,  mox  daturos  progeniem  viciosiorem.'* 

Sötét  perczekben  mindkét  nézet  sok  vonzó  erővel 
bír.  Ha  csalatkozva  látjuk  magunkat  reményeinkben,  s 
azon  meggyőződésre  jutánk,  hogy  a  korszak,  melyben 
élünk,  még  nem  érett  azon  viszonyok  megalapítására, 
melyek  egyedül  tetszenek  előttünk  czélszerűeknek,  s  a 
nép  még  nem  eléggé  művelt,  hogy  saját  javát  belássa; 
ha  lemondván  legszebb  terveinkről,  visszavonulunk 
minmagunkba,  s  vérző  szívvel  önzőkké  kell  lennünk, 
mivel  beláttuk,  hogy  azon  czélok,  melyeknek  addig  él- 
tünk, elérhetlenek,  s  merőben  hasztalan  minden  áldo- 
zat, melyet  oly  készséggel  hoztunk  az  emberiségnek: 
akkor  némi  vigaszt  nyújthat  e  leverő  nézet  az  emberi- 
ség rendeltetése  felől ;  s  innen  van,  hogy  nagy  politikai 
küzdelmek  korszakaiban,  melyek  mindig  nagy  kiábrán- 
dulások időszakai  egyszersmind,  rendesen  előtérbe  lép 
az.  Aki  oly  időket  élt  át,  midőn  azon  tételt,  hogy  az  em- 
ber értelmes  lény,  nehezebb  volt  elhinni,  mint  minden 
egyebet,    amit   hinnünk    kell:    megnyugvást    talál    azon 

gondolatban,  hogy  ami  ő  vele  történt,  ugyanaz  sorsa 
mindazoknak,  akik  az  emberiség  magasabb  hivatásában 
hisznek. 

De  ha  nyugottan  nézzük  a  dolgot,  a  nélkül,  hogy 
a  rossz  hangulat  által  el  hagyjuk  magunkat  ragadtatni,  s 
azon  arasznyi  időt,  melyet  átélünk,  nem  tekintjük  az 
összes  emberiség  sorsa  egyedüli  mérvéül,  be  fogjuk 
látni:  mi  kevés  az  igazság  e  nézetekben. 

Minél  tovább  foglalkozik  a  tudomány  azon  kérdés 
vizsgálásával :  mely  phasisokon  ment  át  a  föld,  míg  je- 
len alakjára  fejlődött?  annál  inkább  meggyőződünk  a 
felől,  hogy  a  föld,  melyen  lakunk,  s  az  összes  teremtés, 
mely  bennünket  körül  vesz,  folytonos  fejlődésben  van. 
A  földtan  és  kövülettudomány  sokkal  újabb  még,  hogy- 
sem azon  eredmények,  melyekre  e  tudományok  eddig 
vezettek,  kielégítők  lehetnének,  s  némely  tanok,  melye- 
ket fölállítanak,  később,  kutatások  következtében,  leg- 
alább is  lényeges  módosításokon  mennek  még  át :  annyi 
azonban  mindenesetre  áll,  hogy  amint  az  első  előttünk 
ismert  geológiai  korszakoktól  a  jelen  formatió  felé  kö- 
zeledünk, mindig  változatosabbak,  mindig  tökéleteseb- 
bek azon  állat-  és  növényvilág  organismusai,  melyek  a 
kövületekben  fönmaradtak.  Nem  tudjuk,  mikép  történt 
e  tökéletesedés,  s  meglehet,  hogy  kívül  esik  azon  körön, 
melynek  ismeretére  az  emberi  ész  eljuthat;  de  a  tény 
maga  nem  szenved  semmi  kétséget.  A  siluri  formatiótól, 
melyben  némely  tengeri  növényeken,  zoophytákon,  po- 
lyp-fajokon  s  bizonyos  számú  kagylókon  kívül  semmi 
nyoma  nem  maradt  fön  az  organikus  életnek,  a  föld 
jelen  alakulásáig  szakadatlan  az  előhaladás.  Minden 
geológiai    korszakkal    növekszik    a    kétszikű    növények 

(Dykotyledonok)  és  emlős  állatok  száma,  míg  végre  az 
ember,  mint  legtükélyesb  lény,  s  a  kinek  semmi  nyoma 
az  előbbi  formatiókban,  megjelenik  a  föld  szinén.  Az 
egyes  állát-  és  növényfajoknál  is  látjuk  ez  előhaladást. 
Ha  kertivirágaink  száz  meg  száz  válfaját,  a  gyümölcs-, 
főzelék-  és  gabnafajokat  egybehasonlítjuk  azon  növé- 
nyekkel, melyekből  azok  lassankint  fejlődtek,  senki  sem 
tagadhatja  e  tekintetben  a  haladást,  valamint  azon 
tényt  sem,  hogy  mindazon  állatok,  melyeket  az  ember 
használ,  nagyságra  és  szépségre,  általában  minden  tulaj- 
donukra nézve,  melyek  előttünk  becsesekké  teszik, 
sokat  tökélyesedtek  vad  állapotukhoz  képest.  S  miután 
azt  látjuk,  hogy  a  legkisebbtől  a  legnagyobbig,  a  leg- 
fensőbbtől  a  legcsekélyebbig,  e  világon  mindenek  fölött 
ugyanazon  törvények  uralkodnak :  józanul  föltehetjük-e, 
hogy  csupán  az  ember  van  kivéve  a  haladás  ezen  általá- 
nos törvénye  alól,  hogy  aki  annyi  egyéb  teremtményre 
nézve  szolgál  fejlesztési  eszközül  a  természetben,  csupán 
maga  van  örök  tespedésre  kárhoztatva,  főleg  miután 
száz  meg  száz  tagadhatlan  tény  előtt  kell  szemet  huny- 
nunk, ha  azon  lassankinti  tökélyesedést,  melyet  egyéb 
lényeknél  szemlélünk,  tagadni  akarjuk  az  emberiségre 
nézve? 

Az  ember,  ha  jelenleg  körültekint,  s  önműveit  látja, 
méltán  nevezheti  ugyan  magát  a  teremtés  urának:  de 
az  uralmat  csak  lassankint  szerezte  az  istentől  nyert 
erejével,  sőt  tehetségei  is  lassankint  fejlődtek ;  még 
phiysicai  alkatának  is  meg  kellé  erősödni,  míg  kép 
vált  az  eléje  tűzött  feladat  megoldására. 

Jól    tudom,    hogy   sokan  tagadják  az  utóbbit,  hogy 
bizonyos    nézet   szerint  az    emberek    életkora  az  ős  elő- 

korban  kétszerte-háromszorta  annyira  terjedt,  s  nagy- 
ságuk tizenkét,  sőt  több  lábra  emelkedett;  de  ha  minden 
nép  legrégibb  történeti  forrásai  azt  mutatják,  hogy  az 
emberek  életideje  ezredévek  előtt  nem  volt  hosszabb, 
mint  jelenleg,  (a)  s  nem  találhatjuk  sehol  amaz  óriás- 
nemzedék kiásott  maradványait,  sőt  mindaz,  amit  a 
patagonok  rendkívüli  nagyságáról  beszélnek,  azon  vidé- 
kek körülményesb  ismerete  után,  mind  a  mesék  orszá- 
gába sorozható  :  tudhatjuk,  mit  kelljen  tartanunk  ezen 
nézet  igazságáról.  Különben  is  már  magában  képtelen- 
nek kell  annak  előttünk  látszani:  mert  ha  meggondol- 
juk, miszerint  ha  józanul  azt  akarjuk  állítani,  hogy  az 
ember  még  egyszer,  kétszer,  sőt  háromszor  olyan  nagy 
volt,  mint  jelenleg,  ugyanezt  kell  állítanunk  az  almák- 
ról, dinnyékről,  juhokról,  szarvasokról,  mindazon  álla- 
tokról és  gyümölcsökről,  melyekből  az  ember  táplálását 
vette;  föl  kell  tennünk,  miszerint  a  folyó,  melyben  az 
ember  fürdött,  kétszer  olyan  mély,  s  a  fa,  melynek  ár- 
nyában nyugovók,  kétszerte  oly  magas,  szóval  az  egész 
világ  kétszer  oly  nagy  volt,  mint  jelenleg,  —  ami  termé- 
szetesen képtelenség. 

Ameddig  tapasztalataink  terjednek,  épen  az  ellen- 
kezőt találjuk. 

Minél  inkább  megismerkedünk  a  merőben  nyers, 
műveletlen  népségek  valódi  viszonyaival,  annál  inkább 
fölmerül  lelkünkban  azon  meggyőződés,  miszerint  a 
kultúra  ugyanazon  befolyással  van  az  emberekre,  mint 
más  organikus  lényekre,  s  csak  Ausztrália  vad  népeit, 
—  melyek  a  műveltség  legalsó  fokán  vannak  —  az 
európaiakkal,  s  Amerika  őslakosait  azon  fajjal,  mely 
amazokat  lassankint  kiszorítá,  kell    egybehasonlítanunk, 

liogy  belássuk,  mennyire  haladt  az  ember  physicai  fej- 
lődés tekintetében  is,  amint  ez  már  a  dolog  természe- 
téből következik,  miután  az  ember  physicai  fejlődése 
lényegesen  tápszereitől,  s  ezek  nagy  részint  műveltsége 
fokozatától  függnek. 

Az  ember  szellemi  tevékenysége  pedig  leginkább 
egy  részben  physicai  erői  kifejezésétől  függ,  s  az  elő- 
haladás,  mely  e  tekintetben  mutatkozik,  bizonyára  nem 
kisebb,  mint  amelyet  az  anyagi  erőkre  nézve  tapasz- 
talunk . 

Ha  nyugottan  vizsgáljuk,  amit  csak  annyi  lelki 
tehetséggel  és  keserűséggel  fölhoztak  az  emberi  nem 
haladása  ellen,  úgy  találjuk,  hogy  mindaz  a  következő 
három  tévedésen  alapszik: 

1.  Feledik,  hogy  az  emberi  lélek  hivatással  és 
tehetséggel  bírhat  folyvást  előhaladni,  a  nélkül,  hogy 
abból  szükségkép  azt  kelljen  következtetnünk,  misze- 
rint nincsenek  oly  dolgok,  melyeknek  ismeretében  lelki 
tehetségeink  már  elérték  a  határokat :  amiből  követke- 
zik :  hogy  azon  meggyőződés,  mely  szerint  az  emberiség 
bizonyos  tárgyak  ismeretében  2000  év  óta  nem  tőn  elő- 
haladást,  nem  jogosít  benünnket  azon  következtetésre, 
mintha  azóta  épen  semmi  szellemi  haladás  nem  történt 
volna.  Sőt  ha  visszalépés  történt  vala  is  látszólag  egyes 
dologban,  az  sem  bizonyítana  semmit  e  részben,  miután 
minden  igazságot  rendesen  legjobban  azok  fejezik  ki, 
akik  először  feltalálják,  s  oly  dolgokban,  mikre  nézve 
lehetetlen  tovább  haladni,  épen  az  előretörekvés  vezet 
gyakorta  tévedésekre,  (b). 

2.  Úgy    vagyunk    a    szellemi    munkássággal,     mint 
az  építéssel;  minél  magasabban  emelkedik  az  építmény, 

annál  nagyobb  erőfeszítéssel  jár  a  legkisebb  tovább- 
haladás is.  Azon  lassú,  majdnem  észrevehetlen  baladást 
tehát,  melyet  egyes  tudományokban  tapasztalunk,  szint- 
oly  kevéssé  hozhatni  föl  az  emberi  szellem  tespedése 
bizonyságául,  mint  abból,  hogy  a  gyermek  lasabban  nő 
utóbbi  években,  egy  okos  ember  sem  következtetheti  azt, 
hogy  a  növés  ereje  csak  az  első  évekre  van  szorítva.  Végre 

3.  valamely  időszak  szellemi  munkáságára  soha 
sem  vonhatunk  Ítéletet  azon  kor  legkitűnőbb  tehetsé- 
geiről: .  s  szintoly  esztelenség,  ha  —  mint  rendesen  tör- 
ténik, —  az  ó-világ  szellemi  fejlődését  Plató,  Aristoteles? 
vagy  Cicero  munkáiból  akarjuk  megítélni,  mint  ha 
Kantot,  Humboldtot,  avagy  Goethét  vennők  Németor- 
szág jelen  műveltsége  mérvéül. 

Minél  inkább  eltávozunk  ezen  merőben  hamis 
szempontoktól,  melyekből  e  kérdés  eldöntésében  ki 
szoktak  indulni,  annál  inkább  meggyőződhetünk  a  fe- 
lől, hogy  az  emberi  szellem,  a  mennyire  munkássága 
nyomait  a  történetekben  követhetjük,  majd.  minden 
irányban  előhaladt;  egyes  transscendentalis  tárgyakat 
kivéve,  melyekben  a  haladást  nem  a  szakbölcselők  mun- 
káiban, hanem  abban  kell  keresnünk,  hogy  azon  esz- 
mék, melyekre  régen  csak  a  legnagyobb  gondolkodók 
voltak  képesek  emelkedni,  közkincsekké  lettek. 

Ugyanezt  mondhatni  az  erkölcsiség  tekintetében. 
Az  emberi  kedélynek  szüksége  hozza  magával,  hogy  a 
legfőbb  erkölcsi  tökély  és  boldogság  eszményét  nem- 
csak lehetségesnek,  hanem  már  valóban  létezettnek 
gondolja;  s  mint  az  egyes  későbbi  éveiben  úgy  tekint 
vissza  gyermekségére,  mint  a  teljes  ártatlanság  és  öröm 
napjaira:  ugyanezt    találjuk    a   népeknél.  A  paradicsom 

mondája  művelődésünkkel  egykorú,  egyik  adat  arról,  hogy 
haladásra  vagyunk  hivatva :  mert  azon  öntudat  ered- 
ménye, miszerint  az  ember  rendeltetésének  szükségkép 
magasabbnak  kell  lenni.  De  ha  a  költészet  mezejéről 
a  tények  terére  lépünk,  csakhamar  meggyőződünk, 
hogy  amit  csak  a  hajdankor  előnyeiről  annyi  ékesszó- 
lással mondanak,  szintoly  kevéssé  igazolja  a  tapaszta- 
lás, mint  amit  annyiszor  beszélnek  a  polgárisodás  által 
még  el  nem  rontott  nép  boldogságáról. 

A  merőben  nyers  állapotnak  is  megvannak  bizo- 
nyos erényei,  s  maga  az  állat  is,  ha  emberré  válhatnék, 
szükségkép  elvesztené  egyes  tulajdonságait:  így  a  vad 
népeknek,  amint  Amerika  őserdeiben  találjuk,  és 
őseinknek  is,  amint  a  középkorban  éltek,  lehettek  bizo- 
nyos erényei,  melyek  mi  bennünk  hiányzanak,  s  megle- 
het, hogy  menttek  valának  némely  hibáktól,  sőt  vétkek- 
től, melyekért  korunknak  pirulnia  kell :  azonban  be 
kell  látnunk,  hogy  az  erkölcsiség  mérvét  nem  bizonyos 
vétkek  hiányában  kell  keresnünk,  melyeknek  indokai  a 
polgárisodás  igen  alacsony  fokán  nincsenek  meg ;  hanem 
abban :  mennyire  tud  az  egyes  uralkodni  azon  állati  ösz- 
tön fölött,  mely  tisztán  önző  czélok  követésére  készti, 
úgy  hogy  abban  talál  elégedettséget,  ha  másoknak  is 
eleget  tesz.  Minél  alsóbb  fokán  áll  egyes  ember  avagy 
nép  a  műveltségnek,  annál  undorítóbban  tűnik  föl  előt- 
tünk vastag  önzése.  Minél  tovább  haladt  a  polgárisodás 
pályáján,  annál  nagyobb  azon  kör,  melynek  kielégítése 
szükséges  a  mi  személyes  boldogságunkra:  s  azt  hiszem, 
hogy  aki  a  középkort  nem  lovagregényekből,  s  ősapáink 
korát  nem  dajkája  meséiből  ismeri,  meg  fogja  engedni, 
mikép  az  emberiség  azóta  egyáltalában  nem  ment  visz- 

szafelé  az  erkölcsiség  tekintetében,  s  hogy  daczára 
mindannak,  amit  egyes  kormányok  demoralizátiója,  a 
birtokosok  szívtelensége  s  a  nép  nyersesége  ellen  talán 
fölhozhatni,  korunkban  a  leginkább  ócsárolt  miniszter, 
gyáros  vagy  pénzember,  sőt  maga  a  nép  is  mindig  kiáll- 
hatja az  egybehasonlítást  a  XV.  és  XVI.  század  állam- 
férfiéival, az  annyit  magasztalt  lovagokkal,  kik  útonál- 
lással  foglalkoztak,  és  azzal,  amilyen  volt  a  nép  a  közép- 
korban és  a  reformatió  korában. 

Minél  inkább  tanulmányozzuk  a  történeteket,  s 
igyekszünk  tiszta  képet  szerezni  a  múlt  anyagi,  szellemi 
és  erkölcsi  viszonyairól:  annál  inkább  be  kell  látnunk, 
hogy  ama  nagyobb  boldogság,  és  erkölcsi  tökély  eszmé- 
nye, melylyel  majd  minden  népnél  találkozunk,  nem  a 
múltban,  hanem,  ha  valósítható  e  földön,  csupán  a  jövő- 
ben keresendő,  s  hogy  ha  még  oly  lassan  is,  közeledünk 
a  felé.  Aki  pedig  a  vallás  tanaira  akarna  ez  ellen  hivat- 
kozni, melyek  szerint  az  embernek,  bűnbe  esvén,  végte- 
len nyomor  lőn  osztályrésze,  ne  feledje,  hogy  aki  a 
bűnbeesésben  hisz,  a  megváltás  nagyszerű  tényében, 
s  az  ó-  és  új -szövetség  mindazon  helyének  igazságában 
sem  kétkedhetik,  melyekben  nemcsak  a  tökélyretörek- 
vés van  földi  létünk  legfőbb  czéljául  kijelentve,  hanem 
világosan  meg  van  Ígérve,  miképen  a  jó  elvégre  diadalát 
üli  e  földön.  Nem  ismerek  istentelenebb  állítást  annál, 
mely  szerint  a  mindenható  önmagának  és  az  angyalok- 
nak mintegy  időtöltéséül  hozta  e  világra  az  embert, 
hogy  kegyetlen  örömét  találja  azon  nyugtalan  törekvés- 
ben, amint  bizonyos  körben  forog,  s  azon  tehetetlen 
eroködésekben,  amint  a  porból  kiemelkedni  törekszik, 
hogy  fájdalmas  eséssel  megint  visszasülyedjen  abba. 

A  ki  isten  jó  és  igazságos  voltában  hisz,  a  hala- 
dást sem  vonhatja  kétségbe;  mert  amint  nem  tehetjük 
föl  ama  jóságnál  fogva,  hogy  a  jobb  utáni  vágy,  melyet 
az  emberben  föltalálunk,  nem  egyéb  csalódásnál,  melyet 
isten  olta  az  emberi  természetbe,  hogy  azon  kevés  bol- 
dogságot, mit  e  földön  találhat  vala,  megmérgezze:  oly 
kevéssé  fér  össze  igazságos  voltával,  hogy  elveszetteknek 
tartsuk  épen  a  legjobbak  iparkodásait,  kik  az  emberiség 
előhaladása  érdekében  minden  időben  fáradoztak.  Oly 
nézet  ez,  mely  világos  ellentétben  áll  a  keresztyénség- 
gel;  mert  az  igért  mennyei  boldogságra  csak  annyiban 
teheti  magát  az  ember  méltóvá,  amennyiben  e  földön 
fölemeli  magát. 

Ismerem  az  ellenvetéseket,  melyeket  mindezek  ellen 
fölhozhatni.  Gyakran  mondám  önmagam  is,  hogy  az 
államtudomány  csak  annyiban  érdemes  a  tudomány 
névre,  mennyiben  tételei,  mikből  további  következteté- 
seket von,  positiv  tényeken  alapszanak,  s  tisztán  meg- 
mutathatok. Lehetséges-e  ez  a  jelen  esetben?  Mennyire 
eltérnek  épen  ez  iránt  az  emberek  nézetei ! 

Amiben  az  egyik  épen  a  legnagyobb  haladást  látja, 
abban  a  legnagyobb  romlást  látja  a  másik.  Kóma  és 
Görögország  szabadságkorát  s  a  franczia  forradalom 
kezdetét,  Augustus  és  az  Antoninok  századait,  a  közép- 
kort és  az  amerikai  szabad  államok  jelen  állapotát,  sőt 
a  polgárisodás  kezdetét  s  a  törzsfőnöki  patriarchális 
viszonyokat,  melyek  közt  a  beduin  él,  egyesek  mind 
úgy  rajzolják  előttünk,  mint  ahol  kell  a  legfőbb  bol- 
dogságot és  erényt  keresnünk.  Hogyan  képezünk  tiszta 
fogalmat  a  haladásról,  ha  nincs  határozott  mérvünk,  az 
iránt    Ítéletet    hozni?    Nézetem    szerint    nem    így    áll    a 

dolog;  mert  mindenesetre  van  bizonyos  mérvünk,  mely- 
szerint  az  emberiség  haladásait  a  különböző  időszakok- 
ban meglehetős  szabadsággal  meghatározhatni. 

S  miben  áll  ez? 

Nézetem  szerint  három  ismertető  jelről  Ítélhetni 
meg  különböző  korszakok  műveltségét;  úgymint: 

í.  Azon  hatalom  mennyiségéről,  melylyel  az  ember 
az  anyagi  világ  erői  fölött  bír. 

2.  Arról,  hogy  a  műveltség  bizonyos  foka  mennyire 
általános  az  emberek  között. 

3.  Hogy  mennyiben  ismerik  el  és  tartják  tisztelet- 
ben az  emberi  méltóságot. 

Minél  nagyobb  az  ember  hatalma  a  physicai  világ 
fölött  (c);  minél  többen  emelkedtek  műveltségre,  minél 
inkább  tiszteletben  tartják  az  emberi  méltóságot:  annál 
nagyobb  a  műveltség  előhaladása.  Mert  valamint  a  termé- 
szet ismerete  s  az  erői  fölött  gyakorolt  hatalom,  mindig 
szükségkép  bizonyos  fensőbb,  szellemi  fejlettség  eredmé- 
nye :  úgy  az  emberi  méltóság  becsülése  nagyobb  erkölcsi- 
ség eredménye  és  föltétele  egyszersmind,  s  amint  a  ten- 
ger soha  sem  önthet  ki  nagyobb  térre,  s  az  előbb  száraz 
partokat  nem  boríthatja  árja  a  nélkül,  hogy  ne  emel- 
kedjék: úgy  a  műveltség  kijebb  terjedése  is  egyszers- 
mind emelkedését  tanúsítja. 

De  ha  az  idézett  viszonyokban  kell  valóban  keres- 
nünk a  műveltség  igazi,  sőt  egyedüli  mérvét  (cl) :  lehet- 
séges-e kétségbe  vonnunk  azon  tényt,  hogy  az  emberiség, 
—  a  mennyire  történeteink  visszamennek,  —  folyvást 
halad  ? 

Nem  szükség  azon  rég  elenyészett  polgárisodásokra 
fordítnunk  figyelmünket,  melyeknek  romjai  a  klasszikus 

ó-kornak,  mint  ez  az  új -kornak,  részint  alapul,  részint 
anyagul  szolgáltak;  melyből  az  ujabb  nemzedék  az  előb- 
bieket mind  fölülmúló  polgárisodás  büszke  épületét 
alkothassa,  (e)  Csak  az  ismert  téren  kell  maradnunk,  s 
azon  történeti  tényeket  vennünk  vizsgálat  alá,  melyek 
minden  müveit  ember  előtt  tudva  vannak,  hogy  meg- 
győződjünk a  haladásról.  Avagy  tagadhatja-e  valaki  a 
haladást,  ha  jelenkorunkat,  minden  hiánya  és  szenve- 
dései daczára,  nyugottan  egybehasonlítja  az  ó-kor  legfé- 
nyesebb korszakaival,  Augustus  századával,  melyben  a 
római  műveltség  tetőpontját  érte  el  ? 

Sok  nemes  és  nagyszerű  dolgot  tartott  fon  szá- 
munkra Eóma  és  Görögország  története,  minek  emléke 
többnyire  gyermekségünk  emlékeivel  folyván  össze, 
midőn  egy  rég  elenyészett  világ  példányai  először  lelke- 
sítettek nemes  törekvésre,  —  könnven  arra  bírnak 
bennünket,  hogy  az  ó-világ  előnyeit  túlbecsüljük.  Sokat 
tőn  erre  azon  lelkesedés  is,  melylyel  a  tudományok  föl- 
éledése pillanatában  az  ó-kori  tanulmányokra  adták 
magukat  az  emberek,  s  azon  hév,  melylyel  a  XVIII.  szá- 
zadban mindent,  ami  nem  volt  keresztyén,  s  annál  fogva 
a  régi  polgárisodást  is,  emelni  törekedtek.  Mindemel- 
lett könnyen  belátja  mindenki,  ha  önmagát  nem  akarja 
csalni,  hogy  azon  sokat  bámult  korszak,  mely  a  keresz- 
tyénséget  megelőzte,  épen  azon  dolgokra  nézve,  melye- 
ket minden  polgárisodás  mérveiül  kell  vennünk,  igen 
nagy  messzeségben  áll  korunk  mögött. 

Nem  merek  Ítéletet  mondani  a  természettudomá- 
nyok állásáról  a  klasszikus  régiség  korszakában;  határoz- 
zanak e  részben  a  szakemberek;  de  hogy  korunk  a 
megismert    természeti    erők    használatát    illetőleg,    mind 

fölülmúlja,  amit  az  ó-kor  tőn  e  tekintetben,  Strabo  és 
Ptolomeus  s  idősb  Plinius  legnagyobb  bámulói  is  szint- 
oly  kevéssé  tagadhatják,  amint  művészi  becsüktől  elvo- 
natkozva, az  ó-kor  legnagyszerűbb  művei  sem  mérkőz- 
hetnek csak  azzal  is,  ami  csak  az  utóbbi  25  év  alatt  a 
vasutakra  nézve  történt.  Nincs  a  természettudománynak 
ága,  melyben  az  előhaladás  még  avatatlanok  előtt  is 
szemmellátható  ne  volna ;  maga  az  orvosi  tudomány,  — 
mely  valamennyi  tudomány  közt  a  legkisebb  haladást 
tette,  mivel  kizárólag  az  emberrel  foglalkozik,  s  mindazon 
akadályokkal  kell  küzdenie,  melyekbe  azon  tudományok 
ütköznek,  a  miknek  tárgya  az  ember,  —  mondom,  az 
orvosi  tudomány  sem  képez  e  részben  kivételt,  s  Cato 
Ítéletét  kora  orvosai  felől  (/)  bajosan  fogná  ma  ezen 
fakultás  legnagyobb  ellensége,  csak  tréfából  is,  ismételni. 
Egyoldalúnak  mondhatjuk  e  haladást,  meglehet,  hogy 
az  is,  mert  a  természet  anyagi  erői  fölötti  uralom  az 
ember  egyik,  de  nem  egyedüli  föladata,  s  meg  lehet 
engedni,  hogy  korunk  igen  is  kizárólag  ez  egy  irányba 
vetette  magát;  de  miként  e  nagy,  habár  egyoldalú  hala- 
dásból a  szellemi  tehetségek  nagy  fejlettségére  követ- 
keztethetni: úgy  a  természet  ismeretében  tett  előhala- 
dásban  az  a  sajátságos,  hogy  először  azon  körülmény, 
mely  mértékben  lehetséges  általában  véve  a  polgáriso- 
dásbani  előhaladás,  attól  függ,  mely  mértékben  vetettük 
hatalmunk  alá  az  anyagi  világot  ((/),  s  hogy  másodszor 
azon  előhaladás,  melyet  az  emberek  a  természeti  erők 
ismerésében  és  használásában  tettek,  a  tapasztalatok 
hosszú  sorát,  és  számos  értelmes  embert  föltételez,  s  így 
egyszersmind  bizonyságul  tekinthető  arra  nézve,  hogy 
mennyire  elterjedt  általában  a  műveltség,  (h). 

Ugyanezen  eredményekre  jutunk,  ha  az  ó-világ 
polgárisodása  kiterjedését  egybehasonlítjuk  a  keresztyén 
polgárisodáséval,  és  ha  figyelembe  veszszük,  hogy  e  hatá- 
rokon belül  mennyien  részesültek  az  ó-világnak  — , 
mennyien  osztoznak  korunknak  műveltségében. 

Ha  az  ókor  melletti  lelkesedésünkben  azt  állítjuk 
is,  miszerint  az  újabb  korban  a  polgárisodás  sehol  sem 
emelkedett  azon  tetőpontra,  mint  Rómában,  Karthágó- 
ban és  Athénében,  s  hogy  például  az  athenei  polgárok 
tömege  általában  véve,  a  műveltség  olyan  fokára  jutott, 
minőt  hiában  keresünk  fővárosaink  polgáraiban :  mind- 
ezt —  azon  alapos  ellenvetések  daczára,  melyeket  az 
ellen  mindenkinek  szükségkép  emelnie  kell,  ha  az  ó 
történetek  forrásaival  elfogultság  nélkül  foglalkozik  («'), 
—  meg  lehet  engednünk,  a  nélkül,  hogy  legkevesbbé  is 
megingatnék  azon  tételt,  miszerint  jelen  műveltségünk 
magasabban  áll.  Amily  kevéssé  Ítélhetni  meg  egy  egész 
ország  egálját  és  termékenységét  egyes,  a  természet  és 
mesterség  által  különösen  kegyelt  részeiről:  oly  kevéssé 
szolgálhat  egyes  középpontok  műveltségi  állapota  egy 
egész  időszakban  a  műveltségi  fok  mérvéül,  és  hogy  meg- 
győződjünk, mennyire  háttérben  áll  még  Itália  és  Görög- 
ország is  korunk  műveltebb  államaihoz  képest,  csupán 
azon  tényre  kell  figyelmeznünk,  miszerint  az  ó-kor  pol- 
gárisodása, épen  ahol  legmagasabban  állott,  kizárólag 
a  városokra  volt  szorítva,  míg  most  egész  országokra 
kiterjed,  s  hogy  a  legjobb  időkben  is  mindig  e^ak  a 
lakosok  kis  részét  tevék  azon  polgárok,  kiknek  műér- 
zeke  és  politikai  képzettsége  felől  annyit  beszélnek.  (A*) 
Mi  Görögország  és  Itália  azon  roppant  térhez  képest, 
melyre  a  keresztyén  polgárisodás  kiterjed  ?  Bármennyire 

fényesnek  tessék  ellőttünk  az  ó-kor  műveltsége,  s  bármi 
gyönge  világításban  tűnjék  föl  az  ujabbkoré:  mégis  sok- 
kal nagyobb  ma  a  fölvilágosultság.  Ami  fényt  vetett  az 
akkori  világra,  ma  azon  roppant  térnek  gyér  világítá- 
sára sem  lenne  elég;  különben  meg  is  világosítá  vala, 
miután  a  világosság  mennyiségére  nézve,  mely  egy  köz- 
pontból kisugárzik,  nincs  biztosabb  mérv  azon  körnél, 
amelyre  kihat.  (7). 

Mennyiben  az  emberi  méltóság  elismerése  és  becsü- 
lése fokát  a  polgárisodás  mérvéül  tekinthetni,  —  s  véle- 
ményem szerint  is  ez  a  leghelyesebb  minden  mérvek  közt, 
mert  ebből  ismerhetni  meg  a  különböző  korszakok 
erkölcsi  értékét:  —  e  részben  minden  egybehasonlítás 
fölösleges  a  jelen  és  az  ó-kor  közt.  Az  emberi  méltóság 
megbecsülése  szükséges  eredménye  az  egyenlőség  elvé- 
nek, s  ennek  csak  ott  lehetnek  gyakorlati  eredményei, 
ahol  a  népfölség  és  állam  fölött  van  valami  magasabb,  ami 
minden  emberrel  közös.  Mint  az  egyenlőség  fogalma  az 
ó-korban  kapcsolatban  állott  a  polgárságéval,  s  ha  az  állam 
minden  lakosának  meg  is  adták  volna,  csak  annyiban  ter^ 
jedhetett  ki  idegen  országok  lakosaira,  mennyiben  a  kü- 
lönböző államok  közt  —  mint  például  Görögországban  — 
valamely  községi  kapocs  létezett :  úgy  az  ember  méltósága, 
becsülése  is  az  ó-korban  csak  az  állam  polgárára  ter- 
jedett  ki.  Az  emberiség,  mint  egy  nagy  egész,  fogalmát, 
melynek  jóléte  és  szerencsétlensége  minden  egyest  érde- 
kel, s  melynek  irányában  kötelességei  vannak,  méltán 
a   keresztyénség    hódítmányának  lehet  mondanunk. 

Nem  tagadom,  hogy  polgárisodásunk  fejlődési  fo- 
lyamát tekintve,  gyakran  tespedés,  sőt  visszaesés  mo- 
mentumaira találunk. 

Mint  a  folyam  gyorsasága  nem  mindenütt  ugyanaz, 
s  hosszú  folyása  közben  helyek  jönnek  elő,  hol  a  víz  nyu- 
godni látszik :  úgy  a  polgárisodás  sem  mindig  egyforma 
gyorsasággal  halad  előre;  vannak  pillanatok  a  történet- 
ben, midőn  a  polgárisodás  tere  az  ekével  csak  most  föl- 
hasogatott föld  képét  tűnteti  elénk,  hol  az  előbbi  korszak 
vegetátiója  semmivé  van  téve,  s  még  semmi  új  nem 
fejlődött.  De  valamint  a  folyam  ezen  tespedése,  s  a  zöld 
csírák  e  semmivé  tétele  csak  látszólagos :  ugyanez  az 
eset  a  polgárisodással,  s  csak  nagyobb  korszakokat  kell 
egybe  foglalnunk,  hogy  meggyőződjünk,  miszerint  az 
emberiség,  e  látszatos  veszteglés  daczára,  folyvást  halad 
előre,  s  hogy  minden  tespedés,  minden  úgytetsző  vissza- 
lépés egy  ugyanakkor  más  tekintetben  tett  haladás  által 
kompenzáltatik. 

Legvilágosabban  láthatjuk  ezt,  ha  a  középkorra 
fordítjuk  figyelmünket. 

Divattá  lőn  a  XVIII.  században  középkort,  és 
pedig  az  egész  korszakot,  melyet  e  néven  értünk,  a 
legnagyobb  sötétség  korszakának  tartani:  s  mindazál- 
tal tagadhatatlan,  hogy,  ha  nem  egyes  római  tartomá- 
nyokra, hanem  az  összes  emberiségre  fordítjuk  figyel- 
münket, ez  időszakban  is  haladt  a  polgárisodás. 

Ami  mindenek  előtt  azon  tudományokat  illeti, 
melyek  a  természeti  erők  ismeretével  foglalkoznak,  nem 
merészlek  e  tekintetben  magam  Ítéletet  hozni,  csupán 
arra  hivatkozom,  amit  Hunibolt  Sándor  a  ..Kosmosu 
második  kötetében  mond  a  természettudományok  las- 
sankint fejlődéséről  a  középkor  folytán,  (m). 

Ha  a  két  korszak  műemlékeit  vizsgáljuk,  meglehet, 
hogy    több    műbecset   tulajdonítunk  az   ó-koriaknak;  de 

hogy  a  középkor  büszke  egyházai,  azon  hosszú  tornyok, 
melyeknek  magassága  az  egyiptomi  gúlákkal  versenyez, 
bizonyságul  szolgálhatnak,  miszerint  az  emberiség  a 
czéljai  elérése  végett  nyert  eszközökkel  a  középkorban 
is  tudott  élni,  szintoly  bizonyos,  mint  azon  tény:  hogy 
amit  e  tekintetben  a  renaissance  századában  tőnek, 
mind  csak  a  középkor  folytán  lassankint  szerzett  isme- 
retek által  lett  lehetséges  (w),  s  hogy  például  a  Péter- 
egyház, műbecsét  mellőzvén,  technikai  szempontból 
mind  felülmulta  az  ó-kor  műemlékeit.  Ha  egyéb  tekin- 
tetben hasonlítjuk  össze  e  két  korszakot,  nem  lehet  ta- 
gadni a  haladást. 

Az  ó-kor  műveltsége  mindenesetre  igen  kis  térre 
szorítkozott,  s  kiterjedésére  nézve  még  a  XV.  század 
polgárisodásával  is  oly  kevéssé  hasonlítható  egybe,  a 
mint  az  ó-kor  bármely  egyes  korszaka  polgárisodását 
nem  emelhetni  bármely  későbbi  századé  fölé,  ha  az  em- 
beri méltóság  elismerésében  és  becsülésében  keressük  a 
polgárisodás  mérvét,  s  a  keresztyén  polgárisodás  korát 
egybevetjük  a  megelőzővel. 

Még  a  népvándorlások  korszakát  is  haladás  korá- 
nak mondhatjuk  e  szempontból.  Zivatarként  tódultak 
az  összes  nyugoti  birodalomra  a  germán  fajú  szilaj  csa- 
patok; s  a  tudomány  és  művészet  némely  művei  sem- 
mivé lettek  a  hódítás  zavarában;  de  ha  mellőzzük  is, 
miszerint  a  világnak  akkor  haladhatás  végett  új  népek 
ifjú  erejére  volt  szüksége,  s  a  keresztyénség,  a  nyugoti 
birodalom  földulása  nélkül,  alkalmasint  itt  is  sok  ideig 
azon  alakot  vette  volna  föl,  mint  a  keleti  birodalomban 
találkozunk  azzal:  tagadhatlan  tény,  hogy  mindazon 
népek,  melyek  a  római  birodalmat  megbuktatták,  midőn 

összeronibolák,  arait  a  régi  műveltség  alkotott,  egyszers- 
mind maguk  is  annak  körébe  vonattak,  s  hogy  az  emberi 
méltóságot,  ha  csupán  a  győzök  körében  volt  is  elis- 
merve, a  népvándorlás  legszilajabb  korszakaiban  is  job- 
ban becsülték,  mint  a  római  császárok  legműveltebb 
korában. 

Az  ó-kort  csupán  egy  tekintetben  illeti  a  dicsőség 
föltétlenül  a  jelenkor  irányában:  a  művészet  tekinte- 
tében. De  a  művészet  a  műveltség  bizonyos  fokára  mu- 
tat ugyan,  azonban  nem  mérve  a  különböző  korszakok 
polgárisodásának,  s  csak  azt,  amit  a  művészet  a  XV.  és 
XVI.  században  hoza  létre,  vagy  a  franczia  írók  XIV. 
Lajos  alatt  írtak,  kell  egybevetnünk  Lajos  Fülöp  kora 
termékeivel  (0),  hogy  meggyőződjünk,  miszerint,  álta- 
lában a  polgárisodás  tagadhatlan  haladása  mellett,  tete- 
mes visszaesés  történhetik  a  képzőművészetekben,  s 
mindarra  nézve,  ami  a  gondolatok  és  értelmek  kifeje- 
zésével foglalkozik.  Minden  oldalú  nagyszerű  haladás 
korszakai  soha  sem  lehetnek  kedvezők  a  művészetre 
nézve,  hiányozván  azokban,  amit  a  művészet  nem  nél- 
külözhet, bizonyos  határozott  eszmény,  s  a  kifejezés 
tökélye  annál  inkább  lehetetlenné  válik,  minél  terjedtebb 
az  eszmék  köre  s  az  új  fogalmak  száma,  melyekre  kife- 
jezést kell  találni.  Minden  élénkebb  haladás  mellett 
ugyanazon  látmánynyal  találkozunk  az  emberi  mun- 
kásság minden  terén,  mint  Amerika  őserdeiben.  A  szép 
érzékét  háttérbe  szorítja  a  szükséges  érzelme.  A  művé- 
szet mindig  oly  korszakokban  tőn  legnagyobb  haladá- 
sokat, s  alkotá  legszebb  műveit,  midőn  a  műveltség  álta- 
lán véve  gyors  folyamában  megállapodni  látszók  egy 
időre,  s  egyik  nyugpontjára  érkezett,  (p). 

A  polgárisodás  mérvét  sokan  az  állam  politikai  in- 
tézményeiben is  hitték    kereshetni,  s   nagyrészint  ennek 
kell    tulajdonítanunk,    hogy    az   ó-kor   polgárisodásának 
föltétlenül  elsőséget    adtak  a  jelenkoré  fölött.    Ha   mel- 
lőzzük a  különböző  államok  közti  viszonyt  s  azon  arányt, 
melyben  a  teljes  jogú.  polgárok    száma  az  összes  népes- 
séghez képest   állott:   az  ó-kor  politikai  intézményeinek 
előnyeit  már  azért  is  bajos  elvitatnunk,  mert   azon    kor 
uralkodó    eszméivel    a   legnagyobb   összhangzásban    vol- 
tak;   amire    a  jelenkor  államintézményeinél  nincs  eset. 
De  miután  —  ha  a  polgárisodás  megítéléséről  általában 
van  szó  —  e  viszonyok  közül  egyet  sem  lehet  szem  elől 
eltéveszteni;    miután    különböző    politikai    intézmények 
előnyeiről  a  legeltérőbb   nézetek    uralkodnak,   s  a  tiszta 
demokrata      államformáróli     átmenetelt     egyeduralomra 
sokan    szintúgy    haladásnak    tekintik,    mint    mások    az 
ellenkezőt;    miután    a    történetek    minden    korszakában 
különböző   alkotmányformák  voltak    egyszerre  a  külön- 
böző   államokban,    sőt   alig   találhatni    egyetlen   államot, 
hol  az  államszerkezet  formáját  hosszasabb  idő  alatt  gyak- 
ran ne  változtatták  volna:  az  alkotmány  —   csupán  egy 
népről  szólva  is  —  csak  igen   bizonytalan   mérvet  nyújt 
megítélni:    hogy  áll   aránylag  műveltsége?   Több    népre 
vagy  az  összes    emberiségre   bizonyos  történeti  korszak- 
ban épen  nem  alkalmazhatni  azt,  sőt  azon  nézet,  miszerint 
minden     haladást    az     államintézményekből    kell     meg- 
ítélni, szükségkép    oda   vezet,  hogy  végre  minden  hala- 
dást tagadunk. 

Gervinus  ujabban  (q)  azon  tételt  állítá  föl,  mikép 
a  történetekben  és  pedig  nemcsak  egyes  államok,  hanem 
az    emberiség    történeteiben    szabályos    haladást    vehetni 

észre  az  egyesek  szellemi  és  polgári  szabadságáról  többekére 
sőt  sokakéra:  valamint  azon  államokban,  melyek  egészen 
bevégzék  életpályájokat,  —  a  fejlődés  ez  emelkedő  vonala 
tetőpontjáról  lefelé  visszasülyed  a  műveltség,  szabadság 
és  hatalom  sokakról  kevesekre  vagy  épen  egyesre,  s  hogy 
e  törvényt   a   történetek   minden   részében  föltaláljuk. 

Előttem  hibásnak  tetszik  e  nézet;  legalább  az  egye- 
sek polgári  szabadsága  és  hatalma  ezen  előhaladását 
sokakra,  az  államfejlődés  folyama,  amint  Gervinus  föl- 
veszi, sem  az  ó-,  sem  az  ujabb  korban    nem  mutatja. 

Szerintem  már  a  kiindulási  pont  is  hamis,  miután 
sem  a  dolgok  természete,  sem  a  történet  nem  igazolja 
azon  tételt,  hogy  a  kényúri  államforma  a  többieket 
mind  megelőzte.  Valamint  az  ember,  saját  belátására 
hagyva,  csak  akkor  emelkedhetik  föl  az  egyetlen  leg- 
főbb lény  eszméjére,  ha  az  őt  környező  dolgok  benső 
egybefüggését,  a  természet  egységét  fölfogta,  s  így  a 
monotheismust  —  amennyiben  az  istenség  felőli  em- 
beri nézetek  eredetét  nem  kijelentésben  keressük  — 
mindig  a  szellemi  fejlődés  magasabb  fokául  tekint- 
hetni, amelyre  csak  lassankint  azon  mértékben  emel- 
kedünk, amint  az  egyes  természeti  jelenségek  összefüg- 
gését beláttuk  s  a  világegyetemet,  mint  egészet,  fogtuk 
föl:  úgy  a  kelet  kényúri  államszerkezetét,  melynek  — 
ezen  elmélet  szerint  —  minden  egyéb  kormányformát 
meg  kellett  volna  előzni,  megfogni  sem  vagyunk  képe- 
sek; hacsak  föl  nem  veszszük,  hogy  az  előtt  már  nagy 
államok  léteztek. 

Már  pedig  minden  nagy  állam  mindig  hosszas  tör- 
ténet eredménye,  mely  a  kisebb  községek  egy  egészszé 
olvadását  eszközlé  lassankint :  amiből    következik,  hogy 

ha  a  történetek  mindenütt  a  kényuralmi  formára  ve- 
zetnének is  vissza  bennünket  (V),  még  akkor  is  föl  kel- 
lene tennünk,  hogy  más  viszonyok  fönállása  előzte  meg 
szükségkép  mindenütt  azon  állapotokat,  melyek  előt- 
tünk történetileg  tudva  vannak.  Ha  e  viszonyokat  az 
előttünk  történetileg  ismert  fejlődési  folyam  szerint 
akarjuk  megítélni,  s  fölveszszük,  hogy  a  kelet  nagy  ál- 
lamai hasonló  módon  állottak  elő,  mint  az  ó-világ  és 
az  ujabb  kor  államai:  föl  kell  tennünk,  miszerint  azon 
kényúri  államszerkezetet,  melyről  a  legrégibb  törté- 
netekből értesülünk,  olyas  viszonyok  előzték  meg, 
milyeneket  Homer  vázol  elénk  Görögországban,  s  mi- 
nőkkel a  germán  néptörzseknél  találkozunk  az  ujabb 
kor  kezdetén;  de  megfoghatatlan  előttem,  hogy  a  ki- 
rályságban, amint  az  Odysseaból  tanuljuk  ismerni,  s 
általánvéve  a  királyi  hatalomban;  mely  az  ó-kor  köz- 
társaságait megelőzte,  s  melyet  az  ó-kor  több  írója  a 
legrégibb  államszerkezet  gyanánt  ad  elő,  vagy  az 
ó-germán  törzsszerkezetben,  melyet  Tacitus  rajzol,  mint 
találhatni  a  kelet  kényúri  államrendéhez  hasonló  valamit. 
Azt  sem  foghatom  meg,  hogy  a  germánok  első  kiter- 
jeszkedésétől  és  megtelepedésétől  Európa  különböző 
államaiban  a  hűbéri  szerkezet  megalapításáig  miben 
álljon  az  egyesek  uralmának  átszállása  sokakra:  miután 
ki  lehet  mutatni  a  történetekből,  miszerint  azon  uralom, 
melyet  az  ó-germán  királyság  gyakorolt,  sem  oly  so- 
kakra nem  terjedt  ki,  mint  utóbb  az  egyes  birodalmi 
hűbérnököké,  sem  intensive  nem  volt  nagyobb  azon  kis 
körben,  a  melyre  kiterjedt. 

Azon  korszakok   történeteiben,    melyekre    Gervinus 
nézete    támogatás    végett    hivatkozik,    szintúgy    föltalál- 

hatni  az  ellenkezőt,  sőt  az  ujabbkor  történeteire  nézve 
épen  ez  az  eset,  miután  azon  pillanattól  fogva,  midőn 
a  germán  népeknél,  mint  Tacitus  értesít  bennünket, 
mindenki  hivatva  volt  a  fontosabb  ügyekre  befolyni,  sőt 
azon  intézményektől  fogva  is,  melyekkel  nagy  Károly 
korában  találkozunk,  a  hűbéri  szerkezeten  át  egész 
a  XVIII.  század  kezdetéig  minden  államban,  melyeket 
germán  népek  alkottak,  épen  az  ellenkező  folyamot  ve- 
hetni észre:  tudniillik  a  szabadság  és  hatalom  átmene- 
telét sokakról  kevesekre,  végre  egyesre. 

Gervinus  ugyan,  hogy  ez  ellenvetéseket  kikerülje, 
azon  nézetből  indul  ki,  hogy  a  bitorság  (tyrannis)  Görög- 
országban s  a  korlátlan  uralom  korunkban  csak  esz- 
közül tekinthető,  mely  az  uralom  átszállását  az  aristo- 
kratiáról  a  demokratiára  közvetíti;  de  ha  Görögországra 
nézve  meg  is  akarnók  ezt  engedni  —  habár  ez  sem 
lehetséges,  miután  legalább  a  dór  államokat  illetőleg 
kivételt  kellene  tennünk,  s  az  oly  bitorságot,  mely  két 
századig  tart,  csak  nem  tekinthetni  átmeneti  állapotul 
azon  demokratiára,  mely  addig  sem  tart,  —  ha  mint 
mondók,  a  görög  bitorságban  csupán  a  görög  demokra- 
tia  előcsarnokát  akarnók  is  látni :  hogyan  egyeztethet- 
jük meg  e  nézetet  Róma  történeteivel? 

Róma  hét  királyáról  a  legkülönbözőbb  nézeteket 
állították  föl;  még  lételöket  is  megtagadták,  s  csupán 
mythoszi  személyeket  akartak  látni  bennük:  de  hogy 
hatalmuk  nem  volt  kényúri,  s  hogy  ennélfogva  a  köz- 
társaság alapítása  által  —  ha  csupán  az  aristokratia 
győzelmét  látjuk  is  abban  a  népszerűletlen  királyság  fö- 
lött —  nem  kényúri  hatalom  szállá  át  egyesről  többekre, 
szintoly  kétségtelen,  mint  az,    hogy  a  római  demokratia 


Második  rész.  Hatodik  könyv.  Második  fejezet.  327 

igényei  kivívása  végett  nem  a  bitorságot  használta,  sőt 
inkább  azután  következett  ez,  úgy  hogy,  ha  egy  állam- 
formát csupán  átmeneti  fokozatul  tekintünk  egy  má- 
sikra, inkább  a  demokratiát  kell  olyan  formának  ven- 
nünk föl,  mint  amely,  rövid  fönállásával,  csupán  a 
kényuralom  bevezetéséül  szolgált. 

Az  ujabb  kor  történeteit  pedig  azért  nem  hozhatni 
föl  ez  állítás  mellett,  mivel  még  nem  áll  ellőttünk  be- 
végzett egészként,  s  azon  kérdést  illetőleg:  minő  vég- 
eredményre vezetend  a  korlátlan  egyeduralom,  mit  e 
pillanatban,  legalább  a  legtöbb  államban,  az  ujabb  kor 
politikai  fejlődése  eredményéül  kell  tekintenünk,  — 
lehetnek  ugyan  vágyaink  és  reményeink,  de  nem  hoz- 
hatni föl  tényeket,  miknél  fogva  azt  egész  bizonyosság- 
gal eldönthetnők. 

Amily  kevéssé  mutathatni  ki  általában  az  embe- 
riség történeteiben,  hogy  a  polgári  szabadság  szabály 
szerint  száll  át  egyesekről  többekre  és  sokakra,  sőt  mi- 
után azon  kényúri  államintézmények,  melyektől  az 
emberiségnek  az  ó-  és  a  középkor  rabszolgaságra  ala- 
pított államaira  kellé  előhaladnia,  ugyanazon  helyeken 
máig  fönálianak,  s  általában  majd  mindig  volt  egyszerre 
demokrata,  kényúri  és  egyeduralmi  állam ;  szintúgy  nem 
találhatni  egyetlen  államot  is,  melynek  történeteiből, 
a  tények  elferdítése  nélkül,  ezt  kimutathatnék. 

Az  összes  politikai  történet  számos  változást  mutat, 
melyeket  azonban  nem  lehet  bizonyos  törvény  szerint 
sorozni.  Amint  az  államhatalom  egyről,  gyakran  a  pol- 
gárok egyetemére  megy  át,  szintúgy  történik  néha 
az  ellenkező,  s  aminek  bizonyos  esetben  több  százados 
fejlődésre   van    szüksége,    rögtön    előáll   más    viszonyok 

közt.  Alig  gondolhatni  oly  államformát,  melyet  már 
gyakorlatilag  meg  nem  kísérlettek  volna :  mindeniket 
átmeneti  fokozatúi  tekinthetni  bármely  másikra,  miután 
legtöbb  esetben  azt  mutatja  a  történet,  hogy  egyszer 
már  szolgált  ily  fokozatúi.  Aki  különböző  korszakok 
politikai  intézményeiből  akarja  az  emberiség  haladását 
megitélni,  végre  kétségbe  kellene  esnie  az  iránt.  Örö- 
kös körben-forgás  tűnik  mindenütt  elénk,  nyugtalan  in- 
gadozás ide  s  tova,  mint  az  ingának  hullámzása.  De  kö- 
vetkezik-e ebből,  hogy  általában  nincs  elohaladás? 

Nézzétek  az  órát!  Mindenek  előtt  a  pendulum  zaja 
és  ingásai  vonják  magukra  figyelmünket.  Sok  utazó 
beszéli,  mi  borzadást  szült  mindig  a  hajó  kronométeré- 
nek látása  a  vad  emberek  közt,  kik  annak  mozgásában 
életet  véltek  látni;  s  aki  nem  ismeri  az  óra  használa- 
tát, bizonyára  sok  ideig  semmi  egyéb  mozgást  nem 
vesz  abban  észre.  Minél  tovább  szemléli  járását,  annál 
nagyobb  unalmat  érez,  annál  kevesbbé  foghatja  meg  a 
mester  czélzatát,  ki  nagy  mesterséggel  ily  művet  alkot. 
a  melyben  annyi  kerék  van  egymásba  illesztve,  hogy 
egy  kis  petyegést  s  némi  haszontalan  mozgást  idézzen 
elő.  Merőben  így  vagyunk  a  világtörténettel.  Mindenek 
előtt  a  politikai  események  zaja,  nyugtalan  mozgalma 
vonja  magára  figyelmünket,  s  aki  nem  lát  egyebet, 
bosszúságot  érez  a  két  szélsőség  közti  örökös  ingadozá- 
sok fárasztó  látmánya  miatt.  De  amily  kevéssé  a  pen- 
dulum ingásában  kell  keresnünk  az  óra  sajátképeni  moz- 
gását, sőt  inkább  csupán  eszközül  kell  azt  tekintenünk, 
mely  a  mutatót,  habár  alig  észre vehetőleg,  tolja  min- 
dig előbbre :  szintoly  kevéssé  kell  az  emberiség  törté- 
neteiben szemlélhető    haladást    azon   naerv   hullámzásban 

keresnünk,  mely  szerint  egyes  nép,  vagy  az  összes 
emberiség  az  ellenkező  államformák  közt  hányatik 
idestova. 

Ez  ingadozások,  ez  ellenkező  mozgalmak  daczára 
az  állam-élet  terén,  folyvást  növekedett  az  emberek 
uralma  az  anyagi  természet  fölött,  szaporodott  a  művelt- 
ség részeseinek  száma,  s  emelkedett  az  emberi  méltóság 
érzete,  —  s  épen  ebben  kell  keresnünk  a  polgárisodás 
mérvét. 

Innen  következik  az:  hogy  az  emberi  fejlődés  tör- 
vényét a  polgárisodásbani  lassú  előhaladásban  talál- 
juk föl. 

A  soha  nem  változó  tények  hosszú  sorának  szem- 
lélete vezetett  bennünket  e  törvény  ismeretére.  Ugyan- 
azon út,  melyen  a  tudomány  minden  eddigelé  ismert 
természeti  törvényt  föltalált ;  és  e  szerint  csak  akkor 
vonhatjuk  józanul  kétségbe  létezését,  ha  tényeket  mu- 
tatnak, melyek  e  törvénynyel  ellentétben  állanak. 

Mily  fontos  e  törvény  világos  ismerete  a  gyakorlati 
életre,  könnyen  megítélhetjük. 

Valamint,  mihelyt  földünk  mozgásáról  meggyőződ- 
tünk, azonnal  lehetővé  sőt  szükségessé  lett,  e  mozga- 
lom irányát  is  kiismernünk:  úgy,  ha  egyszer  e  haladás 
tényét  elismerjük,  e  haladás  irányát  is  a  legnagyobb 
biztossággal  meghatározhatjuk.  Csak  a  tespedés  elmé- 
lete marad  előttünk  szüntelen  bizonytalanságban. 

JEGYZETEK  A  II.  FEJEZETHEZ. 

(a)  A  „Lib.  Ecclesiastici.  18.  7.  8.  1.  mutatja,  hogy  a 
pátriárkák  hosszas  életkora  a  zsidóknál  is  ritka  kivételek  közé 
tartozhatott.  „Numerus  dierum  hominum,  ut  multum  centum 
anni."  Psalm.  90.  10.  a  következőt  olvassuk:  „Dies  annorum 
nostrorum  in  ipsis  septuaginta  anni.  Si  autem  in  potentatibus 
octoginta  anni." 

(b)  Ameddig  művelődésünk  története  visszanyúlik,  az 
emberek  mindig  foglalkoztak  érzékfölötti  dolgokkal,  elmélked- 
tek az  istenség,  az  ember  földi  rendeltetése  és  jövője,  az  em- 
beri természet  ellentétei,  s  azon  erkölcsi  törvények  fölött, 
melyeknek  saját  érdekében  alá  kell  magát  vetni.  De  a  mire 
e  részben  különböző  időkben  eljutottak,  nem  vehetni  a  hala- 
dás mérvéül,  részint  mivel  az  emberi  léleknek  e  terén  igen 
szűk  korlátai  vannak,  részint  mivel  (kijelentés  folytáu  avagy 
szükségből)  korán  eljutottak  azon  erkölcsi  törvények  ismere- 
tére, melyek  nélkül  társadalom  nem  állhat  fön ;  s  a  mennyiben 
változásokat  tapasztalunk  ezekre  nézve,  csupán  a  hit  dönti 
el:   mennyiben  tekinthetni  haladásnak   e  változásokat. 

(c)  Miután  az  anyagi  világ,  bármit  tegyünk,  mindig 
befolyással  van  szükségkép  az  emberiségre:  ha  nyűgeitől 
szabadabbakká  akarjuk  tenni  magunkat,  nem  azon  eszköz- 
höz kell  folyamodnunk,  hogy  a  léleknek  föltétlen  uralmat  tu- 
lajdonítsunk, s  mint.  a  stoa,  megvessük  az  anyagi  világ  befo- 
lyását; hanem  abban,  hogy  értsük  s  értelmünk  által  hatal- 
munk  alá  igyekezzünk  vetni  a  bennünket  környező   világot. 

(d)  Fölöslegesnek  tartom  a  tonebbi  tételek  bővebb  bi- 
zonyításába bocsátkozni,  miután  egyetlen  alapos  okot  sem 
tudok,  amit  föl  lehessen  hozni  azon  állítás  ellen,  hogy  e  vi- 
szonyokat a  polgárisodás  mérveiül  tekinthetni.  Azoktól  várom 
az  ily  okok  fölhozását,  akik  czáfolatra  méltatják  e  munkát. 

(e)  Hogy  mindazon  elohaladások  daczára,  melyeket  a 
régiségtan  félszázad  óta  ton,  megfej  tik-e  Egyiptom  és  Assyria 
irott  emlékeit  annyira,  miszerint  azok  által  ama  rég  elenyé- 
szett népek  szellemi  és  társadalmi  életébe  tisztán  bepillant- 
hassunk, legalább  is  igen  kétségesnek  tetszik  előttem,  azok 
után,  a  miket  már  Herodot  mond  ez  emlékek  felől,  melyeket 
már  az  ő  korában  maguk  a  papok  sem  igen  értettek.  Abból, 
ami  eddig  előttünk  fekszik,  mindenesetre  azon  következményt 
vonhatjuk,  hogy  Egyiptom  polgárisodása  —  ha  a  görög  polgá- 
risodás egyedüli  anyjául  akarnók  is  tartani,  igen  messze  áll  e 
mögött.  Amit  ez  óriási  műemlékek  építési  módjáról  tudunk, 
mind  azt  mutatja,  hogy  nem  magasabb  erőműtani  ismeretek- 
nek, hanem  ezerek  tömeges  erőfeszítésének  köszönik  létöket : 
minél  fogva  épen  nem  a  természeti  erők  ismeretében  tett 
előhaladás,  hanem  inkább  a  korlátlan  uralom  jeléül  kell  azokat 
tekintenünk,  melyek  épen  a  műveltség  kevesekre  szorítását, 
és  az  emberi  méltóság  és  tevékenység  kevésrebecsülését,  s 
így  a  valódi  műveltség  alacsony  fokon  állását  mutatják. 

(f)  Cato  írta  fiához:  „Jurarunt  inter  se  barbaros  necare 
omnes  medicina.  Et  hoc  ipsum  mercede  faciunt,  ut  fides  iis 
sit,  et  facile  disperdunt.  Nos  quoque  dictitant  barbaros,  et 
spurcius  nos  quam  alios  opicos  appellatione  faedant.  Interdixi 
de  medicis."   Plin.  XXIX.  I. 

(g)  Feloldhatlan  kapcsok  fűzik  az  embert  az  anyagi  vi- 
lághoz, uralkodnia  kell  a  fölött,  vagy  rabszolgája  lenni  annak, 
s  a  mely  mérvekben  az  anyag  fölött  uralkodik,  csak  annyiban 

emelkedhetik  amaz  erkölcsi  szabadságra,  mely  a  magasabb 
műveltség  alapföltétele. 

(Jt)  Amint  a  természeti  erők  ismeretében  tett  előhaladás 
nem  egyesek  müve,  s  miként  például  sok  ezer  értelmes  ember 
vizsgálódásaira  van  szükség,  hogy  csak  egy  mozdonyt  (locomo- 
tive)  készítsenek:  szintoly  lehetetlen  ez  ismeretek  használata, 
ha  föl  nem  teszszük,  hogy  számosan  vannak,  akik  legalább  is 
a  műveltség  bizonyos  fokára  emelkedtek. 

(i)  Az  ó-kor  nagyobb  polgárisodása  bizonyságául  gyakran 
kiemelik  Sicilia,  az  egyes  görög  szigetek  és  gyarmatok  által  el- 
foglalt vidékek  nagyobb  népességét.  A  nagy  népesség  min- 
denesetre a  földmívelés  előhaladására  szokott  mutatni,  s  a 
mennyiben  ez  a  míveltség  nagyobb  fokát  föltételezi,  magasabb 
polgárisodás  jele  (kereskedő  népeknél,  és  a  hol  a  népességet, 
mint  Rómában,  idegen  munka  táplálja,  bizonyára  nem  az) ; 
azonban  Holland  és  Belgium  népességét,  főleg  ha  az  égalji 
viszonyokat  is  latba  vetjük,  úgy  hiszem  párhuzamba  állíthat- 
juk az  érintett  adatokkal  Sicilia  népessége  felől.  Egyszersmind 
azon  panaszok,  melyeket  Itália  néptelensége  iránt  találunk  a 
régi  íróknál,  eléggé  mutatják,  miszerint  Róma  népessége  csak 
a  tartomány  rovására  növekedett,  s  Itália  akkor  kevesebb 
embert  táplált,  mint  korunkban,  noha,  legalább  részben,  gyér 
népességgel  bír.  Azon  seregek  létszámából  pedig,  melyeket 
Görögország  a  persa  és  peloponnezusi  háborúk  alatt  kiállított, 
hasonló  bizonyosságai  következtethetjük,  hogy  Görögország- 
népessége  —  mindamellett,  hogy  szigetei  oly  hihetetlenül  túl- 
népesedettek voltak  kiterjedésűkhez  képest,  —  aránylag  sem 
Anglia,  sem  Német-  avagy  Francziaország  népességével  nem 
állja  ki  a  versenyt. 

00  Gyakran  fölhozzák  például  azon  gyümölcsárusnőt,  ki 
egy  vevő  kiejtéséről  azonnal  megismeré,    hogy  nem  athenei. 

Nem  vitatom,  mennyiben  tekinthetni  ezt  a  nép  magasabb 
műveltsége  mérlegéül.  Az  atticismust  ugyan  csak  az  athenei 
gyümölcsárusnőnél  találjuk  föl,  azonban  azt  hiszem,  hogy  egy 
párisi  gyümölcsárusnő  szintúgy  megismeri  kiejtéséről  a  vidéki 
embert,  mint  a  bécsi  nő  is  a  szászt  és  würtembergit.  De  ha 
e  ténynek  oly  nagy  fontosságot  tulaj clonítnak :  azon  sokszor 
említett  athenei  teljes  jogú  polgárról  sem  kellene  megfe- 
ledkezni, a  kinek  Aristides,  midőn  száműzetéséről  volt  szó, 
maga  volt  kénytelen  nevét  a  cserépre  fölírni,  mivel  az  érin- 
tett polgár  nem  tudott  írni.  Általában,  hogy  igen  ragyogó  fo- 
galmat ne  csináljunk  magunknak  az  athenei  nép  politikai 
képessége  felől,  jó  felütnünk  Aristophanest,  ki  talán  kissé 
torzított,  de  alapjában  hű  képet  ad  az  akkori  nyárspolgárról. 
Demosthenesben  és  más  szónokokban  is  sok  tanúságost  talá- 
lunk e  részben.  Schmidt  egy  szellemdús  művében :  „Die  Ge- 
schichte  der  Freiheit  in  den  ersten  Jahrhunderten  des  Chri- 
stenthurns"  igen  sok  észszel  igyekvék  megmutatni,  hogy  az  ó 
világ  irodalma  szintúgy  el  volt  terjedve,  s  annál  fogva  szint- 
oly  hatással  volt  a  polgárisodásra,  mint  korunké.  Bármi  el- 
mésen állítá  is  egybe  okoskodásait,  s  bármint  igyekvék  meg- 
mutatni, hogy  az  irodalom  akkor  tágasabb  körre  volt  hatás- 
sal, mint  rendesen  fölteszik :  mindazok  ellenében  csupán  azon 
tényre  hivatkozom,  melyet  Humboldt  idéz  „Kosmos"-ában 
(2.  k.  224.  1.),  hogy  Strabo  nagy  műve  a  római  ó-világban 
egész  az  V-dik  századig  szinte  ismeretlen  volt,  s  még  a  sokat 
egybegyujtő  Plinius  sem  használta. 

(I)  Mint  a  körülte  levő  műveltségi  fokozat  mindig  jelen- 
tékeny befolyással  van  az  egyesnek  szellemi  fejlődésére :  még 
inkább  ez  az  eset  egész  népeknél.  Egy  nép  megelőzheti  a 
többieket  mind,  de  csak  bizonyos  fokig.  A  legnagyobb  világosság 
szintoly  kevéssé  érintkezhetik  a  teljes  sötétséggel,  mint  a  leg- 


334  Az  uralkodó  eszmék  befolyása  az  államra. 

nagyobb  műveltség  a  legnagyobb  nyerseséggel :  mert  kölcsö- 
nös hatással  van  egyik  a  másikra,  s  amint  a  legműveltebb 
népek  gyarmatosait  környezetük  befolyása  következtében 
vissza  látjuk  esni,  úgy  minden  nép  műveltsége  —  ha  ki  is 
lehetne  magyaráznunk,  hogy  egyes  népre  szorítkozva  nagyobb 
műveltség  fejlődhetik  ki,  azon  mértékben  marad  hátra,  sut 
süiyedhet  vissza,  minél  alantabb  fokán  állanak  a  polgáriso- 
dásnak azon  népek,   melyekkel  érintkezésbe  jő. 

(m)  „Es  liegt  nicht  in  der  Bestimmung  des  menschlichen 
Geschlechtes,  eine  Verfinsterung  zu  erleiden,  die  gleichmassig 
das  ganze  Geschlecht  ergrifte.  Ein  erhaltendes  Prinzip  náhrt 
den  ewigen  Lebensprozess  der  fortschreitenden  Vernunft." 
Kosmos.  II.  k.   268.  1. 

(n)  „A  népélet  minden  egyes  korszakában  kitetszik,  hogy 
ami  csak  az  ész  haladásával,  az  értelem  tökélyesedésével 
összefüggésben  van,  mind  a  megelőző  századokban  gyökerezik: 
s  ama  fölosztás  korszakokra,  melyet  az  ujabb  történetírók 
szentesítettek,  csak  azon  jelenségek  és  tények  elkülönzésére 
vezet,  melyek  lánczolatos  egybefüggésben  vannak  egymással." 
Kritische  Untersuchungen  über  die  historische  Entwickelung 
der  geographischen  Kenntnisse  von  der  neuen  AVelt  stb.  Uber- 
setzt  von  J.  L.  Ideler.  I.  k.   70.   1. 

(o)  Hogy  a  stylus  maga  az  ember,  egyes  emberre  nézve 
áll,  némi  részben;  de  soha  sem  alkalmazható  egész  korsza- 
kokra. Egy  korszak  stylusát,  melyből  jellemét  megítélhetjük, 
a  nép  kifejezésmódjában  kell  keresni,  s  ezt  nem  találjuk  föl 
az  irodalomban. 

Q))  Rendesen  az  ellenkezőt  állítják.  Hogy  a  művészet  a 
tudományt,  a  költészet  a  prózát  megelőzi,  szintoly  általánosan 
elfogadott  tételek,  mint  azon  állítás,  miszerint  a  magasabb 
polgárisodás  korszakai    mindig  a   kétely    korszakai  egyszers- 

mind,  mi  által  ama  kétségteleneknek  állított  tényeket  indo- 
kolni törekszenek.  Miután  a  haladás  szakadatlan,  nincs  nehe- 
zebb dolog,  mint  bizonyos  korszakokra  szaggatni  azt.  Minden 
korszak  magán  hordja  a  megelőzőnek  maradványait,  s  a  kö- 
vetkezőnek csíráit,  s  majd  mindig  lehetetlen  meghatározni  azon 
pontot,  ahol  az  előbbi  műveltségi  korszak  megszűnik,  vagy  a 
fejlődő  kezdetét  veszi.  De  hogy  mindé  mellett  polgárisodá- 
sunk összes  fejlődését  bizonyos  korszakokra  oszthatni,  melyek 
közül  mindenik  különös  jellemmel  bír,  s  melyek  közül  mind- 
egyiket tisztán  meg  lehet  uralkodó  eszméinél  fogva  külön- 
böztetnünk a  többiektől,'  —  nem  szenved  legkisebb  kétséget; 
s  ha  azon  időpontra  nézve,  ahol  a  régi  világ  polgárisodása 
megszűnik,  szintoly  kevéssé  hozhatni  föl  pontos  évszámot, 
mint  arra  nézve :  hol  záródik  be  a  középkor  s  veszi  kezdetét 
a  renaissance?  mindazáltal  senki  sem  tagadhatja,  mikép  a 
korszakok  közül  egészben  mindeniket  meg  lehet  különböztetni 
a  megelőzőtől  összes  jellemére  nézve,  s  hogy  a  korszakokra 
osztást  épen  a  művelődési  történetekben  nem  nélkülözhet- 
jük. De  ha  a  művelődés  történeteit  korszakokra  osztjuk,  azon- 
nal át  kell  látnunk  a  fönebbi  tételek  helytelenségét,  miután 
azon  állítás,  hogy  a  költészet  a  tudományt,  a  művészileg  szép 
a  gyakorlatilag  hasznost,  a  hit  a  kételyt  megelőzi,  csak  any- 
nyiban  igaz,  a  mennyiben  a  művelődés  két  korszakára,  vagy 
jobban  mondva,  egy  korszaknak  a  másikba  való  átmenete 
szakára  fordítjuk  figyelmünket. 

(q)  „Einleitung  in  die  Geschichte  des  19.  Jahrhunderts." 
15.  lap. 

(r)  Nem  ez  az  eset.  Ismereteink  a  zsidó  nép  történetei- 
ről, sokkal  nagyobb  körülményesség  mellett,  szintoly  messze 
mennek  vissza,  mint  más  nép  történetei,  s  e  nép  legrégibb 
történeteiben  nyoma  sincs  a  kényúri  államszerkezetnek.  Szint- 

oly  kevéssé  mondhatni  egyedúri  korlátlan  hatalomnak  a  papi 
uralmat,  amint  Egyiptomban  ionállott,  s  amit  Herodot  III. 
80 — 87  a  kényúri  államszerkezet  keletkezési  módjáról  Persiá- 
ban  mond,  —  a  feltűnő  görög  színezet  daczára  is  —  annyit 
mindenesetre  mutat,  hogy  Persia  államintézményeit  sem  te- 
kinthetni oly  eredeti  viszonyoknak,  melyekkel  az  államalaku- 
lás azon  tartományokban  kezdődött. 

III.  FEJEZET. 
A  HALADÁS  TÖRVÉNYEI. 


Az  emberiség  és  a  föld  története  nemcsak  a  rész- 
ben hasonlítanak  egymáshoz,  hogy  mindkettőben  foly- 
tonosan tartó  átalakulást,  folytonos  fejlődést  találunk 
mindig  tökélyesb  organismusra :  az  átalakulás  módjára 
nézve  is  van  némi  hasonlat  a  kettő  közt. 

Mint  a  föld  felülete  nagy  forradalmak  nyomaira 
mutat,  melyek  alakját  megváltoztatták;  amint  vannak 
korszakok,  melyek  alatt  a  rázkodások  hosszú  sora  kö- 
vetkeztében óriási  hegylánczok  keletkeztek,  tengerek 
megváltoztatták  medreiket,  s  az  állat-  és  növényvilágban 
tömérdek  új  organismus  állt  elő,  míg  mások  elenyész- 
tek: de  az  átalakulás  munkája  nem  szorítkozik  ez  erő- 
szakos forrongás  korszakaira,  hanem  számos  kisebb  ter- 
mészeti esemény,  sőt  az  örökké  munkás  természeti 
erők  működése  által  is  lassankint  és  folyvást  tart :  ugyan- 
ezt találjuk  az  emberiség  történeteiben  is.  Ama  nagy 
forradalmakon  kívül,  melyek  az  összes  emberi  viszonyo- 
kat egyszerre  megváltoztatják,  az  élet  minden  viszonyát 
kisebb  események,  sőt  az  emberi  fogalmak  lassankinti 
fejlődése  s  a  naponkinti  törekvések  is  észrevétlenül  de 
tetemesen  módosítják  ;  s  a  ki  két  korszakot  figyelmesen 
egybe  akar  hasonlítani,  úgy  fogja  találni,  hogy  ha  a  köz- 
Eötvös.     A  XIX.  század  eszméi.  III.  22 

benső  időszak  még  oly  meddőnek  látszik  is  események- 
ben, mindazáltal  a  nézetekben  és  viszonyokban,  általá- 
ban véve  az  emberi  lét  minden  körülményében,  nagy 
változások  történtek  az  alatt. 

Még  szellemünk  korlátai  is  ugyanazok  ama  törvé- 
nyeket illetőleg,  mik  szerint  e  változások  a  természet- 
ben és  az  emberiség  körében  véghez  mennek. 

Bizonyos  általános  természeti  törvények  ismerete, 
a  vulkánikus  erő  okozta  jelenségek  szemlélete,  s  általá- 
ban azon  erők  figyelmes  vizsgálata  által,  melyek  föl- 
dünk fölületének  lasankinti  átalakulásán  működnek,  fogal- 
muk lehet  arról  is :  mi  módon  történhettek  ama  nagy 
földrászkodások ;  de  pontosan  sem  azok  idejét,  sem  mód- 
ját nem  mondhatni  meg  a  múltra  nézve,  s  még  ke- 
vesbbé  lehet  előrelátni,  mily  alakot  vészen  földünk 
fölülete  egy  új  nagyszerű  katastropha  esetében,  és  így 
ismeretünk  köre  akkor  is  rendkívül  korlátolt,  ha  azon 
törvények  kutatására  fordulunk,  mik  szerint  a  nagy 
forradalmak  történnek,  melyek  az  emberek  minden 
viszonyát  egyszerre  átalakítják.  Itt  is  ugyanazon  erők 
működése  tűnik  föl  nagyban,  melyeket  a  kisebb  ese- 
ményeknél szemlélünk;  de  hogy  mikor  és  mely  terje- 
delemben történnek  e  forradalmak,  s  minő  eredeményei 
lesznek,  mindez  túl  fekszik  tudomásunk  körén.  Tudo- 
mányunk e  tekintetben  csak  arra  szorítkozhatik,  hogy 
azon  tényből,  miszerint  az  emberiség  több  ily  forra- 
dalmat tapasztalt,  a  jövőre  nézve  következést  vonhat 
szintoly  nagyszerű  események  valószínűségére. 

Más  dolog,  ha  azon  törvények  kutatására  fordít- 
juk iigvelmünket,  mik  szerint  az  emberi  viszonyok 
lassankint  i   átalakulása,  a  polgárisodás    lassankint!  hala- 

dása  történik.  Mert  ha  azon  nagy  befolyás  következ- 
tében, melyet  az  akarat  szabadsága  minden  emberi 
viszonyra  gyakorol,  soha  sem  találhatjuk  föl  itt  azon 
szabályszerűséget,  a  melylyel  a  természet  vizsgálása  köz- 
ben találkozunk,  s  ha  ennél  fogva  a  polgárisodás  hala- 
dását soha  sem  is  számíthatni  ki  azon  pontossággal, 
mint  például  azon  apadást,  melyet  a  Niagara  zuha- 
tagai  tőnek  egy  század  alatt,  s  tesznek  a  jövőben:  két 
ezredév  történeteiben  a  tények  roppant  sora  áll  előttünk, 
mikből  minden  előttünk  tudva  levő  haladás  törvényeit 
szintoly  bizonyossággal  elvonhatjuk,  amint  e  tényekből 
általában  következést  lehet  vonnunk  a  haladás  létére. 
Melyek  immár  e  törvények? 

IV.  FEJEZET. 

A  HALADÁS  ELSŐ  TÖRVÉNYE:  MINDEN  HA- 
LADÁS  KÜLÖNBÖZŐ    EGYÉNISÉGEK    ÉRINT- 
KEZÉSÉTŐL FÜGG. 


A  történetek  által  egészen  kétségtelennek  bizonyí- 
tott tény,  hogy  a  haladást  mindig  csak  a  különböző 
erők  és  eszmék  ellentéte  eszközli.  Nem  szükség,  hogy 
az  ellentétben  álló  erők  egyensúlyban  álljanak :  az  is 
mindegy,  helyesek- e  avagy  nem  az  eszmék,  melyek 
uralomért  küzdenek;  s  miként  a  hajó  gyönge,  sőt  lát- 
szólag ellenkező  szél  mellett  is  előre  vitorlázhat :  gyak- 
ran oly  eszmék  is  lényegesen  előmozdíták  az  emberi- 
ség haladását,  melyeket  merőben  hamisaknak  ismertek 
el  utóbb.  Csak  ott  nincs  semmi  haladás,  ahol  nincsenek 
ellentétek ;  a  haladás  mértéke  pedig  mindig  attól  függ : 
mily  kiterjedésben  találják  föl  ez  ellentéteket  valamely 
társadalomban. 

Görögország  előhaladása  mindig  tetemesb  vala, 
mint  Rómáé.  Minek  okát  — ■  mint  másutt  már  megmu- 
tattam —  nem  a  görög  nép  fensőbb  tehetségében,  ha- 
nem azon  ellentétek  sokaságában  kell  keresnünk, 
melyek  közt  e  nép  kifejlődött.  Miután  a  görögök  val- 
lása a  képzelem  hite  vult,  mely  sem  a  lelket,  sem  a 
szívet  nem  volt  soha  soha  képes  teljesen  kielégíteni,  soha 

sem  is  volt  oly  nagy  hatása  a  társadalomra,  hogy  azon 
ellentét,  melybe  a  bölcseimi  eszmék  a  vallással  jöttek, 
haladást  idézhetett  volna  elő  minden  tekintetben  (a) ; 
annál  általánosabb  és  erősebb  volt  az  ellentét  a  politi- 
kai élet  körében,  Görögország  minden  részében,  a  nép 
minden  rétege  közt  megvolt  ez  ellentét,  s  ennélfogva 
a  haladás  is  kiterjedt  Görögország  minden  részére.  Mi- 
helyt Róma  egész  Görögországra  kiterjesztette  uralmát, 
az  ellentétek  elenyészésével  megszűnt  a  haladás  is, 
csupán  a  tudomány  terére  szorítkozott,  hol  a  görög- 
keleti és  keresztyén  fogalmak  érintkezése  hatalmas 
ellentéteket  idéztek  elő,  míg  végre  a  keresztyénség  ez 
ellentéteket  is,  s  azokkal  a  haladást  e  téren  is  meg- 
szűntette. 

Rómában  is  a  folytonos  ellentéteknek  tulajdonít- 
hatjuk annyi  ideig  a  szüntelen  előhaladást.  Külviszonyait 
illetőleg  először  a  körüle  fekvő  kisebb  községekkel, 
majd  Itáliával,  Karthágóval  s  majdnem  az  egész  akkor 
ismeretes  világgal  ellentétben  látjuk  Rómát;  benn  a 
királyság  és  patríciusok,  a  patríciusok  és  plebejusok,  a 
birtokos  osztályok  és  a  proletárság,  Róma  és  a  tarto- 
mányok, végre  a  köztársaság  és  impérium  állannak 
egymással  éles  ellentétben.  Miután  Róma  hétszázados 
küzdés  után  az  egész  világot  meghódítá,  midőn  a  csá- 
szársággal a  legtöbb  benső  ellentét  megszűnt,  vége  lőn 
a  haladásnak  is ;  ennek  útját  is  örökre  bezárták  Janus 
temploma  ajtaival  Augustus  alatt. 

A  keresztyénséggel  új  ösvényeket  tört  a  polgári- 
sodásnak az  emberiség,  de  ha  az  előhaladás  a  keresztyén 
polgárisodás  folyama  alatt  nagyobbá  lőn,  mindenre  ki- 
terjeszkedve, és  sokkal  hosszasabb  időre   nyúlt,  mint  az 

ó-korban :  azon  körülményekben  kell  okát  keresnünk, 
mert  összes  polgárisodásunk  folyama  alatt  mindig  vol- 
tak hatalmas  ellentétek. 

Azon  pillanattól  fogva,  midőn  a  keresztyénség  a 
pogány  világgal  szemközt  föllépett,  s  megindult  a  harcz, 
melyben  a  világ  régi  urát  végre  legyőzte  a  barbár  népek 
ifjú  ereje,  a  keresztyén  polgárisodás  egész  folyama  alatt 
folyvást  ellentétekkel  találkozunk,  és  pedig  az  élet  minden 
körében,  melyek  mindenütt  lehetetlenné  tevék  a  tespedést. 

A  császár  és  a  pápa  és  az  egyetemes  egyház,  ez  és 
a  nemzeti  egyházak,  a  katholicismus  és  a  reformátió,  a 
királyság  és  aristokratia,  az  aristokratia  és  polgárság, 
a  községek  és  az  egyén,  az  emberi  nem  vagy  legalább 
a  keresztyénség  egységének  eszméje  s  a  különállásra 
törekvés,  minden  népnél  szintúgy  mutatkoznak,  miként  a 
népiség  eszméje  az  egyének  teljes  önállósága  igényeivel 
jő  összeütközésbe;  —  ezen  ellentétekkel  találkozunk 
az  egész  keresztyén  polgárisodás  folytán,  s  tagad hatlan 
tény,  hogy  a  haladás  aránylag  mindig  annál  nagyobb 
volt,  minél  erősebben  léptek  föl  amaz  ellentétek  egymás 
ellen.  (6). 

Minden  ellentét  csak  úgy  képzelhető,  ha  az  eg; 
eszmék  vagy  érdekek  képviselőiül  külön  egyéniségek 
állanak  szemközt;  miből  következik,  hogy  ha  a  haladást 
mindig  csak  különböző  eszmék  és  érdekek  ellentétele 
mozdíthatja  elő:  minden  haladás  csak  akkor  lehetséges, 
ha  különböző  egyéniségek  állanak  kölcsönös  érintkezésben 
egymással. 

S  úgyis  van. 

Az  effV0s  szellemi  kifejlődése  mindig  azon  érint- 
kezesektől    íügg,    melyekben    más    egyénekkel    áll.     lía 

még  oly  kitűnő  adományokkal  látta  is  el  őt  a  természet, 
sohasem  fejlődhetnek  azok  ki,  ha  elszigetelten  áll,  sőt 
visszaesést  vehetni  észre,  mihelyt  el  van  szigetelve.  Csak 
akkor  jő  az  ember  ereje  öntudatára,  ha  érintkezésbe  lép 
másokkal,  csak  az  hozza  működésbe  kedélye  tulajdonait, 
s  csupán  a  kedély  viheti  a  lelket  termékeny  tevékenységre. 
Az  ember  szellemi  tehetségei  megannyi  villanyszikra, 
melyek  a  galvanikus  telepből  fejlődnek  ki,  s  melyeket 
mindig  csak  különböző  elemek  érintkezései  idéznek  elő. 
Amit  egyeseknél  látunk,  ugyanazt  találjuk  egész 
népeknél.  Egy  népiség  sem  fejlődhetik,  bármi  tehetsé- 
gekkel legyen  megáldva,  magasabb  műveltségre,  míg 
elkülönözve  áll,  s  a  már  műveltebb  nép  is  hátramarad, 
sőt  visszasülyed  a  polgárisodás  pályáján,  mihelyt  gyé- 
rebbek lettek  vagy  épen  megszűntek  érintkezései  má- 
sokkal. Mert  amint  az  egyeseknél,  ha  érintkezésekbe 
jönnek,  a  fogalmak  nemcsak  azáltal  szaporodnak,  hogy 
mindenki  idegen  fogalmakat  sajátít  el,  hanem  az  által 
is,  hogy  különböző  fogalmak  találkozása  mindig  új 
fogalmakat  idéz  elő:  ugyanezt  tapasztaljuk  a  népeknél. 
Elszigetelt  népek,  kivétel  nélkül,  a  polgárosodás  leg- 
alantabb  fokán  állnak.  Ahol  a  polgárosodás  első  nyo- 
mait találjuk,  ott  az  azelőtti  érintkezések  nyomai  sem 
hiányzottak  soha.  Még  a  sandvichi  sziget  lakosainál  is 
kimutathatók  azok;  a  Mexikóban  és  Peruban  talált  polgá- 
risodást  illetőleg  nem  szenved  kétséget  e  tény,  miután 
az  ősmondák  idegen  nép-bevándorlásokra  visznek  ben- 
nünket vissza,  s  az  állam  rendezését,  a  vallást,  a  földmí- 
velést,  általában  mindent,  amiben  Peru  és  Mexikó  elfog- 
laltatásakor  a  többi  amerikai  népeket  fölülmulta,  a  nép 
maga  ezen  hódítóknak  tulaj  doni  tá.  (c). 

Néni  szükség,  hogy  egyenesen  nép  és  nép  közt  tör- 
ténjenek azon  különböző  elemek  érintkezései,  a  melyek- 
től függ  minden  haladás.  Mint  a  vándor  madarak  ma- 
gukkal viszik  némely  növény  magvait,  s  azon  szigeten, 
a  hol  rövid  pihenést  tartanak,  idegen  vegetatió  csíráit 
szórják  el :  úgy  vitték  át  egyesek  gyakran  egyik  nép 
eszméit  más  népekhez,  s  mély  jelentősége  van  a  mon- 
dának, mely  szerint  az  ó-világ  minden  nagy  törvény- 
hozója és  gondolkodója  utazásban  töltötte  élete  nagy 
részét.  Ily  egyenes  és  közvetlen  érintkezés  nélkül  soha 
sem  mutathatunk  ki  valódi  haladást,  miként  egyszers- 
mind a  haladás  is  ott  volt  legélénkebb,  ahol  ilyes  érint- 
kezések voltak.  Azon  tényt,  miszerint  a  szárazföldi 
népeket  a  szigetek  vagy  széles,  hajózható  partok  lakosai 
mindig  megelőzték  a  műveltségben,  szintén  csak  azon 
befolyásból  magyarázhatni  meg,  melyet  a  más  népek- 
keli érintkezés  s  azért  a  közlekedés  könnyűsége  gyakorol 
szükségkép  a  polgárosodásra,  miként  ez  oknak  kell  tu- 
lajdonítnunk  azon  nagyobb  előhaladást  is,  melyet  a 
vegyes  népek  tőnek  a  polgárisodásban.  Mivel  az  ily  népek 
különböző  elemekből  állanak,  s  a  különböző  egyéniségek 
érintkezései  itt  leggyakrabbak :  épen  azért  élénkebb 
szükségkép  itt    a    haladás,    mint    a    egytörzsű    népeknél. 

Mindaz  tehát,  ami  gyéríti  vagy  egészen  meg  is 
szűnteti  a  különböző  egyéniségek  érintkezéseit,  szük- 
ségkép megállapodásra  vagy  visszalépésre  vezet  a  pol- 
gárisodásban. 

Ismeretesek  a  teljes  zárkózottság  eredményei ; 
China  neve  közmondássá  lőn  e  részben,  s  amely  tör- 
vényhozók, papok  vagy  uralkodók  a  létező  állapot  vál- 
tozatlan    föntartására    törekedtek,     mindig    igyekvőnek 

akadályozni  az  érintkezést  mindennel,  a  mi  idegen, 
épen  azért,  mivel  meg  voltak  győződve,  hogy  a  fonálló 
változatlan  föntartása  (s  csak  ebben  áll  a  tespedés)  csu- 
pán akkor  lehetséges,  ha  az  idegen  elemekkei  minden 
érintkezést  megakadályozhatni.  Nagy  részint  ez  oknak 
tulajdoníthatni  a  kényúri  államformák  elismert  rossz 
befolyását  a  haladásra.  Mivel  a  kényúri  államforma 
lehetlenné  teszi  a  szabad  egyéniség  lételét,  s  mivel  min- 
den egyéni  sajátságot  el  akar  törölni,  magát  biztosítani 
törekszik  idegen  befolyások  hatásai  ellen:  épen  azért 
mindig  akadályozza  a  haladást.  Ahol  az  egyes  korlát- 
lan hatalma,  vagy  mivel  területileg  keskeny  határok  közé 
volt  szorítva,  vagy  egyéb  okoknál  fogva  (d),  nem  aka- 
dályozhatta meg,  hogy  éles  kifejezésű  egyéniségek  ne 
legyenek,  s  azok  egymással  ne  érintkezzenek,  ott  a 
haladást  sem  szakíthatá  az  félbe,  s  (hogy  csupán  egy- 
korbeli  és  rokon  népeket  említsünk)  például  Siciliában, 
minden  zsarnoki  uralom  mellett  élénkebb  haladást 
találunk,  mint  Spartában:  mivel  az  egyesek  uralma 
rövidebb  ideig  tartott  s  kisebb  körre  szorítkozott  amott, 
hogysem  az  egyéni  sajátságok  megsemmisítése  az  egyes 
államok  körében  is  sikerülhetett  vala,  vagy  az  idegen  álla- 
moktól csak  törekedtek  volna  is  magukat  elkülönözni; 
míg  Spartában  Lykurg  törvényhozásának  befolyása  által 
mindkettőt  sokkal  inkább  elérték,  mint  Görögország 
bármely  más  államában. 

Ugyanezt  mutatja  maga  azon  tény  is,  a  melyet 
rendesen  fel  szoktak  hozni  a  végtelen  haladás  ellen,  s 
mire  világfájdalmas  századunkban  különös  előszeretet" 
tel  mindig  megint  visszatérnek;  miszerint  minden  pol- 
gárisodás,    mihelyt    tetőpontját    elérte,    megint    visszasü- 


346  -A-2  uralkodó  eszmék  befolyása  az  államra. 

lyed,  és  pedig  azon  tetőponthoz  képest,  a  melyre  emel- 
kedett; mert  ha  valamely  nép  hatalma  alá  veté  mindazon 
népeket,  melyekkel  azelőtt  érintkezésben  állott,  s  nyelvét, 
vallását,  erkölcseit  és  törvényeit  rajok  kényszeríté,  vagy 
ha  egy  polgárisodás  lassankint  minden  népre  kiterjed, 
melyek  kölcsönös  érintkezésben  állnak  egymással :  e 
népek  sajátságait  mindnyájokkal  közös  műveltség  válta 
föl,  mint  például  Róma  uralmával  volt  az  eset,  vagy  a 
görög  műveltség  általános  elterjedésével  kevéssel  a  ke- 
resztyénség föllépése  előtt;  (e)  ekkor  meg  kell  szűnni 
a  haladásnak,  nem  azért  mivel  a  polgárisodás  elérte 
azon  tetőpontot,  melyen  túl  haladnia  embernek  nem 
adatott;  hanem  mivel  az  osztályok  és  nemzetiségek  ni- 
vellirozása  a  haladás  föltételeit  is  semmivé  tette. 

Akár  a  haladás,  akár  a  tespedés  korszakaira  for- 
dítjuk figyelmünket,  mindenütt  tisztán  láthatjuk,  minő 
befolyással  van  a  különböző  egyéniségek  érintkezése  a 
haladásra,  mindkét  út  azon  meggyőződésre  vezet  ben- 
nünket, miszerint  minden  haladás  a  különböző  erők  és 
érdekek  ellentételének  eredménye,  vagy  ami  egy  azzal,  az 
önálló  egyéniségek  érintkezéseinek  eredménye. 

S  ez  az  első  törvény,  melyre  egész  népek  vagy 
korszakok  műveltségi  történeteinek  alapos  vizsgálata 
vezet  bennünket. 

(a)  A  klasszikus  ó-kor  vallása  ezen  sajátságának  —  mely 
miatt  oly  könnyen  vett  föl  idegen  hitfogalmakat,  s  a  honnan 
magyarázható  az  ó- világ  sokat  magasztalt  türelmessége  is  — 
kell  tulajdonítnunk,  hogy  az  ellentétek  e  téren  mindig  igen 
erőtlenek  voltak,  s  a  vallás  akkor  csak  oly  keveset  tőn  a  ha- 
ladás előmozdítására.  Csak  oly  vallások,  melyek  mint  a  ke- 
resztyénség, sokkal  inkább  positivok,  hogysem  a  bölcseimi 
eszmékkeli  harczban  azokban  fölolvadjanak,  s  melyek  nem- 
csak a  képzelmet,  hanem  a  kedélyt  is  betöltik:  csak  ily 
vallások  idézhetnek  elő  erős  ellentéteket,  s  mozdítják  ekképen 
elő  valósággal  a  haladást. 

(b)  Mint  Róma  és  Görögország  történetei  mutatják,  az 
érdekek  ellentéte  is  előmozdíthatja  a  haladást,  de  a  dolgok 
természete  hozza  magával,  hogy  az  érdekek  harcza  mindig 
egyik  érdek  vég  győzelmére,  a  többiek  elnyomására  s  az  el- 
lentétek megszüntetésére  vezet  szükségkép ;  csak  a  vallás- 
szentesítette elveket  lehet  ugyan  legyőzni,  de  nem  lehet  meg- 
semmisítni:  befolyásuk  a  haladásra  annál  nagyobb,  minél 
hatalmasabb  ellentéteket  kell  leküzdeniök. 

(c)  Ha  a  polgárisodás  kezdetéről  különböző  népeknél  a 
fönmaradt  mondákat  vizsgáljuk,  úgy  találjuk,  miszerint  a  pol- 
gári sodásról,  ahol  nem  az  istenektől  származtatják,  mindenütt 
azt  tartják,  hogy  idegenek  hozták  be.  Miután  az  utóbbi  álta- 
lán véve  szintoly   lehetetlen,   mint  az  első,   mert  egy  oly  népet 

kellene  fölvennünk,  mely  minden  másokkal  közié  polgáriso- 
dását :  úgy  látszik,  hogy  épen  azon  monda  általános  elterje- 
dése, mely  minden  nép  polgárisodását  idegenektől  származ- 
tatja, mutatja  azon  tény  általánosságát,  miszerint  a  polgáriso- 
dás  nyomait  minden  népnél  csak  bizonyos  pontig  kísérhetjük, 
midőn  idegen  népekkel  jött  érintkezésbe;  mivel  épen  az  érint- 
kezések által  származott  a  műveltség 

(cZ)  Bár  a  kényúri  hatalom  kis  államokban  mindig  leg- 
nyomasztóbb  az  egyesre  nézve :  mindazáltal  soha  sem  lehet 
az  oly  ártalmas  a  haladásra  nézve,  mint  a  nagy  államokban, 
mivel  kisebb  államokban  nem  vihetni  ki,  hogy  minden  idegen 
államokkali  érintkezéstől  el  legyenek  zárva;  de  épen  ezen 
tény  bizonyítja,  hogy  nem  a  nyomás  nagysága,  hanem  a  kü- 
lönböző elemek  érintkezésének  megszűntetése  által  vezet  a 
kényuralom  tespedésre. 

(e)  Miután  az  ó-kor  minden  államában  teljesen  alá  volt 
vetve  az  egyén  az  államnak:  mihelyt  valamely  állam  a  töb- 
bieket mind  alávetette,  s  így  a  vele  ellenkező  viszonyokat 
megsemmisítette,  szükségkép  megszűnt  azonnal  minden  hala- 
dás lehetősége.  Azon  polgárisodás,  melyben  az  egyéniség  jo- 
gát az  állam  ellenében  elismerik,  ment  e  veszélytől,  mert  ha 
azt  akarnók  is  képzelni,  hogy  minden  nép  egyetlen  állammá 
egyesült:  míg  az  egyesek,  családok,  kisebb  községek  egyéni- 
ségét, melyeket  az  állam  magában  foglal,  elismerik,  tisztelet- 
ben tartják,  még  mindig  számtalan  ellentét  marad  fön  a  né- 
zetekben és  érdekekben,  melyek  lehetővé  teszik  a  haladást. 

V.  FEJEZET. 

A  HALADÁS  MÁSODIK  TÖRVÉNYE:  A  HALA- 
DÁS  IRÁNYÁT  MINDIG  AZ  URALKODÓ  ESZ- 
MÉK HATÁROZZÁK  MEG. 


Természetében  fekszik  az  embernek,  hogy  mindig  kell 
valamire  törekednie;  törekvési  irányát  pedig  a  fölötti 
fogalmai  határozzák  el,  a  mit  igaznak,  helyesnek  és  illő- 
nek tart 

Ami  az  egyesre  nézve  áll,  áll  a  népre,  sőt  az  egész 
emberiségre. 

A  világtörténet  nem  egyéb  folytonos  törekvésnél 
bizonyos  fogalmak  valósításai  a. 

Miután  immár  a  haladás  iránya  mindig  törekvé- 
seinek irányától  függ:  minden  korszak  uralkodó  eszméi 
is  szükségkép  eldöntő  hatást  gyakorolnak  a  haladás 
irányára. 

Lehetetlen  az  embert  eszes  és  szabad  akarattal 
biró  lénynek  tartanunk  a  nélkül,  hogy  e  tételek  helyes- 
ségét el  ne  ismemők.  Az  emberiség  összes  művelődési 
történetei  bizonyságul  szolgálnak  e  részben. 

Senki  sem  tagadja  a  vallás  befolyását  a  haladásra 
s  különösen  annak  irányára.  Bármi  nagy  fontosságot 
tulajdonítunk  a  nemzeti  különbségeknek :  a  vallás  be- 
folyása  tagadhatlanúl    nagyobb   a   haladásra,    s    csak   az 

izlamra  és  keresztyénségre,  s  az  utóbbinak  körében  az 
egyes  felekezetekre  kell  fordítnunk  figyelmünket,  hogy 
belássuk,  miszerint  a  legkülönbözőbb  nemzetiségű  népek 
is  merőben  ugyanazon  fejlődési  irányt  követik  egy 
közös  vallás  befolyása  alatt.  Úgyde  minden  vallás  —  a 
mennyiben  üres  külsőséggé  nem  sülyedt,  —  mindig  a 
nép  uralkodó  eszméinek  forrása  vagy  ered  meny  e;  s  csak 
a  mennyiben  ez,  a  mennyiben  minden  uralkodó  eszmét 
fölvett  körébe,  annyiban  lehet  befolyással  a  haladás 
irányára.  Amely  pillanatban  uralomra  emelkednek  azon 
eszmék,  melyek  a  vallás  által  fölállított  fogalmakkal 
ellentétben,  vagy  a  vallással  épen  semmi  viszonyban 
nem  állanak  :  azonnal  vége  a  befolyásnak  is,  melyet  a 
haladás  irányára  gyakorolt  a  hit;  sőt  a  kor  uralkodó 
eszméi  lesznek  hatással  a  vallásra,  s  vagy  új  vallás  ala- 
pítására vezetnek,  vagy  legalább  átalakítják  a  fönálló- 
nak  alapelveit.  Azon  befolyás  is,  melyet  a  vallás  az  élet 
minden  viszonyára  s  ez  által  a  haladásra  gyakorol,  nem 
annyira  attól  íiigg,  amint  minden  egyes  esetben  tennünk 
parancsol,  hanem  inkább  azon  fogalmaktól,  melyeket 
uralomra  juttat.  Szabad  legyen  például  csupán  egy  tényt 
említnem,  melyet  mindenki  tud. 

Elfogultság  nélkül  senki  sem  tagadhatja,  hogy  a 
reformatió  által  első  pillanatra  növekedett  a  világi  ha- 
talom köre.  Bármi  gyakran  hirdette  is  Luther  a  szelíd- 
séget az  uralkodó  osztályoknak  alattvalóik  irányában : 
mindazáltal  ezeknek,  mindenben,  ami  nincs  egyenesen 
isten  parancsa  ellen,  a  föltétlen  engedelmességet  köti 
lelkére.  Soha  sem  állítottak  föl  a  fejedelmek  korlátlan 
hatalma  felől  merészebb  nézeteket,  soha  sem  igyekeztek 
a    nép    teljes     jogtalanságát    az    államot    illető     minden 

viszonyban  oly  hévvel  megmutatni,  mint  a  protestáns 
hittudósok  a  XVI.  és  XVII.  században.  Amit  csak  Bel- 
larmin  a  pápa  csalhatlanságáról  irt  és  mondott,  mind 
nagyon  távol  áll  attól,  amit  akkor  a  királyság  jogai 
mellett  Angliában  fölhoztak.  Ugyanez  idő  folytán  a 
katholikus  hittudósok  a  pápa  fensősége  mellett  a  nép- 
fölség  elvét  vitatták,  s  a  fejedelem  és  nép  közti  viszo- 
nyokat illetőleg  a  legmerészebb  állításokkal  léptek 
föl.  (a)  Ha  a  katholicismus  képviselőinek  tekintjük  a 
jezsuitákat,  kik  az  egyház  alapelveihez  a  legmakacsab- 
búl  ragaszkodtak,  —  mint  rendesen  tekintik,  a  kik  a 
katholicismus  ellenében  föllépnek :  —  meg  kell  enged- 
nünk, hogy  az  alapelvek,  a  melyeket  ez  egyház  fölállít, 
sokkal  kedvezőbbek  voltak  a  nép  polgári  szabadságára, 
mint  a  miket  Luther  és  a  protestáns  hittudósok  hirdet- 
tek; —  legalább  azon  tant,  hogy  a  világi  hatalomnak  az 
egyházi  alatt  kell  állani,  vagy  legalább  ennek  amattól 
függetlennek  kell  lenni,  nem  tarthatni  kedvezőnek  a 
fejedelmek  korlátlan  hatalmára  nézve,  amint  hogy  a 
reformatió  korában,  midőn  a  hatalmas  fejedelmi  házak 
rokonszenveinek  megnyeréséről  volt  szó,  gyakran  is 
szemére  vetették  a  katholicismusnak,  miként  az  alatt- 
valókat engedetlenekké  teszi  és  föllázítja  fejedelmeik 
ellen.  S  mind  a  mellett,  ha  vizsgáljuk :  mily  hatással  volt 
mindkét  hitfelekezet  három  század  folytán  az  állam 
intézményeire,  nem  tagadhatni,  hogy  azon  államok, 
melyekben  akkor  a  reformatió  munkája  véghez  ment, 
többnyire  nagyobb  polgári  szabadságra  emelkedtek, 
míg  majd  minden  katholikus  népet,  kevés  kivétellel, 
korlátlan  hatalmú  fejedelmek  kormánya  alatt  találunk, 
s  a  világi  hatalom,   többeknél   közülök,    valósággal  még 

egyházi  dolgokban  is  nagyobb  befolyással  bír,  mint  a 
protestáns  államokban.  Ezt  pedig  csak  az  fejti  meg  előt- 
tünk, ha  meggondoljuk,  hogy  a  protestantismus  által  a 
szabad  vizsgálódás,  s  a  katholicismus  által  —  főleg  mi- 
után amazzal  meghasonlott  —  a  tekintély  elve  jutott 
uralomra,  s  épen  a  fogalmak  ezen  ellentéte  okozta,  hogy 
a  protestáns  és  katholikus  tartományok  azóta  ellenkező 
irányban  haladtak. 

Ahol  a  reformatió  az  uralkodó  eszméket  nem  volt 
képes  átalakítani,  az  előbbi  irány  sem  változott,  s  úgy 
találjuk,  hogy  a  megváltásróli  tan,  csupán  hit  által, 
cselekedetek  nélkül,  a  mi  fölött  annyi  hittani  vita  folyt, 
a  gyakorlati  életben  semmi  ellentétet  nem  idézett  elo  a 
katholikus  és  protestáns  egyházhoz  tartozó  népek  közt. 
Amily  kevéssé  lennének  lehetségesek  mai  nap  az  egy- 
ház körében,  bár  elvileg  minden  tanához  ragaszkodik, 
a  bűnbocsánat- hirdetés  ama  visszaélései,  melyek  a  XV 
és  XVI.  században  történtek,  —  s  a  melyek  már  akkor 
ellenkeztek  a  többség  fogalmaival :  —  szintoly  kev< 
vethetni  szemére  a  reformátiónak,  hogy  a  keresztyéni 
cselekedetek  számát  csökkentette,  s  a  protestáns  tarto- 
mányok sem  a  szegények  felőli  gondoskodás  tekinte- 
tében, sem  térítési  buzgalmukban,  sőt  pompás  egy- 
házak építését  illetőleg  sem  maradtak  hátra  a  katholi- 
cismustól. 

A  vallás  befolyása  a  haladás  irányára  nem  egyéb. 
mint  a  vallás  által  uralomra  emelt  fogalmak  befolyása. 
Csak  akkor  változhatik  a  haladás  iránya,  ha  e  fogalmak 
átalakultak;  mert  valamint  annak,  a  mi  a  gondolkodás 
terén  történik,  az  élet  mezején  is  szükségkép  mutatkoz- 
nia   kell:    úgy    minden    külső    jelenség    csak    annyiban 

idézhet  elő  maradandó  eredményeket,  a  mennyiben  az 
emberek  fogalmaira  átalakítólag  hatott. 

Avagy  nem  történnek-e  legnagyobbaknak  tetsző 
események  olykor,  a  nélkül,  hogy  legkevesebbet  is  vál- 
toztattak volna  a  haladás  irányán?  A  hódítónak  rom- 
boló hatalma  romokkal  fedheti  a  világot,  s  a  zűrzavar 
által,  melyet  előidéz,  föltarthatja  rövid  ideig  az  emberi- 
ség fejlődési  folyamát:  irányát  szintoly  kevéssé  tudja 
megváltoztatni,  amint  egy  polgárosult  nép  meghódítása, 
ha  századokra  terjed  is,  nem  változtathatja  meg  az 
azon  nép  által  követett  irányokat,  ha  a  hódító  nép  sok- 
kal alantabb  fokán  áll  a  műveltségnek,  hogysem  átala- 
kító hatással  lehetne  annak  fogalmaira. 

A  pápaság  és  császárság  története  a  középkor  foly- 
tán szinte  bizonyságul  szolgál  e  részben.  Amaz  a  leg- 
csekélyebb kezdetből,  tisztán  szellemi  eszközökkel,  az 
anyagi  erőszak  korában  legfőbb  hatalomra  jutott;  ez 
mindazon  hatalom  daczára,  inelylyel  nagy  Károly,  s  az 
Ottók  és  Hohenstaufok  alatt  föllépett,  majdnem  üres 
névvé  sülyedt  alá.  Miként  fejthetjük  ezt  meg  magunk- 
nak? A  császárok  és  pápák  egyéniségéből?  Voltak  mind 
a  pápaságnak,  mind  a  császárságnak  méltatlan  képviselői; 
a  pápaság  a  középkor  folytán  gyakorta  a  legnagyobb 
lealáztatásba  és  függésbe  sülyedt,  s  elvégre  mégis  dia- 
dalmaskodott minden  ellenén  és  akadályon,  s  a  nyu- 
gati keresztyénség  összes  népei  fölött  oly  hatalomra 
emelkedett,  minővel  egy  fejedelmi  nemzetség  sem  bírt 
soha  oly  hosszas  ideig. 

Oka  az,  mivel  a  pápai  hatalom  fens őségé  szintúgy 
megfelelt  a  középkor  uralkodó  eszméinek,  mint  a  kor- 
látlan    államhatalom     alapítása    a    római    imperatorság 

értelmében,  amire  a  német  császárok  törekedtek,  ellen- 
kezett ez  eszmékkel,  s  ezért  vezetett  szükségkép  minden 
haladás  a  középkorban  mindig  a  pápai  hatalom  növelé- 
sére, míg  az  uralkodó  eszmékben,  az  egyházi  és  világi 
hatalom  viszonyát  illetőleg,  változás  nem  történt  az 
uralkodó  nézetekben. 

Sok  analóg  jelenetet  hozhatnánk  föl.  Amennyire  a 
történetek  előttünk  tudva  vannak,  mindenütt  azon 
ténynyel  találkozunk,  miszerint  az  egyes  népek  hala- 
dási iránya  gyakran  változott,  de  csak  akkor,  ha  előbb 
az  uralkodó  eszmék  mentek  át  hasonló  változáson;  ami 
azon  meggyőződésre  vezet  bennünket,  hogy  a  haladás 
irányát  mindig  az  uralkodó  eszmék  határozzák  meg. 

S  ez  a  haladás  második  törvénye,  melyet  a  törté- 
net által  nyújtott  tényekből  elvonhatunk. 


Jegyzet  a  VI.  könyv  ötödik  fejezetéhez.  355 


JEGYZET  AZ  V.  FEJEZETHEZ. 


(a)  Hogy  igen  hosszadalmasak  ne  legyünk,  csak  L.  Ranke 
jeles  művére:  „Die  römischen  Papste  im  XVI.  und  XVII. 
Jahrhundert"  utasítjuk  olvasóinkat,  hol  a  II.  k.  6.  könyv  179. 
lapján  remekül  vannak  az  ide  vonatkozó  adatok  egybeállítva. 

VI.  FEJEZET. 

A  HALADÁS  TÖRVÉNYE,  HOGY  A  HALADÁS 
MÉRTÉKE  A  SZÜKSÉGEKTŐL  FLGG. 


Bármit  mondjanak  az  emberek  nyugtalanságáról, 
vágyaik  és  nézeteik  változandósága  felöl,  melyet  vala- 
mint a  haladás  föltételéül,  úgy  egyszersmind  az  általá- 
nos elégedetlenség  forrásául  tekintünk :  mindazáltal 
nem  kevésbbé  igaz,  hogy  az  emberi  természetnek  némi 
maradási  ösztön  is  sajátja,  —  bizonyos  inertia,  melynél 
fogva  soha  sem  változtat  állapotán,  ha  nem  kénytelen 
azzal. 

Ami  a  nehézkedés  törvénye  az  anyagi  világban, 
ugyanaz  minden  emberi  viszonyban  ezen  föntartási  ösz- 
tön. Itt  mint  amott  minden  mozgást  bizonyos  lendü- 
letből magyarázhatni,  s  ezen  lendítő  erő,  amely  előt- 
tünk minden  mozgást,  minden  haladást  érthetővé  tesz, 
a  szükség. 

Mivel  különböző  egyéniségek  érintkezése,  külön- 
böző fogalmak  kicserélése  és  kölcsönös  hatása  által  új 
szükségek  keletkeznek,  épen  azért  minden  előlépés 
ezen  érintkezések  lételétől  és  élénkségétől  iügg,  s  irá- 
nyának épen  azért  kell  szükségkép  az  eszméktől  függe- 
nie, mert  hiszen  ez  eszmék  idézik  lassankint  elő  azon 
szükségeket,    melyek    szorosabb    értelemben    nem    állati 

ösztöneink  kielégítésére  vonatkoznak ;  s  ha  egyes  népek 
a  polgárisodás  bizonyos  igen  alanti  fokán,  idegen  érint- 
kezések nélkül,  századokig  maradnak  ugyanazon  álla- 
potban, míg  másoknál  annál  élénkebb  az  előhaladás, 
minél  magasabb  fokára  jutottak  a  polgárisodásnak,  s 
minél  gyakoribb  érintkezésekbe  léptek  más  népekkel : 
mindkét  esetben  abban  kell  ennek  okát  keresnünk,  mert 
a,  szükségek  szere  száma  a  polgárisodás  emelkedésével 
növekszik,  s  merőben  műveletlen  népeknél  a  szüségek- 
kel  azon  lendítő  erő  is  hiányzik,  melynek  le  kell  győz- 
nie az  ember  sajátságos  maradási  hajlamát,  eredeti 
tunyaságát,  ha  azt  akarjuk,  hogy  mozgásnak,  haladás- 
nak induljon. 

Innen  következik,  hogy  a  mozgás,  a  haladásnak 
mértéke  (mert  a  haladás  nem  egyéb,  mint  mozgás  bizo- 
nyos irányban)  mindig  a  szükségtől  függ. 

Mint  a  mozgás  nagyságát  és  gyorsaságát  az  anyagi 
világban  a  lökés  ereje  és  gyorsasága  határozza  meg, 
úgy  az  emberek  minden  haladása  azon  szükségek  hatá- 
sától függ,  melyek  kiragadják  őket  természeti  apathiá- 
jokból.  A  szükséggel  a  bizonyos  iránybani  mozgás,  azaz 
haladás  is  mindig  megszűnik,  (a)  S  a  természettan  és 
csillagászat  nem  nyújtanak  számosabb  bizonyságot  a 
nehézkedés  törvénye  mellett,  mint  azon  tények,  a  melyek- 
ből látjuk,  miszerint  az  emberben  is  föl  kell  tennünk 
bizonyos  vele  született  maradási  hajlamot,  minélfogva 
minden  haladást  bizonyos  szükségek  eredményéül  kell 
tekintenünk,  mely  szükségekkel  szoros  viszonyban  van 
a  haladás  mértéke. 

Mióta  az  egyes  fontosabb  történeti  jelenségek  felől 
gondolkodnak,    egy    kérdés    sem    vette    igénybe    annyi 

gondolkodó  fő  figyelmét,  mint  az:  mely  okoknak  tulaj- 
donítható a  különbség,  mely  a  különböző  népek  vagy 
korszakok  eiőhaladásában  mutatkozik?  Pedig  csak  azon 
hatásra  kell  fordítnunk  figyelmünket,  melylyel  a  szüksé- 
gek mindig  voltak  a  haladásra,  s  azonnal  kielégítő  meg- 
oldására találunk  e  kérdésnek;  míg  a  haladás  különbsé- 
gének minden  egyéb  magyarázási  módja  ellen  számos 
czáfolhatlan  tényt  hozhatni  föl. 

Mindenekelőtt  az  egyes  népek  különböző  képességé- 
ben keresték  a  haladás  felötlő  különbségének  okát.  Xein 
tagadom  ama  kül'önbséget,  bár,  nézetem  szerint,  inkább 
a  kedély,  mint  az  értelem  tehetségeiben  kell  azt  ke- 
resni, s  népeknél  mindenesetre  csekélyebb  e  különbség, 
mint  egyeseknél.  De  hogyan  magyarázhatjuk  ki  ebből, 
hogy  ugyanazon  nép  különböző  mértékben  haladt  elő 
különböző  időkben;  mint  fejthetjük  meg  azon  körül- 
ményt, mely  szerint  ugyanazon  nép,  mely  bizonyos 
körülmények  közt  századokig  tespedésben  volt,  a  leg- 
élénkebb előmenetelt  tette,  mihelyt  az  érintett  viszo- 
nyok változtak;  mint  fejthetjük  meg  mindenek  fölött 
azon  tagadhatlan  tényt,  hogy  a  történetek  folyama 
alatt  nem  mindig  egy  és  ugyanazon  nép  ment  a  többiek 
előtt,  hanem  hogy  fölváltva  különböző  népeket  találunk 
a  polgárisodás  élén?  —  hogyan  érthetnok  meg  mindezt, 
ha  föl  nem  vennők,  hogy  bizonyos  képességeken  kívül, 
melyeket  minden  esetre  sok  népnél  meg  kell  engednünk, 
még  különös  viszonyok  is  szükségesek  a  haladásra, 
melyek  azon  képességeket  működésre  indítják?  Innen 
következik,  hogy  ha  fölteszszük  a  népek  kölönböző 
képességét,  abból  legföllebb  azon  eredményt  kell  von- 
nunk,   hogy    bizonyos    népiségek    kevesebb    tehetsé;__    I 

bírnak  a  haladásra,  mint  mások,  —  a  nélkül,  hogy  ez 
által  meg  lenne  fejtve  azon  nagy  különbség,  melyet 
a  haladás  gyorsaságára  nézve  különböző  időkben  tapasz- 
talunk. 

Merőben  ez  áll  ama  kedvencz  elméletről,  miszerint 
a  hatalom  és  a  polgárisodás  fokát,  melyre  egyes  népek 
fölemelkednek,  egészen  égalj i  viszonyokból  akarják  szár- 
maztatni. Habár  épen  nem  Montesquieu  volt  az  első, 
aki  azon  állítással  lépett  föl,  hogy  a  hidegebb  égalj ak 
lakosai  vitézek  és  erényesek,  s  annálfogva  polgári  sza- 
badságra képesek,  a  melegebb  égöv  lakói  ellenben  erőt- 
lenek s  rabszolgaságra  vannak  rendelve :  mindazáltal 
ő  szerzett  annak  általános  elismerést,  s  minden  esetre 
nagyon  különös,  hogy  épen  oly  században,  a  melyben 
a  szabadság  mellett  lelkesednek,  s  minden  ember  egyen- 
lőségét kétségbevonhatlan  axióma  gyanánt  állítják  föl, 
oly  elméletet  is  pártolhatnak,  mely  ama  két  alapelvvel 
egyaránt  ellenkezik.  Mutatja  ez,  mi  csekély  keleté  van 
a  szoros  logikának  még  a  tudományok  körében  is,  meny- 
nyit adnak  itt  is  csupán  a  jóhiszemre,  hogy  aztán  a  hit 
dolgában  szokásos  szenvedélylyel  védjék,  s  a  képtelen- 
ség határaiig  vigyék,  amit  elfogadtak. 

Hányszor  akarták  komoly  férfiak  is  a  protestantis- 
mus  elterjedését  Németországnak  délire  és  északira  való 
fölosztásában  keresni,  —  mely  fölosztásban  Münchent, 
mivel  az  isotheron  vonalokkal  még  keveset  törődtek,  a 
déli  részhez  sorozták.  Magában  Angliában  is  hasonló 
befolyásoknak  tulajdonították,  hogy  egyes  déli  grófsá- 
gok hosszasabb  ideig  ragaszkodtak  a  katholicismushoz. 
A  déli  népnek  oly  vallásra  van  szüksége,  amely  inkább 
az  érzékekhez,  a  kedélyhez  szól,  míg  az  északinak  min- 

denekelőtt  értelmét  kell  kielégíteni;  s  ezért  maradt 
katholikus  Ausztria  és  Bajorország,  míg  Porosz-  és 
Szászország  a  protestantismusra  tért  át.  (b). 

S  aki  tudja,  hogy  az  ausztriai  örökös  tartományok 
nagy  része  a  protestantismusra  tért,  és  minő  eszközök- 
kel állíták  vissza  itt  a  katholicismust,  s  alapíták  meg 
más  államokban  a  reformatiót,  beszélhet-e  a  dél  vagy 
észak  szükséges  befolyásáról,  s  például  innen  fogja-e 
magyarázni  akarni  Holland  protestantismusát,  és  hogy 
Belgium  katholikus,  holott  a  protestantismus  elterjedése 
Francziaországban  is  ellenkező  eredményekre  vezet 
szükségkép,  s  azon  tényt,  hogy  Lengyelországban,  hol 
a  protestantismus  egyidőre  határozottan  felülkereke- 
dett, oly  tökéletesen  vissza  lehete  állítani  a  katholicis- 
must,  csak  nem  lehet  ez  ország  déli  egáljának  tulajdo- 
nítnunk. 

Csak  a  görög,  római  és  protestáns  egyház,  s  a  buddha- 
hit és  izlani  területi  kiterjedését  kell  vizsgálnunk,  hogy 
meggyőződjünk,  mi  csekély  befolyással  volt  dél  és  észak 
még  a  népek  hit-nézeteire  nézve  is,  holott  azon  benső 
összefüggésnél  fogva,  mely  a  természeti  tünemények 
s  az  istenségnek  az  emberekhezi  viszonyait  illető  fogal- 
mak közt  létez,  itt  még  legnagyobbnak  kellene  lenni 
ezen  befolyásnak. 

Avagy  inkább  áll-e,  amit  az  északi  népek  erköl- 
csiségéről, szellemi  képességéről  és  tetterejéről  a  dél- 
északiakhoz képest  fölhoznak?  Mellőzvén  azon  jelenté- 
keny befolyást,  melyet  a  vallás  mindenre  és  főleg  az 
erkölcsiségre  gyakorol,  honnan  következik,  hogy  azon 
kérdés:  mennyire  függenek  mindazon  dolgok  az  égalj i 
viszonyoktól?    összekötetésben  áll    azzal,     minő   hatással 

van  valamely  nép  északi  vagy  déli  lakhelye  vallására, 
—  tagadhatlan  tényeket  nyújt  a  történet,  melyekből 
épen  az  ellenkezőt  lehet  következtetni.  Ha  kizárólag  Eu- 
rópa és  Amerika  jelen  viszonyaira  fordítjuk  figyelmün- 
ket, semmi  kétség,  —  a  mennyiben  tudniillik  Oroszország- 
ról megfeledkezünk,  —  hogy  azon  egyes  népek,  melyek 
a  többieket  erkölcsiség,  műveltség  és  tetterő  tekinteté- 
ben fölülmúlják,  mindkét  világrész  mérsékelt  égöve 
északibb  részein  laknak ;  de  nem  kell  felednünk,  hogy 
Ázsiában  ma  sem  ez  az  eset,  s  hogy  ezen  északi  népek 
is,  melyek  jelenleg  a  műveltség  magasabb  fokán  állnak, 
épen  azon  tartományoknak  köszönhetik  polgárisodásu- 
kat,  hol  a  műveltség  aránylagos  hátramaradását  az  égalj 
lankasztó  befolyásából  akarják  jelenleg  magyarázni. 
Avagy  a  fönikai  nép  fáradhatlan  tevékenysége,  ama 
csodás  erély,  melylyel  a  forró  Arábia  fiai  az  izlamot  ter- 
jesztették, s  a  spanyol  nép  tettereje,  melylyel  hazájokat 
visszafoglalták,  s  a  keresztyénségnek  és  európai  polgá- 
risodásnak egy  új  világrészt  nyitottak;  azon  tény,  hogy 
portugálok  találták  föl  ama  tengeri  utakat,  melyek  föl- 
fedezésének köszönhetik  a  tenger  fölött  jelenleg  ural- 
kodó népek  tengeri  hatalmuk  fölvirágzását,  és  hogy 
Olaszország  a  középkor  folytán  Európa  minden  más 
népét  megelőzte  kereskedésben  és  iparűzésben,  s  mű- 
vészet és  tudomány  tekintetében,  —  mindezen  tények, 
mondom,  kevesbbé  ismeretesek- e,  mint  azon  körülmény, 
miszerint  ez  országok  fensősége  jelenleg  másokra  szál- 
lott át?  Azon  állítást  illetőleg,  miszerint  a  polgári 
szabadság  értéke  az  északi  égalj u  lakosok  kiváló  tulaj- 
dona, a  déli  égalj  ellenben  a  szolgaságra  készít  elő,  meg 
kell  vallanom,  hogy  az  egészen  megfoghatatlan   előttem. 

Miként  feledheti  el  valaki  azon  tényt,  hogy  északon 
lakik  azon  nép,  melynél  korunkban  legkevesebb  pol- 
gári szabadságot  találunk,  s  majd  semmi  törekvés  nem 
mutatkozik  az  után,  míg  mi  szabadság-fogalmainkat, 
s  a  polgári  erény  legnagyobb  példáit  Görögországnak 
és  Rómának,  azaz  oly  államoknak  köszönhetjük,  me- 
lyek délszakon  feküsznek.  Miként  lehetett,  Oroszország 
és  a  régi  Róma  nagyszerű  példáival  szemközt,  valaha 
ilyesmit    állítani? 

A  történetek  szintannyi  adatot  nyújtanak  arra 
nézve,  hogy  a  szelídebb  éghajlat  kedvezőbb  a  haladásra, 
mint  az  ellenkezőre,  a  miből  következik,  hogy  a  polgári- 
sodás  különböző  fokát  a  különböző  népeknél  szintoly 
kevéssé  tulajdoníthatjuk  lakhelyök  déli  vagy  éjszaki 
fekvésének,  mint  természetileg  különböző  képessé  - 
göknek. 

Az  éghajlati  viszonyok,  vagy  helyesebben  mondva, 
a  föld  minőségének  befolyása  lakosai  haladására  (c)  min- 
dig csak  közvetett,  s  minél  inkább  vizsgáljuk  az  egyes 
tényeket,  miknélfogva  bizonyos  népek  magasabb  művelt- 
ségét geographiai  fekvésökből  akarják  kimagyarázni, 
annál  inkább  meggyőződünk  e  felől. 

Tény,  hogy  az  égalj i  viszonyok  szélsőségei  kevesbbé 
kedvezőknek  látszanak  az  emberi  képességek  kifejté- 
sére, s  hogy  azon  országok,  melyekben  a  polgárisodás 
a  történetek  különböző  korszakai  alatt  a  legfőbb  fokra 
emelkedett,  nagyobb  részint  a  mérséklett  égöv  alatt 
fekszenek;  de  bármi  nehéz,  sőt  lehetlen  csak  e  tételt  is 
tudományos  szabatossággal  fölállítani,  miután  sem  dé- 
len, sem  éjszakon  nem  tudjuk  kijelölni  a  határokat,  a 
melyeken    belül   lehetséges   csupán    a    haladás,     keveset 

is  nyerne  azáltal  a  tudomány*  mivel  ha  ismernők  is  a" 
határokat,  melyeken  túl  nem  lehetséges  a  haladás,  még 
mindig  nem  tudnók  abból  kimagyarázni  az  e  határokon 
belül  tapasztalt  tüneményeket,  és  sem  azt  nem  értenők, 
miért  jutott  a  fejlődés  magasabb  fokára  a  polgárisodás 
például  északon  Svédországban,  s  egészen  délszaki  vi- 
déken, például  Indiában,  mint  azon  országokban,  melyek 
mérsékeltebb  égöv  alatt  állnak ;  sem  azt  nem  foghatnók 
meg,  mint  sülyedhettek  egyes  vidékek,  melyek  egykor 
a  polgárisodás  legmagasabb  fokán  állottak,  az  éghajlat 
változása  nélkül,  a  legnagyobb  barbárságba.  Sőt  inkább 
az  égalj i  viszonyok  különböző  befolyásának  a  polgári- 
sodásra  van  szüksége  magyarázatra,  s  ez  csupán  azon 
befolyásban  található,  melyet  a  nép  déliebb  vagy  észa- 
kibb lakhelye  gyakorol  annak  szükségeire. 

Miután  a  déli  vidékeken  kevesebb  az  anyagi  szük- 
ség, s  kielégítése  lelki  és  testi  erőfeszítés  nélkül  lehet- 
séges, magas  északon  pedig  igen  szűk  határok  közé  van 
szorítva  az  ember  tevékenysége,  aki  sorsa  javítására 
törekszik;  mivel  ott  azon  szükségek  nincsenek  meg,  itt 
pedig  kielégítésök  lehetőségei  hiányoznak,  melyek  az  em- 
bert tevékenységre  buzdítsák :  szintoly  természetes,  ha 
mindkét  esetben  igen  lassú  a  haladás,  mint  könnyű  meg- 
fogni, miért  fejlődött  ki  előbb  és  gyorsabban  mérsékelt 
égöv  alatt  a  polgárisodás,  s  hol  mind  a  szükségek  nagy 
száma,  mind  azok  kielégíthetése  megfeszített  munkásságra 
ösztönöz.  Az  éghajlat  befolyása  azonban  mindez  esetek- 
ben közvetett,  s  a  legdélszakiabb  nép,  mihelyt  mások- 
kali  érintkezései  szaporítják  szükségei  számát,  szintúgy 
haladásokat  teend  a  polgárisodásban,  mint  az  észak  lakói, 
ha  a  kereskedés  és  hajózás  által,   —  melynek  első  kez- 

detére  a  szükség  tanítá  őket  —  megszerezték  a  lehetsé- 
get,  hogy  szükségeiket  kielégítsék. 

Itt,  valamint  a  mérsékelt  öv  alatt,  mindig  a  szük- 
ség szabja  meg  a  haladás  mértékét,  s  ez  a  harmadik 
törvény. 


Jegyzetek  a  VI.  könyv  hatodik  fejezetéhez.  3^5 


JEGYZETEK  A  VI.  FEJEZETHEZ. 


(a)  Magától  értetik,  hogy  valamely  szükség  megszűnte 
nem  szakítja  tüstént  félbe  a  haladást  bizonyos  irányban. 
A  lendület  hatása  itt,  valamint  az  anyagi  világban  tovább 
tart,  csakhogy  a  mozgás  apránkint  lassúbb  lesz,  s  végre  telje- 
sen megszűnik. 

(b)  Különös,  hogy  azon  vonal,  mely  a  délt  elválasztja 
az   északtól,   egészen  megegyezik  a  politikai  határokkal. 

(c)  Tagadhatlan,  hogy  a  föld  termékenysége,  határainak 
erős  volta  s  természetes  közlekedési  eszközei  áltálában  nagyobb 
befolyással  vannak  valamely  ország  kifejlésére?  mint  éghajlata. 

VII.  FEJEZET. 

A  HALADÁS  TÖRVÉNYEINEK  BEFOLYÁSA 
AZ  ÁLLAMSZERKEZETRE. 


A  tények  szakadatlan  sora  mutatja: 

hogy  minden  haladást  a  különböző  egyéniségek 
érintkezései  idéznek  elő; 

hogy  iránya  az  uralkodó  eszméktől  függ; 

hogy  végre  a  haladás  mértékét  a  szükségek  hatá- 
rozzák meg. 

Míg  tapasztalatok  nem  mutatják  e  tételek  helyte- 
lenségét, azokban  találjuk  föl  szükségkép  minden  hala- 
dás törvényeit. 

Ha  immár  —  a  mint  összes  történeteink  folyamá- 
ból következtetnünk  kell  —  haladás  az  ember  földi  ren- 
deltetése :  következőleg,  ha  minden  lény  elégültsége 
attól  függ,  mennyiben  tölti  be  hivatását,  s  bármely  vi- 
szony csak  annyiban  állhat  fön  tartósan,  amennyiben 
az  egyes  lények  fejlődésére  vonatkozó  természeti  tör- 
vényeknek megfelel,  —  csak  azon  államintézmények 
lehetnek  tartósak,  melyek  a  haladás  érintett  törvényei- 
vel megegyeznek. 

Azon  kérdés  eldöntése  tehát:  mennyiben  helyesek 
s  különösen  mennyiben  kivihetők  gyakorlatilag  az  ál- 
lam rendezéséről  e  műben  felállított  elvek?  azon  kérdés 

vizsgálatától  függ,  hogy  ez  elvek  megegyeznek- e  a  ha- 
ladás törvényeivel :  azaz,  ha  vájjon  azon  intézmények, 
melyek  szerint  az  állam  hatalmát  csupán  arra  szorí- 
tották, ami  természeténél  fogva  az  egész  államot  illeti, 
s  minden  egyéb  körben  az  önkormányzás  elvét  követik, 
előmozdítják-e  a  különböző  egyéniségek  élénk  érintke- 
zéseit, ■ —  megfelelnek-e  a  kor  uralkodó  eszméinek  s  a 
jelenkor  szükségeinek? 

E  kérdésre  fordítjuk  végűi  olvasóink  figyelmét. 

VIII.  FEJEZET. 

A  HALADÁS  ELSŐ  TÖRVÉNYÉNEK  GYAKOR- 
LATI EREDMÉNYEI. 


Ha  igaz,  hogy  minden  elohaladást  csak  egyesek 
tesznek,  mivel  a  tömeg  —  szellemi  és  anyagi  tekintet- 
ben —  csak  úgy  haladhat,  ha  minden  egyes  külön  tö- 
rekszik előre,  e  törekvést  pedig  csak  különböző  egyé- 
niségek érintkezései  idézik  elő:  innen  két  törvény  kö- 
vetkezik : 

1.  Hogy  minden  haladás  csak  annyiban  lehetséges, 
a  mennyiben  külön  egyéniségek  vannak,  s  szükségkép 
annál  élénkebb,  minél  élesebben  nyilatkozó  jellemmel 
bírnak  ez  egyéniségek. 

2.  Hogy  ami  csak  a  különböző  egyéniségek  közt 
szaporítja  az  érintkezéseket,  mind  előmozdítja  a  hala- 
dást, minden  elkülönzés  pedig  mindig  tespedésre  vezet 
szükségkép. 

Ha  immár  az  ember  rendeltetését  szellemi  és  anyagi 
erői  mindinkább  kifejtésében,  azaz  minden  oldalú  hala- 
dásában kell  keresnünk;  s  hogy  mennyiben  érezzük  jól 
magunkat,  nálunk  embereknél,  mint  minden  teremt- 
ménynél, attól  fü^,  mennyiben  töltjük  be  hivatásun- 
kat-, sőt  miután  sokáig  nem  is  állhatnak  föl  oly  viszo- 
nyok,   melyek    az  egyes   lényeket    illető    természeti    tör- 

vényekkel  ellenkeznek:  önként  következik,  hogy  az  oly 
államintézmények,  melyek  az  egyéniségek  megsemmisítésén 
munkálnak,  vagy  a  különböző  egyéniségek  érintkezését  aka- 
dályozni törekszenek,  nemcsak  nem  adhatnak  megnyug- 
vást, sőt  fön  sem  állhatnak  hosszas  ideig,  miután  az  ilyen 
intézmények  ellen  irányzott  minden  törekvést  tulajdon- 
kép csak  olyannak  tekinthetni,  mely  által  az  ember  ren- 
deltetése akadályait  igyekszik  elhárítani,  s  mely  azért 
elvégre  mindig  szükségkép  czélhoz  vezet. 

Polgárisodásunk  egész  története  azt  mutatja,  hogy 
minden  időszakban  mindig  csak  oly  viszonyok  ellen  tá- 
madt visszahatás,  melyek  a  haladás  fönebb  érintett  tör- 
vényével ellenkeztek. 

Ha  Európa  állását  vizsgáljuk  a  középkorban,  az 
élesen  kifejezett  egyéniségek  egész  tömegével  találko- 
zunk. A  hol  ma  nagy  államokat  látunk,  s  a  közös  nem- 
zetiség öntudata  milliókat  fűz  egy  egészszé,  sok  ön- 
álló helyhatóság  állott  akkor,  melyeket  legfölebb  is  a 
hűbériség  laz  köteléke  tartott  egybe  ;  ez  is,  gyakorlatilag 
véve,  gyakrabban  szolgált  alkalmul  súrlódásokra  és  tu- 
sákra,  mintsem  békés  érintkezések    eszközlője  volt. 

Amint  korunkban  mindinkább  elterjedt  az  iro- 
dalmi nyelvek  uralma,  s  a  műveltség  növekedésével  csök- 
kent a  különböző  kiejtések  száma,  s  amint  Európa  nagy 
részében  szükségkép  föltűnik  előttünk  jelenleg  az  egy- 
formaság erkölcsökben,  nézetekben,  életmódban,  sőt 
magára  a  ruházatra  nézve  is:  úgy  ekkor  mindebben  a 
legnagyobb  különféleség   uralkodott. 

Amit  közlekedési  eszközeink  könnyűsége  mellett 
a  legnagyobb  távolságok,  sőt  a  világtenger  sem  eszkö- 
zölhet :    egy    hegyláncz,    folyam    vagy    erdőség,  sőt  egy 

előítélet  válaszfala,  avagy  valamely  emlékezet  megtette 
akkor;  s  úgy  találjuk,  hogy  a  középkorban  egészen  kis 
községek,  bárha  nem  választák  el  azokat  természetes 
határok,  sőt  egyes  várak  lakúi,  ha  szomszédok  valának 
is,  idegenebbek  voltak  egymás  iránt,  mint  most  a  kü- 
lönböző világrészek  lakói.  A  római  birodalom  romjaiból, 
mely,  midőn  összeomlott,  még  nem  volt  képes  teljesen 
fölolvasztani  magában  a  befogadott  különböző  népi- 
ségeket,  s  a  szerint,  amint  területe  különböző  részei 
inkább  vagy  kevesbbé  elsajátíták  Róma  nyelvét,  erköl- 
cseit és  fogalmait,  igen  különböző  népegyéniségek 
keletkezésére  adott  alkalmat,  —  és  a  nagy  germán 
népek  szétszakadozott  részeiből  tömérdek  egyéni  élet 
állott  elő  a  középkorban,  minővel  egy  más  korszakban 
sem  találkozunk;  leggazdagabb  anyagául  egy  nagyszerű 
polgárisodásnak,  egyik  tényezőéül  majdnem  végtelen 
haladásnak.  Hogy  azonban  ez  valóban  bekövetkezzék, 
szükséges  vala  érintkezésbe  jönniök  az  egyéniségeknél:: 
s  így  természetesen  mindaz  ellen,  ami  ilyes  érintke- 
zések keletkezésének  útjában  állott,  a  túlságosan  szigorú 
zárkózottság,  a  középkor  individualismusa  ellen  szük- 
ségkép visszahatásnak  kellé  támadni,  s  a  középkor 
egész  története,  minden  ujabbkori  állam  kezdetétől  a 
jelenkorig  nem  egyéb  e  visszahatás  történeténél,  mely 
mindig  szélesebb  kiterjedést  vőn.  Valamint  a  római 
egyház  törekvése  az  összes  keresztyénségnek  egy  anya- 
szentegyházba való  egyesítésére  volt  irányozva:  ágy  a 
világi  viszonyokra  nézve  is  egészen  hasonló  törekvések- 
kel találkozunk  minden  hűbéri  államban. 

Mindenütt  érzik  az  egymáshoz  közeledés  szükség 
mindenütt  azon  vannak,  hogy    tágítsák    azon    határokat. 

melyek  közt  azelőtt  mozogtak,  s  elhárítsák,  ami  az 
egyének  kölcsönös  érintkezéseinek  útjában  állott.  Az 
egyház  alapelvei  s  az  ó-kori  emlékek ;  azon  vágy,  misze- 
rint minden  egyes  hűbérnök  növelni  törekszik  hatalmát 
s  a  nép  ama  szüksége,  hogy  az  egyesek  önkénye  ellen, 
kiknek  önállósága  veszedelmes  rá  nézve,  —  magát  biz- 
tosítsa; az  egyes  államok  törekvése,  hogy  önállóságukat 
megóvják,  s  ami  szintoly  általános  törekvés  volt,  hogy  ki- 
jebb  terjeszszék  hatalmukat:  mind  közremunkált  az  érin- 
tett irányban.  S  a  középkor  kezdetén  mindenütt  az  egyéni- 
ségek legtarkább  sokaságával  találkozunk,  az  egyén  oly 
mértékű  önállóságával,  mely  mellett  szilárdalapú  rend 
nem  volt  lehetséges;  az  érintett  iránybani  folytonos 
törekvések  következtében  úgy  találjuk,  hogy  a  közép- 
kor végén  már  annyira  korlátozva  volt  az  egyéni  sza- 
badság, a  mennyire  azt  a  nagyobb  államok  fönállása 
megkívánta. 

Az  egyéniségek  szoros  elkülönzése  elleni  visszaha- 
tás czélját  érte,  a  középkor  zűrzavarából  több  nagy 
állam  állt  elő,  melyekben  az  előbb  önálló  egyéniségek 
tömegét  egy  egészszé  látjuk  egyesülve.  Az  egyéniségek 
szoros  zárkózottsága  helyett  élénk  közlekedés  támadt 
azok  közt,  s  ha  az  ujabbkor  folyama  alatt  a  haladás  egy 
korszakban  sem  volt  nagyobb  és  annyi  oldalú,  mint  a 
középkor  végén:  oka  az,  mivel  épen  akkor  leginkább 
megvoltak  a  haladás  föltételei,  és  sem  határozott  jellemű 
egyéniségek  sokaságában  nem  volt  hiány,  sem  az  érint- 
kezések nem  hiányoztak  azok  közt. 

Azonban  nem  természete  a  visszahatásnak,  hogy 
rögtön  megszűnjék.  Sőt  inkább,  amely  irányban  soká 
haladtak  elő,  s  a  melyen  kedvező    eredményre  jutottak, 

rendesen  végletekig  mennek  azon,  míg  be  nem  látják, 
miszerint  rég  áthágták  a  határokat,  melyek  közt  annak 
követése  kedvező  volt  fejlődésükre.  Ügy  történt  e 
részben  is. 

Hogy  a  különböző  egyéniségek  békés  érintkezését 
lehetővé  tegyék,  s  a  viszonyok  azon  állandóságát  és 
biztosságát  idézzék  elő,  amely  nélkül  előhaladás  nem 
képzelhető,  nagy  államokat  kellé  alkotni,  s  korlátozni 
kellé  az  egyén  korlátlan  szabadságát  az  állam  ellené- 
ben. Minden  előlépés  ez  irányban  a  középkor  folytán 
előhaladás  volt  a  polgárisodásban  is,  s  annál  követke- 
zetesben követék  azt,  mivel  az  ó-kori  polgárisodás  em- 
lékezései, melyek  után  törekedtek,  s  egyszersmind  a 
fejedelmek  érdekei,  kik,  mint  az  állam  képviselői,  az 
államhatalom  minden  kiterjedésével  mindig  szükség- 
kép nyertek,  szintén  közremunkáltak  az  egyéni  szabad- 
ságnak mindinkább  megszorítására.  A  tudományok  föléle- 
désével azon  eszmék  is  uralomra  jutottak,  melyeket  az 
ó-kor  az  államról  fölállított,  s  a  királyság  a  római  im- 
perátorok állását,  s  akik  szabadságért  lelkesültek,  a 
római  köztársaság  szabadságát  tekintették  czélul,  a 
melyre  minden  erővel  törekedtek.  Mindinkább  terjedt 
azon  meggyőződés,  hogy  valódi  rendet  és  biztosságot 
csak  az  állam  korlátlan  hatalmától  várhatni;  hogy  az 
egyes  szabadsága  csak  az  államhatalombani  részvéte- 
lében állhat,  s  az  egyetemes  haladás  és  minden  egyes 
jóléte  csak  akkor  van  teljesen  biztosítva,  ha  az  egye- 
temre; vagy  arra,  aki  ezt  —  az  államot  —  képviseli, 
bízzák  a  gondoskodást  mindkettő  fölött.  A  korlátlan 
egyéni  szabadság  rossz  eredményeit  sokkal  inkább  érez- 
ték a    középkorban,    hogysem    a    következő    időszakban 

el  ne  feledték  volna,  miszerint  a  merőben  ellenkező 
irány  követése  is  ártalmas  következményeket  vonhat 
maga  után. 

A  XVI.  század  kezdetétől  a  legújabb  korig  folyto- 
nos harcznak  vagyunk  tanúi  az  egyéni  szabadság  ellen. 
Minden  lépéssel  növekedett  az  állam  hatalma,  s  keske- 
nyebbek lettek  a  határok,  melyek  közt  az  egyén  ön- 
állólag  mozoghatott.  Először  az  egyházat  vetették  az  ál- 
lam alá,  aztán  az  államban  levő  kisebb  községek  önál- 
lóságát —  az  egyes  megyék,  városok,  községek  önha- 
tóságát  —  tevék  semmivé  saját  ügyeik  igazgatását 
illetőleg  is,  végre  maguktól  a  szüléktől  még  azon  jo- 
got is  elvették,  hogy  saját  gyermekeiket  növelhessék. 
Ipar  és  kereskedés,  építészet  és  közlekedési  eszközök,  a 
telepedési  jog,  s  a  községek  szegényeinek  ellátása,  a 
mi  csak  az  egyes  előtt  fontos,  s  ami  által  valahogyan 
ártalmára  lehetne  önmagának,  mind  az  államra  lőn  ru- 
házva. A  szabadság  eszméje  lépésről  lépésre  háttérbe 
lett  szorítva  az  egyenlőség  eszméje  által,  s  kíméletlenül 
összeronták,  ami  csak  ezzel  ellentétben  állott.  Minden 
nemzetiségi  különbséget,  a  család  minden  jogosultságát, 
minden  egyéni  sajátságot  veszélyesnek  tekintettek  az 
államra  nézve.  Mintha  minden,  ami  a  közönségesen  fö- 
lűlemelkedett,  lealacsonyítana  másokat,  s  minden,  ami 
szilárdan  áll,  szirt  volna,  melyen  a  közjó  szenvedhetne 
hajótörést,  nem  szűnő  buzgalommal  folyt  az  egyenge- 
tés munkája  az  állam  részéről  századokon  át,  míglen 
a  kommunismus,  —  mivel  követői  következetesbek  vagy 
talán  kevesbbé  eszélyesek  voltak  másoknál,  —  végre  a 
rég  követett  alapelvek  végeredményeivel  föllépett,  s 
azok  nevében  megtagadta  a    család  és   tulajdonjog  léte- 

zési  jogát:  — -  csuda-e,  ha  ez  irány  ellen,  mely  végre 
minden  egyéni  élet  megsemmisítésére  vezetne  szük- 
ségkép, szintoly  visszahatás  támadt  immár,  mint 
akkor,  midőn  a  szertelen  egyéni  szabadság  lehetet- 
lenné tette  minden  társadalmi  rend  fönállását?  csuda-e, 
mondom,  ha  azon  tagadhatlan  bajokkal  és  veszélyek- 
kel szemben,  melyek  az  államhatalom  túlságos  kiter- 
jesztéséből erednek,  az  egyes  nemzetiségek  nevében 
oly  igényekkel  lépnek  föl  az  állam  irányában,  melyek 
fölbontására  vezetnének  ;  ha  a  nagyobb  mértékű  egyéni 
szabadság  szükségének  érzete,  mely  mindenkivel  közös, 
oda  vitt  elvégre,  hogy  immár  azon  korlátozások  miatt 
is  megtámadják  az  államhatalmat,  melyek  alá  a  köz- 
érdek veti  az  egyest?  csuda-e  végre,  ha  Proudhon 
magát  az  állam  lételét  is  szerencsétlenségnek  monda,  s 
az  anarchiát  nyilvánítá  egy  felvilágosult  és  polgáriso- 
dott  századhoz  egyedül  méltó  államformának?  A  fran- 
czia  állambölcselő  gúnyolt  tana  végre  sem  egyéb  azon 
állítás  ellentételénél  (antithesis),  miszerint  az  állam- 
nak kell  mindent  kormányoznia,  s  Rousseau  előtt  és  után 
hányan  léptek  föl  e  tannal,  hányan  intézték  egészen  a 
szerint  eljárásukat,  s  mégis  nagy  bölcselőknek  és  állam- 
férfiaknak tartattak. 

Azt  szokták  mondani:  minden  hatás  visszahatást 
szül;  ez  azonban  csak  annyiban  igaz,  amennyiben  a 
hatás,  iránya  által,  vagy  túlságosan  heves  és  egyoldalú 
volta  miatt,  ellentétben  áll  a  dolgok  természetes  folya- 
mával. A  betegség  ellen  idéz  visszahatást  elő  a  termé- 
szet, nem  az  egészség  ellen;  így  a  visszahatás,  mely  ko- 
runkban az  államhatalom  szertelen  kiterjesztési'  ellen 
bekövetkezett,  olyas,  mint  amely  azelőtt  a  középkor  vi 

nyai  ellen  volt  irányozva*,  mi  a  legvilágosabb  bizonyság, 
hogy  azon  egyoldalú  irány,  melyet  követünk,  szintoly 
hibás,  valamint  a  középkori  volt. 

Miután  minden  haladás  csak  különböző  egyénisé- 
gek érintkezése  által  lehetséges,  oly  viszonyok  közt, 
melyek  az  egyén  önálló  fejlődését  folyvást  megzavar- 
ják, szintoly  kevéssé  találhat  megnyugvást  az  embe- 
riség, mint  a  melyek  közt  a  különböző  egyéniségek 
békés  érintkezése  lehetetlenné  van  téve.  Itt  és  amott 
egyaránt  akadályozva  van  a  haladás,  itt  és  amott  gátolva 
érzi  magát  az  ember  földi  rendeltetése  betöltésében,  s 
mindenik  esetben  szükséges  a  visszahatás :  mert  az  csak 
azon  törvények  eredménye,  melyek  szerint  fejlődik  az 
emberiség. 

Tartós  megelégedést  csak  oly  államintézmények 
szülnek,  melyek  sem  külön  egyéniségek  létezését  nem 
teszik  lehetetlenné,  sem  azoknak  érintkezéseit  nem 
akadályozzák;  de  mivel  ez  csak  úgy  lehetséges,  ha  az 
egyénnek  van  bizonyos  köre,  a  melyen  belül  egyénisége 
föntartására  és  kifejtésére  kellő  önállósággal  bír,  a  nél- 
kül, hogy  ez  által  az  állam  veszélyeztetnék:  önként  kö- 
vetkezik, hogy  az  államhatalomnak  arra  szorítása,  a  mi 
természeténél  fogva  az  összes  államot  illeti,  azon  kórok- 
iéit, ahol  az  állam  fönállásával  nem  ütközik  egybe  az 
önállóság  elvének  alkalmazása,  vagyis  az  e  munka  foly- 
tán kifejtett  elvek  gyakorlati  létesítése,  megfelel  a  hala- 
dás első  törvényének. 

Ha  bármely  irányt  hosszabb  ideig  követnek,  min- 
dig nagy  nehézségekkel  jár  más  utat  törni;  s  épen 
azért  nem  ritka  dolog,  hogy  egy  ösvényt  akkor  sem 
hagynak  mindjárt  el,  ha  belátják,  hogy  nem  az  az  igazi 

út,  remélvén,  hogy  talán  azon  is  legalább  közelebb 
jutnak  a  czélhoz.  Ugyanez  itt  az  eset.  Miután  az  állani 
rendezésére  nézve  századokig  egy  utat  követtek  mi- 
után megszokták  mindig  csak  az  államhatalom  kiter- 
jesztésében keresni  a  haladást,  s  annak  folytán,  össze- 
romboltak mindent,  ami  az  állam  korlátlan  hatalmát 
korlátozhatta  volna,  bizonyára  nehéz  dolog  új  ösvé- 
nyeket tűrni.  De  ha  igaz,  hogy  a  haladás  az  ember  ren- 
deltetése, s  minden  haladást  csak  különböző  egyénisé- 
gek érintkezése  eszközölhet;  hogy  ennél  fogva  — 
semmi  sem  levén  maradandó,  ami  az  ember  rendelte- 
tésével ellenkezik,  —  az  állam  jelen  intézményeit, 
melyek  az  önálló  egyéniségek  lételét  megsemmisítik, 
végtére  is  másokkal  kell  fölcserélni :  azon  gyakorlati 
nehézségeket,  mikkel  a  haladás  törvényeinek  megfelelő 
ujabb  ösvény  kérdése  jár,  nemcsak  nem  tarthatjuk 
legyőzhetleneknek,  sőt  inkább  e  nehézségek  legyőzése 
egyik  föladatul  tekintendő,  melynek  megoldását  ha- 
laszthatni  ugyan,  de  ki  nem  kerülhetni;  mert  azt  elér- 
nünk, amire  természetes  hivatásunk  betöltése  végett 
szükségünk  van,  bajos  lehet  ugyan,  de  sohasem  lehe- 
tetlen,  (a). 


Jegyzet  a  VI.  könyv    nyolczádik  fejezetéhez.  377 


JEGYZET  A  VIII.  FEJEZETHEZ. 

(a)  Félreértések  kikerülése  végett  szükségesnek  tartok 
egy  kis  megjegyzést.  Amint  Aristoteles  azon  tételt  állítá 
föl,  hogy  az  erényt  a  helyes  középben  kell  keresnünk:  azt 
állítják  az  ujabb  időben,  hogy  oly  intézmények  mozdítják  elo 
leginkább  az  állam  jólétét,  melyekben  az  ellenkező  elvek  közt 
helyes  középet  tudtak  tartani.  Amily  igaz  ez  állítás,  oly 
gyakran  csalatkoztak  gyakorlati  alkalmazásában,  midőn  azt 
hitték,  hogy  a  helyes  középet  úgy  érhetik  el,  ha  egy  elvet 
sem  követnek  egész  következetességei.  Nem  az  által  segít- 
hetni korunk  baján,  hogy  az  összpontosítás  elvét  sehol  sem 
alkalmazzák  szigorú  következetességgel ;  sot  azt  hiszem  meg- 
mutattam, hogy  ha  az  elvet  nem  követjük  bizonyos  körön 
belül,  szükségkép  az  állam,  vagyis  az  egyéni  szabadság  első 
föltétele  megsemmisítését  idéznők  elő.  Nézeteim  csak  abban 
különböznek  a  divatos  nézetektől,  hogy  az  államot  nem  te- 
kintem egyedüli  czélúl,  hanem  inkább  minden  egyes  jóléte- 
eszközéül,  s  azt  hiszem,  hogy  e  czélról  az  eszköz  fölött  nem 
szabad  megfeledkeznünk.  Mint  az  államot  csupán  a  közpon- 
tosítás elve  által  tarthatni  föl :  úgy  az  egyes  jóléte  az  egyéni 
szabadság  elvén  alapszik.  Mindkét  elvet  a  legszigorúbb  követ- 
kezetességgel, de  mindeniket  csak  bizonyos  körben  kell  követni. 
Ha  mindabban,  ami  az  állam  köréhez  tartozik,  a  közpon- 
tosítás maximumát,  s  mindabban,  a  mi  e  körön  kívül  fekszik, 
a  legnagyobb  decentralisatiót  létesítjük,  —  csak  akkor  értük 
el  a  juste-milieu-t,   a  helyes  középet. 

IX.  FEJEZET. 

MELY   GYAKORLATI   EREDMÉNYEI  VANNAK 
A  HALADÁS  MÁSODIK  TÖRVÉNYÉNEK. 


Amely  értelemben  az  emberek  többnyire  veszik 
a  szabadság,  egyenlőség  és  nemzetiség  eszméit,  és  a 
melyben  azokat  korunk  uralkodó  eszméinek  tekinthetni: 

A  szabadság  azon  lehetőség,  mely  szerint  az  egyén 
saját  erőit  és  mindazt,  ami  körüle  van,  önállólag  hasz- 
nálhatja. 

Az  egyenlőség  elve  azon  jogalap,  melynél  fogva  min- 
denki igényt  tart  ugyanazon  szabadságra. 

A  nemzetiség  elve  a  szabadság  elvének  alkalmazása 
azon  sajátságokra,  melyeknek  öntudata  az  egyesben, 
mint  valamely  nép  tagjában  él. 

Ha  immár  a  haladás  iránya  mindig  az  uralkodó 
eszméktől  függ:  innen  következik,  hogy  a  nehézsé- 
geknek, melyek  a  haladást  bizonyos  irányban  gátolják, 
mindig  szükségkép  annál  nagyobbaknak  vagy  kiseb- 
beknek kell  lenniök,  minél  inkább  vagy  kevesbbé 
egyező  az  irány  a  szabadság,  és  nemzetiség  eszméivel, 
azon  értelemben,  melyet  azoknak  korunkban  tulajdoní- 
tanak. Csak  akkor  lehetetlen  merőben  a  haladás,  ha 
azon  irány,  a  melyben  haladni  akarunk,  ellentétben  áll 
e  fogalmakkal. 

Mert,  amint  az  ember  akarat-szabadságát  kor- 
látozzák azon  viszonyok,  a  melyek  közt  él:  szintúgy 
korlátozza  saját  esze,  s  az  ember  soha  sem  akarhatja 
komolyan  azt,  ami  fogalmaival  ellenkezik  arról,  ami  jó, 
hasznos  és  lehetséges. 

E  munka  folytán  többször  figyelmeztettem  olva- 
sóimat azon  ellentétre,  mely  azon  értelem  közt  van,  a 
melyben  a  szabadság,  egyenlőség  és  nemzetiség  eszméit 
az  államban  valósítani  törekszenek,  és  a  között,  amint 
e  fogalmakat  az  emberek   többnyire  veszik. 

Magában  véve  e  fogalmak  közül  egyikről  sem 
mondhatni,  hogy  valósítása,  azon  értelemben,  amint  az 
államban  veszik,  egyáltalában  lehetetlen. 

Az  egész  ó-kor  folytán  az  államhatalombani  része- 
sülésben keresték  a  szabadságot,  s  az  államhatalom 
részére  korlátlan  hatalmat  követeltek  minden  egyes 
fölött.  Minden  kényúri  államban  valósítva  van,  leg- 
alább az  egyesek  állását  illetőleg,  az  államhatalom  irá- 
nyában, a  legteljesebb  egyenló'ség,  s  még  ez  elv  leg- 
szélső következményeire  sem  hiányzik  példa,  midőn 
megszűnik  a  magántulajdon  és  a  család.  A  nemzetiség 
elvét  pedig,  mint  a  történetből  tudjuk,  igen  gyakran  te- 
kintették valamely  nép  kizárólagos  uralma  jogalapjául 
minden  más  fölött.  Honnan  van  mégis,  hogy  ez  alap- 
elvek valósítása,  minden  következetesség  daczára,  mely- 
lyel  azon  czélra  törekedtek,  daczára  azon  roppant 
eszközöknek,  melyek  az  államnak  jelenleg  rendelkezé- 
sére állanak,  s  azon  kíméletlenségnek,  melylyel  azokat 
egy  vallástalan  korszakban  használták,  midőn  valahány- 
szor az  államról  van  szó,  mindig  szem  elől  látszanak 
téveszteni    a    jog    fogalmát    vagy    legalább    tiszteletét; 


380  Az  uralkodó  eszmék  befolyása  az  államra. 

honnan  van,  kérdem,  hogy  mindezek  daczára  ez  alapel- 
vek közül  egyet  sem  tudtak  valósítani  az  államban,  a 
nélkül,  hogy  mihelyt  hosszas  erőfeszítések  után  czélhoz 
véltek  jutni,  azonnal  visszahatás  ne  támadt  volna  azon 
viszonyok  ellen,  melyekre  oly  hosszas  ideig  törekedtek, 
amely  visszahatás  megint  koczkáztatá  az  érintett  viszo- 
nyok fönállását? 

E  tagadhatlan  tények  első  oka  kétségtelenül  abban 
rejlik,  hogy  e  fogalmak,  —  azon  értelemben,  melyet 
azoknak  az  államtudomány  tulajdonít,  —  amint  az  első 
részben  megmutattam,  —  ellentétben  állanak  egymás- 
sal; másik  okát  azonban  bizonyára  abban  kell  keres- 
nünk, hogy  az  államban  olyasmit  törekszenek  valósítani, 
ami  a  nagy  többség  fogalmaival  ellenkezik.  Mivel  azon 
szabadság,  melyre  az  emberek  többsége  jogot  tart, 
egyéb  valami,  mint  amit  az  államban  valósítani  akar- 
nak: épen  azért  nem  képes  a  többség  e  szabadság  élve- 
zetére, s  nem  lehet  azt  tartós  alapra  helyezni,  míg  oly 
irányt  követnek  e  részben,  mely  minden  egyes  törekvé- 
seivel ellentétben  áll. 

Igaz,  változhatnak  uralkodó  eszméink,  s  azon  tete- 
mes befolyás  mellett,  melyet  a  fönálló  viszonyok  fogal- 
maink alakítására  gyakorolnak,  e  fogalmak  az  által, 
hogy  az  állam  a  legnagyobb  következetességgel  merő- 
ben ellenkező  irányt  követ,  szintén  átalakulást  szenved- 
hetnek lassankint.  Még  a  teljes  átalakulás  lehetőségét 
sem  tagadom.  Ha  a  keresztyénség,  mint  sokan  hiszik, 
elvesztette  hatását  az  emberek  kedélyére;  ha  a  vallást 
az  állam  eszközévé  tevék,  melyet  az,  mint  rendőri 
intézményt,  ünnepélyei  dicsőitésére  használhat :  ha  az 
államhatalom    körét    mindinkább    kiterjesztik,     míg    az 

egyes,  minden  eszköztől  megfosztva,  melylyel  önál- 
lóságát föntarthatná,  mindent  az  államtól  kénytelen 
várni;  ha  mindent,  ami  csak  ez  iránynyal  ellenke- 
zik, csírájában  el  tudnak  fojtani,  minden  ellenkező 
gondolatot  államvétségnek  nyilvánítanak,  minden  el- 
lenkező törekvést  levernek  az  államnak  rendelkezésére 
álló  anyagi  eszközökkel ;  szóval,  ha  a  caesarismus  — 
mint  az  egyedüli  forma,  melyben,  a  jelenkori  államok 
nagysága  mellett,  az  egyént  teljesen  alá  lehet  vetni 
az  államhatalomnak,  hosszas  időre  megszilárdul:  (b) 
akkor  azon  fogalmakat  is  mások  váltják  föl  lassan- 
kint, melyek  a  caesarismussal  ellenkeznek.  Azon 
államhatalom,  mely  magának  igényli  állampolgárainak 
növelési  jogát,  minden  eszközzel  rendelkezik,  hogy  az 
új  nemzedék  érzelmeit  is  szükségei  szerint  idomítsa*, 
s  jöhetnek  idők,  midőn  az  emberiség,  az  állam  —  vagy 
az  állam  élén  álló  egyedúr  —  hatalmának  teljesen 
alávetve,  szintoly  jól  érzi  magát,  mint  az  Antoninok 
korában  történt.  Csak  ne  feledjük,  hogy  ez  eset  csupán 
akkor  fordulhat  elő,  ha  a  jelenkor  uralkodó  fogalmai 
teljesen  átalakultak,  és  hogy  az  ily  változás  csak  hosszas 
idő  eredménye  lehet. 

Amint  az  egyes  gondolatainak  fejlődési  rendé  nem 
lehet  önkényes,  hanem  azon  fogalmaktól,  melyeket  érzé- 
keivel fölfog,  azok  fogalmaitól,  a  kikkel  érintkezésbe  jő, 
s  mindenek  fölött  az  emberi  lélek  tehetségeitől  függ, 
miknél  fogva  minden  gondolkodás  csak  bizonyos  tör- 
vények szerint  történhetik :  ugyanez  az  eset  a  népek- 
nél is,  sőt  az  összes    emberiségre  nézve. 

Minden  korszak  uralkodó  eszméi  azon  fogalmakból 
erednek,  melyekből  kiindult,  a  visszonyokból,  melyeken 

átment,  az  érintkezésekből,  melyekbe  különböző  népek, 
mint  különböző  eszmék  képviselői,  egymással  jöttek, 
végre  az  emberi  gondolkodás  azon  örök  törvényeiből, 
melyeknek  egész  népek  uralkodó  eszméinek  fejlődési 
rendje  is  alá  van   vetve. 

Innen  következik,  hogy  valamely  kornak  uralkodó 
eszméi  sohasem  változhatnak  meg  rögtön,  s  hogy  tehát 
a  haladás  irányának  rögtöni  megváltozása  is  lehetetlen, 
miután  mindig  az  uralkodó  eszmék    határozzák  azt   meg. 

Ha  immár  meggyőződtünk  a  felől,  hogy  az  egyéni 
szabadság  fogalma  szabta  meg  minden  törekvés  irányait 
keresztyén  polgárisodásunk  folyama  alatt;  ha  az  összes 
történetírás  ellenmondhatlanúl  bizonyítja,  hogy  száza- 
dokon keresztül  abban  állott  minden  haladás,  misze- 
rint az  egyéni  szabadság  mindig  több-több,  s  a  hol  a 
polgárisodás  legfőbb  fokra  fejlődött,  minden  ember 
részére  lőn  biztosítva;  ha  végre  belátjuk,  hogy  minden 
erőfeszítés  daczára,  melyeket  századok  .óta  tettek  az 
ó-kor  alapelvei  valósítása  végett,  daczára  azon  általános 
elismerésnek,  melyben  ez  elvek  elméletileg  részesültek, 
gyakorlati  létesitésök  mindig  épen  a  többség  fogalmá- 
ban talált  legyőzhetlen  akadályokra:  valóban  több  erőt 
kell  tulaj donítnunk  a  többség  ezen  fogalmainak,  hogy- 
sem azoknak  hirtelen  megváltozását  várhatnék,  s  ekkép 
merőben  lehetetlennek  kell  tekintenünk  azon  elméletek 
valósítását  is,  melyeket  nemcsak  a  kommunismus,  hanem 
mindazok  követnek,  akik  az  állam  hatalmát  mindig 
kijebb  terjeszteni,  s  az  egyént  mindig  szűkebb  korlátok 
közé  igyekeznek  szorítani. 

A  legnagyobb  fölforgatások  esetében  is  nagyobb 
befolyást    kellene    az    egyéni    szabadság    eszméjének    a 


Második  rész.  Hatodik  könyv.  Kilenezedik  fejezet.  383 

jövendő  alakítására  gyakorolnia,  mint  a  minőt  most 
annak  engedni  akarnak. 

Nem  ismerünk  nagyobb  átalakulást  a  történetek- 
ben, mint  akkor  történt,  midőn  a  római  birodalom 
elenyészett.  Amint  a  politikai  és  társadalmi  viszonyo- 
kat erőszakosan  összeronták  a  barbár  népiségek,  ezer 
meg  ezer  darabra  hullt  szét  a  nagy  birodalom,  s  az  egész 
világ,  mely  fölött  Róma  uralkodott,  új  alakot  öltött 
külsőleg,  —  s  talán  még  nagyobb  volt  azon  forralom, 
mely  ugyanakkor  az  eszmékben  történt. 

Azon  népek  uralkodó  fogalma,  melyek  Rómát 
megtörték,  a  legteljesebb  egyéni  szabadság  öntudata 
volt,  melynek  mindenki  csupán  önerejében  találta  föl 
határait;  a  keresztyénség  uralkodó  eszméje,  melynek 
hatása  szintén  terjedni  kezdett  ugyanakkor,  az  egyén 
szellemi  szabadságának,  s  az  emberi  nem  egységének 
eszméje  volt:  nem  amint  Róma  értette,  minden  népnek 
egyetlen  nép  zsarnoksága  alá  vetése  által;  hanem  mint 
a  föld  minden  népeinek  egy  közös  egyházban  való 
egyesülése.  Ez  eszmék,  melyek  annyira  különböztek  az 
ó-koriaktól,  egy  új  polgárisodásnak  szolgáltak  kiindulási 
pontjaiul,  s  meghatározák  azon  irányt,  melyben  ezred- 
éven át  haladt  az  emberiség;  —  még  is  mindez  nem 
volt  képes  az  ó-kor  hatását  polgárisodásunkra  megsem- 
misíteni, s  ama  roppant  átalakulás  daczára,  melyet  a 
keresztyénség  az  emberek  eszméiben  és  nézeteiben  elő- 
idézett, e  tekintetben  is  fontos  nyomai  maradtak  fön 
számunkra  az  ó-világnak:  a  régiség  szellemi  romjai, 
melyek  előttünk  fontosabbakká  lettek  azon  óriási  épít- 
ményeknél, melyeket  századok  múlva  bámulunk  és  tö- 
rekszünk utánozni.     Ki  nem  tudja,  minő  hatással  voltak 

összes  polgárosodásunkra  a  római  impérium  emlékei,  a 
helyhatósági  intézmények  maradványai,  melyek  a  nép- 
vándorlások zűrzavarában  fönmaradtak,  és  a  római  jog? 
Ki  tagadhatja,  hogy  az  egyéni  szabadság  utáni  törekvést 
az  egész  középkoron  át  modosítá  a  vágy,  eró's  államot 
alkotni,  a  helyhatósági  intézmények  utáni  törekvés  s  a 
római  jóg  fogalmai?  Sőt,  hogy  az  ókor  ezen  eszméinek 
bofolyása  a  tudományok  föléledésével  annyira  növeke- 
dett, miszerint  úgy  tetszik,  mintha  azon  eszméket  is 
háttérbe  szorítá  vala,  a  melyekből  polgárisodásunk  ki- 
indult? Ha  azt  hiszszük  is,  hogy  a  jelen  polgárisodás 
enyészetéhez  közelít:  föltehetjük-e,  hogy  kevesebb  nyo- 
mát hagyja  maga  után  lételének,  mint  az  ó-kori  művelt- 
ség? hihetjük-e,  hogy  a  keresztyénségből,  ha  eltérnek 
is  tanaitól,  nem  marad  fön  legalább  ama  szellemi  község 
emléke,  mely  másfél  ezredévig  független  volt  a  világi 
hatalomtól,  s  hogy  jogfogalmainknak,  világnézetünknek, 
sőt  társadalmi  viszonyainknak  is  nem  maradnak  fön 
némi  nyomai,  melyek  által  polgárisodásunk  alapeszméi 
szintoly  tetemes  befolyást  gyakorolnak  a  miénket  követő 
polgárisodásra,  amint  el  kell  ismernünk  az  ó-kori  fogal- 
mak hasonló  befolyását  korunk    polgárisodására? 

Még  ha  egy  új  polgárisodás  küszöbén  állanánk,  s 
azon  fogalmakat,  melyek  eddig  irányadók  voltak,  mások 
váltanák  föl,  az  esetben  is  hibás  törekvés  volna,  az 
egyéni  szabadságot  méginkább  meg  akarni  szorítani. 
Miután  minden  új  polgárisodás  épülete  mindig  a  meg- 
előzőnek romjaiból  keletkezik:  előreláthatni,  hogy  az 
egyéni  szabadság  elve  azon  polgárisodás  körében  is 
nevezetes  helyet  foglal  el,  amely  a  miénket  követni 
fogja.  Hogy  érte  volna  el  ezélját  e  törekvés  most,  midőn 

látjuk,  hogy  minél  korlátlanabbá  lett  az  állam  hatalma, 
a  visszahatás  is  mindig  növekedett  e  hatalom  ellen, 
hogy  az  osztályok  nivellirozása  által,  inelylyel  az  álla- 
mot minden  lehető  ellenállás  ellen  biztosítani  akarták, 
sem  értek  el  egyebet,  mint  hogy  most  már  minden  osz- 
tály érzi  szükségét  az  államhatalom  korlátozásának,  s 
az  egyéni  szabadság  élvezete  utáni  törekvés  annál  élén- 
kebb lett,  mivel  annyi  szomorú  tapasztalás  után  végre 
meggyőződtek  a  felől,  hogy  a  politikai  szabadság  meg- 
alapítása, melyet  az  egyéni  önállóság  kárpótlásául  te- 
kintettek, végtelen  nehézségekkel  jár  a  nagyobb  álla- 
mokban, s  kevesebbet  ad  az  egyesnek,  mint  a  mennyit 
attól  vártak. 

Korunk  tagadhatlan  jellemvonása  az  individualis- 
mus.  Ami  csak  nagyszerű  s  ami  kárhozatos  korunk- 
ban, mind  ezen  forrásra  vihető  vissza.  Mindenütt  az 
egyéniség  törekvésével  találkozunk,  miszerint  magát 
érvényesíteni,  szellemi  és  anyagi  erőit  kifejteni,  s  ami 
körüle  van,  akaratának  alávetni  s  személyes  czéljaira 
fölhasználni  igyekszik.  Minden  előlépés,  bármely  téren, 
mindig  az  egyén  nagyobb  szabadságra  törekvésének 
eredménye;  föltehetjük-e,  hogy  az  emberiség,  ahol  az 
államról  van  szó,  épen  az  ellenkező  irányt  kövesse,  s 
midőn  mindenütt  a  szabadság  által  törekszik  elégültsé- 
get  szerezni,  itt  a  teljes  alávetettségben  találja  azt? 

Sajnálkozhatunk,  ha  úgy  tetszik,  korunk  ezen  irá- 
nya fölött,  bámulhatjuk  az  ó-világ  nagyszerűségét,  s 
epedhetünk  azon  kor  után,  midőn  mindenki  az  egész 
egy  részecskéjének  érezte  magát,  amelynek  életét  is 
kész  volt  feláldozni;  mint  tényt  nem  tagadhatjuk  ko- 
runk  individualismusát,    s    e   tényből   következik,    hogy 

az  államban  is  annál  kevesebb  nehézséggel  jár  minden 
haladás,  minél  inkább  megfelel  korunk  általános  irányá- 
nak, s  valóban  különös,  ha  azon  állítást :  miszerint  az 
államhatalom  korlátozása  ellenkezik  azzal,  ami  50  év 
óta  történik,  okul  hozzák  föl,  hogy  tehát  az  kivihetet- 
len ;  holott  épen  ami  50  év  óta  törtónt,  mindenütt 
föntarthatlannak,  mindenütt  folytonos  forradalmak  for- 
rásául mutatkozott. 

Nem  a  teljesen  korlátlan  hatalomtúli  függés  egyenlő- 
sége, hanem  az  egyéni  szabadság  élvezésébeni  egyenlőség 
az,  amire  mindenki  törekszik;  csak  ez  irányban  van 
öszhangzásban*  haladásunk  az  uralkodó  eszmékkel,  s 
annálfogva  a  haladás  is  csupán  ez  irányban  lehetséges 
korunkra  nézve. 

Miután  immár  az  egyéni  szabadság  élvezésének 
egyenlősége  erős  államhatalom  fönállását  kívánja  ugyan, 
de  míg  az  állam  merőben  korlátlan  hatalmát  mindenre 
kiterjeszti,  s  minden  egyes  elszigetelten  és  gyámolta- 
lanul áll  az  állammal  szemben,  azaz,  valamíg  az  állam 
mostani  intézményei  fönállanak,  az  élnem  érhető:  önként 
következik,  hogy  az  államhatalom  tetemes  korlátozását 
—  nem  hatalmát,  hanem  azon  kört  illetőleg,  melyre 
hatalma  kiterjed,  —  míg  korunk  uralkodó  eszméi  nem 
változnak,  —  az  egyetlen  útnak  és  módnak  kell  tarta- 
nunk, amelyen  legyőzhetetlen  akadályok  nem  gátolják  a 
haladást. 

JEGYZET  A  IX.  FEJEZETHEZ. 


(a)  M.  A.  Romieu  „L'ére  des  Césars"  czímíí  munkájában, 
mely  ly  el  pár  év  előtt  nagy  zajt  ütöttek,  azon  tételt  állító,  föl, 
hogy  vannak  korszakok,  midőn  a  caesarismust  tekinthetni 
egyedül  lehetséges  államformának,  s  feladatul  tűzte  bebizonyí- 
tani, hogy  legalább  Francziaország  ily  korszakban  van  jelen- 
leg. Nem  tartozik  ide  a  Romieu  által  fölhozott  okok  kimerítő 
taglalásába  bocsátkozni ;  csak  annyit  kell  megjegyeznem,  hogy 
a  caesarismus  jótékony  eredményei  szükségkép  békés  fönma- 
radásától  függenek,  amit  csak  rigy  tehetni  föl,  ha  legalább 
Is  azon  népek,  melyek  közel  érintkezésekben  állanak  egymás- 
sal, egyetlen  Caesarnak  vannak  alávetve.  A  caesarismus  több, 
majdnem  egyenlő  hatalmú  állam  közt  gyakorlatilag  merőben 
kivihetlen,  mivel  a  caesarismust  nem  gondolhatni  a  néptől 
merőben  különálló  nagy  sereg  nélkül,  viszont  nem  háborúk,  s 
háborúkat  a  törekvés  nélkül:  az  által  gyöngítni  az  ellenfél 
hatalmát,   hogy  a" népet  a  fönalló  rend  ellen  izgassák. 

X.  FEJEZET. 

A  HARMADIK  TÖRVÉNY  GYAKORLATI  ERED- 
MÉNYEI.   AZON    SZÜKSÉGEK,     MELYEK    AZ 
ÁLLAMHATALOM    KORLÁTOZÁSÁRA   VEZET- 
NEK. 

Gyakran  mondám,  s  ismétlem  —  mert  az  ellen- 
kező nézet  nagy  tévedéseknek  lőn  forrása  —  hogy  az 
emberek  nemhogy,  —  amint  állítják,  —  változásokra 
lennének  hajlandók,  sőt  inkább  többnyire  ragaszkodnak 
a  fonállóhoz.  Egyesekre  nézve  állhat,  hogy  a  jobb  a  jó- 
nak ellensége,  általában  véve  az  ellenkező  igaz,  < 
rosszabb,  sőt  ami  rég  elavult  és  rég  alkalmatlanná  lett, 
az  is  füntartja  magát  a  czélszerű  újítás  ellenében,  a 
meddig  csak  eltűrhető.  Akik  reformokkal  foglalkoztak, 
szükségkép  tapasztalniok  kellé,  hogy  az  emberek  az 
észszerű  dolgot  is,  ha  ellenkezik  szokásaikkal,  csak 
kénytelenségből  fogadják  el,  s  hogy  nagyobb  változást 
csak  akkor  eszközölhetni  tartós  alapon,  ha  elutasíthat- 
lan  szükséggé  vált. 

Ha  tehát  meg  is  vagyunk  győződve  a  felől,  hogy 
az  önkormányzás  elve  mindazon  körben,  a  hol  az  állam 
veszélyezése  nélkül  lehet,  —  mivel  a  határozott  jellemű 
egyéniségek  kifejlődését  előmozídtja,  a  nélkül,  hogy 
kölcsönös  érintkezéseiket  akadályozná,  —  leginkább 
kedvező  a  haladásra,  s  az  ember  rendeltetésének  jobban 

megfelel  azon  formáknál,  melyeket  korunk  legtöbb 
államába  behoztak :  ebből  még  nem  következik,  hogy 
azt  tartsuk,  miszerint  a  viszonyok  átalakulása  ez  érte- 
lemben már  a  küszöbön  áll.  Sőt  nem  szenved  kétséget, 
hogy  a  létező  viszonyok  fönmaradnak,  ameddig  csak 
lehet,  és  pedig  annál  inkább,  mivel  nagy  erőfeszítések 
és  küzdelmek  korszaka  után,  aminőt  átéltünk,  mindig 
leginkább  érzik  a  nyugalom  és  veszteglés  szükségét. 
Csak  ha  egyszer  a  felől  győződtünk  meg,  hogy  a  fönál- 
lónak  változtatása  elutasíthatlan  szükséggé  lett,  hogy 
az  államhatalom  korlátozása  korunkban  elkerülhetlenné 
vált  —  csak  akkor  foglalkozhatok  az  államtudomány  és 
politika  azon  kérdéssel :  mint  történhetik  e  változás  az 
egyes  országokban  a  legkönnyebben  ?  mert  az  állam- 
tudomány föladata,  nem  a  jövővel  foglalkozni,  sőt  az 
csak  annyiban  igényelhet  gyakorlati  fontosságot,  a 
mennyiben  meg  tudja  oldani  a  kérdést:  mint  tehetni 
eleget  a  jelenkor  szükségeinek? 

S  hogy  ez  utolsó  és  legfontosabb  kérdés  megoldá- 
sában, melytől  munkám  becse  kizárólag  függ,  világos 
legyek :  szükségesnek  tartom  megosztani  a  tárgyat. 

Ha  az  egyes  szellemi  és  anyagi  fejlődését  —  min- 
denki lehető  legnagyobb  jólétét  —  tartjuk  is  törekvé- 
seink czéljának:  az  állam,  mint  megmutattam,  ekkor 
is  az  egyéni  szabadság,  s  ez  által  minden  egyes  szel- 
lemi és  anyagi  fejlődésének  első  föltéte;  s  azért 
mindenekelőtt  az  állam  szükségeire  fordítjuk  figyelmünket. 

Aztán  vizsgáljuk:  mennyiben  szükséges  az  egyesre 
nézve  az  államhatalom  korlátozása?  először  is  anyagi, 
majd  szellemi,  vagy  erkölcsi  szükségeit  vévén  figyelembe. 

XI.  FEJEZET. 

AZ  ÁLLAMHATALOM  KORLÁTOZÁSA  MENNYI- 
BEN SZÜKSÉGES  AZ  ÁLLAMRA  NÉZVE. 


Hogy  az  állam  föladatát,  mely  az  egyesek  anyagi 
és  szellemi  javainak  biztosításában  áll,  megoldhassa, 
szükség,  hogy: 

a)  kívülről  teljesen  független; 

b)  benn  nemcsak  forradalmak,  hanem  gyakori 
erőszakos  megtámadások  ellen  is  biztosítva  legyen ; 

c)  végre  birjon  azon  állandósággal,  mely  az  egyén 
minden  hasznos  munkásságának  föltétele,  s  minden  ja- 
vak biztosítéka;  mert  amely  államban  folyvást  válto- 
zik az  egyén  jogköre  s  változnak  a  viszonyok,  melyekre 
kell  építnie  az  egyesnek  számításait,  anyagi  és  erkölcsi 
javainak  sincs  ott  biztosítéka. 

Korunk  államainak  nagysága  mellett  minden  egyes 
államnak  jelentékeny  eszközökre  van  szüksége,  hogy 
függetlenségét  föntarthassa,  s  csak  annyiban  tekinthetni 
biztosítottnak  önállóságát,  amennyiban  módjában  van 
tartósan  nagy  hatalmat  fejteni  ki. 

Hogy  az  állam  a  bel  ellenségek  erőszakos  támadá- 
sai ellen  óva  legyen,  el  kell  távoztatni  az  ily  támadások 
okait,  s  úgy  kell  rendezni  az  államot,  hogy  az  érintett 
támadások  sikerére  legkisebb  kilátás  se  legyen. 

A  viszonyok  állandóságát  pedig  csak  ott  találjuk 
föl,  ahol  gyakorlati  és  társadalmi  intézmények  vannak, 
melyek  természetűknél  fogva  akadályozzák  a  rögtöni 
változást. 

Ha  meg  lehet  mutatni,  hogy  minderre  nézve  az 
államhatalom  korlátozása  szintoly  jó  hatással  van,  mint 
másfelől  a  merev  központosítás  rendszere,  —  mit  úgy 
hiszem,  e  munka  folytán  megmutattam,  —  épen  e  szem- 
pontból nem  felel  meg  kivánatainknak,  úgy  nem  von- 
hatni kétségbe  azon  tételt,  hogy  az  államhatalom  kor- 
látozása magára  az  államra  nézve  is  valódi  szükség. 

Meg  kell  jegyeznem,  hogy  miután  e  tárgy  szoros 
összeköttetésben  áll  azzal,  melyről  a  negyedik  könyvben 
szóltam,  a  következőkben  érintenem  kell  röviden  egyet 
és  mást,  amit  ott  bővebben  kifejtettem,  mi  miatt  előre 
bocsánatot  kérek  az  olvasóktól. 

Azt  hiszem,  senki  sem  fogja  azt  állítani,  hogy  az 
államot  csupán  anyagi  eszközei  s  közigazgatási  hatósá- 
gainak czélszerű  szervezete  teszik  hatalmassá,  s  hogy, 
csupán  ezekre  támaszkodva,  soká  felálljon.  Azon  tagad- 
hatlan  tény,  miszerint  az  egyes  államok  részéről  kifeje- 
zett hatás  sohasem  áll  szoros  viszonyban  nagyságukkal 
s  a  rendelkezésűk  alatt  levő  anyagi  eszközökkel,  —  e 
tény,  mondom,  nyilván  az  ellenkezőt  mutatja.  Minden 
államnak  szüksége  van  egy  eszmére,  mely  anyagi  erőit 
összetartja,  mely  közös  czél  felé  készti.  Akár  valamely 
nagy  egyéniség  melletti  lelkesedés,  vagy  azon  hűség 
melylyel  az  állam  lakói  uralkodó-házukhoz  viseltetnek, 
meg  levén  győződve,  hogy  a  jog,  melynél  fogva  ama 
ház  a  trónt  bírja,  csak  koronája  azon  fának,  melyen  az 
egyesnek    minden   joga    fejlődött;    akár    a    nemzetiség 

érzése,  melynek  állása  az  állam  fönállásától  függ,  vagy 
hosszas  emlékezések  ereje  tartsa  egybe  az  állam  összes 
lakóit,  annyi  bizonyos,  hogy  ilyes,  mindent  átható  eszme 
kapcsolata  nélkül  egy  állam  sem  állhat  fön  soha,  köz- 
szellem, hazafiság  nélkül  egy  sem  lehet  hatalmas.  Mens 
agitat  molem. 

Nem  tagadhatni,  hogy  az  újabb  kor  államaiban 
kevesebb  közszellemet  találunk,  mint  az  ó-kor,  sőt  a 
középkor  egyes  államközségeiben;  s  a  fegyelem  és  be- 
csületérzés  minden  csodája  sem  pótolhatja  azon  lelke- 
sedést, melylyel  az  ó-kor  polgára  városáért  magát  föl- 
áldozta; azonban  nincs  igazunk,  ha  ezen  jelenséget 
korunk  erkölcsi  sülyedésének,  vagy  épen,  mint  sokan 
gondolják,  a  keresztyénség  befolyásának  akarják  tulaj- 
donítani, (a)  Annak  oka  részint  a  mostani  államok  nagy- 
ságában, részint  abban  fekszik,  hogy  rendezésök  módja 
által  lehetetlenné  tették  a  közszellem  keletkezését. 

Azt  hiszem,  hogy  a  költő  ama  nevezetes  szavai : 
„Nescio  qua  natale  solum  dulcedine  cunctos  ducit," 
minden  költői  szépségök  mellett,  mikor  írták,  akkor  is 
olyasmit  fejeztek  ki,  ami  épen  nem  áll.  Ha  az  ember 
csak  első  fokán  is  túl  van  a  polgárisodásnak,  bensőleg 
összeköttetésben  áll  meggyőződésével  amaz  érzés,  sőt 
némileg  meggyőződéseinek  eredménye,  s  ha  az  ó-kor 
polgára  kész  szívvel  áldozta  föl  életét  hazájának,  alkal- 
masint többet  tőn  e  részben  az  az  öntudat,  hogy  hazája 
körén  kívül  semmi  jogra  nem  tarthat  igényt,  s  ha  az 
elvesz,  rabszolgaságra  jut  maga  is,  mindazokkal  együtt, 
akik  előtte  kedvesek,  —  mint  azon  kimagy arázhat lan 
érzelem,  mely  némelyeket  szülőföldükhöz  köt.  De  ha 
megengedjük  is,    miszerint  a  honszeretet    akkor,    midőn 

a  legközelebbi  emelkedett  helyről  az  állam  egész  terü- 
letét be  lehetett  látni,  s  a  leigázott  állam  lakosait  hazá- 
joktól  elszakíthatta  a  hódító  önkénye,  merőben  az  érzés 
dolga.  —  azon  ragaszkodás  eredménye  volt,  melyet 
mindenki  érez  azon  hely  iránt,  a  hol  életét  tölte,  a 
jelenkorra  nézve  ezt  semmi  esetre  nem    tehetjük  föl. 

Az  azon  állam  iránt  való  szeretet,  melyet  csak  a 
földképről  ismerünk  teljesen,  egyéb  valami,  mint  amely 
születéshelyünk  virányára  emlékeztet;  más  alapjának 
kell  lenni  azon  lelkesedésnek,  melylyel  most  a  hazát 
oltalmazzák,  midőn  annak  bukása  keveset  változtat  az 
egyes  közvetlen  körében,  s  csak  az  elveszett  szabadság 
vágya   tölti  a  kebleket. 

Miután  a  jelenkori  állam,  sokkal  nagyobb  kiterje- 
désű levén,  hogysem  érzékeinkkel  fölfoghatnék,  csak 
eszmeképen  tűnik  föl  előttünk:  az  irántai  ragaszkodás 
sem  csupán  az  érzésből  foly,  hanem  nagyobb  részint 
meggyőződésünk  eredménye.  Sokkal  nagyobb  a  haza, 
hogysem  mint  egészet  mindenki  szerethesse;  mivel  ma- 
gában foglalja  mindazt,  ami  minden  egyes  előtt  becses, 
csak  azért  lelkesül  minden  egyes  érette,  s  a  hazaszere- 
tet mértéke  mindig  azon  érzelmek  és  érdekek  számától 
és  fontosságától  iügg,  melyeknek  kielégítését  a  haza 
föntartása  föltételezi.  Ebből  következik,  hogy  az  állam- 
hatalom eszélyes  korlátozása  által,  minél  inkább  növek- 
szik azon  körök  száma,  melyekben  az  egyén  szabadon 
mozoghat,  amelyekre  hatással  lehet,  s  melyekhez  annál- 
fogva érzelemmel  viseltethetik:  az  állam  iránti  ragasz- 
kodásnak, s  így  valódi  erejének  is  növekedni  kell. 

Nem  az  államgépezet  mechanismusától  kölcsönöz 
az  állam  szilárdságot.     Egyes   lánczot,  ha  még  oly  erős 

és  súlyos  is,  eltörhetni,  főleg  mikor  ezer  meg  ezer  he- 
lyen bevésik  gyűrűit  észrevétlenül;  azon  százezernyi  kö- 
telék, mely  a  polgárokat  egymáshoz  s  mindeniket  külön 
saját  szűkebb  köréhez  fűzi,  áthatlan  hálót  képez,  épen 
mivel  az  egyes  szálakat,  amelyekből  áll,  senki  sem  akarja 
összetépni.  Miután  semmi  sincs  az  államban,  ami  va- 
lamikép összeköttetésben  nem  állana  vele:  azon  kö- 
telékek, melyek  az  egyént  családjához  vagy  megyéjéhez, 
valamely  iparűző  társulathoz  vagy  az  egyházhoz  fűzik, 
egyszersmind  az  államhoz  is  szorosabban  kötnek  min- 
den egyest.  Minél  szabadabbnak  érzi  magát,  minél  ke- 
vesbbé  emlékeztetik  őt  külső  jelek  az  államtól  való  függé- 
sére, annál  nagyobb  e  függés ;  mert  csak  akkor  mene- 
külhetne attól,  ha  minden  köteléket  széttépett  előbb, 
mely  előtte  szent.  Egyébiránt  Svájcz  példája  a  közép- 
korban, Hollandé  a  XVI.  és  XVII.  században,  Angliáé 
s  az  északamerikai  szabad  államoké  jelenleg  mindenkit 
legjobban  meggyőzhet  a  felől,  hogy  az  államhatalom 
észszerű  korlátozása  az  állani  egyes  részének  vagy  köz- 
ségének érdekében,  nemhoav  lazábbá  tenné  az  állam 
egységét  minden  külső  megtámadás  ellenében,  sőt  oly 
egységet  idéz  elő  az  érzelmekben,  minővel  csak  az  ekkép 
rendezett  államokban   találkozunk. 

Azonban  mellőzzük  ezt;  a  politikának  tényekkel, 
nem  érzelmekkel  kell  foglalkozni.  A  hazafiság  hiányát 
pótolja  az  összeírási  törvény,  a  jó  fegyelem,  az  uralkodó- 
ház iránti  szeretet,  és  a  jól  rendezett  rendőrség'.  Eszte- 
len, aki  napjainkban  a  honszeretetre  építi  az  állam  ön- 
állóságát;  csak  jól  kitanított  hadseregre  van  szükség. 

Nem  tudom,  sokan  osztoznak- e  olvasóim  közül  e 
nézetben;     annyi    bizonyos,    hogy     néhányan     így    véle- 

kednek.  Vegyük  tehát  e  nézpontból  szemügyre  az  előt- 
tünk levő  tárgyat. 

Megengedve,  hogy  az  állam  önállósága  kizárólag 
jól  rendezett,  nagy  haderő  fönállásától  függ:  a  jól  ren- 
dezett haderő  föltétele  —  jól  rendezett  pénzügy;  minél 
kisebb  fontosságot  tulajdonítunk  tehát  a  hazaszeretet- 
nek, minél  anyagiabb  szempontból  fogjuk  föl  az  ál- 
lamot, annál  inkább  meg  kell  engednünk,  hogy  ön- 
állósága, valamint  az  egyesé,  mindenek  fölött  háztartá- 
sától  függ. 

A  különböző  államok  rendkívül  különböző  pénz- 
viszonyainál s  azon  terjedelemnél  fogva,  melyre  szükség 
lenne,  ha  azon  pénzügyi  nehézségeket,  melyek  minden 
állammal  közösek,  mind  elő  akarnám  számlálni,  —  nem 
ereszkedhetem  itt  mélyebben  e  tárgyba;  úgy  tartom, 
különös  bizonyítás  nélkül  is  meg  fogják  engedni,  hogy 
az  újabbkori  államok  aehillesi  sarkát  a  pénzügyekben 
kell  keresnünk.  Aki  ezen  kétkedik,  bizonyára  kigyó- 
gyul optimisinusából,  ha  a  börzejátékot  minden  újabb 
államban  látja. 

Hogy  oly  államokban,  ahol  mindent  megakadá- 
lyoznak, ami  legkevesbbé  is  veszélyezi  a  köz  bátorsá- 
got, ahol  szigorúan  büntetik,  akik  csak  bármiképen 
bizalmatlanságot  terjesztenek  a  közigazgatás  ellen,  til- 
tanak minden  egyesületet,  mely  a  napszámot  folebb 
akarja  vinni,  s  törvényeket  hoznak  az  uzsora  ellen, 
hogy  mondom  ily  államokban  tűrnek  olyas  egyesülete- 
ket, melyek  korlátlanul  határoznak  az  állam  hitele 
fölött,  híresztelések  által  aláássák  a  közbizalmat,  meg 
akarják  szabni  a  pénz  értékét,  s  nagyobbrészint  abból 
merítik  nyereményüket,  amivel  a   kamatláb,   mely    mel- 

lett  az  államnak  kölcsönöznek,  fölülinu]ja  az  egyesek 
részére  törvényesen  megszabott  kamatlábat;  hogy  olv 
államokban,  ahol  mindent  központosítnak,  épen  a 
pénzviszonyok  szabályozását  hagyták  egyesek  nyerész- 
kedésére, akik  részint  nem  is  egy  bizonyos  állam  tagjai, 
s  minden  pénzügyi  krízisből,  —  aminek  előidézésére 
minden  eszközt  kezökbe  adtak,  —  rendesen  legtöbb 
nyereséget  merítenek,  s  mindezt  tűrik  csupa  kénytelen- 
ségből és  mivel  a  pénzügyek  jelen  állapota  a  börzét 
nélkülözhetlenné  teszi:  —  oly  tény  ez,  amely  minden 
bizonyítást  fölöslegessé  tesz  azon  tételre  nézve,  hogy  a 
különböző  államok  pénzügyei  nem  a  legfényesebb  álla- 
potban vannak. 

Minden  államférfiúnak  e  pontra  van  fordítva  figyelme  ; 
senki  sem  tagadja,  hogy  nincs  nyomasztóbb  szükség, 
mint  a  bevételek  és  kiadások  között  megzavart  eírven- 
súlyt  helyreállítani. 

Hogy  történhetik  ez  ? 

Tisztelet  becsület  a  pénzügytannak,  s  a  pénz- 
ügyérségnek,  de  a  tapasztalás  megmutatta,  hogy  erre 
nézve  csak  két  eszköz  van,  mely  mindenk1  előtt  isme. 
rétes,  s  amelyet  nem  pótolhat  semmi  mesterség. 

Szaporítani  kell  a  bevételt,  vagy  a  kiadást  alább 
szállítani,  minden  egyéb,  —  bocsánat  e  kifejezésért  — 
merő  szédelgés. 

Azon  állítás,  hogy  valamely  állam  pénzügyi  állása 
csupán  a  hiteltől  függ,  s  mivel  az  állam  halhatatlan,  a 
bevételekbeni  hiányt  mindig  kölcsönnek  kell  fedezni. 
nem  egyéb  csalódásnál.  Valamint  Necker,  úgy  utána 
sok  minister,  a  kiket  örömmel  üdvözöltek,  midőn  he- 
lyöket    elíbglalák,    kénytelen    volt    tapasztalni,    hogy    a 

köz  bizalomnak,  ha  egyszer  megingott,  reális  támaszra 
van  szüksége,  s  hogy  az  államnak,  épen  mivel  halha- 
tatlan, meg  kell  érnie  a  bukást,  s  a  hitelezőiveli  leszá- 
molást nem  hagyhatja  síró  örökösökre. 

A  kettő  közül  melyik  eszközzel  állíthatni  immár 
helyre  a  pénzügyek  megzavart  egyensúlyát? 

Miután  az  egyenes  és  indirekt  bevételek  legtöbb 
államban  felét,  néhol  szinte  egész  összegét  teszik  a  for- 
galomban levő  pénznek,  s  ez  adók  behajtása  aránylag 
nem  sok  nehézségei  jár,  sőt  a  nyomást  nem  érzik 
annyira,  mint  azelőtt  sokkal  kevesebb  állambevétel- 
nél, hízeleghetünk  magunknak  azzal,  hogy  meglehe- 
tősen messzire  vittük  az  adóztatás  mesterségét.  Sőt 
megengedem,  hogy  e  részben  még  nem  is  értük  el  a 
legszélső  határokat.  A  forgalom  élénksége  mellett,  az 
indirekt  adók  útján,  az  államban  forgalomban  levő  pénz- 
hez képest,  hihetetlen  mennyiségű  öszletet  hajthatnak 
be.  Csakhogy  nem  kell  feledni,  hogy  minden  indirekt 
adó  behajtása  nagy  költséggel  jár,  s  drágaságot  idéz- 
vén elő  minden  tárgyra  nézve,  melyet  azzal  megrónak, 
nemcsak  bevételeit,  hanem  kiadásait  is  szaporítja  az 
államnak;  hogy  a  legtöbb  adónak  bizonyos  mértéken 
túl  csigázása  a  helyett,  hogy  szaporítaná  az  állam  bevé- 
teleit, mint  a  vámoknál,  bor-  és  söradónál  látjuk,  csök- 
kenti azokat,  hogy  végre  az  oly  állapot,  melyben  a 
folyó  kiadásokat  csupán  azzal  fedezik,  hogy  az  állam 
egész  adózási  erejét  veszik  igénybe,  szükségkép  a  pénz- 
ügyi súlyegyen  megzavarására  vezet,  miután  bizonyos 
időkben  minden  állam  rendkívüli  erőfeszítésekre  van 
kényszerítve.  Mindebből  következik,  hogy  a  pénzügyi 
súlyegyennek  az  állambevételek  szaporítása  általi  helyre- 

állítása,  ha  lehetséges  volna  is,  mindig  roppant  ne- 
hézségekkel van  összekötve,  annyival  inkább,  mivel  az 
adó  szaporítása  népszerűtlenné  teszi  az  államhatalmat, 
s  a  rend  elleneinek  izgatási  eszközül  szolgál. 

Bizonyára  legbiztosabb  út  a  reduktió,  s  azért  is 
látjuk,  hogy  bármi  kellemetlenül  hangzik  sokakra  nézve 
e  szó,  minden  pénzügyi  igazgatás,  különböző  kísérletek 
után,  végre  is  mindig  a  reduktió  rendszerére  kénytelen 
visszatérni. 

De  miben  álljanak  ezen  reduktiók  ?  azon  roppant 
tehernek,  mely  az  államot  jelenleg  majd  agyonnyomja, 
melyik  részét  olvaszthatni  le,  az  állam  becsülete  és 
biztossága  veszélyezése  nélkül? 

Azon  teherről,  mely  az  államadósságból  ered,  nem  lehet 
szó.  Ha  minden  erkölcsi  tekintetet  mellőzünk  is,  az  állam 
bukása  a  polgárok  nagy  részére  nézve  sokkal  nagyobb 
veszteséggel  járna,  azon  tehernél,  melyet  az  államadósság 
kamatfizetése  igényel,  és  azért  a  hadierő  alászállítását 
szokták  rendesen  mindenek  előtt  felhozni,  mint  olyan 
eszközt,  mely  a  sínylő  pénzügyi  viszonyokat  helyreállítaná. 

Hogy  az  állandó  seregek  alábbszállítása  mindenütt 
kívánatos,  s  irigylendő  azon  állam,  a  melynek,  mint 
Angliának,  elszigetelt  helyzetében,  vagy  mivel  magában 
áll,  mint  az  északamerikai  szabad  államok,  csak  csekély 
fegyveres  erőre  van  szüksége,  nem  szenved  kétséget; 
de  szintoly  bizonyos,  hogy  Európa  államai  többnyire 
egészen  különböző  helyzetben  vannak,  s  hogy  míg  a 
világbéke  fenyegetve  van,  annál  kevesbbé  lehetséges 
tetemesen  alább  szállítani  a  fegyveres  erőt,  mivel  a 
mostani  hadfolytatás  oly  fegyvernemeket  igényel, 
melyekkel    ezélszerúen    bánni    tudni    hosszas    oktatásra 

van  szükség,  s  nem  lehet,  hogy  a  veszély  pillanatában 
sorozzák  be  a  katonákat.  Lehetséges-e,  és  mi  módon  a 
hadi  szerekben  megtakarítani  valamit,  nem  tudom; 
annyi  azonban  bizonyosnak  tetszik  előttem,  hogy  a 
zsoldot  és  élelmezést  alig  lehet  kevesebbre  szabni,  s 
igen  kétlem,  hogy  a  fönforgó  viszonyok  közt,  a  legtöbb 
államban  azok  is  képesek  volnának  e  részben  változta- 
tást indítványozni,  akik  leginkább  szót  emeltek  a  hadi 
buclget  nagy  mennyisége  ellen,  —  oly  változtatást, 
melylyel  az  állam  állásának  veszélyeztetése  nélkül, 
sokat  lehetne  megtakarítani  e  kiadásokból. 

A  civillistáról,  —  melyet  inkább  a  királyság  elleni 
izgatásból,  mint  a  pénzügyek  érdekében  emelnek  ki  — 
minden  elfogulatlannak  meg  kell  vallania,  hogy  az 
kisebb  államokban,  főleg  miután  az  államdomaine-eket 
és  az  uralkodó  családok  magántulajdonát  eladták,  gyak- 
ran igen  nyomasztó ;  de  a  nagyobb  államokban  a  kia- 
dásoknak oly  kis  részét  teszi  a  civillista,  hogy  azon 
tagadhatlan  befolyás  mellett,  melyet  az  udvartartás 
több  jövedelmi  forrás  előállítására  gyakorol,  mindig 
kétséges  marad,  vájjon  az  ország  pénzügyei  egészben 
ynernének-e  valamit,  ha  1500  milliónyi  budget  mellett 
30  millió  frankot  megtakarítnak? 

Minél  tovább  vizsgáljuk  részletesen  az  államkia- 
dások  egyes  ágait,  annál  inkább  meggyőződünk  a  fe- 
lől, hogy  az  egyetlen  utat  és  módot,  melyen  a  jelen 
viszonyok  közt,  az  állam  méltósága  és  önállósága  ve- 
szélyezése  nélkül,  a  kiadásokban  tetemes  öszletet  ta- 
karíthatunk meg,  a  beligazgatás  körében  találjuk. 

Vegyük  kezünkbe  bármely  állam  költségvetését, 
mely    a    franczia    forradalom    által    fölállított    igazgatási 

elvek  szerint  van  rendezve,  s  nézzük  át  egyes  tételeit. 
A  forradalmat  megelőzött  időhöz  képest  mindenütt 
roppant  bruttó-bevételt  találunk.  Az  államadósság  ka- 
matai által  okozott  kiadás  mindenütt  tetemes;  a  hajó- 
had és  hadsereg  nagy  őszieteket  vesznek  igénybe,  s  bár 
az  újabb  időkben  sehol  sem  vethetik  a  királyságnak 
szemére,  hogy  XIV.  Lajos  példájára,  saját  fényére  és 
élvezeteire  pazarolta  az  állam  jövedelmeit,  mindamel- 
lett igen  magasnak  találhatjuk  a  civillistá-t  is;  de  a 
legnagyobb  számot  mindenesetre  az  állam  beligazga- 
tása  veszi  igénybe.   (6). 

A  bruttó-  és  netto-bevételek  közti  különbséget  a 
roppant  igazgatási  költségek  okozzák,  melyek  minden 
állam  pénzügyét   terhelik. 

Képzeljünk  hasonló  helyzetben  valamely  magán- 
embert, (e)  Ha  meg  van  győződve  a  felől,  hogy  roppant 
jövedelmei  daczára  alig  képes  annyit  megtakarítani, 
hogy  a  birtokán  fekvő  teher  kamatját  fizethesse  s  vi- 
szonyaihoz illő  állást  foglalhasson  el,  ellenben  minden 
balesettől,  minden  előre  nem  látott  kiadástól  rettegnie 
kell;  mert  rendes  szükségei  összes  jövedelmeit  kimerí- 
tik, szóval  hogy  háztartásában  változtatásokra  lett  szük- 
ség, miután  jobb  szerény  de  biztos  állást  foglalni  el, 
mint  fenhéjazva  élni,  ha  ez  a  bukásra  vezet;  min- 
den józan  ember  azon  kiadásait  is  korlátolná  végső 
esetben,  melyektől  állása  íüg^'^  de  bizonyára  csak  akkor, 
ha  meggyőződött,  hogy  előtte  nincs  más  kigázolás.  Míg 
a  kezelési  rendszer  változtatása  által  szaporíthatni  a 
tiszta  jövedelmet,  s  ez  által  helyreállíthatni  a  helyes 
arányt  a  bevételek  és  kiadások  közt.  egy  okos  embe:- 
sem  akar  állásáról  lemondani. 

S  nem  ugyanez-e  az  eset  az  állammal?  Oly  állást, 
mely  az  állam  pénzügyi  erejét  fölülhaladja,  nem  tart- 
hatni fon  hosszas  ideig,  s  mindig  jobb,  önmagát  korlá- 
toznia az  államnak,  mint  aztán  kényszerítve  tenni  azt. 
De  föltehetni-e,  hogy  e  végső  eszközhöz,  — -  mely  az 
állam  fejének  sőt  az  utolsó  polgárig  mindenkinek  érzelmeit 
sérti,  s  mi  által  érdekeiben  mindenki  szükségkép  rövid- 
séget szenvedne, —  előbb  hozzá  nyúljanak,  mintsem  meg- 
győződnének a  felől,  hogy  segítségre  egyáltalában  nincs 
más  út  és  mód;  hogy  komolyan  lehetne  a  hadsereg  alább- 
szállííására  gondolni,  vagyis  az  állam  becsületét  és  ön- 
állóságát koczkára  akarni  tenni,  mielőtt  a  háztartás 
nagy  könyvét  tételről  tételre  még  egyszer  át  nem  vizs- 
gálják? s  lehetetlen  ezt  tenni,  a  nélkül,  hogy  azon 
meggyőződésre  ne  jöjjünk,  miszerint  a  túlságos  köz- 
pontosítás rendszere  jelenleg  oly  terheket  ró  az  államra, 
amelyek,  természetöknél  fogva,  nem  az  összes  államot 
illetik,  s  melyeket  a  legkisekb  veszély  nélkül  másokra 
ruházhatni. 

Aki  csak  elfogultság  nélkül  gondolkodik  épen 
azon  államok  pénzügyi  állásáról,  melyeknek  e  részben 
a  legnagyobb  nehézséggel  kell  küzdeniök,  szükség- 
kép belátja,  hogy  az  állam  bruttó-  és  tiszta  jövedelme 
közt  csak  az  zavarta  meg  annyira  az  arányt,  mert 
kénytelenségből  szertelenül  szaporítani  k ellvén  a  bevé- 
telt, oly  jövedelmi  forrásokhoz  is  nyúltak,  melyeknél 
a  behajtási  költségek  a  jövedelem  nagy  részét  elnyelték. 

Kevés  bizalommal  vagyok  elméleti  okok  iránt  a 
politikában.  A  legvilágosabb  bizonyítás  is  a  felől, 
hogy  valami  a  közjóra  nézve  kivánatos,  csak  annyiban 
bír    hatással,    amennyiben    minél    több    egyént   meggy ő- 

zünk  az  iránt,  hogy  az  nekik  maguknak  is  hasznukra 
van;  annál  többet  adok  a  tények  kényszerítő  hatására. 
Epén  az  államadósság  nagysága,  azon  kényszerűség, 
miszerint  nagy  hadsereget  kell  tartani,  a  jövedelem- 
szaporítás  nehézsége,  s  az  e  részbeni  kiadások  csökken- 
tésének lehetetlensége,  szóval  az  államok  pénzügyi  álla- 
pota tesz  engem  bizonyossá  igazgatási  szervezetük  vál- 
toztatása felől ;  csak  azért  fogják  megszorítani  az  állam- 
hatalom hatáskörét,  mivel  az  kikerülhetlen  szükséggé 
lett  az  államra  nézve.  Oly  forradalom  ez,  melyet  min- 
den államban  a  pénzügyminister  eszközöl,  s  mely  annál 
bizonyosabban  bekövetkezik,  ha  kívülről  nyugalmat 
élvez  az  állam  s  a  közigazgatás  korlátlan  egyedúr  ke- 
zében van,  kinek  érdekei  szintoly  azonosok  az  álla- 
méival, amily  függetlenek  a  közigazgatástól,  és  aki, 
hatalma  úgy  kívánván,  czélja  követésében  nem  fogja 
magát  zavartatni  engedni  olyas  elméletek  által,  ami- 
ket valósággal  nem  a  királyság  érdekében  vittek  be  a 
politikába. 

Mikor  fogják  ezt  belátni,  még  az  egyes  államok- 
ban sem  mondhatja  meg  senki;  csupán  annyi  bizonyos, 
hogy  mihelyt  azon  kérdés  merül  föl:  a  várak  falait  ha- 
nyagolják-e el,  vagy  azon  irományhalmazt  hárítsák  el, 
melylyel  az  államot  kormányozzák,  az  állam  szolgálatá- 
ban működő  tollak  számát  esökkentsék-e  vagy  a  szuro- 
nyokét?  azonnal  vége  lesz  a  mostani  kormányformának 
is;  mert,  ha  minden  más  előnye  megvan  is,  mindenesetre 
a  legköltségesebb  minden  igazgatási  forma  közt.  Mivel 
a  politika  nem  a  szemlélődő,  hanem  a  gyakorlati  tudo- 
mányok közé  tartozik:  épen  annálfogva,  nem  engedik 
magukat    az    emberek    az    állam   szükségeivel    ellenkező 

irányba  sodortatni  azon  nagyszerű  eszme  által,  hogy 
mindent  egy  központból  igazgassanak,  a  miről  úgy  is 
tudja  mindenki,  ha  egyszer  részt  vett  a  kormányzás- 
ban, hogy  gyakorlatilag  központosított  államokban  is 
kivihetetlen,  (d). 

Ismerem  az  okokat,  a  melyekkel  meg  akarják  mu- 
tatni, hogy  a  szigorú  központosítás  rendszere  sajátkép 
csak  látszólag  költségesebb,  mint  más  (e) ;  a  legfonto- 
sabb ok  kétségkívül  a  következő. 

Azáltal,  hogy  azt,  amit  most  az  állam  végez,  másra 
bízunk,  nem  nyernek  az  egyes  polgárok;  mert  azt,  amit 
az  államkincstár  megtakarít,  és  amit  most  az  államnak 
adnak,  azon  községek  vagy  testületek  pénztárába  kell 
majd  fizetniök,  melyekre  az  összes  államtól  elvett  teen- 
dőket ruházták.  Sőt  azt  kell  föltennünk,  hogy  ha  föl- 
hagynak azon  egységgel,  mely  most  az  igazgatásban 
uralkodik,  hasonló  eredményeket,  általán  véve,  nagyobb 
költséggel  érhetnek  el,  mint  jelenleg. 

Erre  az  a  válasz: 

1.  Hogy,  ha  vizsgáljuk,  mi  történik  most,  állítólag 
csupán  az  egyes  községek  érdekében,  az  államhatalom 
részéről  az  utak,  iskolák,  közhelyek  építése  stb.  körül, 
mindenesetre  föltehetjük,  hogy  egynémely  dolog  ezek 
közül,  amit  csupán  egyes  kormányhivatalnokok  bizo- 
nyos javítás  iránti  előszeretetének  vagy  egyes  közsé* 
gek  sürgölődésének  köszönhetünk,  amelyek  nem  is- 
mernek határt  az  államkincstár  iránti  követeléseikben, 
talán  elmaradna,  ha  egyes  községekre  ruháznák  a  jo- 
got, hogy  az  ily  intézkedések  szüksége  felől  határoz- 
zanak, egyszersmind  a  kötelességet  is  rajok  rónák, 
hogy  azoknak  költségeit  fedezzék.     Az    öszlet   azonban, 

melynek  megtakarítását  ez  úton  várhatni,  talán  igen 
csekély  lenne,  miután  az  egyes  községek  a  helyett,  amit 
most  érdekükben  az  állam  tesz,  más  egyebet  fognának 
tenni,  aminek  hasznos,  sőt  szükséges  volta  felől  meg 
vannak  győződve,  s  amit  most  minden  kérés  mellett 
sem  nyerhetnek  meg*,  de  az  ilyes  megtakarítások  fontos- 
sága nagyon  világos,  miután  épen  az  által,  hogy  a  ke- 
vesbbé  szükségest  mellőzik,  előmozdítják  a  szükséges 
létesítését,  vagy  amit  a  községbeliek  annak  tartanak,  s 
ez  jólétet,  vagy  legalább  elégültséget  eszközöl  az  egyes 
községekben. 

2.  Tagadhatlan  tény,  miszerint  a  községi  hivata- 
lokra aránylag  sokkal  kisebb  fizetésért  kaphatni  alkal- 
mas egyéneket,  mint  az  áilamtisztségre,  s  az  angol  béke- 
bírák  példája  mutatja,  hogy  azon  készség,  melylyel 
magukat  a  polgárok  a  közügyeknek  szentelik,  nem  a 
választástól  függ,  hanem  azon  szükségtől,  mely  ben- 
nünket azon  körben,  hol  élünk,  készt  kitűnő  állást  el- 
foglalnunk, s  az  érdekeltségtől,  melyet  valamely  gróf- 
ság vagy  község  lakosai  közügyeik  ezélszerű  vitelében 
helyeznek.  Mi  roppant  kiadások  származnak  a  jelen 
körülmények  közt  csupán  azon  kénytelenségből,  hogy 
oly  tömérdek  államhivatalnokot  kell  ellenőrizni,  szint- 
oly  jól  tudják,  akik  az  igazgatás  gépezetével  foglalkoz- 
nak, mint  mindenki  előtt  világos,  hogy  mindezen  kiadá- 
sokat nagyrészint  megtakaríthatni,  ha  a  községek,  me- 
gyék és  tartomány  igazgatása  ellenőrzését  azokra  bíz- 
zák, akiket  az  legközelebbről  érdekel. 

3.  Merőben  hamis  azon  állítás,  hogy  az  igazgatás 
költségesebb  lesz  az  által,  ha  egy  nagy  területet,  melyet 
azelőtt  egy  központból  igazgattak,  fölosztanak.  Miként  a 

földművelésben  is  van  az  eldarabolásnak  bizonyos  foka 
mely  mellett  a  földművelés  sok  idő  pazarlással  jár,  azaz 
igen  sokba  kerül,  a  nélkül,  hogy  ezért  elvűi  állíthatnók 
föl,  miszerint  a  kezelés  annál  kevesebbe  kerül,  minél  na- 
gyobb a  földbirtok,  általában  minden  kezelésnél  ez  az  eset. 

4.  Ha  fölteszszük,  hogy  a  tartomány,  grófság,  vagy 
község  igazgatása  semmivel  sem  olcsóbb,  sőt  költsége- 
sebb, az  államhatalom  korlátozása  még  akkor  is  hasz- 
nosnak tetszik,  és  pedig  azért,  mert  az  adóbehajtás  ne- 
hézségei nem  annyira  attól  függnek,  hogy  képesek-e  az 
egyes  polgárok  az  adót  megfizetni,  hanem  inkább  attól, 
meggyőzhetni-e  őket  adózásuk  szüksége  felöl?  s  ha  az 
egyes  túlterhelését  nem  kerülhetni  ki,  a  legnagyobb 
fontosságú  dolog  az  az  államra  nézve,  hogy  e  túlterhelést 
ne  az  államhatalomnak  tulajdonítsák. 

Egy  gyakorlati  államférfiú  sem  tagadhatja  ezt. 
Vannak  tények,  melyeket  nem  lehet  számokban  kife- 
jezni, s  amelyek  mégis  szintoly,  sőt  nagyobb  fontosság- 
gal bírnak  az  államra  nézve,  mint  amelyeket  statistikai 
tábláinkban  följegyezve  találunk,  ide  tartozik  az  is, 
hogy  a  polgárok  több  vagy  kevesebb  ellenszenvvel  vetik 
magukat  a  közterheknek  alá.  Az  alkotmányos  államok 
tagadhatlanúl  nagyobb  adóképességét  egészen  ezen  tény 
eredményéül  tekinthetni.  Ha  immár  az  adózási  képesség 
azon  mértékben  növekszik,  minél  nagyobb  készséggel 
vetik  magukat  az  egyesek  a  közterhek  alá,  ez  pedig 
mindig  attól  függ,  mennyiben  vannak  e  terhek  szük- 
séggessége  felöl  meggyőződve,  az  által,  hogy  mindazt, 
a  mi  az  összes  állam  szükségeihez  közvetlen  nem  tarto- 
zik, elkülönzik  az  állam  költségvetésétől  s  a  kisebb 
testületekre    ruházzák,    ha    nem    kevesednek  is  a  kiadá- 

sok  egész  öszlete,  szükségkép  növekszik  az  összes  adó- 
zási képesség,  miután1  csak  ezáltal  lehetséges  minden 
egyest  meggyőzni  azon  kiadások  szüksége  felől,  melyek 
talán  nyomasztóknak  tetszenek. 

Minden  adó  terhes.  Ha  a  közterhek  öszletével  egy- 
bevetjük, ami  még  nagy  lelkesedés  perczeiben  is  az 
állam  vagy  valamely  község  szükségeire,  vagy  általában 
bármely  közczélra,  nyilvános  fölhívások  következtében, 
önkéntes  adományokból  bejő,  meggyőződhetünk,  meny- 
nyivel fölülhaladja  a  közszükség  mindazt,  amit  a  jó  pol- 
gárok is  saját  ösztönükből  összeadnak ;  minden  adó 
tehát  szükségkép  népszerűtlenné  teszi  azon  hatalmat, 
a  mely  kiveti  és  főleg  amely  azt  közvetlenül  behajtja. 
Kérdem  immár,  hogy  ha  föl  is  teszszük,  miszerint  a  köz- 
ségi kezelés  költségesebb,  a  közterhek  fölosztása  egye- 
netlenebb, nem  mindenek  fölött  kivánatos-e  az  államra 
nézve,  ha  a  minden  adóztatással  szükségkép  együttjáró 
gyűlölség  nagyrészint  az  egyes  községekre,  grófságokra 
vagy  tartományra  hárul? 

Megmutattam  a  negyedik  könyvben,  hogy  a  me- 
rev központosítás  rendszere,  melyet  a  forradalom  óta 
követnek  Francziaországban,  csak  szaporítja  az  államot 
fenyegető  veszélyeket,  az  ellenállás  eszközeit  pedig  ke- 
vesbíti. Aminek  csak  századunk  forradalmi  jellemét 
közvetve  vagy  közvetlen  tulajdonítnunk  kell,  az  mind 
vagy  az  államnak  adott  szerkezet  közvetlen  eredménye, 
vagy  legalább  szoros  egybefüggésben  áll  azzal.  (/). 

Amit  tenni  kellé,  hogy  a  központosítás  elvét  min- 
den következményével  keresztülvigyék,  k  ívül 
megingatta  a  törvények  iránti  tiszteletet,  mely  a  tör- 
téneti    jog     iránti     tisztelettel     benső     összeköttetésben 

van  (g),  és  a  vallás  erkölcsi  befolyását,  melyet  csak 
ott  találhatni  föl,  hol  a  vallás,  az  állam  szolgálatától 
mentten,  a  politikai  pártok  küzdelme  fölött  áll  •,  az 
államhatalom  elleni  legtöbb  támadást  azonban  minden 
bizonynyal  az  állam  pénzügyi  intézkedéseinek  tulaj- 
doníthatni, s  azon  körülménynek^  hogy  oly  rendszer 
mellett,  mely  szerint  minden  közigazgatási  hivatalnokot 
központi  hatalom  közlönyéül  tekintenek,  valahányszor 
az  egyes  az  igazgatás  részéről,  bármely  körben,  sérelmet 
avagy  rövidséget  szenved,  mindig  a  központi  hatalmat 
vádolja  érte,  s  izgatási  eszközül  használja  ellene,  (h). 

Miután  az  állam  elleni  folytonos  izgatás  ezen  fő- 
forrásait  semmivel  sem  dughatni  be  inkább,  mint  ha  az 
államot  megmentjük  a  kiadások  és  izgatás  azon  részé- 
től, mely  nem  illeti  az  összes  államot,  az  államhatalom 
ily  értelmű  korlátozása  szükségkép  előmozdítja  az  állam 
szilárdságát,  s  el  kell  ismernünk,  hogy  az  valódi  szük- 
séggé vált,  midőn  az  államhatalom  elleni  izgatottság 
oly  vészterhessé  lőn  immár. 

Sokan  azt  hiszik,  hogy  a  fonállót  csupán  erős 
államhatalommal  tarthatni  föl,  s  nagy  részint  ezen 
nézetnek  tulajdoníthatni,  hogy  a  központosítás  rend- 
szere annyi  védőre  talál  az  államférfiak  közt.  Azonban 
e  nézet  tévedésen  alapszik :  a  fönálló  viszonyokat 
nem  az  állam  óvhatja  meg  változás  ellen,  sőt  sok  egyéb 
viszonynak  változatlan  fönállása  menti  meg  magát  az 
államot  is  a  fölforgatástól.  Minden  lakható  ház,  melyet 
valamelyik  polgár  az  állam  területén  épít,  nemcsak 
egy-egy  lépcső,  melyen  több  ember  a  polgárisodás  ma- 
gasabb fokára  emelkedik,  hanem  egyszersmind  meg- 
annyi   erődítménye    a   polgári  társaságnak;  minden  jog, 

melynek  élvezését  az  állam  az  egyesnek  biztosítja,  egy- 
szersmind biztosítéka  a  polgári  társaságnak ;  minden 
jól  rendezett  község  egy-egy  kő  a  nagy  épület  megerő- 
sítésére; minél  jobban  beleillesztik  azt  az  épületbe,  mi- 
nél inkább  az  egész  lényeges  részéül  tekintenek  minden 
darabot,  annál  rendületlenebbűl  álland  az  állam.  (•). 

Ügy  hiszem,  a  közelebbi  50  év  tapasztalásai  szint- 
oly  czáfolhatlanúl  megmutatták  a  rögtöni  változatok 
könnyűséget  a  központosított  államokban,  amint  min- 
den idő  és  ország  történetei  tanúsítják  azon  tényt, 
hogy  nincs  konservativabb  a  helyhatósági  intézmények- 
nél, s  hogy  tehát  korunkban,  midőn  az  általános  izga- 
tottság folytán  minden  megingott,  s  a  viszonyok  gyors 
változása  az  állam  fönállását  s  az  egyesek  jólétét  ve- 
szélyezi,  a  helyhatósági  intézmények  megszilárdítását 
szintúgy  az  állam  szükségéül  kell  tekintenünk,  amint 
leginkább  czélhoz  vezet  a  központosítás  elve,  ahol  meg- 
győződtek, hogy  nagy  változásokra  van  szükx' 

(a)  Például  Rousseau. 

(b)  Ez  alatt  értendők  a  kultusra  tett  kiadások,  melyet 
néhány  államban  már  a  rendőrséggel  egyesítnek,  úgy  szinte 
a  közoktatás  költségei,  melyet  azon  czélnál  fogva,  a  melyet 
azzal  el  akarnak  érni,  ugyanazon  departementliez  számíthatni, 
s  az  állam  által  vezetett  közmunkák    kiadásai. 

(c)  Pénzügyi  tekintetben  az  egyes  viszonyai  nemcsak 
hű  képűi  szolgálnak  az  államra  nézve,  melyet  hasonlatképen 
fölhozhatni,  hanem  a  legjobb  iskolául.  Ahol  számokról  van 
szó,  nem  változtat  semmit  a  mennyiség,  ha  az  arány  ugyanaz 
marad,  s  az  egyszer-egy  akkor  is  igaz,  ha  minden  egyeshez 
hat  nullát  teszünk. 

(d)  Gondolatban  igen  szép  lehet,  hogy  minden  község- 
ügyeit  a  belügyminister  vezeti,  vagy  legalább  ellenőrzi ;  kér- 
dem, van-e  belügyminister  a  nagy  államokban,  aki  csak  név 
szerint  elo  számlálni  tudná  is  mindazon  községeket,  melyek- 
nek belviszonyaival  ismeretesnek  kellene  lennie,  hogy  azokat 
czélszerűleg  kormányozhassa?  Ugyanezt  mondhatni  a  köz- 
oktatási tárczáról  is.   stb. 

(e)  Aki  tényeknek  inkább  hisz,  mint  phrasisoknak, 
hogy  ez  okokat  kellőleg  méltányolhassa,  csak  azon  öszletet 
kell  egybehasonlítania,  amennyibe  a  közigazgatás  Angliában 
vagy  Amerikában  kerül,  azzal,  amibe  Francziaországban  ke- 
rül,  vagy  azon  arányt  kell  szem  előtt  tartania,  mely  valamely 


410  Az  uralkodó  eszmék  befolyása  az  államra. 

állam  összes  és  tiszta  jövedelme  és  az  előbbi  közt  van  azóta, 
hogy  behozták  a  franczia  közigazgatási  rendszert. 

(/)  Semmi  sem  lehet  veszélyesebb  az  államra  azon  meg- 
győződésnél, hogy  aminek  az  állam  alapjául  vagy  czéljául 
kellene  szolgálni,  merő  íiktió,  mely  a  dolgok  valódi  állásával 
ellentétben  áll.  Ha  tehát  valamely  egyeduralomban  nemcsak 
az  állam  összes  ügyeinek  vezetését,  külviszonyait,  s  a  felügye- 
let jogát,  hanem  az  egész  közigazgatást  az  államhatalomra 
ruházták,  azaz  oly  hatáskört  adnak  neki,  melyet  a  legnagyobb 
egyedúr  sem  képes  betölteni,  s  ahol  a  legtöbb  dolgot  a  feje- 
delem nevében,  de  nem  személyes  határozatai  által  intézik  : 
szintoly  kevéssé  szolgálhat  ez  azon  államforma  megszilárdítá- 
sára, amily  kevéssé  tekinthetünk  biztosítottnak  bármely  ál- 
lamot, melynek  politikailag  szabadnak  kellene  lenni,  ha  az 
egyéni  szabadság,  mint  korunk  legtöbb  államában,  nem  egyéb 
fiktiónál.  Nem  azért,  amit  közvetlen  a  politikai  szabadság 
nyújt,  nem  a  kormányzásbani  csekély  részvétel  miatt  ragasz- 
kodik ahhoz  minden  egyes ;  hanem  azért,  amit  mindenki  vár 
attól.  Amely  mértékben  korlátozzák,  a  politikai  szabadság 
valósítása  végett,  az  egyéni  szabadságot,  a  szerint  veszít 
amaz  is  becsében  az  egyes  előtt. 

(7)  Gyakran  állíták,  hogy  a  politikai  szabadság  csak 
ott  lehetséges,  ahol  történeti  fejlődés  eredménye.  Az  újabb 
korban  egész  könyvet  írtak  azon  tétel  bebizonyítására,  hogy 
az  alkotmányos  egyeduralom,  Anglián  kívül,  Európa  egy  ál- 
lamában sem  lehetséges.  Hogy  az  újabb  korban  erőszakosan. 
vagy  legalább  rögtönözve  behozott  alkotmányok  többnyire 
oly  rövid  ideig  állottak  fön,  okát  abban  kell  keresnünk,  mi- 
vel ahol  a  megszokás  nem  szentesíti  a  törvényt,  csak  anyagi 
erővel  tarthatni  föl  iránta  a  tiszteletet,  s  ekkép,  míg  az  álla- 
mot biztosítjuk,  szükségkép  veszély ezztik  a  szabadságot.   Ahol 

rendezett  jogviszonyok  vannak,  —  tehát  minden  egyeduralom- 
ban —  lehetséges  az  alkotmányos  szabadság  is,  ami  nem  egyéb 
az  összes  jogviszonyok  legfőbb  biztosítékánál;  csakhogy  e  biz- 
tosítékot nem  szerezhetni  meg,  ha  az  összes  jogviszonyokat 
hirtelen  megváltoztatják,  ha  a  múlttal  egyszerre  szakasztanak. 
Csalódunk,  ha  azt  hiszsztik,  hogy  ahol  többnyire  mindent 
hirtelen  egyberontanak,  amit  századokon  át  jogszerűnek  tar- 
tottak, mindenki  illő  tiszteletben  fog  valamely  törvényt  tar- 
tani, csupán  észszerűségénél  fogva.  Ha  Plató  eszményét,  hogy  az 
államot  bölcselők  kormányozzák,  nem  valósíthatni,  mennyivel 
kevesbbé  várható,  hogy  valaha  egy  egész  népet  találjunk 
csupa  bölcselőkből! 

(li)  Gyakran  hasonlíták  a  hűbéri  államot  lánczhoz,  mely- 
ben több  alsó  szem  mindig  a  felsőn  függ,  míg  végre  azon 
néhány  szemhez  érünk,  melyek  legfölül  állanak,  s  közvetlen 
a  királyságtól,  az  egésznek  ezen  utolsó  karikájától  függnek. 
Azt  hiszem,  hogy  e  hasonlat  kevesbbé  áll  a  hűbéri  államra, 
mint  korunk  bureaukratikus  államaira,  melyekben  az  utolsó 
lánczszemek,  nem  levén  alapjok  a  népben,  egész  súlyukkal 
nehezülnek  amaz  egy  szemre.  A  közigazgatás  bonyodalmas 
fölosztása  nemhogy  támaszpontul  szolgálna  az  államnak,  sőt 
szükségkép  terhére  van.  A  tapasztalás  mutatja,  hogy  a  király- 
ságnak vallásos  szentesítése  van,  s  ahol  az  a  nép  egész  törté- 
netével azonosult,  e  terhet  is  elviselhetni;  de  szintén  mutatja 
a  tapasztalás,  hogy  az  alsóbb  igazgatási  ágazatok  szoros  egybe- 
függése  a  legfőbb  államhatalommal  sohasem  szolgálhat  en- 
nek támaszul ;  sőt  az  alsóbb  fokozatok  mindig  arra  szolgáltak 
eszközül,  hogy  porba  ránták  a  legfensőbbet  is,  amelylyel  össze- 
függésben  voltak. 

(i)  Nem  elég,  ha  az  állam  a  körében  levő  kisebb  testü- 
leteket csak  tűri ;   használnia  is  kell    azokat.     Mert    minden 

erő,  amit  az  állam  nem  használ,  föl,  a  gyöngeség  egy-egy 
eleme  rá  nézve.  Mindazon  vészek  ellen,  melyekkel  az  önálló 
testületek  létele  fenyegeti  az  államot7  megóvhatjuk  magunkat; 
de  legjobban  az  által,  ha  azon  módot  követjük,  melyet  folya- 
moknál szoktunk,  amelyek  néha  kiáradnak ;  miszerint  tud- 
niillik a  veszélylyel  fenyegető  elemet  föl    tudjuk    használni. 


Második  rész.  Hatodik  könyv.  Tizenkettedik  fejezet.         413 


XII.  FEJEZET. 

AZ  ÁLLAMHATALOM  KORLÁTOZÁSÁNAK 
SZÜKSÉGE  AZ  EGYESRE  NÉZVE. 


Miután  az  állam  föladata  az  egyesek  anyagi  és  er- 
kölcsi javainak  biztosítása ;  s  miután  bizonyos  czélok, 
melyeknek  elérésére  kisebb  társulatok  elégtelenek,  csak 
az  államban  válnak  elérhetőkké,  nem  szenved  kétséget, 
hogy  az  állam  megszilárdítása  minden  egyesre  nézve 
is  mellőzhetlen  szükség,  és  pedig  talán  a  legnagyobb, 
legfontosabb  mindenek  között.  Ha  tehát,  amint  a  köze- 
lebbi fejezetben  megmutattam,  az  államhatalom  korlá- 
tozása mulhatlanúl  szükséges  az  államra  nézve,  már 
e  szempontból  is  szükségesnek  kell  azt  tartanunk  min- 
den egyesre  nézve.  De  bármi  fontos  a  jól  rendezett 
állam  fönállása  s  a  közügyek  czélszerű  vitele  minden 
egyesre :  az  állam  maga  nem  képes  az  egyes  anyagi  s 
erkölcsi  szükségeit  kielégíteni. 

Azon  majdnem  határtalan  befolyás  következtében, 
melyet  az  ó-kor  politikai  eszméi  a  renaissance  korsza- 
kában a  tudomány  terén  gyakoroltak,  a  gyakorlati 
életben  is  azon  nézetből  indultak  ki,  hogy  az  újabbkori 
államnak  közvetlenül  kell  gondoskodnia  • —  valamint 
az  ó-korbeli  tőn  —  polgárainak  minden  szükségé- 
ről, s  azon  hibás   meggyőződés  folytán,   hogy!  a  fejlődés 

annál  gyorsabban  megy,  ha  azt  az  állam  közvetíti:  oly 
mozgékonynyá  tették  az  államot,  hogy  az  által  az  egyén 
minden  hasznos  tevékenységének  főfeltétele,  a  létező 
viszonyok  állandósága  megsemmisíttetett,  s  az  állam,  a 
helyett  hogy,  amint  kellene,  előmozdítaná  a  haladást, 
annak  inkább  akadálya  lett.  Hogy  Rousseau  nagy,  de 
egyoldalú  szelleme  ellenálhatlan  logikája  által  végre 
azon  meggyőződésre  jutott,  miszerint  a  valódi  boldog- 
ságot csak  a  természeti  ős  állapotban  találhatni  föl;  s 
hogy  Proudhon  azt  állítá,  miként  a  magasabb  fejlettségű 
emberiséghez  egyedül  illő  állapot  az  anarchia;  s  hogy 
mindkét  paradoxonnak  tagadhatlanúl  befolyása  volt,  — 
csupán  annak  kell  tulajdonítnunk,  mivel  oly  föladatot 
tűztek  az  állam  elé,  melynek  teljes  megoldása  szintúgy 
lehetetlen,  mint  azon  elméletek  valósítása,  amelyek  ellen 
küzdenek;  s  mivel,  az  állam  elé  tűzött  roppant  föladat 
következtében,  hatáskörét  is  annyira  ki  kellé  terjesz- 
teni, hogy  az  által  az  egyéni  szabadságot  szerfölött  meg- 
szoríták. 

Az  állam  föladata  nem  az,  hogy  az  egyes  anyagi 
és  erkölcsi  szükségeiről  gondoskodjék,  hanem  az,  hogy 
biztosítsa  részére,  amit  ez  maga  szerzett;  ebből  követ 
kezik,  hogy  az  állam  miként  rendezése  csak  annyiban 
elégítheti  ki  az  egyént,  amennyiben  az  állam  megszi- 
lárdítására szolgáló  eszközökkel  nem  fosztják  meg  őt 
azon  lehetőségtől,  hogy  anyagi  és  erkölcsi  szükségeinek 
kielégítéséről  maga  gondoskodhassék. 

Egy  józan  ember  sem  bíz  dolgaiból  többet  másokra, 
mint  mulhatlanúl  szükséges;  nemcsak  azért,  mivel  a 
szabad  önhatározás  joga,  s  tehetségeink  önálló  használ- 
hatása  —  a  hasznos  tevékenység  lehetsége  —  a  legfőbb  er- 


Második  rész.  Hatodik  könyv.  Tizenkettedik  fejezet.        415 

kölcsi  szükség;  hanem  azért  is,  mert  azt  mutatja  a 
tapasztalás,  hogy  amit  idegenek  végeznek,  mindig  rosz- 
szabb  és  többe  kerül.  Az  állam  ügyei  az  összes  állam 
polgárok  ügyei,  s  azért  sohasem  bízhatni  veszély  nélkül 
az  állam  egyes  részeire.  Ha  az  állam  ügyeit  az  egyes 
tartományok,  grófságok  avagy  községek  intézik,  idege- 
nek intézik  azokat,  akikre  nem  tartoznak,  s  az  ily  igaz- 
gatás minden  rossz  oldalát  tapasztaljuk.  De  következik-e 
ebből,  hogy  az  állam  kezelése  azon  ügyekre  nézve  min- 
den egyébnél  jobb,  melyek  az  egésznek  csak  egyes  részét 
illetik  közvetlen?  Valóban  nem. 

Az  állam  kezelése  mindezen  esetekben  szintúgy 
idegen  kezelés,  mint  ha  az  egyes  magánügyeit  bízzák 
a  községre;  s  a  tapasztalás  azt  mutatja,  hogy  a  gyámság 
mindkét  esetben  rendesen  annál  költségesebb  a  gyám- 
ság alatt  levőre,  minél  többször  számadásra  szokták 
vonni  a  gyámot. 

Ha  vizsgáljuk  polgárisodásunk  folyamát  általában, 
s  az  emberiség  előhaladásait  a  művészet  és  ipar  egyes 
ágaiban,  avagy  egybehasonlítjuk  az  anyagi  jólét  fokoza- 
tát a  különböző  államokban,  s  külön  mindenik  ország- 
ban az  egyes  osztályok  helyzetét,  úgy  találjuk,  hogy 
az  anyagi  jólét  azon  mértékben  emelkedik  mindenütt, 
minél  tágasabb  kört  nyitottak  az  egyesek  önálló  tevé- 
kenységének; amiből  az  következik,  hogy  az  állam  polgá- 
rai anyagi  jóléte  előmozdítására  nem  tehet  jobbat,  mint 
ha,  Önmagát  korlátozván,  mindenkire  magára  hagyja 
ügyei  ellátását,  akár  egyes  ember  legyen  az,  akár  az  állam 
védelme  alatt  álló  testület. 

Azon  befolyás  daczára  is,  melyet  az  anyagi  szük- 
ségek korunkban   az    élet   minden  viszoynára  gyakorol- 

nak,  csalódás  azt  hinnünk,  hogy  az  állam  szervezésében 
csak  azokra  kell  tekintettel  lennünk.  A  meddig  a  tör- 
ténetek visszamennek,  az  emberiség  első  lépéseitől  fogva, 
a  művelődés  pályáján,  mindenkor  szintoly  lényeges  be- 
folyással voltak  az  erkölcsi  szükségek  polgárosodására. 
Minden  korszak  fölött  egy  eszme  uralkodik,  mely  neme- 
sítőleg  hat  minden  emberi  törekvésre,  s  melylyel  szem- 
ben maguk  az  anyagi  szükségek  is  háttérbe  lépnek,  s 
csak  annyiban  gondolhatni  elégültségre,  amennyiben  ez 
eszmét  valósíták,  vagy  legalább  ki  tudják  egyenlítni  az 
éles  ellentétet  a  fönálló  és  azon  eszme  között. 

Ami  egykor  a  keresztyénség  eszméje,  ami  a  XVI. 
században  az  egyházi,  a  XVllI-ikban  a  politikai  refor- 
matió  volt,  ugyanaz  a  mi  korunkra  nézve  a  nemzetiség 
eszméje.  Ez  eszme  valósítása  erkölcsi  szükség  eszméje. 
Ez  eszme  valósítása  erkölcsi  szüksége  lett  e  századnak, 
s  valamint  a  fönálló  viszonyok,  ha  az  anyagi  szükségek- 
nek megfelelnek  is,  nem  biztosak  támadások  ellenében, 
ha  ez  eszmével  ellenkeznek,  úgy  minden  változás  csak 
akkor  kivihető,  ha  a  létező  viszonyoknál  inkább  meg 
tud  felelni  azon  erkölcsi  szükségnek,  hogy  a  nemzetiség 
eszméje  valósíttassék ;  miből  következik,  hogy  amennyi- 
ben az  e  munka  folytán  kifejtett  elvek  gyakorlati  kivi- 
hetőségéről  van  szó,  a  legfontosabbak  egyikének  kell 
tekintenünk  e  kérdést:  mily  hatással  lenne  korunk  nem- 
zetiségi törekvéseinek  valósítására  az  államhatalom  kor- 
látozása? 

CSAK  AZ  ÁLLAMHATALOM  KORLÁTOLÁSA 
ÁLTAL  FELELHETNI  MEG  AZON  KÖVETELÉ- 
SEKNEK, MELYEKET  A  NEMZETISÉG  ELVE 
NEVÉBEN  TESZNEK  AZ  ÁLLAM  IRÁNYÁBAN. 


Akik  e  munka  első  részét  figyelmükre  méltatták, 
majd  mind  azt  vetették  szememre,  hogy  a  nemzetiség 
befolyását  kevésre  becsülöm.  Azt  hiszem,  csalódtak  e 
részben. 

Miután  mindenütt  arra  figyelmeztet  bennünket  a 
történet,  hogy  az  államok  és  népek  nem  annyira  anyagi 
szükségeik  miatt,  mint  inkább  azért  szenvedtek  nagy 
rázkódásokat;  mivel  a  kor  szellemi  érdekeit  nem  tudták 
méltányolni  vagy  kielégítni,  senki  sem  lehet  kétségben 
a  nemzetiség  elvének  fontossága  fölött  napjainkban,  főleg, 
ha,  mint  én,  oly  nemzethez  tartozik  s  oly  viszonyok 
közt  élt,  ahol  a  nemzetiség  igényeinek  valósítására  inté- 
zett törekvés  minden  egyéb  szükséget  és  tekintetet 
háttérbe  szorított. 

Erős  meggyőződésem,  hogy  a  nemzetiség  elve,  mely 
a  közel  múltban  megingatta  a  fönálló  viszonyokat  s  annyi 
hatással  volt  az  összes  viszonyok  összezavarására,  az 
államok  definitív  alakulására  is  tetemes  befolyással 
leend;    de    hogy    e    befolyást    helyesen    megitélhessük, 

tisztába  kell  jönnünk,  hogy  minő  értelemben  lelkesültek 
korunkban  a  nemzetiség  elve  mellett,  és  azon  igények  iránt, 
mely  elkel  a  nemzetiség  elve  nevében  az  állam  irányában 
fölléptek,  s  azt  hiszem,  hogy  kevés  kérdés  van,  mely 
fölött  több  merőben  különböző  nézet  s  oly  általános 
fogalomzavar  uralkodnék,  mint  épen  e  fölött. 

E  tárgyat,  mely  korunkban  oly  mélyen  vág  a  gya- 
korlati életbe,  sok  költészettel  és  egyoldalulag  tárgyalták, 
mi  mellett  egyáltalában  semmi  gyakorlati  eredményre 
nem  lehetett  jutni,  s  csupán  annak  tulajdonítható,  ha 
gyakorlati  államférfiak  a  nemzetiség  kérdését  csak  izga- 
tási  eszközül  tekintették,  s  feledék,  hogy  azon  alapel- 
veknek, melyek  oly  tetemes  negatív  hatást  idéztek  elő, 
szükségkép  positiv  oldaluknak  is  kell  lenni,  melyet,  jól 
fölfogva,  az  állam  nyugalma  és  jóléte  érdekében  föl 
lehetne  használni. 

Korunk  nemzeti  törekvéseinek  csak  úgy  méltányol- 
hatjuk gyakorlati  eredményeit,  ha  helyesen  fölfogtuk 
a  nemzetiség  elve  valódi  jelentőségét,  s  az  igényeket, 
melyeket  azon  elv  nevében  tesznek. 

Megkísérlem  e  tárgy  fölött  tisztán  kifejteni  néze- 
teimet. 

Mindenek  előtt  kérdem:  mit  kell  tulajdonképen  érteni 
a  nemzetiség  fogalma  alatt,  mely  mellett  oly  igen  lelke- 
sültek ? 

Távol    van    tőlem,    a    különböző    fajok    különböző 

képességét  tagadni  akarni.  Amint  nagy  különbségek 
vannak  a  kaukázusi  és  maláj,  a  mongol  és  szerecsen  faj 
közt  a  physicai  és  erkölcsi  tulajdonokra  nézve,  úgy  azon 
népek  közt  is,  melyeket  a  tudomány  ugyanazon,  t.  i.  a 
kaukázusi  fajhoz    számít,  bizonyára  tetemes  különbs 

találunk;  de  szintoly  bizonyosnak  látszik  előttem,  hogy 
igen  túlbecsülik  ezen  származási  befolyást,  ha  abból 
akarják  kimagyarázni  a  különböző  népek  közt  jelenleg 
létező  különbséget,  miután  az  egyes  népek  nemzetiségi 
öntudata  egyáltalában  nem  a  közös  származáshiten  alap- 
szik. Mellőzve  azon  körülményt,  hogy  Nyugot-európa' 
legtöbb  népének  mondáiban  sem  találunk  semmit,  a 
mi  ilyes  meggyőződésre  szolgálhatna  alapul,  sokkal  in- 
kább ismeretes  azen  tény,  hogy  minden  nemzetiség 
különböző  népelemekbői  származott,  sokkal  felötlőbbek 
a  különbségek  is  minden  nagyobb  nemzetiség  egyes 
részei  közt ;  s  azon  esetek,  hogy  egyesek,  sőt  egész  né- 
piségek  —  mint  például  Szász-  es  Poroszországban  a 
szláv  elemek  —  megváltoztatván  nyelvöket,  egy  azelőtt 
ellenséges  nemzetiségbe  olvadtak,  ■ —  mondom,  ez  ese- 
tek is  sokkal  újdonabbak,  hogysem  azt  hihetnők,  mintha 
a  közös  származás  eszméje  magára  a  népre  is  nagy  be- 
folyással lehetne. 

A  fajkülönbség  helyébe  a  nyelvkülönbség  lépett, 
s  korunk  nemzetiségi  törekvéseire  legtöbb  esetben  ez 
szolgált  alkalmul. 

De  a  nemzetiségi  jogosultság  melletti  nagy  harcz- 
nak,  melynek  tanúi  valánk,  jelenségeit,  a  nemzetiség 
elve  valósítására  intézett  törekvések  felötlő  ellentéteit 
a  nyelvkülönbségből  sem  lehet  mind  kimagyarázni,  (a) 
s  kétségtelen  minden  elfogulatlan  vizsgáló  előtt,  hogy 
itt  még  egy  más,  nagy  fontosságú  momentum  befo- 
lyása is  mutatkozik. 

E  mű  első  részében  (b)  figyelmeztettem  olvasói- 
mat azon  analógiára,  mely  az  egyes  családok  törekvése 
közt,    hogy   kiváltságos   állásra  emelkedjenek   az   állam- 

27* 


420  Az  uralkodó  eszmék  befolyása  az  államra. 

bari,    s    egész    nemzetiségek    hasonló     törekvése    között 
létezik. 

Bizonyos  fensőbb  képesség  felőli  meggyőződést, 
s  ennek  következtében  nagyobb  jogosultságra  törekvést 
találunk  mind  a  népeknél,  mind  a  családoknál.  Czélunk 
mindkét  esetben  uralkodni.  S  a  nemzeti  és  családi  elő- 
jogokban való  részesülés  módja  az  öröködés. 

De  még  tovább  vihető  e  hasonlat,  miután  a  fen- 
sőbb képesség  és  jogosultság  felőli  meggyőződés,  mind 
a  népeknél,  mind  a  családoknál  sokkal  kevesbbé  a  velők 
született  tulajdonok  valódi  különbségén,  mint  inkább 
jelen  állásukon  és  emlékezéseiken  alapszik. 

Miként  azon  állás,  melyet  az  egyes  a  társaságban 
elfoglal,  részint  attól  függ,  mily  nézetben  vannak  az 
emberek  tehetségei  felől,  de  még  inkább  függ  azon 
öntudattól,  melylyel  helyzetét  betölti,  vagy  magasabb 
állásra  törekszik,  ugyanez  az  eset  a  népeknél,  s  ez  öntu- 
dat a  népeknél,  valamint  az  egyeseknél,  nagyobb  részt 
multjok  eredménye.  Míg  lesznek  népek,  amelyek  az 
emberiségért  többet  tettek  másoknál,  amelyek  mások 
szabadságának  századokig  védfalai  voltak;  valamíg  az 
egyes  népeknél  fönmarad  azon  idők  emlékezete,  midőn 
fényesebb  állásuk  vala,  mint  jelenleg  van,  mindaddig 
fönmarad  a  különös  jogosultság  öntudata  is,  mint  szinte 
a  törekvés,  ez  öntudatnak  érvényt  szerezni. 

Minél  magasabban  áll  valamely  nép  erkölcsi  tekin- 
tetben, minél  messzebb  haladt  műveltségben,  annál 
inkább  fölülmúlja  a  faj  különbség  befolyását  azon  erköl- 
csi hatás,  melyet  a  történetek  gyakorolnak  nézetei i 
cselekedeteire;  főleg  ha,  mint  Xyugoteurópában  látjuk. 
a  fajkülönbséget    lehető    legkisebb    mértékre   csökkenté 

századokon  át  fönállása  oly  államoknak,  melyek  külön- 
féle népeket  fűztek  egy  egészszé,  s  a  folytonos  vegyülés 
és  érintkezés;  de  még  a  nyelvkülönbség  után,  mely  a 
külön  népiség  egyik  legjellemzőbb  vonása,  sem  Ítélhetni 
meg  az  érintett  fajkülönbséget. 

Ha  tehát  kérdezik :  miről  ismerhetni  meg  valamely 
nemzeti  egyéniséget?  a  felelet:  csupán  külön  egyénisége 
öntudatáról,  s  arról,  hogy  szükségét  érzi,  ezen  egyéni  kü- 
lönbséget érvényesíteni.  Minden  nép,  álljon  bár  milliók- 
ból vagy  ezerekből,  legyen  bár  önálló  vagy  más  népnek 
alatvalója,  külön  nemzetiségnek  érzi  magát,  mihelyt  föl- 
ébredt benne  azon  öntudat;  s  annak  kell  azt  elismernünk. 
Miután  pedig  ez  öntudat  nemcsak  jelen  helyzetének, 
vagy  a  nép  nyelv-  és  fajkülönbségének  eredménye, 
hanem  sok  esetben  múltján  alapszik,  csak  akkor  Ítél- 
hetjük meg,  mennyi  fontossággal  bír  valamely  nép  lel- 
kesedése a  nemzetiség  eszméjeért,  ha  nem  feledjük  el  e 
részben  a.  történeti  momentum  fontosságát. 

Ha  tudjuk,  mily  jelentőséget  tulaj donítnak  egyes 
népek  a  nemzetiség  fogalmának,  azon  igényeket  is 
könnyen  ismerhetjük,  melyekkel  ez  eszme  nevében  föl- 
lépnek egyes  esetekben  az  állam  irányában. 

A  nemzeti  egyéniség  követelései,  és  amelyeket  az 
egyes  tesz  az  állam  irányában,  egészen  azonosak.  A  nép, 
valamint  az  egyes,  szabadságot  igényel,  hogy  tudniillik 
saját  erőit  s  mindazt,  ami  körüle  van,,  önválasztotta 
czéljai  elérésére  önállólag  fölhasználhassa. 

A  szabadság  és  uralkodás  utáni  törekvés  — ■  az  utóbbi 
nem  levén  egyéb  a  legnagyobb  mértékű  szabadságra 
törekvésnél  —  sokkal  közelebb  áll  egymáshoz,  hogysem, 
minden  nemzeti  egyéniség  szabadságra  törekvése,  szint- 

úgy,  mint  az  egyesek  hasonló  törekedése,  uralomvágyra 
ne  vezetne,  mely  szintén  minden  mások  hasonló  törek- 
vésében és  azon  fogalmakban  találhatja  fül  korlátait, 
melyekkel  az  egyes  nép,  a  történeti  jog  melletti  lelke- 
sülésében, jogosultsága  köréről  s  igényei  valósíthatása 
felől  bír. 

Miután  immár  a  nép  fogalmai  az  utóbbi  tekintet- 
ben különböző  viszonyoktól  függhetnek,  miután  azon 
nemzetiségek  közül,  melyek  jelenleg  elismerésért  küz- 
denek, sok  csupán  a  történet  műve,  s  követeléseik  csak 
a  múlton  alapszanak,  míg  mások  szellemi  és  számsze- 
rinti fontosságukra  hivatkoznak :  a  nemzetiségi  törek- 
vés egyes  esetekben  az  ellene  való  küzdésre  vezet  szükség- 
kép. De  valamint  a  nemzetiség  öntudata  minden  népnél 
külön  egyénisége  öntudatán  alapszik:  minden  nemzeti 
jogosultsági  igény  nem  egyéb  az  egyes  népek  azon  igé- 
nyeinél, hogy  egyéniségöket  elismerjék. 

Könnyen  beláthatjuk  ebből,  minő  hatást  kell  gya- 
korolnia a  nemzetiség  elve  melletti  lelkesedésnek  ko- 
runk minden  államára. 

Mindenek  előtt  világos,  hogy  a  nemzetiség  külön 
jogosultsági  igényeit,  az  állam  jelen  tervezete  mellett, 
nem  elégíthetni    ki. 

Ha  azon  korlátlan  hatalom,  melylyel  az  államnak 
hatáskörében  bírnia  kell,  mindenre  kiterjeszkedik,  s  az 
egyéni  szabadság  csupán  az  államhatalomban  való  részesü- 
lésben áll,  oly  államokban,  ahol  több  nemzetiség  van 
egyesítve,  legfölebb  csak  az  egyik  igényeit  elégíthetni 
ki.  Minél  szabadabb  valamely  állam,  azon  értelemben, 
amint  a  szabadságot  értik  jelenleg,  azaz,  minél  több 
befolyással    bír    a    többség    az    államhatalom    eljárására  : 

annál  kiméletlenebbül  sértik  minden  nemzetiség  igé- 
nyét, azt  kivéve,  mely  mint  többség  az  államon  ural- 
kodik ;  annál  veszélyesbnek  kell  lenni  az  államra 
nézve  a  nemzetiség  elvének ;  mert  a  dolog  természete 
hozza  magával,  hogy  ez  esetben  mindazon  nemzetisé- 
gek, melyek  egy  népiség  korlátlan  uralma  által  sértve 
érzik  magukat,  szövetkeznek  az  állam  ellen. 

De  ha  meggondoljuk,  hogy  az  egyes  nemzetiségek 
határai  sehol  sem  felelnek  meg  a  jelen  államokéinak; 
hogy  igen  kevés  kivétellel  alig  találhatni  egyetlen  nem- 
zetiséget, amely  csupán  egy  államra  szorítkozik;  sőt 
hogy  Európának  a  különböző  nemzetiségek  szerinti 
fölosztása  nemcsak  azért  lehetetlen,  mivel  a  különböző 
nyelvek  tarka  vegyülete  mellett  egyetlen  államot  sem 
lehetne  jól  kikerekíteni,  hanem  azért  sem,  mivel  a 
nemzeti  egyéniség  öntudata  részben  a  múlt  emlékein, 
részint  azonban  a  nyelvi  különbségen  is  alapszik,  s 
mindkét  nemű  igények  gyakran  ellentétben  állanak,  és 
így  az  államoknak  sem  a  nyelvek,  sem  a  történeti  jog 
szerinti  fölosztása  nem  lenne  teljesen  kielégítő:  önként 
következik,  hogy  aki  csak  azon  nézetbői  indul  ki,  mi- 
ként a  nagy  államok  fönállása  csak  oly  formában  lehet- 
séges, amint  most  van  az  állam  rendezve,  annak  szükségkép 
minden  nemzeti  öntudat  megsemmisítésére  kell  töre- 
kednie minden  erejével.  Minél  inkább  támogatja  az 
egyes  nemzetiségek  igényeit  a  számszerinti  arány,  kép- 
zettségűk és  a  történeti  alap :  annál  több  erélylyel  kell 
azok  ellen  föllépni;  mert  annál  veszélyesebbek  az  államra. 
Ha  az  egyes,  Rousseau  nézetei  szerint,  minden  jogát 
az  államra  ruházta,  hogy  attól  többet  nyerjen  visz- 
sza,    mint    amennyit    átadott,    tudniillik    az    uralkodás- 

báni  részvételt:  szó  sem  lehet  olyas  jogok  létezéséről, 
melyekre  valaki  nem  mint  polgár,  hanem  mint  vala- 
mely nemzetiség  tagja  tart  igényt.  Az  összes  nemzetisé- 
gek egyenjogúságának  eszméje,  s  áltálában  bármely  egyes 
nemzetiség  külön  jogosultságának  eszméje,  merőben  ellen- 
kezik a  teljesen  domolcrata  állam  fogalmával,  s  ez  állam- 
forma valósítása  csak  annyiban  lehetséges,  amennyiben 
semmivé  tehetni  az  érintett  eszme  befolyását. 

Innen  azonban  még  egyéb  is  következik. 

Épen  azon  ellentétnek,  mely  a  nemzetiség  elve 
nevében  tett  igények  s  az  állam  jelen  intézményei  közt 
fönáll,  kell  bennünket  azon  meggyőződésre  vinni, 
hogy  az  esetben,  ha  a  nemzetiség  elve  korunkban  csak- 
ugyan nagyobb  hatást  gyakorol  az  emberek  kedélyére, 
hogysem  a  kormányok  akarata  vagy  a  törvényhozó  gyü- 
lekezet határozatai  által  meg  lehetne  semmisíteni;  épen 
a  nemzetiség  elve  melletti  általános  lelkesedés  fog  az 
állam  azon  intézményeinek  megváltoztatására  vezetni. 
melyek  az  egyes  nemzetiségek  igényeivel  ellentétben 
állanak. 

S  miben  állhat  ezen  változtatás? 

Ha  föladatának  meg  akar  felelni,  minden  államnak 
a  legnagyobb  egységre  van  szüksége.  Ameddig  az  ál- 
lam hatóságának  a  közérdekben  ki  kell  terjednie,  —  a 
mint  megmutattam,  —  a  legnagyobb  központosításra  van 
szükség;  innen  következik,  hogy  ameddig  az  állani 
hatalma  terjed,  nem  lehet  szó  az  egyes  nemzetiségek 
külön  jogosultságáról;  hogy  tehát,  ha  ki  kell  elégíteni 
a  nemzeti  öntudatot,  melv  korunkban  olv  hatalmasan 
fölébredt,  szükség  korlátoznunk  az  államhatalom  jelen 
hatáskörét,    s    tért   kell   adnunk  az  egyes  nemzetiségek- 

nek,    a  melyen  igényeiket  az  államra  nézve  minden  ve- 
szély nélkül  kielégíthessék. 

Erre  nézve  pedig  csak  az  önkormányzás  elve  al- 
kalmazásaiban találjuk  föl  az  eszközt. 

A  nyugoteurópai  nagy  államok  közül  egy  sem  kö- 
szönheti egyetlen  nép  lassankinti  szaporodásának  jelen 
nagyságát.  Mindenik  több,  legalább  nagy  részben  hosz- 
szabb  ideig,  független  államközség  egyesüléséből  ke- 
letkezett, s  az  egyes  részek  közül  mindenik  föntartá 
sajátsága  öntudatát,  külön  egyénisége  érzelmét,  s  nem 
szűnt  meg  törekedni  annak  elismerést  szerezni.  Ezen 
öntudat  a  történeti  fejlődésnek  eredménye,  s  a  nemzeti 
jogosultságra  törelcvés  e  körben  nem  egyéb,  mint  a  törté- 
neti jog  mellett  való  "küzdés. 

De  azon  egyes  részek  is,  melyekből  korunk  min- 
den nagyobb  állama  keletkezett,  igen  sok  esetben 
csak  kisebb  testületek  csoportozatai  voltak,  melyek,  mi- 
dőn egy  nagyobb  egészhez  csatlakoztak,  még  nem  bír- 
ták assimilálni  a  kebelökben  levő  különbségeket;  s  a 
mint  a  tartományban  az  állam  ellenében  fönmaradt  az 
egyéniség  öntudata,  több  helyen  az  egyes  községekben 
is  fönmaradt  ugyanezen  öntudat  a  tartomány  ellenében, 
azon  különbséggel,  hogy  ez  öntudat  itt  ritkábban  alap- 
szik történeti  emlékezéseken,  hanem  a  különböző  népi- 
ség tényén,  mint  a  melynek  bizonyságául  kell  vennünk 
a  nyelvbeli  különbséget. 

Mindkét  nemű  igények  kielégítése  végett  szükség, 
hogy  az  egyes  tartományoknak  adott  föltételes  önálló- 
sággal tért  nyissunk  azon  igényeknek,  melyek  történeti 
jogon  alapulnak,  s  a  községek  önállósága  által  bizonyos 
körön    belül    azon    igényeknek    engedjünk    tért,    hogy 

maguknak  érvényt  szerezzenek,  melyek  a  nyelvkülcnb- 
ségből  származnak.  A  mely  mértékben  követik  az  ön- 
kormányzás elvét,  annál  kevesbbé  kell  veszélyesnek 
lennie  az  államra  nézve  a  nemzetiség  elvének ;  mivel 
azon  ellentét,  melyben  a  nemzetiségi  törekvések  alap- 
jokra  nézve  egymással  állanak,  azon  veszélyeket,  me- 
lyek az  államot  fenyegetik,  ha  kizárólag  a  történeti 
jogra  van  tekintettel,  eltávoztatja  az  egyes  községeknek 
adott  azon  jog  által,  hogy  nyelvkülönbségöket  föntart- 
hatják;  s  azon  veszélyeket,  melyek  abból  származhat- 
nának, ha  csupán  a  nyelvkülönbséget  tartjuk  szem  előtt, 
megelőzzük,  ha  a  történeti  jognak  befolyást  szerzünk  a 
tartományban. 

Miután  az  önkormányzás  elve  nem  egyéb  az  egyéni 
szabadság  elvének  erkölcsi  egyéniségekre  alkalmazá- 
sánál :  az  egyes  nemzetiségek  igényeinek  is  csak  ez  elv 
alkalmazása  által  felelhetni  meg,  s  a  különböző  nemze- 
tiségek létele  az  államban  mindig  csak  azon  mértékben 
veszélyes  az  állam  fönállására  nézve,  amennyiben  eltér- 
nek ez  elvtől. 

Amint  a  különböző  nemzetiségek  igényei  minde- 
nütt csak  akkor  lépnek  föl  ellenségesen  az  állam  ellen, 
ha  az  államhatalom  körét  végetlenűl  kiebb  terjesztik,  s 
minden  nemzetiségtől  elvonják  azon  tért,  melyen  az- 
előtt magának  elismerést  szerezhetett:  úgy  Amerika  és 
Schweiz  állása  az  újabb  korban  a  legvilágosabban  bizo- 
nyítja:  mely  hatása  van  az  önkormányzás  elve  alkalma- 
zásának e  tekintetben?  A  nemzetiség  elve  melletti  álta- 
lános izgatottság  közepett  nyugodtan  voltak  ezen 
országok,  csupán  azért,  mivel  azon  árnak,  mely  külön- 
ben annyira  pusztító  hatással  van,  elég  tért  adtak,  hogy 

kiterjeszkedhessek,  s  nem  igyekeztek  egy  mederbe  ve- 
zetni az  ellenkező  irányt  követő  vizeket. 

Ebből  következik,  hogy  azon  igények  kielégítése, 
mikkel  a  nemzetiség  elve  nevében  jelenleg  az  állam 
irányában  föllépnek,  egyedül  azon  eszköz  alkalmazása 
által  lehetséges,  melyhez,  korunk  nemzetiségi  törekvé- 
seit mellőzve  is,  az  állam  és  minden  egyes  érdekében 
folyamodnunk  kellene.  Csupán  az  államhatalom  korlá- 
tozása által  segíthetni  ezen,  mint  minden  egyéb  erköl- 
csi szükségén  korunknak,  s  épen  ebben  fekszik  egész 
jövőnkre   nézve  a   nemzetiség    elvének  nagy  fontossága. 

Ha  igaz,  hogy  a  szabadság  létesítésére  intézett  tö- 
rekvések mind  csak  azért  maradtak  eredmény  nélkül, 
mert  ez  eszmének  oly  értelmet  adtak,  melyben  azt 
korunk  nagy  államaiban  valósítani  lehetetlen  (c) ;  ha  az 
állam  és  a  társadalom  közt  azon  körülmény  idézett  elő 
minden  ellentétet,  hogy  az  államban  az  ó-kor  eszméit 
igyekeztek  életbeléptetni,  s  az  által  oly  irányba  téved- 
tek, mely  egész  polgárisodásunk  irányával  ellentétben 
áll  •  ha  azon  folytonos  nagy  forradalmak,  melyek  Fran- 
cziaországban  kezdőitek,  miknek  következtében  nem- 
csak trónok  ingottak  meg,  hanem  magának  a  jognak 
fogalma  is,  és  mindaz,  ami  az  ember  előtt  szent,  —  ha 
mindezen  forradalmak,  mondom,  szükségkép  annak  tulaj- 
donítandók,  hogy  az  államot  mesterségesen  úgy  rendezték, 
miszerint  a  főváros  köznépe  rendelkezhetik  bármely  nagy 
nemzet  kormányformája  fölött:  a  nemzetiség  elve  föl- 
éledésében csak  az  isteni  gondviselés  csodás  intézke- 
dését kell  elismernünk,  mely  súlyos  tévedések  után,  épen 
ezen  elv  által,  vezérelt  vissza  azon  ösvényre,  melyen 
a   haladás  és  békés  kifejlődés  megint  lehetővé  lett. 

A  nemzetiség  elve  melletti  lelkesedés  nem  egyéb, 
mint  minden  nép  ünnepélyes  tiltakozása,  az  egyéni  sza- 
badság keresztyéni  elve  nevében,  az  állam  mindenható- 
ságának elve  ellen,  melyet  a  pogány  világtól  kölcsönöz- 
tünk, és  épen  az,  hogy  a  nemzetiség  nevében  emelt 
igények  elutasíthatlanok,  hogy  az  egyenjogúság  elvé- 
nek valósítása  szükséggé  lön,  melyet  eló'bb-utóbb  ki 
kell  elégíteni,  ez  biztosít  arról,  hogy  azon  ösvényt,  mely 
a  caesarismushoz,  vagy  anarchiába,  s  így  mindenesetre  a 
keresztyén  polgárisodás  bukására  vezetne,  el  fogjuk 
hagyni. 

De  a  nemzetiség  elve,  s  az  annak  nevében  tett 
igények  valósításának  ezen  kívül  még  egyéb,  minden 
egyes  állam  fönállására,  s  egész  polgárisodásunkra  nézve 
igen  üdvös  eredményei  is  vannak,  melyeket,  ha  rövi- 
den is,  szintén  megérintek  e  helyen. 

Kétségkívül  korunk  egyik  legnagyobb  veszedelme, 
hogy  föntartó  elemei,  a  rohanó  elemekhez  képest,  igen 
gyöngék.  A  mérséklet  egyike  azon  tulajdonoknak,  me- 
lyeket egyeseknél  is  ritkán,  a  tömegeknél  pedig  soha 
sem  találhatunk  föl,  s  mivel  minden  haladásnak  csak 
annyiban  lehet  jótékony  hatása,  ha  lassankint  történik, 
s  nem  tépi  össze  azon  egybefüggést,  melynek  a  jelen 
és  múlt  közt  mindig  meg  kell  lenni:  minden  államnak, 
épen  élénkebb  mozgalom  korszakaiban,  van  bizonyos 
tényezőkre  szüksége,  melyek  támaszul  szolgálnak  a  lé- 
tező föntartására.  Épen  ebben  áll  az  öröködési  király- 
ság és  öröködési  aristokratia  nagy  haszna,  főleg  politi- 
kailag szabad  államokban,  hogy  mint  a  történeti 
természetes  képviselői,  a  nyugtalan  előretörök  vésnek 
gátakat  vetnek,  s    épen    ez   által    teszik    lehetségessé  az 

üdvös  haladást;  mert  a  haladás  népeknél,  valamint 
egyeseknél  csak  akkor  lehetséges  valóban,  ha  egyik 
lábbal  szilárdul  állanak,    míg  a  másikat  előbbre  viszik. 

Teljes  igazuk  van,  akik  az  alkotmányos  kormány- 
forma üdvös  eredményeit  Angliában  e  nagy  nép  politi- 
kai eszélyességének  tulajdonítják;  de  csalódnánk,  ha  az 
eszélyesség  ezen  nagyobb  fokát  az  egyes  pártoknál 
akarnók  keresni. 

Angliában,  valamint  a  szárazon  bárhol,  egy  párt 
sem  szolgálhat  korlátul  önmagának,  s  a  folytonos  előre- 
törekvés  ösztöne  rég  azon  állapotra  juttatá  vala  Ang- 
liát, melyben  szárazföldi  szomszédja  van,  ha  a  fön- 
állónak  —  a  történeti  jognak  —  hatalmas  támaszai  nem 
lettek  volna  ott,  melyek  a  változások  utáni  törekvés- 
nek ellen  tudnak  állani.  Csak  abban  mutatkozik  az  an- 
golok nagy  politikai  értelmessége,  hogy  belátták  ezen 
támaszok  szükségét,  s  hogy  a  nép  legyőzni,  de  nem 
megsemmisíteni  törekszik  azon  hatalmakat,  melyekkel 
folytonos  küzdésben  van.  Azon  kérdés,  hogy  az  alkot- 
mányos kormányforma  Európa  más  államaiban  lehet- 
séges-e, s  mint  létesíthetjük  azt?  oda  megy  ki  ennél 
fogva,  hogy :  az  egyes  államokban  vannak-e,  avagy  elő- 
idézhetők-e  olyas  viszonyok,  melyekben  szintoly  erős 
támaszokat  nyerjen  a  fönálló  állapot,  a  minőkkel  Ang- 
liában bír? 

Az  angolhoz  hasonló  aristokratia  fönállása,  mely 
birtokánál  fogva  a  jelen  érdekeivel,  s  története  által  az 
állam  múltjával  áll  összeköttetésben,  kétségkívül  leg- 
jobb biztosítéka  a  polgári  szabadságnak.  Ennek  köszön- 
heti Róma  köztársasági  intézményeinek  tartósságát,  s 
amely    demokratiának   nincs   meg  ez  ellensúlya,  szintoly 

bizonyosan  kényuralomra  vezet,  mint  az  aristokratia 
szükségkép  mindig  oligarchiává  fajul,  ha  nincs  mellette 
politikai  joggal  biró  nép.  Részemről  az  ily  aristokratia 
keletkezését  minden  békés  fejlődés  szükséges  eredmé- 
nyének tartom,  s  annálfogva  úgy  vagyok  meggyőződve, 
hogy  csak  azon  rendszabályokkal  kell  fölhagyni,  me- 
lyekhez épen  az  aristokratia  keletkezésének  megakadá- 
lyozása végett  nyúltak,  s  minden  egyes  államban  új 
aristokratia  fog  támadni,  a  helyett,  a  melyet  megsemmi- 
sítettek; mely  aristokratia  megfelelend  az  érintett  szük- 
ségnek. De  szintoly  kétségtelen,  hogy  az  angolokéhoz 
hasonló  intézmények  Európa  legtöbb  államában  s  min- 
denek fölött  Francziaországban  nem  lehetségesek  e 
pillanatban. 

Nem  annyira  anyagi,  mint  erkölcsi  vesztegségé- 
nél,  azon  ténynél  fogva,  hogy  az  utóbbi  60  év  fejlődé- 
sében legkisebb  lényeges  részt  sem  vett,  lehetetlen  az 
aristocratiának  Francziaországban  előbbi  állását  elfog- 
lalnia. Bármi  dicséretesek  legyenek  azon  kísérletek, 
hogy  aristokratiát  teremtsenek,  vagy  azon  elemek  állá- 
sát, melyekből  aristokratia  fejlődhetik,  megszilárdítsák: 
mindezen  eioködések  eredményeit  csak  a  jövőre  nézve 
kell  várni,  míg  mind  e  kísérletek  legközelebbi  eredmé- 
nye rendesen  csak  a  politikai  izgatottság  növelése. 

A  létező  viszonyok  egyedüli  támaszát,  az  egyedüli 
kapcsot  a  múlt  és  a  jelen  között,  s  ami  fékezni  képes  az 
elméleti  rendszereknek  a  népek  képzelőtehetségére 
gyakorolt  hatását,  az  öröködési  királyság  mellett,  csak 
a  nemzetiség  elvében  találhatjuk  fül  az  ido  szerint. 

A  nemzetiség  elve  melletti  lelkesedés  hatása  első 
pillanatra  forradalmi  volt.     Minden  eszme,  a  mely  a   lé- 

tező  viszonyokkal  ellentétben  áll,  szükségkép  ily  hatás- 
sal van,  míg  erőre  nem  kap ;  mindamellett  a  nemzetiség 
elve,  természeténéi  fogva,  föntartó  elem,  és  pedig  még 
oly  esetekben  is,  midőn  az  egyes  nemzetiségek  igényei 
tisztán  nyelvi  viszonyokon  alapulnak,  s  a  teljes  egyenlő- 
ség elve  nevében  lépnek  föl.  Mert,  habár  ez  elv  bizo- 
nyára a  legforradalmiabb  is,  mivel  a  teljes  egyenlőség 
valósítása  a  dolgok  természetéből  lassankint  fejlődő  vi- 
szonyokkal mindig  és  mindenütt  szükségkép  ellentétben 
áll,  az  egyenjogúság  elve  valósítása  által  is  csak  a  kon- 
servativ  elemek  erősödnek  az  államban ;  az  államot  ezek 
óvják  meg  a  rázkódások  ellen.  Miután  az  egyenjogúság 
elvét,  az  állam  egysége  veszélyezése  nélkül,  csak  úgy  való- 
síthatni, ha  bizonyos  körön  belül  minden  nemzetiségnek 
bizonyos  tért  engednek,  hol  magát  érvényesítheti:  a 
nemzetiség  elvének  ez  esetben  is  olyas  intézkedésekre 
kell  vezetni,  melyek,  a  történetek  tanúsága  szerint,  a 
legkonservativebbek,  s  mindig  aristokratia  keletkezését 
vonják  maguk  után. 

Azonban,  mint  megmutattam,  a  külön  nemzetiség 
öntudata  igen  gyakran  a  történetek  eredménye. 

A  külön  jogosultsági  igények  ez  esetekben  nem 
egyebek  a  történeti  jogok  föntartására  intézett  igé- 
nyeknél; miként  volna  lehetséges,  hogy  a  nemzeti  elis- 
merésre törekvés,  ahol  egészen  történeti  jogon  alap- 
szik, tiszteletet  ne  idézne  elő  a  történeti  jog,  és  mindaz 
iránt,  ami  azon  alapszik? 

Nagy  politikai  forrongás  idején  kétségkívül  min- 
den lehető;  tanúi  valánk,  miszerint  oly  népek,  melyek 
kizárólag  a  történeti  jogra  alapíták  igényeiket,  egy- 
szersmind hasonló  lelkesedéssel  hirdették  a  teljes  egyenlő- 

ség  elvét,  s  szintúgy  meglehet,  hogy  egy  ideig  a  ki- 
rályság is  a  történeti  jog  megsemmisítésére  törekszik,  a 
mint  láttunk  népeket,  melyek  történeti  jogukért  fogtak 
fegyvert,  s  azt  épen  legfontosabb  pontjában,  —  a  ko- 
rona jogában  —  sértették  meg.  Hosszas  ideig  azonban 
nem  lehet  oly  merőben  ellenkező  irányokat  követni. 
Szintoly  dőreség  volna  az  1848-dik  év  eseményeiből  kö- 
vetkeztetni az  egyes  nemzetiségek  történeti  alapú  kö- 
veteléseinek természetes  eredményeire,  mint  ha  azon 
tényből,  hogy  az  aristokratia  egyes  esetekben  a  király- 
ság ellen  fölkelt,  sőt  a  trón-öröködés  elvét  is  megtá- 
madta, azt  akarnók  következtetni,  hogy  az  öröködési 
aristokratia  elve  veszélyes  a  királyságra  nézve. 

Amint  az  egyes  nemzetiségek  s  az  öröködési 
aristokratia  törekvései  alapjokban  és  czéljokra  nézve  ha- 
sonlítanak; szintúgy  hasonló  befolyással  vannak  az 
egyeduralmi  elvre.  Ami  csak  a  történeti  jog  iránti  tisz- 
teletet előmozdítja,  szükségkép  a  monarchiái  elv  szi- 
lárdságát vonja  maga  után,  azon  egy  különbséggel, 
hogy  a  nemzetiségek  a  történeti  jog  elvének  szilárdabb 
támaszul  szolgálhatnak  minden  öröködési    aristokratiánál. 

Miután  1848-ban  mind  a  nemzetiség,  mind  az 
egyenlőség  elve  ellentétben  állott  a  f önállóval:  nem 
csoda,  ha  egy  ideig  nem  látták  be  a  két  elv  közötti 
különbséget,  mely  azonban  már  akkor  is  tisztán  mu- 
tatkozott, s  alkalmasint  előtérbe  is  lép  vala,  ha  a  létező 
viszonyokon  sikerült  volna  diadalmaskodniuk  ellenei- 
nek; s  Európa  jövője  ez  esetben  attól  függ  vala,  hogy 
az  újabb  harezban  a  nemzetiség,  vagy  az  egyéni 
elve,  a  történeti  jog,  avagy  azon  elméletek,  melyeket 
a    franczia  forradalom  hirdetett,  leendettek  győztesek. 

Minden  elfogulatlan  ember  lelkében  szükségkép 
fölmerül  azon  meggyőződés,  hogy  szintoly  lehetetlen 
Európában,  hol  minden  történeti  jog  szorosan  egybe 
van  szőve  a  királysággal,  az  egyes  nemzetiségek  tör- 
téneti jogait  valósítani,  a  nélkül,  hogy  egyszersmind 
az  egyeduralmi  elv  is  ne  nyerjen  szilárdság  tekinteté- 
ben, amint  nem  képzelhetjük  a  teljes  egyenlőség  elve 
diadalmát,  a  nemzetiségek  történeti  joga  megsemmisí- 
tését, a  monarchiái  elv  koczkáztatása  nélkül. 

Aki  az  egyes  nemzetiségek  történeti  joga  mellett 
lép  sorompóba,  ha  öntudatlan  is,  az  egyeduralom  mel- 
lett küzd,  s  aki  a  történeti  jogot  ott  is,  ahol  a  jelenkor 
valódi  szükségével  nem  áll  ellentétben,  semmivé  akarja 
tenni,  minden  fönállót,  s  mindenek  előtt  az  egyeduralmi 
formát  is  megtámadja.  Mindenkinek  szabadságában  áll 
választani  a  két  irány  közt;  de  a  végeredmények  nem 
függenek  akaratunktól:  mert  soha  sincs  hatalmában 
az  embernek,  csupán  arra  szorítni  elveinek  következ- 
ményeit, amit  azok  által  el  akar  érni. 

Bármennyire  veszélyezni  látszott  is  egy  időre  az 
egyes  államok  nyugalmát,  sőt  fonállását,  a  nemzetiség 
elve  melletti  lelkesedés:  ez  elv  győzelme,  azon  korlá- 
tok közt,  melyek  között  ily  győzelmet  lehetségesnek 
kell  föltennünk  Európa  jelen  viszonyai  mellett,  mindenütt 
a  rend  és  nyugalom  megszilárdítását  vonta  volna  maga 
után.  De  ezen  elvnek  befolyása  nemcsak  egyes  álla- 
mokra szorítkozik,  hanem  összes  polgárisodásunkra  lénye- 
ges, és  pedig  —  mint  előre  látható  —  üdvös  hatást  fog 
gyakorolni. 

Legtöbb  esetben  a  nemzetiségi  öntudat  alapját  a 
történetekben    kell    keresnünk  •    ott   is,    ahol    valamely 

nép  egyes  részei  hosszasabb  ideig  külön  életet  éltek, 
bizonyost  ávolabb  múlt  emlékére  szoktak  hivatkozni,  s  ki- 
vétel nélkül  állíthatjuk,  hogy  ahol  ezek  nincsenek  meg, 
a  közös  nemzetiség  érzése,  ha  annak  csak  a  nyelvegy  _ 
alapja,  soha  sem  igen  élénk  (d);  azonban  nem  tagad- 
hatni, hogy  olykor  a  nyelvegység,  sőt  ugyanazon  nyelv- 
törzs is,  habár  különböző  szójárásokra  van  oszolva, 
nemzeti  öntudat  alapjául  szolgálhat;  s  hogy  tehát  a 
nemzeti  jogosultságra  törekvést  sem  tekinthetni  kiválókig 
a  történeti  jog  melletti  küzdésnek. 

Mint  az  utóbbi  évek  történetei  mutatják,  a  nemzeti 
egység  nevében  oly  viszonyokat  akartak  létrehozni, 
minőkre  az  egyes  népek  múltjában  példát  nem  találunk, 
sőt  aholcsak  egy  nép  a  történeti  jogra  alapítá  nemze- 
tiségi igényeit,  oly  nemzetiségi  követelésekkel  léptek 
föl  azon  igények  ellen,  melyek  világos  ellentétben  voltak 
a  történeti  joggal. 

A  különböző  nemzetiségek  közötti  harcz,  melynek 
tanúi  valánk,  e  szempontból  vizsgálva,  csak  folytatása 
azon  roppant,  századok  által  előkészített  küzdésnek, 
melyben  a  múlt  század  végén,  az  egyes  osztályok  kizá- 
rólagos jogosultsága  elvén  győzött  a  köz  egyenjogúság 
eszméje. 

Mihelyt  az  egyenlőség  elvét  az  egyesek  közti  jog- 
viszonyokra nézve  észszerűnek  ismerték  el,  azonnal  ki- 
kerülhetlenné  lett  az  ezen  elv  fölötti  küzdés  a  nemzeti- 
ségek körében.  Itt  és  amott  ugyanazon  fcavverekkel 
küzdöttek,  s  itt  és  amott  hasonló  eredményekre  kellett 
a  hareznak  vezetni. 

A  szabadság  és  uralkodás  eszméje  sokkal  közelebb 
áll    egymáshoz,    hogysem    a    szabadság    utáni     törekvés 


Második  vész.  Hatodik  könyv.  Tizenharmadik  fejezet.        435 

uralomvágy gyá  ne  változzék  a  diadal  lelkesedésében ; 
a  teljes  jogegyenlőség  követelése  hasonló  követelést 
idéz  elő  a  jogok  egyenlőségére  nézve  is,  s  azon 
kényszerűség,  miszerint  a  fönálló  egy  részét  meg  kell 
támadni,  s  az  a  fölött  kivívott  győzelem  majd  mindig 
azon  meggyőződést  vonja  maga  után,  hogy  minden 
fönálló  ellentétben  áll  a  közjóval,  s  mindent  le  kell 
rombolni,  ami  történeti  úton  állt  elő.  Mint  1789-ben 
az  emberi  jogok  nevében  először  a  harmadik  rend 
politikai  jogait,  majd  kizárólagos  uralmát  követelték, 
s  midőn  a  jogegyenlőség  ki  volt  küzdve,  a  helyzetek 
teljes  egyenlőségére  törekedtek,  és  e  végett  megsemmi- 
sítették a  királyságot,  lábbal  tapodták  a  tulajdonjogot, 
s  az  összes  múlt  romjain  oly  jövőt  akartak  alkotni, 
mely  a  jelennek  minden  viszonyával  ellentétben  állott: 
úgy  törekedtek  1848-ban  egyes  népek,  a  szabadság- 
nevében,  föltétlen  uralomra,  mások  ellenben  a  tettleges 
egyenlőségre ;  megtagadtak  minden  történeti  jogot,  s  a 
nép  körében  a  kommunismus  tanait  hirdették. 

A  közvetlen  eredmények  ugyanazok  voltak  mindkét 
esetben.  Aki  minden  jog  ellen  küzd,  mindig  jogtalan- 
ságba sülyed,  de  szintúgy  hasonlóaknak  kell  lenni  a 
végeredményeknek,  s  nem  hiszem,  hogy  bármely  elfo- 
gulatlan ember  tagadja,  miszerint  a  következmények, 
melyeket  az  egyenlőség  elve  melletti  harcz  előidézett, 
egészben  véve  kedvezők  az  emberiség  fejlődésére. 

A  világ  azzal  vádolja  Nerot,  hogy  Rómát  a  lángok- 
nak adta  martalékul,  s  azon  szörnyetegnek  egyetlen 
tettére  sem  tekintenek  vissza  oly  osztatlan  undorodással. 
Nero  után  más  zsarnokok  következtek,  eléggé  érdemesek 
arra,    hogy    elődük    gonosz    tetteit    homályba    borítsák, 

s  a  világ  mégis  iszpnynyal  emlékezik  azon  borzasztó 
tettre,  mely  fölött  majdnem  két  ezredév  sem  vala  képes 
enyhítni  a  világ  Ítéletét.  0,  mint  niondá,  az  örök 
várost  hamvaiból  phönixként  akarta  újra  fölemelni, 
nagyszerűebben,  szabályosabban  akarta  fölépítni,  amit 
összerombolt;  palotákat  akart  emelni,  ahol  azelőtt  sze- 
rény polgári  lakok  állottak.  Ki  menti  a  tettet  a  szándék 
miatt?  ki  fog  megbocsátani  a  zsarnoknak,  aki  annyi  eze- 
rek  boldogságát  föláldozta  hiúságának,  s  hogy  álmodott 
remekműveit  létesítse,  össze  merte  rombolni,  amit  szá- 
zadok alkottak,  s  amiben  annyian  nyugalmukat  találták? 
Ha  a  jelen  és  jövő  kor  hasonló  Ítéletet  mondand  azok 
fölött,  kik  egy  elv  nevében  oly  vakmerően  lobogtatták 
a  polgárháború  fáklyáját,  s  korlátlan  hatalmuk  mámo- 
rában a  történet  minden  művét  kíméletlenül  összeronták, 
hogy  a  romok  fölött,  mint  hirdették,  egy  szebb  jövő 
épületét  emeljék  föl:  kétségtelenül  igazságos  lesz  ez 
ítélet;  de  az  egyenlőségre  törekvés,  mely  a  keresz- 
tyénség által  fölállított  elvekből  foly,  kevesbbé  nemes 
igyekezet-e,  mivel  iszonyú  tetteket  követtek  el  nevében, 
avagy  tagadhatjuk-e  ezen  törekvés  jótékony  eredményeit, 
mivel  olykor  rossz  irányt  követett,  s  annyi  szenvedésre 
szolgált  alkalmul? 

Hogy  az  államot  megmentsék  azon  ártalmaktól, 
melyeket  az  egyesek  önzése  hozott  rá,  fölizgatták  a 
tömegek  irigységét,  s  e  legnemtelcnebb  érzést  fegyverül 
használták;  azon  állást,  melyen  társadalmunk  legalsóbb 
osztályai  állanak  jelenleg,  tekintették  oly  niveaunak, 
amelylyel  mindent  egyenlővé  kell  tenni,  s  abban  keresték 
az  egyenlőség  elve  valósítását,  hogy  mindent  a  porba 
rántottak,   ami  magasabban  állott. 

Ha  a  folytonos  előhaladási  törekvés  nem  velünk 
született  ösztön  volna,  az  egyenlőséget  mindenesetre  cl 
lehet  érni  ez  úton;  de  mondhatjuk-e  azért,  hogy  csupán 
ez  úton  kell  az  egyenlőséget  elérnünk?  Nemcsak  az 
apály  perczében,  akkor  is  egyenlő  fölszinen  áll  a  víz, 
midőn  legmagasabbra  nőtt  az  ár;  az  alantabb  állónak 
fölemelése  által  is  helyre  lehet  állítani  az  egyenlőséget, 
s  tagadhatni-e,  hogy  amennyiben  az  egyenlőség  utáni 
törekvés  maradandó  eredményeket  idézett  elő,  ez  irányban 
eszközlék  azokat? 

A  konvent  véres  kézzel  kisérlé  meg,  lehetetlenné 
tenni  minden  feltűnő  helyzetet;  az  egyenlőség  ez  érte- 
lemben azon  eszmény,  mely  után  a  kommunismus 
rajong;  s  ha  vizsgáljuk  az  eszközöket,  melyek  a  fönálló 
viszonyokat  a  legtöbb  államban  megingatták,  azoknak 
érzelmeit,  akik  által  annyi  forradalom  győzött:  belát- 
juk, miszerint  sem  a  kísérlet,  sem  a  szükséges  anyagi 
erő  nem  hiányzott,  hogy  az  egyenlőség  elvét  ez  érte- 
lemben uralomra  emeljék;  s  mindamellett  a  konvent 
minden  erőfeszítésével  nem  vitte  egyéb  eredményre, 
mint  hogy  a  születési  jogkülönbséget  a  tehetség  és 
vagyon  tettleges  különbsége  válta  föl,  s  minden  forra- 
dalom, mely  a  demokrata  elv  nevében  győzött,  csak  oda 
vezetett,  hogy  mindinkább  szaporodott  azok  száma, 
akik  a  legalacsonyabb  álláson  fölülemelkedtek;  mindig 
általánosabb  lett  a  fölemelkedési  törekvés ;  világos  bizony- 
ságul, miszerint  az  egyenlőségre  való  törekvés  csak  azon 
irányban  idézhet  elő  tartós  eredményeket,  amennyiben 
megfelel  a  mindig  előbbrehaladás  és  emelkedés  velünk 
született  ösztönének.  De  hogy  ez  eredmények  az  em- 
beriségre nézve  általában    üdvösek,    nem   vonhatni    két- 

ségbe,  miután  amiben  csak  fölülmúlja  korunk  a  multat. 
az  mind  ezen  forrásra  vihető  vissza. 

Valamint  a  haladást,  melyet  az  emberi  tevékeny- 
ség minden  irányában  tapasztalunk,  annak  tulajdonít- 
hatni, hogy  az  egyenlőség  elvének  elismerése  által 
lerombolák  azon  korlátokat,  melyek  az  egyesek  te- 
vékenységének útjában  állottak  s  lehetségessé  tették 
a  magasabbra  törekvést:  úgy  azon  nagyobb  humanitás 
érzelmét  —  az  egyetlent,  mire  századunk  büszke  lehet 
—  az  egyenlőség  elve  egyik,  és  pedig  tartós  eredmé- 
nyének kell  tekintenünk,  mely,  különböző  nemzeti- 
ségek állására  alkalmazva,  szükségkép  hasonló  ered- 
ményekre vezet. 

A  nemzetiségi  jogosultság  melletti  küzdésnek  azon 
előnye  van  az  egyéni  jogosultság  melletti  küzdés  fö- 
lött, hogy  nemzetiségi  küzdelmeknél  az  egyesek  csu- 
pán eszméért  küzdenek,  nem  anyagi  érdekéit.  Akik  e 
harczban  egymás  ellenében  állanak,  sokkal  erősebbek, 
hogysem,  aki  egyszer  az  ellenfél  erejével  megmérkőzött, 
teljes  győzelem  reményével  kecsegtethetné  maga: 
minél  tovább  tart  a  küzdés,  minél  hevesebben  foly, 
annál  inkább  érezni  kell  a  kiengesztelés  szükségét.  Azt 
hiszem,   már  is  érezhető  e  viszonyok  hatása. 

Minél  nagyobb  lelkesedéssel  fogott  fegyvert  annyi 
nép,  nemzetiségi  jogáért,  ]  848-ban:  minél  makacsabb 
volt  a  harcz;  minél  többet  koczkáztatott  mindenikük 
igényei  valósításáért,  s  feláldozott  mindent :  annál  in- 
kább csökkent  gyúlülségök,  annál  inkább  fölmerült 
mindenikben  közőlük  azon  meggyőződés,  hogy  igényei 
csupán  azon  körben  valósíthatók,  melyben  az  mások 
hasonló    igényeinek    .-értése    nélkül    történhetik.     Bármi 

sajnosaknak  tetszenek  előttünk  az  utóbbi  idők  esemé- 
nyei, egy  eredményük  mindenesetre  volt :  tudniillik  azon 
meggyőződés,  hogy  Nyugoteurópa  népei  közt  nincs  egy 
is,  mely  nemzetiségeért  lelkesülni  nem  tudna,  egy  sincs, 
amely  a  másik  uralmát  nyugottan  tűrné,  s  amelyet 
büntetlenül  el  lehetne  nyomni. 

Az  1848-dik  évi  nemzetiségi  harczok  eredménye 
azon  meggyőződés,  hogy  a  béke  kezességét  a  jövőre 
nézve  csak  minden  nép  egyenjogúságában  kell  keres- 
nünk, s  ez  elv  egyidőre  alkalmul  szolgálhat  ugyan  az 
állások  tettleges  egyenlősége  miatti  harczra  —  amint 
az  egyéni  egyenjogúság  elvénél  tapasztaljuk:  —  a  vég- 
eredménynek azonban  szükségkép  annak  kell  lenni, 
hogy  minden  nemzetiség  törekszik  fölemelkedni,  s  a 
humanitás  érzése  diadalt  ül  a  népek  között;  és  csak  akkor 
fog  az  összes  emberiség  óriás  léptekkel  haladni  előre,  ha 
minden  nép  minden  erejével  a  legfőbb  czélra  törekszik, 
ha  minden  nemzetiség  szintúgy  becsülni  tanulja  mások 
jogait,  amint  az  egyes  már  most  sem  meri  másoknak 
bizonyos  jogait  megtagadni. 

Ha  Európa  egyes  államainak  viszonyait  ethnogra- 
phiai  tekintetben  vizsgáljuk,  tisztán  áll  előttünk,  hogy 
azon  mozgalmak,  melyekre  az  újabb  korban  a  nemzeti 
öntudat  fölébredése  adott  alkalmat,  szükségkép  befo- 
lyással vannak  a  különböző  államok  közti  viszonyokra, 
s  azt  hiszem,  legalább  a  jövőben,  ez  is  jótékonynak  fog 
mutatkozni. 

A  szeretet  bizonyos  nemzetiség  iránt,  mint  a  hon- 
szeretet, oly  érzelem,  mely  nemcsak  valamely  ország 
vagy  nép  iránti  ragaszkodáson,  hanem  részben  azon 
ellentéten  alapszik,  melyben  valamely  ország   vagy  nép 

mások  irányában  áll,  sőt  nem  tagadhatni,  hog}T  a  nem- 
zetiség érzése,  valamint  a  honszeretet,  csak  akkor  válik 
valódi  szenvedélylyé,  ha  épen  negatív  oldala  —  az  ide- 
gen irányában!  ellentét  —  lép  előtérbe.  Miután  a 
nemzeti  öntudat  fölébredését  —  mint  megjegyzem  — 
nagyobb  részint  visszahatás  eredményéül  kell  tekinte- 
nünk: könnyen  megfoghatni,  hogy  korunkban  épen  ez 
volt  az  eset,  s  hogy  tehát  a  nemzetiség  elve  melletti 
mozgalomnak,  az  egyes  államok  fönállására  nézve, 
szükségkép  annál  veszélyesebbnek  kell  lenni,  minél 
vegyesebb  volt  népessége,  s  minél  inkább  a  gyűlölség 
jellemét  ölté  föl  a  sértett  nemzetiség  érzelme.  Ha  az 
egyes  nemzetiségek  ellen  azelőtt  s  részben  most  is 
követett  eljárást  olyasnak  kell  tekintenünk,  amit  az 
egység  föntartásának  szüksége  parancsol :  nagyobb 
szerencsétlenség  nem  érhet  valamely  államot,  mint  ha 
különböző  nemzetiségek  vannak  benne;  mivel  a  sérté- 
sek szükségkép  kifejtik  a  gyűlölség  csiráit,  melyek 
minden  erős  kedélyben  megvannak,  s  erős  állam  nem 
lehet,  ahol  az  egyes  részek  ellenségesen  állanak  egy- 
mással szemközt.  Szintoly  ártalmas  hatással  kellene 
lenni  a  nemzetiség  elvének  az  emberiség  kifejlődésére, 
ha  az  egyes  államok  és  egyes  nemzetiségek  határai 
ugyanazok  volnának.  Hogy  minden  állam  szükségkép 
erősebb  lenne,  ha  csupán  egy  népiségből  állana,  s  azt 
egészen  magában  foglalná,  nem  szenved  kétséget;  de 
szintoly  bizonyos,  hogy  az  ily  viszonyok  az  e_ 
államokat  még  inkább  elidegenítik  egymástól,  kölcsönös 
zárkozottságra,  és  —  mivel  amik  közel  állanak  és  még  is 
idegenek,  szükségkép  ellenséges  állást  vesznek  egymás 
irányában  —  soha  nem  szűnő  harczra  fognának  vezetni 

okvetlenül.  Minél  erősebb  volna  minden  egyes  állani 
a  többiek  ellenében,  annál  kevesebb  érintkezési  pont 
lenne  köztük,  annál  csekélyebb  fogna  lenni  a  haladás,  s 
az  egyetemiség  azon  érzése,  melynek  valósítása  a  ke. 
resztyén  polgárisodás  legfőbb  czélja,  s  amelynek  már 
eddig  is  oly  sokat  köszönhetünk,  annyival  inkább  az 
utópiák  körébe  vonulna  vissza. 

Ha  az  egyes  államok  ethnographiai  viszonyait  vizs- 
gáljuk: be  kell  látnunk,  hogy  a  nemzetiség  elvének  be- 
folyása a  jelen  viszonyok  között  épen  ellenkező  ered- 
ményekre is  vezetne. 

Úgy  hiszem,  hogy  nagy  illusió  volt,  mind  azoknak, 
akik  1848-ban  és  utóbb  a  nemzetiségek  elve  mellett 
küzdöttek,  mind  azoknak,  akik  az  ellen  léptek  sorom- 
póba, azt  hinniök,  hogy  az  ezen  elv  melletti  lelkesedés 
a  jelen  államok  valóságos  feldarabolásához,  vagy  Európa 
ethnographiai  viszonyain  alapuló  újabb  osztályozásá- 
hoz fog  vezetni.  Az  érzelmek  nagy  hatással  vannak  a 
tényekre,  de  nem  képesek  megsemmisíteni  a  tényeket, 
hirtelen  egyberontani  hosszas  idők  eredményeit;  s  Né- 
metország példája  az  újabb  korban  legjobban  mutatja, 
mit  várhatunk  e  tekintetben  a  nemzetiség  elvétől. 

Mindazon  népek  közt,  melyek  külön  állami  életet 
élnek,  egy  sincs,  a  melynél  az  egység  annyi  elemét  ta- 
lálhatnék, mint  a  németnél.  A  római  császárság  meg- 
szüntetésétől a  „Bundestag"  fölállításáig  csak  igen  rö- 
vid ideig  voltak  egészen  szétszaggatva  azon  kötelékek, 
melyek  a  német  népet  egy  egészszé  fűzték  egybe;  s  ha- 
bár ez  összeköttetés  is  igen  laza  volt,  még  is  sokat  tett 
a  közös  érzelem  föntartására ;  minden  kiejtési  különb- 
ségek daczára    is  még   a  népnyelv  is  érthető,  kevés  ki- 

vétellel,  Németország  minden  részében,  s  a  közös  iro- 
dalom, melyre  méltán  büszke,  egybefűzi  mindnyáju- 
kat:    s    mindamellett    1848-ban,    midőn    semmi    anyagi 

akadályok  nem  állottak  útjában,  nemcsak  nem  eszkö- 
zölhetek Németország  állami  egységét,  sőt,  Porosz- 
Osztrák-  és  Bajorország  képviselőinek  föllépéséből,  s 
Németország  egyes  részeinek  nyilatkozataiból  itélve, 
komolyan  nem  is  törekedtek  arra. 

Németországnak  egygyé  kell  lennie;  de  a  nélkül, 
hogy  az  által  széttépnék  a  kötelékeket,  melyek  által  az 
egyén  szűkebb  körű  hazájához  érzi  magát  fűzve,  a  nélkül, 
hogy  megsemmisítnék  a  német  nép  körében  történetileg 
kifejtett  államokat;  —  azaz:  szorosabb  egyesülést  óhaj- 
tottak, a  fönálló    különállamok    megsemmisítése  nélkül. 

Logikátlannak  mondhatjuk  ezt;  de,  hogy  a  nemzeti- 
ség elvének  hatása  Németországban,  —  ha  nem  azon 
phrasisokból  akarjuk  megitélni,  melyeket  fölötte  mondtak 
és  írtak,  hanem  tényekből,  —  valóban  erre  szorítkozott, 
szintoly  bizonyos,  mint  az,  hogy  a  nemzetiség  elve  más 
államok  kölcsönös  viszonyaira  is  hasonló  hatással  leend. 

Épen,  mivel  Európában  igen  kevés  nemzetiség  van, 
mely  csupán  egy  államhoz  tartoznék ;  miután  minden 
nagy  állam  több  nemzetiségből  áll ;  s  mivel,  aki  földrészünk 
ethnographiai  viszonyait  ismeri,  kénytelen  elismerni, 
hogy  nemzetiségek  szerinti  államfölosztást  nem  képzel- 
hetni új  népvándorlás  nélkül:  a  nemzetiség  elvének 
a  különböző  államok  közti  békés  viszonyokra  jótékony 
befolyással  kell  lenni. 

Ugyanazon  nép  államilag  különválasztott  részeiben. 
minél  inkább  fölébred  a  közös  nemzetiség  öntudata,  mi- 
nél inkább   egy  törzs  ágainak  érzik  magukat,    ni 

torol  sarjadva,  ha  egy  állam  határain  túl  is  terjeszkedik 
koronájával,  minden  virágát  és  gyümölcsét  csak  az 
egésznek  díszére  hozza:  annál  inkább  közeledniük  kell 
az  államoknak  is  egymáshoz ;  s  minél  inkább  testvérekül 
tekintik  valamely  állam  lakói  a  szomszéd  állam  népes- 
sége egy  részét :  annál  inkább  kell  a  békés  együttélés 
szükségét  érezniök,  és  azon  szükséget,  hogy  összeütközé- 
sek esetén  a  vitát  fegyver  nélkül  igazítsák  el. 

A  nemzetiség  elvének  ezen  befolyása  kétségkívül 
nem  lehet  mindenütt  ugyanaz.  Oly  államokban,  me- 
lyekben a  népességnek  csak  kis  része  rokon  a  szom- 
széd államéval,  e  hatás  is  csak  csekély  mértekben  nyi- 
latkozhatik,  s  azon  biztosítékokat,  melyeket  a  nemze- 
tiség érzése  a  béke  föntartására  nézve  például  Német- 
es Francziaország  közt  nyújt,  nem  hasonlíthatni  azok- 
hoz, melyeket  ugyanazon  érzelem  nyújt  a  Németor- 
szág egyes  államai  közt  létező  békés  viszonyok  föntar- 
tására ;  s  a  nemzeti  egység  öntudata  a  háborút  sem 
teheti  lehetetlenné  különböző  államok  lakói  közt.  Hiszen 
ugyanazon  anya  gyermekei  is  czivódnak,  ha  érdekeik 
összeütközésbe  jönnek  s  a  békés  kiegyenlítés  nem  lehet- 
séges !  De  hogy  a  nemzetiség  elvének,  habár  különböző 
mértékben,  mindenütt  hasonló  eredményekre  kell  szük- 
ségkép vezetni,  erősen  meg  vagyok  győződve;  s  annál- 
fogva azt  is  hiszem,  hogy,  ha  a  békés  viszonyok  meg. 
alapítása  a  különböző  államok  közt  polgárisodásunk 
legfőbb  feladata,  s  az  emberi  nem  minden  tekintetbeni 
jóléte  föltételéül  tekintendő:  e  részben  sokkal  többet 
várhatni  a  nemzetiség  elve  természetes  befolyásától,  mint 
azon  igen  tiszteletreméltó  férfiak  törekvéseitől,  akik  magán 
egyesületek  hatásától  várják  a  világbéke   megalapítását. 

Ha  a  keresztyéni  testvériség  elve  valaha  létesít- 
hető e  földön:  az  első  lépés  erre,  hogy  az  egyes  államok 
közt  oly  kötelékek  legyenek,  melyeket  az  érdekek  min- 
den összeütközése  ne  szaggathasson  szét;  s  a  közös 
nemzetiség  öntudata,  azon  meggyőződés,  hogy  a  szom- 
széd állam  polgárainak  egy  részében  testvérekre  kell 
ismerni,  nem  olyas  kötelék-e,  melyet  nem  a  diploma- 
tia  kezei  fűztek  mesterségesen,  s  amelyet  nem  is 
téphetni  szét  mindenkor  az  ő  hibája  által? 

Az  emberiséget  soha  sem  hatott  meg  általában 
eszme,  amely  lényeges,  és  elvégre  üdvös  befolyással  nem 
lett  volna  fejlődése  folyamára.  Gyakran  kivihetlennek, 
sőt  a  társadalom  fönállására  veszélyesnek  is  tetszik  ez 
eszme.  Az  emberi  ész  száz  meg  száz  okot  hoz  föl  az 
ellen,  s  az  eredmény  még  is  megmutatja,  hogy  üdvös 
hatással  volt  az  egyetemes  fejlődésre.  így  történt  a  ke- 
resztyénséggel,  a  keresztes  háborúkkal,  a  reformátióval ; 
s  erősen  meg  vagyok  győződve,  hogy  így  fog  történni  a 
nemzetiség  eszméjével  is. 

Természetünkben  fekszik,  hogy  az  önzést  soha  sem 
nehezebb  leküzdeni,  mint  ahol  nemes  indokok  szolgál- 
nak mentségéül.  A  jobb  ember  is  bajosabban  látja  be 
mások  igényeinek  igazságát,  ha  családja  javával,  hazája 
nagyságával,  mint  ha  csupán  személyes  érdekével  ellen- 
keznek, s  alkalmasint  igen  kevesen  vannak,  akik  a 
nemzetiség  dolgában  máris  egészen  elfogulatlanul 
gondolkodnának,  s  még  inkább  akik  úgy  cselekednének. 
Mindenki  nagynak,  hatalmasnak  szeretné  látni  azon 
népet,  melyhez  tartozik,  mindenki  elsőnek  óhajtja  más 
népek  között,  uralkodónak  a  többiek  fölött.  E  vágyak 
szintoly    természetesek,    mint   azon    szándékok,    melyek- 

kel  a  tehetségesebb  egyéniségek  az  életbe  lépnek.  Ta- 
pasztalásokra, és  pedig  némelyeknek  sok  tapasztalásra 
van  szükségük,  mig  az  ifjúság  ezen  álmairól  lemonda- 
nak, s  azon  helyzetben,  melyet  mások  ezernyi  hasonló 
igénye  ellen  ki  tudnak  vívni,  elégültnek  érezhetik  ma- 
gukat. De  a  tények  hatalma  végre  is  mindig  a  lehet- 
séges határai  közé  szorítja  törekvéseinket,  s  ugyanez 
történik  egész  népek  törekvéseire,  vagyis,  helyesebben 
mondva,  az  egyének  azon  törekvéseire  nézve,  melyek 
egyes'  nemzetiségnek  nagyságát  és  hatalmát  tűzték  czé- 
lúl ;  s  az  lS48-dik  év  eseményeinek  világtörténeti  fon- 
tosságát egyrészt  abban  kell  keresnünk,  hogy  a  néze- 
tek kiigazítására  sokat  tőn  e  tekintetben. 

Amint  az  akkori  tapasztalatoknak  a  legelfogul- 
tabbakat  is  meg  kellett  győzni  a  felől,  hogy  a  nép 
erkölcseinek  és  érzelmeinek  mindig  nagyobb  a  hatalma, 
mint  a  politikai  elméleteké:  azon  hatásnak  is,  melyet 
a  nemzetiség  elve  melletti  lelkesedés  akkor  minden  vi- 
szonyunkra gyakorolt,  szükségkép  ama  határok  elisme- 
résére kell  vezetni,  melyeken  belül  soha  sem  sérthetni 
ez  elvet  veszély  nélkül,  s  amelyeken  túl  nem  valósít- 
hatni azt.  Mivel  a  nemzetiségi  mozgalom  annyi  állam 
lételét  veszélyezi,  és  mivel  az  sehol  sem  vezetett  kívánt 
eredményre:  az  állam  vezetőinek  szükségkép  azon  né- 
zetre kellé  jönniök,  hogy  a  nemzetiség  elvében  van  egy 
momentum,  melyet  veszély  nélkül  nem  lehet  szem  elől 
téveszteni,  míg  érzelmeinek  általános  volta  minden 
népet  meggyőzhete  a  felől,  hogy  csak  bizonyos  korláto- 
kon belül  valósíthatják  igényeiket. 

A  nemzetiség  elve,  mivel  azt  az  egyéni  szabadság 
eszméje   szükséges    eredményének    kell  tekintenünk,  lé- 

nyeges  eleme  polgárisodásunknak,  és  sokkal  szorosabb 
egybeköttetésben  áll  az  emberek  legnemesebb  érzel- 
meivel, hogysem  azon  kísérletek  meghiúsulta  után  is, 
melyek  ez  elv  valósítására  voltak  intézve,  azt  kellene 
föltennünk,  hogy  a  jövőre  nézve  minden  befolyását  el- 
vesztette; de  valószínű,  hogy  az  utóbbi  idők  tapaszta- 
latai megtermik  gyümölcsüket. 

A  nemzetiség  elve  melletti  barcz,  azon  értelemben, 
amint  vették,  sokkal  többe  került  minden  népnek,  hogy- 
sem attól  kellene  tartanunk,  miszerint  újra  kezdik;  s 
mihelyt  a  nemzetiség,  harcz  ingere  helyett,  a  melyben 
véggyőzelmet  nem  remélhetni,  azzá  lesz,  aminek  — 
minden  néppel  közös  levén,  —  mindenütt  be  kell  foly- 
nia a  haladás  iránya  meghatározására:  azonnal  min- 
denki be  fogja  látni  ama  jótékony  befolyást  is,  melyet 
ez  elv  az  államok  szervezésére,  az  egyes  államokban 
fönálló  jogviszonyok,  és  a  köz  béke  megszilárdítására, 
amint  megmutattam,  szükségkép  gyakorol. 


Úgy  hiszem,  megmutattam  e  könyvben,  hogy  az 
államhatalom  korlátozása  —  amit  e  munka  folytán  az 
államokban  levő  nehézségek  ellen  egyedüli  gyógyszerül 
jelöltem  ki  —  kedvező  a  különböző  egyéniségek  közti 
élénk  érintkezések  föntartására,  s  megfelel  az  uralkodó 
eszméknek,  és  a  jelenkor  igényeinek  eleget  tesz. 

Ha  immár  —  amit,  úgy  hiszem,  szintén  megmu- 
tattam, —  haladás  az  ember  földi  rendeltetése,  s  min- 
den haladás  föltétele  a  különböző  egyéniségek  közti 
gyakori  érintkezések  lehetségében  áll,  a  haladás  iránya 
pedig  az  uralkodó  eszméktől  iüzg,    s    fokozatát    a  szűk- 

ségek  szabják  meg:  az  állam  olyas  rendezését,  mely  a 
haladás  ezen  törvényeinek  megfelel,  nemcsak  kivihet- 
lennek  nem  kell  tartanunk,  sot  csupán  ez  ígérhet  tar- 
tósságot, miután  csak  az  állhat  fon  tartósan,  ami  meg- 
felel azon  törvényeknek,  melyek  szerint  minden  földi 
lény  betölti  hivatását. 

JEGYZETEK  A  XIII.  FEJEZETHEZ. 


(a)  Hogy  igen  hosszas  ne  legyek,  az  olvasót,  ki  e  tétel 
terjedelmes  bizonyítását  várja,  röpiratomra  kell  utasítanom, 
melynek  czíme :  „Über  clie  Gleichberechtignng  der  Xationali- 
taten   in   Österreich".   (Wien.  Manz,   2.   Aufl.) 

(b)  I.  Rész,   III.  fej.,   53.  lap. 

(c)  Ami  még  nem  volt  soha,  azt  talán  nem  vehetjük 
merőben  lehetetlennek  •  de  mindenesetre  annyira  valószínűtlen- 
nek kell  föltennünk,  hogy  valósítását  észszerűen  nem  tűzhet- 
jük czélúl. 

(d)  E  jelenség  oka  egy  részben,  hogy  a  nyelv  nagy  haj- 
lékonysága mellett  ugyanazon  nép  egyes  részei,  ha  sok  szá- 
zadon át  egészen  különválva  éltek,  nyelv  tekintetében  is 
mindinkább   eltérnek  egymástól. 

Befejezés. 


Haladásunk  irányát  mindig  eszméink  határozzák 
meg.  Hogy  tehát  kiismerjük  az  irányt,  melyben  bizo- 
nyos időszakban  egész  népeknek  haladniok  kell,  szükség 
tisztában  lennünk  azon  uralkodó  eszmékkel,  melyektől 
e  haladás   íügg. 

Ha  Európa  azon  államaira  fordítjuk  figyelmünket, 
melyek  a  nyugoti  keresztyénség  befolyása  alatt  fejlőd- 
tek, azon  feltűnő  jelenségre  találunk,  hogy  mindezen 
államokban  a  szabadság,  egyenlőség  és  nemzetiség  eszmé- 
jeért  lelkesültek;  de  egyszersmind  azt  is  látjuk,  hogy 
az,  amit  a  szabadság  és  egyenlőség  nevében  az  államban 
valósítani  törekedtek,  kiáltó  ellentétben  áll  azon  érte- 
lemmel, amint  ez  eszméket  az  élet  egyéb  viszonyaiban 
veszik. 

Mivel  a  szabadságot,  amennyiben  ez  eszmének  az 
állambani  valósításáról  van  szó,  egészen  azon  értelemben 
vették,  amint  azt  az  ó-kor  fogta  föl,  s  az  államban  arra 
törekedtek,  hogy  az  egyént  teljesen  alávessék  a  köz- 
akaratnak: azon  irány  közt,  melyet  az  államban  követ- 
tek, és  a  között,  mely  szerint  az  élet  egyéb  viszonyai 
fejlődtek,  ugyanazon  ellentét  fejlett  ki,  mely  a  keresz- 
tyénség és  az  ó-világ  polgárisodása  közt  létez,  s  épen 
ez  ellentétnek,  e  ki  nem  egyenlíthető  összeütközésnek 
az  állam  intézményei  és    összes   polgárisodásunk  alapjai 

Eötvös.  A  XIX,  század  eszméi.  III.  2J 


450  -^z  uralkodó  eszmék  befolyása  az  államra. 

közt,    kell    tulaj  doni  tnunk   korunk    minden    szenvedését, 
nyugtalanságát. 

Miután  egyáltalában  nem  lehet,  hogy  oly  eszmék, 
melyek  egymással  annyira  éles  ellentétben  állanak, 
egyszerre  hosszab  ideig  föntarhassák  uralmukat,  s  az 
ellenkező  irányok  összeütközésének  mindig  az  egyik 
győzelmére  kell  vezetni:  a  legnagyobb  bizonyossággal 
föltehetjük,  liogy  bármi  soká  tartanak  is  még  e  küzdel- 
mek, végtére  még  is  vagy  azon  alapelvek,  melyeket  az 
államra  nézve  fölállítottunk,  összes  társadalmi  rendünk- 
ben is,  vagy  társadalmi  rendünk  elvei  fognak  uralomra 
emelkedni  az  államban  is;  hogy  vagy  az  állam  assimilálja 
magával  a  társadalmat,  vagy  ez  az  államot :  azaz.  vagy 
egészen  vissza  kell  térnünk  az  ó-kor  alapelveihez,  vagy 
az  államban  is  valósítanunk  kell  a  keresztyén  polgárisodás 
alapelveit. 

Valamint  a  keresztyénségnek  háttérbe  kellé  szo- 
rítnia  azon  alapelveket,  melyeket  az  ó-világ  az  államra 
nézve  követett:  úgy  az  ó-világ  alapelveinek  valósítása 
államainkban  csak  a  keresztyénség  megsemmisítése  által 
lehetséges.  A  merőben  korlátlan  államhatalom  és  az 
egyén  szellemi  szabadsága  szintúgy  ellentétben  állnak 
ma,  mint  akkor,  s  e  szerint  a  mozgalom,  melynek  köze- 
pette élünk,  vagy  polgárisodásunk  megsemmisítésére 
vezet,  mely  az  egyéni  szabadság  elvén  alapszik,  vagy 
arra,  hogy  fölhagyunk  azon  alapelvekkel,  melyeket  az 
államban  eddig  követtek. 

E  munka  első  részében  kizárólag  azon  értelemben 
foglalkoztunk  az  uralkodó  eszmékkel,  amelyben  azo- 
kat eddig  az  államban  valósítani  törekedtek.  Azt  hi- 
szem,   megmutattam,    hogy    a    szabadság,    egyenlőség   és 

nemzetiség  eszméi,  ez  értelemben,  ellentétben  állanak 
egymással  (a),  hogy  valósításuk  szükségkép  minden 
nagyobb  állam  fölbontására  vezetne  (/;),  s  hogy  az 
emberiség  ez  eszmék  valósítása  által  nem  találhat 
megnyugvást,  (c). 

Azon  nagy  események,  melyek  azon  rövid  idő 
alatt,  hogy  e  mű  első  része  megjelent,  bekövetkeztek, 
igazolni  látszanak,  amit  az  uralkodó  eszméknek  az 
államra  befolyásáról  ott  mondottam  (eZ);  talán  megmu- 
tatták, hogy  azon  törekvés,  mely  a  szabadság  és  egyenlőség 
elvét  oly  értelemben  igyekszik  valósítani,  amint  az  állam- 
tudomány és  politika  veszi,  valóban  minden  szabadság 
hanyatlására  és   korlátlan  egyeduralomra   vezet. 

Mielőtt  azonban  e  sorsban  megnyugodnánk,  mielőtt 
kénytelenségből  a  caesarismus  alá  adnók  fejünket, 
mely  bizonyos  körülmények  közt  mindenesetre  egye- 
dül lehetséges  társadalmi  forma,  de  csak  akkor,  ha 
eljött  a  társadalom  föloszlásának  percze;  mielőtt  külö- 
nösen polgárisodásunk  alapjait  is  megingatnók,  s  hogy 
a  jövendő  épületének  helyet  csináljunk,  segédkezekkel 
járulnánk  polgárisodásunk  büszke  épületének  lerontá- 
sához :  előbb  meg  kell  győződnünk  a  felől,  kikerül- 
hetlen  szükség-e  ezen  polgárisodás  elenyészte;  s  vizs- 
gálnunk kell  mindenek  fölött:  vájjon  azon  fogalmakat, 
mélyeknek  valósítása  polgárisodásunk  bukását  vonná 
maga  után,  azon  értelemben,  amint  a  politikában  eddig 
vették,  valóban  századunk  azon  uralkodó  eszméiül  tekint- 
hetni-e, melyektől  függ  az  az  irány,  amelyben  szükségkéj) 
haladnunk  kell? 

E  kérdés  nyugodt  vizsgálata  azon  meggyőződésre 
vezetett    bennünket,    hogy    nem    így    áll    a    dolog,    (e) 

Polgárisodásunk  összes  folyama,  a  jelenkor  törekvései, 
melyek  az  államban  követett  iránynyal  ellenkeznek, 
a  határozott  ellenszegülés  az  állam  korlátlan  hatalma 
ellen,  s  a  nemzetiség  elve  melletti  lelkesedés,  mind 
megannyi  világos  bizonyság,  hogy  a  föltétlen  egyenlő- 
ség elvét  az  iskola  és  journalistika,  de  nem  századunk 
uralkodó  eszméjéül  tekinthetni,  hogy  tehát  azon  irányt, 
melyet  főleg  a  franczia  forradalom  óta  követnek  az 
államban,  nemcsak  nem  tarthatni  századunk  uralkodó 
eszméi  szükséges  eredményeinek,  sőt  hogy  az  egyenes 
ellentétben  áll  ezen  eszmékkel. 

Miután  pedig  a  haladás  uralkodó  eszméinkkel  el- 
lenkező irányban  mindig  lehetetlen :  önként  következik, 
hogy  ama  nehézségeket,  melyek  eddig  bennünket 
környeztek,  nem  oszlathatni  el  az  eddig  követett  úton 
és   módon. 

Nem  az  által,  ha  elvűi  állítjuk  föl,  hogy  az 
egyént  teljesen  alá  kell  vetni  a  közakaratnak,  és  ezen 
elv  szerint  rendezzük  az  emberek  minden  egyéb  viszo- 
nyát, hanem  ha  az  egyéni  szabadság  elvét  veszszük 
alapúi  az  állam  rendezésében  is,  ez  által  szüntethetjük 
meg  az  állam  és  az  egyesek  törekvései  közt  létező 
ellentétet,  melyet  korunk  legtöbb  bajának  és  veszélyé- 
nek forrásául  kell  tekintenünk.  Minél  fogva  az  állam- 
tudománynak korunkban  nem  lehet  egyéb  föladata, 
mint  kijelölni  az  e  czélra  vezető  eszközöket. 

Amint  a  haladás  irányát  az  uralkodó  eszmék  hatá- 
rozzák meg:  úgy  annak  mértéke  mindig  a  szükségektől 

%g.  (/)■ 

Innen  következik,  hogy  azon  kérdés  megoldásánál: 

mely    terjedelemben,    és    mely    eszközökkel    valósíthatni 


Befejezés.  453 

az  egyéni  szabadság  elvét  az  államban,    mindig  az  állam 
szükségét  kell  szem  előtt  tartanunk. 

Miután  pedig  épen  szükségeinkre  nézve  tetemes 
különbség  van  az  egyes  államok  közt,  lehetetlen  álta- 
lában pontosan  kijelölni  az  eszközöket,  melyek  által 
azt  az  egyes  államokban  létesíthetni.  Minden  államra 
egyaránt  illő  államtudományt  szintoly  bajos  találni, 
mint  államférfiút,  ki  minden  államot  egyaránt  jól  tudna 
kormányozni ;  azonban  kétségtelen,  hogy  vannak  szük- 
ségek, melyek  a  nyugoti  keresztyénség  minden  álla- 
mával szintoly  közösek,  mint  azon  eszmék,  melyekből 
polgárisodásuk  kiindult. 

Ilyes,  minden  államra  nézve  egyaránt  közös  szük- 
ség a  nagy  államok  és  az  erős  államhatalom  fönállása.  Az 
államtudomány  gyakorlati  föladatát  ennél  fogva,  ha  az 
csupán  általános  alapelvek  fölállításával  fogalkozik  is, 
csak  akkor  tekinthetjük  megoldottnak,  ha  ki  tudja  je- 
lölni, miképen  kell  az  egyenlőség  elvét  az  államban  való- 
sítani, a  nélkül,  hogy  az  által  a  nagy  államok  és  erős 
államhatalom  fönállását  koczkáztatnák. 

Nézeteim,  melyeket  e  munka  folytán  akartam  bebi- 
zonyítani, a  következők: 

Az  állam  czélja:  minden  egyes  anyagi  és  erkölesi 
javainak  biztosítása.  Az  állom  fönállása  tehát  az  egyéni 
szabadság  első  biztosítéka,  (g) 

Hogy  más  államok  irányában  függetlenségét  fön- 
tarthassa,  s  ben  minden  egyes  javait  védhesse:  tete- 
mes mértékű  erőre  van  szüksége  az  államnak    (h) 

Miután  pedig  az  erő  mindig  csak  ott  lehetséges,  ahol 
akarat  van  és  tehetség,  ezen  akarat  végrehajtására  bi- 
zonyos eszközöket    fölhasználni  ;  az    akarat  és  tett  ezen 

egységét  pedig  az  államban  csupán  központosítással 
érhetni  el :  az  állam  csak  annyiban  felelhet  meg  czél- 
jának,  ha  rendezésében  a  központosítás  elvét  kö- 
vetik, (i). 

Azon  határok,  ameddig  ez  elvet  követhetik,  addig 
terjednek,  ameddig  az  állam  hatáskörét  szükségesnek 
tartjuk  kiterjeszteni.  Ameddig  az  állam  hatalma  terjed, 
szükségkép  korlátlannak,  azaz  központosítottnak  kell  c 
hatalomnak  lenni,  (j)  Mint  eszme,  az  állam  ugyan  nem 
egyéb,  tagjai  egyeteménél;  az  állam  érdekei  az  egyesek 
érdekeivel  ugyanazok;  az  állam  akaratának  tehát  min- 
dig az  egyetem  javára  kell  irányozva  lenni;  így  tisztán 
eszményi  szempontból  tekintve,  oly  államban,  ahol  min- 
den egyesnek  befolyása  van  az  állam  kormányzására, 
az  egyéniségre  nézve  az  államhatalom  irányában  fölösleges 
minden  biztosíték. 

Gyakorlati  szempontból  tekintve  nem  úgy  áll  a  dolog. 

Miután  az  államhatalom  gyakorlását  egyesekre, 
vagy  többekre  kell  ruházni,  s  ahol  a  törvényhozó  hata- 
lom és  a  kormány  magából  a  népbői  indul  ki,  az  állam 
akarata  ott  is  mindig  csak  a  többség  akarata:  önként 
következik,  hogy  ez  egyes  szabadságának  az  állam  kor- 
látlan hatalma  ellen,  bármint  legyen  rendezve  az  ál- 
lam, mindig  szüksége  van  némi  biztosítékokra,  s  az  ily 
biztosítékok  lételétől  és  értékétől  függ  sajátképen  az 
egyéni  szabadság  mértéke,  melyet  az  egyes  államban 
élvez.  (k). 

Mivel  az  állam  minden  egyéni  szabadság  első  föl- 
tétele :  nem  olyneműeknek  kell  lenni  e  biztosítékok- 
nak, hogy  az  állani  egységét  s  azzal  egyszersmind  ion- 
állását veszélyezzék.     Az  egyéni    szabadság  biztosítékát 

tehát  nem  a  hatalmak  megosztásában,  melynek  gyakor- 
lati valósítása  az  államhatalom  megsemmisítését  vonná 
maga  után  (7),  hanem  inkább  az  államhatalom  olyas 
rendezésében  kell  keresni,  mely  az  állam  egységének 
egyberontása,  s  azon  korlátlan  hatalomnak,  melyre  szük- 
sége van,  veszélyezése  nélkül,  kezességet  nyújt  arra, 
hogy  az  állam  hatalmát  csupán  az  állam  érdekében  fog- 
ják használhatni,  s  úgy  hiszem  megmutattam,  hogy  az 
egyéni  szabadság  ezen  biztosítékát  az  államhatalom 
benső  szervezete  által  sehol  sem  érhetni  inkább  el,  mint 
alkotmányos  egyeduralomban  (m)\  azonban  az  egyes 
szabadságát  az  államhatalom  czélszerű  rendezése  sem 
biztosítja  soha  teljesen. 

Miután  azon  befolyás,  .  melyet  az  egyes  polgár  a 
nagyobb  államok  törvényhozására  és  kormányzására 
gyakorol,  szerfölött  csekély,  s  a  felelősség  elve,  ahol 
az  államhatalom  mindenre  kiterjed,  épen  azon  tárgyakra 
nézve,  melyeknek  czélszerű  intézése  legközelebb  ér- 
dekli az  egyest,  gyakorlatilag  nem  alkalmazható : 
azon  biztosítékkal,  melyet  az  egyén  a  törvényhozásbani 
részvétel  jogában,  s  a  közigazgatási  közlönyök  felelős- 
ségében bír,  szükségkép  nem  lehet  kielégítni.  (n). 

Mindabban,  amire  az  államhatalom  kiterjeszkedik, 
az  egyes  mindig  föltétlenül  alá  van  vetve  az  államha- 
talomnak oly  országokban  is,  ahol  befolyással  bír  az 
állam  törvényhozására  és  kormányzására.  Egyéni  sza- 
badsága egyedül  biztos  garantiáját  tehát  szükségkép 
abban  leéli  keresni,  hogy  korlátozzák  azon  kört,  melyen 
belül  az  állam  korlátlan  hatalmát  gyakorolja,  (p). 

Mennyi  szabadságot  élvez  az  államban  az  egyes, 
mindig  azon  aránytól   függ,    mely   ama    befolyás    között 

létezik,  amelyet  az  egyes  az  államhatalomra  gyakorol, 
és  azon  mérték  között,  melyben  az  államnak  alá  van 
vetve;  miután  pedig  az  újabb  államokban  az  egyén 
valódi  befolyása  az  állam  kormányzására  annál  kisebb, 
minél  nagyobbak  az  államok:  az  egyéni  szabadságot, 
főkép  nagyobb  államokban,  csak  az  által  növelhetjük, 
ha  az  állam  irányábani  függését  tágítjuk,  vagyis  az  állam- 
hatalom hatáskörét  korlátozzuk. 

Azon  kérdés  tehát,  mennyiben  növelhetjük  az 
egyéni  szabadságot  az  államban,  azaz,  mennyiben  ren- 
dezhetjük az  államot  akkép,  hogy  korunk  uralkodó  esz- 
méinek jobban  megfeleljen,  —  egy  azzal  a  kérdéssel '. 
hogy  az  államhatalom  ilyes  korlátozása  leheto-e? 

Azt  hiszem,  megmutattam  a  negyedik  könyvben, 
hogy  mindazon  okok,  melyeket  a  Francziaországban 
követett  merev  központosítási  rendszer  mellett  föl 
szoktak  hozni,  tévedéseken  alapszanak,  s  hogy  ha  az 
államhatalmat  csupán  arra  szorítják,  ami  csak  az  ál- 
lamot illeti,  vagy  amit  csupán  az  állam  végezhet,  azzal 
sem  az  állam  hatalmát  (p),  sem  az  egyesek  szabadsá- 
gát (q),  sem  a  haladást  (r)  nem  koczkáztatják;  megmu- 
tattam, hogy  mindazon  veszélyek,  melyek  korunkban  a 
polgári  társaságot  fenyegetik,  onnan  származtak,  mivel 
oly  föladatot  tűztek  az  állani  elé,  melyet  a  nagyobb  ál- 
lamok soha  sem  oldhatnak  meg;  az  egyedüli  óvszer  te- 
hát, nézetem  szerint,  abban  fekszik,  hogy  térjünk  \c 
azon  ösvényről,  mely  minden  lépéssel,  melyet  azon  előre 
tőnek,  nyugalom  és  elégültség  helyett  minden  előttünk 
ismeretes  államban  csak  folytonos  forradalmakra,  vagy 
legalább  mindig  növekedő  ellenzésre  vezetett  az  állani 
ellenében. 

Amint  csak  egy  eszköz  van,  mely  a  nagyobb  álla- 
mok fönállását  lehetségessé  teszi  s  egyszersmind  az  ál- 
lamhatalomnak is  megadja  az  erő  szükséges  mértékét: 
a  központosítás;  wgy  csak  egy  óvszert  ismerek,  mely  a 
nagyobb  államokat  minden  kényuralomtól  és  forradal- 
maktól megóvja  t.  i.  az  önkormányzás  elvének  alkal- 
mazását. 

Azon  kérdés  eldöntése,  mennyiben  valósíthatni 
gyakorlatilag  az  egyes  államokban  oly  szervezetet,  mely 
a  czélnak  teljesen  megfeleljen,^  mindig  attól  függ:  váj- 
jon lehet-e  abban,  ami  az  államot,  mint  egészt,  közvet- 
lenül érdekli,  a  központosítás  elvét,  és  minden  egyébben 
az    önkormányzás    elvét    következetesen  alkalmaznunk  ? 

Miután  nincs  bajosabb  dolog,  mint  valamely  elv 
hatását  bizonyos  körre  szorítani,  s  így  valószínűnek 
kell  fölvennünk,  hogy  a  központosítás  és  önkormányzás 
ellenkező  elvének  határai,  ha  azokat  még  oly  tisztán  meg 
határozzuk  is,  utóbb  egybezavarodnak:  még  azon  vi- 
szonyokat is  meg  kellé  vizsgálnunk,  ki  kellé  jelölnünk 
azon  intézményeket,  melyek  ama  két  elv  közt  föntart- 
ják  az  illő  súlyegyent,  s  mindeniket  biztosíthatják  saját 
körében,  s  végre  meg  kellé  mutatni,  hogy  más  ösvényt 
törni,  mint  amelyet  eddig  követtek  az  államban,  nem 
jár  legyőzhetlen  gyakorlati  akadályokkal.  E  föladatokat 
kísérlem  meg  az  ötödik  és  a  hatodik  könyvben  meg- 
oldani. 

Nagyon  távol  van  tőlem  az  e  munka  folytán  ki- 
fejtett nézeteknek  az  eredetiség  érdemét  igényelni. 
Miután  az  utóbbi  idők  tapasztalása  mutatja,  hogy  épen 
azon  államok  szenvedték  a  legnagyobb  rázkódásokat, 
amelyekben    az     újabb    államtudomány    által    fölállított 

alapelveket  követték  s  a  központosítás  elvéhez  szoro- 
san ragaszkodtak,  nríg  más  államok  épen  azon  mérték- 
ben maradtak  mentek  e  veszélyektől,  s  haladtak  minden 
tekintetben,  amint  az  önkormányzás  elvét  az  állam 
szükségeivel  meg  tudták  egyeztetni:  az  egyedüli  dicső- 
ség, melyre  munkám  számot  tarthat,  csak  abban  áll, 
hogy  mindenki  előtt  tudva  levő  tények  okaira  tette 
olvasóiinat  figyelmesekké,  s  azon  tudományban,  mely 
tárgyára  és  czéljára  nézve  egyaránt  a  tapasztalati  tudo- 
mányok körébe  tartozik,  szemlélődés  helyett  a  tapasz- 
talás útját  követtem.  De  épen"  mivel  az  e  munka  foly- 
tán fölállított  elvek  nem  újak ;  mivel  azon  eredmények, 
amelyekre  jutottam,  szükségkép  tisztán  állanak  min- 
denki előtt,  aki  tudományos  elfogultság  avagy  pártné- 
zetek nélkül  a  tényekben  csak  az  igazságot  keresi ;  mi- 
vel végre  minden  polgárisodás  föladata  a  körében  levő 
ellentétek  közvetítésében  áll,  s  így  az  egyéni  szabad- 
ságnak a  rendezett  állam  szükségéveli  közvetítését  pol- 
gárisodásunk elutasíthatlan  föladatául  kell  elismernünk : 
mindezeknél  fogva  nem  hiszek  ugyan  e  mű  jövendő- 
jében, de  igen  azon  elvekében,  melyeket  abban  ki- 
mondottam. 

A  szilárd  alapú  államok  szüksége,  mi  az  6- világ 
polgárisodása  eredményéül  szállt  reánk,  sokkal  mélyebb 
gyökereket  vért,  hogysem  az,  ami  azzal  ellentétben  áll, 
szintúgy  visszahatást  ne  vonna  maga  után,  mint  ami  az 
egyéni  szabadság  elvét  sérti;  polgárisodásunk  vég  czél- 
ját  tehát  az  egyéni  szabadságnak  az  állambani  biztosítá- 
sában kell  keresnünk. 

Ügy  látszik  ugyan,  hogy  e  szomorú  időkben  so- 
kakon erőt    vett  azon    meggyőződés,    hogy   elérkezett  a 

pillanat,     midőn    lehetetlen     polgárisodásunk     körében 
tovább  haladni. 

Korunkban  sok  van,  ami  azon  borzasztó  időre  em- 
lékeztet, midőn  az  ó-kor  polgárisodása  az  enyészethez 
közeledett.  Ugyanazon  hajhászása  az  anyagi  élvnek, 
ugyanazon  elvtelenség  egyeseknél  és  tömegekben,  szint- 
azon  alávaló  csúszás  minden  hatalom  előtt,  s  megsem- 
mítése  mindannak,  amit  századokon  át  szentnek  tar- 
tottak, s  amit  semmivel  sem  képesek  pótolni,  csupán 
üres  kételylyel. 

A  jelenkor  legnagyobb  eseményeire  nézve  azon 
korból,  midőn  a  római  köztársaság  a  császárságba  ment 
át,  szintúgy  találunk  analógiákat,  amint  századunk  egy 
némely  kitűnő  egyénisége  a  római  polgárháborúk  ve- 
zéreire emlékeztet  bennünket ;  de  aki  mélyebben  te- 
kint, az  e  látszólagos  hasonlat  mellett  a  lényeges  kü- 
lönbséget, mely  korunk  s  azon  örökre  emlékezetes  kor- 
szak között  létezik,  soha  nem  felejtheti  el. 

Mikor  a  régi  polgárisodás  elenyészett,  valósítva 
volt  annak  uralkodó  eszméje:  az  egyén  teljes  alávetése 
az  állam  alá;  de  az  egyéni  szabadság  eszméje,  ami  polgá- 
risodásunk alapja,  még  nincs  valósítva.  Akkor  elveszte 
a  vallás  gyakorlati  befolyását  az  életre,  csak  külfénye 
volt  meg ;  most  legfölebb  is  a  kultus  iránt  mutat- 
nak közönyt,  de  az  emberiség  érzelme,  melyet  a  keresz- 
tyénség idézett  elő,  hatalmasabb,  mint  valaha.  Azon 
eszmék,  melyekért  az  ó-világ  lelkesült,  mikben  az  egész 
ó-világi  polgárisodás  éltető  elemét  kell  elismernünk,  a 
hazafiság  és  politikai  szabadság  elvesztették  akkor  va- 
rázsukat az  emberiség  fölött*,  most  az  egyéni  szabadság 
utáni    törekvés,    melyet  a   keresztyén    polgárisodás   kez- 

detétől  fogva  a  haladás  emeltyűjéül  lehete  tartanunk, 
nemhogy  elvesztette  volna  hatását  az  emberek  kedé- 
lyére, sőt  még  hatalmasabbá,  még  általánosabbá  lett.  Az 
egyenlőség  utáni  törekvésben,  a  nemzetiség  miatti 
harczban,  s  amit  csak  az  állam  körében  és  az  állam  el- 
len tesznek,  minden  és  mindenben  uffvanazon  elvvel 
találkozunk.  Azon  polgárisodás,  mely  még  oly  hévvel 
tud  lelkesülni  az  eszméért,  mely  alapjául  szolgál :  súlyos 
harczok  előestéjén  állhat;  de  bizonyára  nem  fog  elveszni. 
Mint  a  forrás  tüneményei,  mi  közben  a  bor  megtisz- 
tul, hasonlóak  a  rothadás  tüneményeihez :  úgy  emlé- 
keztetnek bennünket  korunk  jelenségei  a  régi  polgári  - 
sodás  hanyatlására;  de  e  tünemények  eredménye  bizo- 
nyára más  lesz.  Mert  minden  polgárisodást  csak  azon 
eszmékkel  semmisíthetni  meg,  melyek  annak  alapjai 
voltak. 

Teljesen  igaz,  hogy  azon  izgatottság,  mely  a  tár- 
sadalom minden  rétegét  meghatván,  a  legmerészebbe- 
ket is  aggodalommal  tölti  el,  nem  tisztán  politikai,  mint 
ez  polgárisodásunk  és  minden  más  polgárisodás  folytán 
gyakran  elő  szokott  fordulni.  Nem  két  párt,  hanem  két 
polgárisodás  közötti  küzdelemnek  vagyunk  szemtanúi. 
Az  egyén  teljes  alávetése  az  állam  alá,  s  az  egyéni  sza- 
badság eszméje;  azon  eszme,  melyet  Kóma,  és  a  melyet 
a  germán  népek  képviseltek ;  az  ó-világ  és  a  keresztyén- 
ség polgárisodása,  a  kényuralom  és  a  szabadság,  ezek 
küzdenek  még  egyszer  a  világ  uralmáért. 

De  bármi  fenyegetőknek  lássanak  e  harcz  tünemé- 
nyei, a  végeredménynek  nyugodtan  nézhetünk  eléje. 

Amit  az  emberiség  természeti  fejlődési  folyama 
hoz  magával,    azt    késlelhetik    ugyan    a  tudomány   téve- 


Befejezés.  461 

dései,  az  egyesek  bűnei  s  egy  egész  nemzedék  rossz  szen- 
vedélyei, — ■  de  örökre  meg  nem  semmisíthetik.  Ahol 
—  mint  Francziaországban  —  az  államban  levő  minden 
organismust  összerontottak ;  ahol  az  egyest  az  állam 
gyámkodásához  szoktatták,  a  népet,  úgy  szólva,  meg- 
fosztották az  önkormányzási  képességtől  :  ott  a  mostani 
rendszerről  más  intézményekre  csak  lassan  történhetik 
az  átmenetel. 

Azon  fa,  melyet  fél  századig  nyestek  mestersége- 
sen, nem  hajthat  egy  éjjel  új  ágakat,  és  sok  idő  telik 
bele,  míg  ismét  árnyékának  örülhetünk.  Talán  minde- 
nütt időre  van  szükség,  mig  az  állam  jelen  intézményein 
változások  történhetnek;  de  mihelyt  szükségéről  meg 
vagyunk  győződve,  el  is  érhetjük  azt;  mert  csak  azon 
mesterséges  eszközökkel,  melyek  az  önálló  organismu- 
sok  fejlődését  akadályozzák  az  államban,  kell  fölhagy- 
nunk,   s  ez  organismusok  maguktól  előállanak. 

Valamint  az  ó-kor  uralkodó  eszméi  az  állam  körül 
azon  formára  vezettek,  melyben  azoknak  valósítása 
egyedül  lehetséges,  s  amint  Francziaországban,  ahol 
egészen  visszatértek  azon  eszmékhez,  a  caesarismus 
megújulását  a  decemberi  események  előtt  jóval  egész 
bizonyossággal  be  lehetett  látni ;  úgy,  ha  nem  csalódtunk 
az  iránt,  hogy  minő  értelemben  veszik  jelenleg  a  szabad- 
ság, egyenlőség  és  nemzetiség  eszméit,  szintén  a  legna- 
gyobb bizonyossággal  megmondhatni  előre,  hogy  ez  esz- 
mék hatálya  szükségkép  azon  formákra  vezet  bennün- 
ket, melyeket  a  dolog  természeténél  fogva  és  tapaszta- 
latból egyedül  tarthatunk  olyanoknak,  melyek  mellett 
az  egyéni  szabadság  elve  lehetséges.  Epén  abban  áll  az 
uralkodó  eszmék  befolyása  az  államra,  hogy  mindig  azon 

formákat  idézik  elő,  a  melyek  mellett  lehetséges  azoknak 
valósítása. 

A  keresztyén  polgárisodásnak  e  szerint  nem  ha- 
nyatlása, hanem  teljesedése  áll  előttünk.  Minél  na- 
gyobbaknak tetszenek  előttünk  a  veszélyek,  melyek 
polgárisodásunk  büszke  hajója  körül  tornyosulnak  e 
pillanatban;  minél  iszonyúbban  fenyegetnek  a  hullá- 
mok: annál  bizonyosabbak  vagyunk  benne,  hogy  a 
parthoz  közeledünk. 

Nem  tudom,  mennyiben  sikerült  az  olvasóval  köz- 
lenem meggyőződéseimet,  s  volt-e  e  munkának  némi 
érdeme  az  államtudományban  uralkodó  fogalomzavar 
íölvilágosításában:  de  épen  e  zavar  nagysága,  melynek 
közepette  vagyunk,  azon  általánosan  érzett  szükség  ki- 
emelkedni e  helyzetből,  melyben  mindenki  fenyegetve 
látja  azt,  ami  szent  előtte,  —  tesz  bennünket  bizonyosakká, 
hogy  közeledünk  e  nehézségek  megoldása  perczéhez. 
Talán  az  utóbbi  idők  minden  szenvedésére,  minden  fáj- 
dalmas kiábrándulására  volt  szükségünk,  hogy  azon 
meggyőződésre  jussunk,  miszerint  hibás  az  ösvény,  me- 
lyet a  tudomány  és  a  politika  századokon  át  követett;  de 
épen  e  meggyőződés  az  első  lépés  egy  jobb  jövő  felé; 
mert  amit  mindenki  keres,  azt  mindig  meg  is  szokták 
találni. 

Meglehet,  súlyos  szenvedések  állanak  még  előt- 
tünk ama  nagy  harezban,  melyben  a  törvényes  király- 
ság és  caesarismus,  az  alkotmányos  egyeduralom,  és  a 
számszerinti  többségek  kényúri  hatalma,  az  amerikai- 
hoz hasonló  köztársaság  és  a  fővárosok  póruralma, 
melyben  az,  aminek  jog  az  alapja,  és  az,  ami  csak 
anyagi  evőre  támaszkodik,  mind  szemben  áll  egymással, 

és  lehet,  hogy  még  soká  tart  e  harcz;  de  bizonyára 
azon  ügyé  lesz  a  diadal,  amely  mellett  az  emberek  min- 
den nemes  érzelme  síkra  szálland;  mert  egy  tartós 
jövőnek  épületét  csak  erkölcsi  alapokon  és  tiszta  kezek- 
kel emelhetni  föl. 

